
Praefatio ad Lectorem 


Inter quaestiones speciales, quae in jure quod aiunt regula- 
rium » tradi solebant, et de quibus non Moralistae tantum dis- 
serebant aut Canonistae, verum etiam non pauci ascetici 
scriptores, haud ultimum sibi locum vindicat gravis illa et ad 
quotidianae vitae usum quam maxime accommodata de sacra 
obedientia tractatio. 

Est autem obedientia, si de religiosorum saltem loquaris 
obedientia, virtus simul et votum ; eaque secundum doctrinam 
Angelici Doctoris, cui ceteri scriptores consentiunt omnes, 
intime pertinet ad religiosos sodales, aliis eorum votis solum 
praebens et firmissimum fundamentum : sic in horum vita 
revera praecipuas dicitur tenere partes. Tolle enim submissio- 
nem ac voto religionis consecratam obedientiam e medio monas- 
ticae vitae, et haec ipsa prorsus ac penitus corruet ! De singulis 
autem religiosis personis scimus idem omnino affirmare S. Al- 
frhonsiim in aureo suo libro : La vera Spos'a di Gesü Christo, 
quo latius etiam de ipsa obedientiae virtute disserit. 

Sed non gravis tantum est illa quaestio et ad usum vitae fre- 
quentissimum perapta, verum etiam difficilis apparet et non 
parum intricata. Strenue quidem de ea fuit disceptatum tempore 
tam antiquo quam recenti. — Quid tamen multa, studiose 
Lector ! Tu ipse simpliciorem hunc benigne percurrere velis 
tractatum, ac dein sincero et genuino tuo judicio de subjec- 
tis sententiis examen instituere nc omittas |! 

Non tot abhinc annis, plura sane statuta fuere circa obe- 
dientiae virtutem et votum in celeberrimis illis « Normis » a 
S. Congregatione Episcoporum et Regularium anno 1901 pro- 
positis. Sed proh dolor ! ipsae Normae, utpote quae pluribus 

viderentur difficultates adaugere potius quam solvere, post 
exortas inde disceptationes novis disceptationibus occasionem 
praebuerunt. Recentissimus demum Codex Juris Canonici VIX 
quidpiam circa rem ipsam aperte decidit, unum vel etiam alte- 
rum si excipias peculiare statutum in eo contentum. Id autem 
omne, quoquo modo hac in re ad Codicem spectans, religiosis- 
sime et accurate suo, uti decet, recensebimus loco. Ut unum 
statim exemplum afferam, huc pertinet imprimis Canon 
ille 501, $ 1, qui est omni consideratione utique dignus : « Supe- 
rores, sic' sonat, et Capitula, ad normam constitutionum et 
juris communis, potestatem habent dominativam in subditos ; 
in religione autem clericali exempta, habent jurisdictionem 
ecclesiasticam tam pro foro interno, quam pro externo. » 

Quid ergo? Cum circa quaestionem ipsam authenticae defi- 
ciant aomanae declarationes, hoc unum nobis remanebit agen- 
dum, ut theologorum hac in re doctrinam, breviter quidem at 
satis integre novo subjiciamus examini ; quae certa aut veriora 
appareant proponamus, et ope conclusionum juridicarum, prae- 
cipuas saltem earum quae praesto sunt difficultatum, pro viri- 
bus conemur enodare. 

Agedum ! Sancti Patres et Scriptores ecclesiastici saepe sae- 
pius de virtute obedientiae mirifice dixerunt ; speciatim autem 
et profundius de religiosorum obedientia egerunt divus Bernar- 
dus sanctusque Bonaventura. Fere omnes demum magni nomi- 
nis theologi de themate hoc luculenter verba fecerunt. Ipse 
Angellis Scholae vere aureos de hac re limavit articulos plu- 
res, quos praeterire nemini unquam licebit. Et sanctus AI- 
phonsus, S. Ecclesiae Doctor, nonne praeclarissimis in suis 
operibus moralibus (Theologia Moralis et Homo Apostolicus) 
scientifice omnino, in vera autem « Sposa di Gesü Christo » asce- 
tice praesertim, mirum in modum, religiosae obedientiae mate- 
ram pertractavit? Quis tandem ignorat quantopere ad hanc 
elucidandam quaestionem contulerit celeberrimus e Societate 
Jesu theologus, Franciscus Suarez, inter praestantiores suae 
aetatis viros, qui in hanc partem juris regularis ex professo 
animum  intenderunt, facile princeps? Vix aliquis posset 

omnes enumerare praeclarae scientiae ac doctrinae viros, qui 
tam antiquis quam recentibus temporibus insignes de obedien- 
tia tractatus conscripsero. Ex his nunc et ego tardiusculos ali- 
quot fructus capessere studebo : quos utinam tales fore conti- 
gerit ut neque oculos neque gustum gravius offendant ! Quid- 
quid tamen in ipsis minus dulce aut etiam indecorum reperia- 
tur, benevolus lector ignoscat! 

Prolixis cum nolim utique abuti verbis, statim hic indicare 
mihi propono quonam fine ductus fuerim in novo hoc cons- 
cribendo tractatu.Teste nimirum D. Bastien, O. S. B. cum 
nihil sit facilius quam ea exaggerare quae se referunt ad obe- 
dientiam religiosam, ideo in animo mihi est accuratius virtutem 
inter et votum distinguere, ad scopulos devitandos in quos 
parum cauti haud raro impegerunt, uti jam ipsae impense ac 
serio innuerunt Normae. Varias deinde illas et 1ntimas conne- 
xiones utriusque ad invicem praeterire nullo pacto licebit, si uni- 
versam tamen quodammodo tractare velimus propositi argu- 
menti materiam. 

Nunquam prae oculis non habebimus prudens illud ac grave 
S. Congregationis monitum quae olim regulari praefuit disci- 
plinae : « Circa obedientiam, ait, ne proferantur sententiae, 
quae limites excedant strictae veritatis. » Ex usu enim contrario, 
damnum non mediocre evenire solebat, imo summa mentium 
animorumque perturbatio ac dissensio ; quibus autem sedandis 
inter religiosos sodales, nullum deinde aliud suppetit remedium 
quam mutuae caritatis obvius sensus amorque veritatis sinceris- 
simus. Optimam quidem hujuscemodi viam jam antiquus ille 
delineaverat Philosophus notissimis hisce verbis : « Veritatem 
debemus inquirere, sequi quantum possumus. » Sed melius 
profecto nos Ipsa Divina Sapientia docuerat, dicens : à Ante 
omnia opera verbum verax praecedat te, et ante omnem 
actum, consilium stabile. « Quanta etiam vi et auctoritate Supre- 
mus cunctorum hominum Magister ac Redemptor, apud Joan- 
nem, haec ad Judaeos effatus est : « Et cognoscetis veritatem, 
et veritas liberabit vos. » 


Ne desit 1gitur in hac mea de obedientia tractatione aequa 

in exponendis rebus fides, id instantius expostulo ab amantis- 
simo nostro Redemptore, qui, teste S. Scriptura, « humiliavit 
semetipsum factus obediens usque ad mortem » ; et a beatissima 
Ejus Genitrice Maria, humili ancilla Domini, necnon a S. Patre 
Alphonso, qui exstitit igneus perfectae obedientiae amator 
atque fautor. 

Veritatis autem cognitionem tu, benevole Lector, prosequere, 
et ut dicam cum divo Augustino, in eam intra per caritatem ! 
Profice in omni verbo sanae doctrinae et in opere perfecto. 

Si autem judicas aliquid satis rectum aut laudabile me pro- 
tulisse, da gloriam et honorem Deo Qui, ut ait quidam, Solus 
est benedictus in saecula; si quid minus sapiens invenies, hoc 
mihi imputa humanacque fragilitati. 


Eptemaci, in collegio ad SS. Cord. Jesu, 
Festo S. Alphonsi, 1920. 


Auctor. 


DIVISIO OPERIS 


Status religiosus nihil aliud est, juxta dictum S. Thomae 
(2. 2. q. 186, a. 1), quam « conditio eorum qui se totaliter man- 
cipant divino servitio, offerentes Deo quasi holocaustum : ; hoc 
autem holocaustum, ut ore unanimi profitentur divinarum 
scientiarum periti, maxime perficitur propriae voluntatis 
mactatione, cum videlicet ipsa se plenissime subjicit volun- 
tati alterius hominis, Dei vice jubentis. 

Religiosa inde exsurgit obedientia sensu quidem stricto et 
proprio, quae in ipsius professionis actu stabilitur, et simul 
voto publice emisso iirmatur et consecratur. Hac promissione 
Deo facta, perennis quasi redditur religiosorum subjectio, ita 
ut durante professionis statu, plane sit irrevocabilis ; sacra 
enim effecta est quodammodo « novo religionis nexu » superad- 
dito, et quamdiu religiosus est, tamdiu et voti obedientiae lige- 
tur necesse erit. 

Haec duo igitur in omni Religione contineri absque ullo 
labore perspicitur : scilicet ipsam subjectionem, quae potes- 
tati alicui legitime constitutae, et naturali jure debetur et 
ecclesiasticis praescribitur legibus, proprioque contractu aut 
promisso ; deinde vero etiam hujus deditionis firmitatem 
quamdam sanctitatemque, qualis utique publico inest voto, 
quod emittit (pliis in ecclesiastico Instituto. 

Ex priore capite, innotescit virtus obedientiae ; ex sequenti 
autem, votum. — Tandem adhuc remanet ut de relatione inqui- 
ramus unius ad alterum, quo clarior etiam ac plenior habeatur 
totius argumenti notitia. 


En igitur ratio hujus partitionis : 
A. In prima operis parte, speciatim sermo erit de « virtute 
obedientiae in se spectata ». Generales ac praeviae imprimis 

ibidem reperientur notiones obedicntiae, definitionesque. et 
explanationes de hac virtute tum necessariae tum utiles ; ita 
quidem ut deinde expeditior evadat quaestionis tractatio, et 
solutio haberi possit securior. 

B. In secunda parte agetur ex professo de «ipso voto obedien- 
tiae » et dicetur quomodo illud se referat tum ad Superiorum 
mandata, tum ad praecepta aut praescripta S. Regulae ac 
Constitutionum. 

C. In ultima tandem parte disserendum erit de « relatione inter 
votum et virtutem obedicntiae », et de sententiis quae variae 
a variis scriptoribus circa hanc quaestionem solent proferri, 
Brevem subjungemus dissertationem, in qua tota S. Alphonsi 
doctrina, quasi in unum corpus redacta, fusius exponetur, 
sive de obedicntiae virtute sive de voto. 


Universa haec materia cum sit amplissima, intra certos limi- 
tes debet coarctari, et ideo, ne respectus desit universalis ad 
omnes ejus partes, liceat in quibusdam rebus minoris momenti 


celeriori passu incedere, ita quidem ut neque unitati totius, 
neque partium dispositioni quidpiam nocumenti afferatur. 


Itaque unaquaeque pars complectetur pauca quaedam capita ; 
et haec iterum in nonnullos distribuentur articulos, secundum 
rerum ordinem et necessitudinem. 

PRIMA PARS 


Virtus obedientiae in se considerata 


INTRODUCTIO 


Utique in prima hac parte necessariae erunt aliquae notiones 
praeviae et magis explanaloriae ipsius virtutis obedientiae, ad 
innumeras fer& vitandas difficultates quibus abundare refertur 
praesens argumentum. Quaedam enim sunt quaestiones 
intricatissimae, quae nonnisi pedetentim queunt enodari ; 
quapropter mihi in proposito est, solidiora huic primae parti 
fundamenta subjicere. 

Decursu deinde hujus partis occurrent nonnulla tractanda, 
quae ad asceticam potius videntur pertinere scientiam ; attamen 
ea remittenda aut negligenda non aestimavi, utpote ad plenio- 
rem intelligcntiam ipsius doctrinae juridicae moralisve maxime 
conducentia. Sacrum Domini Nostri Jesu Christi jugum a 
religiosis sponte ultroque in sancta professione susceptum, 
etiam in iis quae ascetica dicuntur, nequaquam aut recto 
eravius, aut aequo mitius mendose reddere vellem ; ideo pro- 
batae doctrinae inhaerere conabor virorum sanctorum ac 
peritorum, ut cuique benevolo lectori facile patebit. 


Primam autem partem sic lubet ordinare : 


Ix capite I : Exponetur obedientiae notio, et ejus definitio 
tradetur tum in genere tum in specie. 


In capite II : Varia ratio obedientiae ejusque species propo- 
nentur, ita tamen ut aliqua brevitas in expla- 
nando non desit. 


In capite III : Considerabitur « objectum cui » obedientiae, 
nempe Superior ejusque auctoritas ; et disse- 
retur fusius de potestate quae ipsi competere 
dicitur. 


Prima Pars. Virtus Obedientiae. 


CAPUT I 
Notio obedientiae, 


1. — Ab ipsa notione rd de qua agitur,exordiendum est, juxta 
sapiens monitum Tullii (de off. 1. .], c. n) qui aiebat : Omnis 
quae ratione suscipitur de aliqua re institutio debet a defini- 
tione proficisci, ut intelligatur quid sit id de quo disputatur. » 

Hoc idem confirmat cl. canonista Houix, scribens (de jure 
lit. c. in, p. 7) : « Haec autem simul erit et necessario ipsa 
definitio vocis qua renuntiatur ; nec potest quis rem ullam 
definire, nisi determinando sensum quem vel ipse arbitrarie, 
vel usus communis et auctoritas peritorum virorum communi- 
ter alicui voci alligant. Ad definitionem autem strictam seu 
proprie dictam, requiritur ut ille solus sensus exprimatur quem 
usus generalis voci annexuit. » Non semel enim perspectum 
est, etymologicam verborum significationem ab ipso 1). Thoma 
sedulo fuisse indagatam ;in quo maxime hoc ductus erat fine, 
ut inde quasi e nuce deduceret realcm ac philosophicam ipsius 
rei definitionem, et intimam naturam ejus patefaceret. Haec 
methodus, etsi magis analyst conveniat, multis aliis est antepo- 
nenda, et non est ratio cur illam in praesenti respuam. 

Attamen aliquando etiam conquestus est Angelicus Doctor 
de nonnullorum nominum abusu, nccnon de ambiguitate va- 
rarum significationum, quas verba solebant accipere. Scribit 
enim in sua Summa Theol. 2. 2. q. 57, a. 1, ad 1 : « Ad primum 
ergo dicendum, quod consuetum est, quod nomina a sui prima 
impositione detorqueantur ad alia significanda : sicut nomen 
medicinar impositum est primo ad significandum remedium 
quod praestatur infirmo ad sanandum : deinde tractum est ad 
significandam artem qua hoc fit : ita etiam hoc nomen jus primo 
impositum est ad significandam ipsam rem injustam : post- 
inodum autem est derivatum ad artem qua cognoscitur quid 
sit justum : et ulterius ad significandum locum, in quo jus 
redditur ; sicut dicitur aliquis comparera in jure : et ulterias 
dicitur etiam, quod jus redditur ab eo, ad cujus officium perti- 


net justitiam facere, licet etiam id, quod decernit, sit 1ni- 
quum (1). « 


(1) C(. ettam : Compendium juris canonici, auctore Fr. J. Calasanctio 
Cardinali Vivés, edit. 4, n. 12, nota 1. 


Cap. I. Artic. I. — Definitio generalis oberhentiac. b 


Quae cum ita sint in hac quoque materia obedientiae, ut 
mox e dicendis satis superque constabit, magni faciendum 
esse duco sensum ac auctoritatem tot virorum gravium et peri- 
torum, qui ex industria hac dc re scripserunt ; inter quos emi- 
nent Divus Thomas et Sanctus Alphonsus, necnon auctores 
illi doctissimi, qui jure merito c/lassicorum nomine designantur. 
Ad eorum enim doctrinam vix unquam ipse Ecclesiae sensus 
non est intelligendus, nisi apertissime de opposito constet, 
quod utique raro admodum continget. Azalet igitur in. quaes- 
tione de qua scribimus, vetus illud Senecae adagium (Ep. 45) : 
« ... Multum magnorum virorum judicio credo. » 

Tradere nunc oportebit praevias has notiones, quarum ope 
definiatur, quid sit obedientia tum in genere tum in specie ; 
unde et duplex erit articulus in hoc capite primo. 


Articulus l. 


Definitio generalis. obedientiae. 


2. — S1 vocis : obedire, vel etiam : oboedire, ut nonnulli 
auctores scribunt (1), inspiciamus etymologiam, tunc in genere 
significatio ejus erit secundum Forcellini (vol. Ill, obedio) : 
(tob... audire » ; et Lessius in eodem genere affirmat « obedien- 
tiam dici quasi obaudientiam, eô quod vox et praeceptum 
superioris audiatur et admittatur : Graeci dicunt, ^ quasi sub- 
auditionem » (de just, et jure, l. 2, c. x1vi, n. 22). — Particula 
autem ; ob, hic idem sonat ac : pro, vel : ad, circum ; ut v. g. 
quando dicimus : obire, ire circum. Ita obedire significat 
Oobaudire, seu « esse audiens circa aliquod aut aliquem ». 

Denotat igitur proclivitatem aliquam voluntatis ad verba alte- 
rius ; usurpatur deinde in sensu quodam obtemperationis vel 
obsequii respectu alterius praecepti aut etiam « simplicis consi- 
li » et ultimus hic sensus saepius declaratur a scriptoribus. 
Exin habes hanc virtutem, quae generatim et vulgo obedientia 
dicitur, ut legimus apud Sanchez (In decal., 1. VI, c. 1, n. 2), Les- 
sium (l. c., I. IL, c. xlvi, n. 27, 28), etc. ; cujus etiam ratio 
praecise in eo consistit, quod quis se voluntati Superioris, imo 
inclination; ejus ac nutui in operando accommodet, quamvis 
ile proprie non praecipiat. 


(1) Vermeersch, Laurentius, Pnimmer, etc. Notare velis ipsum 
Forcellini, III, p. 271, non scripsisse: oboedire sed obedire. Hanc ratio- 
nem retinet etiam Codex Juris can. (c. 561, $ 2) 


in J 0! 

Prima Pars. — Virtus Obetlientiae. 


Non semel verbo : obedientia, designatur ipsum votum reli- 
giosorum, quo obtemperatio et obsequium erga praeceptum 
superiorum legitimorum expressum et strictum ipsi promit- 
tuntur Deo secundum specialem aliquam rationem (1), ut matu- 
rius examinabimus in secunda parte hujus operis. 

Traductum demum est hoc vocabulum ad significandum : 
inservire alicui ; ct in sensu magis adhuc translato : esse facile 
flexibilis, uti habetur apud Plinium qui ramum oleae vocat 
« obedientem ». — Hisce tamen variis notionibus diutius non 
immoror, quippe quae ad nominalem tantum aut etiam ali- 
quam arbitrariam vocis significationem reducantur, ut supra 
dictum fuit, ducibus S. Thoma et cl. Bouix. 


3. —Quoad realem virtutis obedientiae definitionem, distin- 
guere nobis oportebit cum Angelico et omnibus fere theologis, 
inter modum generalem et specialem, quo se habeat haec virtus. 
Obedientia enim, ut notum est, potest esse virtus generalis tan- 
tum, aut specialis. Eodem fere sensu dici poterit aliqua obe- 
dientia materialis, et alia formalis ; vel etiam una « late vel 
large sumpta (2) » ; alia, « stricte sumpta ». 

Aliqui auctores, ut Lessius (l. IL, c. xi.vi, n. 22), etc. dis- 
tünguunt solum obedientiam in materialem ct formalem ; de 
alia distinctione in generalem et specialem, non videntur ipsi 
curare. Ali vero, unice aliquam generalem et aliquam spe- 
cialem discernunt obedientiam, exemplum secuti Reiffenstuel 
qui hac tantum divisione utitur in suo jure canonico, 1. I, t. 33, 
n. g, 10, ii. Tenens autem, ut ipse ait, doctrinam S. Thomae, 
Ballerini-Palmieri (vol. IL, t. VI, s. IV, n. 17) distinguit. qui- 
dem obedientiam in generalem eFspecialem, addens tamen 
priorem vocari quoque : materialem, posteriorem vero : forma- 
lem. Vermeersch (de rei. Instit. et personis, I, n. 287) unam 
obedientiam habet necessariam, aliam perfectam ; obedien- 
tiam autem ex objecto necessariam, iterum distinguit in aliquam 
formalem et in aliquam materialem. 


(1) Salmanticenses. tr. XV, c.v n. 56; S. Alphonsus, Homo Apost. 
tr. XIII, c. 1, n. 17 ; Suarez, de Relig. tr. VII, L. X. c. iv, n. 13 ; tr. X, 
L. IV, c. xiv. n. 5, 7, etc. 

(2) Cf. S. Thomam, 2. 2. q. 104, a. 2ad 1 : « Si vero obedientia large 
accipiatur pro exsecutione cujuscumque quod potest cadere sub prae- 
cepto, et 1inobcdientia pro omissione ejusdem ex quacumque intentione, 
sic obedientia erit generalis virtus, et inobcdientia generale peccatum. » 
De his tamen scribit Prümmer (Man. jur. 2 edit. q. 231) Praeeunte S. 
Thoma, auctores solent distinguere inter materialem oboedientiam... 
et oboedientiam formalem... 


(ap. 1. Artic. I. — Definitio generalis cbedientiae. : 


Ipse Angelicas Doctor absque ullo dubio obedientiam deperi- 
bit ac definit, tum ut virtutem generalem, tum ut virtutem spe- 
cialem ; et de ultima hac addidit : « .. si obedientia proprie 
accipiatur » (2. 2. q. 104, a. 2, ad 1). Teste vero Suarezio (tr. 
X, l IV, c. xiv, n. 5, materialiter inobcdientia potest esse 
tum ratione generali, quia omne peccatum est quaedam ino- 
bedientia, ut D. Thomas dixit, tum ratione speciali, quia ejus 
materia est quaedam inobcdientia ». 

Sed non est cur multum de hac distinctione Suarczii curamus, 
cum constet ipsum Angelicum scripsisse (q. 105, a. 1 ad 1): Cum 
autem facit aliquid contra praeceptum, non propter praecepti 
contemptum, sed propter aliquid aliud, est inobcdientia mate- 
rialiter tantum, sed pertinet formaliter ad aliam speciem. 


4. — Generalis virtus obedientiae, juxta dicta S$. Thomae 
(l. c. q., 104, a. 2), concurrit cum actibus omnium virtutum ; et 
est habitus operativus virtuosus, quo Dei legem implemus ex 
quocumque bono motivo praeter formalem rationem praecepti. 
Brevius eam declarat Rciffenstuel (l. c. n. n), dicendo : Est 
exsecutio cujuscumque actus virtutis sub praecepto cadentis. 
Concludit Sanchez (1. VI, c. 1, n. 2) objectum obedientiae hujus 
etiam solum praeceptum esse « ad culpam obligans ; quia cum 
ea quae solum sunt sub consilio ad nihil obligent, nec eorum 
exsecutio est vere ct proprie obedientia, sed plus quam obedien- 
tia (1). » Id melius adhuc et abundantius explicat modo citatus 
Rciffenstuel ; addit enim (1. c.) : « Haec obedientia generalis 
comprehendit sub se omnes reliquarum virtutum actus, quibus 
fit, quod jubetur, (sive faciendo, sive omittendo) non ratione 
ipsius praecepti, seu non ideo, quia jubetur, sed ex intentione 
atque honestate cuilibet virtuti propria. Licet enim hujusmodi 
generalis obedientia adhuc dicatur obedientia, in tantum quia 
peragit, quod praeceptum est : nihilominus ob detectum spe- 
cialis motivi, seu objecti sui formalis, ea non constituit virtu- 
tem specialis obedientiae, sed censetur esse virtus illa, ad 
quam pertinet actus virtuosus a Deo praeceptus. Sic qui humi- 
lis est, patiens et castus, non idcirco elicit actum specialis 
virtutis obedientiae (nisi forsan ex sua particulari intentione 
eliciat tales actus etiam ideo, quia a Deo sunt praecepti), sed 
potius actum humilitatis, actum patientiae, castitatis, etc. | 


(1) Vide quoque apud S. Thomam, 2. 2. q. 104, a. 3, ad 2, ubi haec 
legimus . « dicendum quod ad obedientiam pertinent omnes actus vir- 
tutum, prout sunt in praecepto, i 


Prima Pars. — Virtus Obedicntiae 


Inter theologos autem fere omnes cofnpcrtum est, potesta- 
tem jurisdictionis, quae reperitur in societate tam ecclesiastica 
quam civili, et etiam juxta can. 501, $ 1 Codicis, penes Superio- 
res religiosos non paucos, actum constituere in speciali aliqua 
materia virtutum, cum nempe Superior obligat, statuendo 
legem, etc. (Cf. Suarez, tr. X, 1. IV, c. xiv, n. 4). Si ergo tu non 
acquiescas tali statuto, quamvis res tibi sit praecepta aut pro- 
hibita ab aliquo Superiore jurisdictione pollente eaque utente, 
non tamen de se peccatum committes speciale inobedientiae, 
secluso contemptu ; peccatum enim tantum generale patrabis 
contra obedientiam, speciale autem adversus eam virtutem, 
circa quam actus imperatus versatur (cf. Castro-Palaum, de 
oblig. rei. status, tr. XVI, d IV, p. 11, n. 3.) Itaque si exigentia 
materiae sit v. g. circa Jejunium aut abstinentiam, ejus viola- 
tio peccatum erit formale intemperantiae. 

statim autem hic juvabit inquirere, mini quaevis obedientia 
ejusdem semper sit rationis, sive versetur circa divina prae- 
cepta, sive circa humana ecclesiastica aut civilia. 

In hanc quaestionem intentius quidem laboravit Lessius 
(I. c. n. 26), et haec demum ipse statuit : « Verius videtur virtu- 
tem obediendi, qua obeditur praecepto divino, et qua humano, 
non esse specie distinctam, sed ejusdem rationis, quod indicat 
I). Bernardus trac, de praecepto et dispensat, circa principium : 
Sive Deus, inquit, sive homo vicarius Dei, mandatum quod- 
cumque tradiderit, pari profecto obsequendum est cura, pari 
reverentia deferendum, ubi tamen Deo contraria non praeci- 
pit homo. — Ratio est : quia obedicntiae non est operari in 
commodum aut honorem Superioris, sicut facit religio ; tunc 
enim deberet considerare diversitatem auctoritatis, et cuique 
congrua deferre ; sed operatur in commodum proprium propter 
obligationem praecepti sufficienti auctoritate impositam... 
cujus ratio ulterior est, quod in omni potestate imperandi, 
quodammodo includitur potestas divina, a qua illa descendit, et 
omnem vim obligandi accipit ; et in omni praecepto humano 
(loquor de justo et legitima auctoritate facto) includitur prae- 
ceptum divinum, quo praecipit Deus ut subditi suis legitimis 
superioribus obtemperent, quod praeceptum est juris divini 
naturalis. » 

Cum qua Lessu sententia satis videntur concordare haec 
alia Angelici verba, asserentis (2. 2. q. 104, a. 2, ad 4) : «... obe- 
dientia vero respicit praeceptum personae excellentis ; et ideo 
non est nisi unius rationis : sed quia propter reverentiam per- 
sonae obedientia debetur ejus praecepto, consequens est, quod 


Cop. I. Artic. II. Virtus specialis obedientiae. 


obedientia hominis sit eadem specie, ex diversis tamen specie 
causis procedens. » Attamen nobilior erit de se obedientia Deo 
praestita; quam quae homini defertur, et eadem ratione 
majus dicendum erit inobedientiae peccatum, divinae legi 
si resistas, quam si obedientiam alicui homini detrectare velis. 
Expresse enim id pronuntiat Angelus Scholae (2. 2. q. 105, a. 
2, in corp.) : « ... unde consequens est, ait, quod quanto superior 
est ille qui praecipit, tanto ei inobedientem esse sit gravius ; 


et sic inobedientem esse Deo est gravius, quam inobedientem 
esse homini. » 


Id tamen sedulo est notandum : sive agatur de praecepto divino, 
sive de praecepto hominis, omni casu, peccatum huic generali 
ooedientiae virtuti contrarium, non speciale aliquod erit pecca- 
tum inebedientiae, nisi fiat ex contemptu actuali praecepti aut 
ex contemptu Superioris ipsius praecipientis. Contemptu emm 
secluso, peccatum illud non erit nisi generale, ut affirmat Ange- 
licus (1. c. q. 104, a. 2, ad 1) ; et quidem erit in specie adversus eam 
virtutem, in cujus materia versabitur actus ipse in se consideratus. 
In hoc igitur sensu audiendus est Rodericus, O 1. M . quem non 
semel citatum reperies apud S. Alphonsum, et qui in Compendio 
Quaestionum regularium (Resol. 102, p. 758) non sine laude sic 
nervose contrahit generales notiones modo traditas : —. Obedientia 
est virtus moralis promptam reddens voluntatem ad implen- 
dum voluntatem praecipientis. Est autem duplex. Primo sumitur 
largo modo pro execution; cujuscumque, quod potest cadere sub 
praecepto ex quacumque intentione. Alio modo sumitur proprie 
secundum quod respicit intentionem formalem, rationemque prae- 
cepti (1). » 


At vero secundus hic modus jam non amplius est de generali 
virtute obedicntiae : pertinet enim ad aliquam aliam obedien- 
tiam, quae dicitur obedientia magis stricte sumpta. Vltcriuc 
igitur oportebit nobis inquirere, quid specialis haec sit obedicn- 


tiae virtus, quam si laedas, speciale etiam committes inobedien- 
tiae peccatum. 


Articulus ll. 
Virtus specialis obedicntiae. 
5. — « Obedientia, ait cl. ReiHenstuel (1. I. t 33, n. 9), prout 


est virtus specialis, est virtus moralis inclinans ad faciendum, 


(1) « Resolutiones quaestionum regularium », redactae fuerunt ab 
Hieron. Roderico. Lugduni, apud Jacobuin Cardon, 1030. 


n * 

quod jubetur, eo quod jubeatur. Ita Navarrus, c. xxni. Manual, 
n. 35, estque in re communis (1). » 

Opponitur autem obedientiae sic acceptae speciali modo 
inobedicntia, qua « ideo violatur praeceptum Superioris (sunt 
haec ipsa verba Rtiffenstuel, n. 12) quia praeceptum est, vel 
ideo omittitur actus praeceptus, quia praeceptus est. » Unde 
concludere licet, obedientiam proprie dictam revera respicere 
« intentionem formalem rationemque praecepti », ut sub fine 
articuli praecedentis cum Roderico dicebamus. Tunc quidem 
est virtus specialis, pro formali objecto habens praeceptum 
Superioris, etiam tacitum, ut est ejus voluntas nota ac suffi- 
cienter significata, juxta celebratam doctrinam D. Thomae 
(2. 2. q. 104, a. 2), de qua tamen valde dissentiunt auctores. 

Haec quaestio de virtute speciali obedientiae, cum non 
videatur levis esse momenti, diligentius ad mentem Angelici 
Doctoris ejusque commentatorum indaganda erit : ideoque 
praemittitur ipse textus S. Doctoris circa hanc rem scitu quam 
maxime necessariam, si tamen solidum adstruere velimus 
fundamentum nostrae doctrinae. 


6. — Sic procedere videtur Divus Thomas. Proponit statim et 
exactissime notionem obedientiae, tanquam specialis virtuti? 
(l. c. q. 104, a. 2, ad 1) : « secundum hoc enim ad obedientiam 
requiritur, quod impleat aliquis actum justitiae, vel alterius 
virtutis, intendens implere praeceptum. » Deinde de inobe- 
dientia verba faciens, addit : « et ad 1nobedientiam requiritur, 
quod actualiter contemnat praeceptum. » En igitur quod Ange- 
licus intelligit his sub verbis : « Sic ergo si obedientia proprie 
accipiatur, secundum quod respicit per intentionem formalem 
rationem praecepti. » Sed jam in corpore ejusdem articuli de 
speciali objecto obedientiae statuerat : « ... Habet autem hic 
actus (obediendi) specialem rationem laudis ex speciali objecto. 
Cum enim inferiores suis superioribus multa debeant exhibere, 
inter cetera hoc est unum speciale, quod tenentur ejus (2) 
praeceptis obedire. I ude obedientia est specialis virtus : et ejus 
speciale objectum est praeceptum tacitum vel expressum. 
Voluntas enim superioris, quocumque modo innotescat, est 


(1) Et hoc verum est. Xpud plures enim auctores hanc de obedientia 
legimus definitionem Sic ait. Pl. Boekhn, O. S. B. (Comment, in Jus 
Can. I, L. I, t. 33. n. 6) : « Obedientia est virtus moralis inclinans ad 
faciendum id quod a Superiore jubetur, eo quod jubeatur. ) 

(2) Sic quidem legitur ; sed ut mihi videtur, scribendum foret : 
< eorum. ! 

quoddam tacitum praeceptum : et tanto videtur obedientia 
promptior quanto praeceptum expressum obediendo praeve- 
nit voluntate superioris intellecta. — Notionem istam circa 
obedientiae specialis objectum ntagis adhuc illustrat profundis- 
simus Doctor, per modum complementi haec statim in respon- 
sione ad 2 subjungendo verba. : « Non enim per se, sic prosequi- 
tur Aquinas, objectum ejus (obedientiae specialis) est Deus, 
sed praeceptum superioris cujuscumquc, vel expressum vel 
interpretativum, scilicet simplex verbum praelati ejus indicans 
voluntatem, cui obedit promptus obediens, secundum illud 
Tit. III : Dicto obedire. Est autem virtus moralis, cum sit 
pars justitiae. » 

Ultimum tandem 1n eodem articulo de natura specialis virtutis 
obedientiae disserens, haec ad meliorem intelligentiam, in res- 
ponsione ad 3, adjecit Angelus Scholae : « Proprium autem 
objectum obedientiae est praeceptum, quod quidem ex alterius 
voluntate procedit. Unde obedientia reddit promptam homi- 
nis voluntatem ad implendam voluntatem alterius scilicet 
praecipientis. Si autem id quod ei praecipitur sit propter se 
ei volitum, etiam absque ratione praecepti, sicut accidit in pro- 
speris ; Jam ex propria voluntate tendit in illud, et non vide- 
tur illud implere propter praeceptum, sed propter propriam 
voluntatem.» 


Parcis hisce citatis verbis intima Aquinatis doctrina de speciali 
virtute obedientiae praecipue contineri pluribus est visa ; sed ut 
legenti absque ullo labore patet, non multum hoc loco inhaeret 
S. Doctor distinctionibus philosophicis : verbis enim moderatis 
affirmat suam sententiam. In qua tamen Angelici doctrina saltem 
quatuor, ni fallor, specialia latitant argumenta, quae singulatim 
explanare, discutere ac probare operae pretium visum est, ad elimi- 
nandas graviores quasdam hac in re haesitationes. Quo expeditior 
fiat 1sta explicatio, praemitto ex Lcssio paucas aliquas theologicas 
distinctiones ad ipsam propositam quaestionem attinentes. 


7. — Objectum quod obedientiae est, secundum  Lessium 
(l. IL, c. XLVI, n. 23), omne opus praeceptum ; ad hoc enim 
volendum et faciendum haec virtus per se et directe inclinat. 

Objectum cui, est Superior ; huic enim dicimur obedire. 
Unde qui non habet ullum Superiorem cui possit obedire, is 
non habet obedientiam. 

Kalio objectiva in objecto quod, est debitum auctoritati 
superioris ratione praecepti : obedientia enim vult et facit opus 
praeceptam, quia ratione praecepti coepit certo modo esse 
debitum ; non quasi in commodum vel honorem Superioris... 

sed quia ratione praecepti ita fie necessarium, ut sine aliquo 
contemptu interpretative et vilipensione auctoritatis Superioris 
non possit ejus exsecutio praetermitti... Potest etiam dici, ratio- 
nem objecti quod, esse specialem illam honestatem, quam accipit 
ex eo quod sit praeceptum auctoritatis Superioris. Sed hic 
modus, ut ipse Lessius fatetur, parum differt a priore, 1mo 
prior videtur conformior praxi. De ratione enim praecepti 
est, ut faciat opus non tantum dignum factu ob divinam 
auctoritatem, quae utique relucet in ordinationibus Superio- 
rum, sed etiam opus necessarium : alioquin non tam erit prae- 
ceptum, de cujus ratione est inducere obligationem, quam 
consilium. 


Ratio demum objectiva in objecto cui, est auctoritas seu 
potestas Superioris. Ideo enim Superiori est obediendum, quia 
Superior est et potestate regendi praeditus. — Haec quidem 
Lessius ; sed de auctoritate et potestate Superiorum abundan- 
tius agemus in capite sequenti. 

Nunc autem accuratius nobis est exponendum, quid prae- 
cise includatur in hac ipsa Aquinatis doctrina superius relata. 
Potest tota mens D. Thomae circa naturam virtutis obedien- 
tiae, ut innui, ad quatuor referri propositiones, quas speciatim 
enuntiare ac interpretari, pro viribus conabor. 


8. — PRIMA PROPOSITIO: Specialis honestatis ratio in eo 
inest nt inferiores a suis Superioribus in agendo moveantur, et 
ideo jure naturali et divino quilibet suo superiori in legitimis 
obedirc tenetur. 


Ex prima hac propositione, quae non mediocris aestimatur 
esse momenti, elucet ipsa obediendi necessitas ; quo modo 
scilicet obligatio obedicntiae videtur procedere, non ex posi- 
tivo tantum divino aut humano praecepto, sed etiam radi- 
citus ac vere ex jure natural] divinitus ipsarum rerum ordini 
indito. (Cf. Billuart, O. P. Tr. de virt. justit. annexis, Diss. II, 
a. 1.) 

Exinde concludere quoque licebit, Summi Dei voluntatem 
esse regulam primam, qua, ut dicit Aquinas (2. 2. q. 104, a. 1, 
ad 2), regulantur omnes rationales voluntates ; deinde tamen 
voluntatem etiam hominis unius praecipientis quasi secundam 
esse regulam voluntatis alterius obedientis. Satis ergo secure 
poterit quis affirmare, Superiores tanquam capita communita- 
ts alicujus rite institutae, jam eo ipso aliquo modo in conscien- 
tia obligare posse subditos mandatis suis legitimis. Nonnulli 
tamen auctores id quidem videntur inficiari, cum naturalis 

superiorum praecepti efficaciam minus agnoscant (1). At non 
est cur multum dubitemus hac in re, dum probatam sequi 
conemur Angelici doctrinam ; plura enim exstant testimonia 
affirmantia, e quibus praeclara quaedam hic statim referuntur. 
Scribit Angelus Scholae in Summa theol. (1. q. 88, a. 10, ad 2) : 
« Ad secundum dicendum, quod sicut ex jure naturali, et prae- 
cepto divino tenetur homo implere votum, ita etiam tenetur 
ex eisdem (scilicet ex jure naturali et praecepto divino) obedirw 
superiorum legi vel mandatis. » Copiosius adhuc et magis ex 
professo deinde S. Doctor sententiam suam stabilit in 2. 2. 
q. 104, a. 1, in corp. : « Respondeo dicendum, ait, quod sicut 
actiones rerum naturalium procedunt ex potentiis naturalibus ; 
ita etiam operationes humanae procedunt ex humana volun- 
tate : oportuit autem in rebus naturalibus, ut superiora move- 
rent inferiora ad suas actiones per excellentiam naturalis vir- 
tutis collatac divinitus : unde etiam oportet in rebus humanis, 
quod superiores moveant inferiores per suam voluntatem ex 
vi auctoritatis divinitus ordinatae : movere autem per rationem 
et voluntatem est praecipere ; et ideo sicut ex ordine naturali 
divinitus instituto, inferiora in rebus naturalibus necesse 
habent subjici motioni superiorum ; ita etiam in rebus humanis 
ex ordine juris naturalis, ct divini tenentur inferiores suis supe- 
rioribus obedire » (cf. Caietanum, Comment, in hanc quaes- 
tionem, II). — Alis etiam verbis hunc fere eumdem sensum 
exprimit Angelicus in art VI ejusdem quaestionis et nonnullis 
locis, quos omnes referre non videtur hic esse tam necessarium. 
De cetero, apud alios illustres theologos eamdem reperies expo- 
sitam doctrinam. Donatus Laynensis, O. P. (Rerum Regularium 
praxis resolutoria, t. II, tr. VI, q. 12, J) de potestate Superio- 
rum scribit : « Hi namque Praelati, ut dictum est, naturali jure 
habent quamdam dominativam potestatem super omnes Reli- 
giosos sibi commissos, multo melius, quam habeat dominus 
in servum... Sunt enim veri judices omnium existentium in 
illo statu, cui tenentur providere de omni necessario, cumque 
cavere ab omni malo, quod posset tali statui esse nocivum. 
Quandoquidem ad conservationem totius, necessum est, ut in 


(1) Ita, exempli causa, haec scribit Venneersch (de rei. Inst, et pers. 
edit. 2, I, 11. 290, nota 1) : « Minus nobis placet quod habet de hoc argu- 
mento P. Biederlack, qui videtur vim per se ligandi conscientiam agnos- 
cere etiam iis Superioribus qui jurisdictione carent, nec praecipere pos- 
sunt ex voto. » — Cf. quoque : Ami du Clergé, 1913. num. 36, p. 738, 
sq. ; Sabetti, Comp. Theol. mor. 13 edit., tr. X, a III, n. 619, q. 2. 

omni genere detur unum primum, quod sit regula et mensura 
caeterorum. » Id optimo quoque jure affirmare videmus Fr. 
Suarez, praeclarum Societatis Jesu theologum (de relig. tr. X, 
l. IV, c. Xiv, n. 17). Haec enim asserit de simplici mandato 
superiorum (ut nolit, quemadmodum ipse ait, sua propria 
potestate jurisdictionis, vel etiam dominativa quatenus voto 
confirmata est, uti) : « Quia vero illud praeceptum magis est 
naturale, quam hominis, etiamsi supponat aliquam voluntatem 
hominis, ideo licet ille actus... possit esse ex propria virtute 
obedientiae non tamen ex voto obedientiae, etc. (1). » Simile 
principium statuit quoque (ut unum tantum citem c rcccentio- 
ribus) Biederlack-Fiihrich (de religiosis, n. 36, p. 52 sq.), quod 
peculiariter exponemus capitejn,, a. IV, et in parte III, ultimo 
articulo. 


* 9, — SECUNDA PROPOSITIO : Objectum' virtutisspecialis 
obedientiae necessario et solum est Superioris ipsum praeceptum, 
aut expressum, aut tacitum seu intcrpretativuin. 

Etenim tunc dicitur quis vere et proprie obedire, seu spccia- 
lem exercere obedientiae virtutem, cum legitimis Superiorum 
suorum jussis obtemperet propter praeceptum, vel sub ratione 
peculiari praecepti. « Quaedam enim, dicit Angelus Scholae 
(I. c. q. 104, a. 2, ad 1), quandoque sub praecepto cadunt, quae 
ad nullam aliam virtutem pertinent » ; scilicet, quae formalem 
suam rationem habent in ipso praecepto, in quantum nempe 
est aliquid praecepto impositum, ut ostendit Caietanus, in 
comment, ad q. 104, a. 2, IV. Hoc idem confirmat Suarez, 
referens eadem I). Thomae verba, eaque probans in tract. X 
de rclig. c. xiv, n. 4, 10 sqq. 

Sit ergo firma conclusio : tunc solummodo actus proprius ac 
formalis erit, obedientiae, cum praecesserit aliquod praecep- 
tum Superioris, aut saltem intervenerit praecepti ratio quae- 
dam specialis. 

sedulo tamen est advertendum, Angelicum id affirmasse de 
praecepto non tantum expresso, sed etiam de praecepto quod 
ipse vocat k tacitum aut intcrpretativuin ». De hac vero asser- 
tone et distinctione non parum contendunt auctores, ancipi- 
tique animo interrogant, num etiam adsit aliquod inobedien- 


(1) Doctrina Suarezii quae loco cit. continetur, satis obscura apparet 
et difficultatibus ansam praebet, si eam conferas cum aliis dictis ejus- 
dem. cl. theologi (v. g. in Tr. VIL, L. X c.iv, n. 12, 13). Quare profun- 
diori subjicietur examini in parte III hujus operis. 

tiae peccatum, dum simplex Praelati mandatum praetermitta- 
tur seu significata ejus voluntas? 

jam olim de hac quaestione haec excuderat Cuniliati, O. P. 
(IL, Tr. de statu rei. XVI, c. in, $2): « Quamobrem dictitabat, 
plus requiritur ut quis peccatum inobedientiae committat, 
quam ut virtutem obedientiae exerceat ; ad illud namque 
requiritur violatio praecepti expressi vel taciti : ad 1stam suf- 
ficit sola notitia voluntatis Superioris quocumque modo intel- 
lectae (1). » Sed nonne ipse S. Thomas, ut supra diximus, prae- 
cise declarat : « Voluntas Superioris, quocumque modo innotes- 
cat, est quoddam tacitum praeceptum? » 

Ali deinde cum Lehmkuhl opinati sunt, ad obedientiam pro- 
prie dictam constituendam, non requiri ut praeceptum aliquod 
imponat Superior ; generatim sufficeret, juxta eorum senten- 
tiam, « cognita voluntas ejus qui possit praecipere. — (Lehm- 
kuhl, Theol. mor., I, n. 924 (2). 

«Nam, sic prosequitur, dixi supra, motivum internum obe- 
dientiae respicere subjectionem et conformitatcm erga volun- 
tatem superioris qui praecipere possit. - In. Compendio 
autem suae Theol. mor. ab ipso elaborato, idem omnino affir- 
mat (n. 332, HI), haec tamen addendo : « ... erga voluntatem 
Superioris qui praecipere possit. (Alii dicunt : erga voluntatem 
Superioris praecipientis.) » — Eam Lehmkuhli sententiam 
hisce verbis refert Noldin, et sic eam ipse interpretatur (Summa 
Th. mor., II, n. 280, c.) : «Lehmkuhl autem censpt actum verae 
obedientiae praestare eum, qui exsequitur voluntatem superioris 
etiam non praecipientis, quia se subjicit voluntati ejus, qui jus 
et potestatem praecipiendi habet. » 

Reapse videntur quidam auctores Superioris praeceptum 
ejusque voluntatem simplicem tanquam 1/110 obedientiae spe- 
cialis statuere objecta omnino diversa ; eo nempe sensu ac si 
posset haec simplex Superioris voluntas semper absque ullo 
excogitari praecepto. Id quidem, ni fallor, satis innuere viden- 
tur nonnulli recentiorcs scriptores (vide apud  Priimmer, Th. 
mor., II, n. 575 ; apud Dosda, L'Union avec Dieu, IL, ch. tx, 
p.59 sq.etc.). Dicunt enim hi, sen tent iam Caietani ac Lehmkuhli 
hac in re esse contrariam sententiae, quam tenere existimant 
Lessium et Billuart. Censent nepjpe a Lessio et Billuart illud 
doceri : ad obedientiam formalem necessario requiritur ut 


(1) Idem affirmat Dr. !. X. Mutz (Christliche Nszetik, 3 leil, II. 


101). 
(2) Ci. etiam in editione 10. I, n. 779 (pag. 457). 

praeponatur a Superiore verum praeceptum (i) Hanc fuisse 
Lessii mentem aliqua probabilitate non caret. Etenim apud 
ipsum legimus (1. II, c. x1vi, n. 27, 28) : « An obedientia requi- 
rat praeceptum? — Diximus supra obedientiam respicere 
praeceptum Superioris. Sed contra facere videtur, quod Reli- 
giosus non dicatur perfecte obediens Praelato, qui exspectat 
praeceptum, et absque eo nihil vult facere... imo sancti- 
Patres commendant maxime eam obedientiam, quae prae- 
ceptum non exspectans, ad nutum obedit... — Petes, ad quam 
virtutem pertinet iste obediendi modus? non enim ad virtutem 
obedientiae stricte acceptae ; quia non intervenit strictum 
praeceptum. Respondeo, pertinere ad virtutem illam, quae 
generatim et vulgo obedientia dicitur... » Sub nomine praecepti 
videtur ergo Lessius solummodo intelligere Superioris prae- 
ceptum expressum, quum nempe ille explicitis verbis obediendi 
obligationem subdito intimat (2. — At D. Thomas non tantum 
de aliquo expresso loquitur praecepto, ut supra ostendimus, 
verum etiam de alio quodam praecepto, quod non tanquam 
« expressum » reputandum est. 

Liquidius autem Billuart, O. P. nohis videtur distinguere, 
ejusque explicationes menti magis consonant magni Aquina- 
tis. Id facile constabit ex iis quae laudatus theologus in doc- 
trinam S. Thomae enucleandam scripsit, Tractatu : de caete- 
ris virtut. justit. annexis, D. II, a. 1.« Ad D). Thomam, sic 
audacius incipit, non est quod de ejus mente dubitemus, cum 
nostra conclusio et ejus probatio sint ex ipso ibidem iisdem 
fere terminis, nec verba quae objiciuntur contraria sunt. Qui 
enim voluntate superioris intellecta praevenit obediendo ex- 
pressum ejus mandatum, vel in voluntate superioris intel- 
ligit verum praeceptum, licet tacitum tantum ; ut enim dicit 
S. Thomas immediate ante objecta verba, « voluntas supe- 
rioris quocumque modo innotescat (scilicet ut praecipiens) est 
quoddam tacitum praeceptum » ; vel intelligit solum deside- 
rium absque voluntate praecipiendi ct obligandi. Primo modo 
indubie est promptior vera et proprie dicta obedientia, quam 
si exspectaret expressum praeceptum, quia ibi est verum prae- 
ceptum, licet tacitum. Secundo modo est etiam promptior, 
non quidem in actu formali et strictae obedientiae, sed in prae- 


li) Cf. Prummer, 1. c. p. 446. 


(2) Quid in hac re senserint Salmanticenses et S. Alphonsus, dice- 


mus speciali aliquo articulo * de doctrina S. Alphonsi ^ in c. III, tertiae 
partis hujus opens. 

paratione animi, etc,. Posset etiam intelligi de obedientia 
vulgo dicta... » Quae distinctio a Billuart proposita majore 
luce effulgere videtur, quam sententia Lessiana ; quamvis et 
ipsa difficultates quasdam non adaequet. 


10. — Aliquantulo ulterius progredi conatur BaUerini-Pal- 
mieri, dum perscrutatur Angelici menterh. Postquam scilicet 
(Th. mor. vol. 4, tr. IX, c. 1, n. 163) statuisset, objectum pro- 
prium obedientiae esse praeceptum tacitum, quod et interpre- 
tativum dicitur, vel expressum, statim subjungit: voluntas sci- 
licet superioris est obedientiae objectum et quocumque modo 
voluntas superioris innotescat, est quoddam tacitum  prae- 
ceptum. Et tanto videtur obedientia, etc... Ita S. Thomas, 
2. 2., etc. » Deinde illud quoque addit Ballcrini-Palmieri : 
« Objectum enim ejus (obedientiae) non est Deus, sed praecep- 
tum Superioris cujuscumque vel expressum vel interpretativum 
scii, simplex verbum praelati, ejus indicans voluntatem. 
Quae ultima verba sunt quidem D. Thomae, sed ex dictis 
Ballerini non satis apparet qudenam voluntas Superioris sit 
objectum formalis et verae obedientiae. Ideo puto, Fr.Sua- 
rezium adhuc magis genuine sensum hujus textus Angelici 
Doctoris defixisse, cum scriberet in tr. X, 1. IV, c. xiv, n. 10 
sqq. : « Difficultas non parva est, an ad illum (actum formalem 
et proprium obedientiae) requiratur ex parte objecti proprium 
praeceptum Superioris, vel Sufficiat simplex voluntas signi- 
ficans subdito quocumque modo. In qua Caietanus (Comment. 
2. 2. q. 104, a. 2) pro certo supponit, objectum obedientiae 
includere praeceptum aliquod, et inquirit an sit necessarium 
praeceptum obligans ad mortale, vel sufficiat generatim ; et 
resolvit sufficere quodeumque praeceptum inducens obligatio- 
nem sub quacumque culpa, etiam veniali. Quod recte probat, 
quia etiam materia minima est capax obedientiae et inobedien- 
tiae ; quia est capax praecepti generatim sumpti, etiamsi 
praeceptum illius per se non obliget ad mortale. Quod autem ali- 
quod praeceptum necessarium sit, solum probat Caietanus, 
quia obedientiae actus proprius est facere vel omittere ali- 
quid, ut Superioris voluntatem sibi notam impleat ; quasi 
supponens notificationem voluntatis Superioris semper habere 
vim praecepti obligantis, saltem sub veniali. Quod videtur 
etiam indicare D. Thomas ibi, in corp, dum ait : Obedientia est 
specialis virtus, etc... Et in solutione ad 2, idem repetit (S. Th.), 
scilicet objectum obedientiae esse praeceptum Superioris 
expressum, vel interpretativum ; quid autem per interpretati- 

vum intelligat, declarat, dicens, scilicet simplex verbum, etc... 
Et potest confirmari haec sententia primo ex eodem Caie- 
tano... »— Latius tunc exponit Suarez rationes in praedictae 
sententiae favorem ; postea argumenta profert quae huic sen- 
tentiae contraria videntur, numeris n et 12. Tandem conci- 
liationem opinionum quasi fingit (n. 13), de qua statim ipse 
fatetur : « haec non satisfacit. » — Judicium ergo suum sub 
fine (n. 14) pronuntiat, doctrinamque Aquinatis omnino probat 
et amplectitur, congrua et apta supposita ejusdem explica- 
tione. « Dico ergo, sic ait, D. Thomae sententiam absolute 
veram esse : nimirum, veram ac formalem obedientiam habere 
pro objecto proprium praeceptum, sub proprio praecepto 
includendo illud etiam, quod ad veniale tantum obligat. Ratio 
est, quia obedientia respicit Superiorem, ut Superior est, non 
ut est amicus, vel ut prudens ad consulendum, vel sub alia 
ratione simili ; constituitur autem Superior, etc... » ——In 
specie deinde ostendit Suarez quomodo distinguendum sit 
inter quamdam obedientiam magis rigorosam, quae exigi- 
tur ratione potestatis ecclesiasticae alicujus aut dominationis 
religiosae professionis voto firmatae ; et minus rigorosam 
obedientiam, quae ex simplici mandato Superiorum ad pecca- 
tum veniale obliget propter praeceptum aliquod magis naturale 
(n. I7). 

Statuit ergo Suarez, Aquinatis ut supra vidimus sectando 
doctrinam (quemadmodum ex his et pluribus apparet locis): 
praeceptum Superioris expressum etabsolutum obligare ad pecca- 
tum sive mortale, sive veniale, imo inducere quoque necessita- 
tem pro religiosis obediendi vi voti , praeceptum vero ejus mi- 
nus expressum et non absolutum, scilicet simplicem ordinatio- 
nem voluntatis suae, de sc sufficere etiam ut ibi virtus specialis 
obedientiae inveniatur ; non inducit tamen votum obedientiae, 
cum sit praeceptum magis naturale, nec pertingit ad peccatum 
mortale, ut fusius in tertia parte libri dicetur. 


ii. -Constat apud plerosquc theologos et praesertim apud 
Angelicam Doctorcm, praeceptum quodcumque obligationem 
quamdam debere inducere in conscientia ; nam hoc tantum 
modo radicitus distinguitur a consilio et suasione. Ideo dicit 
Aquinas (l. c. q. 104, a. 1, in corp.) : « Movere autem per ratio- 
nem et voluntatem est praecipere » ; quod ita Caietanus inter- 
pretatur (in eumdem artic.) : « Non te perturbet verbum illud !... 
Est namque sermo iste secundum subjectam materiam intelli- 
gendus : ut videlicet intelligatur de sufficienter movere. Qui 

enim praecipit sufficienter movet, quia necessitatem imponit 
mobili ut moveatur. » — Dein idem Commentator clarius 
adhuc de praecepto ejusque obligatione haec pronuntiat in 
q. 186, a. 9, X : « ... quia ex vi vocabuli, praecipere seu praecep- 
tum, licet 1mportet Vim obligativam, non tamen ad mortale. 
Inter obligationem namque ad mortale, et libertatem ad opera 
consiliorum, mediat obligatio ad veniale. Itaque sub praecepto 
cadit omnis obligatio, sive ad mortale sive ad veniale : quo- 
niam tenemur evitare venialia. Unde quia praecepta, ut distin- 
euuntur contra consilia, non obligant necessario ad mortale, 
sed ad mortale vel veniale... » 

Haec demum sententia satis communiter recepta fuit a 
theologis, ita ut « vere praecipere idem sit ac velle obligare sub 
cuiPa, teste Biederlack, quia ad ipsam notionem praecepti et 
legis in sensu vero id pertinet ut etiam in conscientia generetur 
obligatio illud agendi aut omittendi, quod injungitur prohibe- 
turve» (1).— Exinde etiam quisque potest videre quonam sensu 
haec secunda intclligenda sit propositio, quae sane doctrinae 
S. Thomae est consona ac ejus verbis ; objectum nempe vir- 
tutis specialis obedientiae necessario et solum esse Superioris 
praeceptum sive expressum, sive tacitum sive interpretativum. 


12. — TERTIA PROPOSITIO : Inobedienlia, ratione for- 
mali sumpta, constituitur per ipsum contemptum actualem prae- 
cepti aut praecipientis. 

Actualis autem contemptus alius est quam virtualis ; etenim, 
ait P. Marc (l, n. 1263, 5, nota 1) loquens de contemptu vic- 
tuali censurarum, « contemptus virtualis adest, si quis habitua- 
liter scit talem actionem sub poena esse prohibitam. Alu 
utuntur nominet Contemptus generalis. » 

Actualis fit casu nostro hic contemptus per violationem ipsam 
praecepti factam cum advertentia et cum interitione se non sub- 
mittendi jussioni. «Oui autem, teste Billuart (1. c. Dissert Il, a. 
IV), ex concupiscentia, ex ira vel propter aliam causam parti- 
cularem inducitur ad aliquid faciendum contra statutum legis, 
non peccat ex contemptu, sed ex aliqua alia causa, etiamsi fre- 
quenter ex eadem causa vel alia simili peccatum iteret. Erequen- 
tia tamen peccati dispositive inducit ad contemptum. ^ Haec 
sunt etiam propria Angelici verba, ex art. IX, q. 186, ad 3. 
Asserit vero magnus Aquinas, proprium inobedienriae peccatum 


(r) Cf. Zeitschrift fur katholische Théologie, v. 39, p. 7S3. cum recen- 
set .Manuale Theologiae moralis, a Priimmer, O. P. editum. 

oriri ex contemptu actuali praecepti. « Ad inobedientiam, ait 
(q. 104, a. 2, ad 1), requiritur quod actualiter contemnat prae- 
ceptum. » Hoc peccatum, cum sit proprie contra specialem 
virtutem obcdientiae, poterit quidem sub hoc respectu peccatum 
formalis inobedientiac denominari ; etenim, secundum ipsum 
Angelum Scholae (1. c. q. 105, a. 1, ad 1), « facere aliquid contra 
praeceptum, non propter praecepti contemptum, sed propter 
aliquid aliud, est inobedientia materialiter tantum, sed pertinet 
formalifér ad aliam speciem peccati. » Unde Sanchez hanc D. 
Thomae doctrinam reterendo, concludit (l. VI, c. 1 n. 4) : 
« ... inobedientiam formalem non posse accidere absque actuali 
praecepti contemptu : quia nolle obedire praecepto, eo quod 
praeceptum sit (in quo diximus num. | consistere formalem 
hujus inobedientiac rationem) est illud contemnere ; et ita docet 
D. Thomas, 2. 2. q. 104, a. 2 ad 2. » 


13. - Sed objicitur contra praefatam doctrinam : contemp- 
tum alicujus praecepti Superioris semper mortale esse pecca- 
tum (1); quia secundum Salmanticenses (tr. XV, de statu 
relig. c. v, n. 54), « contemptus totum fundamentum obedien- 
tiae subvertit.» Et nonne ipse Aquinas per totum articu- 
lum 1 quaest. 105 hanc doctrinam probare intendit, inobedien- 
tiam esse peccatum mortale? 

Ex alia tamen parte, constat transgressores praeceptorum 
Superioris saepius nonnisi veniale committere peccatum. Prae- 
terea Ballerini-Palmieri videtur absolutum statuisse prin- 
cipium, scribendo (vol. IV, tr. VI, s. IV, d. 1, n. 17) : « Ut vero 
quis peccet contra obedientiam, qua erga alterum tenetur, non 
opus est ut peccet peccatum inobedientiac formalis, sed satis, 
ut ex qualibet intentione, libere violet praeceptum ; sic enim 
facit qutyl non deberet facere ex obedientia, qua obligatur. » 
Exinde non parvae enascuntur difficultates, nec satis secura 
apparet tradita doctrina. 

At propositis dubiis sic respondetur. Angelus Scholae latius 
quidem ostendit inobedientiam esse peccatum mortale, nempe 
ex genere suo ; et hoc est verissimum (2). Vcrumtamen non 


(1) Cf. apud Noldin S. J. III sua Summa Th. mor. edit. s,v. 2.n. 280, J. 
(2) Imo S. Doctor exponit quandonam sit etiam peccatum contra 
Spiritum Sanctum (l. c.q. 105, a. 2. ad 2). Vide quoque Lexikon der Páda- 
gogik (Herder 1917. V p. 299) : Sie erheben trotzig ihren Nacken 
sogar gegen Gott und seine Fugungen. In diesem Grade ist die Verstockt- 


heit eine Siinde gegen den hl. Geist von der es nur schwer eine 
Umkehr gibt. 

absolute nec expresse negavit eam posse fieri veniale pecca- 


tum, ratione levitatis materiae. — Non omisit haec scribere 
(q. 186, a. 9, ad 1) de Fratribus Praedicatoribus, qui violarent 
statuta Regulae suae ad culpam minim  obligantia : | ... qui 


tamen possent venialiter. vel mortaliter peccare ex negligentia, 
vel libidine, s m contemptu » (cf. Comment. Caietani in hunc 
| jcum, VII). Billuart (tr. de virt. justit. annexis, Dis. II, a. IV) 
de hac re optimo jure scribit : « Potest fieri inobedientia 
veniale non solum ex indeliberatione actus, quod est omnibus 
peccatis commune, sed etiam cx levitate materiae, Seu potius 
ex imperfectione contemptus. lta post Caietanum, Sylvius. 
Lessius et alii... Quod S. Thomas hic ad | dicat : « peccatum 
veniale non esse inobedientiam », intclligendum est de inobe- 
dientia formali eaque perfecta et absoluta, qua quis simpliciter 
et absolute dicitur inobediens... Etenim S. Thomam agnovisse 
peccatum veniale esse contra legem, notum relinquitur ex 
hujus partis, q. no, a. 3 et 4, et ex 1, 2, q. 71, a. 6. (1). » 

Non semel Aquinas, ut notum est, legem et mandata Regulae 
ac Superiorum ad comparationem deduxit inter se, et expresse 
affirmavit non omnia mandata Regulae Praelatonimve obli- 
gare per se ad peccatum aliquod mortale. «Hujusmodi autem 
statuta, ait (Ouodlib. I, art. XX, in corp.), quae in regula con- 
tnentur, non habent vim praecepti, sicut nec praelatus sta- 
tuens aliquid, intendit semper ad peccatum mortale obligare 
per praeceptum. Est autem praelatus quasi quaedam regula 
animata, etc. » Confern etiam ea possunt quae distinguit 
S. Doctor in Summa theol. 2. 2. q. 186, art. IX, ad 2 ;et in eodem 
articulo (ad 1) de regula quadam dicit : « ... ita quod profes- 
sioni non contrariatur, nisi id quod est contra praeceptum 
regulae : transgressio vero, vel omissio aliorum obligat solum 
ad peccatum veniale.. Peccatum autem veniale est dispositio 
ad mortale, ut supra dictum est. » Ex contextu vero apparet 
hoc peccatum veniale, secundum mentem D. Thomae, non 
tantum de causa extrinseca provenire, sed quodammodo ab 
intrinseco esse, propter ipsam ordinationem seu regulae man- 
datum. Unde recte concludes, idem prorsus de mandatis Supe- 
rorum tenendum esse, qtia, teste eodem Angelico (Quodl. I, 
a. XX), «praelatus est quasi quaedam regula animata. » 


(1) «... sicut ergo in lege civili non facit semper dignum poena mortis 
corporalis transgressio legalis statuti ; ita nec in lege Ecclesiae omnes 
ordinationes, vel publica statuta obligant ad mortale ; et similiter nec 
omnia statuta regulae. » (2. 2. q. 186, a. ix). 

14. — Vera autem sunt verba Angeli Scholae : « Cum autem 
tacit aliquid contra praeceptum, non propter praecepti contem- 
ptum, sed propter aliquid aliud, est obedientia materialiter 
tantum, sed pertinet formaliter ad aliam speciem peccati » ; 
nec audiendus est Ballerini-Palmieri, qui aliquid in contra- 
rium videtur affirmare, ut supra dictum est. 

Difficultas ergo sic ab auctoribus resolvitur. Duplex in casu 
nostro distingui potest actualis. contemptus : alter nempe 
perfectus, et alter imperfectus (1). Perfectus ille est contemptus, 
ait Billuart, O. P. (1. c. Dis. II, a. IV), « quando quis renuit in toto 
subjici superiori ex quovis contemptu sive praecepti sive potes- 
tatis, sive praecipientis procedat illa pervicacia, etiamsi prae- 
cipientem non ratione potestatis, sed ob aliam causam con- 
temnat, puta ob defectum scientiae, prudentiae, nobilitatis, 
vel ex ira, odio, etc. Et inobedientia ex tali contemptu perfecto 
procedens etiam in re levi, est semper mortale peccatum. » 
Fere eodem modo ait Rottner (Status rei. q. IX, a. IL, n. 877) : 
« Observandum est contemptum legis vel praecepti, vel prae- 
cipientis esse mortalem, quando quis simpliciter et absolute non 
vult subjici. » Iste perfectus contemptus modo ordinario et com- 
muni vocatur etiam : contemptus formalis, sensu nempe inagis 
stricto ; omnis enim actualis contemptus quodammodo for- 
malis debet reputari (2). 

Imperfectus autem erit contemptus, quando quis renuit 
subjici Superiori in aliqua re tantum sive gravi, sive levi, para- 
tus ipsi obedire in aliis, etiam ex quovis contemptu sive prae- 
cepti, sive praecipientis procedat illa recalcitratio (3). Si ergo 
subditus tantum secundum quid non vult subjici, v. g. ut putat 
Rottner (l. c.), si hic et nunc in re aliqua levi se non subjicit ; 
vel recusat exsecutionem communis alicujus mandati, etsi 
absolute velit esse subjectus, imperfectus erit contemptus, 
nec formalis censebitur eo sensu quo ipsa auctoritas jubens 
contemnatur in toto. Tunc utique in re levi, peccatum solum- 


(1) Cf. Billuart, tr. de virt. justitiae annex. D. II. a IV ; Caietanus, in 
q. 186, a. IX, XI ; Prümmer, Theol. mor. II, n. 579 ; Rottner, q. IX. a. 
IL, n. 877 ; Biederlack-Führich ; Kirchenlcxikon ; etc. 

(2) Rottner, Ord. S. B. in suo libro : Margarita coelestis, seu status 
religiosus ascetico-theologice expensus, ait n. 876 generalem seu materia- 
lem contemptum reperiri in quovis peccato, haud secus quam de gene- 
rali inobedientia dictum fuerat. « Formalis autem contemptus, sic pro- 
sequitur. est violatio praecepti vel legis ex motivo et causa agendi contra 
legem. » 

(3) Billuart, eodem loco. 

modo erit leve ; in materia vero gravi, de se mortalis aestima- 
bitur culpa (Lessius, 1. IL, c. x1 vi, n. 45, 46 ; Vermcersch, I, 
n. 295. 2, etc. ). 


15. — Oppositum (amen videtur Angelici dictum (2. 2. q. 105. 
a. I, ad 1). Sic ipse loquitur : « Peccatum enim veniale non est 
inobedientia : quia non est contra praeceptum, sed praeter 
praeceptum. » Sed audiendus est Caietanus, qui tam miram 
I). Thomae sententiam ita explanat (in q. 104, a. 2, ID : Dici- 
tur quod quia inobedientia formaliter importat contrarieta- 
tem ad praeceptum communiter ; et omne peccatum mortale 
importat contrarietatem ad id quod est praeceptum, stricte 
sumendo praeceptum ; et nullum peccatum veniale importat 
contrarietatem ad praeceptum, ideo omne mortale est ino- 
bedientia materialiter vel formaliter ; veniale autem neutro 
modo... Cum quibus tamen stat omne veniale esse secundum 
quid inobedientiam : materialiter, ut reliqua venialia ; vel for- 
maliter, ut primus motus inobedientiae, sicut primus motus 
infidelitatis spectat ad speciem infidelitatis. Ceterum jam appo- 
site scripserat de hac re ipse divus Bernardus (AhDgne, PP. lat. 
182, p. 869) : « Et quidem nullam prorsus inobedientiam dico 
parvi ducendam, non tamen omnem pari aestimandam peri- 
culo... de quorum (mandatorum Superioris) etiam contemptu 
juxta eamdem considerationem, gravior leviorve offensa COn- 
trahitur. » Veniale igitur peccatum in praecepti transgressione, 
juxta explicationem quam de mente D. Thomae tradit illus- 
tris Billuart (D. II, a. IV), non est intelligendum de « inobe- 
dientia formali caque perfecta et absoluta, qua quis simpli- 
citer et absolute dicitur inobediens.. nec est contra praecep- 
tum perfecte, quatenus non evertit finem praecepti, qui est 
charitas, et ideo tantum praeter praeceptum. » Adverte autem 
contemptum perlectum nunquam non inducere reatum ali- 
quem mortalem, sive de re agatur magna, sive de re parva ; 
subvertit enim omnem subjectionem, ut statim dicemus. 


Prümmer, O. P in sua Thcol. mor. II, n. 579, contemptum imper- 
fectum habet ipsum contemptum formalem praecepti : contemp- 
tum vero praecipientis vocat : contemptum formalem perfectum, et 
hunc dicit esse « peccatum ex toto genere suo mortale », multoque 
eravius quam quod exsurgit ex praecepti contemptu. Sed haec 
distinguendi ratio minus placet, quamvis id sit verum, quod etiam 
roperies apud Aquinatem (2. 2. q. 105, a. 2, in corp.),  inobedien- 
tiam nempe qua contemnatur praeceptum hominis, leviorem esse 
peccato quo contemnitur ipse praecipiens. » Et statim celeri quidem 
calamo explicat sua verba ipse Angelicus, protinus addens (1. c.) : 

« quia ex reverentia praecipientis procedere debet reverentia 
praecepti » haneque doctrinam firmat aliquo exemplo. Ex alia 
tamen parte constat quoque, tunc aliquem agere ex contemptu 
formali presse dicto, quando renuit in toto subjici Superiori etiam 
cx solo praecepti contemptu (1) ; et hoc modo semper mortaliter 
peccat quamvis materia sit levis, ut communi consensu tenent 
auctores (Cf. Vermeersch, 1, n. 298, 2 ; Biederlcck-Führich, de 
religiosis, n. 127 (2), etc.). In praecepto enim Superioris potest 
ejus auctoritas formaliter intendi, et simpliciter ac absolute despici ; 
inde autem peccatum enascitur utique mortale, habeturque con- 
temptus absolutus juxta sententiam Billuart supra descriptam. 
Hanc etiam rationem tradit eximius ille theologus (Diss. I,<. IV.): 
« Licet res sit levis, ait, intentio tamen qua directe tendit contra 
totam superioritatem, renuens absolute et in ulla re ipsi subjici, 
et propter hoc transgrediens ejus praeceptum, importat gravem 
contemptum et gravem injuriam. ! Externe se manifestat per- 
fectus iste contemptus tunc praecipue, cum respondeat subditus 
Superiori suo aliquid jubenti : nolo obedire, nolo facere, non faciem 
ullo modo, etc. ; ita ut ostendat se jussum Superioris simpliciter 
respuere. Haec inobedientia, teste Card, de Lugo (Tom. IV, de 
S. Poenitent. D. XX, S. IV, n. 48), saepe est peccatum reservatum 
in aliquo ordine, et vocatura S. Bernardo : inobedientia crimina- 
lis ; quia, ait, est repugnare, est nolle obedire. Addit autem de Luge 
(l. c. n. 50) hoc esse peccatum contra obedientiam « formalissime 
sumptam », et tunc adesse cum verus concurrat contemptus aucto- 
ritatis ut sic. Passim ab auctoribus contemptus hic memoratus 
vocatur simpliciter — absolute : contemptus formalis, ut diximus, 
qui semper reatum mortalem inducet, et etiam ad ipsum jussum 
superioris se poterit referre (vide apud Wermecrsch, I. 298). 


16. — Superioris potestas si non contemnatur in toto, sed 
ipsa persona praecipiens ob aliam quamdam causam despi- 
ciatur, puta ob defectum scientiae aut prudentiae, non erit 
absolutus nec perfectus hic contemptus, quidquid in contra- 
rium affirmare videatur Prümmer (1l. c. n. 579) ; admittit ergo 
levitatem materiae, ut supra cum Billuart diximus, et prout 
consonare videtur ipse Lessius (l. II, c. xlvi, n. 45), scribens 
cautissime quidem de hac re : » Si autem non contemnas potes- 
tatem, nec recuses parere in rebus majoris momenti ; etiamsi 


(1) Biederlack-Fiihrich (De religiosis, n. 127) sub formali contemptu 
eum intellig't » quo contemnitur ipsa auctoritas jubens. » 

(2) Scribit hic auctor (1. c. p. 222) inter alia verba : « ... Ex eo igitur, 
quod auctoritas eadem est. sive parva praecipiat sive magna, illud fit, 
ut contemptus formalis praecepti de minima re peccatum grave consti- 
tuat. » 

contemnas personam ob defectum eruditionis, prudentiae, no- 
bilitatis, etc., et ex hoc contemptu aliquod praeceptum ejus in re 
levi violes, forte non erit mortale. Similiter si offensus Supe- 
riori quasi in vindictam id facias ; negari tamen nequit quin sit 
erave peccatum veniale. » 

Unde deduces contemptum quo despicitur -praecipiens, non 
esse necessario contemptum aliquem perfectum, nec ideo sem- 
p.er lethale peccatum ; nequit igitur dici « contemptum praeci- 
pientis peccatum ex telo genere suo esse mortale `, sed tunc 
tantum, quando perfectum constituit contemptum aut etiam 
ratione gravitatis ipsius materiae in se vel ex adjunctis. Et 
haec est doctrina a Billuart proposita, sicquc ipse sententiam 
explicat Angelici Doctoris. 

speciali autem modo prohibetur contemptus cujusvis legi- 
timi Superioris ex parte operantis, ut aitCaictanus ; nam conti- 
net irreverentiam lacditque observantiam iis debitam qui guber- 
nant subditos, et per consequens, secundum modum loquendi 
theologorum, contra eorum dignitatem erit (cf. Caietanum in 
2. 2. q. 186, a. 9, VII ; Biederlack-Führich, 1. c. p. 222, nota 1). 
Sive igitur praeceptum contemnatur, sive ipse praecipiens (teste 
Lessio, 1. IL, c.x1 vi, n. 40), specialis 1nobedientiae peccatum 
aderit in utroque casu. Latius tamen patet peccatum ex con- 
temptu quam peccatum inobedientiae, juxta assertionem 
sanchez ; quia, en ratio quam cum Azorio affert, «contemptus 
versatur circa praecepta et circa consilia ; inobedientia autem 
circa sola praecepta. » Ipse vero Sanchez (l. VI, c. 1, n. 3, 4) 
confirmat doctrinam D. Thomae circa inobedientiam specialem 
seu formalem, dicendo « eam non posse accidere absque actuali 
praecepti contemptu ; quia, sic prosequitur, nolle obedire 
praecepto, eo quod praeceptum sit (in quo diximus consistere 
formalem hujus inobedientiae rationem) est illud contemnere ; 
et ita docet I). Thomas, 2. 2. q. 104, art. 2 ad 2. » Stat ergo 
propositio tertia, et ad quartam devenimus. 


17. — QUARTA PROPOSITIO : Obediontia tanquam virtus 
specialis, una est ex virtutibus moralibus, et pertinet ad virtu- 
tem cardinalem justitiae, cui adnectitur ut ejus pars potentialis. 

Aperte hoc nos edocet Angelus Scholae: in sua Summa 
theol. 2. 2. q. 860, art. unie, ct q. 104, a. 2, ad 2. Et quidem 
Obedientia non est virtus theologica, cum ejus objectum per se 
non sit Deus, sed praeceptum Superioris cujuscumque. Et 
ideo est « virtus moralis, ait Aquinas (q. 104, a. 2, ad 2), cum 
sit pars Justitiae, et est medium inter superfluum et diminu- 

tum. Quae doctrina S. Doctoris sedulo est determinanda, ut sic 
notitia compleatur ad ipsam obedientiae pertinens definitio- 
nem. 

Adscribitur igitur obedientia partibus potentialibus justi- 
tiae, scilicet iis annumeratur virtutibus quae annexae dicuntur 
justitiae. Quaedam autem virtutes ita vocantur, quia a ratione 
justitiae in aliquibus deficiunt, quanqnam ipsi ut virtuti prin- 
cipaliori et cardinali adjungantur. « Hoc dupliciter accidere 
potest, secundum Aquinatem (q. 80, a. unie in corp.) : « uno 
quidem modo, inquantum deficit a ratione aequalis : alio 
modo in quantum deficit a ratione debiti : sunt enim quae- 
dam virtutes, quae debitum quidem alteri reddunt, sed non 
possunt reddere aequale. » Ad hujuscemodi ergo virtutes S. Doc- 
tor refert obedientiam ; « in quantum, ait (l. c.), obedientia 
includitur in observantia, quam Tullius ponit ; nam prae- 
cellentibus personis debetur et reverentia honoris, et obe- 
dientia (ad 3). » Praedicto autem modo adjungitur justitiae 
observantia (in qua includitur obedientia), quia « non potest 
secundum aequale praemium recompensari ab homine vir- 
tus, ut patet per Philos, in 4 Ethic. (l. c. in corp.) ». Eo sensu 
deficit obedi-ntia a perfecta ratione justitiae, secundum D. 
Thomam, quia deficit a ratione aequalis ; non vero deficit a 
ratione debiti stricti ex lege, quod est probe notandum. Optima 
enim distinctione in hac re utitur Angelicus (l. c. in. corp.), 
scribens : « A ratione vero debiti justitiae. defectus potest 
attendi, secundum quod est duplex debitum ; scii, morale ct 
legale ; unde et Philos, in 8. Ethicor. (c. 13, secundum hoc 
duplex justum assignat : debitum quidem legale est, ad quod 
recidendum aliquis lege adstringitur , et tale debitum proprie 
attendit justitia quae est principalis virtus : debitum autem 
morale est, quod aliquis debet ex honestate virtutis ; ct... tale 
debitum habet duplicem gradum... » 

Ex hac doctrina Aquinatis, quam reterunt quoque ac tenent 
Billuart (Incipit tr. de Rei.), Lessius (1. II, s. VII, c. x 1 vi), lucu- 
lenter apparet obedientiam de his virtutibus non esse justitiae 
annexis, quae moralem obligationem propter quamdam hones- 
tatem tantum inducant ; attendit enim debitum ex lege quadam 
justitiae (1). Xon autem pertingit usque ad justitiam commu- 
tativam, quae pars est subjectiva seu essentialis virtutis jus- 
tütiae (cf. S. Thomam, q. œl, de part, justit. ; Billuart, tr. de 


(1) Cf. Christ. Pesch (Praelcct. dogmat. IX, n. 238 sqq.). 

jure ct just., Dis. V, a. J, et tr. de Rei. incipit;Marc-G. stermann, 
Instit. mor. I, n. 400, Acrtnys-Damen, Theologia Moralis, I, 
n. 288 sqq., etc.). Idcirco cum obedientia violatur, de se non 
laeditur justitia commutativa ; ipsa enim, ut modo probatum 
fuit, justitiae adncctitur solummodo tanquam ejus pars poten- 
tialis, in qua tamen ratio est debiti legalis et strict. (1). 


18. Obedientia deinde, cinn moralis quaedam sit virtus 
ac pars justitiae, medium tenebit, juxta verba Angelici, inter 
superfluum et diminutum » ; vetustissimum enim dicit aliquod 
adagium : virtus moralis consistit in medio inter excessum et 
defecti m. Obedientiae vero superfluum seu excessus non atten- 
ditur secundum quantum, affirmat Aquinas, sed secundum 
alias circumstantias : in quantum scillicet aliquis obedit vel 
cui non debet vel in quibus non debet. Potest etiam dici, quod 
sicut in justitia superfluum est in eo qui retinet alienum, dimi- 
nutum autem in eo cui non redditur quod debetur ; ita etiam 
obedientia medium est inter superfluum, quod attenditur cx 
parte ejus, qui subtrahit superiori obedientiae debitum, quia 
superabundat in implendo propriam voluntatem, ct diminu- 
tum, quod attenditur ex parte superioris, cui non obeditur ; 
unde secundum hoc, obedientia erit (2) medium duarum 
malitiarum, sicut supra de justitia dictum est. » (2.2 .q. 104. a. 2, 
ad 2.) 

Ipse vero S. Doctor in q. 58,a. 10, ad 2,dixerat quomodo de jus- 
titia possent superfluum, diminutum et medium statui ; nempe, 
si agatur de rebus etiam simpliciter bonis, homines bene vel 
male iis possunt uti, sicut constat de divitiis et honoribus. In 
his itaque rebus, concludit Angelicus, « potest accipi superfluum, 
diminutum et medium quantum ad homines... et sic circa 
simpliciter bona dicitur esse justitia. » — In Quaestionibus dis- 
puta I, de virt. in comm. a. XIII, 12, S. Thomas adhuc ostendit 
qua ratione justitia in medio consistat, dicendo :« ... aliae vir- 


(0) Non facile est intelligerc quomodo quidam auctores moderni 
affirmare possint, virtutem obedientiae per se non obligare sub aliquo 
peccato. De obedientia religiosa haec scribit Marsot (Petit traite. prati- 
que, etc., p. 267) : « Mais par elle-même, la vertu d'obéissance en tant 
que vertu religieuse, n'oblige pas, sous peine de péché. | Hujusmodi 
assertiones nimis absolutae videntur. 

(2) Aliae editiones negativam sententiam continent : « non erit me- 
dium. » Ita etiam Editio Leonina, sed addit in nota aliqua critica, ver- 
bum : « non » esse expungendum, Ex contextu enim potius apparet, 
propositionem esse affirmativam. 

tutes morales sunt inter duo vitia ; non autem justitia ; quae 


tamen medium in propria materia tcict, quod per se pertinet 
ad virtutem. » 71 


19.— Tam excellens perspicitur esse obedientia, ut major 
sit onini alia virtute morali per se loquendo, ut asserit idem D. 
Thomas (q. 104, a. 3, in corp.), quia propter Deum contemnit 
propriam voluntatem ; dum alae virtutes morales propter 
Deum aliqua alia bona minora contemnunt, nempe bona for- 
tunae et bona corporis. (Cf. Rciffenstuel, 1. I. tit. 33, n. 13 sq.). 


Dicitur: per se loquendo, quia verum est tantummodo ex 
parte ejus quod relinquit homo ut inhaereat Deo;nempe ex parte 
propriae voluntatis,quae bonorum humanorum aestimatur om- 
nium maximam. Si vero consideretur obedientia ex parte objecti, 
certo certius interior dicenda erit religione (Billuart, 1. c. Dis. 
IL, a. 1). Etenim secundum Doctorem Angelicum (2. 2. q. 81, 
a. 6, in corp.) « religio magis de propinquo accedit ad Deum, 
quam aliae virtutes morales. » Ea quidem religio operatur 
quae immediate et directe in honorem divinum ordinantur ; 
obedientia vero gencratim ex illa reverentia tantum procedit, 
quae cultum honoremque Superiori exhibet: Deo tamen Ipsi 
si praestetur obedientia ex Ejus reverentia, tunc utique melior 
est simplici religionis actu ; « talis enim obedientia involvit 
etiam religionem » (Billuart, 1. c.). 

Ut dictum est, reducitur ad « observantiam- », ct maxime si 
sumatur causaliter, in multis etiam reponitur speciebus, et ad 
plures virtutes pertinet (ci. S. Thomam, 2. 2. q. 103, a. 4, in 
corp. ; q. 104, a. 2, 1n corp. ; Caietanum, in q. 104, a. 3, II ; 
Billuart, Dis. I, a. IV, etc.). í 

Est autem Observantia in genere : veneratio qua colimus 
eos qui sunt in dignitate constituti. Venit enim haec vox a 
verbo : observare, quod est « anxie speculari seu notare », ut 
habent Billuart (1. c. a. III) et Priimmer (Theol. mor. II, n. 572). 

Sic ergo distinguit Angelicus, cum exponit relationem obe- 
dientiae ad varias virtutes (2. 2. q. 104, a. 3, ad 1) : « ... Obedien- 
tia procedit ex reverentia, quae exhibet cultum et honorem 
superiori : ct quantum ad hoc sub diversis virtutibus conti- 
netur ; licet secundum se considerata, prout respicit rationem 
praecepti, sit una specialis virtus ; in quantum ergo procedit 
ex reverentia praelatorum, continetur quodammodo sub obser- 
vantia ; in quantum vero procedit ex reverentia parentum, sub 
pietate ; in quantum vero procedit ex reverentia Dei, sub 
religione : ct pertinet ad devotionem. » — Plures quidem in 


— 

sc partes includere potest observantia, ut docere v;dctur 
Aquinas (q. 80, a. unie, ad 3) : « ... Obedientia, ait, includitur in 
observantia, quam Tullus ponit (1) nam praecellentibus 
personis debetur et reverentia honoris, et obedientia. — Obser- 
vantia alicui personae reverentiam honoris defert, eo quod 
ipsa sit principium gubernationis, ut tenet Billuart (Dis. I, a. 
III) : « Observantia, ait, debetur superioribus, quia sunt 
auctores gubernationis nostrae ». In specie vero, si reverentia 
debita sit a servo domino suo, habemus : duliarn sensu stricto, 
quae pars est observantiae (2). Praelatis et generatim Superio- 
ribus reverentia quoque exhibenda est quia praesunt et prae- 
cipere possunt ; ct hac ratione habemus obedientiam, quae 
quodammodo sub observantia continetur, juxta dicta S. Tho- 
mae supra citata : « In quantum ergo procedit ex reverentia 
praelatorum, continetur quodammodo sub observantia. » Obe- 
dientia si formaliter consideretur et secundum sc, prout res- 
picit rationem praecepti, erit sPccialis virtus ; et tunc stricte ad 
inferiores et superiores pertinet, quia superiores inferioribus 
praecipiunt. Ratio igitur praecepti id maxime perficit ut obe- 
dientia sit virtus specialis, ab alius virtutibus distincta. 


20. — Ad conclusionem hujus capitis devenimus, in quo doc- 
trinam Angelici Docturis exposuimus circa virtutis obedientiae 
speciales notiones. Sic autem Aquinatis sententiam paucis con- 
trahit cl. Sanchez (1. VI, c. 1, 11. 1, 2...), loquendo de obedientia 
et inobcdientia speciali : « Obedientia formalis seu specialis est 
virtus inclinans subditum ad exsequenda superioris praecepta, 
ut praecepta sunt, id est, quando ratio inclinans ad obedien- 
dum est eo quod id praecipiat superior ; et e contra, inobedien- 
tia est vitium inclinans ad omittenda praecepta eo quod prae- 
cepta sint... Unde nisi subditus ea ratione exsequatur actum 
praeceptum, quia praeceptus est, non exercet formalem obe- 
dientiae actum, ut est virtus specialis ; nec formalis inobedien- 
tiae, ut est vitium speciale, reus est, quotiescumque actum 
praeceptum exsequi omittit, sed quando omittit ea ductus 
ratione quod praeceptus est... Satis autem est ad rationem obe- 
dientiae, vel 1nobedientiae, utrovis modo sumantur (nempe : ut 


(1) In eodem articulo scripserat Aquinas : « Tullius enim (lib. 2 de 
Invent.) enumerat sex (virtutes) : Scii, religionem, pietatem, gratiam, 
vindicationem, observantiam, veritatem... » Cf. de his virtutibus Mare- 
Gestermann, I. n. 402 sq., Aertnys-Damen, I, n. 294 sq. 

(2) Observantia, ait Pesch (IX, n. 250), habet duas partes subjecti- 
vas ; duliain, quae est debiti honoris exhibitio, et obedientiam. » 

virtutis generalis aut specialis), id praeceptum obligare ad 
culpam venialem, ut bene probat Caietanus et Navarrus ibid, 
et Valentia, etc. » 


CAPUT II 


De varia ratione ac specie virtutis obedientiac. 


21. — Sub multiplici sane ralione considerari potest virtus 
obedientiac ; respectu tamen habito ad finem hoc opere inten- 
tum,delectu quodam nobis hac in re uti oportebit. Ideo quaes- 
tiones etiam plures, quantumvis luculentae appareant ipsae, 
ex industria hic omittuntur, cum ad rem minus faciant ; ita, 
verbi gratia, obedientia vel parentibus a filiis praestanda, vel 
magistris a discipulis, vel duci a militibus et domino a suis servis, 
vel demum magistratui a civibus. Ibi namque illa intercedit 
potestas, quae patria, domestica aut civilis vocatur ; et de 
hac profundius ac fusius tractare solent plerique moralistae (1). 
In praesenti autem has obedientiac species propius discernere 
volumus, quae sacram, obedientiam magis attinent. Jam vero 
non pauci religiosi sunt de clero, ad quem maxime haec obe- 
dientiac ratio pertinet quae canonica dicitur. Deinde de specie 
propria obedientiac religiosae nobis erit abunde loquendum, 
utpote quae directe respicit statum religiosorum peculiarem, 
Deo dicatum et ecclesiasticis legibus sancitum probatnmque. 
De hac utique obedientia quasi certatim scripserunt et rerum 
moralium periti, et ascetici viri ac ipsi canonistac : de qua 
et plura adhuc superaddam, opportunitate facta, 1a tertia 
hujus operis parte. 

Duplex occurret articulus in capite hoc secundo : primus erit 
de obedientia canonica /secundus de obedientia presse religiosa. 


Articulus l. 
Obedientia canonica. 


22. - Cum clerici et religiosi etiam ad canonicam teneantur 
obedientiam, eamque illaesam servare debeant juxta S. Ecclesiae 


(1) Cf. v. gr. Marc-Gestermann. Institut. Moral. I, n. 694 sqq, » Aer- 
tnys-Damen, Theol. Mor. I. n. 535 sqq. ; Lehmkuhl, Prümmer, Génicot- 
Salsmans. Noldin, etc. 

legum varia praescripta, dicemus in hoc articulo : primo, de 
obedientiac canonicae origine ac notione, deinde de ejus exten- 
sione ad res et ad personas, postea, de vi obligandi quam habet 
in conscientia, ac demum de Poenis quibus obnoxia est ejus 
violatio. 


A 


De obedicntiae canonicae notione et origine. 


Canonica vocatur haec obedientia, quia ut multi aiunt scrip- 
tores, se non ad plura extendit quam quae per canonicas leges 
praescribuntur. Intra limites sacrorum canonum versatur, 
teste Perathoner (Th. prackt. Quartalschrift, 67, p. 37, sq.), ita 
quidem ut etiam quoad suum objectum sit restricta ad eos 
tantum actus qui ecclesiasticae jurisdictioni subsint. Exinde 
perspicitur obedientiam canonicam nec esse absolutam, nec 
esse caecam, quamvis minime a cognita praestantia aut intrin- 
secae mandati excellentiae agnitione pendeat (Scherer, Kirchen- 
recht, I, p. 444 sq.) (1). Ex alia parte,cum ad omnes Superiores 
legitimos hierarchiae ecclesiasticae pertingat, sub hoc respectu 
illimitata potest dici, ac nullis conditionibus obnoxia, dummodo 
agatur de praeceptis justis, ut legere est apud Perathoner (l. c., 
p. 39), Heiner (die kanon. Obcdienz, p. 94, 97 ; Kirchenredit, II, 
p. 219, etc.). 

Obedientia canonica non est confundenda cum obedientia 
ecclesiastica communi, quae omnes christifideles etiam laicos 
ligat (2). Clerici vero speciali quadam ratione, propter statum 
ipsis proprium et officium ecclesiasticum forte susceptum, erga 
praelatos tenentur ad reverentiam et obedientiam canonibus 
praescriptam ;et haec obedientia, ut asserit André (Diet. canon, 
v. 4, p. 348), ipsam consequitur institutionem majoritatis ei 
hierarchiae ecclesiasticae, subjectionemque notat ab inferiori Su- 
perioribus debitam. Non tamen de se specialis est obligatio 
eorum tantum clericorum, qui officium aut beneficium eccle- 
siasticum sint consecuti ; etenim ad eam omnes clerici tenentur, 
quamvis officio careant, ut probat Perathoner (l. c. p. 34). Et 
re quidem vera, juxta Concilium Tridentinum (s. XXIII, c. 4, 
14, 16 de ref.) unusquisque ratione suae ordinationis, quae prop- 
ter utilitatem ac necessitatem ecclesiae fit, adigitur ad servi- 


ti) Cf. etam Haringer, Gruntlzügc, etc. $ 66, p. 192 (2 ed.); Peratho- 


ner, L6. p. 38, etc. 
(2) Kirchenlcxikon, vol. 5, p. 155. 

tia fideliter praestanda, et inde dcducitnr origo obedientiae 
canonicae. Adde promissionem hanc solemnem quam in manus 
Episcopi praestant neo-saccrdotes, dum respondent ad quae- 
tonejn : Promittis mihi et successoribus meis reverentiam et 
obedientiam ? — per verba liturgice praescripta : Promitto. 

Satis accurata videtur illa definitio obedientiae. canonicae, 
quam tradit Wirthmáüller, in Kirchenlexikon (v. 5, p. 185) : 
« Canonica obedientia ea est species obedientiae, quam clerici 
inferiores in ecclesia tenentur suis Majoribus qua talibus praes- 
tare (1). ? Pertinet ergo ad clericos seu minores ; etenim secun- 
dum Pirhing (Jus can. 1. I, t. 33) « ministrorum et judicum 
ecclesiasticorum diversi ac distincti sunt. gradus et ordines, 
ita ut non omnes sint aequales honore et potestate, sed sibi 
subordinati, aliique majores ac digniores ; alii minores et sub- 
Jecti ; sicut etiam in coelesti hierarchia seu ecclesia trium- 
phante sunt angeli, archangchn et ali beatorum spirituum 
ordines, qui tamen non sunt in officio, potestate aequales, sed 
alii aliis superiores. » Omnes clerici minores sive saeculares sive 
religiosi, hac lege obedientiae tenentur erga suos ecclesiasticos 
superiores, ut statuit Canon 127, Cod. Jur. : « Omnes clerici, 
praesertim vero presbyteri, speciali obligatione tenentur suo 
quisque Ordinario reverentiam et obedientiam exhibendi. » 
Ordine demum naturali, secundum praescripta ss. canonum, 
exsurgit haec obediendi necessitas, scilicet supposita ordina- 
tione sacra, qua aliquis fit pars et haereditas Domini (clerus... 
clericus..), et promittit specialem subjectionem titulo fide- 
litatis secundum leges disciplinae hierarchicac (2). 


$ HH 
De extensione canonicae obedientiae. 
r 23. — Illa extensio considerari potest vel quoad objecta et 
res, vel quoad superiores quibus obedientia debetur. 
A. |. Quoad objecta ad quae se extendit obedientia canonica, 


(1) « Der canonische Gehorsam ist jene Art des Gehorsams welehen in 
der Kirche die untergeordneten Geistlichen ihren kirchlichen Obern ais 
solchen zu leisten haben. » 

(2) Scribit Scherer (1. c. p.) : Aus der Natur einer jeden Ordnung und 
der hicrarchischen insbesondere ergibt sich die Pflicht des Gehorsams 
des Untergebenen gegen seine Vorgesetzten. » Cf. quoque Perathoner, 
l. c. p. 34. — Aertnys-Damen (Theol. Mor. II, n. 618) eam memorat in 
tractatu : de Ordine. 

satis communiter docent theologi ea non tantum praecepta esse 
specialia, quae singulis clericis vi jurisdictionis a suis ecclesias- 
ticis imponuntur Superioribus ; veram etiam omnia quae 
circa officia et statum clericalem 1njunguntur facienda vel omit- 
tenda. Istae injunctiones possunt fieri per modum legis aut 
statuti, vel sub forma correptionis, monitionis aut praecepti 
sensu canonico, ut adhuc dicemus (1). 

Antiquiores autem Canonistae, verbis glossae ordinariae et 
Hostiensis innixi, ut videmus ex Rciffenstuel (1. I, t. 33, n. 15 
sqq.), Engel, O. S. B. (in t. 33 : de maj. et obed.), Vallensi (Para- 
titla, 1. I, t. 33, Schmalzgrueber (P. IV, t. 33, n. 13), etc., una- 
nimi voce asserunt obedientiam canonicam ad tria praesertim 
se extendere ; scilicet ad reverentiam exhibendam, ad manda- 
tum suscipiendum et ad judicium obeundum. Quae tria paucis 
sic cl. Pirhing (I, t. 33, VII) adumbrat : « Nam reverentiam, 
ait, debet minor seu inferior, ut assurgat majori, eique cedat 
primum locum, in eundo et sedendo. - Deinde minor obedire 
debet praecepto majoris, seu superioris in his quae ad cultum 
divinum pertinent, vel utilitatem communem respiciunt. — 
Ac denique etiam obedire debet minor majori seu superiori in 
judicio, nempe in iis quae ad jurisdictionem, seu causas judi- 
ciales pertinent. » Quibus verbis ea quoque de hac re addit 
Rciffenstuel (1. c. n. 21 sq.) : « Inferior tenetur obedire Supe- 
riori in judicio subeundo, adeo ut juridice citatus teneatur 
comparera in ejus judicio ; et alioquin contra eum, vclut contu- 
macem, procedi valeat. Nisi per legitimam appellationem, aut 
recusationem, ejus judicium declinare valeat. Verum ad hoc, ut 
quis teneatur majori obedire in judicio subeundo, requiritur 
ex parte illius jurisdictio in inferiorem : nam caeteroquin sen- 
tentia a non suo judice lata nullius est momenti. » 

In specie, secundum Pruner (Kath. Alor. 3 ed I, n. 358), 
ad haec objecta se extendit obedientia canonica : 

l. Ad ea quae legibus Ecclesiae jam praescripta aut prohibita 
habentur, et quae a Superiore debent urgeri casu quo negli- 
gantur. 

2. Ad statuta dioccesana et alia statuta ecclesiasticae disci- 
plinae, quae necessaria aut utilia sunt. 


(1) Secundum Perathoner (p. 39), se extendit obedientia canonica ad 
omnes ordinationes Superiorum cedes., quae juxta canones et intra limi- 
tes competentis auctoritatis statuuntur. Addit haec : Es lassen sich die 
Pflichten und  Gegenstandc desselben nicht erschópfend aufzahlen ; 
diesclben konnen nach den Zeitvcrháltnissen verschieden sein. | 


' al 

3. Ad praescripta circa vitavi et honestatem clericalem, quae 
ratio decoris sacerdotalis ac boni exempli servanda imponit et s. 
canones praecipiunt (1). 

4. Ad mandata ac praecepta Ordinarii, quae clerico dantur 
ratione officii ab ipso assumpti. Et nisi legitime excusetur, 
nequit clericus officium designatum recusare, ut constat ex 
Canone 128. Ad Episcopum pertinebit judicare num sufficien- 
tia sint motiva a clerico allegata, quibus recusatur munus 
impositum (Priimmer, Man. Jur. 2 ed. q. 67. 

Sine licentia saltem praesumpta sui Ordinarii nequit clericus, 
ratione obedicntiae canonicae et suae incardinationis, abesse per 
notabile tempus a propria sua dioecesi, ut videre est in can. 
143 (2). Quae autem valent pro clericis saecularibus, extendun- 
tur hac in re ad religiosos clericos, congrua tamen congruis 
referendo, cum propter exemptionem saepe hi Episcopis loci 
non subjiciantur, ut ex professo dicetur capite 1n et in secunda 
parte hujus libri. 


B. | Quoad Superiores quibus obedientia canonica debetur, 
haec sint breviter notata ex jure praesertim hodierno: 

Primo loco utique recensendus est Summus Pontifex, et 
haec est sententia certissima omnium doctorum. Huic enim 
speciali modo subsunt clerici saeculares ac religiosi, Vicarii 
Apostolici, Episcopi, Metropolitae, Primates ac Patriarchae ; 
et in omnes hos pastoralis ejus cura ac regimen pertinent, ut, 
Concilium Valicanum sess. 4, c. ni definivit. Cardinales jure- 
Jurando ipsi obedientiam praestant, dum creantur ; Archiepis- 
copi, tum accipiunt pallium ; Episcopi, quando emittunt 
professionem fidei (3). 

Cardinalibus iterum debetur canonica obedientia a capel- 
lanis, presbyteris et alus clericis ipsis subjectis ratione eccle- 
siae cardinalitiae. (St hmalzgrueber, p. IV, t. 33, n. 14 ; Wernz, 
II. n. 192). Episcopis obedientia debetur a suo clero dioece- 


1) Cf. Perathoncr (1. c. p. 41). Exempla e pristino jure deprompta 
(tn nota 1), interpretanda sunt juxta canones 124 seqq. novi Codicis 
Juris. 

(2) Haec latius explicata invenies apud Haring (l. c. p. 193 sq.) juxta 
antiquas leges et recentiores (cf. etiam F. Claeys Bouuaert : de canonica 
cleri saccularis obedientia, p. 192 sqq. ; Leitner : Handbuch. etc. 2 Liefe- 
rung, p. 211 sqq.). 

3) Cf. Wernz, II, n. 191 ; Haring, § 66. p. 196 ; André, Diction, de 
droit can. v. 4. p. 349 ; Aichner-Friedle, $ 77. p. 270. etc. Episcopi jura- 
mentum hoc etiam metropolitis ohm praestare debebant ut constat 
ex historia. 

sano in iis tantum rebus quae ecclesiasticae vocantur et ad 
curam animarum pertinent, non autem in mere civilibus et 
politicis negotiis (Perathoner, 1. c. p. 44 ; Haring, 1. c. p. 195). 
Et hoc valet de religiosis non exemptis ; attamen his in casibus, 
non tenentur Episcopo obcdire religiosi vi voti, sed tantum prop- 
ter jurisdictionis potestatem, quemadmodum  Wernz docet 
(l. c. n. 192). 

Praelatis et Superioribus suis subduntur religiosi in iis 
omnibus quae ad illorum officium spectant, idque testatur . 
Schmalzgrueber (l. c. n. 14, 4), ratione voti obedicntiae, quo 
propria voluntate se spoliarunt ; et non raro etiam, at addit 
Wernz (l. c., propter potestatem jurisdictionis. 

Parochus autem religiosus jurisdictioni, visitationi et correc- 
tioni subjacet Ordinarii loci, excepta observantia regulari 
(can. 631, $ I). In his vero quae ad religiosam disciplinam per- 
tinent, obcdire debet Sqperiori suo religioso, cujus erit in 
ejus agendi rationem inquirere, cumque si casus ferat, cjrri- 
gere (ex can. (131, $ 2). Pro absentia ultra hebdomadam, eget 
hic religiosus licentia tum suj Superioris, tum Ordinarii loci, 
in scriptis ; ejusque substitutus ab utroque debet probari (ex 
can. 465, $ 4) (G). 

Si muneri suo implendo négligeas fuerit, tunc et Ordina- 
rus loci et Superior procedere valebunt contra eum, ita ut 
eorum jus sit cumulativum. Si tamen aliter a Superiore, aliter 
ab Ordinario loci decerni contingat, decretum Ordinarii. prae- 
valet (ex can. 631, $ 2). 


$ IU 
lo propria obligatione obedicntiae canonicae, et de praecepto 
sensu canonico. 


24. Auctores satis communiter affirmant. obedientiam 
canonicam de sc non obligare ex voto, sed specialem vim habere 
ex promissione fidelitatis, cui saepe accedit obligatio religio- 
nis (2). De ea quidem obligatione clare ac presse haec scripsit 


(1) Plura de parocho religioso invenies apud  Biederlack-Fübrich 
n. 160. 

(2) Ci. Scherer. I. p. 445 ; Wernz. 1. c. Ill ; Bargilliat. 1. n. 609. b. 
qui referendo Bouuaert (de can. cleri saec. obed.) ait : « Haec sponsio 
(m receptione sacerdotii) inultum differt a promissione obedicntiae 
quae m votis Religiosorum includitur. Non enim communiter. intellr 
gitur ut votum, sed videtur tantum esse professio illius submissionis 


Qo 

Laurentius (Institut. Jur. cccl. 3 cd. n. 351) : a... A bcneficiatis 
curatis in investitura juramentum oboedientiae emittitur. 
Juramentum oboedientiae ilis imponi potest, qui contra 
oboedientiam canonicam deliquerunt. Obligatio ergo ad oboe- 
dientiam canonicam non adest quidem ex voto, sed est fidelita- 
tis ex promissione orta, ad quam interdum obligatio religionis 
ex juramento accedit... Majore obligatione sacerdotes terrarum 
missionum ad remanendum in sua dioecesi aut missione ibique 
sacrum ministerium obeundum tenentur. » 

saepe autem obligatio obedientiae canonicae intimam habet 
connexionem cum « praecepto », quod praecedit aut praece- 
dere potest. Quid autem sit praeceptum, et quot dentur genera 
praeceptorum, hic necessario oportebit explorare. 

Sensu canonico, praeceptum saepe aliud significat quam 
sensu communi.— Secundum naturalem aliquam significatio- 
nem, praeceptum quod venit a: prae-capio, id est ante capio, re 
antea praemonstrata aliquid mando ; idem sonat ac : jussum 
seu mandatum, et praesertim juxta Forccllini (t. III, p. 629), 
illud mandatum designat, quod cum monitione et doctrina 
conjunctum est. Superioris « simplex praeceptum » multiplici 
modo differt a lege, ut tradunt theologi. Dico, : simplex prae- 
ceptum,co quod detur etiam praeceptum stabile ac perpetuum, 
et id quidem, si communitati a Superiore ecclesiastico promul- 
getur, consonat fere legi aut canoni (Wemz, I, n. 89, II). Simplex 
igitur praeceptum non est perpetuum ; etenim exspirat morte 
praecipientis et cessante officio illius, in personasque tantum 
singulares immediate fertur, eas obligans ubicumque existant ; 
seu, ut aiunt canonistac, praeceptum ossibus inhaeret (Reif- 
fenstucl, 1. I, t. II n. 43 ; Ferraris, v. 5, lex, n. 17). 

simplex praeceptum datur ad subditos praesentes, non 
autem ad juturos, et juxta Ferraris (l. c. n. 18) « cum praesen- 
tibus ordinarie exstinguitur, nec transit ad successores, ut 
patet de praecepto patris imposito huic vel illi filio ; de prae- 
cepto Superioris huic vel illi Religioso, et hujusmodi. » Dicitur : 
ordinarie, nam bene haec notat Reiffenstuel (l. c. n. 44) ; 


quae, secundum jus divinum et canones Eccl. debetur episcopo... » 
(Vide etiam Prümmer, Man. Jur. 2 cd. q. 67 ; Perathoner, l. c. p. 36, etc.) 
— Nota autem hoc loco, canonicam obedientiae promissionem a reli- 
giosis exemptis factam, non dirigi ad Episcopum ratione ordinationis 
sed ad proprium Praelatum. Quare ad eos haec fit interrogatio : « Pro- 
mittis Praelato tuo pro tempore existenti reverentiam et obedientiam. 
— Et respondent : promitto. ? (Pont. Romanum, de ordinatione presby- 
teri. ) 

« Secus, ait, si princeps ad dies vitae suae quidpiam generaliter 
praeciperet omnibus, nam talc praeceptum vivenæ principe- 
transiret ad successores subditorum suorum. Omnino tamen 
distinguendum erit praeceptum simplex, ab homine, obligans ad 
aliquid faciendum aut omittendum, ab illo praecepto quod 
emanat per modum Constitutionis, et etiam a mandato cujus 
ope jurisdictio inferiori commititur ab aliquo. Superiore. Pri- 
mum enim non est perpetuum, ideo expirát, extincta praeci- 
pientis potestate, etiam re non integra (Reiffenstuel citans 
sanchez, n. 46) ; secundum est perpetuum ex sua natura, ratio- 
nemque hac ex parte 1mitabitur legis tertium autem non morte 
mandantis expirát, si res non sit am lius integra (Reiffenstuel, 


25. — Hae dispositiones juris veteris majore perspicuitate 
sancitae lucre canone 24 novi Codicis Juris, qui statuit : 

l. Praecepta quae dantur singulis, ubique urgeat cos quibus 
data fuerunt. 

2. Extinguuntur praecepta, resoluto jure praecipientis, scil, 
exstincta ejusdem potestate, nisi imposita fuerint per legiti- 
mum documentum (scripto authentico vel coram duobus tes- 
tibus (1). 

3. [tem judicialiter nequeunt urgeri nisi de praecepto cons- 
tet per documentum, vel praeceptum datum fuerit coram 2 testi- 
bus. 

Juxta eumdem Codicem Juris dantur praecepta quibus adnecti 
possunt poenae canonicae (vide can. 2195, $2 ; 2220, 2226, etc.) ; 
et inter remedia poenalia tertio loco ab ipso Codice ponitur 
praeceptum. — Deinde D. Thomas quando de praecepto loqui- 
tur religiosis facto, nonne jussum videtur intelligere ad mortale 
et sub voto obligans? (Cf. v. g. 2. 2. q. 186, a. IX, in corp. ; 
Quodlib. I, a. XX, in corp., etc.) 

Quid de hisce vocis significantiis sentiendum est ? — Respon- 
deo attendendum esse ad plura, cum agitur de aliquo praecepto, 
scilicet ad materiam in qua versatur, ad auctoritatem qua fertur, 
ad adjuncta quae sensum verborum magis determinant. In 


(1) De hoc tamen canone scribit Guidus Cocchi (Commentarium 
in Cod. Juris Can. I p. 116) : « Praeceptum generale multitudini datum 
pro casu particulari, indolem transitoriam praecepti retinet ; alioquin 
cum lege confunderetur si perpetuum dicendum foret : ergo cessat reso- 
luto jure praecipientis. - Praeceptum datum ab eo qui solam habet 
potestatem dominativam non superest praecipienti. » — Hanc ultimam 
sententiam tenet etiam Creusen-Vermcersch (Summa novi Juris, n. 161. 

Codice igitur Juris, cum vox praeceptum occurrit, videndum 
est num de praecepto agatur judicialiter urgendo ; tunc uti- 
que servandae erunt praescriptiones can. 24, quae non videntur 
habere locum in re undequaquelevi. Aut sermo est de praecepto, 
uti describitur in tit. X, I. V, Codicis, et tunc distinguere opor- 
tet praecepta communia a praeceptis quae sunt remedia poe- 
nalia. De prioribus quid.m praeceptis ait Codex, ea posse 
muniri aliqua frocna (ex can. 2220, 2226) ; sed poenae graves 
praesupponunt praecepta gravia. Jamvero pro religiosis ea 
sunt praecepta gravia, quae versantur in materia gravi et 
imponuntur sub peccato mortali ; haec igitur voti obligatio- 
nem inducunt et de his loquitur S. Thomas, quando citatis 
locis de « praecepto « agit. 

Considerandum autem nobis remanet praeceptum, quatenus 
poenale sil remedium ; et hoc sensu, secundum Priimmer 
(Man. Jur. q. 582), idem ostae monitio canonica, propiusque ac- 
cedit ad formam quamdam procedendi in criminalibus. Hujus- 
modi vero praeceptum accurate describitur in can. 231Q, ex 
quo apparet tunc tantum illud posse adhiberi, cum monitio- 
nes ac correptiones incassum fuerint adhibitae aut praevidean- 
tur fore infructuosae. Ideo Superioris competentis mandatum 
indicare debebit accurate quid ager? quidve evitare praeven- 
tus teneatur. Necessario additur poenae comminatio in casu 
transgressionis, et temporis spatium oportebit. determinare, 
intra quod praeventus obsequium praestare teneatur prae- 
cepto. Plura exempla praeceptorum hujuscemodi invenies in 
Codice Juris, maxime si inspicias canones 2167, § 1 ; 2173, 
contra clericos non residentes, etc. 


; IV 
De poenis statutis contra, inobedientes. 


26. — Olim poenae contra inobedientes eo se extendebant 
ut etiam remotione ab officio et excommunicatione plecterentur 
isti, ut habet Scherer (I, p. 449). Et revera juxta Rciftenstuel 
(l. I, t. 33, n. 34 sqq.) haec antiqua erat disciplina : | Si quis 
Decretis Episcoporum aut aliorum Praelatorum ecclesiastico- 
rum per contumaciam non obtemperaverit, excommunicari 
debet. Insuper non obediens canonicis institutis. incurrit 
inobedientiae notam, id est infamiam... Quamvis haec sit talis 
infamia canonica, qualis oritur ex omni peccato mortali, quo 
per poenitentiam et sacerdotalem auctoritatem sublato, tolli- 
tur et infamia. » Excommunicatio autem non erat latae senten- 

tiae, sed tantum ferendae sententiae, ut idem Reiffenstucl 
probat, quem sequuntur Wernz (IL, n. 192, V), Perathoner 
(l. c. p. 38), Scherer (1. c.), et alii. 

Secundum disciplinam hodie vigentem, ex Codice Juris, qui 
pertinaciter inobedientes sunt erga S. Pontificem aut proprium 
Ordinarium, id est qui scientes ac volentes eorum non obtem- 
perant praeceptis, congruis puniantur poenis juxta gravitatem 
inobedientiae ; imo et censuris possunt connodari. Expresse 
enim dicit canon 2331, $ 1 : «Censuris non exclusis, pro gravi- 
tate culpae puniantur » (1). Potest etiam Ordinarius poena sus- 
pensionis plectere subditum sacerdotem, qui pertinax est in 
recusanda canonica obedientia (Primmer, Man. Jur. q. 593, 2). 
Religiosorum vero Ordinarius est Superior Provincialis, vel 
Abbas monasteri sui juris, licet ad monasticam Congregatio- 
nem pertineat (ex can. 488, 8 et 198, $ 1). Superior Iccalis 
quamvis non amplius Ordinarius sensu canonico reputetur, 
potestatem tamen plerumque secundum leges Religionum 
habet in foro externo, et quasdam ecclesiasticas poenas infli- 
gere poterit, nisi speciali jure aut usu legitimo id sit prohibi- 
tum. (Cf. Bicderlack-Führich, n. 43, p. 71 sq. nota 1). 

Ex canone demum 2331, $2 illud licet colligere : Qui Provocant 
subditos ad inobedientiam erga Rom. Pontificem ejusvc Lega- 
tum vel proprium Ordinarium, censuris aut aliis poenis plec- 
tantur; si sint clerici, priventur dignitatibus, beneficiis vel aliis 
muneribus ; si sint religiosi, voco carcant activa et passiva et 
officium suum amittant (cf. Blat, Com. text. Cod. p. 688 ; Priim- 
mer, l. c. ii). 


Articulus Il. 


Obedientia religiosa. 


27]. — S. Thomas, de religiosorum obedientia disserens, tes- 
timoniumqiic divi Bernardi hac in re adducens ex ejus hbro : 
De dispensatione et praecepto, distinguit. obedientiam in ali- 
quam sufficientem, iN perfectam ct in incautam Seu illicitam 
(Quodlib. I, art. XV : respondeo dicendum). En ipsius Sancti 
Doctoris verba : « Sufficiens obedientia est ut religiosus obe- 
diat suo praelato de his quae ad regulam pertinent vel directe, 
sicut ea quae sunt scripta in regula, vel indirecta, sicut ea 


(1) Ci. etiam A. Blat, O P. Commentar, textus Codic. Jur. can, p. 
688 ; R. M. Stadtmuller, O P. Das neue Ordcnsrecht. n. 1426, etc. 

quae ad haec reduci possunt ; sicut ministeria exhibenda fra- 
tribus, etc... Perfecta autem obedientia est ut simpliciter in 
omnibus obediat quae non sunt contra regulam vel contra 
Deum. Sed quod aliquis obediat, praelato in his quae sunt 
contra Deum vel contra regulam, est obedientia incauta et 
illicita. » Constans ea est Angelici doctrina, quam expositam 
quoque invenies et de industria propugnatam in Summa theol. 
2. 2. q. 104, a. V, ad 3. Ibi ad infringendam objectionem ali- 
quam, Aquinas sic distinguit : Religiosi... « quantum ad illa 
sola obedire tenentur, quae possunt ad regularem conversa- 
tonem pertinere, ec haec est obedientia sufficiens ad salutem : 
si autem etiam in aliis obedire voluerint, hoc pertinebit ad 
cumulum -perfectionis : dum tamen illa non sint contra Deum, 
aut contra professionem regulae : quia talis obedientia esset 
illicita ; sic ergo potest triplex obedientia distingui : una suf- 
ficiens ad salutem, quae scilicet obedit in his, ad quae obliga- 
tur ; alia perfecta quae obedit in omnibus licitis : alia indis- 
creta, quae etiam in illicitis obedit.» 

Aliqui auctores inter quos recensere oportet Suarez (de rei. 
tr. VIL 1. X, c. vili, n. 5) et Bargilliat (Praei, jur. 25 ed. n. 1159, 
a. IID, aiunt S. Thomam distinxisse triplicem religiosorum 
obedientiam : necessariam, perfectam, indiscretam ; et obedien- 
tiam necessariam eam esse, quae ad votum pertineat. 

Salmanticenses vero (tr. XV, c. vi, n. 44, 55) ita referunt 
praelatam distinctionem (1): «Duplex, dicunt,est autem obe- 
dientia religiosa, ut colligitur ex D. Bernardo : ... alia perfectio- 
nis et alia necessitatis, quam sufficientem appellat D. Thomas, 
quodlib. I, a. 15... Obedientia vero necessitatis est illa, quae 
terminis regulae et votorum coarctatur...»Quid autem sentiant 
salmanticcnses edocemur ex Compendio Salmanticensi, auctore 
Antonio a S. Joseph (2) ; in quo haec legimus circa doctrinam 
propositam (torn. ll, tr. 38,11.89) : «Triplex obedientia assigna- 
tur a D. Thoma, nempe necessitatis, perfectionis ct indiscreta. 
Obedientia necessitatis seu sufficiens respicit. praeceptum... 
Ideo haec obedientia dicitur necessitatis, quia ex vi voti neces- 
saria est, et etiam est sufficiens, quia amplius non promit- 
titur in voto. » 

Adverte tamen Angelum Scholae locis .citatis non locutum 


(1) Saepissime Salmanticcnses secutus est S. Alphonsus in prima edi- 
tione suae Theol. mor., ut speciali articulo dicemus, tertia parte. 

(2) Hoc Compendium quod duos complectitur tomos, impressum fuit 
Romae, anno 1779. 

esse de aliqua obedientia « necessaria », sed de obedientia, 
quam vocat « sufücienucm ad salutem ». — Postea vero, 
maxime cum S. Ignatius a Loyola Societatem Jesu 1iundasset, 
invaluit alia adhuc distinctio celeberrima (1) : obedientiae 
nempe caecae (seu coecae, ut nonnunquam scriptum invenies). 
Ita fit ut non raro hoc fere modo hodierni auctores distinguant 
obedientiam (Vcrmeersch, I, n. 287) : 

l. Est obedientia vel necessaria vel -perlecta. Prior vocatur 
etiam obedientia stricte seu theologice accepta ; posterior 
praesertim est obedientia vulgo dicta. 

2. Datur obedientia caeca et obedientia indiscreta. 

3. Aliqua obedientia Promissa est vel debetur alio titulo 
v. g. ex pietate, observantia, ut ait Vcrmeersch (1. c.). 

In praesenti vero articulo nobis consideranda erit haec 
tantum obedientiae ratio, quae efficit ut obedientia sit neces- 
saria et perfecta ; ad primam enim reducere licebit obedientiam 
promissam et debitam alio titulo, ad secundam autem prope 
accedit obedientia illa quae dicitur caeca. Remanet haec alia 
species quam vocant obedientiam indiscretam, de qua tamen 
nihil speciale est addendum. Est enim virium, quia illicita (2), 
Dei auctoritatem ac Superiorum majorum potestatem nefarie 
postponens hominum inferiorum inanibus mandatis, de qua jam 
vetus ille Andreas Vallensis, in sua Paratitla jur. can. 1. 1, t. 33, 
scripserat : « Nam si quid adversans juri divino aut naturali, 
aut scandalum pariens, praecipiat, juste non obtemperatur : et 
habet locum regula ex Actibus c. 1v : oportet Deo magis obe- 
dire, quem hominibus. » 

Duplex erit sectio in hoc articulo secundo, ut modo osten- 
sum est: ; prima tractabit de obedientia necessaria (3), secunda 
vero de obedientia perlecta et caeca. 


(1) Ut ex ipsa famosa S. Ignatii epistola : «' de obedientia » constat, jam 
olim plures sancti viri et ecclesiastici scriptores, inter quos S. Climacus 
et Abbas Joannes Cassianus, de aliqua caecitate obedientiae locuti 
erant. S. Alphonsus obedientiam caecam habet tanquam quartum gra- 
dum perfectae obedientiae, quem vocat : « ubbidire con semplicità. » 
(Vera Sposa, c. vn, 9, 12). 

(2) Quaestio de obedientia illicita aut dubie licita occurret denuo in 
tertia hujus operis parte, loco opportuniori. 

(3. Obedientia quidem religiosorum sub aliquo respectu est volun- 
taria et ultronea, quia ipsi non coacte sed libere jugum assumunt consi- 
liorum evangeliconim per sacram professionem.Hac tamen semel peracta, 
jam non remanent liberi. 


« 

SI 


De obediontia necessaria. 


28. — Obedientia quaedam ideo dicitur necessaria, quia 
subditis moralem necessitatem aliquid agendi aut omittendi 
imponit ratione cujusdam praecepti legitimi. Directe ergo 
obligat ad aliquid in conscientia, nec dc se potest praetermitti 
absque peccato aliquo. Eo autem sensu vocatur etiam a S. 
Thoma (2. 2. qu 104, a V, ad 3) « sufficiens », quia, ut ipse ait, 
« obedit m his ad quae obligatur » ; quae obligatio iterum pote- 
rit referri, vel ad ipsum obedientiae objection quod est prae- 
ceptum, vel ad modum seu rationem requisitam qua praecep- 
tum absolute injungitur a competente Superiore. Si quis, 
modum hunc necessarium non servaverit, laedet ipsam obe- 
dientiam debitam. 

Potest 1gitur obedientia necessaria definiri: ea quae exsequi- 
tur id quod legitime subdito alicui a suo competente Superiore 
injunctum est, et quidem ea etiam ratione qua sufficienter 
debitus attingitur modus a Superiore intentus (cf. Vermeersch, 
I, 287 ; Bi1ederlack-Führich, n. 125, 4). Ex objecto enim et ex 
modo necessaria reddi potest obedientia. 

Ex objecto quidem erit obedientia necessaria, (piando ea 
subdito imponuntur praecepta ad (piae exsequenda legitime 
ipse tenetur (I). Non autem tenetur subditus obedientiam 
praestare etiamsi Superioris praeceptum intercedat, cum discre- 
pat res mandata vel a jure naturali, vel a jure divino positivo et 
a jure ecclesiastico, vel a jure consuetudinis legitimae, praecep- 
tove alicujus Superioris majoris, vel a statutis Regulae. Recte 
igitur de his statuit Biederlack-Führich (n. 121, p. 207) : « Supe- 
riorem ea injungere non posse nec subditum obedire posse, si 
forte injungerentur aut consulerentur, quae peccatum ve- 


li) Episcopus Franciscus Sonnius, Belga, in celebri suo libro : Demons- 
trationum religionis Christianae... libri 3. loquens de consiliis evangeli- 
cis, tr. 12, 1. Ill, distinguit obedientiam in aliquam necessariam « lege 
vel natura impositam » et in aliquam liberam » quam sponte propria 
eligis causa virtutis circumspectius perseverantiusque colendae ». Obe- 
dientiam liberam subdividit «in eam quae semper || anet Ill arbitrii liber- 
tate. et eam quae spontaneo tuo voto tibi in praeceptum commutatur ». 
Ex his tamen quae auctor subdit, apparet eam obedientiam quam 
vocat liberam, jam non remanere liberam, professione facta ; sed 
revera fieri necessariam. ' .. dum fprofitendo, ait, atque vovendo 
(religiosi) vertunt sibi consilium in praeceptum. Quo facto non amplius 
integrum est pedem retrahere, aut retrorsum respicere... n (Cap. 19.) 

vedale in se Continent adeo ex primis ethicae chrisJanae 
principiis est manifestum, ut expositione non indigeat. Illud 
unum addere juvat quantopere ea potestas illicita. jubendi 
etiam principio fundamentali de obedientia religiosa... adver- 
setur. Potestas enim Superiorum intra limites eorum mediorum, 
quae ad  perlectionem | assequendam | conferunt, continetur. 
Quomodo vero neglectus obligationis seu peccatum ad perfec- 
tonem assequendam facere potest? Hinc Superiores ea prae- 
cipere nequeunt, (piorum exsecutio in casu concreto peccatum 
continet, sive lex naturae sive lex aliqua positiva violetur. 
sed jam illustris quidam Pater Concilii Tridentini, Francise. 
sonnius (Dcmonstr... libri 3, de consiliis evang. 1. III, tr. 72, 
c. XXV), ad quaestionem : ; Quid si mandet Abbas quod contra 
Deum est? » nervose hoc dedit responsum : í Huic, ut antea 
diximus, respondendum illud Petri, obedire Deo magis oportet 
quam hominibus. » Et antea scripserat : 1 Nec inter obedien- 
tias, sed magis inter corruptelas est computanda ea, qua 
aeque aut plus obeditur illis, penes quos minor est imperandi 
potestas. Quapropter omnes traditiones humanae, quae divi- 
nis adversantur, sunt iniquae et de medio tollendae, nec ulla 
cis potest impendi nisi praepostera et irrationabilis obedientia. | 
(Cap. xx1). 

Neque Superiorum praecepta cum statutis 5. Regulae luctantia, 
vel citra limites Regulae erumpentia, obligationem ob» dimtiae m 
subdito generare valebunt. Etenim, ex una parte, constat 
ipsos Superiores S. Regulae, quam professi sunt, esse subjectos, 
ut colligi potest ex canone. 593 : « Omnes et singuli religiosi, 
Superiores aeque ac subditi, debent... secundum regulas et 
constitutiones propriae religionis vitam componere... !; ex 
alia vero parte, certum est religiosos subditos non aliam assuin- 
psisse obligationem, (piam quae ab ipsis spontanee in sacra 
professione secundum usum Religionis fuit. acceptata. Non 
immerito de hac re scribit laudatus Franciscus Sonnius (l. c. 
|. II, tr. 12, c. xix) : « ... religiosi... non alia obligatione post 
votum astringuntur, quam ea cui ipsi sua sponte se vovendo 
alligaverunt. » Ideo tanquam verissima accipienda sunt prae- 
clara S. Bernardi verba (de praecepto et disp. c. v, n. 11 ; Migne 
182, p. 4867) : « Quamobrem quisoue professus in quovis genere 
salutiferae vitae, nec ultra obecuentiae leges cogendus, nec 
citra est inhibendus, quam sua ipsius videtur complecti pro- 
fessio. Quanto minus contra? Is ergo qui medius est vitae 
modus, praefixus voto, professione firmatus, tanquam lignum 
quod erat in medio paradisi, solus sine dubio legi erit subjec- 

tus, obnoxius jussioni. Ergo praelati jussio vel prohibitio non 
praetereat 'terminos professionis. Nec ultra extendi potest, 
nec contrahi citra. Nil me praelatus prohibeat horum quae 
promisi, nec plus exigat quam promisi. Mota mea nec augeat 
sine mea voluntate, nec minuat sine certa necessitate. Necessi- 
tas quippe non habet legem, et ob hoc excusat dispensatio- 
nem (1). » Plura exempla hac de re tradit Ludovicus Engel, 
0. S. B. (Colleg. Univ. Jur. can. 1. IIl, t. 35, not. Ill), dicens : 
« religiosum non teneri ad obediendum, si ipsi jubeatur accep- 
tare Episcopatum aut Abbatiam in alio monasterio, vel assu- 
mere strictiorem regulam quam quis professus est » ; quae stri- 
ctius tamen oportebit subjicere calculo, cum sermo erit de 
voto in parte sequenti. 

Communiter autem dicunt theologi, religiosum non teneri 
ad obediendum, quando ei aliquid praecipitur aperte contra 
regulam, nisi legitimam facultatem dispensandi habeat prae- 
cipiens, et simul justam causam id faciendi. Ita etiam S. Alphon- 
sus cum innumeris aliis auctoribus et cum Pellizario (de Monial., 
c. IV, n.117), qui hanc quoque tradit rationem, quam magis 
voto quam virtuti obedientiae convenire judico : « ...actus 
praeceptus contra regulam, ait, etsi simpliciter non sit malus, 
dato quod regula non obligat ad peccatum, in tali tamen statu 
est impeditivus majoris boni, adeoque non potest esse mate- 
ra voti obedientiae. » Interim haec sufficiant de proposita 
quaestione. 


29.— Ex objecto simul et ex modo necessaria dicetur obe- 
dientia, cum impleat subditus jussa Superiorum tunc etiam 
cum debet (2), ita ut quoad totam substantiam actum praecep- 
tum det exsecutioni, scilicet non tantum peragens id quod ei 
injunctum est negotium, verum ca quoque ratione quae injuncta 
est (cf. Biederlack-Führich, n. 125, p. 217). Verbi gratia, reli- 
giosus vir cui certa quadam die aut in determinata ecclesia 
assignatur a suo Superiore sacra concio habenda aut aliquid 
hujuscemodi, si vel alia die vel alio loco hanc instituit concio- 
nem, obedientiam offendit utique necessariam. Etenim quam- 
vis rem injunctam impleverit in sc, non tamen eam implet juxta 


(1) Hanc D. Bernardi doctrinam sic refert Franciscus Sonnius (l. c. 
c. 2$) : U Quid si abbas aliena a regula praecipiat? — Hic retinenda 
sententia I). Bernardi, qua dicit, potestas imperantis nequit se exten- 
dere nisi quatenus attigerit votuin profitentis, qua et dicit, obediendi 
mod s tenor est professionis. » 

(2) Cf. Vermeersch, I, n. 287. 

modum necessarium ab ipso praecipiente intentum ; quocirca 
re vera inobediens mnt religiosus iste, lacditque obedientiam 
necessariam. 

Exinde licebit de facili id etiam concludere, exactam quam- 
dam in obediendo alacritatem, seu ut dicunt |! promptitu- 
dinem » nonnunquam potius ad necessitudinem obedientiae 
quam ad ejus perfectionem attinere, cum scilicet ea ratio 
injuncta sit a Superiore tanquam praecepto intime connexa. 
Fateor, saepe saepius ab asceticis viris eo sensu accipi hanc 
celeritatem in.obediendo ut ad virtutis perfectionem magis 
quam ad strictam exigentiam ipsa pertinere videatur. Quare 
a Joanne Dirckinck (Exhortationes in Regulas Societ. Jesu, edit. 
Lehmkuhl, tom. II, Reg. 34) 1s obediendi modus militari 
comparatur obedientiae, nempe ut « extemplo, prompte, ala- 
criter ac celeriter pareamus, quia mandatum est : vade et vadit ; 
fac hoc, et facit » (p. 227). 

Adverte tamen ipsam intentionem implendi praeceptum 
Superioris, quia praeceptum seu mandatum est, non ad neces- 
sariam pertinere rationem quae injungitur. Obedientia enim 
formalis non requiritur per se loquendo, ut legi subjectionis 
satisfacias ; et haec est communis auctorum sententia (1). 
Nam Superior specialem hanc intentionem in obediendo non 
exigit, nec eam exigere valebit, quia ut bene notat Priimmer 
(Man. Jur. eccles. q. 231), «religiosus non promittit Deo et 
superioribus obedire ex hoc vel illo viotivo, sed simpliciter adim- 
plere ea quae legitime praecepta sunt. » Hinc distinguenda sunt 
opera perfectionis ab 1s qdae stricte virtutis sollicitantur 
necessitate. 


S II 
De obedientia perfecta et caeca. 


Sectio i. 


De obedientia perfecta. 


30. — Ab omnibus receptum est religiosum posse in pluribus 
se subjicere in quibus obedire minime teneretur ; et haec sub- 
Jectio (dummodo ab illicitis et indiscretis abstineat) perfectae 


(1) « Constat, sic asserit Sanchez (1. VI, c. 1. n. 6), quia nullus dicet 
teneri religiosum obedire his praeceptis ea ratione ductum quod prae 
copta sunt. Atque... Leonardus, de just, lib 2. n. 44 recte docet nec 
Praelatum posse praecipere religioso, ut hoc modo operetur... » 


44 Piima Pars. — Virtus Obcdientiae. 


obcdientiae laudem habebit. Audiatur iterum magnus Aqui- 
nas, hanc doctrinam aptissime sic exponens (2. 2. q. 104, 
a. 5, ad 3 et in corp.) : «... Religiosi, ait,obedientiam profiten- 
tur quantum ad regularem conversationem, secundum quam 
suis praelatis subduntur ; et ideo quantum ad illa sola obcdire 
tenentur, quae possunt ad regularem conversationem per- 
tinere... — Non tenetur inferior siio superiori obcdire, si ei 
aliquid praecipiat, in quo ei non subdatur : dicit enim Seneca 
in 3 de Beneficiis (c. 20) : « Errat, si quis existimat servitutem 
in totum hominem descendere : pars enim melior excepta est : 
corpora obnoxia sunt, et adseripta dominis, mens quidem est 
sui juris. » Bt ideo in his quae pertinent ad interiorem motum 
voluntatis, homo non tenetur homini obcdire, sed solum Deo. » 

Ex hac Angelici Doctoris sententia id concludere liceat : 
Religiosus qui etiam in his se subjicit quae non pertinent ad 
regularem conversationem, aut non exterius per corpus sunt 
agenda, de se exercebit -perfectam obedientiam, dummodo 
haec conformia sint legi Dei et professioni Regulae (cf. S. Tho- 
mam in artic. citato). Virtutis enim facit actum, quia obedit 
«in omnibus licitis » (1. c. ad 3). Et hoc virtutis exercitium ab 
Aquinate (eod. loco sub fine) tanquam pertinens « ad cumu- 
lum perfectionis » designatur. , 

Adverte deinde obedientiam, secundum doctrinam magni 
Aquinatis, non residere in intellectu sicut in subjecto ; expresse 
enim pronuntiat cum Seneca : mens quidem est sui Juris, — 
et jam antea pluries declaraverat, obedientiam esse justitiae 
partem (q. 80, a. unie ad 3 ; q. 104, a. 2 ad 2), justitiam autem 
«non ordinari ad dirigendum aliquem actum cognosciiivum » 
(q. 58, a. 4 in corp.), sed esse « solum in voluntate » (eod. loco 
sub fine). 

Concludendum ergo est e dictis Angeli Scholae, obedientiam 
non habere intellectum vel rationem tanquam subjectum 
in quo resideat. Non enim ordinatur ad cognitionem per sc 
ut prudentia (q. 47, a. 1) « quae directe pertinet ad vim cognos- 
citivam (1) » ; sed in appetitivo rationali residet, ut dicitur de 
justitia in genere: sub appetitivo autem comprehenditur volun- 
tas (q. 58, a. 4, ad 3). Inde potest erui, perfectionem obcdientiae 
directe procedere ex ipsius appetitus rationalis perfectione, 1d 
est voluntatis, non vero virtutis cognoscitivae et intellectus. 


(l) ' Prudentia ait Donat (Sumina Philos, christ. VII, n. 324), est 
virtus dictans, quid in singulis rebus concretis agendum sit, ut operatio 
recto ordini conformis sit ; seu est « recta ratio agibilium. n 

Quidquid igitur in sola rerum consideratione consistit, ad obe- 
dientiam in se nihil confert, nec ejusdem perfectionem per se 
attingere valebit. De facili tamen, et hoc constat ex ipsa quo- 
que experientia, non parum influet speculativus intellectus in 
ea quae sunt rationis firacticae, cujus finis est applicatio ad 
opus ; hinc et aliquid valet in ipsum actum voluntatis ejusque 
majorem aut minorem perfectionem : applicatio enim ad opus 
lit per voluntatem (cf. S. Thom. 2. 2. q. 47, a. 1, ad 3 ; Caic- 
tan. in hanc quaestionem). Quae haud mediocris videntur 
momenti, si ea « obcdientiae caecae » velimus aptare, ut mox 
fusius ostendemus. 


31. Porro cx duplici fonte perfecta esse poterit obedientia, 
tum quia ad plura objecta se extenderit quam quae stricte ad 
obedientiam faciunt, tum quia in modo se subjiciendi et in 
Obcdientiae efficacia etiam ultra eos progreditur terminos ad 
quos absolute cx necessitate teneretur. Unde et sole clarius 
est, plurimos excogitari posse perfectionis in obediendo gra- 
dus. Re quidem vera, horum varios a variis auctoribus 
delineates passim reperies, et numero quam saepissime ac 
nomine dissimiles ; e quibus non omnes tamen gradus semper 
ad perfectam tantum se referunt obedientiam : aliqui enim 
etiam quamdam necessitatem  obediendi importare perspi- 
ciuntur, ut modo dictum fuerat de prompta, exacta et 1ntegra 
obedientia. Generatim vero doctores et scriptores ascetici vix 
distinguere solent inter eam obedientiam quae perficitur ratione 
plurium objectorum non necessariorum quibus intendat, et 
hanc alteram quae evadit perfectior propter modum specialem 
quo colatur. Quae universa doctrina selectis quibusdam exem- 
plis c5t magis demonstranda. 


32. — In celeberrima sua regula monastica (c. v), vocat S. 
Patriarcha Benedictus « obedientiam sine mora : primum gra- 
dum humilitatis » (1). Deinde etiam de indole sermonem ins- 
tütuens « obcdientiae quae sit acceptabitis Deo et dulcis homini- 
bus id expostulat ut quod jubetur, « non trepide, non tarde, 
non tepide aut cum murmure, vel cum responsione nolentis 


(1) Alio quidem loco (c. vn . de humilitate), S. Patriarcha obedien- 
tiam reponit inter gradus II. HI et IV, et sic loquitur. . Primus itaque 
humilitatis gradus est, si timorem Dei tibi ante oculos semper ponens, 
oblivionem omnino fugiat. > Pro explicatione textus, vide : Die Regel 
des hl. Benediktus erklart in ihrem geschichtlichen Zusammenhang. 
Herder, 1907. p. 101 sqq. ; 126 sq. 


efficiatur . In qua conditionum enumeratione, certo certius 
earum nonnullae perspiciuntur quae necessitati obedientiae 
potius videntur convenire quam ejus perfectioni, quamvis 
pleraeque qualitates, a S. Benedicto designatae, ad perlectam 
spectent subjectionem. 

Doctor autem mellifluus, Divus Bernardus, septem tradit 
obedientiae gradus, qui fere omnes etiam directe inculcant 
in obediendo perfectionem. Hos vero optime nos edocet illus- 
tris Francisais Sonnius. (Demonstrationum... |. Ill, tr. 12, 
c. XX ll), sic referens genuinam S. Doctoris sententiam : « Pri- 
mus est obedirc voluntarie... secundus gradus obedire simpli- 
citer... tertius est hilariter, et non quasi ex tristitia aut necessi- 
tate... quartus gradus est obsecundare velociter, ac velut fes- 
ünanti studio... quintus gradus adimplere viriliter... sextus 
gradus obedire humiliter... septimus gradus est obedire perse- 
veranter... » — Perpulchro autem addit ipse Sonnius (l. c.) : 
« Inter hos obedientiae gradus non commemorat Bernardus 
eam quam Archiapostolus obedientiam charitatis appellat : et 
quidem cordate, perpendens eam in singulis debere concurrere. 
Quocumque enim gradu obedientiae fulgeam si caritatem non 
habuero, nihil sum, nihil mihi prodest, scilicet ad meritum 
vitae et gratiam retributionis divinae ut late deducit Apos- 
tolus, I, ad Corinth., 13.» 

Age vero, Beatus Humbertus, Mag. General. O. IM non 
minus quam noveni commemorat obedientiae perfectae varie- 
tates, easque pressius religiosis suis proponens, sic'earum des- 
scriptionem adumbrat in aliqua epistola (Speculum FF. Prae- 
dic. 6 sqq. apud Priimmer, Man. Jur. q. 231) : «... studete ha- 
bere (obedientiam) promptam sine dilatione ; devotam sine 
dedignatione ; voluntariam sine contradictione ; simplicem 
sine discussione ; ordinatam sine deviatione ; jucundam sine 
turbatione ; strenuam sine pusillanimitate ; universalem sine 
exceptione ; perseverantem sine cessatione. « 

Celebris deinde est distinctio qua utitur S. Ignatius a Loyola, 
cum summis extollit laudibus ipsius obedientiae perfectionem ; 
de qua etiam illustre exstat documentum non tantum in notis- 
sima sua epistola : de obedientia (1), verum etiam in ipso « Ins- 


(1) Haec epistola impressa invenitur in libro II Instituti, p. 161 sqq., 
et sic incipit Ignatius Loyola Fratribus Societatis Jesu. qui sunt in 
Lu«itania, gratiam et amorepi Christi Domini sempiternum. Magnam 


animi voluptatem capio... Invenitur quoque galbeo idiomate in : Lettres 
de S. Ignace... a Bouix editis. 

tituto Societatis Jesu » (1), ac variis commentariis in regulam a 
S. Ignatio exaratam. (Cf. Joan. Dirckinck, Exhortationes, tom. II, 
ed. Lehmkuhl). Hoc autem modo declarat S. Fundator Soc. lesu, 
in regula 31 (Summarium Constitut.), conditiones perfectae 
obedientiae : « Expedit in primis ad profectum et valde necessa- 
rum est, ut omnes perfectae obedientiae se dedant.. nec 
solum in exsecutione externa eorum quae injungit, integre, 
prompte, fortiter, ct cum humilitate debita, sine. excusatio- 
nibus obediant... » (Cf. Dirckinck, II, p. 208). — Alio loco 
(regula 35) iterum sermonem instituens de perfecta obedientia, 
haec scribit S. Institutor : « Ad cum scopum vires omnes ac 
intentionem in Domino convertamus, ut sancta Obedientia 
tum in exeeutione, tum in voluntate, tum 1n intellectu, sit in 
nobis semper omni ex parte perfecta ; cum magna celeritate, 
spirituali gaudio et perseverantia, quidquid nobis injunctum 
fuerit obeundo » (Institutum vol. IL, p. 73). Inde deducunt ali- 
qui auctores (Vermeersch, 1, n. 287) obedientiam quoad modum 
Bperfectam « concretam esse triplici obsequio, effectus, volunta- 
tis, intellectus « ; sicque eam explanant : « ... obedientia per- 
fecta, in faciendo promptissima, tribuit subdito idem velle 
quod Superiori, inuno quantum in rebus non evidentibus id 
patitur natura intellectus, idem judicare. » Deinde tamen 
ipse P. Vermeersch hanc obedientiam caecam, quae a S. Igna- 
tio utique « sub obsequio intellectus » intenditur, speciali adhuc 
modo discernit, eamque opponit « obedientiae indiscretae » 
(l.c 3) Joannes Dirckinck vero (Exhort. II, p. 209) cum ins- 
tituit sermonem de obedientia perfecta, regulam 31 interpre- 
tando, /res tantum conditiones enumerat ad perfectionem 
subjectionis facientes, nempe : 1. « Obediendum est integre. 
— 2.Obediendum est prompte. — 3. Obediendum est fortiter. 
sScorsim postea idem Dirckinck agit de « obedientia caeca ? 
(in regulam 35), et de « obedientia indifferenti similitudine 
cadaveris et baculi senis » (in regulam 36, p. 242). 


33. — Sanctus autem Alplionsus de Ligorio (La vera Sposa 
di Gesü Christo, c. VIL, $ 5) quatuor agnoscit obedientiae per- 
fectae gradus, et in gradum quartum ac ultimum reponit obe- 
dientiam caecam ; quae procedendi ratio P/anior videtur, doc- 
trinaeque D. Thomae satis congruens. Ipse enim Angelicus 
Doctor non distinxit obedientiam in aliquam necessariam, per- 


(1) Institutum Societatis Jesu, vol. Il, Summarium Constitutionum, 
n. 31. 33. 34. 35.36. 


Cé 

fectam, caccam ct indiscretam, sed triplicem tantum discer- 
nere voluit, ut supra diximus. Secundum S. Aiphonsum quatuor 
gradus obedientiae perfectae hi sunt : obedire prompte (con 
prontezza) ; integre (con esatezza) ; hilare (con allegrezza) ; 
simpliciter (con semplicità). Singulos deinde explicans, haec 
quoque dicit (l. c.) : | 

|. — Primus igitur gradus est ut obediat quis Prompte, per- 
ficiendo quod sibi imponitur, alacriter, absque ulla querela 
verborumque repugnantia ac sine mora (subito, senza replica 
cd senza dimora). Ad hunc primum gradum applicat Sanctus 
Doctor notissima verba magni Abbatis Clarae-Vallensis : « Fide- 
lis obediens nescit moras ; parat aures auditui, manus operi, 
itineri pedes. » Multis deinde exemplis doctrinam suam illus- 
trat. 

2. — Secundus gradus, sic pergit S. Alphonsus, in eo consis- 
tt ut integre praestetur obedientia, id est : adamussim et 
absque cavillatione in interpretatione verborum. Adamussim 
autem significat : ne pars quidem retineatur sacrificii Deo 
debiti, nec ullo modo mutiletur victima ; quin 1mo, obedientia 
praestetur omni cura ac sollicitudine, quaecumque occurrant 
adjuncta, etiam adhibito tempore opportuno quo res injuncta 
fideliter 1mpleatur. Adducit postea doctissimus auctor plura 
et praeclara exempla sanctorum virorum, ad inculcandum 
quandonam exsecutio praecepti Superioris censenda sit integra, 
absque cavillatione et subtili interpretatione. 

3. — Tertius gradus, juxta sententiam divi Alphonsi, in eo 
situs est, ut hilare quis obediat suo Superiori. Sed si subditus 
obediat quasi ex tristitia et repugnanter, cum murmuratione, 
tunc potius defectus ibi invenietur quam virtus, juxta dicta 
S. Bernardi : « Si coeperis dijudicare praelatum, si murmuras 
in corde, etiamsi exterius impleas, non est virtus, sed velamen- 
tum malitiae. » — Occasione data, invehitur zelantissimus 
Doctor in eas pariter religiosas personas, quae quaeritando 
satagunt ut id a Superiore sibi injungatur quod magis est ad 
earum nutum. Deinde nonnullorum sanctorum virorum seve- 
rissima refert dicta contra eos religiosos, qui scipsos seducentes 
non praelato obediunt, sed quibus praelatus cogitur obedire. 
sub fine, illustribus quisbusdam exemplis iterum  corroborat 
totam suam doctrinam. 

|. | Quartus ct ultimus gradus perfectae obedientiae exigit 
ut quis simpliciter se subjiciat, in simplicitate nempe cordis 
sui, ut ait Apostolus (ad Eph. vi, 5): «Obedite... in simplici- 
tate cordis vestri. » Simplicitas autem cordis, ait S. Doctor, expo- 

stulat ut judicium nostrum Superioris judicio submittamus» 
judicando omne id esse justum quod nobis injungit Superior- 
— Non omittit dein sententiam suam copiosus explicare, 
adductis etiam non paucis assertis S. Scripturae, piorum viro- 
rum ac sanctarum feminarum ; imprimis citat verba Apostoli : 
« Cum bona voluntate servientes, sicut Domino et non homini- 
bus (1). » Doctrinam quoque memorat S. Thomae (2), D. Ber- 
nardi, S. Ignatii ct aliorum ; ac finem demum imponit, 1usius 
disserendo de : obedientia caeca. Nervosis hisce verbis, omni sane 
consideratione dignis, pulcherrime suum tractatum de obedit n- 
tia perfecta concludit illustrissimus Auctor : « Ed io dico che 
non vi c cosa che piu rovini le communita, quanto Cessere | 
religiosi di parere contrario a quello che hanno e superiori. Et 
ego dico, nihil esse magis ad ruinam alicujus communitatis, 
quam cum discrepet religiosorum judicium aut sentiendi ratio 
ab ea quam habent Supeijores. » 

Inter auctores recéntiorés plurimi inveniuntur qui, exem- 
plum S. Alphonsi secuti, quatuor etiam enumerant obedientiae 
perfectae conditiones, ita tamen ut non respuant celebratam 
s. Ignatii distinctionem (3). Ceterum  alphonsiani gradus 
modo expositi sufficere videntur ad explicandam perfectio- 
nem obedientiae, dummodo eorum relatio ad obedientiam 
caecam rite declaretur. Restat igitur ut quaedam definiamus 
circa caecam obedientiam. 


Sectio 2. 


De obedientia caeca. 


34. — Pauci quidem rcpcrimmtur scriptores qui tradere 
conantur definitionem proprie dictam obedientiae caecae ; 


(1) Ephes. 6, 7. Nota, Apostolum hoc loco incitare servos ad colen- 
dam virtutem christianam obedientiae ex motivo fidei (vers. 6 : non ad 
oculum servientes, quasi hominibus placentes, sed ut servi Christi). 

(2) S. Thomas non quidem 1. 2. q. 83, a. 5 ad 3 (uti habent variae 
editiones) sed 2. 2. q. 105, a | ad 3 videtur aliquid hujusmodi tractare ; 
sed dicit 1. c. : « ... nullus obligatur ad impossibile ; et ideo si tot prae 
cepta praelatus aliquis ingerat seu injungat, quod subditus ea implere 
non possit, excusatur a peccato. » 

(3) Cf. v. g. Marsot, Petit traité pratique, etc., p. 265 :« ... L'obéissance 
d'action ou d'exécution qui doit être prompte, joyeuse, surnaturelle, 
entière. ^ Postea loquitur de obedientia « de jugement », ut ait, quae 
est obedientia caeca.Etiam P. Dosda, l'union avec Dieu, II, p. 68. dicit 
quatuor modis obedientiam componendam esse (a) saintement ; b) inté- 
eralement ; c) volontiers ; d) indistinctement à tous et en tout. » 

horum enim plerique aut obedientiam caecam tantum de- 
scribunt, aut exemplis illustrant, aut citant varias conditiones 
ad ejus perfectionem pertinentes. Sic legimus apud doctum 
Lcssiion, de obedientia caeca disserentem (1. IL, c. x i.vi, n. 29) : 
« ... Obedientia perfecta debet esse cacca, prompta et fortis. 
Caeca dupliciter, primo, ad imperfectiones et vitia Superioris, 
ut haec non consideret, nec ob haec minus ad obediendum 
parata sit ; sed solum consideret eum cujus locum tenet ; 
ad hunc enim quam maxime oculatam esse decet... secundo, 
debet esse caeca ad rationes praecepti scrutandas ; nempe ut 
non velit scire causas cur quid praecipiatur ; sed satis ei sit 
praecipi vel proponi abeo qui locum Dei tenet, nec constet per 
se esse illicitum. » I 

In Compendio Salmanlicensi (IL, tr. 38, n. 87) obedientiam 
caecam explicat Fr. Antonius a S. Joseph apte distinguendo 
varia adjuncta ad eani pertinentia. Sic ait : « Quod sit caeca 
non absolute (scii, obedientia perfecta), ita ut si v. g. Papa 
aliquid juberet, et aliud Praelatus, huic et non illi esset obe- 
diendum ; hoc enim intolerabile absurdum est, sed ne respi- 
ciat qualitates individuales aut defectus Superioris, nec prae- 
cepti causas scrutetur, quaerendo Quare? vel cur mihi, ct non 
alteri hoc praecipiatur? Sufficit quod non sit malum, quod 
jubetur, ut subditus clausis oculis ad litteram illud exsequa- 
tur. » | 

Joannes Dirckinck, S. I. in sua exhortatione in reg. 35, eodem 
fere modo distinguit circa caecitatem obedientiac, asserendo, 
(p. 234, ed. Lehmkuhl) : « Primum ad obedientiam caecam et 
simplicem requisitum est oculis esse apertis... Nam 1) Intueatur 
et cognoscat necessc est personam Superioris mandantis, nove- 
rtque eumdem sibi a Deo assignatum esse tanquam suum 
vicarium... 2) Apertis oculis recte cognoscat, quid jubeatur 
aut mandetur pro meliore exsecutione, simulque videat non 
esse peccato obnoxium quod praecipitur... 3) Apertis oculis 
cernat obedientiac inolivum, scilicet voluntatem divinam... 
— Alterum caecae obedientiac requisitum est caecitas, ut ni- 
mirum obedienssit caecus, nihil videns... 1. In persona Superio- 
ris nihil videat, ct sit caecus in discernendis Superioris qualita- 
tibus ac talentis, utrum virtute an vitio, doctrina an ignorantia, 
etc., notetur... 2. Quemadmodum in persona imperante, ita et 
in re imperata discutienda obediens religiosus sit caecus et 
nihil videat, nempe utrum res conveniens sit an inconveniens, 
expediens et utilis an non expediens et noxia, etc. in omnibus 
ejusmodi judicium propnum abnegandum est... 3. Caecus quo- 

que sit in praecepti causis indagandis. Utrum causa justa et 
magni momenti an exigui praecipientem moveat, utrum ex 
amore an passione Praelatus imperet etc. verus obediens non 
dijudicat. » 

C/. Bouix (de jure reg. II, p. 6, c. m) putat obedientiam 
caecam e pluribus conflatam esse elementis, et hoc modo non 
sine laude eam definit : ? Obedientia caeca a Sanctis commen- 
data in eo consistit, ut subditus, quoties agitur de re licita, et 
non percipit cum evidentia eam irrationabiliter injungi, absti- 
neat a judicio sive externo sive interno, quo pronuntiaret irra- 
tionabilem esse superioris 1njunctionem : praeterea ut abstineat 
ab inquirendis causis et rationibus praecepti. » 

Bargilliat vero potius censet, obedientiac caecitatem in 
ultima a Bouix designata conditione inveniri. Scribit. enim 
(Praelectiones jur. can. 25 ed. II, n. 1161): Ex his intelligitur 
quid sit caeca obedientia tantopere Religiosis commendata : 
a) Non quidem in eo consistit ut Religiosus debeat caeca mente 
exsequi quidquid, vel injuste, Superior mandaverit... b) Sed 
intelligenda est : ut subditus, quoties agitur de re licita, abs- 
tüneat ab inquirendis causis et rationibus praecepti, ct ita 
tentationes non obediendi magis arceat, magisque expeditam 
obedientiam reddat. » 

S. Alphonsus (La vera Sposa... c. vu, § 5) tanquam essentiam 
obedientiac caecae id habet ut judicium subditi se conformet, 
in quantum fieri potest, judicio Superioris praecipientis et 
haec S. Alphonsi notio circa obedientiae caecitatem non longe 
abest ab illa definitione quam S. Ignatius exaraverat in celebri 
sua Epistola. — En verba S. Doctori» : ! Questa è l'ubbidienza 
cicca tanto lodata da'santi, il credere che va bene tutto cio che 
fanno 1i superiori. Obedientia caeca, tantopere a sanctis viris 
laudata, in eo consistit ut subditus credat omnia bene ordinata 
esse, quae Superiores ordinaverunt (1). » — En igitur defini- 
tum a S. Doctorc quod potius est in caecitate obedientiac : 
ut cum agitur de rebus licitis et honestis, idem sentiat subditus 
cum Superiore praecipiente in ordine ad rein praeceptam ; 
nisi tamen agendi modus Superioris sit evidenter itrationabilis 
ut mox fusius notabitur. Deinde etiam S. Alphonsus affirmat 


() Haec definitio juxta contextum accipienda erit. Etenim agit 
S. Alphonsus de perfectione obedientiac in quarto et ultimo suo gradu. 
Excluduntur igitur quaecumque illicita aut regulis contraria, etc , nec 
debet extendi ad ea quae evidenter sunt imprudentia. 

non esse inquirendum dc rationibus praecepti, « quare Superior id 
vel illud injungat » ; asseritque hanc vituperandam curiosita- 
tem esse causam cur religiosae personae obedientiam caecam 
parum colere studeant. 

Concludit autem expresse declarando, signum esse imperfec- 
tae omnino voluntatis, cum exigit subditus sibi patefieri 
rationem aC causam praecepti impositi. Quam sententiam tenet 
S. Bernardus juxta citata verba : « Imperfecti cordis judicium 
est, exigere de quibusque rationem. » Et hoc modo perspici- 
mus, quomodo secundum quoque elementum a cl. Bouix in 
sua definitione recensitum. ad. caecitatem faciat obedientiae 
« praeterea ut abstineat ab inquirendis causis et rationibus 
praecepti » (II, p. 6, p. 571). Exemplo praevaricationis Evae 
in Paradiso doctrinam suam magis firmat Alphonsus, dum os- 
tendit diabolum eam callide induxisse ad inquirendas rationes 
et motiva divinae prohibitionis : « Cur praecepit vobis Deus ut 
non comederetis de omni ligno Paradisi? » — Inde potest erui, 
aliquod revera supponi periculum, curiosius si quis subditus 
indaget circa causas praecepti ; facile scilicet tunc eveniet ut 
non sentiat et non consentiat religiosus cum suo Superiore prae- 
cipiente, in ordine ad praeceptum sibi impositum. 


35. — Accuratissime autem cum dictis 5. Alphonsi concordare 
videntur placita plurimum scriptorum illustrium etiam nostrae 
aetatis, inter quos praesertim recensere debemus R. P. Cormier, 
Mag. Gen. Ord. Praed., et notissimum P. Meschler, S. I. (1). 
En specimina doctrinae eorum. 

In aureo suo libro « Retraite fondamentale » (2), scribit hac 
de re R. P. Cormier (p. 219). Verus obediens, ait, non tantum 
voluntatem suam subjicit Superiori, verum etiam suum judi- 
cium. Non aliter de re judicat quam ipsi Superiores judicant, 
eorumque ordinationes sibi fore utiles unice tenet. Sin secus, 
obedientia quam praebet neque integra esset neque perfecta. 
Et re vera, secundum S. Joanncm Climacum, obedientia est 
perfecta discretionis depositio,id est: depositio proprii sui Judi- 
cii. Praeterea holocaustum eam dicunt sacri doctores, in quo 
Deo offertur quidquid est hominis. In holocausto enim tota 


(1) Nuper celebres hi ascetici viri vita sunt functi. 

(2) In linguam gennanicam est translata ab aliquo Dominicano, sub 
titulo : Grundlagen des gcistlichen Lebens. Dülmen, Laumann. 1911. 
Cf. etiam de hac quaestione E. Janssens : L'Ascctisme monastique et 
les voeux de religion, p. 22 sqq. Paris, Lethielleux. 

victima consumpta fuit propter honorem Dei. Si ergo religio- 
sus aliquis, dum obedit, sibi reservet intellectum et vim judi- 
candi, facultatem nempe omnium summam ac maxime inde- 
pendentem, tunc profecto truncata ejus erit obedientia, nec de 
tali religioso jam amplius potest dici, ipsum se deseruisse. Non 
sincerum erit holocaustum, nec Deo existet tam gratum sicuti 
deceret. Vera autem obedientia a SS. Patribus caeca vocatur, 
eo quod se subjiciat sponte in his omnibus, quae legi divinae 
non adversantur, nec humanarum intendit lumini rationum 
ordinis cujusdam inferioris, quae sibi forte praesto sint et ad 
obediendum impellant. Ratio enim recta, ratio summa, ratio 
universalis obediendi quaerenda erit in ipsius obedientiae. 
rectitudine ac praestantia. Equidem hujusmodi subjectio a 
prudentia humana vocatur « caeca », quemadmodum et ipsa 
Evangelii sapientia appellabatur stultitia. At re vera, caeca 
obedientia etiam oculatissima est summaque pollet vi judicandi; 
quia dum Superioribus se subjicit in cordis simplicitate, obse- 
quium praestat luci divinae, juxta effatum D. Bernardi : Si 
vis esse sapiens, esto obediens. » Caeca obedientia est quasi 
anima totius status religiosi, quae consistit in dependentia 
religiosi a suo praelato. Quid ergo praesumit mandata Supe- 
riorum proprio suo subjicere examini ac de eis judicium ferre, 
e medio tollit hoc ipsum principium ; quia contendit quasi ex 
occulto cum subvertere rerum ordinem, qui a Dei sapientia 
tam mire est dispositus. 

Quam accurate vivaciora haec P. Cormier verba ad sen- 
tentiam S. Alphonsi quadrent, nemo profecto est qui non 
videt. 

Nec aliter sentit clarissimus P. Meschler, S. I. In solido suo 
libro : [^e Societate Jesu (1), haec subtiliter exponit (p. 90 sqq.) : 
« Verum est, ait, 5. Ignatium locutum fuisse de obedientia 
«intellectus »ct de quadam caecitate in obediendo... Sed S. Pa- 
triarcha minime gentium excludere vult ab actu obedientiae 
omnem intellectus participationem. Imo id ne quidem potest 
fieri, si tamen velimus intendere obedientiam aliquam homi- 
nis christiani dignam. Siquidem obedientia est virtus in volun- 
tate residens, ejusque actus perficitur externa exsecutione rei 
praeceptae internoque voluntatis assensu. Operatio tamen 


(l) Germanice conscriptum est opus : Die Gesellschaft Jesu. Hire 
Satzungcn und ihre Erfolge. Herder, Freiburg, 1911. Nuperrime fuit 
hic liber sermone gallico translatus a Ph. Mazoyer : « La Compagnie de 
Jésus : Ses statuts, ses résultats. » Paris, Léthielleux. 

quaedam intellectus hunc voluntatis actum utique praecedere 
debebit, cumque comitari. Voluntas enim cacca est, et ideo 
debet ab intellectu illuminari ac regi. Intellectus voluntati 
ostendat oportet aut quid sit agendum, aut quare et quomodo 
sit obediendum ; tanquam speculativa facultas decernet mini 
forte aliquid illicitum praecipiatur ; tanquam ratio practica, 
ut aiunt, media suppeditabit ac motiva ut possit voluntas 
rite exsequi mandatum praescriptum. Ipse intellectus excitare 
debebit voluntatem quo perfectius se subjiciat, et ideo ab 
ipsa voluntate removere, quidquid ejus alacritati in obediendo 
noxium est... Recta obedientia debet esse et oculata et caeca ; 
oculata : in iis quae perfectae exsecutioni mandati injuncti 
adjumento esse poterunt ; caeca : cum de nis agitur quae ipsi 
sunt contraria et inimica. » 


36. — Ex supradictis variis sententiis satis constat, plura qui- 
dem circa obedientiam caecam attente esse pensanda.------ 
Subjectum quippe obedientiae de se non e»t humanus intellec- 
tus, sed hominis voluntas. Etenim (ut aiunt theologi) obedientia 
revera « est in voluntate subjective », juxta dicta S. Thomae, 
qui scribit in 2. 2. q. 2, a. V ad 3 : « Ad tertium dicendum, 
quod virtus obedientiae proprie in voluntate consistit ; et ideo 
ad actum obedientiae sulficit promptitudo voluntatis subjectae 
praecipienti, quae est proprie et per se objectum obedjentiac. n 
Attamen illud nequit inficiari, quod antea jam diximus cum 
Cormier et Meschler, nimirum ipsum intellectus influxum m 
voluntatem maximi aestimari ; et hoc modo recta dispositio 
ac intellectus ordinatio quoad rem praeceptam, non parum ad 
obedientiae perfectionem conferre valebunt. Prodest autem cae- 
citas obedientiae ad bene disponendum animum in ordine ad 
rem praeceptam ; conformando enim subditorum judicium 
judicio Superioris, quatenus natura rei praeceptae id ferat (et 
hoc ad essentiam obedientiae caecae pertinere supra diceba- 
mus cum S. Alphonse), periculum aliquod tollit afficiens ipsum 
subjectionis actum, indeque cum reddit pleniorem, tutiorem 
firmioremque. Nec curiose nec vane rationes tunc inquiret 
obediens, cur v. g. Superior id sibi praecipiat et non alii ; ocu- 
los enim mentis suae quasi clausos tenebit avocabitque eos a 
causis inferioris cujusdam ordinis, quia in praecepto legitimo 
divinum agnoscit beneplacitum ac motionibus instat sublimio- 
ris naturae. Contrarius agendi modus, quamvis nullius pecca- 
cati labe inficiatur (agitur enim. de quarto gradu obedientiae 
perfectae), minus removet subditum a periculo voluntatis fra- 

gilis atque tardae ad obediendum ; saltem signum est, ut affir- 
mat I). Bernardus citatus a S. Alphonso, « imperfecti cordis ». 
— Adde etiam rationem aliam haud spernendam, nempe boni 
communis ; de qua non sine magna rerum experientia haec 
declarat S. Alphonsus «Vera Sposa, c. vn, $ 5 sub fine) : ! Et 
ego dico nullam dari rem magis perniciosam communitatibus, 
«piam si habeant religiosi sensum ac judicium contrarium 
judicio Superiorum. » 

Adverte deinde etiam, vocem ipsam «caecam hic esse laudi, 
cum alias tamen vituperationis esse soleret. — Nonne Dominus 
Noster in S. Evangelio (Matth., 15, 14; 23, 24, etc.) increpat 
scribas ac pharisaeos, vocans eos «duces caecos? Nonne et 
dixit : « Caecus autem si caeco ducatum praestet, ambo in 
foveam cadunt? » — Jam in veteri Testamento, apud Prophe- 
tam Sophoniam, haec legimus (c. l, v. 17) : «Et tribulabo homi- 
nes, et ambulabunt ut caeci, quia Domino peccaverunt. Non 
semel etiam Sancti Patres caecitatem habent uti malum 
quod maxime est abhorrendum ac fugiendum. En S. Augus- 
tinus, qui increpans paganos, dicit (tr. 45, in Joan.) : ! Odia 
nec bene vivere dicendi sunt, qui finem bene vivendi vel 
caecitate nesciunt,vel inflatione contemnunt. « S. Ambrosius sic 
loquitur de divino Redemptore (L. 5 in Luc. c. vi): Et ideo 
quemque in inferioribus sanat, hoc est, a libidine revocat, inju- 
riam caecitatis avertit. » Caecitas hisce locis utique non com- 
mendatur, imo valde reprehenditur ac vituperatur. 

Haud secus in jure ecclesiastico antiquo (cf. Decretum Gra- 
tani) clericus vituperatione dignus eo quod ignoraret Eccle- 
siae canones, vocabatur : caecum animal ; et sic porro. Sed 
quid inulta proferam de usu et significatione hujus vocis ! Id 
enim certum est, verba « caecitas, caecus » a pluribus asceticis 
viris, praesertim vero a S. Ignatio de Loyola, eo usurpata 
fuisse sensu ut perfectio quaedam specialis obedientiae expri- 
meretur : qui usus hodiedum adhuc viget. Imo ex loquendi 
modo satis miro, caeca obedientia opponitur obedientiae | indis- 
cretae », ut supra relatum fuerat. Fateor quidem, talem dicendi 
rationem non fuisse a D. Thoma usurpatam ; aliter enim ipsi 
distinguere placuit (cf. Ouodlib. I, a. XV, in corp, ubi latius de 
hac re disserit). Quapropter nonnulli etiam scriptores, ut Fer- 
raris, O. S. F. (Bibliotheca... vol. 7, votum, a. II, n. 12) obe- 
dientiam caecam designant tanquam conditionem vel qualitatem 
inhaerentem obedientiae perfectae, ut 1ta doctrinam suam dic- 
tis Angeli Scholae magis accommodent. S. Alphonsus (Vera 
Sposa, c. vn, $ 5) refert eam jure optimo ad quartum gradum 

obedientiae perfectae (1) qui consistit in subjectione cum 
simplicitate cordis. Suarez vero idem videtur affirmare, cum 
dicat obedientiam caecam a S. Bonaventura vocari « obedien- 
tiam simplicem sine discussione ». En verba cl. auctoris (de rei. 
tr. X, 1. IV, c. xv, n. 28) : « Eodemque sensu vocatur haec 
(scii, caeca) obedientia simplex sine discussione, ut ex Augus- 
tino refert Bonaventura in libro 8 collationum, capite 3. » Et 
revera loco citato haec invenies apud D. Bonaventuram ( Opera 
omnia, ed. Vives, torn. 14, p. 6043) : « Ut igitur obedientia reli- 
giosi Deo sit acceptabilis, ideo debet esse prompta sine dila- 
tione, devota sine dedignatione, voluntaria sine contradic- 
tone, simplex sine discussione... Qualiter nos audivimus nos- 
tros superiores taliter nostras exaudit Deus orationes. Haec 
Augustinus. » I 


37. — Tandem illud quoque advertas, a S. Ignatio et a qui- 
busdam asceticis viris aliqua dicta circa caecitatem obedientiae 
fuisse prolata, quae non ad litteram, sed potius ad mentem ac 
sensum pium proferentium sunt accipienda. Videntur enim 
nonnulli scriptores « quasi exaggerare obedientiam » ; ut minus 
sapiens locutionibus utar Suarezii. Et id magis adhuc manifes- 
tum erit, cum etiam commendatam ab iis invenies obedientiam 
« indiscretam et insipientem ^», quam tamen magnus Aquinas 
expresse reprehendit ac reprobat (cf. Suarezium, qui plura 
affert exempla, 1. c. cap. xv, n. 28). 


S. Ignatius ardenter sane scripsit de caecitate obedientiae, non 
tantum in celebratissima sua epistola : de obedientii, verum etiam 
in Instituto Soc. Jesu (vol. I, Const. P. VI, c. 1, n. 1; P. III, 
c. 1, n. 23 ; vol. II, Summar. 31 sqq., etc.) et in exhortationibus 
quas referunt Ribadeneira (2), A. Rodriguez (3), etc. De doctrina 
hujus eximii Sancti magna eruditione scripserunt Suarez (tr. X, 
L. IV, c. xiv, xv), Dirckinck (Exhortationes, vol. Il, 233 sqq.), 
Méschler (de Soc. Jesu, p. 85 sqq.). — Distinguit autem ipse ooe- 
dientiam aliquam seu obsequium effectus, voluntatis et intellectus. 
Hoc ultimum vocat caecitatem aliquam in obediendo, ita ut judi- 
cemus sicuti Superiores judicant, et eorum sententiam in hoc 
ipso quod jubetur, nostram quoque faciamus. Dat enim idem velle 
et idem judicare. Itaque, inquit, Superioris vocem ac jussa non 


(1) Eodem fere modo asserit F. X. Mutz (Christi. Aszetik, 3. II, $ 102) : 
Der sogenannte blinde Gehorsam (obedientia caeca) der ais der vollkom- 
menste bezeichnet wird. » 
(2) Vita Ignatn, Neapoli, 1572, etc. 
(3) Exercitium perfectionis, P. Ill, tr. V, c. vi. 

secus ac Christi vocem percipite... obedicndum est omnia justa 
esse nobis persuadendo, omnem sententiam ac judicium nostrum 
contrarium caeca quadam obedientia abnegando... ut ad credenda 
quae catholica fides proponit, toto conatu, assensuque vestro 
statim incumbitis, sic ad facienda ea quaecumque Superior dixe- 
rit, caece quodam impetu voluntatis parendi cupidae, sine ulla 
prorsus disquisitione feramini... Et sibi quisque persuadeat, quod 
qui sub obedientia vivunt, se ferri ac regi a divina providentia per 
Superiores suos, sinere debent, perinde ac si cadaver essent, quod 
quoquoversus ferri, et quacumque ratione tractari se sinit ; vel 
similiter atque senis baculus, qui ubicumque et quacumque in 
re velit eo uti, qui eum manu tenet, ei inservit. (Const. P. VI, c. 1, 
etc.) — Ignatius autem etiam sententias refert plurimorum viro- 
rum asceticorum, qui suis laudibus usque ad sidera perfectam 
tollunt obedientiam. Quid legimus apud Cassianum, abbatem 
Massiliensem, qui celeberrimus effectus est scriptor ecclesiasticus 
et quem citat B. Ignatius? « Quod non aliter, sic de perfectione 
obedientiae vivacius exclamat, observari poterit, nisi quis non 
solum se mortuum huic mundo, verum etiam insipientem judica- 
rit et stultum, universa, quae sibi fuerint a senioribus imperata, 
sacrosancta ea credens, ac divinitus promulgata. — Quid S. Doro- 
theas circa obedientiam quam  indiscretam — appellat? En ejus 
verba (apud Suarez, 1. c. c. 15, n. 9) : | V< s autem omnino fratres, 
ait, adhuc expertes video hujuscemodi oaedientiae indiscretae nec 
nosse quanta sit ejus requies. Assuescat seipsum post Deum patri 
dedere, atque ab eo nulla in re postmodum dissentire. | Et S Joan 
Climacus non dubitavit haec pie effari (apud Suarez, l. c n. S): 
« Obedientia est inexaminatus atque indiscussus motus, spontatica 
mors, vita curiositate carens. Obedientia est sepulchrum voluntatis, 
nihil discernit, nihil resistit. Obedientia est discretionis depositio 
inter divitias discretionis, etc. (1). » 


Haec et similia intcllhigenda sunt vero suo sensu, non uti 
Jacent, sed secundum affectum et intentipnem scribentium. 
Oportet ea recte interpretari, ut jam olim monebant Suarez 
et Bouix, et nunc quoque admonent Meschler et Vermeersch. 
« Spiritus est qui vivificat. » Equidem in cadavere et in senis 
baculo non datur ea voluntatis libertas, quae juxta Angelicum 
requiritur ad virtutis actum (2). Nonne Aquinas (2. 2. q. 50, a. 
2, in corp.) expresse asserit : « ... Quicumque subditi, ita agun- 
tur ab aliis per praeceptum, quod tamen agunt seipsos per 
liberum arbitrium » ? Comparationes a S. Ignatio et aliis viris 


(1) Ci. plura tie hoc themate apud Dirckinck (Exhortationes, Il, 
p. 242 sqq.), Cormier (p. 217), etc. 

(2) « Ut sit volens et eligens ». Cf. Lexikon der Pádagogik. B. 
S. 196 : « Wo kein Wille 1st, da ist auch kein Gehorsam. ? 

piis adhibitae non sunt nisi comparationes, quae claudicant 
quidem ex parte, fateor, sed quae intelligentcr possunt et debent 
explanari (1). Nulla enim servilis unquam praescribitur obe- 
dientia religiosis (2), nec ab ipsis exigi potest ut judicent illud 
esse verum aut justum, quod reapse vident esse falsum aut 
iniquum. Quis enim negabit humanum intellectum natura sua 
in objectum sibi proprium tendere, nempe in verum ? Nec a 
vero licebit eum detorquere falsitalique ac errori objicere ; 
quae jam olim a Suarezio per modum quarumdam objectio- 
num erant aptissime enuntiata. Scribit enim illustris ille vir 
(tr. X, 1. IV, c. xv, n. 2), obedientiae caecitatem quasi ficte impu- 
enando : « ... Nimium videtur et super rationem virtutis, talem 
apprehensionem vel judicium in obedientes postulare, quia 
perfectio virtutis non requirit apprehensionem vel judicium 
falsum... Praeterea, si verba citata et comparatio adducta 
attente inspiciantur, significatur in eis, ita esse apprehenden- 
dum praeceptum Superioris ut nobis persuadeamus illum nec 
decipi, nec velle nos decipere ; hoc autem aut est valde falsum, 
aut humano modo impossibile... Atque hinc etiam constat 
quam sit difficilis creditu altera conditio ; nam si illa caecitas 
obedicntiae in hoc ponitur ut obediens hoc judicet sine exa- 
mine et sine sufficienti motivo, perinde esse videtur ac postu- 
lare ab aliquo ut videat sine lumine ; quia sicut hoc fieri non 
potest, ita etiam in his quae fide humana judicanda sunt, 
impossibile est judicium ferre sim sufficienti discursu et conjec- 
turis. Eademque vel major difficultas est, si haec caecitas 
ponatur in judicando esse rectum et conveniens, imo et melius 
id quod praecipitur sine ullo discursu vel examinatione, est 
etiam hoc impossibile, nisi supponendo Superiorem non posse 
errare, quod est erroneum. Et augetur difficultas, nam hinc 
nascitur periculum obediendi homini in eo quod Deo fortasse 
contrarium existit. » 

Solvuntur hae difficultates, si attento perpendamus : 

i. In genere certum esse, Superiorem tanquam praepositum 
legitime praecipientem, Christi Domini revera tenere locum, 


(1) Recte dicit P. Meschler (1. c. p. 91) : « Allein das sind ja bloss 
Vergleiche. und jeder vernunftige Mensch weiss, wie sie zu verstehen 
sind. » 

(2) In : Lexikon der Padagogik (1. c. p. 199) legimus : a« Der wahrhaft 
Gehorsame geht erhobenen Hauptes einher ais Dienender. » Idem innuit 
P. Meschler. S. J. : u Nein, der hl. Ordenstifter (Ignatius) will koine 
Stocke und Leichname zu Untertanen haben, etc... » (1. c. p. 92). 

dicentis : « Qui vos audit, me audit, et qui vos spernit, me 
spernit (1). » 

2. Ipsum S. Ignatium non commendatam habere voluisse 
obedientiam caecam absolute, sed suis verbis restricte addidisse : 
« ubi peccatum non cerneretur ; ubi definiri non possit, ali- 
quod peccati genus intercedere » et alia hujuscemodi (2). 

3. Quando autem Superior evidenter errat aut imprudens est, 
tunc nec requiri nec suaderi conformitatem judicii de hac re 
falsa, ut jam insinua: B. Ignatius in sua epistola de obedien- 
tia (3). Et hanc rationem tradit Bouix (de Jure reg. II, p. 6, 
c. in, V) : « Item contingere potest ut subditus certo percipiat 
rem injunctam, etsi non illicitam, monasterio tamen minus 
utilem esse : porro quando quis aliquid percipit, in ipsius arbi- 
trio non est non percipere. Proinde tunc ad perfectionem obe- 
dientiae requirere ut non percipiat, esset requirere impossibile. 

4. Neque ullo modo necessarium esse ut subditus judicet aut 
existimet non posse decipi vel non posse errare Superiorem ; 
illud quidem esset falsum, imo et periculosissimum existe- 
rct tale cogitatum, ut recte notat Bouix (1. c. 2) : « Cum enim 
contingere possit ut Superior jubeat illicita, et erret in judi- 
cando, talis obedientia involveret errorem, imo et consensam 
ad illicita. » Liceat ad hunc nostrum casum verba notissima 
s. Pauli accommodare : « rationabile obsequium vestrum » 
(Ad Rom., c. xi, v. 1). — Tunc autem sufficit ut religiosus 
elevet mentem ad considerandam supremam rationem et inoti- 
vum, propter quod obediendum est ; et hoc est : divina voluntas 
ac auctoritas, non tantum metaphorice, sed sensu etiam pro- 
prio, quemadmodum diffusius probat Lessius (1. II. c. x1vi, 
d. 4, n. 26): «... In omni praecepto humano (loquor de justo 
et legitima auctoritate facto) includitur praeceptum divinum, 
quo praecipit Deus ut subditi suis legitimis Superioribus obtem- 
perent, quod praeceptum est juris divini naturalis... Unde non 
minus violatur auctoritas divina in transgressione praecepti 


(1) D. Bernardus (apud Suarez. l. c. n. 3) his verbis euin adducit textum : 
« Quidquid obedicntiae Praelatis exhibetur. Ei exhibetur, Qui dicit : 
Qui vos audit, a Sermo de virt. obedicntiae. — Cf. quoque apud Fran- 
ciscum Sonnium : « Eadem quippe potestas est, qua Deus, qua Christus, 
et qua Praepositus in ecclesia aut monasteriis gregi dominico praesidet : 
sed non in singulis est modo eodem.» (Demonstrationum.. 1. Ill, tr. XII, 
C. XXV, p. 256) 

(2) Suarez, L. IV, c. xv, n. 26 ; Meschler. p. 91 ; Watterott. O. M. I. 
Ordensleitung) citans Ch. Pesch, Praei, dogin. IX, n. 262, p. 360, etc. 

(3) Id expresse notat Meschler, p. 91. 

humani, quam in transgressione divini ; cum in humano divi- 
num sit inclusum. ? — Qui ergo in praesenti casu ubi nulla 
judicii conformitas cum judicio Superioris decens erit, mentem 
intendit. -ad divinam agnoscendam auctoritatem volunta- 


temque, is perfecte obedit, nec ulla prorsus inficitur imper- 
fectionis nota. 


38. — Conclusio nostra in re tam intricata haec erit : Obe- 
dientia caeca a viris asccticis valde commendata, dummodo 
recto sensu percipiatur, honesta est ac sancta perfectaque (j). 
Quare — 1) non se extendit ad ea quae sunt evidenter falsa et 
inopportuna ; haec enim necessario sub tali ratione percipiuntur 
ab intellectu. — 2) Nec ullo modo credere tenetur subditus, Su- 
periorem non Posse errare, aut non subjici infirmitati passioni- 
busque humanis ; sed sufficit ut in iis quae non sunt illicita 
nec evidenter falsa imprudentiave, conformet suum judicium 
judicio Praelati. — 3) Abstineat ab examinandis rationibus, 
motivis aut intentionibus Superioris aliquid mandantis, dum- 
modo aliunde perspiciat de re agi honesta. — 4) Quae autem 
subdito magis idonea videntur ad praeceptum prompte, integre 
ac recte adimplendum, bene possunt aut debent ab ipso serio 
examini subjici ac mente considerari. 


Quatuor praesertim dantur causae ob quas caecitas obedientiae 
valde commendatur ; eas vero jam epistok S. Ignatii aliquo 
modo inclusas, resumit Suarez (l. IV, c. xv, n. 29), et sic exponit 
S. Alphonsns (2) : Obedientia caeca, a sanctis tantopere common- 
data, in eo consistit ut bene factum existimemus quod agunt 
superiores, dum praecipiunt ; et hec propter 4 rationes : a) Quia 
nemo in rebus ad se spectantibus sibi fidere poterit, juxta prover- 
bium : Nemo rectus judex sui ipsius. Etenim facile tunc eveniet, 
ut suoditus, quasi, amore sui seductus, non amplius valeat verum 
discernere a falso. — b) Quia inferior ad ea sola attendit quae ad 
suam personam suamque provinciam pertinent, dum Praelatus 
multa ali? sibi sub oculos ponit,et sic melius evadet ipsius judicium. 
— c) Subditus saepe saepius privatum tantum considerat suum 
bonum ; Superior vero ea quoque intendit, quae faciunt, ad bonum 


(t) S. Alphonsus eam refert ad ultimum gradum perfectae obedien- 
tiae ; pertinet igitur ad (| cumulum perfectionis » (S. Thomas). — Wat- 
terott. citans Ch. Pesch, scribit : / Der wahre, tugendhafte Geborsam 
unterwirft sich somit keineswegs blindhngs, auch nicht der sog. blinde 
Gehorsam, det ais der vollkommenste bezeichnet wird. n (Ordensleitung, 
S. 360.) 

(2) Plures rationes invenies etiam apud Lcssium (L. II, c. x1 vi, n. 30) ; 
Bouix (II, P. VI, c. m) ; P. Cormier, O. P. (1. c. p. 219) ; etc. 

commune. — d) Praelati denique a Deo, quod aiebat S. Maria 
Magdalena de Pazzi, speciali donantur adjumento ad regendam 
suam communitatem, et ideo magis quam subditi dicuntur illu- 
minati (1). »— Ilis autem a S. Alphonso allatis rationibus genera- 
lis quoque ea accedit quam sub fine n. 29 proponit cl. Suarez : 
« Denique, ait, est etiam haec obedientiae ratio melior et perfectior, 
quia et necessaria est ad omnes alias perfectiones obedientiae... 
quae cum dissensione judicii vix haberi possunt, et exercitium 
plurium aliarum virtutum in se complectitur, scii, humilitatis, se 
totum etiam quoad mentem altiori suomittendo, reverentiae et 
fiduciae in Deüm, propter quem ejus ministro, de sua providen- 
tia confidendo, ita obeditur Unde etiam fit ut per hunc modum 
caecitatis tollantur cogitationes vel discursus qui possent perfec- 
tionem obedientiae impedire. Merito ergo hic modus obedientiae 
consulitur tanquam perfectus. » 


Finem faciendo, libenter referam praeclara quaedam verba, 
quae in hanc delicatiorem quaestionem scripsit R. P. Mouton, 
C. SS. R. (II, p. 21q) : « Superior, inquit, errare quidem potest 
dum aliquid jubeat faciendum aut omittendum ; imo abuti vale- 
bit potestate sibi concredita, quod eheu ! luctuosius adhuc erit. 
Forte et cedet immoderatis, dum praecepta imponit, animae 
motibus, ut irae, timori animique debilitati, vel nimiae propen- 
sioni in aliquos prae ceteris, odio aut alii vitio ; uno verbo ; 
non semel ipse Superior jubendo peccabit, subditus autem 
legitime obediens certus esse poterit se aliquem perfecisse vir- 
tutis actum (2). » Eo itaque sensu intelligimus ac probamus 
quod tam pulchre exponit S. Bonavenitira (Legenda S. Fran- 


(1) La vera Sposa di Gesù Christo, c. vn, $ 5. — Editio | ia in linguam 
gennanicam a P. Norberto Brühl, C. SS. R. translata et apud Pustet 
(Ratisbonae) publici juris facta, in subjecta aliqua nota (pag. 637) 
animadvertit, has a S. Alphonso traditas rationes non praebere ruotivum 
ad colendam obedientiam caecam. Sed. ni fallor, haec animadversio 
directe rem ipsam non satis videtur attingere (cf. Suarez, 1|. supra cit. 
n. 29). 

(2) Acerbius in aliquos Superiores invehuntur P. WatterOtt. O. 
M. I. et P. Weiss, O. P. (cf. Ordensleitung, p. 360 sq.) : « Dem Menschen, 
sic aiunt, liegt iiberhaupt Missbrauch der Gewalt nahe. sobald er sie 
besitzt. Obéré, welche venneinen, eine besondere Gabe zum Regieren zu 
besitzen, kommen so leicht nicht mehr in die gebuhrenden Schranken 
zuriick. Je langer sie dann ihres Anites walten, uni so mehr glauben 
sie, die einzig richüge Art, von der Gewalt Gebrauch zu machen, sei 
die, die ihnen zusagt. Sie brauchen nicht zu fragen. sie bedürfen keines 


Rates etc. » — Citant deinde vividiora quaedam verba S. Gregorn 
Magni huc pertinentia, quibus reprehenditur abusus, sed firmatur 
auctoritas. — Recens P. Weiss liber gallico idiomate translatus est. 

cisci, c. vi), agendo de religioso obediente, et cum sic ipsius 
Scraphici Patris verbis describendo : « Hic verus obediens est 
qui cur dimoveatur, non dijudicat ; ubi locetur, non curat ; ut 
transmutetur, non instat ; evectus ad officium, solitam tenet 
humilitatem ; plus honoratus, plus reputat se indignum. » 


CAPUT III 


Dc auctoritate seu potestate superiorum. 


39. — Prima ratio formalis objectiva in virtute obedientiae 
est ipsa auctoritas seu potestas Superiorum, quemadmodum 
cum Lessio (1. IL, c. x1vi, n. 23, 24) dicebamus. Porro aliquis 
constituitur superior unice per potestatem quae ipsi competit ; 
et «ideo ipsi est obediendum, ait Lessius, sicut ideo credendum 
Deo, quia prima veritas est ». Concinnius adhuc id exprimit 
Suarez, scribens (tr. X, 1. IV, c. xiv, n. 14): «Obedientia respi- 
cit superiorem ut superior est, non ut est amicus aut prudens 
ad consulendum ; constituitur autem superior in ratione superio- 
ris per potestatem... nam illa seclusa, homines aequales sunt ; 
ergo obedientia respicit superiorem ut utentem sua potestate. » 
Haec est sententia quoque D. Thomae, quam declarat ipse in 
Quodlib. X, a X : « Obedientia, sic ait, non se extendit ultra 
potestatem vel jus praelationis, quae quidem secundum regu- 
lam limitatur. » Jus seu potestas praelationis idem est ac 
auctoritas, quamvis haec magis sit universalis et saepe sensu 
quodam abstracto usurpetur. Non est tamen cur distinguamus, 
cum auctores generatim non distinguant. 

De potestate igitur Superiorum agendo, dicemus primo in 
genere quid sit, deinde quot dentur species. 

Nomen « potestas », ait Joan. Angelus Bossius, Pr. gener. 
Barnab. (1), « deducitur a verbo : possum ; et orationes, in 
quibus verbum possum ponitur, possunt recte per nomen 
Potestas, efferri et explicari ; et sic primo nomen potestas 
significat liberam facultatem seu potentiam aliquid faciendi 
et in jure civili semper denotare liberam potestatem tradit 


(1) De patria potestate, tractatus posthumus, anni 1667, Lugduni, 
c. 1, p. 4 

Ascanius... etsi aliquando importet necessitatem, ut Alexander 
et Ascanius dicunt, ubi addit nomen « potestas I esse aequivo- 
cum, quia accipitur aliquando pro officio, et officium pro potes- 
tate ; unde sicut dicimus officium procuratoris, ita et potestas 
procuratoris ; et cum nomen potestas plura significet et ad 
multa adaptetur, accipiendum est juxta subjectam materiam. . 
Deinde asserit Bossius: « Hoc nomen generaliter extendi ad 
omnem sexum, et ad omnes qui sunt alieno juri subjecti. Quare 
porrigitur ad Abbates et ad monachos, et significat obedien- 
tiam ; et ad dominos ct servos, ut cum dicitur dominus suos 
servos habere in potestate, vel de potestate dimittere, et signi- 
ficat in domino circa suos servos dominium, etc. » 

Ut ex his dictis satis apparet, ad plura significanda exten- 
ditur potestatis nomen ; et quia est latissimum, adaptatur ad 
multa, quibus tamen notio maxime inditur juris ac dominii. 
Optime ergo concludit auctor noster Bossius, vocem : potestas 
sumendam esse « juxta subjectam materiam (l. c. n. 1 sqq : 

Ali sensus hujus nominis etiam indicantur a S. Thoma 
(Sum. thcol., 1,Q. 108,a. 5 ad 3) : « Nomen vero potestatis ordina- 
tionem quamdam designat, secundum illud Apostoli ad Roma- 
nos, 13 : qui potestati resistit, Dei ordinationibus resistit. Et 
ideo Dionysius dicit quod nomen potestatis significet quam- 
dam ordinationem... ad ordinem ergo Potestatum pertinet 
ordinare, quae a subditis sint agenda, etc. » Sed in nostro 
casu agitur de libera facultate seu de potentia aliquid faciendi 
aut exigendi, scilicet de jure subjective sumpto. Jamvero 
haec facultas inesse poterit Superiori vel de jure naturali, vel 
propter ordinationem positivam Dei aut Ecclesiae, vel demum 
ex jacto aliquo libero humano. Variae causae ac diversae radi- 
ces auctoritatis Superiorum solent nomine donari « potesta- 
tum » ; et ideo quatuor invenies ab auctoribus recensitas potes- 
tates.Ex his vero duae tantum explicite designantur a Codice 


Juris can., nempe canone 501, $ 1 : « Superiores... potestatem 
habent dominativam in subditos ; in religione autem clericali 
exempta, habent jurisdictionem ecclesiasticam... » Ad potes- 


tatem dominativam se refert potestas « ex voto », tanquam 
titulus specialis ex quo certis sub modis nonnunquam com- 
petens Superior praecipere valeat. Provenit ex aliquo facto 
humano libero, nempe ex voto, quod in professione tamen 
religiosa peculiari modo sub tutela Ecclesiae est. Tandem 
imperfecta quaedam ct limitata datur adhuc potestas domina- 
tonis, quae ab auctoribus politica vocatur aut socialis aut 
domestica. Haec invenitur in quacumque societate domestica 

constituta, et praesertim ad ordinem domesticum servandum 
pertinet, ut suo loco dicemus. 

Unde, juxta datum ordinem, tractandum erit sequentibus 
articulis : a) de potestate dominativa proprie dicta. — b) de 
potestate jurisdictionis. — c) de potestate ex voto. — 4) de 
potestate domestica seu sociali, quae est aliqua potestas domi- 
nativa initialis et. imperfecta. 


Articulus fl. 


De potestate dominativa. 


40. — Potestas haec Superiorum, quae est notissima certissi- 
maque, variis modis ac diversis nominibus a diversis auctoribus 
fuit insignita. Ab ipsis enim nunc : domestica, nunc : oeconomica ; 
alias : -patria, alias : dominativa vocatur, sed hoc ultimum 
nomen hodiedum maxime est in usu. Etiam a Codice juris 
canonici nominatur : dominativa (1), et ea appellatione jam 
usus fuerat D. Thomas, ut apparet ex ejus Summa theol. (2. 2. 
q. 104, a. 5 ad 1). Ibi enim distincte loquitur Aquinas de jure 
«patriae vel dominátivae potestatis » Potestate patria desi- 
enare intendit ipsum jus quod habent parentes in suos filios, 
ut hi obediant ; dominativa autem potestate significat jus 
dominorum in suos servos, ut latius id explicat in q. 57, a. 4. 
In hoc articulo distinguit S. Doctor jus vel justum politicum, 
cx relatione ad communitatem civitatis et ad principem illius ; 
JUS oeconomicum, quod pertinet ad virum et uxorem propter 
immediatam relationem ad domesticam communitatem ; jus 
Paternum, quod intercedit inter parentes et lilios : jus demum 
dominalivum, quod datur inter dominum et servos. In quaes- 
tione deinde 108, a. 5 ad 3, Angelus Scholae satis innuit quid 
in genere sit potestas dominativa, dum illustrat significatio- 
nem verborum : dominationes, potestates et principatus. « No- 
men, ait, dominationis et potestatis et principatus diversimode 
ad gubernationem perlinent. Nam domini est sc-lummodo 
praecipere de agendis ; et ideo Greg. dicit quod quaedam ange- 
lorum agmina, pro eo quod eis cetera ad obedientiam sub- 
jecta sint, dominationes vocantur. » 

Quae cum ita se habeant, inquirendum est : d) circa definitio- 
nem potestatis dominativae ; — 6) circa ejus ortum ; c) circa 
obligationem quam inducit. 


(1) Canon 501, $ 1. 

S] 


Definitio potestatis doininativae. 


4]. — Potestas de qua agimus, dominativa dicitur a : domi- 
nor (dominus), quia superiores hac facultate praediti, in suo- 
rum subditorum voluntatem habent quasi dominium, veram- 
que exercent in eorum personas dominationem, list namque 
potestas haec Aerilis, etsi intra limites juris ac Regulae conti- 
neatur. Quamvis enim sensu aliquo ea facultas illimitata sit 
quatenus Superiorem constituat dominantem in suos subditos ; 
tamen non est arbitraria, quia ejus potestas coarctatur intra 
fines professionis religiosae, Juxta doctrinam S. Bernardi. 

Dominativa potestas, sensu vero et proprio, definitura Suarez 
(de rei. tr. VII, 1. II, c. xvm, n. 5) : « Per potestatem dominati- 
vam intclligi oportet jus acquisitum religioni et praelatis ejus 
ad imperandum religiosis, et utendum operibus eorum prout 
conveniens, judicaverint » (salvis juris communis ac Regulae 
praescriptis), — « Quae potestas, sic prosequitur, non pertinet 
ad claves (ut jurisdictio), nec a Christo descendit per specia- 
lem donationem Ecclesiae factam, sed orta est radicaliter a 
voluntate profitentium talem regulam, et se donantium religioni 
cum promissione et obligatione obediendi secundum illam. 

Non immerito aliquis dixerit, potestatem dominativam esse 
jus quoddam privatae potius rationis, quod Superiori competit 
in aliqua communitate, et quod, juxta Vermesrsch (1), inten- 
ditur voluntaria religiosi deditione, probante sic Ecclesia, usque 
ad servitutem personae. Ideo affirmat Aquinas, tam esse reli- 
giosorum obedientiam, quam voluntarie ac sponte promittunt. 
« Religiosi, ait, obedientiam. profitentur quantum ad. regula- 
rem conversationem secundum quam suis praelatis subduntur. » 
(2. 2. q. 104, a. 5 ad 3.) 

Reperitur autem dominativa potestas etiam in societate 
imperfecta, qualis est familia seu communitas religiosa, et 
hac ratione multum a jurisdictione differt (piae propria est 
societatis perfectae. Directe et per se t ?ndit in commodum pri- 
vatum, seu ut loquitur Ch. Pesch (2) « proxime datur ad hoc, ut 
efficiatur subjectio unius ad alterum, quatenus haec subjectio 
singulis bona est » ; jurisdictio autem vergere debet primario 
et de se in bonum commune societatis, ut fusius dicetur sequenti 


(1) De religiosis Inst. et personis, I, n. 388, 401. 
(2) Tractatus dogmatici, tom. IX, t. 1, S. u n. 253. 

articulo. Plura tamen habet communia cum jurisdictione, id 
certissimum est ; sed ut jam contra Vasquez olim notaverat 
Suarez (n. 9), « non tam ampla in suis actibus » se prodit domi- 
nativa potestas. Recte itaque asserit Ferrari (n. 102, H, IV), 
potestatem dominationis « non posse in sensu proprio vocari 
jurisdictionem ecclesiasticam, sed potius assimilari potestati 
patrisjamilias in societate domestica » ; quare nonnunquam 
domestica vel oeconomica vocatur, vel etiam patria. 

subtlius in hanc distinctionem  investigans, scribit cl. 
Wernz (Jus Decret., t. III, n. 689) : « Potestas superiorum... 
quatenus nititur professione religiosa et limites dominativae 
potestatis non excedit, continet jus praecipiendi, investigandi, 
puniendi ; at cum potestas illa non sit jurisdictio ecclesiastica 
hujusmodi superiores religiosi sive virorum sive monialium non 
valent veras leges ecclesiasticas condere vel judicia exercere 
vel graviores poenas corporales vel spirituales imponere, quae 
potestatem domesticam omnino superant. » Inter has poenas 
autem quae excedunt limites potestatis dominativae, enumerat 
Ferrari (n. 102, IV) : « censuras, privationem perpetuam vocis 
activae et passivae, flagellatonem et carcerem, expulsionem 
ab Ordine. » Dominativam potestatem non sine laude vocat 
ipse Ferrari : « simplicis regiminis (II) (1). » 

Illa potestas est potestas quaedam in se completa, et quidem 
sensu vero et proprio, quamvis strictiori sensu a pluribus aucto- 
ribus eo quoque nomine designetur aliqua facultas Superiorum 
| ob votum obedicntiae habita supra suos subditos ». (Cf. S. Al- 
phonsum, Thcol. mor., 1. IV, c.i, n. 53) (2). 

Directe autem et per se obligationem gignit in conscientia 
se submittendi, cum nempe aliquis Superior praecipiat hac 
innixus auctoritate. Unanimi consensu id tenent theologi, et 
jure quidem optimo ; praeceptum enim Superioris legitimum 
habet de sua ratione formali, teste Donato Laynensi, O, P. 
(Praxis res., t. I, tr. I, q. 31), semper obligare in conscientia. 
Erit tamen ea obligatio vel gravis vel levis, secundum ipsam 
materiam subjectam et intentionem Superioris praecipientis aut 
usum legitimum (Donatus Laynens, q. 29, 30). Valet praeterea 
superior stabilire praecepta pure poenalia, quae obligant tamen 
ad aliquid in conscientia, ut suo loco copiosius dicemus. 


(1) In Codice juris can. vocatur jurisdictio etiam : potestas regiminis. 
(Canon 196.) 


(2 Loquitur S. Doctor. 1. c. de potestate Abbatissae super moniales 
sibi subditas quoad dispensationem votorum earum. 

Origo seu ortus potestatis dominativae. 


42. — Unde ortum habeat potestas dominativa, non plane 
constat apud auctores, quod satis jam innuit cl. Piat, O. Cap. 
(Praei, jur. reg. q. 737, IL), scribens : « Potestatem autem domi- 
nativam oriri dicunt alii ex volo obedientiae, alii vero rectius 
ex jure naturali hypothetico, supposita nempe tum institu- 
tione legitima Congregationis religiosae, tum deditione peracta 
eorum qui Institutum ingrediuntur. » Sed haec de solis valent 
religiosis. In abstracto autem vide ur a lege naturali ortum 
ducere ; in concreto, accedente vi ac dispositione legum aut 
contractuum, secundum Ferrari (n. 102, II) emanat saepius 
ex lacto libero associationis et ex libera voluntate ipsorum 
profitentium, conjunctis cum promissione et obligatione obe- 
diendi juxta normas Instituti (cl. Brabandére, jur. can. com- 
pendium, 4 ed. I, n. 617). Ex solo etiam contractu oriri poterit, 
ut apparet ex exemplo auctoritatis heri in suos famulos vel 
domini in suos voluntarios. 

Juxta Laurentium (Inst. jur. eccl. 3 ed. n. 38), dominativa 
potestas haberi potest ex rriplici fonte : a) per naturalem 


originem, ut patria potestas ; — b) ex natura accedente con- 
tractu, sicuti mariti in uxorem ; — c) ex contractu solo, ut 
heri in famulos. — In religione deinde acquirit. Praelatus 


seu Superior potestatem suam dominationis proprie et stricte 
per professionem suorum religiosorum, cum hi sese subjiciunt 
Regulae et se tradunt gubernandos ad tramitem juris communis, 
Constitutionum et probatae consuetudinis. Haec est verissima 
sententia fere omnium illustrium theologorum, et maxime 
classicorum auctorum, ut lacile videre est ex Pirhing, Schmalz- 
erueber (1), Suarez, Donato Laynensi (2), Billuart (3), Pigna- 
tello (4), Salmanticensibus, Card. Vivés (5), Ai1chner-Friedle (6), 
Berthier (7), etc. 


T. Ill, P. IV, tit. 35, n. 59. 

/2] I, tr. VI, q. 12,13. 

(3) De statu rel. D. IV, a. 2, VI. 

(4) Vol. Ill, 198, n. 4. 

(5 Compendium juris canonici, 4 edit. n. 833, VII. 

(6) $ 141, 2, p. 507 (cd. 11). 

(T) Abrégé de Théologie, n. 3406. Ibi legimus : « Autorité de domination 
comme un maître à l'égard de son servitcur, qui ne peut lui désobéir sans 
faute. Cette autorité naît de la tradition que le religieux fait de lui-même 
dans sa profession, n 

S. Alphonsus expresse liane canidem tradit doctrinam, sicut 
elucet ex notissima ejus Thcol. morali (1. IV, c. 1, n. 46), ubi 
affirmat probabilius esse, religiosum contra obedientiae prae- 
ceptum agentem, « committere duo peccata : aliud contra 
virtutem obedientiae, quam de se debet religiosus praelato 
suo ratione promissionis et traditionis factae de seipso in pro- 
fessione, ob quam per se etiam sine voto, tenetur legitimo supe- 
riori obedire » (cf. notam adjectam a P. Gaude sub litt. b, qua 
mentem explicat S. Doctoris). Fateor, aliqui ut P. Konings 
(Thcol. mor. 4 ed. n. 1172), P. Mare (15 ed. n. 2166), aliter 
referre videntur sententiam alphonsianam, sed ut satis appa- 
ret ex ipso contextu, fortasse minus feliciter id fecerunt. Apud 
Konings haec legimus : « Religiosus igitur Superiori, vere 
praecipienti inobediens probabilius (n. 46) duplex peccatum 
facit, alterum contra praeceptum naturale, quod submissionem 
legitimo Superiori praescribit, et alterum contra votum (1). » 
— P. Mare vero ita rem declarat : « Religiosus... duo peccata 
committit : unum contra religionem... alterum contra virtu- 
tem obedientiae ; suscipiendo enim Vitae coenobiticac statum, 
per se, etiam sine voto, tenetur legitimo Superiori obedire (IV, 
46). » Apud S. Alphonsum haec verba invenire non potui : 
« suscipiendo enim vitae coenobiticac statum... »; nec videtur 
esse sensus obvius intentus a S. Doctorc, ut ipsa nota a R. P. 
Gaude adjecta ample demonstrat. 

Cum ipse S. Alphonsus eo loco testetur se referre doctrinam 
salmanticensium, Suarezii, Palai..., videndum est quid praedi- 
cent illi auctores. — Salmanticenses scribunt (Tr. XV, c. vi, 
n. 101) : « Superior non solum habet jus imperandi ratione 
voti obedientia?, sed etiam ratione traditionis, et promissionis 
illi factae in professione, uti diximus n. 45 (2). » De mente 
Suarezii non est-cur dubitemus. Ipse enim asserit. (tr. X, L. IVz, 
c. Xil, n. 2) : «Una (potestas) est dominativa, quam acquirit 
praelatus ex vi professionis religiosae, quatenus traditionem 
voto obedientiae confirmatam includit. » Idem ab ipso mul- 
tis alis in locis declaratur. Sic non minus quam ter in 
n. 6tr. VIL, 1. X, c. vi, haec affirmat : « potestatem dominati- 
vam Praelati fundari in traditione seu promissione superiori 


(1) Verba: alterum contra praeceptum naturale... » non inveniuntur 
apud S. Alphonsum. 

(2) De distinctione inter votum obedientiae et traditionem in pro- 
fessione habitam infra loquemur. 

facta », etc. Castro-Palaus haud dubitavit asserere, votum 
Deo factum obediendi praelatis (quod tantum fit in professione), 
habere sibi adjunctam humanam promissionem et traditionem », 
et ideo in violatione obedientiae malitiam insuper esse « injus- 
tütiae adversus praelatum, seu religionem, cui est promissione 
et traditione religiosi jus acquisitum... » (de oblig. rcl. status, 
tr. 16, D. 4, P. I, n. 1, 2). Jam vero compertum est apud omnes, 
promissionem hanc et- traditionem non jieri nisi per religio- 
sorum professionem. Exinde clare perspicitur, etiam S. Alphon- 
sum hanc eamdem referre ac praedicare doctrinam. 

lisdem fero verbis hac in re eademque sententia usi sunt 
classici hi scriptores, qui maxime inter canonistas optimi nomi- 
nis elucent: Pirhing nempe et Schmalzgrueber. — En verba 
Pirhing (1) ; «Duplex potestas considerari potest in praelato, 
qui religioni pra.est, una gubernativa, et quasi-dominativa 
seu oeconomica et domestica, per quam praelatus religiosis 
sibi subditis potest praecipere... quae radicaliter oritur ex eo, 
quod quis profiteatur in aliqua religione certam regulam 
seque ilh tradat, cum promissione ct obligatione obediendi 
secundum illam. ». — Apud Schmalzgrueber vero exactissima 
haec legimus dicta (2) : «... Etsi abbatissae non habeant juris- 
dictionem spiritualem, habent tamen in moniales sibi subjectas 
potestatem dominativam, et domesticam, sibi acquisitam per 
traditionem sui, a monialibus in professione solemni factam 
cum promissione obediendi. » Superiores ergo acquirunt domi- 
nativam potestatem in religiosos per professionem ipsam, 
quam hi legitime emittunt juxta Regulam et Constitutiones. 


43. — Sed ulterius quaeritur: temporibus hodiernis cum nulla 
sit professio nisi simul emittantur expressa vota, eritne haec 
dominationis potestas Superiori acquisita Per votum obedientiae 
in professione emissum ; an potius per aliquid aliud ab hoc 
voto diversum, nempe per traditionem et promissionem, quam 
semper conjunctam reportes omni professioni? — Quae tra- 
ditio, habito respectu ad potestatem Superiorum dominati- 
vam, estne formaliter diversa a voto obedientiae? 

En circa duplicem hanc quaestionem  probatissimorum 
scriptorum responsio. — Traditio, aiunt, quae simul cum pro- 
missione obediendi Praelato juxta Regulam, omni professioni 
censebitur adjuncta, est formaliter diversa a voto obedientiae ; 


(1) Jus can. 1. IIl, iit. 31, S. I, n. 9- 
(1) jus can. t. Ill, p. IV, tit. 35, n. 59. 

ita quidem ut ipsa obligaret, quamvis non votum aliquod 
obediendi foret (1). Sufficit 1gitur haec sola ad creandam, favore 
Superiorum, eam quam diximus dominativam potestatem. 

Sane, libentissime id concedendum erit, votum obedientiae 
religiosae intime esse connexum potestati dominationis, seque 
ad eam referre. Necessitatem enim obediendi utique consecrat 
votum tirmatque etiam altiori religionis nexu, ut videre est 
apud Suarez (de legib. I, c. 8, n. 5), Laurentium (n. 3$), etc. 
sed hic adverte, non tantum ad dominativam potestatem se 
posse adjungere votum, verum etiam ad juridictionem spiritua- 
lem, ut testantur Schmalzgrucber cum aliis (T. 35, n. 57, 59), 
Vermeersch (I, n. 296, 388), Génicot-Salsmans (IL, n. 104, 
qui citat De Lugo), Palmieri, etc. 

Ex alia tamen parte satis certum videtur, nonnunquam 
apud auctores ipsum venire votum tanquam « obedientiam 
religiosam » sensu stricto acceptam, qualis oritur e potestate 
dominativa (2) Itaque inquirendum remanet, utrum solum 
votum obedientiae Superioribus tribuat dominationem in mona- 
chos, ita ut hi ad subjectionem teneantur ; an potius hujus- 
modi obligatio obediendi primario et directe resultet ex ipsa 
traditione tacta in professione? 

Puto autem votum obedientiae immediate ct directe soli 
Deo fieri, ita quidem ut obliget ipsi Deo ; sed traditionem de 
qua agimus, fieri Praelato et Religioni, sicut bene probat Sua- 
rez, scribens : « 'fraditio non fit proprie Deo immediate ac in 
seipso, sed homini, quamvis interdum fiat (ut in Religione 
fit) homini in ordine ad Deum, seu vice Dei ; quia per tradi- 
tonem transfertur dominum, quod non potest transferri in 
Deum m se, sed in homine, seu per homines. » (tr. VII, 1. X, 
c. V, n. 6 sq.) 

Attamen aliqui negant, praceunte Soto (cf. apud Suarez, 
|l. c. c. vi, n. 1), humanam dari traditionem et promissionem 
praeter votum obedientiae. Obligatio obediendi, sic aiunt, pro- 
venit ex voto solo, quia religiosi non vovent obedientiam 
Praelato, sed «Deo quod erunt Praelato obedientes ». At bene 
respondet Suarez (c. vi, n. 1) dicens sententiam istam aperte 
contra doctrinam D. Thomae esse, qui asserit (2. 2. q. 88, 


(1) Cf. S. Alphonsum, Homo Apost. tr. 13. c. 1, n. 17 ; Salmant., tr. 
XV, n. 45, etc. 

(2) Cf. supra,.cap. T. a. 1, n. 2 ; cap. mT, a 1, n. 41 ; in «Kirchenlexikon, 
vol. 5, p. 184", vocatur haec obedientia : der religiose Gehorsam im u tech- 
nischen » Sinne des Wortes. 

a. 5 ad 3) votum obedientiae includere vel supponere humanam 
promissionem factam Praelato, et addere votum quod est pro- 
missio facta Deo de implenda promissione facta Praelato. Et 
sic intelligit « eximius doctor » hanc « Angelici Doctoris » sen- 
tentiam, quae interpretatio cum contextu utique,concordat, 
ut magis adhuc in parte tertia demonstrabimus. 


44. | [taque votum et traditio (cum qua conjungitur promis- 
sio quaedam humana) formaliter ab invicem sunt diversa, ita 
ut obediendi obligatio, teste S. Alphonse (Homo Apost. tr. 13, 
c. i, n. 17), staret pro religiosis « etiam praecise a voto (1) ». 
Perspicue id explicant Saimanticenses, adducta quoque doc- 
trina Aquinatis et Suarczi (tr. 15, c. v, P. IV, n. 45) : 1 Quam- 
vis, aiunt, in promissione simul cum voto obedientiae Reli- 
giosus tradatur Religioni, et de facto in professione saltem 
solemni, haec duo inseparabilia sint ; traditio tamen in voto 
non consistit, et sic est diversa obligatio, quae oritur ex voto, et 
quae oritur ex traditione. Nam, ut inquit D. Thomas, q. 88, 
a. 5 ad 3, Votum soli Deo fit, sed promissio etiam potest fieri 
homini.. Ut si quis voveret Deo eleemosynam dare Petro, et 
simul promitteret Petro illam, et ab eo acceptaretur : hic duae 
essent promissiones et obligationes, alia Deo per votum, alia 
homini per promissionem ab eo acceptatam. Sic Religiosus per 
votum se Deo obligat ad obediendum homini, et ex vi hujus 
obligationis jus acquirit Deus, non Religio, ut profitons propter 
eum homini subjiciatur. Insuper in professione se rradit Reli- 
gioni regendum, gubernandum, ab eaque acceptatur, et in 
hoc includitur promissio exsequendi superioris praecepta, ct 
ad hunc finem se tradit, et per hanc traditionem jus acquirit 
ipsa Religio, ut profitons obtemperet praelatorum mandatis, 
et super eum acquirit dominium, ratione cujus datur potestas 
dominativa in Praelatis respectu subditorum, quae potestas 
dicitur aliquando ex voto obedientiae provenire, non quia ab eo 
immediate proveniat, sed quia provenit ex traditione, quae 
simul cum eo fit in professione. Sic praeter D. Thomam, Gar- 
Zia, etc... Suarez, t. 3 de Relig... addens n. 6. votum obedien- 
tiac et traditionem religiosam ita comparari inter se, ut votum 
augeat quajsi intensive obligationem parendi  Praelato ex 
ipsa traditione consurgentem... » 


(1) In « Istruzionc e Pratica » 6 ed. c. xm, n. 17. scribit hac de re S. 
Doctor : « ... contro la virtu de TUbbidicnza promessa al Prelato. la quale 
obliga precisamente dal voto. » 

Sententiam hanc egregiam Salmanticensium, quae est doc- 
trina D. Thomae, Suarezi, etc., adoptat ipse S. Alphonsus, et 
eam tanquam probabiliorem proponit ; et hoc quidem non 
tantum ex citatis ejus verbis quodammodo apparet, sed etiam 
de facili potest erui ex solutione quam tradit L. IV, c. 1, 
n. 46. Ibi enim impugnat opinionem Soto, etc. quam minus 
probabilem judicat, ac rejicere cernitur. 

Praeter auctoritatem autem tantorum virorum accedunt 
etiam plures hujus distinctionis solidiores rationes. En prae- 
cipuae quaedam : 

Votum est promissio, ideoque in rigore, ait Suarez (v. n. 
5.), respectu ejusdem rei habito, negationem includit traditio- 
nis ; sicut futurum ut futurum, includit negationem praesentis 
seu facti. Traditio enim, quae includitur in professione, revera 
est aliqua donatio, qua religiosus dominium in actus suos libe- 
ros abdicat in favorem Religionis ac Superiorum intra juris 
tamen et Regulae ambitum. 

b) Donatio deinde vera et promissio hic legitime ab invicem 
distinguuntur, quia non fiunt eidem personae, saltem ron 
immediate. Votum enim immediate fit Deo, non autem traditio 
quae ad ipsam Religionem et ad Praelatum immediate pertinet. 

c) Nec iidem sunt utriusque effectus, siquidem per votum 
Deo jus speciale acquiritur ex voluntate voventis, dum per tra- 
ditionem plenum Religioni habetur jus in sodalem professum, 
secundum regulant ; et per eam traditionem, modo sit a. Reli- 
gione acceptata, « incorporatur homo, juxta Suarez (1. c.), Reli- 
gioni, et unum corpus cum ca efficitur, n — Signa haec sunt 
satis efficacia ad invehendam distinctionem « formalem n 
inter duo vincula quibus tenetur religiosus, votum scilicet et 
traditionem cum promissione conjunctam. 


$ IU 
De obligatione quae resultat ex potestate dominativa 
a Superioribus rite adhibita. 


45. — Traditio in professione religiosa, quae proprie est radix 
et origo potestatis dominandi in religiosos, ut modo probatum 
fuit, se habet per modum contractus seu quasi-contractus, ita 
ut a parte profitentis inde specialis obligatio enascatur obe- 
dientiam  praestandi Praelato secundum Regulam. In hac 
assertione duplex includi,ur pars, cujus priorem nequaquam 
licebit infitiari ; et etiam a modernis scriptoribus satis commu- 
niter hoc principium solet affirmari. Ita verbi gratia, ut unum 


Md 


Cap. III. Artic. I. — De potestate dominati va. 


tantum vel alium citem auctorem, scribere haud dubitavit cl. 
Vermcersch (L n. 299): «Quamvis inoboediens violet foedus 
quoddam initum cum religione ct praelato, etc. » Agnoscit ergo 
aliquod intercedere foedus, sed hoc non fit nisi per traditionem 
religiosi in professione, ut ipse citatus canonista n. 205 fatetur. 
Id copiosius adhuc explicat Biederlack Führich (n. 6), dicens 
«simul cum tribus votis necessariis requiri pro ingressu in sta- 
tum religiosum (per professionem) quasi-contractum inter 
familiam religiosam et ingredienteri: initum . Et. postea idem 
Biederlack incunctatus haec quoque subjungit : « Hic con- 
tractus recte vocatur potius quasi-caniractus, quia non expres- 
sis verbis fit... Consistit autem hic contractus in traditione sul, 
quam ingredieris facit, ad coetum religiosum et in acceptatione 
hujus traditionis a coetu facta. » — Eodem modo asserit Hei- 
ner (Kath. Kirchenrecht, 4 ed. II, p. 367, d) « praeter vota... 
requiri etiam aliquod externum factum traditionis sui, quo 
nempe aggregatio ad statum religiosum per contractum habea- 
tur externum atque visibilem, idque fieri in professione reli- 
giosa. >- - P. A. Blat, O. P. in recenti suo commentario textus 
jur. can. non aliam jactitat doctrinam, haec scribendo 1. 11, 
p. 479 : « Superiores, ait,... potestatem habent dominativam 
in subditos : scilicet : quae fundamentum obtinet in quasi- 
contraclu profe^ionis religiosae perquam fidelis se tradit guber- 
nandum, etc. » 

Admissis hisce principiis, illud inde sequitur, specialem esse 
obligationem obediendi Praelato, quando is utitur hac domina- 
tionis potestate, quam subditorum professione in cos acquirit. 
Talis autem obligatio dependet, ut modo diximus cum Blat, a 
«quasi-contractu professionis religiosae «tanquam fundamento 
dominativae potestatis ; quapropter plures asserunt auctores 
tam antiqui (I) quam moderni (2) obligationem eam esse « Jus- 
tütiae strictae ». Sed alii negant, camque referunt ad fidelita- 
tem propter promissionem obediendi, quae traditioni adjun- 
gitur ct quae ab ipsa, juxta Suarez (tr. VII, L. IV, c. vi, n. 3), 
Ballerini-Palmieri (vol. 4, tr. IX, c. 1, 11.165 ; etc.), realiter non 
distinguitur. Quare dicunt non pauci cum Soto, Ledesma, 
Génicot-Salsmans (3), etc. « malitiam inobedientiae seu peccati 


(1) Cf. Sclunalzgrueber, 7, t. III, p. IV. tit. 35, n. 56. etc. 

(2) Sic Ferrari, de statu religioso, n. 71 ; Thévenot, Manuel de la vie 
religieuse, n. 289, etc. 

(3 Thcol. mor. 6 ed. tr. X, , S. Ill, c. iv, n. 104 ; ipse Génicot dicit : 
« probabilius ». 

quo strictum Superioris praeceptum violatur, non esse nisi 
unicam contra religionem, scii, contra lidelitatem erga Deum 
cui principaliter factum est votum » (Génicot-Salsmans, II, 
n. 104). — S. Alphonsus (Theol. mor., 1. IV, c. 1, n. 46), cum 
Salmanticensibus (tr. 15, c. vi, n. 99, 100, toi), qui et ipsi 
citant pro eadem sentemia Caietanum, Lessium, Suarez (1), 
Pellizarium, Palaum, Garziam, Antonium a Spir. S. etc., pro- 
babilius aestimat hoc debitum e quasi-contractu traditionis, 
transire in debitum ipsius virtutis obedientiae. Itaque, aiunt, 
religiosus contra obedientiae praeceptum agens, duplex com- 
mittet peccatum : unum contra religionem ratione voti, aliud 
contra virtutem obedientiae, ratione traditionis et promissio- 
nis Praelato factae. 

Haec 5. Alphonsi sententia rectior mihi videtur ;ctenim ut ipse 
jam fatetur de Lugo (Resp. mor., 1. VI, d. 7, n. 9): « S1 (religiosi) 
obligati essent ex justitia ad opera, quae Praelatus praecipit, 
maneret postea obligatio ad restitutionem, quicumquc Reli- 
giosus violat votum obedientiae, quod tamen nemo unquam 
dixit, sed omnes condistinguunt etiam in religiosis peccata 
contra obedientiam a peccatis contra justitiam. » Eodem argu- 
mento utitur Génicot-Salsmans (II, n. 104). Logice enim, ait 
« requireret restitutionem, si quis contra obedientiam peccas- 
set ». 

Propter alias etiam rationes praedictae opinioni adversatur 
Biederlack-Fiihrich (de rei. n. 125, 3), quas sic proponere ipsi 
placet : «& ... Traditio acceptata, vi cujus professus membrum 
fit coctus religiosi, etsi veri contractus rationem habet, tamen 
vi contractus obligationem obediendi ex justitia non imponit. 
Eo quod quis membrum fit alicujus coetus, contrahit. debi- 
tum obedientiae et subjectionis, et superiores acquirunt potes- 
tatem ab ipso obedientiam exigendi ; haud tamen debitum 
obedientiae in debitum justitiae transit. Idem etenim in hoc 
sociali contractu accidit, quod in alis quoque obtinet. Sic 
famulus domesticus, qui per famulitium contractum in socie- 
tatem domesticam transit, obedientiae quidem obligatio- 
nem in his, quae ad ordinem domesticum pertinent, vi con- 
tractus suscipit ; si vero expressum etiam heri sui praecep- 
tum de ordine domestico datum negligit, non justitiam com- 
mutativam laedit, sed tantum obedientiam. ^ Et revera, 


(1) Revera Suarez et quidam alii hic citati non videntur idem hac in 
re sentire, ut in tertia parte hujus operis exponemus. 

quamvis contractus ille prolessionis ad justitiam | quoque 
pertineat, attamen quoad voluntatis subjectionem sub legiti- 
mis Superiorum praeceptis, non adest ulla intentio subditorum 
se ad illam adstringendi vi justitiae commutativae. Praebet 
fundamentum aliquod causamque exhibet cur plene possit 
praecipere Praelatus suis religiosis ratione potestatis domina- 
tivae proprie dictae ; constituit enim is quasi-contractus spe- 
ciale motivum cur possit a subdito exigi obedientia religiosa 
vere et absolute, ut supra explicavimus. 

Quamvis autem traditio in se sit aliqua. donatio, et ideo 
religiosus suam voluntatem donet Praelato ad obediendum, 
tamen non intendit ex justitia stricta ad id se obligare in pro- 
fessione, sed ex ea tantum justitia quae « virtuti obedientiae 
propria sit. Quare debitum illud, ex hac saltem parte, non tran- 
sit in debitum justitiae «strictae et commutativae . Equidem 
scio, veritatem et fidelitatem ratione quasi-contractus exigere 
ut professus obediat legitimis suorum Superiorum praeceptis, 
quemadmodum ratione voti obsequium praestare tenetur 
propter fidelitatem et veritatem erga Deum. Sed hoc ipsum 
humanum debitum haecque obligatio intimam habent connexio- 
nem cum obligatione obedientiae in se spectatae, ad eamque 
plene constituendam plurimum conferunt ; et ideo recte dicun- 
tur transire in debitum obedientiae. Alia vero obligatio specie 
diversa non inducitur, ut Suarez abundantius probat, agendo 
de promissione (tr. VIL, L. X, c. vi, n. 3 et 4). Quamobrem 
optimo jure poterit aliquis affirmare, religiosum erga suum 
Praelatum teneri ad obedientiam propter traditionem et promis- 
sionem, quae continentur in quasi-contractu suae professionis. 

Non ergo sine laude ad sententiam S. Alphonsi modo descrip- 
tam haec adjicit doctissimus editor operum moralium S  Docto- 
rs, R. P. (laude (sub annotatione b), II, 1. IV, c. 1, n. 46: 
« Palaus, ait, tertiam malitiam ibi reperit, nempe adversus 
veritatem et fidelitatem debitam ob promissionem in ipsa 
traditione inclusam. Quod videtur parum differre (si quidem 
ab ea differat) a secunda malitia quam exponit S. Alphon- 
sus.w Jam verd, quae est illa secunda malitia?— S. Doctor 
n. 46 expresse pronuntiat, hanc malitiam esse malitiam ino- 
bedientiae, ratione promissionis et traditionis factae in pro- 
fessione religiosa. Accurate idipsum exponit Joan. Evang. 
Rottner, O. S. B. (1), quamvis fortasse nimis intricatis utatur 


(1) Margarita coelestis, seu status rclig., q. IX, a. II, n. 851. 

verbis : « Quamvis, sic scribit, ex allegatis auctoribus aliqui cen- 
seant violationem praecepti Superioris esse peccatum injus- 
tütiae, in quantum est contra traditionem sui in potestatem 
Religionis et superioris, cum inter praelatum et subditum 
videatur intercedere pactum vi professionis ; quia vero hoc 
non est simpliciter nude in dominium, sed in ordine ad regen- 
dum et gubernandum ad finem Religionis per praecepta tum 
Praelati, tum Regulae, aut legitimarum consuetudinum, quod 
velit obtemperare illis, adeoque traditio fiat in ordine ad obedien- 
dum, et jus inde enatum seu acquisitum est ad praecipiendum, 
ideo videtur potius esse peccatum contra obedientiam. » 

Exercitium ergo potestatis dominativae proprie dictae, 
cum strictum detur praeceptum, inducit de s$ obligationem 
virtutis obedientiae, ratione illius promissionis et traditionis 
quam de seipso facit religiosus, dum sacram emittit professio- 
nem. 


Articulus Il. 


De potestate jurisdictionis. 


46. — Altera potestatis Superiorum species, quae expresse 
sancitur praescriptis Codicis juris canonici (l1), est regiminis 
auctoritas seu jurisdictio ; et haec est ex divina institutione in 
Ecclesia (2, ab eaque pluribus communicatur Religionum 
superioribus. De hac potestate ecclesiastica tractat etiam in 
genere ipse Codex, Libro Secundo : de personis, titulo V ; sed 
speciatim colligere nobis oportebit, quidquid ad potestatem 
hanc Superiorum religiosorum magis videtur convenire et 
quasi intime spectare. Idcirco praeter exactam jurisdictionis 
notionem ac definitionem, exponemus etiam quibusnam Juris- 
dictio competat Superioribus, et quisnam sit ejusdem usus, 
quaenam peculiaris efficacia. 


ò I 


De notione jurisdictionis. 


Si inquiramus in ipsam vocis definitionem, tunc secundum 
Forcellini (II, p. 822) qui citat etiam Tullium hac in re, juris- 
dictio erit ipse actus juris dicundi seu juris dicendi ; ideoque 


0) Canon 196. 

provenit a verbis : jus, dicere. Attamen id perdocto Scbastiano 
Berardi (Comment, in jus cccl. univ. t. I, d. I, c. I) non adeo 
videtur certum esse, cum morosius scribat : « Nolo esse solli- 
citus de grammaticali nominis derivatione, libenter relinquendo 
iis, cpi liberiore otio abundant, investigationem, an jurisdictio 
abs jure dicundo an potius abs jure et ditione dicatur. » 

Quidquid demum sit de hac vocis origine, constat veteres 
Jureconsultos romanos jurisdictionem appellasse abs jure 
dicundo, ut ipse fatetur Berardi, quadruplicemque distin- 
xisse civilem potestatem, nimirum : majestatem, imperium, 
jurisdictionem ac notionem. « Majestatem, ut vult Berardi 
(l. c.), dicebant supremum jus, ceterorum omnium jurium ori- 
ginem ac vehiti fontem ; imperium appellabant potestatem 
coercendi facinorosos homines, alias gladii potestatem ; juris- 
dictionem nominabant potestatem cognoscendi, judicandi, judi- 
catum exsequendi et judicem dandi ; denique notionem dicebant 
facultatem cognoscendi et judicandi ; non tamen judicatum 
exsequendi. » At vero, ut statim addere festinat Berardi, aliter 
sonat in jure ecclesiastico jurisdictionis nomen ; cunctas enim 
facultates ambitu suo complectitur, quae Ecclesiae compe- 
tant, et quae non sint sacri ordinis. Et sic non indecore ipsa 
definitur a celebri Francisco Schmier, O. S. B. (Jurisprud. 
canonico-civil., 1. I, t. V, c. 1, s. 1, $4, n. 26, 40) : « Est facultas 
seu potestas publica actiones subditorum in aliqua societate 
perfecta ad finem suum efficaciter dirigendi, ac de causis illo- 
rum jus dicendi. » 

Duplex autem datur pertecta societas : Ecclesia nempe et 
status ; utraque igitur ea jurisdictionis potestate potitur, de 
qua diximus in definitione. Utraque subditos suos perducere 
valebit ad finem societatis proprium, non per consilium tan- 
tum et persuasionem, sed per proprie dictum imperium, obli- 
gans jussione sua « efficaciter », id est, per sanctiones quae res- 
pondeant fini intento, tam in foro interno (piam externo, juxta 
gravitatem rei et voluntatem  praecipientis rite manifes- 
tatam. 

Jurisdictio recte vocahir etiam potestas regiminis (in. Codice 
juris, can. 196) ; quia maxime ad gubernationem pertinet et ad 
regimen fidelium tanquam societatis membrorum, imo secun- 
dum definitionem superius traditam, ipsum objectum Juris- 
dictionis est gubernatio seu motio actionum subditorum ad 
finem societatis proprium. Quamobrem brevius solet definiri. 
« Est potestas regendi baptizatos in ordine ad vitam aeternam  », 
et tunc valet de potestate ecclesiastica tantum. Hoc sensu a 

Berardi (l. c.) apte quoque describitur tanquam universalis 
quaedam potestas ea gerendi atque gubernandi quae ad com- 
modum Ecclesiae pertinent, hac tantum excepta potestate quae 
ordinis vocatur. 

Appellatur nonnunquam : clavis jurisdictionis (1), quia pars 
est essentialis, ut aiunt, potestatis clavium, de qua disserunt 
dogmatici (2). Haec jurisdictionis clavis, si de suprema aucto- 
ritate agitur, pertinet tum ad doctrinam (inde potestas do- 
cendi (3) seu magisterium), tum ad regimen stricte dictum et 
gubernationem (potestas legislativa seu ministerium, jurisdic- 
tio simplex) (4), tum denique ad judicia et poenas (jurisdictio 
judicialis et cocrcitiva, imperium). Est demum omnis jurisdic- 
tio vel fori externi, vel fori interni seu conscientiae, sive sacra- 
mentalis sive extra-sacramentalis (5), vel utriusque fori, uti 
dicunt (6). 

Debet omnis jurisdictio necessario auctoritate publica consti- 
tui, non autem sufficit auctoritas privata ; tenditque natura 
sua -primario in bonum commune et publicum. Attamen ut 
notat Wernz de jurisdictione fori interni (II, n. 3, IV, b), potest 
nonnupquam directe etiam intendi bonum privatum, verbi gra- 
tia ratione fori interni poenitentialis, quod in solo judicio sacra- 
menti poenitentiae exercetur. Non reperitur de se jurisdictio 
nisi, in Ecclesia Dei et tunc est spiritualis, vel in Statu civili. 
Vi hujus potestatis diriguntur subditorum actiones ad finem 
utriusque societatis proprium ; et ad jussiones legitimas tenen- 
tur fideles in conscientia. 

Importat jurisdictio,saltem in genere, non tantum potestatem 
legislativam seu facultatem leges ferendi, sed etiam potestatem 
coactivam, juxta varia praescripta juris. Declarat enim canon 
2221 : « Legislativam habentes potestatem, possunt intra 
limites suae jurisdictionis, non solum legem a se vel a deces- 


(1) Laurentius, 3, ed. Inst. jur. eccl. n. 41. 


ql 

(2) Cf. v. g. P. Herrmann, C. SS. R. Institutiones Theologiae dogma- 
ticae, 4 ed. II, n. 1740 sqq. jt 
(3) Bargilliat, 25 ed. I, n. 175 ; Laurentius, n. 39 ; etc. I 


(4) Franc. Schmier, O. S. B., 1. I, tr. V. c. 1, n. 52 sqq. 

(5) Canon 196. 

(6) Bargilliat, I, n. 178 ; Laurentius, n. 43 sq., etc. Ci. etiam Ferraris, 
Bibliotheca, T. IV, vox . jurisdictio, ubi multae divisiones. Ceterum 
jurisdictio fori interni vocatur etiam : fori poli, quia ordinat relationes 
morales hominum ad Deum, dum ca quae regit relationes sociales ad 


Ecclesiam ut societatem visibilem : forum fori, nominatur (Wernz, T. II, 
n. 3, IV, b). 

soribus latam, sed etiam, ob peculiaria rerum adjuncta, legem 
tam divinam, quam ecclesiasticam a superiore potestate latam, 
in territorio vigentem, congrua pocna munire aut poenam lege 
statutam aggravare » (Cf. quoque can. 2220). 

Constat autem jurisdictionem non eodem modo in omnibus 
residere Superioribus, imo nonnullos ex ipsis ea penitus carere. 
Hinc inquirendum est quinam Superiores jurisdictione donen- 
tur, et qua ratione ea fruantur. 


Superiores quibus competit jurisdictio. 


47. — Jurisdicto venit a Christo Deo, auctore duplicis 
hujus Societatis qua reguntur homines in spiritualibus et in 
temporalibus, et residet summa 1n solis ducibus supremis dua- 
rum societatum quae sunt perfectae, tum Ecclesiae tum Status. 
Ab his vero descendit et quasi influit in duces quosdam infe- 
rores et subalternos. Sed tunc iterum esse poterit aut ordi- 
naria, aut delegata, aut subdelegata : 

Ordinaria quidem ea est jurisdictio, quae ipso jure adnexa 
est officio. Ita, verbi gratia, jurisdictio alicujus Superioris pro- 
vincials in Congregatione clericali exempta ordinaria est. 
Imo hic Superior intelligitur in jure sub nomine Ordinarii, ex 
can. 19S, $1 et 488, 8 ; dum Superiores locales, quamvis juris- 
dictionem aliquam habeant ordinariam (juxta canonem 501, 
$ 1, in quo sine distinctione asseritur : « Superiores in reli- 
gione clericali exempta, habent jurisdictionem cedes, tam pro- 
foro interno, quam pro externo »), non veniunt nomine Ordinarii, 
quia non sunt Superiores majores. [Idcirco Superiores locales, 
ut ait Biederlack-Fiihrich (n. 43, p. 71, nota), « non habent 
potestatem legislativam (1), nec habent potestatem judicia- 
lem in loro externo, cum judex primae instantiae sit Superior 
provincialis (2) », nec videntur habere potestatem coercitivam 
proprie dictam jurisdictionalem, cum dicat citatus auctor eos 
non posse praecepta ecclesiastica imponere (cf. can. 659, 2307, 
2310 ; 2220, $ 1) Habent jurisdictionem juxta Regulam et 
leges uniuscujusque Religionis'clericalis. 

Sed ordinaria jurisdictio potest iterum esse aut propria aut 
vicaria ; quatenus nempe, ut explicat Blat, O. P. (1. II, p. 135), 


(1) Saepissime nec ipsi Superiores majores leges queunt ferre propter 
prohibitionem specialem Regulae. 
(2) Can. 1579, $ 1. « ... nisi aliud in constitutionibus caveatur, v 

officio cohaeret principali erga territorium, ejusque personas» 
res ac negotia ; vel accessorio officio in illud, illas et haec for- 
sitan partialiter, quod propterea vices principalis officii gerit. » 
Ita fit, exempli causa, ut ficarius Generalis, dicatur quoque 
habere potestatem ordinariam, non quidem « propriam », 
sed « vicariam ». 

Jurisdictio deinde delegata ea habetur, quae commissa est 
alicui personae, sive ad universalitatem negotiorum (can. 199, 
$ 1, 3 ; 2060, § 1), sive ad actus particulares. — Subdclegata tan- 
dem potestas illa est, quae confertur alicui personae juxta 
modum legitimum et praescripta juris communis, quae accura- 
tius referuntur canone 199, $ 2, 3, 4, 5. 

Haec jurisdictio quae ab Ecclesia Superioribus religiosis 
communicatur, ex ipsa natura sua, est ordinis spiritualis, 
quamvis non tantum sit fori interni seu conscientiae, sed etiam 
fori externi (cf. supra, ex can. 196, etc.). Idcirco saepe ab aucto- 
ribus vocatur : potestas spiritualis vel etiam jurisdictio spiri- 
tualis (1). Jamvero compertum est, « solos clericos posse potes- 
tatem sive ordinis sive jurisdictionis ecclesiasticae obtinere », 
ex can. 118. Ideo laid et a fortiori mulieres, ut communis 
tenet sententia, jurisdictionis ecclesiasticae spiritualis proprie 
dictae sunt incapaces, saltem de jure positivo ; quare Superio.- 
res religionum non clericalium, si sint laici, ct Superiorissae 
omnes spirituali hac potestate nequeunt gaudere (2). 

Ouid autem dc gradibus jurisdictionis apud religiosos? — 
Ad quem spectat jurisdictio in non exemptos"! 


48.— Supremam in omnes religiosos jurisdictionis potes- 
tatem habet in foro eum interno tum externo Summus Pontifex, 
cui tradidit Christus claves regni coelorum, ct qui caput est 
visibile Ecclesiae in terris. Sed et intra Religiones varias, eam 
quoque participiant diversis modis Superiores majores aut 
minores (saltem Superiores locales) omnium Institutorum 
clericalium, quae vel votis donantur solemnibus, vel speciali 
frumitur exemptionis privilegio (3). Superiores vero majores 
sunt juxta canonem 488, 8 : « Supremus moderator Religionis ; 
superior provincialis ; Abbas Primas, Abbas Superior congre- 
gationis monasticae ; Abbas monasteri sui juris licet pertineat 


(1) Olim Praelati aliqui regulares etiam jurisdictione civili potieban- 
tur. cujus nec Abbatissae incapaces erant. 

(2) Cf. Biederlack-Fuhrich, n. 36. 

(3) Can. 501. 615, 618, § 1. 

ad monasticam congregationem ; deinde etiam horum vicarii, 
sensu stricto, et alii etsi non vicarii, quocumque nomine appel- 
lentur, dummodo sint ad instar provincialium potestatem 
habentes, v. g. ut dicit Blat (p. 462) : commissarii, visitatores. 
— Superiores minores utique sunt in congregationibus reli- 
giosis : Superiores locales in ordinibus autem eo nomine 
veniunt priores regularium (1), et fortasse priores quoque 
claustrales, qui exstant apud Benedictinos et alios regulares 
(cf. Molitor, O. S. B. n. 470 seqq., 486). — Gocneratim vero 
Officiales alicujus domus religiosae non censentur esse Supe- 
riores, quamvis v. g. Novitiorum magister reputetur « quasi- 
superior (2) ». Religiosi laici, deinde religiosi congregationum 
non exemptarum, sive sint juris pontificii, sive juris tantum 
dioecesani, omnes denique sorores ct etiam moniales, nisi sint 
hae sub jurisdictione alicujus Superioris regularis juxta .can. 
500, $ 2 (3), Ordinarii loci subsunt jurisdictioni ; non tamen 
quoad omnia. Plurcs énim^ántüFéxceptionés in ipso jure nota- 
tae, quae maxime respiciunt Religiones juris pontificii, et quibusl 
Ordinarius loci non poterit sese ingerere, nisi aliud expresse 
caveatur. 

Pro religionibus laicalibus etiam exemptis, ut afferam quae- 
dam exempla, statuit Codex juris canonici (c. 618, $ 2, 2 et c. 
c. 619), ut Ordinarius loci possit et debeat « inquirere num dis- 
ciplina ad constitutionum normam vigeat, num quid sana doc- 
trina morumve probitas detrimenti ceperit, num contra clau- 
suram peccatum sit, num sacramenta aequa stataque frequen- 
tia suscipiantur ; et si Superiores de gravibus forte abusibus 
admoniti opportune non providerint, ipse per se consulat ; si 
qua tamen maioris momenti occurrant, quae moram non patian- 
tur, decernat statim. — In omnibus vero casibus enumeratis,3 


(1) Putat tamen Biederlack priores conventuales probabilius esse « Su- 
periores majores » (n. 27, nota) ; alii priores autem ct guardiani sunt 
tantum superiores minores. 

(2) Illud expresse declarat Vermcersch in q. VII, p. 12, T. IX : Perio- 
dica de re can. et morali. « Est pro noviciis quasi Superior (c. 561). In 
religione ergo ubi Magister legitime non fuerit nisi Pater spiritualis 
ita ut nullam potestatem forj exterioris seu disciplinae exterioris exer- 
ceat... nihil jam impedit quin ipse magister sit ordinarius confessorius 
noviciorum. Quod responso particulari ipsius Commissionis novimus 
confirmatum. Inde quoque patet prohibitionem magistro datam minime 
extendendam esse ad praefectum vel magistrum spiritus qui ex can. 588, 
$ 2, dandus est religiosis qui studiis vacant post vota sua. » 

(3) Hujusmodi moniales, v. g. Carthnsianae virgines, vocantur 
exemptae. 


tz p^. 


Prima Pars. — Virtus Obedicntiae. 


poenis coercere possunt iidem Ordinarii loci religiosos renitentes 
aut graviter delinquentes, ex canone 619 qui generale aliquod 
statuit principium. — Moniales, si loquaris de iis quae non sunt 
exemptae nec Praelatis virorum regularium subjectae, omnino 
sunt sub jurisdictione Episcopi seu Ordinarii loci, ut eruere est 
cx canone 615. Exinde cum Biederlack-Führich (n. 122, 4) 
concludere licebit, Episcopum posse eas in vita quoque reli 
giosa dirigere et de regulari vita legitime praecepta imponere, 
saltem vi suae jurisdictionis. Attamen secundum approbatas 
Regulas tenere eas regere, nec propria sua auctoritate ullo 
modo valebit immutare id quod a S. Sede est sancitum. 

Difficilior evadit quaestio, si agatur de exemptis monialibus 
quae subjiciuntur alicui Praelato regulari. Hae enim, quamvis 
independentes sint a jurisdictione Ordinarii loci, in non pau- 
cis tamen ipsi subduntur. Sic ad Ordinarios loci spectat, quinto 
quoque anno, monasteria harum monialium visitare circa ea 
quae clausurae legem attinent, et circa alia quoque omnia, 
si Superior regularis id a 5 annis non egerit (1). Deinde ad Ordi- 
narium loci pertinet confessarios approbare, quos praesentat 
tamen Superior regularis (ex c. 525). Praeterea pro colloca- 
tione pecuniae, pro alienatione bonorum monasterii, pro 
ratione reddenda administrationis saltem semel in anno, et 
sic porro (2), interventus adsit Episcopi seu Ordinarii loci 
necessc erit ; simul tamen hae res etiam componendae erunt 
cum Superiore regulari. 

Si quaeramus de congregationibus juris pontificii, quae non 
speciali exemptionis gaudent privilegio, dicendum erit, eas 
subjacere jurisdictioni Episcopi aut Ordinarii loci, exceptis 
casibus a jure determinatis. Hi autem casus praesertim sunt : 
Nequeunt immutari Constitutiones, quia sunt a S. Sede appro- 
bandae (3); in genere de re oeconomica non valet cognosci, 
nisi de pecunia agatur dotis professarum, de legato pio deter- 
minato, de pecunia paroeciae aut missioni destinata aut de 
reddenda ratione administrationis bonorum quae dotes con- 
stituunt, ex can. 533 et 535, $ 2. In regimen autem internum 
Episcopus non potest sese ingerere, nec in disciplinam Reli- 
gionis, nisi occurrat casus in jure expressus, v. g. occasione 
visitationis praescriptae (can. 512, $ 2, 2). 


(1) Cf. can. 512, $3 2, 1. 


(2) Can. 525 ; 538, S1,1; 534. $ 15; 535. $ 1. 1. etc. Cf. etiam Bieder- 
lack-Fühnch, n. 154, 8. 


(3) Can. 618. § 2, 1. 

Regulares ordinum virorum et etiam congregationes religio- 
sae quae speciale obtinuerunt exemptionis privilegium, minime 
subjiciuntur jurisdictioni Ordinarii loci ; eorum enim Superio- 
res majores, juxta praescripta juris communis et Regulae, 
hanc eamdem in suos religiosos obtinent jurisdictionis potes- 
tatem, quae Ordinariis loci competeret. In aliquibus tantum 
casibus datur exceptio hujus privilegii, ut videre est de « domo 
etiam regularium non formata (1) » quae manet sub peculiari 
vigilantia Ordinarii loci. Deinde, si illegitime degant regulares 
extra domum, quamvis sit sub praetextu accedendi ad Supe- 
riores (c. 616, $ 1), jam subsunt omnimodae jurisdictioni Ordi- 
nariorum loci. Etsi c domo legitime exierint et domum reversi 
fuerint, possunt tamen a loci Ordinario puniri, si extra domum 
delictum  commiserint, nec a proprio Superiore praemonito 
puniti fuerint (ex can. 166, $ 2) ; imo, si in domo regulari aut 
religiosa etiam exempta, vel in ecclesiis religiosorum abusus 
irrepserint, et Superior monitus prospicere neglexerit, Ordi- 
narius loci obligatione tenetur rem ad Sedem Apostolicam 
statim deferendi (2). Jurisdictionem autem ad audiendas con- 
fessiones saecularium et potestatem praedicandi verbum divi- 
num populo tribuit exemptis ipse loci Ordinarius, ut legimus 
can. 874, 1338, $ 2. Et sic alii quidam dantur casus excepti a 
jure, in quibus jurisdictio Ordinariorum loci ad exemptos 
quoque pertinet (3). 

sed videndum est quisnam sit usus jurisdictionis, quae Supe- 
rioribus torte competat, et quaenam ejus sit obligatio. 


$ III 


De usu ct efficacia potestatis jurisdictionis. 


49.- Hic non parva exsurgit quaestio : quandonam utitur 
Superior sua potestate jurisdictionis, et quaenam tunc erit 
praecepti legitimi vis et efficacia? 


(1) Ad domum formatam, ex can. 488. 5, saltern 6 requiruntur reli- 
giosi professi, quorum 4 debent esse sacerdotes, si agatur de aliqua reli- 
gione clericali. Domus non formata nou caret omni exemptione, sed magis 
tamen dependet ab Ordinario loci, ut bene infert Biederlack, n. 151, 3. 

(2) Can. 617, $ 1. D. A. Póschl, Kurzgef. I.chrbuch. p. 271, hunc casum 
refert tanquam exceptionem ab exemptione ; dum Biederlack (n. 151, 
4) de eo scribit : « Propria exceptio ab exemptione non est, quamvis 
aliquem modum sese ingerendi contineat. » Cf. etiam Prummer Manuale 
jur. eccl. q. 240 ; Creusen-Vermecrsch, Summa novi jur. n. 128, etc. 

(3 Cf. Póschl (l. c.) ; Prümmer, q. 241 ; Bicderlack-Fiihrich, n. 153 
sq. ; Creusen-Vermeersch, n. 225-526, etc. 

Ad primani partem quaestionis respondetur : verum est, 
Superiorem gaudentem potestate tum dominativa tum juris- 
dict.onali, non semel posse praecipere etiam ratione spiritualis 
illius jurisdictionis, quae a S. Pontifice ipsi conceditur. Saepe 
enim ambae potestates unum et idem habere dicuntur objec- 
tum materiale, ad quod legitime se extendant ; et hoc quidem 
affirmandum est de jure quamvis de facto id rarius contin- 
eat. Recte enim censet cl. Schmalzgrueber (III, P. IV, tit. 35, 
n. 57) non esse praesumendum, Superiorem praecipientem uti 
velle jurisdictione ecclesiastica a Pontifice concessa, « nisi id 
clare exprimat. » 

Censebitur autem jurisdictione hac uti : 1) quando imperat 
statuendo legem ; quia nullus legem ferre potest, nisi jurisdic- 
tonem habeat ; 2) quando imperat sub poena excommunica- 
tionis, vel alterius censurae ecclesiasticae. « Similiter. scribit 
laudatus Piat, O. Cap. (L, q. 307) de hac jurisdictionis potes- 
tate : « Illum, scii. Praelatum, uti jurisdictione, ait, non prae- 
sumendum est, sed est probandum ; casu autem quo illa utatur, 
censendus est non urgere in subditis obligationem ortam ex 
traditione, sed eam solam, quam ecclesiastica jurisdictio 
infert. » 

Suarez (tr. VIL, 1. X, c. vi, n. 6) camdem fere proponit doc- 
trinam, asserendo « Praelatos Religionis posse leges et prae cepta 
subditis imponere, ratione jurisdictionis, quam habent ». 
Deinde tamen et ipse monet, generatim Superiores eo modo 
non praecipere, imo nec semper posse praecipere, haec statim 
subjungendo : « Hinc vero addendum videtur, si consideretur 
Praelatus religionis, quatenus habet jurisdictionem ecclesias- 
ticam, sic proprium imponere praeceptum, seu legem quae 
vim habeat obligandi subditum, juxta varias materias, et 
motiva virtutum, dando actibus necessitatem illarum ; quod 
bene attigit Gabr. Vasquez, 1, 2, d. q8, c. ili, eritque verum 
quando constiterit Praelatum praecipiendo uti tali jurisdictione : 
nam licet superior illam habeat, potest praecipere non cx illa, 
sed solum exigendo obcdientiae debitum. Imo, regulariter 
loquendo, hic videtur esse ordinarius modus praecipiendi 
Praelatorum religionum, quia materia, circa quam versantur, 
ordinarie talis non est, ut ex vi solius jurisdictionis ecclesias- 
ticae praecipi possit, quia est materia supererogationis vel 
consilii, et ita solum praecipi potest quatenus cx vi professio- 
nis facta est necessaria... Nihilominus tamen, quia Praelati 
religionum sunt etiam ordinari pastores suorum subdito- 
rum juxta Ecclesiae usum, ideo in materia proportionata 

imponere possunt leges seu praecepta. » Itaque aestimat 
tandem Suarez, Superiores ordinarie uti potestate dominativa 
quoad vim directivam (piae est in praecipiendo ; jurisdictione 
autem, quoad vim coactivam, quando necessaria est ad poenas 
graviores, v. g. censuras infligendas. Item dicit : « irritando utun- 
tur dominio Superiores, dispensando autem jurisdictione (1). ? 


30. — Ad secundani autem propositae quaestionis partem, 
responsio haec erit : si revera Superior in praecipiendo legitime 
utatur jurisdictionis potestate, tunc supposita obligatione 
voti duplex saltem orietur culpa seu malitia in transgressione 
religiosi nolentis obcdire. Haec est doctrina Suarezii, qui ratio- 
nem subjungit : « Et resolutio est, ait, si Praelatus tota sua potes- 
tate utatur, et materia sit capax utriusque obligationis, trans- 
gressionem ejus revera duas malitias habere conjunctas, diver- 
sis virtutibus contrarias... jurisdictio autem tota esse posset sine 
voto ; et votum cum sua obligatione esse posset sine juris- 
dictione ; sicut in. Abbate saeculari exempto est jurisdictio 
quasi episcopalis, ratione cujus subditi tenentur obcdire prae- 
ceptis ejus, quamvis votum non habeant ; et e converso con- 
gregatio vere religiosa posset esse sine jurisdictione cum sola 
potestate dominativa... solum possunt illa duo, quando sunt 
conjuncta, sese mutuo juvare, vel augendo vinculum, vel quia 
una interdum addit quod altera non potest. » 

Aperte autem hoc loco asserit Suarez, votum obcdientiae 
ita posse intelligi ut obliget ad servandum praeceptum vi potes- 
tats jurisdictionis datum (cf. tr. X, 1. IV, c. xn, n. 4, 5)) ; et 
cum simul dicat (n. 4), se id tractasse praecedenti tomo de reli- 
gione in communi, haec ultima cl. auctoris resolutio tanquam 
definitiva ejus sententia accipienda erit. 

Addit hoc. etiam Vermeersch (11.X299, 4) ac monet : non 
continuo colligi posse eo quod Praelatus praecipiat sub cen- 
sura, se in praecipiendo usum esse jurisdictione. Valet enim, 
sic ait, praecipere cx dominativa potestate ct uti jurisdictione 
dumtaxat ad addendam sanctionem censurae (2) » Quae P. 
Vermeersch dicta a Piat quoque referuntur ac probantur 


(1) Cf. etiam Chr. Pesch, Tractatus dogmat. I, de virt. mor. n. 253. — 
Biederlack-Fiihrich, n. 36 sq.. 122 sq. ; etc. De hac quaestione adhuc 
sermo erit in tertia parte libri. 

(2) Ad Suarez remittit Vermeersch, scribendo : « Cfr. Suarez, tr. 7, 
|. X, c. vu, n. 6. » Revera ibidem nihil tale legitur, idcirco forsitan men 
dosa est haec citatio. Puto c. vi, n. 6, potius sermonem esse de hac 
quaestione. 

(L q. 307, nota 6), dum Biederlack-Führich (n. 123) affirmare 
non omittit, Superiores saepe duplici, imo quandoque triplici 
auctoritate instructos esse, nec raro accidere ut possint unam 
eamdemque actionem suorum subditorum praecipere vi 
uniuscujusque potestatis. — Non recte concluderetur in horum 
praeceptorum transgressione necessario tam multiplicem sem- 
per inveniri malitiam. Non enim constat apud omnes auctores 
(cf. Piat, I. q. 307), Superiorem utentem jurisdictionis potestate, 
simul urgere velle obligationem ortam ex traditione erga 
Religionem ; quamvis id videatur affirmare Schmalzgruebcr 
(III, p. IV tit. 35 n. 57), cum scribat : « Praeceptum (juris- 
dictione datum) violans, ultra malitiam sacrilegii et 1injustitiae, 
etiam peccat adversus illam virtutem, cujus rectitudinem per 
actum imperatum Superior procurare intendebat. » Quomodo 
autem voti adsit violatio, sequenti adhuc dicemus articulo 
et in secunda parte hujus tractatus. 

Hic speciatim inquirendum est, an semper aliud. intercedat 
peccatum adversus eam virtutem in cujus materia actus impe- 
ratus versetur? 

Affirmant auctores generatin'!, et recte quidem ; jurisdictio 
enim vim habet dandi actui necessitatem intra propriam speciem 
virtutis. Ita, verbi gratia, si imponeret tibi Superior aliquod 
Jejunium aut abstinentiam servandam, et legitime imperaret 
vi suae jurisdictionis spiritualis, tunc violando illud tui Superio- 
ris praeceptum, utique peccatum etiam speciale committeres 
contra temperantiam. Jurisdictio quippe Superioris in prae- 
cipiendo procedere cernitur sicut lex et sicut S. Regula, quae 
constituunt actum ab ipsis praescriptum in specie illius virtu- 
ts formaliter, ut aiunt, ad quam materialiter actus pertinet. Ita 
etiam violatio praecepti vi jurisdictionis dati, in. peccatum 
formale transit. adversus virtutem ad quam pertinet actio 
praescripta. 

Communis haec est sententia theologorum, ut eruimus ex 
Suarez (loc. cit.), Salmanticensibus (tr. 15, c. vi, n. 104), Piat 
(I, q. 307, 5), Vermecrsch (I, n. 299, 4). Quando ergo Praela- 
tus, dicunt Salmantic. (n. 105), simul cum praecepto obedien- 
tiae imponit censuras, non solum utitur jure sibi competenti 
ex voto et motivo illius, sed jurisdictione ecclesiastica per . 
modum... superioris rem illam, materiam virtutis necessariam 
constituentis » Sed non semper censetur Praelatus uti tali 
Jurisdictione, nisi etiam censuras adjiciat ; ita Salmantic. qui 
citant Laymann, Suarez, Sanchez, Palaum, Pellizarium, Anto- 
nium a Spiritu S., De Lugo. | 

Certum igitur est, multiplicem dari malitiam in transgressione 
alicujus praecepti, quod a Praelato vi suae jurisdictionis 1mpo- 
nitur, supposita obligatione voti. — Nam primum peccatum 
adversus religionem erit propter votum ; alterum contra obe- 
dientiam, si supponamus aliquem actualem praecepti adesse 
contemptum ; tertium contra virtutem erit in qua ipsa ver- 
satur materia v. gr. contra castitatem, temperantiam, humi- 
litatem, etc. » Neque est inconveniens, declarat cl. Schmalz- 
eruebcr (n. 56), unicum actum duplicem vel triplicem mali- 
tiam continere, si plura jura violet », seu ut perfectius dicit 
Suarez : « Quando tituli. obligationum secundum diversas 
rationes specificas multiplicantur ». 


Articulus III. 


Potestas quae dicitur ex voto. 


3l. — Potestas ila quae vocatur : ex voto, non videtur 
esse auctoritas eadem prorsus ratione quam dominativa pot.s- 
tas et jurisdictio, de quibus hactenus egimus ; quare nec ipsa 
ab omnibus sub hoc nomine admittitur scriptoribus, nec de 
ea idem omnino sentiunt varii auctores. Majoris autem perspi- 
cuitatis gratia, in antecessum plura enint delibanda circa 
existentiam et naturam in genere hujus si qua est, potestatis ; 
deinde pressius definiemus quid sit, et ad quaenam se extendat 
objecta ; ultimo demum ejus declarabimus relationem tum ad 
potestatem dominativam tum ad jurisdictionem. 


$ I 


De exsistentia alicujus potestatis ex voto. 


Circa existentiam et generatim circa naturam hujusce potes- 
tatis magna potest notari opinionum diversitas apud theologos. 
Aliqui pauci eam non agnoscere videntur tanquam potestatem 
proprie dictam ; quia, aiunt, auctoritas jam praesupponitur 
constituta. Exinde autem arguunt non esse potestatem ex 
voto, eo quod votum ex se auctoritatem non constituat (1). 

Plures deinde auctores de ea omnino silent cum instituunt 
sermonem de varia potestate Superiorum ; quare nec ipsi recen- 
sent votum obedicntiae tanquam « auctoritatem specialem » 


(1) Vide P. Mare, ed. 15, IL, n. 2165, b. ; n. 2167, nota 1. 


«-] 

superioribus tributam (1). Innixi enim principio : votum Deo 
soli fieri, non autem homini ulli, inde quoque deducebant, 
Superiorem non posse aliquam specialem potestatem aut auc- 
toritatem sibi acquirere ratione voti obedientiae emissi. 

E contrario nonnulli alii contendebant, Superiores nonnisi 
per hoc obedientiae votum dominativam acquirere potestatem 
in religiosos sibi subditos. Ita v. g. P. Schryvers, C. SS. R. 
(Les principes, p. 319.) Biederlack-Fiihrich (n, 36, 121, 123), etc. 

sunt tandem theologi tam antiqui quam moderni, qui 
expresse admittunt, Superioribus religiosis competere etiam 
aliquam potestatem voti, seu potestatem ex voto, uti dicunt ; 
hanc tamen aliqui satis arbitrariam statuere quandoque viden- 
tur (2). 

Inter antiquiores theologos, qui propter votum obedientiae ali- 
quam potestatem specialem agnoscunt Superioribus, duo quidem 
eminent quos etiam hoc loco citare licebit, cum eos magni 
facere consueverit S. Alphonsus : Salmanticcnses nempe et 
Castro-Palaus. 

Salmanticenses (tr. 15, c. v, n. 46) scribunt : « Ex quo fit 
ex triplici capite teneri Religiosum obedire Praelatis. Primum 
ex vi promissionis, Seu traditionis humanae, qua se tradidit 
voluntati Praelatorum. Secundum ex vi voti, quo se Deo obli- 
gavit, homini propter ipsum obtemperandi. Tertium ratione 
jurisdictionis ecclesiasticae quam a Pontifice habent Praelati 
super suos subditos, etc. » Eodem igitur modo quo potestas 
dominationis et jurisdictionis dicitur esse specialis quaedam 
Superioris potestas, renuntiatur quoque ea quae ex vi voti 
provenit : haec videtur esse doctrina. Salmanticensium juxta 
contextum. 

Castro-Palaus (IIL, tr. 16, d. 4, n. 4) etiam aperte loquitur de 
aliqua potestate « voti », qua uti potest Superior, dicens... quia 


(1) Piat, I. q. 735 : Laurentius, n. 1041 ; Bastien, n. 412 sqq. ; P. Mou- 
ton, II, p. 397 seqq, etc. 

(2) V. g. Pejska, Jus sacrum C. SS. R. p. 180, 184 ; Gautrclet 
citatus a Craisson (Les communautés religieuses... c. XU, a. I, $3, 
n. 491) ; Berthier (Abrégé de Théologie, n. 3405, sq.) ; etc. Berthier 
scribit : « Plusieurs auteurs peftsent que le religieux pèche contre son 
vcu, si le supérieur a l'intention de l'obliger en vertu du voeu, quand 
méme il ne se sert pas de ces formules : en vertu de l'obéissance, etc... 
Il faut bien remarquer que, outre l'autorité qu'a le Supérieur en vertu 
du vou, il a aussi une autre autorité de domination... Cette autorité 
naît de la tradition que le religieux fait de lui-même dans sa profes- 


Sion. » 

non est credendum, etsi fieri possit, superiorem velle duplici 
potestate et obligatione uti in suo mandato, scilicet potestate 
jurisdictionis, et voli, cum aequum non sit absque gravi causa 
occasionem praebere tot malitias multiplicandi... » 

Ita quidem Castro-Palaus. Sed notum est, Codicem juris 
canonici duplicem tantum designasse Superiorum potestatem 
(can. 501, $ 1), quarum una ab ipso vocatur : potestas domina- 
tiva, altera vero : potestas jurisdictionis. De facili autem pos- 
set quis dicere ipsam potestatem voti referri ad eam quae appel- 
latur dominativa, uti ex ipso Palao (n. 1) satis apparet et innui- 
mus supra. 


52. — Quid ergo sentiendum erit in tanta opinionum varie- 
tate ? 

Satis secure, ni fallor, adhaerere licet hac in re sententiae 
quam proponit Suarez ; ipse enim profundius difficultatem 
exponit et accurate videtur eam resolvisse. ! Advertere possu- 
mus, sic ait auctor ille classicus (tr. VIL, 1. X, c. vm, n. 1), in 
praelato religioso triplicem posse intelligi potestatem ad prae- 
cipiendum ;scilicet potestatem jurisdictionis a Pontifice datam, 
potestatem dominativam, quam habet ex vi traditionis, et 
potestatem provenientem ex ipso voto. Est enim haec, ut decla- 
ravi, distincta ab illis duabus, et absolute et secundum se sepa- 
rabilis ab illis, ut patet in puro ac simplici voto obedientiae. 
Quamvis obedientia religiosa cum illis semper conjuncta sit 
et fortasse aliquam carum seu actum ejus semper supponat 
tanquam proximam materiam, quod in sequentibus examinabi- 
mus. Nunc illud tantum certum sit, ad obligationem hujus 
voti obedientiae ex parte potestatis Praelati satis esse quod 
praeceptum valide procedat a quacumque ex dictis potestati- 
bus; nam quaecumque illarum sufficit. ut intercedat vera 
ratio obedientiae ; sed obedientia hujus Praelati absolute et 
sine distinctione promissa est Deo ; ergo quocumque titulo 
intercedat vera obedientia, in eam cadit obligatio hujus voti. 
Juvabit statim ex his dictis cl. theologi illud quoque animad- 
vertere, quam caute hoc ab ipso pronuntiatum sit : « ... Quam- 
vis obedientia religiosa cum illis semper conjuncta sit, et for- 
tasse aliquam earum... semper supponat. » Secundum Codicem 
enim juris canonici (can. 633, $ 1), religiosus transiens ad aliam 
Religionem, debet denuo instituere Novitiatum, et obliga- 
tione tenetur Superioribus novae Religionis (in qua nondum 
est professus), et ipsi novitiorum Magistro parendi etiam ratione 
voti obedientiae. Equidem potestatem dominativam proprie 

dictam non habet Magister novitiorum, ut ex variis hucusque 
dictis abunde constat ; nec in ipsum transferri videtur aliqua 
jurisdictio ecclesiastica. Quid ergo sibi vult haec obligatio 
novitio tacta, « Magistro parendi etiam ratione voti? » — De 
hoc canone interpretando non concordant scriptores. 

A. Blat, O. P. (Comment., p. 544, 620), asserit, novitios ex 
voluntario ingressu in Religionem potestati dominativae Magis- 
tri et Superiorum Religionis subessc, tenerique ad obedientiam, 
at non eadem de causa ob quam professi. Sed cum religiosus 
« transiens ad aliam religionem ? teneatur obedire novis suis 
superioribus et Magistro, etiam ratione voti quod olim in 
alia emiserat Religione, credendum est novos hos Superiores 
Ipsi ex speciali dispositione SS. Canonum ad hunc finem depu- 
tari a Papa, qui est «supremus Superior » religiosorum (can. 499, 
$ 1). Agitur de quasi delegatione a jure, quae tamen juxta 
Blat, supponeret in hoc casu potestatem dominativam penes 
superiorem et ipsum Magistrum ; dicit enim Codex (can. 561, 
$ 2): «Novitius potestati Magistri ac Superiorum religionis 
subest eisque obedire tenetur. « In citato autem canone non 
indicatur, cujusnam speciei sint praedicta potestas et obligatio ; 
notum est potestatem dominativam proprie dictam in reli- 
giosos Superioribus tantum tribui, secundum communem sen- 
tentiam auctorum, per subditorum professionem. Ideo asse- 
rit Biederlack-Führich (n. 84, 4): «E contra novitii stricta seu 
veri nominis obligatione ad regulas et ad praecepta Superiorum 
Ordinis aut instituti, quatenus ipsa vi potestatis dominativae 
a Superioribus dantur, non ligantur. » Et tamen religiosus tran- 
siens ad aliam religionem, durante novitiatu, ex peculiari legis 
dispositione tenebitur ad obediendum etiam vi voti (n. 163). 

Quid igitur? — A. Poschl (Kirchenrecht, p. 289), haeret 
anceps, ct inquirit utrum de voto aliquo novo agatur, an de 
anteriori quod jam emiserat in Religione relicta (1)? Sed non 
est cur dubitemus ; hic enim agitur de voto quod jam fecerat in 
prima sua Religione. Tale votum, quamvis sit directum ad 
Deum, in facie tamen Ecclesiae fieri debet, ct ab Ecclesia vel 
saltem nomine Ecclesiae acceptatur sub ejusque tutela rema- 
net ; est enim votum publicum (cf. can. 1308, $ 1). Exinde 
autem et hac occasione acquirit Ecclesia aliquod jus, tanquam 
vicaria Christi, quod jus etiam poterit delegare. 


(1) Der Ubertrctendc hat im neucn Verbandc das Noviziat zu leisten, 
und cr 1st deni Obéra, des letztercn und dein Novizcnmeister zu Gchor- 
sam verpflichtet (ratione voti obedientiae, des álteren?) » 

53. | Igitur, ex modo dictis, colligere juvabit, appellationem 
« potestas ex voto » non esse prorsus rejiciendam, sed tamen 
rectius explicandam. Non enim eodem plane sensu dicitur 
potestas specialis ct distincta, quo recensetur jurisdictio aut 
dominationis facultas ; id tamen maxime in se habet ut ab 
altero possit legitime speciale aliquod exigi debitum. Jamvero 
ut supra dicebamus cum Bossio, nomen : potestas est aequi- 
vocum, et debet intclligi secundum subjectam materiam. Quare 
in agitata hac nostra quaestione facile occurrere posset aliqua 
contentio de nomine, quod non latuit ipsum Suarezitim Is enim, 
opportunitate facta, sensum suum intime manifestavit, haec 
latiore scribendo calamo (tr. VIII, 1. II, c. vm, n. 2)) : « Sit ergo 
certum, posse Praelatum religionis in conscientia obligare subdi- 
tum per legem, vel praeceptum suum justum. Hoc est certum 
et commune apud omnes auctores, quos referre non est necesse, 
quia res videtur certa de fide, supposito universali consensu 
Ecclesiae, et vero statu religioso, ejusque institutione et appro- 
batione. Itaque duplex est titulus hujus potestatis. Prior est 
votum obedientiae, et de hoc sufficiunt quae de illo voto dixi- 
mus, quia subditum obligari hoc voto, ct superiorem posse ex 
ilo obligare, comparantur sicut actio ct passio ; non enim 
potest subjectum pati, nisi potestas sit in agente ; 1ta ergo non 
posset subditus obligari, nisi esset potestas in Praelata ad obli- 
gandum. QOstendimus autem supra, tomo praecedenti, reli- 
giosum obligari ex voto ad parendum ; ergo et superior potest 
illum obligare ; obligatio autem ex voto est in conscientia ;ergo 
Praelatus potest in conscientia obligare. Contendere autem 
quis posset tunc non obligare Praelatum, sed votum ipsum; Prae- 
latum autem solum veluti explere conditionem, sine qua votum 
non obligaret. Sed hoc solum est de verbis contendere ; fatemur 
enm illam obligationem hoc titulo consideratam provenire ex 
voto ; tamen quia votum ipsum non obligat ad talem actum, 
nisi medio imperio superioris, ideo merito dicitur superior/wfonr 
potestatem ita praecipiendi, ut alter in conscientia parere tenea- 
tur, sive Praelatus proprie obligationem imponat, sive exhibeat 
materiam, cui veluti inhaeret obligatio ex voto. » Ita Suarez, 
et ne quis existimaret sermonem hic esse de potestate domina- 
tiva in se, ipse auctor inscripsit haec verba titulo : « de potes- 
tate dominativa hic non agitur. — Primo, ex titulo voti obe- 
dientiae. — Contentio de nomine tollitur. » 

$ II 
De recta definitione et de extensione potestatis ex voto. 


54. — Re vera, ut optime innuit cl. Suarez, votum religio- 
sae obedientiae est titulus quidam specialis cur possit a Superio- 
ribus exigi ut obedientiam praestant subditi. Huic enim debito 
subditorum vi cujus obedire tenentur, respondet utique jus 
quoddam, quo satistactio hujus debiti exigatur ; ct illud jus à 
superioribus exercetur, et vocatur : potestas ex voto. En recta 
notio, ni fallor, hujus potestatis, si tamen est potestas, quamvis 
definitio quam invenis apud Ferrari, Superior. General. Bar- 
nabitarum (n. 102), magis videatur esse communis : « Potestas 
voti ait, illa dicitur quae Superiori competit vi voti obedien- 
tiae a subditis emissi. Innititur autem virtute religionis, dum 
aliae potestates innituntur justitiae.» In. qua definitione a 
Ferrari tradita, id minus placet, quia aliqua nova potestas 
superiori dicitur tribui propter votum, quod ad ipsum dirige- 
retur. Sed votum religiosorum non fit directe Superiori, ct 
jam supponit aliquatenus potestatem quamdam, cui superad- : 
ditur et quam corroborat, juxta verba cl. Piat, qui votum obe- 
dientiae religiosae habet ut « corroborans virtute religionis 
subjectionem subditi erga Superiorem » (I, q. 737, p. 600). 

Est ergo potestas ex voto, si tamen hoc nomine velit eam 
aliquis appellare, potestas sui generis, quod clare apparet cx 
modo citatis Suarczii verbis. Aptius quidem designaretur tan- 
quam « titulus quidam specialis, inducens pro subdito obliga- 
tionem obediendi ». Simili autem modo loquendi non tantum 
praedictus utitur Suarez, verum etiam non unus ex aliis aucto- 
ribus. Adde hunc esse communem sensum omnium fere religio- 
sorum, acceptionem ipsius Religionis ac intentionem voventium 
dum sacram peragunt professionem. Legimus quidem haec 
apud Cunigliati, O. P. (t. IL, c. in, n. 2): « Religiosus parere 
tenetur obedientia necessitatis suo superior triplici titulo ; 
nempe traditionis titulo (potestas dominativa), titulo voti Deo 
emissi, et titulo jurisdictionis qua pollet praelatus. » Simili 
modo inter canonistas recentiores non dubitat cl. Wernz affir- 
mare ` Qui Superiores proprii ct legitimi, quibus pro facultate 
praecipiendi non raro ex diversis titulis ipsis propria sive ex 
ipso voto, sive cx traditione vel potestate dominativa, sive ex 
jurisdictione spirituali vi voti obedientiae a religiosis parendum 
est, sunt Romanus Pontifex et Congregationes Romanae et 
Superiores religiosi proprii instituti » (III, n. 652). 

55. — Deinde si solam materiam et objecta consideremus 
ad (piae praedicta voti potestas se extendit, non recte diceremus, 
eam sub hoc quoque respectu facultatem aliquam esse novam 
sensu proprio et vero, ab alus duabus potestatibus omnino 
distinctam. Ipsa enim, servatis servandis de quibus in secunda 
operis parte fusius disseremus, superadditur potestati domina- 
tivae aut jurisdictionali, ita ut nexu religionis firmet et sanciat 
obligationem jam alias habitam, quamvis ex fonte diverso. 
Itaque asserere potuit Lcssius (l. IL, c. x1vi, n. 25), ! vinculum 
voti vel juramenti supervenire potestati imperandi, ita ut tenea- 
ris obedire non solum lege obedientiae, sed etiam ex voto vel 
jurejurando. » Sed jam antea idem auctor expresse affirmaverat 
(c. x1i, n. 80), » non formaliter per votum, sed per traditionem 
sui in jus Religionis ct acceptationem Superioris, fieri mem- 
brum illius corporis et subditum : votum autem solum esse 
conditionem. » Jamvero per potestatem fit aliquis vere Superior, 
cui sub hac ratione obedire tenentur subditi (1); votum vero, 
cum sit nonnisi quaedam conditio juxta dicta Lessi, directe 
non constituit novam aliquam potestatem, nec de se rationem 
praebet ut aliquis sit Superior. Sed novo tantum praesidio ac 
munimine fulcire dicitur auctoritatem quam, facta sacra pro- 
fessione, in suos subditos acquirunt Superiores, ita quidem 
ut possint hi etiam ratione speciali virtutis religionis illud jubere 
quod alio titulo sibi proprio rite praeciperent. Nervose quidem 
id exprimit Suarez, referens ipsam doctrinam D. Thomae (tr. VII, 
|. X, c. 1v, n. 2) : « Hoc votum, quatenus est promissio ad Deum, 
nihil aliud est quam promissio faciendi quod alius voluerit, et 
aequiparatur promissioni conditionatae : Si alius consenserit, 
vel ita judicaverit, quae obligat impleta conditione ; hic autem 
impletur conditio, hoc ipso quod superior voluntatem suam 
sufficienter significat. » 


Itaque satis recte aliquis posset dicere cum eodem Suarez (tr. 
VIL, 1. X, c. v, n. 6) et cum Salmanticensibus (tr XV, c vi, n. 45), 
per votum obedientiae quasi specificari et extolli illam traditionem 
sui Ipsius, qua confertur Superiori dominativa potestas in subditos ; 
hanc enim perficit votum et quasi consummat in ordine ad statum 
religiosum. Homo namque non teneretur « sacra obligatione ad 
fidelitatem servandam in ea traditione, ut ait Suarez, nisi ad illam 
accederet obedientiae votum. » Firmat ergo votum « quasi inten- 


(1) Suarez scribit (de rei. tr. X, 1. IV, c. xiv, n. 14) : « Constituitur 
autem Superior in ratione Superioris per potestatem dominativam aut 
jurisdictionis ; nam illa seclusa, homine^ aequales sunt. » 

sive hanc eaxndem obediendi obligationem, qua tenetur religio- 
sus erga suum Praelatum, et hoc modo, teste eodem Suarezio, 
. circa idem auget obligationem.» Imo extendit debitum obedicntiae 
ita ut ab ipso hoc non tantum intensive consolidetur et quasi interne 
fulciatur, verum etiam quasi ab extero novo et speciali titulo affi- 
ciatur. Promissio quippe Deo facta addit debitum religionis, 
quod sensu proprio ac stricto in traditione de se non contineretur ; 
cum exploratum sit traditienem fieri directe. vel Praelato vel 
Religioni, eamque acceptari nomine Ecclesiae. Quare votum reli- 
giosae obedientiae revera est ! additio quaedam novae et excellen- 
toris rationis obligationis », ut supra dictum fuit (1), et sub hoc 
respectu certo certius novum et specialem in se habet titulum, cur 
obsequium praestet religiosus. 


56. — Quamvis igitur nova ex voto addatur quaedam obligatio 
caque gravioris etiam generis, scilicet fidelitatis ad Deum prop- 
ter specialem promissionem directe Ipsi praestitam, tamen 
quoad objecta quibus applicatur votum, eaedem arctiores vigent 
obedientiae strictae limites ; et sub hac ratione non licebit 
aliquam novam adstrucre voti potestatem. Objecta enim haec 
lege ac necessitate obedientiae express^ continentur, nec plura 
sunt quam quae ab ipsa proponuntur. Quare ad sola praecepta 
superiorum ampliatur votum, non vero ad ea quae sunt con- 
silii ac perjeclionis, quae a statu voventium sunt aliena, aut 
quae directe in conscientia ad obedientiam praestandam non 
obligant. 

Quae res est certissima, si de voto loquamur professionis 
religiosae ; etenim tak votum utique est de obedientia praes- 
tanda, objectum autem obedientiae est praeceptum. Quando 
igitur non adest praeceptum, nec obligatio aderit voti. 

Optime id demonstrat explicatque Suarez (tr. X, l|. IV, 
c. Xiv, n. 8), hanc proponens objectionem : « Dices : cur non 
potest intelligi sub materia hujus voti non solum praeceptum, 
sed quamcumque voluntatem Superioris comprehendi, ita ut 
promissio non tantum sit de observando praecepto, sed etiam 
de exsequenda voluntate Superioris, quocumque modo inno- 
tescat? »- Prima ratio quam tradit auctor, desumitur ex usu 
communi et ex facto quodam singulari, nempe institutione 
religionum, cui se debet accommodare religiosorum voventium 
intentio. Secunda vero ratio inde deducitur, quod | illud invol- 
veret repugnantiam » in voto obedientiae, si sub ipso etiam 
comprehendatur exsecutio alicujus voluntatis Superiorum, 


(1) De his late tractat Suarez (tr. VIL, 1. X, c. vi, etc.) 

quae non strictam imponit conscientiae obligationem. — 
Sed satis speciosa apparet talis argumentatio, cum supponat 
tanquam certum,votum fieri de obedientia stricto sensu accepta. 
En verba cl. auctoris : « Secundo, quia illud involvit repu- 
gnantiam ; nam contra praeceptum distinguimus illam volun- 
tatem Superioris, quae non inducit rigorosam obligationem ; 
sj autem exsecutio hujus voluntatis etiam esset sub voto 
comprehensa, necessario induceret obligationem, quia applica- 
ret sufficientem materiam voto ; involvitur ergo repugnantia. ! 
— Plures alias adhuc profert rationes idem Suarez, quae hoc 
videntur inniti principio : votum religiosorum eo fit modo ut 
supponat conditionem aliquam ; et conditio haec est : si vult 
superior me ad obedientiam obligare. Quamdiu igitur Superior 
non, vult obligationem imponere, nec conditio implebitur nec 
locum habebit usus voti. — Et re quidem vera, votum obedien- 
tiae quale occurrit in sacra professione, ad nullum actum deter- 
minatum per se et immediate obligat, nisi intercedat prae- 
ceptum Superioris circa aliquem actum ; religiosi enim solum se 
obligant voto « ad obediendum » Superiori (1). Sub nomine 
superioris intendo quoque S. Regulam, juxta usum probatum 
et intentionem Religionum ac voventium. Recte enim asserit 
S. Alphonsus (Theol. mor. 1. IV, c. 1, n. 41) : « ... Regula non est 
minus praeceptiva quam vox superioris, et subditus promittens 
observationem Regulae, eo modo quo ipsa intendit, se obligare 
censetur. » 

Concludit autem Suarez, votum quoddam vi cujus aliquis 
vellet promittere Deo etiam id exsequi quod desiderio aut bene- 
placito alterius congrueret, non esse votum obedientiae. Xon 
enim daretur locus materiae obedientiae, ut in primo capite 
hujus partis diximus, exponendo doctrinam D. Thomae circa 
virtutem specialem  obedicntiae ; esset ergo tantummodo 
aliquod votum « talis materiae sub tali conditione , ut notat 


(1) In hanc rem scribit Suarez (l. c. n. 8) : a Ratio autem a priori 
est, quia licet obligatio ad obediendum fieret in voluntate voventis, 
illa tamen secundum se est solum conditionata, scilicet, si Superior 
voluerit et ideo, quod talis obligatio transeat in absolutam, seu actu 
exerceatur, pendet ex voluntate Superioris ; quamdiu ergo ipse non 
vult obligare, votum non potest obligare ; quamdiu autem non prae- 
cipit, non vult obligare ; ergo repugnat ut ex illa voluntate Superioris, 
cpiae praeceptum excludit, oriatur obligatio voti, quia non impletur 
ejus conditio ; nec potuit subditus velle se obligare etiam cum sola 
illa voluntate ; alioquin vellet obligari, etiam quando Superior non 
vult eum obligare, quod repugnat ipsi voto obedientiae. » 

Suarez. — Quae profecto vera sunt, si sumamus obedieritjam 
secundum sensum suum proprium ac theologicum, non vero si 
virtutem intendamus, quae, teste Lcssio (1. IL, c. XLVI, n. 28), 
« generatim et vulgo obedientia dicitur, cujus ratio praecise 
in eo consistit, quod quis se voluntati Superioris in operando 
accommodet, sive praecipiat, sive non.» Juxta hanc igitur 
distinctionem accipiendum est quod absolute deinde affirmat 
Suarez (l. c.), scribens : « Quocirca, si ponamus (hoc enim non 
repugnat) aliquem promittere Deo facere hoc vel illud, si alius 
voluerit, quamvis voluntas ejus non sit praecipiens, sed tantum 
consentiens aut desiderans, illud non esset votum obedientiae... 
votum ergo obedientiae habet pro materia praeceptum alterius ; 
et ideo quamdiu illud non imponitur, proprie exerceri non 
potest, nisi tantum in affectu, et praeparatione animi, ut 
explicavi (1). » | '« 

Ex his Suarezii assertis id quoque fit manifestum, cur aliqua 
potestas « praecipiendi ex voto » dicatur inesse Superiori, et 
quomodo talis facultas praecipiendi ex voto non arbitraria et 
absoluta, sed multis modis circumscripta sit statuenda ac valde 
limitata, ut fusius in secunda parte declarabimus. 


57. | Hucusque praesertim egimus de voluntate Superiorum 
si Superiores considerentur tanquam personae singulares, quam- 
vis S. Alphonsus cum Busembaum et aliis, cis simpliciter adjun- 
gat S. Regulam. Attamen specialis quaedam difficultas occurrere 
videtur de S. Regula ; quam obicem tangit I). Thomas, dum 
affirmat in Quodlib. 1, q. 9, a. 20 : « Est ergo considerandum 
quid sit illud ad quod religiosus voto professionis se adstringit : 
et si quidem religiosus profitendo. voveret se regulam servatu- 
rum, videretur se obligare voto ad singula quae continentur 
in regula ; et sic, contra quodlibet eorum agendo, peccaret 
mortaliter... » Ipse deinde S. Doctor enumerat quae continentur 
in Regula : « Non autem omnia, ait, quae in regula continentur, 
sunt praecepta : quaedam enim sunt monitiones sive consilia ; 
quaedam vero ordinationes sive statuta quaedam, ut quod 
post Completorium nemo loquatur. Hujusmodi autem statuta 
quae in regula continentur, non habent vim praecepti.» Exinde 


(1) Suarez scripserat n. 7 : « Neque hic habet locum anticipatio, per 
quám dici potest religiosus praevenire praeceptum... et ideo non admit- 
tit proprium actum voti in exercitio seu effectu, ut sic dicam ; quam- 
vis in affectu et praeparatione animi in co actu ostendatur voluntas 
promptissima ad observationem voti, si ejus materia poneretur ». Cf. 
tertiam partem hujus operis. 

concludere oportebit vim obligandi ex voto quae inest S. Regu- 
lae (adaequatur enim haec voci Superioris), se extendere ad 
statuta quoque ac consilia monihonesque. Ergo datur ex hac sal- 
tem parte aliqua potestas ex voto, quae non solum ad praecepta 
pertinet, verum jetiam ad consilia porrigitur. 

Nec ipse Suarez negat, id quoad S. Regulam fien posse, 
imo aperte declarat, non esse dubium « quin praeter votum 
obedientiae possit intclligi votum  observandi regulam, imme- 
diate ad hoc obligans, sive in illa observantia intercedat vera 
ratio obedientiae, sive non... » Sed tale votum aliud esset 
quam votum obedientiae sensu vero et -proprio ; latius enim 
pateret et amplum utique videretur esse. Si tamen factum 
fuisset, revera obligationem adderet specialem etiam iis Regu- 
lae partibus, quae non praecepti haberent rationem nec de se 
obligationem conscientiae 1imponerent ullam. Ratio vero haec 
est, quia votum vere et proprie in has quoque caderet Regulae 
partes, « tanquam in partem materiae suae. ! [mo ut vidimus, 
S. Thomas putat hoc casu fractionem cujuscumque regulae 
peccatum constituere mortale (1). Sed hoc est bene intelligen- 
dum, et ut recte interpretatur Suarez (l. c., n. 15), peccatum 
erit mortale ex genere suo, quod non excludit culpam venialem 
ex levitate materiae, sicut fit fractione cujusque voti. Votum 
enim in pluribus per modum legis se habet, quam quisque sibi 
ponit, ea firmando sacra promissione quae spontanee propria 
quis amplexus est voluntate (2). 


Haec igitur Supponit D. Thomas de voto servandi Regulam, 
idque sic fieri posse plane affirmat At de facti , teste Suarezio. tale 
votum in professione religiosa nunquam emittitur quia solum fiunt 
«tria vota paupertatis, castitatis et obedientiae Idem sentire quo- 
que videtur .| ngelicus, cum subdat : « Sancti ergo patres qui ordines 
instituerunt, nolentes hominibus injicere damnationis laqueum, 
sed magis viam salutis, ordinaverunt talem professionis formam 
in qua periculum esse non posset ; sicut in ordine Fratrum Prae- 
dicatorum est cautissima et securissima forma fprofitendi... 
(Quodl. I, a. 20) Eamdem tuetur sententiam Aquinas in Summa. 
2. 2. q. 186, a. IX, ad | : « Ad Primum ergo dicendum, quod ille qui 
profitetur regulam, non vovet servare omnia, quae sunt in regula, 
sed vovet regularem vitam, quae csséntialitcr censistit in. tribus 


(1) Quodl. I, a. 20 :« ... et sic contra quodlibct eorum agendo pecca- 
ret mortaliter, et ex hoc sequeretur quod religionis status esset religio- 
sis in laqueum peccati mortalis, quod vix aut nunquam possent decli- 
nare. » 


(2) Cf. Suarez, tr. VIL, 1. X, c. iv, n. 14. 

praedictis (votis), unde et in quibusdam religionibus cautius ali- 
qui profitentur non quidem regulam, sed vivere secundum regu- 
lam. » Ita quidem contingit ut saepe saepius nec ipsa statuta seu 
ordinationes in Regula contentae, materiam praebeant ad quam per- 
tinet obligatio ex voto, nisi denuo praecipiantur a persona Supe- 
rioris ; et hoc innuit Doctor Angelicus, scribendo (Quodl. I. q. 9, 
a. 20): Hujusmodi autem statuta quae in regula continentur, non 
habent vim praecepti ; sicut nec praelatus statuens aliquid, inten- 
dit semper ad peccatum mortale obligare per praeceptum... unde 
stultum esset putare quod monachus frangens silentium post 
Completorium peccaret mortaliter, nisi forte faceret hoc contra 
praeceptum praelati, vel ex contemptu regulae (1). » Supponit 
autem hic iterum Sanctus Doctor, praeceptum ita obligare ut ejus 
violatio sit peccatum mortale ; idantur tamen praecepta quae per 
se reatum tantum peccati venialis inducunt, si migrentur. Porro 
obligatio Regulae poterit esse sub veniali ; sed de hac quaestione 
convenientius disseremus in parte altera et tertia operis. 


58. — Quid demum, si praeceptum detur sub poena tantum- 
modo obligans : utrum tale praeceptum est materia ad quam se 
extendit potestas ex voto, annon? 

Praeceptum « mere poenale », ut aiunt, obligat quoque in 
conscientia, sed non absolute, neque directe ad ipsam rem quae 
intenditur, sed ad poenam. Habet ergo aliquid de ratione prae- 
cepti, quamvis minime sit praeceptum strictum seu absolutum 
seu rigorosum, quod per se directe in conscientia obligat ad 
ponendum actum, si exigatur, juxta materiam, vel ad eum 
omittendum, si prohibeatur. Jamvero notum est plurimas 
dari Regulas, quibus non paucae continentur praescriptiones 
« mere poenales ». Quod ipse testatur Divus Thomas, loquens 
de Regulis sui Ordinis (2. 2. q. 186, a. 9 ad 1) : « ... In aliqua 
tamen religione, scilicet ordinis Fratrum Praedicatorum, trans- 
gressio talis vel omissio ex suo genere non obligat ad culpam 
neque mortalem, neque venialem, sed solum ad poenam taxa- 


tam sustinendam ; quia per hunc modum ad talia observanda 
obligantur. » 


T 
similis declaratio habetur pro Constitutionibus Societatis Jesu, 
ut constat ex 6 part. Constit., c. 5, ubi pronuntiatur « universas 
Constitutiones, declarationes, aut ordinationes, exceptis tantum 
Societatis votis, non inducere obligationem ad peccatum | mortale 
vel veniale, nisi addantur expresse signa hujus obligationis, ubi 


(1) Statuta quae in Regula continentur, possunt diverso modo obli- 
gare juxta intentionem legislatoris aut usum receptum, qui optimus est 
interpres obligationis eorum. Cf. Vermccersch, I, 228 sqq., 288, 296. 

ponuntur haec duo, in nomine Domini nostri Jesu Christi, etc. » 
Obligant tamen hae Constitutiones, ut ipse fatetur Suarez et 
unanimis est doctorum sententia, ad poenam sustinendam etiam 
in conscientia, sive hacc sit taxata, sive a Superiore imponatur 
(tr. VIII, 1. I, c. n, n. 14). Similis autem conclusio patet ex iis 
quae S. Alpkonsus delibat circa obligationem S. Regulae in Theol. 
sua mor., 1. IV, c. 1, n. 10 et 42, uoi legimus : « ... Quia talis regula 
non continet proprie praeceptum ; sed tantum est ordinatio seu 
monitum obligans tantum ad poenam, si imponatur. — St. Thomas 
Laymann, etc. (1). » 


Regula cum sit quaedam lex religiosorum, debet saltem ad 
poenam sustinendam transgressores in conscientia obligare 
ad instar legis ; nam ut bene notat Suarez (tr. VII, I. X. c. vn, 
n. 16), in omni lege necessarius est saltem hic modus obliga- 
tionis. Quaelibet enim lex, juxta doctrinam S. Thomae et theo- 
logorum omnium, obligare debet in conscientia ad aliquid (2). 
sit ergo haec conclusio : si poena quaedam a Regula imponatur 
in conscientia sustinenda, sive hacc sit ratione speciali ab 
ipsa regula taxata, sive dicatur a Superioribus imponenda 
et ab his de facto imponatur, jam tunc aderit materia conveniens 
voto obedientiae, et ideo ex consectarüs quoad hanc partem 
praecipere valebit Regula ex voto. 

Et ratio est : ibi intercedere poterit verum praeceptum, et 
idcirco nihil 1mpedit quominus ad usum deducatur ipsa potes- 
tas, quae competit Regulae, praecipiendi ex voto. Apertis 
verbis hanc tuetur sententiam cl. Suarez (l. c. n. 16) : « Si ergo 
occasione talis regulae et transgressionis ejus, religiosus tandem 
compellatur poenam sustinere, vel satisfactionem aliquam 
exhibere pro transgressione Regulae, tunc sicut non potest in 
conscientia resistere quia ad hoc saltem obligatur ex vi regulae, 
ita quoad hoc votum obedientiae habet suam obligationem, 
quia jam ibi habet locum materia ejus. » 

Quare recte videtur citatus auctor haec per modum conclu- 
sionis proponere posse, resolvendo etiam ex integro ipsam dif- 
ficultatem initio propositam : num praeceptum ad poenam 
tantum obligans, sit materia ad quam se extendit potestas ex 
voto : «Tandem ex dictis, ait loco cit. n. 17, intelligi potest 
quod, sicut transgressio regulae, etiam quatenus non obligat 
in conscientia, est imperfectio quaedam virtutis obedientiae, 


(1) Cf. edit. Gaudé, vol. II, p. 476. 
(2) Cf. Marc-Gestermann, Inst. mor. I, n. 177, qui dicit id esse de 
fide quoad leges ecclesiasticas, et esse omnino certum quoad leges civiles. 

quia non se extendit ad id quod est optimum, magisque decens 
in tali statu, secundum talem virtutem, quale est conformari 
non tantum praecepto, sed etiam simplici voluntati superioris ; 
ita etiam eadem transgressio in viro religioso est "imperfectio 
intra virtutem religionis et voti, quia licet simpliciter non 
frangat promissionem, deviat aliquo modo a perfectiori obser- 
vatione ejus et disponitur aliquo modo, ut facile possit illam 
rumpere, saltem in levi aliqua parte ejus. » 

Quanquam igitur praecepta mere poenalia sint etiam quodam- 
modo praecepta, quia saltem disjunctive et alternata condi- 
tione aliquid praecipiunt, ut in primo capite dictum fuerat 
(nempe aut rem faciendam esse omittendamve, aut poenam 
esse sustinendam) ; attamen cum hujusmodi praecepta revera 
nec stricta sint nec absoluta respectu ipsius actus ad quem 
pertinent, ideo per se ad potestatem praecipiendi ex voto 
se non referent, sed eorum violatio positivam constituet 
imperfectionem adversus religionis virtutem. Quare donec 
imponatur aliqua poena (nisi haec ab ipsa Regula taxetur, ut 
diximus), nulla aderit directa obligatio ratione voti ; et soluta 
manet proposita difficultas. 


59. — Constat ultimo apud auctores fere omnes, potestatem 
.praecipiendi ex voto se non extendere ad ea opera virtutis, quae 
sunt « omnino extranea et aliena ab statu voventis, ut loquitur 
Suarez, etiamsi non sint directe pugnantia cum statu voven- 
tis (1). « Hoc autem est certum, praesertim cum agitur de voto 
religioso in professione sacra emisso, ut in secunda parte copio- 
sius explicabimus. 

sed aliquo saltem modo etiam valet de simplici voto obedien- 
tiae privato, nisi alia sit positiva voventis intcn.tio. Exemplum 
talis voti privati refert Suarez, loquens de viro saeculari, qui 
promittit obedientiam suo confessario, camque vovet. « Si vir 
nobilis, asserit ipse (tr. VII, 1. X, c. iv, n. 20), secularis ac dives 
promittat obedientiam confessori suo, non proptcrca poterit 
illi praecipere ut vilioribus vestibus utatur, quam deceat 
statui suo, aut quod viles et abjectas actiones publice exerceat, 
et sic de alius. » Ratio autem est prudens interpretatio inten- 
tionis voventis ; quia nisi constet de contrario, praesumitur 
vovens non voluisse aliter se obligare. — Et haec praesumptio 
generalis est, si agitur de statu religioso ; quia religiosi non 


(1) Tr. VIL, 1. X, c. m, n. 20. 

vovent obodientiam nisi secundum Regulam, et corum obedien- 
tia tota continetur intra limites professionis religiosae. 

Non semper tamen nec ubique eadem dicenda est conditio 
eorum qui publicum votum emittunt et privatum, etsi verum 
sit in. genere quod notat Suarez, votum religiosorum opti- 
mum esse exemplar voti privati ac simplicis, illudque priva- 
tum votum fieri ad quamdam imitationem et participationem 
status religiosorum (1). Nihilominus non modicum quandoque 
intercedere' perspicitur discrimen inter utraqui praedicta 
vota, ut Jam insinuavit Lessius hanc exagitando quaestionem 
(I. II, c. XLT, n. n) : « Dices, possum me alteri subjicere, eli- 
gendo illum in Superiorem, cique vovendo castitatem, obe- 
dientiam, et paupertatem, etc.? » — Tametsi in responsione 
quam tradit Lessius, videatur is subobscurus (requirit nempe 
in omni Superiore ut possit praecipere ex voto, potestatem 
quamdam spiritualem, scilicet jurisdictionis, huicque soli 
agnoscit vim «imponendi necessitatem parendi ») ; at vero 
distinctionem aliquam ipse indicat inter modos vovendi obe- 
dientiam, habita ratione confessarii. Addit enim statim : «... Hu- 
Jusmodi privata obedientia, ob multa incommoda et pericula 
plerumque improbatur a sapientibus. Unde etiam in nostra 
Religione (2) confessarüus vetitum est ne eam admittant. 
Etenim duplici modo posset voveri obedientia, nempe aut cum 
promissione obediendi et deditione subjectionis ad aliquem 
hominem directa, aut cum sola promissione Deo facta id agendi 
quod alius homo imperaverit, quamvis hic non sit aliunde 
superior. — In primo casu, non solum quasi applicare potest 
homo obligationem voti, exhibendo materiam ejus ; sed etiam 
eam poterit absolute exigere et ad illam cogere, servatis tamen 
servandis juxta promissionem factam (3). 

Equidem D. Thomas (2. 2. q. 88, a. 5, ad 3) primum tantum 
commemorat modum et asserit hac ratione fieri obedicntiae 
votum : «... Et per hunc modum intelligendum est votum, quo 
quis vovet aliquid... praelatis ; ut ipsa promissio facta praela- 


tis cadat sub voto materialiter inquantum scilicet homo vovet 
) 


(D) Cf. Suarez, tr. VIL L. X, c.m, n. 20;c. iv, n. 6 et 11 ; . Item 
argumentum, ait, factum de religiosis est valde efficax, quia eorum obe- 
dientia est quasi exemplar omnis voti simplicis obedicntiae... » 

(C) In Societate Jesu ad quam Lessius pertinebat. 

(3 Suarez, tr. VIL, 1. X, c. ll, n. 11 sqq. ; Vermeersch., 1. n. 288 ; 
n. 290. Ibi expresse loquitur Vermeersch de « potestate |l] virtute s oboe 
dientiae » quam habgnt Superiores et Superiorissae etiam Congregatio- 
nis non exemptae. 

Deo, se impleturum quod praelatis promittit. » — Quamvis 
autem Soto, O. P. contrarium sentiat, sententiam D. Thomae 
habet Suarez tanquam Jprobabiliorem, eique adhaeret (1). 
similiter S. Alphonsus Suarezium sequitur ac ejus doctrinam 
approbat (ut supra dicebamus), quoad hanc saltem partem (2). 
Mens autem S. Thomae non est perperam intelligenda aut 
explicanda ; ipse enim loco citato non de voro privato, sed magis 
de voto publico videtur loqui. Alter ergo modus quo potest 
voveri obedientia, ab ipso nec negatur nec rejicitur, ut notat 
in verba Aquinatis Suarez (c. 2, n. 13) : « ... Votum obedientiae 
fieri potest aut in religione aliqua, aut privatim extra religio- 
nem ; de priori loquitur specialiter D. Thomas, et de illo proba- 
bilius est tale votum adjunctam habere promissionem homini 
laetam, quia et ex jure et ex consuetudine id satis colligitur, 
et ex fine seu effectu, quia ex vi talis voti potest vovens cogi 
a Praelato ad observantiam regularum... De posteriori autem 
modo vovendi obedientiam, nihil D. Thomas locutus est, nec 
immerito... » Recurrere enim oportebit, quo accuratius deter- 
minetur alter modus, ad ipsam voventis intentionem, quae 
forte non una semper constabit ratione. 

Quare in hanc rem non absque laude animadvertit. illustris 
P. Vermeersch (l, n. 288) : ... « Observes votum obedientiae 
esse genere duplex. Possum enim mere, sine obligatione ad 
alterum hominem, Deo promittere me facturum quoci ille alter 
jussent : quo pacto alter nullatenus fit meus Superior. Atque 
haec est melior ratio qua laudabile fit votum obtemperandi 
con/essario quem  elegeris prudentem. Quanquam facultas 
mutandi Confessari etiam ab eo servari potest qui sibi Con- 
fessarium elegerit in Superiorem. Vel possum promittere Deo 
obedientiam quam simul, immo in priore rationis signo, debeo 
alteri qui per se vel ex ultronea mea deditione est mihi legi- 
timus Superior. » Deinde, ostendit auctor citatus, quomodo 
sit aliqua obedientia religiosorum ex exigentia status perfec- 
tionis, et etiam propter rationem « coenobiticam » qua hodie- 
dum status religiosus vigere jubetur. Concludit, haec quoque 


(1) Tr. VIL 1. X, c. n. n. 13, ctc. vi, n. 1 sq. Assent Suarez dicta 
Soti in hac re sibi non cohaerere. 

(2) Theologia moralis, 1. IV, c. 1, n. 46. Quamvis S. Doctor cum Sal- 
manticensibus dicat, laedi virtutem « obedientiae », Suarez autem vir- 
tutem justitiae strictae designaie videatur, in hoc concordant, id fieri 


« ratione promissionis et traditionis factae de seipso [l] professione » 
(S. Alphonsus, l. c.). 

Jactitando : « Quia igitur eo spectant substantialia vota reli- 
giosorum ut nexu promissionis ad Deum firment statum reli- 
giosum, apparet posteriore modo voveri obedientiam a religiosis. - 

Tandem et ipse Vcrmeersch sententiam amplectitur D. Tho- 
mae et Suareziü quoad naturam potestatis ex voto ; addit 
enim : « Ceterum, eo quod Praelatus regularis exigere valet 
obedientiam seu voti exsecutionem, manifestum facit obedien- 
tiam ipsi deberi. Facultas enim exigendi est argumentum juris. 
Nec raro idem proditur ipsa voti formula, qua non soli Deo 
sed ipsi etiam Praelato diserte promittitur obedientia. » 


Et revera ut referunt Ballerini-Palmieri et Oietti (1), haec est 
professionis formula qua utuntur Jesuitae : « Ego professionem 
facio, et promitte omnipotenti Dei ... et tioi Reverendo Patri N. N. 
Praeposito Generali Societatis Jcsu, perpetuam paupertatem, cas- 
ttatem et obedientiam... Insuper promitto specialem obedientiam 
summo Pontifici circa missiones... » Ex hac formula liquide appa- 
ret duplicem adesse promissionem, unam Deo, alteram homini ; 
sed promissio conjungitur cum aliqua traditione, ut superius 
latius ostendimus. 


Facilius nunc cx his declaratis eruere licebit quaenam voti 
intercedat relatio ad potestatem dominativam et ad jurisdictio- 
rem praecedentibus articulis descriptam. 


$ III 


De relatione potestatis « ex voto » ad potestatem dominationis 
et jurisdictionis. 


60. — Constans haec videtur fuisse Aquinatis doctrina, quam 
tenent S. Alphonsus, Suarez et plerique doctores antiquiores, 
necnon plurimi scriptores recentes haud mediocris valo- 
ns (ut Piat, Wernz, Priimmer, Ballerini-Palmieri, Vermeersch, 
P. Mouton, etc.), ipsam obedientiae promissionem, quam emit- 
tunt religiosi in favorem Superiorum suorum  legitimorum et 
qua hi acquirunt potestatem dominativam proprie dictam, 
religionis voto superaddito corroborari ac sanciri. Ex tali vero 
Obedientiae voto enascitur Superioribus competentibus jus 
strictum exigendi debitum promissionis etiam Deo factae, 


(1) Synopsis rerum moralium et juris pontificii, ed. 3, vol. 2. p. 2759. 
— Ballerini-Palmieri (vol. 4, tr. IX, c. 1, n. 165), addit : « ... Nec repu- 
enat idem duobus promitti, si eorum alter alteri est subordinatus, ut 
Praelatus Deo. » 

exercendo quasi potestatem vicariam nomine Dei ; quae potes- 
tas sui generis vocatur a quibusdam nec immerito : potestas 
voti, seu ex voto. 

Non autem potestas dominativa in potestate voti consistit, ut 
quidam statuerunt auctores, quos initio hujus articuli citavi- 
mus. Namque ut recti? innuit S. Alphonsus, etiam praecise a 
voto, obligat potestas dominativa quae fundatur in humana 
quadam promissione ct traditione erga Religionem ct Prae- 
latum. Votum autem ad Deum ipsum dirigitur, et non fit 
homini. Inde potest fieri ut dominativa aliquis Superior gau- 
deat potestate, etiamsi non praecipere valeat ex voto. Omnes 
enim Superiores, juxta Priimmer (Manuale jur. eccl. q. 186), 
dummodo jure aut vi Constitiuionum veri sint Superiores, 
dicuntur habere potestatem dominativam (1) ; non eodem tamen 
modo omnes nec ubique fruuntur potestate praecipiendi vi 
voti, ut in secunda parte latius exponemus. 


6l. | Ex alia vero parte nimium esse perspicietur, si divi- 
dat quis potestatem Superiorum hac ratione, ut potestas voti 
arbitraria quaedam dicatur facultas, dependens omnino ab 
arbitrio Superioris, ac plene semper ad ipsum pertinens non 
secus quam jurisdictio aut potestas dominativa. 

Exinde plures auctores hodierni deducunt, potestate voti 
tunc solummodo Superiores uti, quando expresse appellant ad 
votum, dicendo se jubere vi voti et sub praecepto formali, 
aut in nomine Domini nostri Jesu Christi. (2). 

Vel adhuc potestatem sic discernunt Superiorum, ut duplici 
modo eam ortum suum proxime ducere censeant : a)tum ex 
societate et professione religiosa, b) tum ex collatione Romani 
Pontificis (3). 

« Prior, asserit R. Molitor, O. S, B., ordini ab intrinseco nas- 
citur, posterior ab extrinscco ei accrescit. Prior dividitur in 
dominativam, qua: consequitur ingressum in ordinis colle- 
gium, et in potestatem simpliciter praecipiendi, quae voto 


(1) Canon 501, $ 1, sonat : « Superiores et Capiti la, ad normam consti- 
tutionum et juris communis, potestatem habent dominativam in ğub- 
ditos. » I 

(2) Juxta fautores hujus opinionis, id per modum principii generalis 
ac perpetui esset tenendum ac retinendum, et non tantum per modum 
et ex vi dispositionis particularis a Constitutionibus introductae ; ut, 
V. gr., hoc invenitur in « Nonnis », n. 135 : « Vi voti tenetur soror obe- 
dire tunc tantum cum legitimus superior praecipit expresse in virtute 
s. obedientiae.» Cf. «Canoniste contemporain», 1921, p. 105. 

(3) R. Molitor, Religiosi juris capita selecta, p. 247, n. 153 sq. 

obedientiae respondet. Unam ab altera probe distinguamus 
oportet. Fieri enim potest nt praelatus religioso vi potestatis 
dominativae aliquid imponat, quin simul voto obedientiae et 
in conscientia eum obligare intendat. Deinde potestas domi- 
nativa in novitios est pariter et professos, non item potestas 
ex voto. E contra actus quosdam superior voto obedientiae 
innixus praecipere potest, actus v. gr. orationis mentalis, quos 
vix omni in causa ex mera potestate dominativa exigendi jus 
habet. Utraque tamen haec potestas immediate oritur ex 
ingressu in familiam religiosam, idcoque in religione ab intrin- 
seco et essentialiter inest. Utriusquc. objectum determinatur 
verbis regulae et fine proprio, si quis est, religionis, sed potestas 
simpliciter praecipiendi insuper voti materia. » 

sed jam antea in extenso et ex professo hujusmodi dicta ad 
examen revocavimus, et vidimus quid de illis sit sentiendum. 
De pari autem conditioni professos inter et novitios ratione 
potestatis dominativae, quam statuit cl. auctor, fusius verba 
instituemus sequenti articulo, praeter ea quae jam antea 
fuerant delibata. 


In genere tamen de praedicta distincticne haec adhuc juvabit 
quasi per transennam notare : mirum sane est Codicem juris 
canonici omnino siluisse in canone saepius citato de potestate hac 
simpliciter praecipiendi, quae juxta auctorem responderet voro 
obedientiae; dum tamen constet, ibidem dominativam petestatem 
et jurisdictionem expresse nominari. Melior erge videtur esse ad 
generale stabiliendum principium haec declaratio a Vernieersch 
facta, nullo tamen respectu habito ad casum particularem qui 
ansam dedit verbis auctoris (i). « Sic se res habent, ait ipse Vei- 
meersch (I, n. p88). Votis suis et nominatim oboedientiae voto, 
religiesus firmat, religionis sacramento, oboedientiam quae debe- 
tur us qui justo titulo praesunt religiosae disciplinae qua talis. 
Qui titulus est duplex. Alter, proprius vitae coenobiticae, est 
herilis seu domestica auctoritas, privitae rationis, quae in qualibet 
domo vel familia requiritur, voluntaria autem religiosi deditione 
intenditur usque aa servitutem personae (2). Alter est publica 
potestas, divina missione collata Petro et Ajiostolis ad regendam 
ipsam Ecclesiam. Hanc dicimus jurisdictionem. Utraque vero ad 
conditionem personarum aptatur ideoqiu in religiosos se prodibit 


(1) Senno est de potestate R. Pontificis in religiosos. Jamvero Codex 


jur. can. ait: « Religiosi omnes tanquam supremo Superiori, sulxluntur 
Romano Pontifici cui obedire tenentur etiam vi voti obedientiae. » 
(C. 499- $ I) 


(2) Satis ostendimus potestatem stricte dominativam in religiosos 
acquiri Praelato per professionem eorum tantum. 

amplissimam. »— Secundum hanc sententiam, ut refert Biederlack- 
Führich (n. 36, p. 55), utraque potestas etiam vi voti exerceri 
potest, quatenus religiosus voto promisit, se velle obedire ex 
obligatione omni auctoritati in ecclesia legitime circa disciplinam 
religiosam imperanti, juxta ea quae fuerunt promissa in profes- 
sione. 


Obligatio ergo de se adest obediendi vi voti, quando praecep- 
tum religioso imponitur strictum vi potestatis dominativae 
aut jurisdictionis, ut supra abunde explicavimus. 


602. — Speciale autem occurrit duhium an potestas juris- 
dictionis etiam firmetur voto superaddito ; hoc enim non pauci 
auctores negare videntur. Quare sub tine hujus articuli, quae- 
dam liceat hac de re breviter adjungere, cum antea tamen, 
praecedenti nempe articulo, jam plura exposuerimus huc per- 
ünentia. Ita quidem fiet, spero, ut ipsa declaratio circa potesta- 
tem voti ex hac quoque parte magis completa evadat. 

Age vero | Plures illustris nominis theologi, vel antiqui vel 
moderni, quos inter discernere lubet Castro-Palaum, Salman- 
tüccnses, Schmalzgrucber, De Lugo, Vermeersch, Génicot- 
salsmans, P. Mouton, etc., censent usum jurisdictionis eccle- 
siasticae. firmari obligatione voti respectu religiosi professi, 
cum agitur de is quae ad statum religiosorum et regularem 
eorum conversationem pertinent. In specie id maxime fit, 
cum praeceptis adduntur censurae et aliae graviores poenae, quae 
nonnisi ex jurisdictionis potestate procedere valent ; item hoc 
continget cum ipsa S. Regula obligationem imponit vi voti, 
aut praeceptum in conscientia intimat ad quod religiosi in pro- 
fessione sub voto se ligarunt. In genere autem, non censentur 
superiores velle jus illud urgere quod habent obligandi suos 
subditos vi jurisdictionis ecclesiasticae, nisi clare id manifes- 
tent ; tunc quidem, si tota sua utantur auctoritate, obligatio- 
nem etiam inducent voti. 

Et re quidem vera, obedientia religiosa primitus subjectio- 
nem dicebat Aierarchiae ecclesiasticae in his quoque quae spe- 
ciali modo pertinebant ad status perfectionem ; huc enim 
spectat auctoritas Ecclesiae. Superiores deinde qui participes 
fiunt spiritualis jurisdictionis ab auctoritate Ecclesiae traditae, 
ea uti poterunt de se ad conservandam urgendamque discipli- 
nam religiosam. Subjectio ergo circa regularem conversatio- 
nem quam religiosi vovent in sacra professione, ad hanc quoque 
potestatem jurisdictionis se poterit referre, nisi tamen certa 
probetur exceptio. 

Imo ulterius progrediens, Card. De Lugo (Tr. de sacramento 
poenitentiae, disp. 16, n. 172) censet id rePugnarc ut Praelatus 
imponat praeceptum strictum vi jurisdictionis, quin obliget 
subditum religiosum ex obcdientiae voto ; quam sententiam 
De Lugo vocat Génicot-Salsmans veriorem (1). 

Haec autem est tota argumentatio illustris theologi, quae 
certo certius non omni destituitur valorc, et quam ex integro 
retero, quamvis forsitan (ut mea Jfert opinio), nimis absolute 
res ab auctore decidatur (2). « Deinde, ait, quando constat 
Praelatum uti velle potestate jurisdictionis, et imponere verum 
praeceptum, ut cum praecipit sub poena excommunicationis ; 
tunc, inquam, non censeri eo ipso relictam obligationem ex 
voto obedicntiae, ut dicebat P. Sanchez, probari potest, quia 
etiamsi vellet, non videtur posse Praelatus velle obligare graviter 
praecepto obedicntiae subditum ; et simul velle, quod non 
violet votum  obcdientiae transgrediendo illud praeceptum, 
sicut non potest velle obligare obligatione justitiae subditum 
ad non accipiendum librum ex Bibliotheca ; et simul nolle, 
quod peccet contra votum paupertatis, si illum accipiat. Ratio 
enim est eadem in utroque casu : quia sicut per votum pauper- 
tatis promisit Deo non peccare contra justitiam, accipiendo ex 
rebus conventus absque consensu Praelati ; et 1deo non potest 
accipere librum invito Praelato, quin eo ipso violet votum pau- 
pertatis : sic per votum obedicntiae promisit Deo non violare 
praecepta Praelati, nec peccare contra obedientiam ei debi- 
tam : repugnat ergo, quod violet verum praeceptum Praelati, 
ct peccet graviter peccato inobedientiae, et quod non violet 
votum obedicntiae, quo omnem inobedientiam sibi prohibuit. 
Non est ergo in potestate Praelati, quod 1nobedientia subditi 
religiosi non sit contra votum : si vult, quod sit. 1nobedientia 
gravis, sicut nec potest facere, quod usurpatio rei communis 
contra justitiam, non sit contra votum paupertatis : quia 
religiosus non solum prohibuit sibi inobedientiam, quando 
Praelatus vellet obligare ex voto : sed absolute prohibuit sibi 
omnem veram inobedientiam. » 

Post haec dicta, vehementer impugnat eximius auctor P. San- 
chez, et argumento ad hominem propriae sententiae veritatem 
demonstrare conatur. Exemplum enim aptissimum praccepto- 


(1) Theologiae Moral, Institut. II, n. 104, VII. 
(2) Id maxime valet de numero 174, ubi etiam contendit cl. auctor. 
Superiorem semper uti jurisdictione quando imponit grave praeceptum. 

nun, quae nonnunquam in Regulis el Constitutionibus conti- 
nentur, in medium adducit, et sic ipse De Lugo egregie probat 
hoc loco, quod jam supra asserebamus. Quare placeat et illam 
audire ratiocinationem auctoris: «... Ipse P. Sanchez, ait, fate- 
tur, religiosum, qui violat praeceptum regulae obligans sub mor- 
tali, contrahere duplicem malitiam : alteram contra votum obe- 
dientiae, quo vovit regulam : alteram contra virtutem spe- 
cialem, in qua materia illus praecepti versatur : quia regula 
est lex quaedam constituens materiam praeceptam in ea vir- 
tute, ad quam spectat. Ex hoc autem argui potest ad casum 
nostrum, in quo videtur esse eadem omnino ratio. Nam sicut 
regula potest obligare utroque modo, sic et Praelatus si velit, 
ut fatentur ii auctores : item sicut subditus promisit per votum 
servare regulam (1), sic promisit facere ea, quae Praelatus injun- 
geret : ergo, etc... » 

Ratio autem cx violatione praeceptorum S. Regulae desumpta, 
perspicitur esse satis valida ; Regula enim per modum legis 
proponit praecepta, ideoque obligat vi jurisdictionis. Recte 
itaque haec annotat Vermeersch circa violationem voti obcdien- 
tiae (I, n. 299) : « Si praeceptum oriatur cx potestate jurisdic- 
tionis, V.gr.si proponatur per regulam, accessio (ad sacrilegium) 
fit malitiae contra virtutem in cujus materia praeceptum ver- 
setur. » — Praesumit tamen De Lugo votum obedientiae 
fieri a religiosis ratione tam universali, et ideo tanta asseve- 
ratione suam affirmat doctrinam ; idque sentit etiam Génicot- 
salsmans, qui in eadem quam De Lugo manet sententia dum 
scribit : « Nam per hoc votum (obedientiae) Deo promisit 
religiosus se non esse transgressurum praelati praecepta : ac 
proinde repugnat ut violet praelati praeceptum quin simul 
violet votum obedientiae. » I 

Sed non omnes auctores concedunt hanc praesumptionem 
tam legitimam esse certoque niti fundamento. Legimus enim 
apud Biederlack-Führich (n. 125, p. 216) : « Hinc patet, Supe- 
rorem posse obligare subditum suum multipliciter ; utrum 
vero eum velit obligare, et utrum multiplicem ei obligationem 
(v. gr. vi jurisdictionis et vi voti) velit imponere, id a sancta 
ipsius discretione dependet. » A^ 

Quae verba a Biedcrlack prolata non approbat Vermeersch, 
lisque non assentit, quamvis ipse (I, n. 288) fateatur « posse 
sic circumscribi voti vim ». Statim autem haec addit idem 


(1) Religiosi cautius, ut ait D. Thomas, profitentur non quidem regu- 
lam, sed vivere secundum regulam (2. 2. q. 186, ?. 9, ad 1). I 

auctor : « Sed existimamus votum potius hac fieri ratione ut 
religiosus debeat ex voto legitimis Superioribus suis, iis saltem 
qui intra Ordinent sunt, parere. Nequit tunc Superior sua 
voluntate obligationem voti a vero suo praecepto separare. » 

Et hoc modo sententia De Lugo minus absolute erit acci- 
pienda, ut in specie adhuc declarabimus in parte secunda 
et tertia. 


Articulus IV. 


De potestate sociali. 


603. — Quarta auctoritatis species Superioribus nonnun 
quam tribuitur, quam vari scriptores appellarunt : potesta- 
tem politicam seu socialem. seu domesticam, et cui signa 
inesse verae alicujus auctoritatis censuerunt, contradicenti- 
bus tamen pluribus alus auctoribus. Minim est, hac in re 
quam diversa ct sibi contraria sit theologorum sententia, aut 
quae stupenda nominum occurrat varietas quibus solet prae- 
dicta facultas insigniri. Inde etiam patet, haud mediocre esse 
opus de re tam acriter disputata sermonem ita instituere, ut 
perspicuitate aliqua non careat argumentosa tractatio. Quare 
ad sermonem hunc ordinatius componendum et quo expedi- 
tior evadat totius quaestionis expositio, dicam primo quaenam 
Sit harum sententiarum diversitas, indagando circa varia nomina 
et circa originem hujus potestatis ; deinde vero de natura ejus 
et definitione agam in specie, ostendendo simul quomodo 
auctoritas Superiorum m novitios reducatur ad hanc potesta- 
tem ; ultimo demum vim et obligandi necessitatem indicabo, 
quae facultati huic inesse dicuntur. 


S] 


De variis nominibus et origine hujus potestatis. 


Pluribus a theologis nulla alia Superiorum enumeratur potes- 
tas quam illa triplex, de qua abunde superius diximus ; imo 
ipse Codex juris canonici, ct hoc jam pluries innuimus, nonnisi 
duplicem commemorat auctoritatis Superiorum speciem, domi- 
nativam nempe potestatem et jurisdictionem. De aliis vero 
quas vocamus : potestatem ex voto et socialem omnino vide- 
tur silere. Equidem, potestas voti cum superaddatur potestati 
dominationis et jurisdictionis, non exsurgit simpliciter nova, et 
ideo eam specialim et explicite designare non erat necesse. 


9 

quemadmodum constat ex his quae dicebamus. Sed quare 
Codex de potestate sociali seu domestica non facit ullam men- 
tionem? — Id responsi tradit Biederlack-Führich (n. 36) : Codi- 
cem hanc potestatem -potius supponere, cum ipsa sit juris 
naturalis. 

Eadem fortasse ducti ratione, plurimi auctores hanc prae- 
termittunt potestatem, quin eam velint negare. 


604. — Si hos attendamus scriptores qui explicite de hac 
potestate fecerunt verba, haud difficulter perspiciemus eos 
quandoque voce uti : potestatis politicae, civilis et corporalis. 
Ita v. gr. Donatus Layncensis, O. P. (1), qui sub hoc nomine 
eam intelligit potestatem, quae ad ordinem domesticum ser- 
vandum pertinet, ad politiam, ut ait, stabiliendam in coetu 
aliquo legitimo, quo plures homines conveniunt propter finem 
specialem intentum. Necesse enim est ut in quolibet legitimo 
coetu aliquis primus detur qui sit quasi mensura et regula 
ceterorum, et cui alii se subjiciant aliqua saltem ratione prop- 
ter rectum ordinem et conservationem totius. 

secundum nonnullos autem veteres auctores, potestas poli- 
tica designat ipsam jurisdictionem civilem et auctoritatem 
domesticam, quatenus nempe hae potestates naturalem habent 
originem et sic differunt a jurisdictione spirituali, quam Eccle- 
sia Dei Praelatis communicat. 

Sic Lessius (l. IL, c. x1i, n. 11, So, etc.) videtur supponere, 
Praelatum aut Superiorem posse acquirere aliquam auctori- 
tatem naturaliter ex eo quod plures in unum corpus unamque 
communitatem coeant, et ita uni potestatem conferant ad 
hanc communitatem regendam etiam in spiritualibus. Asse- 
rit tamen doctus auctor, eam potestatem non esse spiritualem, 
sed politicam tantum. Etenim spiritualis haec sola est potestas 
(piam communicat Ecclesia, et contra eam si peccet religiosus 
inobediendo Praelato, duplex etiam committit peccatum 
unum contra votum, et alterum contra virtutem obedientiae. 
sed tantum in praedicto casu diversa erit obligatio, juxta 
eumdem Lessium (c. x1i, n. 80) ; quare illico addit : « Secus si 
ille (nempe Superior) non haberet jurisdictionem. » 


(1) Rerum Regularium Praxis resolutoria, tom. II, p. 2, tr. VI, q. 13. 
n. n : « Quae omnia confirmantur, si notes Praelatos Regulares ex vi 
Novitiatus coepti non habere super Novitios potestatem spiritualem 
ecclesiasticam, sed ccrporalcm, civilem et politicam tantum ». Cf. etiam 
q. n, n. 4;q. 12, n. 2. 4. 

Praeter potestatem spiritualem agnoscit ergo Lcssius in Superiore 
aliam naturalem, quae passim ab ipso appellatur : politica, et de 
qua affirmat (l. c. n. n) : «Qualis est potestas principum saecula- 
rum, qui non habent aliam jurisdictionem, quam quae illis aata 
est a republica. » Manifestum igitur est, Lessium maxime distin- 
guere inter jurisdictionem spiritualem ecclesiasticam, et jurisdic- 
tionem non spiritualem ; hanc ultimam autem dicit esse naturalem 
et a republic; datam. Itaque asserere videtur idem eximius uctor 
(l. c. n. 80), traditionem religiosi in jus Religionis et acceptationem 
quibus aliquis membrum fit illius cjrpors ?c perfectus subditus, 
magis ad potestatem jurisdictionis se referre ; subjungit enim : 
« Itaque obligatio voti et obligatio parendi Superiori habenti juris- 
dictionem, sunt diversae obligationes ». In omni summa quadrupli- 
cem tandem enumerat Lessius potestatem imperandi, quae ex tri- 
plici pn cedit radice ( II, c xlvi, n. 24 sq.) : unam dicit esse 
divinam, aliam ecclesiasticam, aliam politicam et quartam demum 
domesticam. 

Politica autem potestas, sensu Lcssii, nihil aliud est quam natu- 
ralis quaedam et civilis jurisdictio, quae omni communitati libe- 
rae convenit j ure naturae, ut possit se regere et omnia sua membra 
gubernare. Domestica auctoritas, juxta Lessium, ea est quae pro- 
venit » ex ratione « gentis ct patientis vel instrumenti », ut dicit ; 
v. gr. ea quae competit domino in servum quia servus est instru- 
mentum domini, vel hero in famulum conductitium, etc. Juxta 
hanc doctrinam Lcssii differt non parum potestas politica ab e? 
quae ab ipso nominatur domestica. Politica enim revera est species 
aliqua jurisd'ctionis, ortum habens ex ratione « totius et partis ; 
nam pars naturaliter subest toti, sic ait, ct regitur a toto, hoc 
modo respublica habet auctoritatem in singula membra (1). » 


Verum hac Lossii distinctiones satis confusae milii videntur 
esse ; etenim princeps saccularis de quo adduxit exemplum, uti- 
que veram habet ac plenam jurisdictibnis potestatem (2), et 
non solummodo politicam quamdam auctoritatem ad ponendos 
actus aliquos gubernationis ; nec a republica tota haec et plena 
auctoritas ipsi datur, sed potius vi muneris sui eam habet a Deo. 


65. — Simili fere modo pronuntiat Billuart, O. P. (tr. de vir- 
tutib. just, annexis, D. II, a 1), diversas esse potestates impe- 
randi quas respicit obedientia ; et sic distinguit. potestatem 
unam divinam, aliam humanam. Deinde quoad auctoritatem 
humanam iterum discernit aliquam ecclesiasticam et aliquam 
politicam seu civilem, sub qua intelligit quoque domesticam. 


(1) L. IL, c. xlvi, n. 24. 
(2) Haec tamen jurisdictio, ut patet, non sc extendit ad spiritualia. 

Copiosius autem suam distinctionem explicans, addit, potesta- 
tem humanam civilem seu politicam derivari a Deo per natu- 
ralem rerum institutionem. Hoc ipso enim, sic ait Billuart, quo 
Deus condidit singulos homines sui juris, ciquc indidit natu- 
ralem inclinationem ad vitam socialem et politicam, censetur 
dedisse communitati... potestatem se et singulos regendi, natu- 
raliter enim ex potestate partium in unum totum coeuntium, re- 
sultat potestas totius cui partes naturaliter subsunt, et a quo 
naturaliter reguntur. — Perspicuum autem est hic auctorem 
maxime intendisse potestatem jurisdictionis, quae societati 
civili utpote perfectae ac independenti, omnino convenit, sicut 
abunde constat ex declaratione S. P. Leonis XIII in Encyclica : 
Immortale Dei. Ibi enim inter alia legimus : « Utraque socie- 
tas (Ecclesia nempe et status civilis) est in genere suo maxima. » 
Quare juxta hunc sensum interpretanda erit potestas, quam 
Billuart appellat politicam seu civilem ; apud auctorem vero 
citatum domestica potestas idem tere sonare videtur quam 
quod intelligit D. Thomas sub nomine potestatis patriae aut 
dominativae (2. 2. q. 104, a. 5 ad 1). | 


Antoine, S. J. (Theol. mor. univ. II, tr. de Oblig. c. n, q. VII, 4) 
explicite agnoscit Superiori potestatem patrisfamilias in ordine ad 
politicam domus gubernationem, etiam erga novitios. Sed deinde ad 
quartum Decalogi praeceptum reducit hanc Superioris auctoritatem, 
et non clare distinguit ; statim enim subdit : « Habet quoque a 
Papa jurisdictionem ecclesiasticam ' In priore ergo potestate in- 
cludit Antoine etiam potestatem dominativam ; haec autem ex pro- 


missione et traditione sacrae professionis exsurgit, ut jam decies 
dictum fuit. 


66. — Nonnunquam direetiva hahetur potestas de (pia in 
hoc articulo loquimur, quippe quae aptatur ad sodales alicu- 
jus coetus dirigendos versus finem societatis ; et sic a «Normis » 
ipsa potestas magistrae Novitiarum describitur (art. 85) : « Tem- 
pore tirocini, aiunt, novitiae subjiciuntur directioni, correc- 
tioni et vigilantiae magistrae novitiarum. » 

Civilis autem potestas saepius eo quoque accipitur sensu ut 
obligationem importet civicae obedientiae ; cum nempe in ali- 
qua societate retineat quis auctoritatem de jacto, quamvis legi- 
time ea non potiatur. Exinde vero, dicit Oietti (Synopsis rerum 
mor. et jur. pont., II, n. 2874), quia socialem retinet iste auc- 
toritatem et jus habet ordinem civicum tuendi, ideo etiam cives 
debebunt civicam obedientiam ipsi praestare in iis quae spectant 
ad bonum publicum. Contendit autem Oietti hanc esse cl. Tapa- 
relli doctrinam, quam expositam legimus in praeclarissimo 


i 

opere : Essai théorique de droit naturel vol. I, 1. Ill, c. v, 
n. 659 sqq. Sed numero 669, Taparelli expresse affirmat, 
usurpatae huic auctoritati non competere jus ullum in ordine 
Epolitico, at in ordine tamen civili ipsi esse obediendum ratione 
boni communis societatis (1). 

Non semel a scriptoribus appellatur facultas de qua agimus : 
domestica, et fatendum est vocabulum hoc magis rei aptari ac 
ipsi convenire, quamvis ab auctoribus non paucis saepius 
adhibeatur in sensu potestatis dominativae. Teste autem 
P. Schryvers (Les principes de la vie spirituelle, ch. vil, a. 3, 
p. 319, note 1), domesticam aliquam adstruunt auctoritatem 
Ferrari, Gautrelct, Mailly ct Rotarius, quasi haec esset potes- 
tas quaedam distincta in Superiore. Juxta hos citatos auctores, 
praedicta facultas nulla alia esse perspicitur, quam quae natu- 
raliter ipsi habetur Superiori tanquam capiti familiae religio- 
sae seu communitatis (2). 

P.Lehmkuhl(Thcol. Mor. I, n. 695 ;Comp. Thcol. Mor. n.226), 
praeter potestatem dominativam ct jurisdictionem, agnoscit 
quoque Superiori tertiam facultatem ad 1mperandum, et hanc 
vocat domesticam. Asserit autem eam competere Superiori in 
eos qui nondum emiserunt professionem votorum ; dum potes- 
tas dominativa est tantum in religiosos professos. Quam 
Lchmkuhlii sententiam referens, scribit Marc-Gestermann (II, 
n. 2165, c.) : «Potestas dominativa, ut est a jure naturae con- 
cessa, ab aliquibus vocatur potestas domestica; ut est autem con- 
sensu Ecclesiae nccnon appellatione ad votum ampliata, nomi- 
natur simpliciter dominativa. Cf. Lehmkuhl, I, n. 695-698. - - 
Potestate dominativa-domestica Superior aeque regit novitios 
(vel famulos) ac professos, potestate simpliciter dominativa 
solos professos. Potestate dominativa-domestica irritare potest 
indirecte vota novitiorum vel vota religiosorum ante profes- 
sionem simplicem emissa ; potestate vero simpliciter domina- 
tiva irritare potest directe vota post professionem emissa. Solam 


(1) Il ne possède aucune autorité dans l'ordre purement politique. 
Le peuple doit... lui obéir dans l'ordre civil pour le bien commun de la 
société, mais dans l'ordre politique, il ne peut en aucune manière... 
coopérer à l'injustice. » 

(2) (( Il serait erroné, dit le P. Schryvers, d'admettre dans le supérieur, 
comme quelques-uns l'ont fait (Ferrari, Gautrelet. Mailly, Rotario, II, 
IL, I, IV, 13) une troisième puissance à l'égard des mêmes sujets, puis- 
sance qu'on pourrait appeler domestique et dont il serait revétu en sa 
qualité de chef de la famille. Cette puissance est, en effet, absorbée par 
la puissance dommative. » 

potestatem | dominativam-domesticam | Superior officialibus 
inferioribus, pro gradu eorum officii, communicat (1). Hinc 
patet potestatem domesticam a potestate simpliciter domina- 
tiva quandoque absorberi, nunquam vero destrui, Superiorcm- 
que pro libitu illa sola uti posse.»— At vero juxta Lehmkuhl, 
« relate ad religiosum haec potestas domestica quodammodo 
absorbetur a secunda dominativa potestate »; prima enim ad non 
professos pertinet, altera ad professos. Ideo non duplex exsur- 
git potestas, professione religiosa peracta,.sed fit una simpli- 
citer dominativa. 


607. — Commentons autem novum Codicem juris canonici, 
P. Brandys, O. F. M. in « Kirchliches Rechtsbuch », n. 182, 
triplicem recenset in Superioribus facultatem |. imperandi, 
nempe potestatem dominativam, potestatem jurisdictionis et 
potestatem | domesticam. Vi domesticae hujus auctoritatis, 
speciale jus habet Superior, tanquam caput religiosae suae com- 
munitatis, in omnes eos qui pertinent ad hunc coetum, sive 
stabili aliqua sit ratione, sive per modum tantum transeuntium. 
Hinc potestas domestica, ait, non adeo est dissimilis huic 
alii quam exercet pater aut materfamilias in omnes qui sunt de 
familia. Expresse deinde affirmat Brandys, hanc potestatem 
non esse potestatem dominativam, quae solum per professio- 
nem religiosam Superiori tribuitur (2). 

Christianus Pesch, S. J. (Praelectiones dogm. IX, n. 253), 
disserens et ipse de potestate dominationis et jurisdictionis, 
terram quoque enumerat auctoritatis Superiorum speciem, 
domesticam scilicet potestatem.'Homines enim, sic ait, cum non 
possint vivere in societate domestica, nisi ordo domesticus ser- 
vetur, ideo qui caput est hujus societatis ejusque curam habet, 
potest.etiam ea praecipere aut prohibere quae se referunt 
ad domesticum ordinem. Exemplum quoque adducit Pesch 
sacerdotum saecularium in aliqua communitate viventium sine 
volis paupertatis vel obedientiae. 

Imo ipse Vermeersch (1, n. 401) fatetur Superioribus neccssa- 


(1) Ut in secunda parte videbimus, habent officiales alicujus domus 
religiosae eam tantum auctoritatem de se quae a Regula aut usu legi- 
timo ipsis diserte tribuitur. 

(2) (Sie) ist nicht die sog. dominative Gewalt, weil diese erst durch dic 
Professablegung eingeràumt wird... — Statum quaestionis exponit quo- 
que P. M. Führich (S. J.) in «Theol.-praktische Quartalschrift », 1919, 
II, p. 178 ; sed potestatem domesticam vocat : socialem vel oecono- 
micam. 

rio competere saltem aliquam potestatem « quasi-domesticam 

ad servandum in communitate domesticum ordinem et ad 
dirigendos subditos ad finem debitum ; hujusmodi potestatem 
connaturaliter exsistere deinde asserit, in quolibet coetu legi- 
timo. Contendit Vermeersch hanc esse quoque D. Thomae doc- 
trinam, et locum citat ex Summa theol. 2. 2. q. 104, art. 5 ad 3, 
ubi tamen praedicta sententia non explicite videtur contineri (1). 

Biedcrlack tandem et Filhrich imponunt huic naturali Supe- 
rorum facultati nomen potestatis socialis (2) ; et cum talis 
denominatio minus confusióni obnoxia sit quam plurima alia 
vocabula, idcirco ct eam retinemus. 

Non immerito « socialis » vocatur haec facultas, etenim origi- 
nem ducere praedicatur ex ipsius societatis natura, et sic a 
fonte denominatur ex quo oritur. Et re quidem vera, omnis 
societas etiam minor debet ab aliquo regi, ita ut primus detur in 
ipsa, qui gaudeat auctoritate quadam ad regendos ceteros 
sodales saltem quoad finem ad quem coetus est constitutus. In 
quibusdam enim societatibus, sic fere cl. Biedcrlack, homines 
dicuntur nasci, in alias vero postea assumuntur ipsisque se 
adjungunt propria aut aliena voluntate. Age vero ! Xascimur 
quidem in societate domestica sub potestate parentum ; sed 
et in societate civili sub auctoritate magistratuum. Attamen in 
prima harum societatum, nempe in familia, nos perseverare 
obligat natura, sed non ita in altera, cui etiam valedicere pos- 
sumus. Per sacrum Baptismum, ex voluntate plerumque paren- 
tum nostrorum, aggregamur Ecclesiae, in qua perseverare 
utique debemus. Et sic ex alterius voluntate possumus plu- 
ribus aliis adjungi societatibus minoribus ; praeterquam non 
semel id etiam ex nostra voluntate propria instituere valemus. 
Aggregatio vero quae libere fit, per modum alicujus pacti. se 
habet, quod majorem tamen minoremve acquirere poterit obligandi 
vim. Societati qui aggregatur, ipso facto ad id saltem se obli- 
gat, ut directioni capitis in hac societate sufficienter sc subji- 
ciat in iis quae ad ipsius finem assequendum faciunt. 

Ratio quoque ordinis qui unicuique necessarius est societati, 
exigit ut aliqui sint superiores, alii vero inferiores seu subditi ; 
ct ut ultimi hi prioribus subjiciantur saltem in. quibusdam 


(1) Scribit S. Thomas : « Ad tertium dicendum, quod religiosi obe- 
dientiam profitentur quantum ad regularem conversationem, secundum 
quam suis Praelatis subduntur... etc. 

(2) De religiosis, n. 36 et p. 53 ; Fuhrich, Theol. -prakt. Quartalschrift, 
1919, IL, p. 178. 

determinatis. Ergo hujusmodi auctoritas in quacumque domo 
religiosa invenietur, distinctioque Superiores inter et subditos 
habebitur in iis etiam coetibus ubi votis carent sodales. Nul- 
lam autem peculiarem indolem requirit potestas socialis in 
persona illa quae prima renuntiatur in aliqua societate ; sed 
potius ex natura ipsius et vi communitatis inde exsurgentis, 
Jam ipso facto et necessario facultatem accipit alios sodales 
quodammodo regendi intra limites finis hujus societatis (1). 

Sed quid immoror in explanandis tot denominationibus, 
quae variae a variis proponuntur auctoribus, et quibus quasi 
abuti videntur ! Nonne apud Ecclesiasticum haec legimus, 
quae simili ratione aliquatenus ad nostram perspiciuntur per- 
tinere quaestionem (3, n) : « ... Et mundum tradidit disputa- 
tionibus eorum»? — De cetero non est nobis disputandum de 
nominibus, sed potius de re. Itaque paucis ac pressis liceat 
exponere vocibus, quid demum proprie sit haec potestas, et 
quomodo se habeat in Superiore respectu religiosorum, sive 
sint -professi, sive sint novitii ; et de his ultimis praesertim erit 
sermo. 


| $H 
De vora notione potestatis socialis et de ejus usu in Religionibus 
praesertim quoad Novitios. 


69. — Potestas socialis, abstracte sumpta, fundatur in ipsa 
natura legitimae alienjus communitatis aut societatis, ut supra 
dicebamus cum Donato Laynensi, Vermeersch, Christ. Pesch, 
Biederlack-Führich et alis auctoribus. Inde nomen quoque 
potestatis socialis sortita est, et apte valet definiri : « Est facul- 
tas quae Superiori naturaliter competit tanquam capiti ali- 
cujus legitimi coetus, quamque ipse necessario habet ad ordi- 
nem domesticum servandum etiam in minore societate intra 
limites finis intenti. » 

Ratione igitur hujus potestatis, ut recte admonet Pesch (vol. 
IX, n. 254), nihil de se potest Superior praecipere, nisi ad ordi- 
nem domesticum servandum necessarium sit. Ideo socialis potes- 
tas, si respectum habeamus ad Superiores religiosos, aliqua 
imperfecta perspicitur esse ac valde limitata potestas domina- 


ti)) Führich, Theol.-prakt. Quartalschrift. 1919. II. p. 178, definit aut 
saltem describit potestatem socialem ; « Die in jeder Gesellschaft vorhan- 
dene Notwendigkcit, deren Glieder irgendwie zu leiten. 4 

tionis, et id aperte docent plurcs illustris doctrinae viri, quibus 
libenter adhaeremus. Tunc enim solum fit socialis haec ct in- 
completa potestas, in statu religioso, proprie ct perfecte domina- 
tiva, quando traditio habetur et publica promissio in sacra 
professione, per quam solam efficitur novitjus vere membrum 
suae Religionis, perfecte subditus illius ac religiosus. Porro, 
professione peracta, jam transit socialis potestas in dominati- 
vam simpliciter et absolute ; quia revera ea est quasi-domina- 


tiva aliqua facultas, non illimitata, sed imperfecta tantum ac 
valde limitata. 


Eo fere modo hanc rem satis planam exponunt cl Donatus Lay- 
nensis, O. P. (Praxis résolut, vol. 2, p. II, tr 6, q. n, 12, 13, etc.), 
et Christ. Pesch (vol. IX, ri. 253) ; doctrina quoque videtur esse 
Vermecrsch (I, n. 388, 401 ; p. 277), cum loquitur de  Praelato- 
rum potestate dominativa seu quasi-domestica , necnon Lehm- 
kuhl (L n. 695-698), qui dc potestate sociali quam domesticam 
vocat, haec inter alia scribit: ... at relate ad religiosum haec quo- 
dammodo absorbetur a secunda dominativa potestate. ! 


Itaque quoad religiosos professos non distinguitur potestas 
dominativa a potestate sociali ; nam quod insufficiens erat 
ad rationem verae proprieque dictae dominationis, jam fit 
perfectum ac completum per ipsam sacram professionem. Addi- 
tur ipso facto approbatio Ecclesiae ; et sic aliquo modo sub 
tutela speciali juris positivi perspicitur esse haec dominativa 
potestas.Quare de ea statuunt expresse quidem canones Eccle- 
siae (1), dum potestatem socialem praetermittunt, quae magis 
ad praeceptum naturae pertinet (2), ac determinationi legum 
normarumque ecclesiasticarum minus subjicitur. 

Illustre habes hujus H-1 exemplum in potestate Superiorum 
in novitios. 


70. — Do hac igitur auctoritate quae ante votorum proies- 
sionem, nullo speciali exstante contractu, Superioribus Reli- 
gionis competere possit in tirones, hic uberiore calamo adhuc 
remanet tractandum. At vero, quae mira varietas opinionum 
paulatim apud scriptores de illa re invaluerit, is quidem 
prompte perspiciet qui nonnulla etiam horum theologorum dicta 
attente consideraverit. Pauca tantum adducam, ne inutiliter 


(1) Cf. v. gr. Can. 501, $ 1. 
(2 Positive tamen etiam ab Ecclesia jus affirmatur aliquod Superio- 


rum in novitios, sed hoc fit in genere absque alia denominatione potes- 
tatis. Can. 561, $ 2). 

tempus teratur ; stante enim declaratione canonis 561, $ 2, in 
novo Codice legum ecclesiasticarum, ad hanc utique erit con- 
fugiendum. 

Illustris Donatus Laynensis, ex ordine FF. Praedicatorum (1), 
in opere suo : Rerum regularium praxis resolutoria, profun- 
dius doctrinam circa Novitiatum de industria exponens, haec 
inter alia tradit. principia (vol. IL, P. IL, tr. 6, q. 11 sqq.) : 
Inquirit auctor an Novitii subjiciantur sive statutis et prae- 
ceptis Regulae, sive marfdatis Superiorum ac potestati ipso- 
rum (l. c. q. 12 sqq.) ; et dicit eos non teneri ex debito justi- 
tae ad statuta et praecepta Regulae, affirmatque hoc esse 
certum. Ratio vero haec est : obligatio servandi Regulam ex 
debito justitiae, nascitur in Religione ex voto professionis et 
ex promissione religiosorum  profitentium.. Regula quidem, 
quae est lex, professos obligat ; jamvero Novitii non sunt in lege 
seu Regula professorum. Non enim proprie sunt religiosi, nec 
perfecte partes illius Religionis ad quam adspirant, ut docuerat 
expresse Corpus juris canonici. Ita legimus in Sexto Decreta- 
lium (1. V, tit. XI, c. xxi, Religioso, de sent, excom.) : « Quam- 
vis autem is qui religionem ingreditur, religiosus censeri cum 
effectu non possit, donec sit tacite vel expresse professus : Si 
quis tamen violentas manus in eum injiciat, excommunica- 
tionis vinculum .ion evadit. » Signum autem et quasi effectus 
hujus status est facultas quae ipsis datur recedendi et in sac- 
culum redeundi, et sic liberi remanent et immunes a praescri- 
ptis et praeceptis Regulae hujus Religionis. Id probatur ex 
capite quoque I de Regularibus (1. Ill, tit. XIV, c. 1 in Sexto). 
Magis clare patet 1n Catechumeno, qui cum nondum sit verum 
Ecclesiae membrum, sed in via ut p<^ baptismum fiat fidelis, 
potest ab illa recedere, ait Donatus (l. c. n. 3), absque eo quod 
dicatur apostata ; et hoc ideo, quia legibus Ecclesiae non tene- 
tur, donec perfecte per baptismum admittatur in contuber- 
nium et societatem ceterorum fidelium. 

Attamen quamvis novitii non teneantur stride ad praecepta 
ct statuta Regulae, ex quadam decentia et urbanitate ad ea 
servanda obligantur. Et hujus rei duplex est ratio : 1) quia 
Novitiatus annus est probationis, et tironum Religionis pro- 
batio id profecto exigit, ut hi probentur in spiritu quo vene- 
runt, quod maxime fit, si satis ipsi Juxta praescripta et spiritum 


(1) Donatus Hyacinthus vocatur a Pruinmer (Man. jur. cedes., bre- 
vis catal. auctor, p. xxix) « vir consultissimus casuum conscientiae 
concionatorque insignis, i 

Regulae vivant. —2) Convenit deinde ut qui communiter vivant 
communi quoque utantur disciplina Juxta ea quae in Decre- 
talibus Gregorii IX per modum aphorism! statuta inveniuntur, 
quamvis alia de materia (1) : ... « quia dignum est, ut qui simi- 
lem cum aliis vitam suscipiunt, similem sentiant in legibus 
disciplinam. » 

Quaestio autem si sit, an novitii etiam mandatis Superiorum 
Religionis eorumque auctoritati subjiciantur, haec fere ab 
eximio Donato de hac re datur responsio (l.c. q.12 sqq) : Novi- 
tii, quia votum obedientiae nunquam emiserunt, non subdun- 
tur praeceptis Superiorum Religionis ex vi obedientiae. Deinde 
nec unquam se obligarunt ad obediendion, ideoque sensu quo- 
dam strictiori inobedientia reperiri non potest in novitiis ; 
obedientia enim praesupponit obligationem (2). Ratio eadem 
videtur esse ac supra cum agebamus de praescriptis Regulae ; 
scilicet : novitii non sunt vere membra Religionis, nec vere 
religiosi, nec pertecte subditi, usquedum sacram emittant 
professionem. Quare Superiores non gaudent in eos potestate 
dominativa absoluta seu illimitata simpliciter ; haec enim 
per solam eorum professionem ipsis acquiritur. 

Quae cum'ita sint (3), certum tamen omnino remanet ac 
inconcussum, novitios suis Superioribus obedire teneri (q. 12, 
n. 2 Sqq.). 

Prima ratio quasi extera haec est : secus enim status Religio- 
nis infra paulum periret (q. 12, n. 2). Sed obligationi obediendi 
qua forte tenerentur novitii, utique respondebit a parte Supe- 
rorum potestas quaedam ad praecipiendum ; sunt enimvero 
hae duae res, ut aiunt, correlativac sibi. Quare post primam 
traditam rationem, sapienter statuit Donatus (q. 12, n. 2 sqq), 
Praelatos naturali jure habere quamdam dominativam potes- 
tatem super religiosos sibi commissos. Jamvero ipsi novitii 
aliqua saltem ratione subjiciuntur ac committuntur Superio- 
ribus ; naturaliter scilicet ex vi novitiatus incepti contraxc- 


(1) Alexander Papa III domos religiosas quasdam exhortatur ut 
Cisterciensium quibus erant aggregatae, teneant etiam mores ususque. 

(2) Q. 13, n. 3. Etiam q. 14. n. 2, affirmat Donatus ; « quibus ex defectu 
potestatis Novitii non tenentur respondere ; et non respondendo, neque 
possunt dici inobedientes... quia non tenentur obedire. » Errare tamen 
videtur Donatus cum dicat eodem loco, superiorem regularem respectu 
Novitiorum nullam habere auctoritatem ecclesiasticam spiritualem. De 
facto cam habet in Novitios Superior Religionis exemptae (cf. Bieder 
lack-Fiihrich, n. 84, 4 ; p. f4. sq). 

(3. Q 13. n. 5. n. 

runt quamdam subjectionem cum Praelatis Religionis aditae. 
Quare ad obediendum quodammodo tenentur. Valet enim gene- 
rale principium : nccessum est ad conservationem totius, ut 
in omni genere detur unum primum, quod sit regula et men- 
sura ceterorum (q. 12, n. 4). Cum ergo consenserint novitii ut 
vivant in communi sub Praelato, quamvis eorum aggregatio 
communitati nondum sit absoluta nec stabilis, tamen ad ali- 
quampiam obedientiam praestandam tenentur. — Deinde 
adde quotidianam quoque praxim, et voluntatem Romani Pon- 
üficis (I) qui voluit et vult, Religiones tali modo gubernari 
(q. 12, n. 5). 

Haec igitur quaestionis responsio datur a cl. Donato Laynensi, 
qui fuit Superior Provincialis in Ordine Praedicatorum. 


7]. — Celeber autem ille Societ. Jesu canonista, Franciscus 
Sclnnalzgrueher, inquirens in eamdein quaestionem circa novi- 
tiorum obedientiam, inter alia etiam haec secum quaerit: An 
novitius, quamdiu in probatione versatur, obligetur ad obser- 
vationem regulae, et praeceptorum datorum a Superioribus 
regularibus? Et respondet, eodem ferme modo distinguendo 
quo distinxit eximius Donatus Laynensis : Novitios, per se 
et directe non teneri ad eorum observantiam, quamvis honestas 
quaedam et decentia omnino suadeant ut ipsi regulas servent 
et etiam praecepta communia Religionis in qua probantur. 
Affirmat dein auctor hanc doctrinam esse admissam a Syl- 
vestre, Azorio, Suarez, Sanchez, Castro-Palao, Tamburini, Pir- 
hing, Schmier, et aliis. — Primani responsi sui partem SiC 
conatur probare (2) : Directe et per se novitii non tenentur 
in conscientia ad observantiam regulae et praeceptorum Supe- 
rioris, quia non apparet elc quonam capite talis obligatio oriatur 
in novitio ; votum enim obedientiae nondum emiserunt, et sta- 
tus quem amplexi sunt hi tirones, nihil plus exigit, quam ut 
possit religio cos regere, instruere, corrigere et delinquentes 
punire. Jamvero id omne obtinetur, etsi novitius ipse ad 
regulas et Superiorum praecepta observanda in conscientia 
non obligetur. Quare ne quidem praecipere poteri Praelatus 
alicui novitio ut regi las observet aut alia, quae de consilio et 
p^rtectione Religionis sunt. Ratio haec est : quia non perfectioni 
observandae, sed probandae se novitius tradit, ut asserit 


(1) Talis Romani Pontificis voluntas describitur quoque in canone 561, 
$ 2, Codicis juris. 
(2) Jus ecclesiasticum universum, tom. Ill, pars IV, tit. 31, n. 85 sqq. 

etiam Castro-Palaus citatus a Schmalzgrucber, eodem loco 
(P. IV, Tit. 31, n. 87). Non vult auctor de jurisdictione agere, 
quam forte propter exemptionem aliqui Superiores haberent 
in novitios (1. c. n. 88). 

Secunda vero -pars Suae assertionis ita ab auctore stabilitur 
probaturque. Honestas et decentia suadent, ut novitii obe- 
diant ; quia alias regula generalis est, ut qui similem cum aliis 
tdtam suscipiunt, similem sentiant in legibus disciplinam, ut 
c. recolentes 3 de statu monachorum loquitur Alexander III. 
— Praeterea potest dici: novitii nisi regulas ordinis et ,prae- 
cepta Superiorum observarent, non satis probarent Religionem 
quam elegerunt, nec Religio eos. Demum bonus ordo summo- 
pere exspostulat ut etiam a no.vitiis servetur regula et mos gera- 
tur statutis Superiorum ; ex repetitis enim transgressionibus 
scandalum, confusio ac perturbatio magna orirentur in ordine. 
Hinc fit ut hae transgressiones saepe etiam peccaminosae 
evadant. 


Cum hac conclusione et principiis a Schmalzgrucber propositis 
satis concordet doctrina Lezanae, Ord. Carmelit. (Op. reg. L, 
c. XXIV, n. 2, 3). Novitii, sic affirmat, non tenentur praeceptis 
communibus regulae et Superiorum ; quia non sunt perfectae 
partes religiosae communitatis, neque in religiosorum sodalitium 
per professionem admissi fuere. Ex gravi tamen decentia ad prae- 
dicta obligantur, eo quod sint aliquo modo Religioni et Superioribus 
subjecti. 

Asserit quoque apertissimis verbis cl. Billuart (Diss. IV, art. II, 
pet. 5), Praelatos regulares non habere in cos potestatem patriam 
et dominativam, qualem habent in professos. Et rationem statim 
addit : quia nondum se novitii absolut? tradiderunt Religioni (1). 
Affirmat tamni ipse, Praelatis jurisdictionis potestatem competere 
in novitios ; quia, ait, 1ta jura concedunt, et id etiam necessarium 
est ad bonum regimen conventus et novitii. 


72. — Contradicunt tamen nonnulli scriptores, qui statuunt 
novitios stricte teneri ad regulas et ad praecepta Superiorum ser- 
vanda, ac aestimant dominativam quoque potestatem compe- 


ti) Ex professo id quoque docet Vincentius Candidus. O. Pr. (Disqui- 
sitiones mor.. II, D. 24, a. 58, dub. I) :« Dico primo. Novitii qui nondum 
in Religione professionem emuiserunt, non adstringuntur praeceptis et 
statutis Religionis, et ejus Superiorum, quia nondum in Religiosorum 
sodalitium sunt perfecte admissi. Tum quia non sunt partes Communi- 
tatis Religiosorum sed in via, ut ad eam communitatem per professio- 
nem admjgttantur... etc. » — Ita etiam Suarez (tr. VII, | V. c xvi. n. 1, 
2, 18. — Tr. VII, 1. II. c. viii, n. 17). et alii auctores non pauci. 

tere Superioribus in suos novitios. Sic, exempli gratia, docet 
R. Molitor, O. S. B. (Relig. juris capita selecta, n. 154), potes- 
tatem Superiorum dominativam esse pariter in novitios et in 
professos. — A. Blat, O. P. (Comment. Textus, p. 544) hanc 
eamdem proponit sententiam, dicens novitium ex voluntario 
ingres..u in domum religiosam subjici potestati dominativam 
tum Magistri tum Superiorum localis et majorum Religionis, 
eisque obedire teneri (1). 

Priimmer, O. P. adhaerendo, ut ipse insinuat, doctrinae cl. 
Passerini (de statu hom. q. 189, a. 10, n. 18), sententiam 
Donati, Schmalzgrueber et aliorum auctorum quos supra citavi, 
rejicere videtur, et docet (Man. jur. eccl. q. 212, 2) : novitii non 
tantum ex quadam decentia et honestate tenentur observare 
regulam et constitutiones, sed etiam ex conventione. — Haec 
conventio, secundum Priimmer, initur a novitio in admissione 
ad novitiatum. Etenim vehit. civis Religionis habetur, et 
Religio experiri debet ejus voluntatem aptitudinemque ad 
regulas servandas. Debet igitur novitius eas observare, secus 
enim nec ipse nec Religio possunt experiri, quid valeant vires 
et quaenam recta sit ejus voluntas. Idem valere perspicitur de 
obedientia novitii erga Superiores ; et in Ordine Praedicato- 
rum, Sic addit Priuimmer, expresse dicitur novitiis, ipsos debere 
obedire Superioribus et observare Regulam. 

P. Vermeersch, S. J. (I. n. 197), putat novitios non quidem 
directe Regula obligari, sed tamen ei subjacere « ex honestate 
et decentia ». Ex alia parte affirmat cos subdi potestati domina- 
tivae praelati regularis tanquam capitis istius communitatis. 

Celebres Normae a S. Congregatione Episcoporum et Regu- 
larium editae decernunt (articulo 85), novitios tempore tirocinii 
subjici directioni, correctioni et vigilantiae Magistri. novitio- 
rum ; nec aliud quidpiam hac de re addunt. 

Tandem Codex juris canonici, canone 561, $ 2, expresse dicit : 

Novitius potestati Magistri ac Superiorum religionis subest 
eisque obedire tenetur. « Hic canon, cum magni sit momenti, 
speciali cura debet inspici et serio subjici examini. Affirmatur 
utique expressis et indubus verbis aliqua potestas Magistri 
et Superiorum Religionis in ipsos novitios, cum dicatur : « Novi- 
tius potestati... subest », sed natura hujus potestatis exactius 
non describitur. Profecto de potestate dominativa sensu 


(1) Addit ipse Blat — Non tamen, ut patet, eadem de causa ob quam 
professi. » 

proprio haud est sermo ; haec enim in Religione per sacram 
tantum habetur professionem, ut diximus. Agitur ergo de domi- 
nativa improprie dicta et limitata, quae ab auctoribus etiam 
potestas domestica,  quasi-domestica, socialis, etc. vocatur. 
Haec recte quidem his Superioribus agnoscitur, quippe quae 
sit necessaria cum ad ordinem domesticum servandum, tum 
ad rectam novitiorum institutionem perficiendam. Quare hoc 
canone renovatur antiqua praescriptio Clementis VIII, de qua 
veteres canonistae loquntur, et quae hisce concepta est verbis 
(Decretum : Cum ad regularem, 19 Martii 1603) : « Habeat... 
Magister plenam et absolutam potestatem circa Novitiorum 
instructionem ac Novitiatus regimen, ita ut in illis nemini 
(Visitatoribus, ac Superioribus majoribus, vel etiam localibus 
exceptis) quovis colore se ingerere liceat (1). » 

Hac igitur ratione ab ipso jure delineata tenentur novitii 
obedire suis Superioribus, quorum potestas connaturaliter 
existit cum statu coetus legitimi. Et id patet ex his quae supra 
dicebamus de hac materia. Concordare videtur illust. H'crnz 
(Jus Decret. Ill, n. 637), dum scribit de novitiis : « ... in conscien- 
tia tenentur ad obedientiam suis Superioribus regularibus 
exhibendam sive in vim jurisdictionis ecclesiasticae... (in Reli- 
gione exempta), sive propter illorum potestatem domesticam, 
quae ad rectam administrationem alicujus communitatis. est 
necessaria. » 

De obligatione pro novitius servandi Regulam Religionis 
propriam, nihil aliud statuit Codex, quam quod legimus canone 
565, $ I : « Annus novitiatus debet sub disciplina Magistri hoc 
habere propositum, ut informetur alumni animus studio regu- 
lae et constitutionum... » Nulla igitur positiva ex hoc capite 
imponitur obligatio, quam quae naturaliter ex ipso novitiatus 
fine exsurgere valebit. Inde, tametsi non directe teneantur 
novitii ad observantiam regulae, cum nondum sufficienter ad 
eam se obligaverint (2) ; debent tamen ex gravi decentia et 
honestate se subjicere regulae, ut ordo servetur publicus et 
legitimum vitae religiosae instituatur experimentum : spiri- 
tus enim Religionis quo necessario debent novitii imbui, maxime 
relucet in observantiis Regulae. Quae sententia quadrat cum ea 


(l) Ex Bullario Romano, t. V, p. 2, 412 ; ci. Venneersch, Suppi, et 
Monuni. ed. 1, p. 306 sqq. Invenitur textus in $ 9. vel etiam n. 15. 

(2 Novitiatus est tanquam experimentum regulae ac vitae religiosae. 
Tiro nonnisi interveniente professione religiosa, proprie et vere se subji- 
cere vult Regulae. 

quam proponit Wernz (l. c. n. 637), et cui adhaerent, ut ipse 
notat, Suarez, Schmalzgrueber, Piat, Ferrari et ali. « Novitii, 
ait, ettam quamdiu novitii manent, ad observantiam regularum, 
quae ad communes obligationes accedit, in conscientia per se et 
directe non obligantur. Nam hujusmodi obligationes neque in 
voto neque in traditione ullum habere solent fundamentum, 
nisi forte per accidens votum quoddam fuerit emissum vel 
specialis intervenerit promissio. Nihilominus quamdiu a reli- 
gione non discedunt, disciplinae religiosae saltem ita subesse 
debent, ut vitent scandala, confusionem, perturbationem con- 
ventus vel ordinis religiosi. » Id sane postulat vel jus naturale 
vel lex caritatis. 

Cum ergo ad obedientiam Superioribus praestandam novitii 
teneantur (haec enim est fere omnium theologorum doctrina), 
inquirere adhuc oportebit, cujusnam generis ea sit obligatio 
et quousque se extendat. Resoluta autem proposita quaestione, 
statim finem imponam primae huic parti tractatus. 


$ MI 


De vi et efficacia potestatis socialis. 


73. - - Principium aliquod magis universale statuere satagens 
circa vim et ambitum hujusce potestatis (quam ipse vocat 
domesticam), Christ. Pesch haec scribit haud improbanda verba 
(Praei, dogm. vol. IX, n. 254) : « Ultra ea quae necessaria sunt 
ad ordinem domesticum servandum, nihil vi hujus potestatis 
praecipi potest ». Radix quidem et causa potestatis socialis est 
ipsamct constitutio alicujus societatis minoris seu coetus legi- 
timi, cui praeest aliquis tanquam caput et tanquam primus 
ad conservationem totius et ad tuendum ordinem domesticum 
in hac societate. Quae autem ad Unem societatis assequendum 
faciunt, haec etiam ad hunc ordinem se referent, ideoque de 
facili ad socialem ea dices spectare potestatem (1). 


(i) Cf. /Imi du Clergé, 1913, p. 281 : « Que tous les Supérieurs aient le 
droit d'exiger l'obéissance de leurs inférieurs, en tout ce que réclame le 
bien de la communauté dont ils ont la conduite, la nature méme de la 
vie commune le demande impérieusement... Dés lors qu'ils sont les chefs 
de la famille religieuse, ils ont le droit et le devoir d imposer à chacun 
des membres qui en font partie, ce qu'ils jugent opportun pour la réali- 
sation du but de la Société, sans quoi cette im ne pourrait jamais étre 
obtenue. Toutefois, il n'est pas nécessaiie pour cela que leur volonté; 
s'impose toujours sous peine de péché. 

sed adhuc magis positiva poterit fieri determinatio circa 
extensionem et efficaciam praedictae potestatis, cum tota sci- 
licet quasi institutio tinisque societatis subjaceat auctoritati 
superiori, ab eaque valeat in pluribus etiam regi ac componi. 

In specie vero haud facile erit dicere, quaenam obligatio pecu- 
liaris enascatur ex usu hujusce potestatis. Satis certum videtur, 
hanc posse obligationem sic intclligi, ut necessitas obediendi 
imponatur etiam in conscientia ; at non semper satis consta- 
bit, ita esse interpretandam intentionem ac voluntatem eorum 
qui Superiores dicuntur. Quare saepe saepius ut directivam 
tantum aut disciplinarem se prodet haec potestas ; vel vindi- 
cativa, ut aiunt, ac poenalis et coercitiva erit, sensu tamen 
non stricto (1). Bene poterit ipsa, etiam directe, obligationem 
inducere sub peccato saltem veniali. Imo grave quoque pecca- 
tum valebit enasci ex notabili ordinis perturbatione hac in 
societate, vel propter aliorum haud mediocre scandalum, ut 
notant auctores (2). Ultimus vero hic effectus, ut cuique mani- 
festum est, extrinsecus erit ipsi potestati ejusque usui ; super- 
venit enim per accidens. Quod maxime perspicitur in exemplis 
supra allatis, de conditione scilicet novitiorum durante tirocinio. 
Cum ibidem speciali modo reperiatur socialis haec et quasi- 
dominativa potestas adhibita, juvabit demum inquirere. quae- 
nam sit in novitios vis ejus et efficacia, simulque manifestare 
quousque pertingat ejus obligandi necessitas. 

Non sine, laude de quaestione hac perdifficili sermonem insti- 
tuens, scribit Biedcrlack-Fiihrich (n. 36) : « Si quis quaerat 
quomodo incipiat haec potestas (socialis nempe seu domestica), 
respondendum videtur eam incipere jam per ingressum in 
novitiatum, quo simul habetur ingressus in domum religiosam 
et ita tacite initur contractus sese submittendi praescriptis 
illius, qui domum gubernat. In novitiis utique haec potestas non 


(1) De hac potestate scribit Biederlack-Führich (n. 43) : Vi hujus 
potestatis Superiores religiosi possunt... tantum eas adhibere correctiones, 
quas intra latitudinem domesticae providentiae adhiberi possunt attentis 
tum prudentium judicio tum communi usu. » 

(2) Bastien-Elfner, O. S. B. (n. 142), postquam dixit, novitios non 
ex stricta justitia teneri ad regulas et constitutiones servandas, sed ex 
quadam decentia et ex honestate, statim addit : | Sie kónnen sich dadurch 
dass sie erhaltene Befehlc ganz ausscr Acht lassen und die Konsti- 
tutionen verletzen. sogar einer schweren Sünde schuldig machen, wenn 
sic nàmlich dadurch der Ordensgemeinde Argernis geben und iin Kloster 
Stórungcn verursachen ». — Supervenit tale grave peccatum, ut aiunt, 
« per accidens ». 

videtur posse inducere obligationem | gravem, cum  novitio 
adhuc liberum sit, de domo exire. » — Et re quidem vera, 
potestas socialis in novitios non est dc se nisi quaedam domi- 
nativa potestas valde limitata ac minus absoluta, ut supra 
ostendimus ; jamvero minore utique id donabitur efficacia, 
quod arctioribus limitibus continetur et minus absolutum cer- 
nitur. Quare nec ad omnium absolutissimam directe et per se 
pertinget obligationem, eam nempe quae est sub lethali pec- 
cato. 

Etiam Prümmer, O. P., qui paulo severiorem, ut diximus, 
amplectitur sententiam, haec addere cogitur (1) : «Ex quibus 
sequitur, ut novitius teneatur (non tamen sub gravi) etiam ad 
poenas taxatas pro transgressione regulae et insuper ad suf- 
fragia mortuorum, quae in regula praescribuntur. » (Manuale 
jur. eccles., q. 212.) 

Nec exinde ullo modo collabi potest aut periclitari disciplina 
novitiatus. Efficaciora enim in promptu erunt, media, cum de 
rebus agitur gravioris alicujus momenti (2). In omnibus deinde 
Religionibus exemptis, potestate jurisdictionis ecclesiasticae 
gaudent Superiores (etiam locales) in ipsos novitios, qua freti, 
praecepta imponere utique valebunt, sub gravi novitios quoque 


obligantia, juxta ea quae exposita fuerunt in articulo secundo 
hujus capitis. 


(1) Verba quae uncinis concluduntur (non tamen sub gravi), ab ipso 
proveniunt auctore Prümmer. 


(2) Cf. in Codice juris canonici, can. 571, $ 1 et 2. 

Introductio 


In primo aliquo opusculo, cui titulus : De virtute obedientiae, 
abundantius diximus quid sit obedientia, si consideretur in se 
tanquam virtus religiosa.Sane quidem ibi fusiore calamo scrip- 
simus de gravissima quaestione auctoritatis Superiorum, et 
distinximus potestatem aliquam « dominationis ^» ad quam 
reduximus aliam duplicem : socialem. nempe et eam quae 
dicitur ex voto ; ac deinde aliquam potestatem « jurisdictionis 
spiritualis seu ecclesiasticae ». Utique haec concordare perspi- 
ciuntur cum canone 501, $ 1 Codicis juris canonici (1), uti 
latius ostendimus. 

Nunc autem, ulterius progrediendo, attente considerabimus 
quid sit in specie votum obedientiae, quod nonnunquam etiam 
vocatur simpliciter : obedientia religiosa (2). Nec immerito 
idipsum dixerit aliquis, cum neo-professus, vi sacrae profes- 
sionis quae ex antiquissimo usu semper sibi habet conjunctam 
publicam votorum nuncupationem, se tradat perfecte Religioni 
quam ingreditur. Ita fit ut in cum Superiores veram acquirant 
dominativam potestatem, qua possunt etiam plene ejus ope- 
ribus uti in commodum communitatis et Instituti. 

siquidem intra limites. Regulae, quam quisque amplexus 
est, et consuetudinis legitimae forte vigentis, abdicatur a reli- 
gioso propria voluntas et ab ipso promittitur obedientia ; 
haec autem nonnunquam etiam debetur Superioribus propter 


(1) « Superiores ct Capitula, ad nonnam constitutionum et juris com- 
munis, potestatem habent dominativam in subditos ; in religione autem 
clericali exempta habent jurisdictionem tam pro foro interno, quam pro 
externo ». 

(2) Scilicet sensu strictori et omnino determinato. Quam obedien- 
tiam vocat Suarez (Tr. X, 1. IV, c. xiv, n. 13 et 17) in omni rigore 
et proprietate sumptam » ; et Kirchenlexikon (V. Gehorsam p. 184): 
«im technischen Sinne des Wortes ». 


ISfa 

jurisdictionem ecclesiasticam, quae ipsis acquiritur in Religio- 
nibus clericalibus exemptis. Utramque deinde subjectionis 
speciem firmat neo-professus ac nobilitat emissione publica 
et quodammodo perpetua religiosae promissionis ad Deum 
ipsum directae quae nuncupatur : votum obedientiae. Etenim 
solemni quodam, ipsamet quasi aspectante Ecclesia legitime 
peracto ritu, Deo se omnibus Superiorum jussis stricte dictis 
necnon Regulae obtemperaturum esse spondet, dummodo 
praecepta fuerint rite prolata secundum formam et usum in 
Religione acceptatum, et conformia semper probatis Regulis et 
Constitutionibus aut Ecclesiae communi juri. 

Jam facile perspicietur, in tali ac tanto voto sitam esse 
quasi essentiam omnis vitae religiosae verae et perfectae ; imo 
votorum quibus religiosorum status constituitur praestantis- 
simum ac nobilissimum esse obedientiam. Quare ne mireris, 
si venusta haec et profunda apud S. Bonaventuram legas 
verba, quibus laudem et praeconium obedientiae evulgavit 
seraphicus ille Doctor (1i) : « Nimirum altissimum est in 
homine rationalis voluntas ; altissimum ergo est sacrificium 
eam totaliter Domino consecrare, non tantum ipsi Deo obe- 
diendo, sed etiam homini propter Deum. » Atvero jam divus 
Augustinus, loquens de obedientia, eam appellaverat maximam 
virtutum : « Quae maxima, sic ipse ait, est virtutum, et ut dixe- 
rim, omnium origo, materque. » Haec augustiana verba quasi 
accommodans statui stricte religioso, S. Thomas non immerito 
potuit asserere, « obedientiam pertinere ad perfectionem reli- 
gionis, eo quod haec perfectio maxime consistat in imitatione 
Christi, in Christo autem maxime commendari ejus obedien- 
tiam » (2). Inde vero concludit, « votum obedientiae esse prae- 
cipuum inter omnia religionis vota. » 


(1) Expositio in Regulam Fratrum Minorum. Caput i. 

(2) Cf. S. Alphonsum in « Vera sposa di Gcsü Christo, c. vu, $ 2, n.3, 
ubi praeter alia, haec quoque praeclara de obedientia Divini Redemp- 
toris scripsit verba : « Molti faticano c stendano per esentarsi dall'ubbi- 
dienza ; non fece cosi il nostro Redentore ; egli per non perdere l'ubbi- 
dienza, si contento di perder la vita. » Ipse deinde S. Alphonsus, eodem 
numero perpulchra S. Augustini de hac materia citat dicta. 


Introductio. 


Triplex videtur dari ratio hujus affirmationis : 

l) Quia voto obedientiae bonum hominis maximum, pro- 
pria scilicet voluntas, Deo offertur ; nam ut non indecore asse- 
rit Suarez (Tr. VIL, 1. X, Introductio) : « Paupertas, bona 
externa, scilicet divitias ; castitas, quasdam corporis volup- 
tates ; per obedientiam vero Deo quis offert animam, intellec- 
tum ac voluntatem, ac seipsum totum in holocaustum. » Sci- 
mus autem hominem tenacius voluntati suae propriae adhaerere ; 
quare et facillime eam solet maximi facere, caeterisque bonis 
temporalibus longe anteponere. 

2) Quia votum obedientiae sub se continet alia vota Reli- 
gionis, nempe paupertatis et castitatis ; se enim rctert ad ipsam 
Regulam, qua exactius determinatur quaenam sit paupertas 
servanda, et qualis habenda sit castitas quae vovetur. Summo- 
pere igitur hoc votum reputandum erit necessarium quare nec 
dubitavit R. Molitor, O. S. B. (1) haec per modum conclusio- 
nis gravia dicta proferre : « Quapropter vita religiosa, si ex 
dispensatione Summi Pontificis sine absolutae castitatis flore 
cum voto conjugalis castimoniae vel cum facultate disponendi 
de rebus propriis sine pertectae paupertatis lege essentialiter 
adhuc immutata subsistit, dempto obedientiae vinculo tota 
corruat necesse est. » Eadem fere ratione prius declaraverat 
Concilium Vaticanum in schemate : de voto obedientiae (Coli. 
Lacensis, t. VII, 674) : « Hinc si obedientiae votum negligatur, 
religiosorum corda veluti terra sine aqua arescunt... ; quin immo 
religiosae familiae compago disrumpitur. » 

3 Quia votum obedientiae se extendit proprie ad actus 
propinquos fini religionis, scilicet unioni cum Deo per majorem 
voluntatis humanae submissionem conformitatemque. Dignos- 
citur enim in Superioris voluntate dispenente ac praecipiente ea 
quae suat legitima, ipsa Summi Dei voluntas haec quoque 
ordinans ac jubens. 

Inde mi.um non est, Joannem Papam XXII celeberrimam 
hanc edidisse in Regulam Minoriticam declarationem (Extrav. 


(1) Religiosi juris capita selecta, c. in. n. 97. 

Quorumdam, Joan. XXII, c. 1, de verb, signif.) : « Religio 
namque perimitur, si a meritoria subditi obedientia subtrahan- 
tur. Magna quidem paupertas, sed major integritas : bonum 
est obedientia maximum, si custodiatur illaesa. Nam prima 
rebus, secunda carni, tertia vero menti dominatur et animo, 
quos velut effrenes et libros ditioni alterius humilis jugo pro- 
priae voluntatis adstringit (1). » 

Haec necessitatis summaeque utilitatis ratio, qualis de obe- 
dientiae voto describitur, non ad juniores tantum aut debilio- 
res spectabit Religionum alumnos, verum etiam ad maturos 
religiosos omnes ac majores natu, imo ad ipsos Superiores, 
juxta salutifera praescripta canonis 593 : « Omnes et singuli 
religiosi, Superiores aeque ac subditi, debent, non solum quae 
nuncuparunt vota fideliter integreque servare sed etiam secun- 
dum regulas et constitutiones propriae religionis vitam ccmpo- 
nere atque ita ad perfectionem sui status contendere. » — Per- 
bene cum his congruunt, quae divus Bonaventura apposite 
delineavit in suo libro : de sex alis Seraphim (c. 11), ubi sermo- 
nem agens de praepositis, ait : « Ideo et qui aliis praesunt, ut 
melius et cautius agant, necesse habent aliis subessc a quibus 
regantur, usque ad summum omnium Pontificem, qui vice 
Christi caput est totius Ecclesiae militantis. » 

Proinde cum hujus voti nobilitas ac praestantia tanta sit, 
ea qua par est reverentia ct cura, Deo juvante, operam in illud 
inquirendum discutiendumque impendamus. Quare quo melius 
intima rei veritas elucescat, dicemus in secunda hac parte de 
voto obedientiae in se considerato ; et deinde in aliqua tertia 
parte quae erit ultima, de relatione voti cum virtute homonyma, 


cujus propriae notiones in prima parte reperiuntur diffusius 
expositae (2). 


(1) Cf. etiam Schema Concilii Vaticani, de voto obedientiae. ubi plura 
ex his verbis Joannis Papae XXII referuntur. 


(2) De sacrae Obedientiae virtute et voto. I. : De virtute Obedien- 
tiac. Tractatus canonico-moralis, 1922. 


SECUNDA PARS 


De voto obedientiae in se considerato 


Absque ullo dubio posset aliquis ea ratione hunc instituere 
tractatum ut proponeret statim Voti obedientiae definitionem, 
quam deinde ampliando explanaret : notionibus scilicet histori- 
cis, theologicis ac juridicis primum traditis, deinde explicatis va- 
riis objectis ad quae se extendit votum, postea enumeratis diver- 
sis Superioribus qui etiam vi voti imperare possint ac descripta 
obligatione 1inhaerente mandatis Regulae et Praepositorum ; 
et sic porro. Ingens sane exsurgeret doctrinae aedificium super 
fundamento hujus vastae synthesis, sed timendum erit ne 
talis aedificii partes inaequales exstent aut etiam confusae 
prae nimia molis copia. Idcirco majoris perspicuitatis gratia 
et pro faciliori methodo liceat paulo aliter propositam distri- 
buere materiam, paucis ac satis aequalibus capitibus hac in 
re notatis. 


DIVISIO 


Secunda haec pars quinque complectetur capita, quae sic 
inscribuntur : 
Caput I : De origine et historicis progressibus voti obe- 

dientiae. 

Caput II : De notionibus specificis voti obedientiae. 
Caput III : De ejus materia remota et proxima. 
Caput IV : De Superioribus quibus obediendum est vi voti. 
Caput V : De peccatis contra votum obedientiae religiosae. 


Cactcrac dispositiones pertinentes quodammodo ad votum, 
accurate suo loco in tertia parte hujus operis referentur. 

CAPUT I 


De origine et progressu historico voti obedientiae. 


74. — Duo quidem hic erunt pensanda et explicanda : primo 
demonstrare oportebit originem evangelicam sacrae obedien- 
tiae tanquam consilii perfectionis a Christo Domino propositi, 
apostolicisque suffragiis speciali ratione muniti ; secunde 
autem ostendendum erit, obedientiam hanc evangelicam fuisse 
excultam primis quoque temporibus Christianis,  deindeque 
decursu saeculorum ritu religioso celebratam. Duplex inde enas- 
citur articulus. 


Articulus l. (2 


De evangelica et apostolica origine religiosae obedientiae. 


Etsi haeretici aliqui et falsi nominis reformatores, Lutherus 
et Calvinus, saeculo xvi, negassent in sancto Jesu Christi Evan- 
gelio consilia quoque contineri, fuit tamen constans ct universalis 
55. Patrum ac Lotius Ecclesiae doctrina, dari praeter praecepta 
etiam consilia proprie dicta, sacris Libris inserta et a Christo 
Domino emanantia ad perfectionem majorem inter christianos 
provehendam ; ideo jure optimo, propter ipsam originem, 
« evangelica » haec sunt vocanda. 

Porro inter plurima consilia quae sancto Evangelio inserta 
perspiciuntur, tria eminent prae omnibus cacteris, et haec 
statum religiosum maxime lespiciunt ; quare specialissimo quo- 
dam sensu, quasi antonomastice, consilia solent evangelica 
vocari. Sunt autem paupertas voluntaria, castitas ac obedien- 
tia. De prioribus his non est cur disseramus (1), de tertio vero 
haud mediocres exstant difficultates, quas breviter hic in exa- 
men revocabimus. 

Origo evangelica voti obedientiae tanquam consilii, quamvis 
de ea ex perpetua traditione et ex testimoniis SS. Patrum 
abunde constet, non tam facile nec plane potest demonstrari. 
Putant aliqui hisce verbis S. Matthaei consilium religiosae obe- 
dientiae contineri (xix, 21) : « Veni, sequere me (2). » Re qui- 


(1) Cf. Sbnnium, 1. HI, tr. XII. c. ll sq. ; c. xi. — Suarez de rei. VII, 
L. VIII. c. m ; L. IX, c. 1 ; — Schiwietz, I. 1. $2, p. 7 sqq. ; — Vcrmeersch, 
I, n. 12 sq.. etc. 

(2) Cf. Biederlack-Führich, n. 7 ; Marsot, p. 5 ; Ihévenot, n. 4. etc. 

dem vera, Dominus Jesus dum eos qui rebus se abdicant terrenis 
ad perfectam sui sequelam adhortatur, consilium obedientiae 
dare censetur ; nam [Ipse subditus erat et quam perfectissime 
obediebat non solum Deo sed etiam hominibus. Quamobrem 
Angelicus Doctor originem consilii obedientiae demonstrat ex 
« imitatione Christi » et Ejus perfecta, sequela. Ita enim loqui- 
tur (1) : « Perfectio religionis maxime consistit in. imitatione 
Christi, secundum illud Matthaei xix : sed in Christo maxime 
commendatur obedientia, secundum illud ad Philip. II : Factus 
est obediens usque ad mortem ; ergo videtur quod obedientia 
pertineat ad perfectionem religionis. »— Alio dein loco subdit(): 
« Ad primum ergo dicendum, quod consilium obedientiae inclu- 
ditur in. ipsa Christi sequela : qui enim obedit, sequitur alte- 
rus voluntatem. » 

Eamdem sententiam proponere videtur Suarez (3), dum 
asserit verbum illud : veni, sequere me, continere obedicntiae 
consilium. « Non enim solum significat, ait, me sequere, id est 
me imitare, sed reipsa me sequere, quocumque ego iero et 
voluero, teipsum mihi dando, ut in omnibus ad nutum meum 
movearis. » Tandem ex verbis illis Christi : « Abneget semc- 
üpsum (4) », concludit Suarez : obedientiam et traditionem 
sui ipsius, quae peragitur in statu religioso, a divino Redemp- 
tore proponi tanquam consilium (5). Haud dissimilem huic 
adhibuerat argumentationem cl. Sonnius (6), scribens : « Nunc 
autem dicemus de abrenunciatione propiiae. voluntatis quae fit 
cum per obedientiam fidei et caritatis, tum per eam quae libera 
est vel omnino, vel saltem in radice voluntatis spontanee 
voventis perfectam obedientiam. Quali votiva pj omissione acce- 
dente, tunc demum fit plena sui ipsius abnegatio. . 

Non pauci deinde scriptores, testante Vermeersch (7), illud 
quoque admoverunt argumentum : « Perfecta sui abnegatio 
tum demum habetur, ex quo quis per obedientiam se suo spo- 
liavit arbitrio. » Sed ipsi Vermeersch apparet 1stud argumentum 
nonnisi quasi « mancum et inchoatum quodam modo » ; quia 
ait, his Christi verbis postulatur abnegatio non absoluta, sed 
ea tantum quae necessaria est ad observantiam  praecepto- 


(1) 2. 2. q. 186, a. 5. 

(2) l.c. a. 8ad 1. 

(3) Tr. VII, 1. II, c. n,.n. 6. 
(4 Apud Matth. xvi, 24. 
(5) l.c. n. 5 sq. 

(6) C. Xxx. 

(D L n. 14, nota 5. 

rum. Qua de causa alia via conatur originem evangelicam obe- 
dientiae demonstrare, et suam methodum adoptarunt non- 
nulli alii scriptores (1). 


75. — Essentia obcdientiae religiosae, juxta opinionem a 
Vermeersch propositam, in hoc sita est, ut aliquis publica qua- 
dam ratione se subjiciat hierarchiae ecclesiasticae, in iis quo- 
que quae ad disciplinam perfectionis spectant, sive haec gene- 
ralis sit sive specialis, accommodata scilicet ad genus vitae 
singulare ab unoquoque electum. Itaque Ecclesia per suos 
ministros potest etiam religiosum dirigere in suis studiis per- 
fectionis, idque reputatur ad ipsam essentiam  obcdientiae 
pertinere. Asserit nempe Divus Thomas (2. 2. q. 186, a. 5 ad 3) : 
« Ad tertium dicendum quod subjectio religiosorum principa- 
liter attenditur ad Episcopos, qui comparantur ad eos, sicut 
perfectores ad perfectos... : unde ab Episcoporum obedientia 
nec eremitae, nec etiam praelati religionum excusantur ; et sia 
dioecesanis Episcopis totaliter vel ex parte sunt exempti, obli- 
eantur tamen ad obediendum summo Pontifici, non solum in 
his quae sunt communia aliis, sed etiam in his quae specialiter 
pertinent ad disciplinam religionis (2). » 

sane quidem Christus Dominus ea ratione instituere voluit 
suam Ecclesiam, ut dirigeret ipsa praeceptis ac ordinationibus 
omnes iideles in iis quoque quae perfectiora sunt. Ad hunc 
enim finem dedit illi potestatem « ligandi atque solvendi » quae- 
cumque spectant ad spiritualem ordinem societatis Christia- 
nae, quemadmodum et missos habere statuit Apostolos pro- 
pris hisce verbis : « Docete omnes gentes ;... docentes eos ser- 
vare omnia quaecumquc mandavi vobis ». (Matth., xxvni, 18 
sq.) Porro edocere homines valebit Ecclesia, non tantum circa 
media salutis, verum etiam perfectionis, variisque fidelium sta- 
tibus varia adnectere praecepta. Unusquisque autem tenebitur 
audire Ecclesiam ipsique se subjicere, quamvis de solis consiliis 


(1) Cf. v. gr. Schiwietz, Das morgenlándische Mónchtum, Bd. I, 
p. n. Aliam etiam rationem auctor addit : opus extensionis regni Dei, 
quod utique subest auctoritati Ecclesiae ex voluntate ipsius divini Fun- 
datoris. 

(2) Schiwietz (1. c. p. 11) ait : « Es entwickelte sich also der religiose 
Gehorsaxn auf geschichtlichem Wege aus zirei Momenten : aus der von 
Christus den evangelischen Ratschlágen gegebenen Beziehung... zu der 
Auigabe seines Reiches auf Erden einerseits und der Ubertragung der 
geistlichen Gerichtsbarkeit an die geistlichen Obern im Interesse des 
Apostolats seitens der Kirche andercrseits. » 

perfectionis agatur publice assumendis ; dixit enim Jesu 
(Lucas, x, 16) : « Qui vos audit, me audit ; et qui vos spernit, 
me spernit. » 

Ex integra observantia et consideratione horum verborum 
evangelicorum excitur specialis illa obedientia, quae « consi- 
lium » nuncupatur, utpote voluntarie capessita. Hanc quidem 
jam a primordiis religionis christiaaae colebant anachoretae 
et ascetici viri. Deinde vero, vigente vita coenobitica, rationem 
habuit obedientia religiosa paulo diversam a primitiva sua 
forma ; coenobitae enim et monachi potestati subjiciebantur 
domesticae et quasi paternae praepositorum specialium, qui 
jurisdictionem quoque decursu temporum adepti sunt (1) Prio- 
rem tamen formam religiosi non ex toto abjecerunt, cum 
horum obedientia per se Ecclesiae hierarchiam respiciat. Quare 
et ipse Codex juris canonici indicat qua ratione Religiones sub- 
mittantur Pastori supremo Ecclesiae aut etiam aliis Praelatis, 
quibus competit potestas ordinaria vel delegata (ex can. 499, 


$ 1 sqq.). 


J16. — Recte igitur Sancti Patres et Theologi catholici una- 
nimi ore evangelicam proclamabant originem obedicntiae reli- 
giosae : verba ipsa Christi Ejusquc specialia adhortamenta ad 
perfectam Sui sequelam, divina quae praebuit exempla, demum 
potestas singularis Ecclesiae facta, 1undamentum utique fir- 
missimum exhibent hujusce doctrinae. Apostoli morem gesse- 
runt dictis et lactis Magistri, statimque, testamibus sacris 
nostris Libris, quasi Religionis referebant speciem. Relictis 
enm omnibus, etiam propria et libera voluntate, Christo 
Redemptori adhaeserunt tanquam Duci ac Praeceptori a 
quo edocerentur perfectiora (Matth. x1x, 27). Itaque hunc 
coctum Apostolorum designat Suarez tanquam « apostolicam 
Religionem a Christo congregatam » (2). Ipse quoque Aquinas 
praesumit veram aliquam fuisse Apostolorum Religionem, 
cum scribat (2. 2. q. 88, a. 4 ad 3) : « Ad tertium dicendum, 
quod Christo secundum se non competebat vovere, tum quia 
Deus erat.. Apostoli autem intelliguntur vovisse pertinentia 
ad perfectionis statum, quando Christum, relictis omnibus, 
sunt secuti » (Luc, v, n). Huic sententiae quam praesumit 
Angelicus et probare intendit Suarez, adstipulantur plures 


(1) Cf. Biederlack-Führich, n. 7, 4 ; Vermeersch, I, n. 39 sq. ; Schi- 
wietz, l. c. 
(2) Tr. VII, 1. III, c. n, n. 10. 

auctores asserentes Apostolos, hortante Domino, factos fuisse 
veri nominis religiosos. Quare, juxta eorum opinionem, primi 
omnium votum religiosae obcdientiae emiserunt Apostoli. 

Ipse tamen Bicderlack-Führich (n. 7, 4) latetur, argumenta 
quae pro hac sententia militant, non videri « omni exceptione 
majora ». Quidquid sit de professione perfectae obedientiae 
ab Apostolis peracta, hoc remanet certum, nunquam defuisse 
in Ecclesia homines altioris perfectionis studiosos qui, evan- 
gelica sectando consilia, vitae statum elegerunt communi plane 
perfectiorem, quamvis forte, ut putat Vermeersch (1), nullum 
appareat vestigium voti obedientiae. Ast advertere oportet, 
plura circa disciplinam perfectionis ex primis christianis saecu- 
lis nos latere ; quamobrem de usu votorum religiosorum tunc 
temporis vix aliquid certum proferre valemus (2). 


Articulus ll. 


De progressu historico, de varietate ct vicissitudine voti obcdientiae. 


TI. — Obedientia religiosa quam primis temporibus exercebant 
Christiani sectatores altioris perfectionis, ea videtur fuisse quae 
praepositis ordinariis in Ecclesia circa obligationes status 
peculiaris praestabatur. Obcdientiae quidem professionem 
aliquam emittebant primitivi illi religiosi; difficile tamen erit 
dicere quo tempore votis formalibus hanc suam consecraverint 
professionem. Putat Vermeersch (I, n. 42), nondum in usu 
fuisse vota formalia initio saeculi quarti, tempore scilicet 
S. Pakhomi (f 346) ; formulam autem votorum, ait, videtur 
primus induxisse celeber S. Pakhomii aemulus Schenute. Hic 
erat abbas in monasterio zktripensi (Atripe) et obiit anno 451 (3). 
Attamen certissimum est, jam eo tempore monachos vixisse 
sub auctoritate unius superioris generalis. 

Plura quidem exstant facta historica, quae demonstrant 
viros religiosos feminasque sanctas speciali modo fuisse Epis- 
copo subjectos, nam obedientiam, etiam peculiari quadam 
ratione, profitebantur ipsi tanquam « Pharaoni ecclesiastico » 
id est : Praeposito. Legimus in Regulis brevius tractatis (Migne, 


(1) Ci. Vermeersch. I, n. 40, Schiwietz, I. p. 186 sq. ; 190. | 

(2) Vide praesertim apud Suarez, Tr. IX, 1. I, c. 11, n. 1,4 ;c. X, n. 2; 
L. II, c. i. n. 3 sq. — Ileimbucher, Die Orden u. s. w. Bd. 1, Abschnitt I, 
das Asketcntum, p. 86 sqq. — Schiwietz, I, $ 1 sqq. — Vermeersch, II, 
Suppi., | : De ascetis, virginibus et primis monachis. 

(3) Cf. Heimbucher, I, p. 113. I 

P.G. xxxi, c. 1079) S. Basilii. (t 379), in prooemio. Quapropter 
necesse est nos quidem (ipse erat archiepiscopus Caesareae), 
quibus creditum est munus docendi, paratos esse omni tempore 
et promptos ad instruendas pcrficicndasque animas, et modo 
publice coram tota Ecclesia contestari, modo privatim permit- 
tere unicuique eorum, qui ad nos accesserint, ut suo arbitratu 
nos seorsim rogare possint quae pertinent et ad sanitatem 
fidei, ct ad veritatem ejus vivendi ritus qui est cx Evangelio 
Domini Nostri Jesu Christi, ex quibus utrisque homo Dei 
constanter perficitur : vos vero nihil otiosum, nihil vobis infruc- 
tuosum relinquere^ sed praeter ea quae in communi discitis, 
etiam privatim de rebus conducibilibus interrogare, etc. : — 
E quibus basilianis verbis apparet religiosos hos omnimode 
fuisse sub dependentia sui Pastoris dioecesani. 

Auctoritatem Episcoporum in religiosos Concilium Chalcedo- 
nense, sacculo quinto, affirmavit ; deinde alia Concilia expresse 
statuerunt de potestate A bbatum in suos monachos. Ordinatio 
tamen clericorum alicujus monasterii et dedicatio ecclesiae 
erant Episcopis reservatae (1). Paulatim etiam ad speciales 
quosdam Religionis superiores pertingebat quasi exclusive 
obedientia religiosorum, cum nempe ratio eorum vivendi 
magis formam stricte coenobiticam induxisset. Adde demum 
singulare et insigne istud lactum, quo multum crevit aucto- 
ritas abbatum, quum nempe universis fere monachis impo- 
sita fuit Regula, quae jura ct officia tum subditorum tum 
superiorum accuratius determinaret. Qualis vero fuerit tunc 
temporis obedientiae disciplina, maxime cx his Regulis 
eruendum est. 

* 

78. — Prima, ut videtur, Regula quam moderni quoque 
scriptores authenticam reputant, ea est quae vocatur a S. Pakho- 
mio (2) ad cujus normas tota cocnobitica vita ordinatur ac 
regitur. In hac S. Pakhomi sapienti ac celeberrima Regula, 
quam latine etiam reddidit 5. Hieronymus (3), nondum occurrit 
nobis, saltem non explicite voti obedientiae mentio ; attamen 
longior sermo instituitur de obedientia monachi erga praeposi- 
tos conventus, et poenae indicantur contra religiosos inobe- 
dientes. Ita, v. gr. statuitur in « Exordio Praeceptorum », ut 
qui in fratrum conventum admittitur, non possit arbitrarie 


(1) Cf. Vermeersch, I, n. 42. 
(2) Vide apud Heimbucher, I p. 108 sqq. 
(3) Migne, PP. lat. XXIII, p. 65 sqq. 

commutare sedendi locum vel ordinem, donec praepositus 
domus eum transtulerit ad locum qui ei debetur. In numero 19 
explicite sermo occurrit de « praecepto majoris », et numero 24 
de « praecepto principis monasteri. » — Institutor S. Pakho- 
mius agit etiam de contemptu praescriptorum Regulae, et sta- 
tuit quomodo inobedientes sint corripiendi (1). Pluries autem 
praesto est haec loquendi forma : nisi praepositus jusserit, 
nisi imperatus sit, nisi forte Pater monasteri praeceperit (2), 
aut simile aliquod dictum. Deinde variis in locis hujus Regulae 
commemoratur et describitur «correptio » praepositi, cui pecu- 
laris tribuitur vis atque eflicacia (3). — Ex proiesso tandem 
sermo est de « inobediente » in numeris 164, 165, 167..., simulque 
stabilitur quomodo iste puniri debeat et tractari. — De jure et 
regimine praepositorum, atque de non contemnendis Regulae 
mandatis accuratius statuunt numeri 188, 189, 194. 


79. — Sub fine saeculi quarti composita fuit a. S. Basilio 
Magno prima Regula ex iis quae « magnae » nuncupantur : 
quarum quatuor recensentur in Ecclesia Dei (4). 

Duplex exstat S. Basili Regula : una vocatur : « cpoi kata 
TÀüTO », regulae fusius tractatae, quae constat numeris, 55 ; 
alia dicitur « pot kar gmrourv » regulae brevius  tractatae 
et complectitur 313 paragraphes (5) Mox eas Rufinus latine 
transtulit, ita quidem ut e duabus Regulis unam tantum confi- 
ceret, quaestiones ducentas et tres totidemque responsa conti- 
nentem (6). Non semel tractat S. Ecclesiae Doctor de religio- 
sorum obedientia ; loquitur explicite de religiosa aliqua pro- 
fessione « &uoAoyia », dicitque inconstantem et non perseveran- 
tem monachum « perinde aspici debere, ut qui in Deum pec- 
caverit (7) » — De obedientia severius etiam loquitur ($), 
eamque maximi facit momenti. « Nam qui se ipse abnegavit, 
ait in capite : de auctoritate et obdientia (mepi avOevria xat 
vnaGoor), seque spoliavit omnibus suis voluntatibus, non quod 
vult, facit, sed quod docetur. Neque vero ratio sinit cum a 


(1) Regula, n. 103. 

(2) Cf. in Regula n. 106. 119, etc. 

(3) Regula, n. 133. 135... 

(4) Cf. Concilium Lateranense IV, anno 1215 celebratum, a quo qua- 
tuor Regulae enumerantur. — Heixnbuchei', p. 273. 

(5) Migne, PP. gr. XXXI, coi. 905, 1051. 

(6) Migne PP. lat. CIII. c. 487 sqq. 

(7) Interrogatio 14, apud Migne, PP. gr. 31, c. 950. 

(8) Interrog. 28, 41... 

semetipso quod utile est deligere, qui semel semetipsum aliis 
eubernandum tradiderit, qui ad quodeumque eum in nomine 
Domini idoneum cognoverint, ad id destinabunt ipsum. » His 
autem verbis accurate describitur ipsa natura obedientiae reli- 
giosae, qua se tradunt professi suis Superioribus ut gubernentur 
ab ipsis (ro Oma tnv s&avrob oiGovouiav &m.rpebavr. &répoi ). — 
In « regulis brevius tractaüs v abunde de obedientia neces- 
saria et -perlecta loquitur sanctissimus auctor, et saepe 
exemplum Divini Redemptoris « qui factus est obediens usque 
ad mortem » prae oculis religiosiorum ponit. (1). Simul 
tamen monet, non in omnibus obtemperandum esse ; scribit 
enm : « Cum vero aliquid quod contrarium sit. mandato 
Domini, aut id corrumpat aut 1nquinet nobis ab aliquo prae- 
ceptum fuerit, tunc opportune dicemus : obedirc oportet Deo 
magis quam hominibus. » Sed jam in prima interrogatione 
fortiter vindicaverat obediendi necessitatem, aiens : « Quare 
necesse omnino est, aut Deo ex ejus mandato subjici, aut aliis 
propter mandatum illius (2). » 


80. — E quatuor magnis Regulis altera dicitur a S. Augus- 
tino (f 430). Re tamen vera Doctor Hipponensis regulam monas- 
ticam proprie dictam non exaravit ullam ; materiam vero sup- 
peditavit e qua postea exorta est ipsa Regula, quam vocamus : 
S. Augustini. Huc maxime pertinent scripta Doctoris : de opere 
monachorum, de moribus clericorum, Epistola 211 seu 109 (3). 
— Capite sexto Regulae sermo est speciali modo de : obedien- 
tia et reverentia Praelatis exhibenda, eorumque conditionibus. » 
Monentur fratres ut praeposito obediant tanquam patri, sta- 
tümque additur : « ... multo magis Presbytero, qui omnium 
vestrum curam gerit. » Declaratur deinde correptionem et 
correctionem inobedientium praecipue pertinere ad praeposi- 
tum, « ... ut ad Presbyterum, cujus est apud vos major authori- 
tas, referat, quod modum vel vires ejus excedit. » — Subse- 
quent! capite urgetur observantia quoque mandatorum Regu- 
lae (4). 

Maximus autem et verus Patriarcha monasticae vitae apud 


(1) Ci. Interrog. 113 sq. 116 sqq. apud Migne, c. 1159 sq. 

(2) Migne, c. 1082; vide quoque Rutinum, Interrog. 13: Migne, 
PP. lat. CHI, c. 505 sq. 

(3) Migne, PP. lat. XXXIII, c. 958 sq. : Heiinbucher, 1. p. 167 ; Ver- 
mccrsch, I. n. 48. 

(4) Ci. Regulam B. Patris Augustini et Constit. Fratrum Servorum, 
Boniae, 1643. 

latinos exstitit S. Benedictus Nurccensis, qui ineunto saeculo 
sexto celebratissimam suam conscripsit Regulam.Haec deinde 
norma fuit et exemplar plurium regularum quae subsecutae 
sunt, excepta tamen ea quam exaravit S. Cohnnbanus, ut mox 
dicemus. 

S. Benedicti Regula ab ipso Patriarcha propria conscripta 
manu edita fuit Deo inspirante, ut referunt, vel saltem Spiritu 
Sancto peculiari modo juvante (1) Primo continet aliquem 
« Prologum » quo adhortatur fratres ad obedientiam : « Aus- 
culta, o fili, sic incipit, praecepta magistri, et inclina aurem 
cordis tui... ut ad eum per obedientiae laborem redeas, a quo 
per inobedientiae desidiam recesseras » (2). — Deinde sequuntur 
73 capita, quorum plura de industria quaestionem obedientiae 
pertractant. Sic celeberrimum caput quintum agit de obedien- 
tia tum necessaria, tum perlecta ; caput Ix vii verba facit de 
gradu obedientiae heroico; in capite vero 1 x xi, postquam de 
« imperio Abbatis aut Praepositorum » sermo fuit, occurrit 
haec monitio, ut « omnes juniores, Prioribus suis omni charitate 
et sollicitudine obediant. Quod si quis contentiosus reperitur, 
corripiatur. » 


Novitiatum ingressuros oportebit adhortari, ut lecta Regula, 
promittant se omnia custodire et cuncta sibi imperata servare, 
scientes lege Regulae constitutum quod eis ex illa die non liceat 
de monasterio egredi, nec collum excutere de sub jugo Regulae (3). 
Novitius cum ad sacram suscipitur professionem, debet, ex praes- 
cripto S. Benedicti sicuti communiter interpretatur, promissionem 
stabilitatis, conversionis morum et obedientiae firmare voto, quod 
reapse continetur in actu et intentione ipsa, quibus humanam pro- 
missionem coram Deo publice emittit. Per hoc deinde obedientiae 
votum intendit neo-professus assumere obligationem castitatis et 
paupertatis, easque promissione aliqua consecrare ad ipsum Deum 
directa ;sicque disciplina suscipiendorum Fratrum » de qua loqui- 
tur beatus Patriarcha, professionem includit cum tribus votis essen- 
tialibus, quamvis paupertas et castitas non explicite voveantur, nec 
expresse fiat sermo de voto aliquo (4). 

Hac autem ratione ordinatur professio a S. Benedicto : ' Sus- 
cipiendus autem, sic ait, in Oratorio coram omnibus, promittat de 
stabilitate sua, et conversione morum suorum, et obedientia, 


Heimbucher, I. p. 217 ; Vcrmeersch, I, n. 44. 
Migne PP. lat. LXVI, c. 215 , Regula S. Benedicti et Constit. Con- 
greg. S. Mauri, Parisiis, 1770. 
(3) Regula, c. 58 ; Molitor. O. S. B., n. 15, d. 
. (4) Vide Heimbucher, 1. p. 216 sqq. ; R. Molitor, 1. c. n. 12, c ; Ver- 
meersch, n. 44. etc. 

coram Deo ct Sanctis ejus ; ut si aliquando aliter fecerit, ab eo se 
damnandum sciat, quem irridet. «Ex iis deinde quae illico sequuntur 
et ex collatione cum capite sequenti (1), luculenter apparet, hic 
non tantum agi de aliqua promissione Abbati et Sanctis facta, sed 
de vera publicaque sponsione ad ipsum Deum directa ; proindeque 
esse votum religiosum proprie dictum. Quare ex verbis citatis 
perspicitur, ipsam obedientiam quae in vita religiosa debetur, juxta 
institutum S. Benedicti firmari voto quod emittitur coram Deo 
et Sanctis ejus 


81. — Nondum e terra ad coelum evolaverat anima magni 
Legiferi ordinum monasticorum, cum ortum haberet in Hibernia 
celeberrimus Abbas Luxoviensis et Bobiensis, S. Columbanus 
( t 615). Jam vero historice certum est, monachos Hiberniae 
se tempore S. Columbani devinxisse votis religiosis formalibus ; 
tunc enim passim nobis occurrunt locutiones ad id spectantes, 
quae omni ambiguitate carere videntur, ut : « Deo se dicare per 
vota monachorum, perfectionis votum emittere », et sic porro. 
Nonne S. Gildas, Abbas, cognomento » Sapiens » (natus 493), 
in quaerulo suo libro « de excidio Britanniae », increpat infide- 
lem istum Maglocunum, monachum, commonendo ipsum de iis 
quae « coram omnipotente Deo, angelicis vultibus humanisque 
(.. Omnis regni, auri argentique, ct quod majus est, propriae 
voluntatis distensionibus ruptis) perpetuo vovisti » ... (2) ? — 
sanctus autem Columbanus severissimam suam scripsit Regu- 
lam sub fine saeculi sexti (3). 


Regula Abbatis Luxoviensis (Luxeuil) duplex erat ; una voca- 
batur Monachorum, altera vero : Regula coenobialis, quae a plu- 
rbus scriptoribus vocatur : Liber poenitentialis de quotidianis 
poenitentiis monachorum (4). Prior ex his Regulis constat 10 capi- 
tibus (Migne, PP. lat. LXXX, c. 210), statimque sermo fit de 
« obedientia» (caput 1).— In regula autem coenobiali 1nobedien- 
tibus speciales imponuntur poenae : | Si quis frater inobediens 
fuerit, (pro poenitentia) duos dies unum paximatium et aquam. 
Si quis dicat : non faciam, duos dies unum paximatium et 
aquam. » (Migne, LXXX, c. 221.) 


saeculo undecimo, Carthusiani sibi imposuerunt loco Regulae 
sic dictas « Consuetudines », quae tandem collectae inerunt ac 


(1) Caput iix : de filiis nobilium vel pauperum qui offeruntur. 

(2) Migne. PP. lat. LXIX. c. 352 ; Heimbucher, I, p. 193 ; Laux, p. 19. 
(3) Cf. Laux, der hl. Kohimban... p. 49 sqq. 

(4 Xon est confundendus cum ! Poenitentiali seu Libro de mensura 


poenitentiarum » quem ad usum confessariorum idem scripserat Colum- 
banus. Cf. Laux, p. 99. 

redactae a quinto Priore Majoris Carthusiae sub titulo : Sta- 
tuta Guigonis. Postquam vero novae quaedam additiones 
antiquis his Statutis fuerint junctae, probatae sunt Constitu- 
tiones Carthusianorum ab Innocentio XI, nomenque habue- 
runt : Statuta Ordinis Cartusiensis (1). Profitentur autem Car- 
thusiani expresso et publfce, professionemque aut ipsi scribunt 
aut per alios scribere curant. 


Formula qua vovent, haec est: « Ego Frater N. promitto Sta- 
bilitatem et Obedientiam et Conversionem morum coram Deo et 
Sanctis ejus, et Reliquiis istius Eremi quae constructa est ad hono- 
rem Dei et beatae semper Virginis Mariae, et beati Joannis Bap- 
tistae : in praesentia Domini N. Prioris. | Qualis autem circa obe- 
dientiam praestandam sit vis hujus professionis, edocemur e capi- 
tulo 18 secundae Partis, quod inscribitur : de professione novitio- 
runi. Ibi legimus : Professione facta, qui susceptus est, ita se 
ab omnibus quae mundi sunt intelligat alienum : ut nullius prorsus 
rei, nec sui quidem ipsius, sine Prioris sui licentia habeat potesta- 
tem. Cum enim ab omnibus qui regulariter vivere decreverunt, 
obedientia magno studio sit servanda, a nobis tamen tanto devo- 
tius et sollicitius, quanto asperius, districtiusque propositum subi- 
vimus : ne, quod absit, illa (sci, obedientia) defuerit, tanti 
labores non solum careant praemio ; sed et supplicium damna- 
tonis incurrant. « Ex speciali tamen Declaratione Capituli Genera- 
lis anni. 1679, statutum aliquod Constitutionum cui non adjungi- 
tur praeceptum expressum et verum, non obligat per se ad culpam, 
sed tantum ad poenam. Statim id quoque additur : « Si vero con- 
temptus reperiatur, aut grave scandalum ex habitualibus trans- 


eressionibus quas quis Corrigere non curat aut contemnit, tunc 
grave peccatum est (2). 0 


82. -Ad Fratres Minores si attendamus, perspiciemus eos 
distincte et formaliter tria profiteri vota Religionis, videlicet : 
obedientiae, paupertatis et castitatis ; quare professionis eorum 
modus luit quasi exemplar rationis profitendi, quae ab aliis Ordi- 
nibus et Institutis postea in usum deducta est. 

Testatur autem Piat Montensis (3) tria vota explicite'fuisse 
enunciata in formula professionis Fratrum Minorum. Praemit- 
tunt etiam Fratres haec alia verba (4) "TVoveo et promitto Deo 
toto tempore vitae meae servare regulam Fratrum Minorum ». 
Insuper plures auctores quos citat et approbat Piat (5), aiunt 


(1) Heimbucher, I. p. 485 ; Nova Collectio Statutorum, Romae... 1688. 
(2) Nova Collectio Statutorum, p. ro. 


(3) Praelectiones juris reguL I, n. 172. 
(4) Rodericus, Quaest. regul, et canonicae, I, q. 26, a. 4. 
(5) 1. q 325. 

« speciale votum obedientiae erga S. Pontificem, Concilia 
Generalia Congregationesque Romanas a Franciscanis emitti, 
propter haec verba Regulae : Promittit obedientiam et reve- 
lentiam Domino Papae Honorio, ac successoribus ejus canonice 
intrantibus et Ecclesiae Romanae ». Et recte dicunt ; nam haec 
leguntur in initio textus Regulae ex originali Bulla Honori III, 
capite i quod incipit : « Regula et vita Minorum Fratrum hacc 
est, scilicet Domini Nostri Jesu Christi sanctum Evangelium 
observare, vivendo in obedientia, sine proprio (paupertas) et 
in castitate. » — Post verba supra citata, additur statim : | Et 
ali fratres teneantur Fratri Francisco et ejus successoribus 
obedire. » 


Jamvero S. Bonaventura haec Regulae verba apertius interpre- 
tatur de tribus evangclicis consiliis voto firmatis, ac praeterea 
de speciali « voto » obedientiae S. Pontifici et S Ecclesiae Romanae 
facto (1). — Item in capite II Regulae haec declarantur : Finito 
vero anno probationis, recipiantur (novitii) ad obedientiam, pro- 
mittentes vitam istam semper et Regulam observare ; et nullo 
modo licebit cis de ista Religione exire, juxta mandatum domini 
Papae. » Quae verba profecto de professione ipsa sunt intelligenda 
quatenus cum ea junguntur vota ; quare et Seraphicus Doctor sic 
hunc explanat locum : ! Haec est tertia pars rubricae, in qua agi- 
tur de professione, primo quantum ad sui obligationem votivam ; 
secundo, quantum ad propositi stabilem perseverantiam. ! Deinde 
S. Doctor ait : « In qua promissione sic vovent (Franciscani) totam 
Regulam, ut... non omni ejus parti se obligatorie astringant. 
Vovent enim, se totam Regulam pro regula habituros secundum 
mandantis intentionem, ut quaedam ad observandum omnimode, 
quaedam ad habendum pro salutaribus hortamentis. Ergo illa 
ad observantiam inviolabilem sunt vovenda, ista ad cautelam ex 
voto perenniter sunt habenda. » 

De ambitu obedientiae haec severissime statuit S. Francisci 
Regula : « Unde firmiter praecipio eis, ut obediant suis Ministris 
in omnibus, quae promiserunt Domino observare, et non sunt 
contraria animae et Regulae nostrae » Quae verba ita interpretatur 
D. Bonaventura (c. x, n. 3) : « Suis Ministris, id est omnibus prae- 
latis Ordinis ; et dicit : suis, ut de Provincialibus et aliis praelatis 
immediatis se loqui ostendat, qui supra de obedientia ad genera- 
lem Ministrum in primo capite est locutus. In omnibus, quae pro- 
miserunt Domino observare, supple : explicite vel implicite. Unde 
subdit : Et non sunt contraria animae, etc. » — Sed modo sufficiant 


(1) Expositio super Regulam FF. Minorum, c. 1, n. 3, 9, 11 : « Sanc- 
tus, sic ait D. Bonaventura, huic debito votum adjicit speciale, sciens 
voto superveniente fortificari sacri Ordinis vinculum, et mentum gemi- 
nari. » (Editio Quaracchi, vol. VIII, p. 396.) 

historicae hae notiones circa formam vovendi obedientiam apud 
Fratres Minores introductam. 


83. — Inspiciamus tandem quid Regulae ct Constitutiones 
FF. Praedicatorum devoto obedientiae statuerint, saeculo decimo 
tertio ; quid deinde, saeculo decimo quinto, Constitutiones 
Ordinis Fratrum Servorum B. M. V. Postea pauca dicemus de 
obedientia in Societate Jesu recepta, saeculo nempe decimo 
sexto, in Congregatione Canonicorum Regularium Salvatoris 
Nostri, sub fine saeculi decimi septimi, et in recentioribus. Insti- 
tutis juxta « Normas S. Congregationis Episcop. et Regul. », ne 
forte conspectus iste historicus supra id quod intendebamus, 
protrahatur. 

Age vero | In Ordine S. Dominici hoc modo vovetur obedien- 
tia (I) *« Ego, sic ait novitius profitons, (ego) Frater N., 1acio 
professionem, et promitto obedientiam Deo, et B. Mariae, et 
B. Dominico, et tibi N. Magistro Ordinis Fratrum Praedicato- 
rum, et successoribus tuis, secundum Regulam B. Augustini et 
Institutiones Fr. Praedicatorum ; quod ero obediens tibi 
tuisque successoribus usque ad mortem. » Non igitur expresse 
vovent Praedicatores paupertatem et continentiam, attamen 
eorum intentio se extendit ad praedicta quoque vota, quae essen- 
talia reputantur. Ipsae enim Constitutiones, ut refert Donatus 
Laynensis, O. Pr. (2), lepide declararunt : qui promittit. Obe- 
dientiam, promittit caste et sine proprio vivere. 

Haec praeterea definiunt Constitutiones circa obedientiam (3) : 
| Primario ct directe, obedientia quam Praelatis nostris praestare 
debemus, sese extendit ad ea quae in Regula, aut in Constitutioni- 
bus, aut in Ordinationibus Capitulorum explicite determinantur. 
secundario et indirecte, tenemur etiam obedirc Praelato in illis, 
quae, licet in legibus nostris explicite non contineantur, inveniun- 
tur tamen necessaria seu valde utilia ad earum observationem, etc. n 
Deinde affirmatur, ea quae sub speciali titulo continebantur in 
Constitutionibus, ohm ante Declarationem secundi Capituli Gene- 
ralissimi, anno 1236 Parisiis celebrati, revera obligasse sub veniali 
culpa, quamvis forte non formale aliquod annexum sibi habuissent 
praeceptum ; postea vero mutatis his dispositionibus, sequens 
viguisse principium : « Constitutiones (nostrae) et Ordinationes 
Capitulorum aut Praelatorum, ex se non obligant ad culpam, seu 


(1) Constitutiones FF. S. Ordinis Praedicatorum, editio nova, Dist. I ; 
C. XV : Professio. 

(2) Praxis resolutoria T. II, p. 2. Tr. X, q. 8, n. S. 

(3) Dist. I, c. xv, Deci. 10 ; c. xvi, Deci, unica ; Prol. Declar. n 1, etc. 


Cap. I. Artic. II. — De progressu historico, etc. 15] 


ad peccatum, sed tantummodo ad poenam pro transgressoribus 
in ipsis Constitutionibus aut Ordinationibus taxatam, vel a Prae- 
latis taxandam. » 


Ex his ct pluribus alus locis dilucide apparet, disciplinam 


obedientiae religiosae in Ordine Praedicatorum fuisse mutationi- 
bus obnoxiam. 


Ordo autem Fratrum Servorum B. Mariae Virginis illam 
habet formulam, dum profitetur aliquis religiosam obedien- 
tiam (1) : « Ego frater N. filius N., in saeculo vocatus N., qui 
detuh habitum novitiorum in Ordine Fratrum Servorum 
B. M. Virg. per annum integrum, jam natus annum N., non vi 
nec metu, aut ullo errore ductus, sed sponte, libere et ex certa 
scientia facio professionem, et promitto Deo Omnipotenti, et 
B. Mariae, et tibi Rev. P. Priori Generali Frat. Serv. B. M. V., 
ct successoribus tuis servare Obedientiam, et Castitatem, et 
vivere sine proprio, secundum Regulam B. Augustini et Cons- 
titutiones Servorum... » — Additur deinde : « Facta autem pro- 
fessione non relinquatur arbitrio voluntatis suae... » 

Postea variis in capitibus agit Regula : de levi culpa, de gravi 
culpa, de graviori culpa, de gravissima culpa (2) : ! Sciant Religiosi 
Praelati, paria non esse peccata, sic aiunt Constitutiones, sed 
alia levia delicta esse, quaedam gravia, nonnulla graviora, aliqua 
etiam inter gravissima numerari (3) ». — Porro culpa levis erit : 
« Si quis in conventum hora qua debet, redire distulerit, si quis 
ad capitulum conventuale non accesserit, etc. » 


84. — Institutum Societatis Jesu plures habet formulas pro 
fitendi, quas legere est in volumine secundo « Instituti », post 
Epistolam S. Ignatii : de virtute Obedientiae. Forma autem 
professionis quatuor votorum haec est : « Ego N., Professionem 
facio ct promitto Omnipotenti Deo, coram ejus Virgine Matre, 
et universa coelesti curia, ac omnibus circumstantibus ; et 
tibi Patri Rev. N., Praeposito Generali Societatis Jesu, locum 
Dei tenenti, et Successoribus tuis (vel tibi Rev. Patri N. Vice- 
Praepositi, etc.) perpetuam Paupertatem, Castitatem ct Obe- 
dientiam ; et stcundum eam, peculiarem curam circa puerorum 
eruditionem ; juxta tormam vivendi in litteris Apost. Soc. 
Jesu et in ejus Constitutionibus contentam. Insuper promitto 
specialem Obedientiam Summo Pontifici circa missiones, etc. » 


(1) Constitutiones, c. vm : de modo professionis, p. 26. 

(2) C. XXXIII, XXXIV, XXXV, XXXVI. 

(3) Inter haec gravissima recensetur id quoque : « Qui inobediens fue- 
rit Provinciali per mensem, y 

Statuto autem peculiari (c. v sextae partis Constit.) cautum 
fuit, ut nullae Constitutiones, Declarationes vel ordo ullus vivendi 
obligationem inducerent ad peccatum mortale vel veniale, « nisi 
superior ea in nomine Domini Nostri Jesu Christi, vel in virtute 
Obedicntiae juberet : quod in rebus, vel personis illis in quibus 
judicabitur, quod ad particulare uniuscujusque vel ad universum 
bonum multum conveniet, fieri poterit. « Statutum quidem illud 
proprie valet de Constitutionibus aut Ordinationibus » ; at eo 
quoque modo ipsum interpretari solent theologi Societatis ut ad 
mandata et injunctiones Superiorum id extendant. Ita legitur apud 
A. Rodriguez, Sanchez, Laymann, Vermeersch, et alios. Animad- 
vertit tamen Sanchez: Juxta id decretum (c. v, 6 partis Constit. 
fine) et usum oportet superiorem amplius explicare suam volun- 
tatem, ut censeatur velle obligare ad culpam aliquam. At si 
exprimeret suam intentionem esse obligare ad culpam mortalem 
vel venialem, obligaret utique, nisi ratione levitatis materiae, 
voluntas esset'rationi dissona, quia ea Constitutio non aufert potes- 
tatem aliter obligandi, quam utendo illis verbis ; sed illis certam 
obligandi voluntatem explicat, ut talis non censeatur, quando illis 
verbis non 'utitur. Quare credo obligaturum sub mortali, quando 
praeciperet non utens his verbis, sed apposita poena exigenti pec- 
catum mortale, ut sub poena excommunicationis, etc. » 


In Congregatione Canonicorum Regularium Salvatoris Nostri 
quam approbavit Urbanus P. VIII, (anno ,1669), hac ratione 
obedientiam vovent novitii (1) : « Ego N. professionem facio et 
voveo Deo omnipotenti, Jesu Christo Salvatori nostro, coram 
Beatissima ejus matre Virg. Mariae, sanctis Apostolis, Beato 
P. N. Augustino, et universa cocli curia, et tibi Reverendis- 
simo P. N. Piaepos. Generali Congreg. Salvat, nostri... pau- 
pertatem, castitatem et obedientiam secundum Regulam sanc- 
tissimi P. Augustini, prout in Constitutionibus praefatae Con- 
greg. Salvatoris nostri observanda declaratur. » — Cons- 
ttutiones vero distinguunt inter culpas leves, pro quibus leviores 
imponuntur poenitentiae ; et graviores V. gr. qui libros reli- 
gioni vel bonis moribus contrarios legerit, aut vota sua renovare 
recusaverit, et alia hujuscemodi (2). Dantur demum «delicta 
eraviora et gravissima », ad quae luenda gravissimae quoque 
censurae et poenae assignantur (3). 


85. — Congregationes recentiores hac fere lege saepissime 
obedientiam voveat, uti eam descriptam invenies in « Normis 


(1) Constitutiones, caput x, art. 2. n. 19, p. 99. 
(2) Cf. $ 18, a. 1. 
(3) Ibid. a. 2. 

S. Congregat. Episcoporum et Regul. prima vice anno 1901 
editis. Capite autem octavo : de emissione votorum, n. 990, 
haec de professione obedicntiae decernuntur : « Inserenda est 
in Constitutionibus formula professionis. In ea, demptis omni- 
bus superlinis, simpliciter et clare dicendum est, sororem (aut 
religiosum) Deo vovere tria vota simplicia paupertatis, casti- 
tatis et obedicntiae, secundum Constitutiones Instituti. 


Professio autem dicatur emitti in manus moderatricis aut ejus 
substitutae, acceptantis nomine Instituti (1). Alia vota non admit- 
tuntur (2).In ipsis Constitutionibus exprimendum erit eas per se 
non obligare sub reatu culpae (3). — Igitur non exacte diceretur. 
Constitutiones observandas esse vi voti obedientiae, ita ut 
peccet soror contra hoc votum transgrediendo quodeumque punc- 
tum Constitutionum (4). — Erga dispositiones Constitutionum 
et Superiorum tenetur soror ex virtute obedientiae (5). Vi voti 
tunc tantum obligabitur, cum legitimus Superior praecipit expresse 
in virtute s. obedientiae, etc. — Superiores vero locales, praeser- 
tm parvarum domorum, se abstineant (6).. Expedit ut formale 
praeceptum quando datur, in scriptis imponatur, aut coram duo- 
bus testibus. Nonnisi raro, caute ac prudenter, ex gravique causa 
praecipiant Superiores in virtute sanctae obedientiae (7). — Sed 
etiam secundum Normas generale hocce valet principium : « Per 
votum obedientiae assumitur obligatio obediendi praecepto legi- 
timi superioris in iis quae pertinent ad observantiam votorum et 
Constitutionum » (S). 


Nuperrime autem a S. Congregatione de Religiosis denuo 
publici juris factus est « parvus Normarum codex », qui juxta 
ipsa verba S. Congregationis (9), nihil aliud. est quam sectio 
prior Nonnarum pro approbandis religiosis Institutis votorum 
simplicium, quae auctoritate Sacrae Congregationis EE. et 
RR., anno 1901, in lucem prodierunt, novo tamen Codici univer- 
sali Juris canonici accommodata. » 

Secunda sectio Normarum, in qua occurrunt varia prae- 
scripta circa vota et virtutes, jam non amplius in secunda hac 


(1) Vide n. 101. 

(2) n. 102. 

(3) n. 320. 

(4) n. 133. 

(5) > '34. 

(6) n. 135 et 137. 

(T) "^. 736. 

(8) n. 132. 

(9) Acta Apostolicae Sedis, vol. 13, p. 312 (6 Marti* 1921) ; cf. etiam 
« Periodica de re canonica et inorali » |; X» fasciculus 3, p. 295 sqq. ; 
Nouvelle Revue théol. 1921, n. 8, p. 424 sqq. 

editione continetur. In ipso documento quod die 6 martii 192] 
promulgatum fuit, ratio hujus rei satis manifestatur : « Secunda 
enim sectio Normarum, post Codicis promulgationem, jam non 
videtur necessaria, cum constitutionum scriptores et prae oculis 
habere debeant canones, qui religiosos respiciunt, et consulere 
possint probatos auctores, qui de religiosis, post editas praefatas 
Sacrae Congregationis EE. et RR. Normas scripserunt. » Inter 
probatos auctores qui hac in re prudenter consuli possunt, enu- 
merat P. Creusen speciatim Battandier, Vcrmeersch, Bastien, 
quorum testimonium pluries nos quoque adduximus (Cf. Nou- 
velle revue théologique, année 1921, n. 8, p. 425 ; item Perio- 
dica de re canonica et morali, nov. 1921, p. 302, ubi cl. Creusen 
haec quoque addit : « Promulgato Codice, novae Normae confi- 
ciendae erant ; in pluribus enim Codicis canonibus aliae ac Nor- 
marum fpraescriptiones sunt. Atque jam schema novarum 
Normarum erat confectum. Sed Codicis liber II, p. III, de reli- 
giosis, alteram sectionem Normarum fecit inutilem... »). 

Ex his factis historicis lucidius constat, qua ratione pedetentim, 
decursu saeculorum, se evolverit disciplina subjectionis religiosae, 
simulquc professionis quae cum voto obedientiae intime est con- 
nexa. Inde quoque perspicitur quomodo non pauci scriptores 
religiosi ac doctorcs, hac formularum professionis varietate quasi 
praeoccupati, subobscure nonnunquam de illa voti obedientiae 
materia disseruerint. Principiis magis generalibus et normis 
juris in hac re nobis deinceps erit adhaerendum, quin tamen eas 


prorsus praetermittamus a lege communi exceptiones, quae 
forte nonnullis faverent institutis. 


CAPUT H 


De notione voti obedientiae. 


86. — lis omissis quae in hoc genere jam olim dicta fuerunt (1) 
(cum egimus de potestate Superiorum praecipiendi ex voto), 
hic in specie inquirere nobis oportebit qua ratione votum obe- 
dientiae sit definiendum, et quo jure aliqua distinctio habenda 
inter votum solemne et simplex. Quam ob causam duplex 
hujus rei occurret articulus ; inquiremus nempe : 

a) Quaenam sit adaequata voti obedientiae definitio. 


(1) Ci. de virtute Obedientiae, 1. c. ni, a. 3. 

b) Quomodo votum istud distinguatur in aliquod solemne 
et in aliquod simplex. 

De voto autem -privato obediendi, v. gr. coniessario, quem 
quisque sibi elegerit, jam antea dicebamus in prima parte, nec 
est ratio cur multum immoremur. 


fl 


Articulus l. 


Definitio voti obedientiae. 


Cum non omnes auctores concordent in definiendo hoc 
voto, juvabit analytice potius quam synthetice in illud inqui- 
rere ; quare referemus primo varias theologorum detinitiones, 
collhigendo ex eis elementa magis communia ; deinde peculiare 
aliquod stabiliemus principium, ad rectam hujusce rei intelli- 
gentiam non parum faciens ; ultimo demum propriam statuemus 
definitionem, quam, paucis tantum additis verbis accuratius 
explicabimus. 


8/7. — Aliqui scriptores non tradunt proprie dictam defini- 
tionem voti obedientiae, sed potius asserunt ratione quadam 
generali, « ex voto obedientiae religiosum obligari ad omnia quae 
superior praecipit secundum Regulas et Constitutiones Ordi- 
nis ». Ita quidem cum Busembaum S. Alphonsus (1), Sporer (2), 
Cunigliati (3, H. Tournely (4) et alii. Nec desunt auctores 
moderni, qui vix alio hac in re utuntur loquendi modo. Ita 
Bargilliat (II, n. 1160) quando scribit : « Ex voto obedientiae, 
solum tenetur unusquisque Religionis obedire Praelato juxta 
professionem suae regulae, id est, intra limites suae regulae. » 
Sic etiam loquuntui : «Ballerini-Palmieri (IV, tr. IX. c. 1, $3) ; 
Gury-Ferreres (II, n. 168) ; Laurentius (n. 1001) ; Priimmer 
(1 ed. Man. jur. eccles. II, q. 106, 2) ; Card. Vivés (Fr. Calasanc- 
tius, comp. Theol. mor. p. 285) ; Meynard (Réponses cano- 
niques, IL, n. 1p1) ; Sagmüller (t. Ill, $ 189, VI). Imo ne ipsae 
quidem Normae aliter descripserunt obedientiae votum ; legi- 
mus enim n. 132 : « Per votum obedientiae (religiosus) assumit 


(1) Theol. Mor. L. IV’, c. i, n. 38. 

(2) Th. mor. Suppl. Dec. c. n, n. 161. 

(3) H, p. 361 : « Votum obedientiae in eo positum est quod homo 
offerat Deo proprium arbitrium, ipsique promittat se obtemperaturum 
suis Superioribus quoad omnia quae juxta propriam Regulam juste jube- 
bunt. » 

(4) Continuatio praei, theol. T. V, p. 2. c. ll, a. 3. 

obligationem obediendi praecepto legitimi Superioris in iis 
quae pertinent directe vel indirecte ad vitam Instituti. » Cum 
voti haec descriptio terminis contineatur generalibus, ideo 
varias perpessa est interpretationes, ut inspicienti cuique facile 
patebit (cf. Marc-Gestermann, II, n. 2166). 

Deinde plures etiam canonistao ac theologi tam antiqui quam 
recentes ita definiunt votum obedientiae, ut sit quaedam 
promissio Deo facta servandi hanc ipsam obedientiam, quae 
ad religiosos in peculiari eorum statu necessario pertinere dici- 
tur. « Votum obedientiae, ait Joan. Ev. Rottner, O. S. B., est 
promissio Deo facta, qua religiosus propriam subjiciens volun- 
tatem Praelato regulari se obligat ad parendum in omnibus, 
quae cadere possunt sub virtute obedientiae (1). Hanc eamdem 
definitionem proponunt Caietanus de Alexandris (2) L. Fer- 
raris (3) et alii. Imo non dubitavit Ferraris de illa definitione 
apodictica haec proferre verba : « Est in re communis », quam 
tamen suam assertionem omisit probare ; nam prosequitur : 
« Obedientia enim dicitur quasi ab audientia, sive ab audiendo 
praeceptum superioris, ut recte notat Donatus... et alii. » 

Inter scriptores modernos definitionem | similem tradunt 
Piat (4), Victorius ab Appeltern (5), Mouton (6), Vermeersch (7), 
etc. Vermeersch ait : « Votum obedientiae religiosorum est 
promissio. Deo facta obedientiae quae debetur in vita reli- 
giosa. » Ipse tamen postea traditam definitionem restringit, 
asserendo praecepta nonnisi stricte talia pertinere ad obe- 
dientiae votum (I, n. 296). ! 

itaque a theologis optimi nominis adhuc magis circumscri- 
bitur voti obedientiae notio, ejusque definitio limitatur cum 
Laymann (IV, tr. V, c. 1x, q. 1) ad « ea quae Superior prae- 
cipit (religioso) cum voluntate eum obligandi sub culpa » ; vel 
cum Pichler (I, 1. Ill, T. 35, dico 3) ad « omnia praestandi quae 
Superior (religioso) praecipit cum voluntate obligandi sub 
culpa, modo praecipiat justa... Item ad observationem Regula- 
rum, quae sub peccato ex intentione Fundatoris obligant. » 
— Ratio, quam supponunt hi auctores, eadem prorsus videtur 


(1) Margarita coelestis seu status relig. q. 9, a. e, n. 840. 
(2) Confessarius Moniahuin, c. vi, $ 1, q. 1. 
(3) Prompta biblioth. 7, votum a. 2, n. 10 ; ci. Canoniste cont. 1921, 
p. 104. 
(4) L q. 307. 
(5 Compend, praei. q. 182. 
(6) IL, ch. vu, p. 400. 
(7) I, n. 288. 

esse ac supra, scilicet : « Religiosus hoc ipsum vovet, velle 
se Superiori praecipienti obedire in omnibus quae justa sunt et 
Regulae conformia ; quare iit transgressor voti, si obedire 
recuset. » Sic explicite argumentatur citatus Laymann (n. 2), et 
idem affirmat Pichler (1. c.). 

^Rocentiores sunt aliqui scriptores, qui censent illud votum 
respicere tantummodo praecepta sic dicta « formalia , quae 
nempe dantur expresse in virtute s. obedientiae, quando appel- 
latur explicite, ut aiunt, ad ipsum votum (1). Haec autem ratio 
definiendi votum obedientiae praesupponit necessario gravem 
esse obligationem subjectionis, cum intercedit promissio Deo 
facta (2). Etenim formulae istae : in virtute s. obedientiae, sub 
praecepto formali utique denotant grave aliquod obedientiae 
praeceptum, ut suo loco fusius declarabimus. 


86. — Agedum, quamvis praedictae auctorum definitiones 
in quibusdam videantur discrepare, in pluribus tamen commune 
aliquid exhibent, quod sequentibus magis adhuc determina- 
bimus : 

a) Obedientiae votum utpote sacra promissio ad religionem 
pertinens, directe nonnisi Ipsi Deo fit, non vero proprie ali- 
cui homini. Quare nec homo in tale votumhabere poterit ullam 
directam potestatem, nisi ratione potestatis vicariae nomine 
Dei; ratione autem dominationis in religiosos, homo potestatem 
acquirit directe in voluntatem ac intentionem voventium juxta 
terminos professionis, non tamen ultra intentionem voven- 
tium, ut aperte declarat Suarez (3) Totum enim pendet ex 
limitatione voti, ut affirmat idem Suarez, extra quod nullus 
homo potest praecipere ex vi obedientiae, et haec est etiam sen- 
tenta S. Bonaventurae, qui posuerat obedientiae religiosae 
terminum ct mensuram « juxta magnitudinem voti emissi (4). » 


(1) Ci. Ferrari, c. x, p. 171 ; Haring, $ 215, III, b. etc. Jain Bessombes 
scripserat (Moral, christ. II, de stat. rcl. c. vu, a. 4): Quando legiti- 
mus Superior praecipit aliquid in virtute s. obedientiae. Religiosus pro- 
fessus tenetur sub peccato sacrilegii obedire legitimo Supenori in his omni- 
bus quae sunt secundum Regulam. ' I t refert Craisson (des communautés 
rei. p. 50, 242 sqq.) eamdem doctrinam proponere conabatur Gautrelet, 
S. J., sola fisus auctoritate Pellizarii, cujus liber in Indicem est relatus. 

(2) Ami du Clergé, 35, p. 280 ; Thévenot, n. 282 sq. 288. Cf. Canoniste 
cont. 1921. p. 100, sq. 

(3 Tr. VII. Il. X. c. viu, n. 10. Ibidem refert doctrinam quoque 
S. Bernardi et S. Thomae. 

(4 In 2 librum Sentent, d. 44. a. 3, q. 2. Conclusio (edit. Quaracchi, 
t. IL p. 1013). 

b) Voti obedientiae exsecutio eo modo a legitimis Superiori- 
bus potest exigi quo jus commune et particulare id praescri- 
bant vel permittant. Quamvis enim promissio haec facta sit Deo. 
necessario tamen se refert ad aliqua exsequenda, quae juberi 
possunt a Superiore competente, servatis legitime servandis. 

c) Non indistincte nec arbitrarie valet Superior voti exsecu- 
tionem urgere ; intra limites enim tum vitae religiosae, tum 
Regulae approbatae, totum continetur obedientiae votum. 
Posita vero ejus materia requisita et necessaria, statim exsurget 
obligatio voti, et eam tunc Superior intentione sua sola nec 
excludere poterit, nec minuere, nec ultra terminos professionis 
usu praescriptos extendere. 

d) A parte Superioris requiritur ut adsit praeceptum expres- 
sum et verum, Seu stricto sensu, quo conscientia subditi directe 
sub peccato ligetur ; non autem sufficit simplex desiderium 
aut jussio quaedam inefficax ad inducendam tantam obliga- 
tionem : votum enim hoc emittitur sensu vero et proprio, non 
sensu vulgari et minus stricto obedientiae. | 


89. — Jure quidem merito principium hoc universale licet sta- 
tuere: Etsi omnibus Religionibus idem secundum se sit obedien- 
tiae votum, spectata nempe intima ejus natura ; attamen exten- 
sio aut obligandi vis quam habet, poterit esse major m inorve 
secundum accidentias varias, ad voluntatem voventis prae- 
sertim pertinentes necnon ad materiae proportionem gravi- 
tatemque praeceptorum. 

sane quidem, priori quadam ratione, ab ipsa voluntate voven- 
tum pendet vis voti obedientiae ; sub hoc igitur respectu 
in nonnullis amplitudo ejus obligationisve mensura variare 
poterit. Namque communis haec est conditio cujusque voti, ut 
intentio voventis possit strictius aut minus stricte modum 
determinare quo se obligare velit, vel materiam designare circa 
quam versetur promissionis efficacia, salva semper voti sub- 
stantia. Recte asserit Angelicus Doctor (2. 2. q. 88, a. 1 ad 2), 
votum a voluntate accipere nomem «quasi a primo movente » ; 
quia voluntas hominis movet rationem « ad promittendum 
aliquid circa ea, quae ejus voluntati subduntur. » Votum ergo 
habendum est ad instar legis, quae dimanat ab hominis volun- 
tate, et quam quisque sibi ponit, ut ait Rodericus (1) ; et Aqui- 


(1) Quaestiones regul. ct canonicae, II, q. 101, a. $8 (p. 300) ; cf. 
Besornbes, de rei. c. nr, $ 5 ; Tambunni, de praec. Decal. 3, c. 10, n. 1. 

nas aperte declarat illuni qui vovet, statuere sibi legem (1). Ita 
doctrinam Angelici intelligunt quoque Salmanticenses (tr. X VII, 
I, n. 109) : «Votum, aiunt, est lex quaedam particularis, quam 
vovens sibi imponit, dicente D. Thoma... » 

Optime inde deducunt plures auctoies, ea posse satis aequa 
lance voto applicari, quae de lege et ejus obligatione commu- 
niter statuuntur. De causis agens quae excusant ab obligatione 
voti, haec scribit Suarez (tr. VIL, 1. X, c. IV, n. 14) : « Obser- 
vanda sunt quae de excusatione legis humanae in propria 
materia tradi solent, nam, licet haec obligatio non sit proprie 
ex lege humana, sed ex voto, tamen quatenus per voluntatem 
humanam, ct suo modo praeceptivam applicatur, eisdem fere 
regulis quoad hanc partem mensuranda est. » Ideo non immerito 
de voto potuerunt dicere Fr. Schmier, O. S. B. ct Wiestner, S. J: 
Effectus voti est obligatio quae suam mensutam quoad modum, 
qualitatem et sic porro, potissimum ab intentione voventis 
desumit, licet ceteroquin obligationis gravitas aut levitas, ex 
eravitate vel levitate objecti mensurari dicatur (2). 


90. — Quamvis ita sit, probe tamen notare oportet, non ad 
nutum uniuscujusque emitti posse votum Religionis ; est enim 
votum publicum, in facie Ecclesiae et sub ejus tutela juxta 
canonicas leges tactum, servatis praescriptis Religionum ac 
legitimae consuetudinis. Hinc etiam quasi ab extero accipit 
suam mensuram ac normam ; scilicet saltem mediate desumun- 
tur ejus extensio et obligatio ab ecclesiasticis legibus, ab inten- 
tione Religionum Regularumque aut ex usu legitimo, quibus 
singularis voventium intentio se debet accommodare. Porro 
unusquisque religiosus ea profitetur ratione, qua profitendum 
ac vovendum est in propria sua Religione, nec aliter interpre- 
tanda erit ejus voluntas. Quocirca si false judicet de obligatione 
quae habetur in suo [pstituto, intendens alio modo vovere, 
v. gr. sub gravi se obligare ratione voti, quando ipsa Regula 
decernit non adesse nisi levem culpam, tunc praevalebit inten 
tio Religionis quae est conformis Regulae, nec de facto sub mor- 
tali tenebitur iste religiosus. Equidem subjective, ut aiunt, 
grave poterit committere peccatum propter erroneam suam 
conscientiam, sed illud generali jam continetur principio Theo- 
logiae moralis (3). 


(!) 2. 2. q. 88, a. 10. 
(2) Cf. Schmier, Jurisp. II. 1. Hl,t . I, p. l, c. m, n. 220, etc. 
(3) Vide apud Marc-Gcstermann, I, Trac, de conscientia, n. 21 sq. 

Concordant omnino Salmanticenses, eamdem  propugnantes 
doctrinam, ut constat ex tr. XV, c. iv, n. 58. Postquam enim 
statuerint illud principium : In Regula aut Constitutionibus si 
sit expressum regillam solum obligare ad veniale, nunquam 
obligabit ad mortale, nisi contineat alicjuid jure divino vel 
ecclesiastico imperatum vel prohibitum, vel praeceptum ali- 
quod formale contineat... in reliquis autem solum obligat sub 
veniali etiamsi sint res gravissimae : statim subjungunt Sal- 
manticenses (1) : « Addimus dicta hoc numero intelligenda 
esse, etiamsi quis in professione intenderet se obligare ad obser- 
vationem totius regulae sub mortali vel veniali, ex errore Judi- 
cans esse de essentia professionis cum illa intentione vovere, 
quia talis semper intendit professionem emittere secundum 
modum quem tenet illa Religio, et sic aliam obligationem sibi 
imponere involuntarium est, quia procedit ex illo erroneo 
judicio et sic non se obligavit amplius, quam reliqui reli- 
giosi modo ordinario profitentes. » Nec desunt alii auctores qui 
eamdem tuentur opinionem, quare optima cernitur esse ratio, 
quam saepe saepius Suarez adducit ad confirmandas quaestio- 
num solutiones : « Respondeo id constare ex communi usu et 
institutione Religionum, cui accommodatur intentio voven- 
tis (2). » 

Sit ergo haec firma conclusio : Voti obedientiae amplitudo 
ac obligatio mensuranda sunt tum juxta capacitatem ipsius 
materiae, tum juxta intentionem voventis ; intentio vero voven- 
tis se debet accommodare legibus Ecclesiae, praescriptis Regu- 
lae, legitimo usui illius Religionis in qua fit professio. 


9].— His praemissis, definitur votum obedientiae : Est 
promissio Deo publice facta et a competente auctoritate accep- 
tata qua neo-professus propriae renuntians voluntati, se guber- 
nandum tradit suis Superioribus legitimis, seque subjicit appro- 
batae Regulae, ita ut juxta usum et acceptionem Instituti 
debeat etiam sub reatu speciali contra religionem  obtempe- 
rare in omnibus praeceptis strictis, quae'circa vitam reli- 
giosam imponuntur (3). 

Haec definitio statim Ais -paucis potest adumbrari, plenius 
tamen illustrabitur ex iis quae capite sequenti continebuntur. 


(1) L. cit. sermo videtur esse de peccato veniali contra votum. 

(2) Cf. v. gr. in tr. X, 1. IV, c. xiv, r. 8, etc. 

(3) Cf. Salmanticenses, tr. XV, c. vi, n. 40 ; Zitelli, Apparatus, c. vn, 
a. 3 ; Piat, I, q.307 ; Sagmiiller, $ 186, etc. 


Cap. II. Artic. I. — Definitio voti obedientiae. 161 


Jamvero dicimus votum obedicntiae : «promissionem Deo pu- 
blice factam », quia emittitur in facie Ecclesiae et ipsa professio 
acceptatur a legitima auctoritate nomine Ecclesiae ; proinde 
votum illud sub tutela speciali ecclesiasticae auctoritatis cons- 
tituitur (can. 1308, $ 1). 

Subjungitur in definitione : « propriae renuntians voluntati... » 
quia, ut aiebant veteres, nolle et velle jam non amplius habet 
religiosus professus, cum in voluntariam servitutem se redi- 
gens, submittatur jugo dominationis potestatis legitimae. 

Deinde dicitur : «seque subjicit approbatae Regulae , quo- 
niam nulla datur hodiedum Religio, quae non habeat suam ab 
Apostolica Sede approbatam Regulam. Olim non erat necessa- 
ria explicita quaedam approbatio. 

Alia verba quae subduntur : « juxta usum et acceptionem Ins- 
ttuti » Jam tacta fuerunt in praecedentibus et quoad praxim 
magni sunt ponderis. Quamvis enim, ut diximus, idem sit in 
omnibus Institutis votum, secundum ea quae essentialia et 
intrinseca videntur (1) : attamen aliquando etiam, ex parte 
saltem objecti ct extensive, plus aut minus late patere perspi- 
citur. Insuper obedientia religiosa perfectior vel minus per- 
fecta erit, ut ostensum fuit in prima parte (c. 11). Adde, Cons- 
tütutiones ipsas non eadem semper ratione assignare extensio- 
nem, ambitum vel modum hujus voti vel Superiores quibus 
jus competit exigendi ejus debitum (2). Lubet quaedam hujus 
rei afferre exempla : apud Carmclitas requiritur omnino. ut 
praeceptum « obligans sub mortali » detur in scriptis, et sub 
certa quadam verborum serie feratur (3). Apud Jesuitas autem, 
quamvis Superior hac forma utatur : stricte praecipio, non ade- 
rit obligatio subjectionis ratione voti, neque in re gravi neque 
in re levi, ut-supra dicebamus. Apud Franciscanos, jubente 
superiore sub eadem forma, exsurget obligatio etiam reatus 
gravis, vi voti, ut dicunt plures auctores (4). De Normis earum- 
que praescriptis, quae praesertim numeris 135,136 et 137 conti- 
nentur, jam supra mentionem habuimus. 

Tandem hisce verbis perficitur definitio modo tradita : « in 
omnibus praesccptis strictis, etc.» Dantur enim etiam praecepta 
minus stricta, quae non sunt rigorosa, nec absoluta, aut quibus 


(1) Salmanticenses, 1. c. c. v n. 56 ; Meynard, II, n. 208. 
(2) CI. Ami du Clergé, 1913. n. 36, p. 741. 

(3) Sahnantic., XV, c. v, n. 48. 

(4) Piat, I, q. 320 ; Biederlack-Führich, p. 211, nota. 

superior non vult directe et expresse obligare sub peccato (1). 
Quando Superior praeceptum proprie non intimat, nec cense- 
bitur. velle exigere praecise voti hujus obligationem ; quia 
necessaria conditio alicujus praecepti veri et expressi jam 
non impletur. Sub tali autem conditione, ut declaravimus in 
prima parte (c. m, a. 3), facta est promissio erga Deum, et non 
aliter. Patet demum strictum hoc praeceptum spectare debere 
ipsam vitam religiosam seu « regularem conversationem », ut 
loquitur Aquinas (2. 2. q. 104, a. 5, ad 3) ;hanc enim unice inten- 
dit votum religiosorum. 


Articulus Ill. 


Dc voto obedicntiae simplici et solemni. 


92.—-Non una datur voti obedicntiae distinctio. Si conside- 
remus votum stricte religiosum, facile discernemus aliud per- 
petuum, aliud vero temporarium ; XOtum deinde perpetuum 
aut solemne aut simplex erit. 

Perpetuum est votum obedicntiae, quod de se stabilitate 
aliqua satis perfecta donatum, perdurat toto vitae decursu, 
nisi legitime tollatur vel per saccularizationcm, vel per dispen- 
sationem vel per alium modum Juridicum. 

Temporarium illud dicitur esse obcdientiae votum, quod 
nonnisi ad tempus emittitur, ita ut ex hac parte fruatur sta- 
bilitate minore. Imo ex plurium canonistarum placitis non 
sufficeret de se ad constituendum aliquem professum in statu 
vere'religioso, eo quod deficeret, juxta Vcrmeersch (I, n. 30), 
perennitas servitutis. Atvcro hodiedum ratione quadam uni- 
versali provisum fuit ab Ecclesia ut temporaria vota perpetuis 
praecederent, ex cc. 572, $ 2 ; 574, $ 1. Simul declaratum fuit 
temporaria illa vota, elapso tempore renovanda, ad id sufficere 
ut constituatur Religio ; proinde cum ipsis etiam verus exsistere 
poterit status religiosus (c. 488, 1 et 7). Non absque laude scribit 
hac de re Biederlack-Führich (n. 9, p. 14, nota 2) : « Videtur ergo 
ad rationem status religiosi secundum mentem Ecclesiae suf- 
ficere, ut obligatio stricta quidem ad tempus tantum contra- 
hatur, intentio vero tum voventis tum religionis adsit, ut sodales 
in perpetuum in religione maneant, ita ut egressus per non 
renovationem votorum semper exceptionem importet. » 


(1) Cf. Suarez, 10, 1. IX. c. xiv, n. sq. ; Schnorrcenberg, Instit. canon, 
de regular. $ 5. p. 239, etc. 

93. — Voti obedientia. alia distinctio in aliquod solemne et 
simplex est omnium celebratissima, ansamque dedit acrioribus 
theologorum disceptationibus. Hic vero breviter quaedam 
dicenda occurrunt ad quaestionem istam satis implicatam 
pertinentia, sive in genere sive etiam in specie. 

In genere statuere licet juxta ipsum Codicem juris, ea Vota 
esse solemnia quae emittuntur in Ordine per professionem 
ut aiunt « solemnizatam », cum nempe Ecclesia eam uti talem 
agnoscit (c. 1308, $ 2). Simplicia autem vota sunt ea quae per 
professionem non solemnizatam emittuntur in quacumque 
Religione (praesertim in Congregationibus juxta c. 488,2). Cen- 
sebant olim plures theologi, praefatam distinctionem de jure 
esse divino ita ut ne Summus quidem Pontifex posset dispensare 
in voto solemni (1). Quam sententiam ea saltem ratione proba- 
vit Divus Thomas, ut assereret in 2. 2, q. 88, a. 11 juxta Sal- 
manticenses (2) : « Posse Pontificem dispensare cum sacerdo- 
tibus in voto solemni castitatis, non vero cum religiosis. Atta- 
men nequit infitiari, alio loco eumdem Angelicum haec decla- 
rasse (in 4, dist. 38, q. 1, a. 4, q. 4 ad 3) : « Et ideo alii dicunt 
probabilius, si communis utilitas totius Ecclesiae, aut unius 
regni vel provinciae exposcerent, posse convenienter et in voto 
continentiae et in voto religionis dispensari, quantumcumque 
esset solemnizatum... » 


Ad salvandam doctrinam Aquinatis adducit P. Prümmer (3) 
non minus quam triplex explanationum genus : 1) Dicitur cum 
Caietano, Donato aliisque : Papa non potest dispensare, ut mona- 
chus remanens monachus ducat uxorem (4). Ista explicatio, dictitat 


(1) Pro hac opinione citantur a Salmanticens. Albertus Magnus 
Armilla, de Soto, Silvester et alii. Plures autem, ut Sylvius, Gonet, 
Billuart, Bellarminus, Toletus, etc., teste Prümmer (q. 172, nota 6) 
dicebant ratione voti distinctionem essentialem existere inter votum 
soleniny et simplex. 

(2) -De facto legimus apud S. Thomam : « Unde videtur, quod per Eccle- 
siam possit dispensari in voto.contmcntiae solenmizato per susceptionem 
sacri ordinis... In eodem loco dicit : « Papa non potest facere quod ille 
qui est professus religionem, non sit religiosus ; licet quidam juristae 
ignoranter contrarium dicant, u Sub fine ait : « In Noto solenmizato per 
professionem religionis non potest per Ecclesiam dispensari. 

(3) Jus reg. speciale. II, q. 72, p. 82. 

(4) In aliqua nota addit Prümmer : u Doctrina Angel. Doctoris non 
tantum valet pro voto castitatis, ut quidam autumant, sed pro omni 
voto .solemni. Nam non tantum per votum castitatis homo consecra- 
tur Deo, sed per omne votum solemne. » Et revera Aquinas in 2. 2. q. 
186, a. 8 ait « Papam in voto obcdientiae » non posse cum religioso dis- 

Prüminer, non placet. — 2) Cum Franc. Ferrariensi : Papa non 
potest quidem dispensare, scd potest authentice declarare votum 
solemne in tali casu non esse servandum. Est explicatio probabi- 
lis.— 3) «Papa non potest dispensare, id est penitus exstinguere 
votum solemne rite emissum, bene tamen potest obligationem 
voti suspendere pro aliquo casu, remanente vinculo voti. Est expli- 
catio praeferenda >. Quare sic intelligit Primmer sententiam Aqui- 
natis : Vota solemnia juxta Angelicum Doctorem, prorsus sunt 
indispensibilia, hoc est, non possunt unquam penitus aboleri, ita 
ut nihil obligationis supersit ; possunt tamen ad certum effec- 
tum dumtaxat ex gravibus causis a Summo Pontifice quoad solani 
obligationem suspendi. Et re quidem vera, ipse Card. A. Bizarri, 
in celebri quadam causa cui interfuit tanquam defensor validitatis 
professionis (Collectanea in usum Secretariae... p. 622 sqq.), hanc 
dedit interpretationem mentis D. Thomae : ! Silentio praetereo, 
ait, 5. Thomam, nonnullosque alios Doctores docere : in voto solem- 
nizato per professionem Religionis non posse per Ecclesiam dis- 
pensari : 2. q. 88, art 7t.» Audacius adhuc loquitur Biederlack- 
Führich, rejiciendo omnino doctrinam quam declarat fuisse ab 
Angelico propositam : « In eam, ait, descendit 5. Thomas opinio- 
nem, quod voti solemnitas in eo ritu (scii, religioso ac sacro) con- 
sistat, atque rationes affert, cur in his tantum votis, non vero 
in aliis solemnitas externa adhibeatur... Nullatenus quidem con- 
cludi potest, s. Doctorem solemnitatem votorum formaliter in : 
ritibus et caeremoniis externis ut talibus collocare ; at neque ex 
altera parte dici potest, eum sub solemnitate intelligcre ipsum 
effectum rituum et caeremoniarum, qui in dedicatione et man- 
cipatione ad servitium divinum consistit (1)... Attamen s. Thomae 
sententia certo rejicienda est. Hoc ex eo maxime "patet, quod illa 
vota religiosa habentur solemnia, in quibus talis exterior ritus 
consecrationem aut benedictionem personae ejuque dedica- 
tionem ad servitium divinum exprimens nullus fit. Talia sunt vota 
solemnia in Societate Jcsu emissa (2). 1 


[Aliter alii opinantur auctores ; imo jam Caietanus in suo 
commentario dicebat, « opinionem istam de mdispensabilitate 
voti solemnis Religionis, non esse Auctoris absolute, sed cum 
duabus limitationibus. » Salmanticenses vero duplici via 
declarare tentant sensum hujus textus (3) ; ct ex eo aliquod 
deducunt argumentum, quia insinuat Angelicus nonnullos 


pensare, sed eum posse eximere ab inferioris praelati subjectione. 
Quod non est in voto dispensare » (ad 3). 

(l) Haec verba habet Biederlack-Fuhrich in subjecta aliqua nota, 
p. 16t. 

(2) n. 38. 

(3) L. c. n. 45. 

tantum jurisperitos insipienter sensisse de hac quaestione (1). 
Deinde reccntiores scriptores, ut L. Pastor (2) contendunt 
votorum solemnitatem a D. Thoma habitam fuisse tanquam 
essentiale aliquid religiosi status ; quoniam vota simplicia, sic 
aiunt, non erant tempore S. Doctoris nisi privata aliqua vota. 
Quidquid tamen senserit hac in re magnus Aquinas, incon- 
cussa remanet Declaratio Bonifacii VIII (c. unie, de voto, III, 
15 in 6) cui adhaesit Codex juris can. (c. 1308, $ 2), decernendo 
votorum solemnitatem non de jure esse divino, sed ecclesias- 
tico ; ipsa enim « ex sola constitutione Ecclesiae est inventa ». 


94. — [n specie nunc inquirimus, quaenam sit ratio iormalis 
atque integra discriminis inter votum solemne obedientiae et 
simplex ; quae inquisitio valere sane debebit pro voto quocum- 
que publico. Multiplex autem datur hujus quaestionis solutio ; 
quare, saltem quatuor excutere nobis oportebit sententias : 

Prima sententia docet cum Vermeersch et pluribus illustris 
nominis theologis (3) vota aliqua ideo esse solemnia, quia 
plene authentica habentur in facie Ecclesiae ; simplicia vero vota 
non censeri nisi semiplene authentica ; cetera omnia per se esse 
secreta (I, n. 84 ; IL, suppi. 2). «Authentia itaque ista, scribit 
Vermeersch, erit formalis solemnitatis ratio, quae materialiter 
continetur apparatu non vulgari illo qui externam addit speciem 
seu pompam, sed juridico, id est modo legitimo, qui observan- 
dus est ut Ecclesia perfecte votum agnoscat. » — At sententia 
ista nec rem satis videtur explicare, nec sufficientem exhibet 
intrinsecam discriminis rationem. Quare non bene inde cognos- 
cimus, cur vota perpetua in Congregatione clericali exempta 
minus sint authentica in facie Ecclesiae, quam vota Ordinum 
laicoruin ; vel, ut objiciebat Primmer (4), qua de causa « vota 
solemnia post triennium in quibusdam religiosis institutis 
emissa sint magis authentica quam vota simplicia in iisdem 
institutis emissa. » Porro severius cl. Wernz de hac scribit 
opinione : « At si ulterius quaeratur, cur Ecclesia haec vota 


(1) Cf. etiam Joannein a S. Thoma (ed. Vivés), vol. VII, p. 832, 8S3 
sqq. — Wernz, III, n. 654. nota 433 ; Vermeersch, Supplem. Il, de solem- 
nit. votorum ; Pejska, Jus sacrum, p. 10. 

(2) Geschichte der Pàpste, 8 Bd. p. 203: «Thomas v. Aquin betrachtete 
(die Feierlichkeit der Gelubde) ais wesenthch fiir den Ordensstand. » Cf. 
quoque Biederlack-Fuhrich, n. 38 et « Revue thomiste » année 1922, p. 403. 

(3) Juxta Vermeersch adstipulantur huic doctrinae Vasquez, San- 
chez, Laymann, Pellizarius, Palmieri, Nilles, Mélot, De Buck. 

(4 Manuale Juris ecclesiastici, 2 edit. q. 172. 

dicat solemnia ; alia vero simplicia, ista sententia quoad reni 
[ipsam nihil explicat aut in meram incidit tautologiam (1) » 
Secunda sententia quam communiter amplexi sunt thomis- 
tae (2), tenet votorum solemnitatem consistere in spirituali 
aliqua consecrationcj t traditione sui, qua perfecte et irrevoca- 
biliter neo-professus servitio Dei perpetuo fit legitime addictus. 
Probabilitate olim haud destituebatur sententia 1lla, modo non 
contenderetur, irrevocabilis hujus consecrationis efficaciam qua 
certae inhabilitates annexae votis solemnibus inducuntur, de 
Jure ess.c divino ; id autem affirmare non dubitarunt plurcs tho- 
mistac. Ex hac parte, ut bene notat Wernz (3), doctrina eorum 
« indubitanter falsa » est reputanda. Idem enim Wernz in 
specie ostendit, quomodo inhabilitates quae competunt votis 
solemnibus, non sunt de jure divino, quod maxime patet 
etiam ex solemni voto obedientiae. Namque huic voto haud major 
inest vis irritandi vota privata religiosorum, quam voto sim- 
plici obedientiae ; siquidem universalis viget lex Ecclesiae 
(c. 1312, $ 1) : « Qui potestatem dominativam in voluntatem 
voventis legitime exercet, potest ejus vota valide, et, ex justa 
causa, etiam licite irrita reddere, ita ut nullo in casu obligatio 
postea reviviscat. « Constat autem, tum per professionem solem- 
nem tum per simplicem votorum emissionem, acquiri Superiori- 
bus potestatem dominativam in subditos (4) ». Hinc, ait Wernz, 
omnes hujusmodi inhabilitates tandem aliquando legibus 
ecclesiasticis sunt constitutae ». Non ergo habendae sunt tan- 
quam « jure divino » stabilitae. I 
Proinde distinxerunt aliqui thomistae cum Priimmer (q. 172), 
inter votorum solemnitatem « accidentalem » et « essentialem » ; 
priorem tantum ex institutione Ecclesiae provenire dicunt, quia 
« in conditionibus et qualitatibus consisteret de jure positivo 
requisitis ut quis posset emittere solemne votum (v. gr. aetas...) ; 
eo tandem sensu explicant verba Bonifacii VIII, « voti solem- 
nitatem ex sola constitutione Ecclesiae esse inventam ». Essen- 
tialis vero solemnitas, aiunt, in perpetua quadam spirituali 


(1) 111, n. 654, v. — Piat tamen (I, q. 261) dc sententia Vermeersch 
ait . « Alii rectius docent », et eam satis admittit cum Marc-Gestcrmann, 
n. 2129 et Molitor (p. 109 sqq.), qui tandem dicit : Authentia voti non 
est ipsa solemnitas, sed... solemnitatis effectus. » 

(2) Juxta Prummer (Manuale 2 ed. q. 172) ita loquuntur thomistae 


« communiter » ; sed hanc sententiam tenent etiam Greg, a Valentia 
(3, d. 6, q. 6, p. 5), Lehmkuhl (I, 0o). Pejska (p. 10) et ali. I 
(3) L. c. IV. -fl 


(4) Vide in prima parte, c. HI, a. 1. 4 

consecratione et irrevocabili traditione sui consistit, quae pro- 
ducit natura sua effectus inhabilitatis in. profitente. religioso. 
— Ast non facile intelligct quis, Codicem jur. can. in descri- 
bendo voto solemni (1), de « accidentali » tantum fuisse locu- 
tum solemnitate, essentiali prorsus neglecta. Praeterea si ab 
Ecclesia solum accidentalis votorum solemnitas provenit, qui 
fieri potest ut lege stabili, juxta praescripta Codicis, omnis 
sublata sit quoad vinculi firmitatem differentia, cum agitur de 
forma processus pro dimissione religiosorum a votis solemnibus 
aut a votis simplicibus e Congregatione clericali exempta 
(c. 654 sqq.) ; vel etiam cum iisdem conceditur indultum sae- 
cularizationis (c. 640, $ 1, 2)? 

Tertia sententia, quae vulgo a Suarezio accepit nomen et 
(piam multi sequuntur recentiores, inter quos Bouix et Wernz, 
docet votorum solemnitatem consistere in his duobus : a) ut 
vota habeant vim inhabilitandi personam ad effectus quosdam 
morales, irritos declarando actus contrarios ; b) ut praedicta 
vota conjuncta sint traditioni absolutae ct immutabili ex 
parte utraque, nempe tum Religionis tum religiosi. Duo 
igitur elementa simul, sci, efficacia votorum ad inha- 
bilitandam personam, et traditio absoluta ac perfecta 
utrimque, id efficient ut in se constituatur solemnitas voto- 
rum. Causa quidem efficiens extrinseca iillimo et remote est 
léx ecclesiastica. — Sane hoc verum est, vota solemnia tantos 
producere effectus, cum ipsisque conjunctam esse traditionem 
satis absolutam ; at quaestio haec est an formaliter m ipsis 
consistat votorum solemnitas. Constat enim nonnunquam ea 
existera absque praedictis effectibus. Sicv. gr teste Piat (I, q.269) 
iterum atque iterum a SS. Pontificibus sublata fuit incapacitas 
acquirendi ac possidendi bona temporalia, quae annexa est 
voto solemni paupertatis, incolumi tamen remanente ipsa voto- 
rum solemnitate (2). Quamvis igitur votum solemne hos effec- 
tus habeat sibi conjunctos, non formaliter solemnitas ipsa in 
his consistit, cum etiam sine his esse potest. Praeterea sententia 
illa non satis videtur solvere nodum quaestionis, cum semper 
liceat ulterius inquirere qua de causa hos effictu^ sibi habeat 
votum solemne adjunctos. Utique tunc erit recurrendum ad 


(1) Can. 130«. $ 2.. 


(2) Ea ratione actum fuit cum S. Francisco a Borgia, deinde etiam 


tempore gallicanae perturbationis ; item cum regularibus Belgii et Hol 
landiae (Kesc. 31 Julii 1878). 

legem ecclesiasticam et absolutam traditionem, quibus decla- 
ratur solemnitas voti in fieri, ut ait Wernz (1). 


95. — Magis mihi arridet quarta aliqua sententia, quam 
proponunt plures illustres theologi ct canonistae saeculorum 
praeteritorum, ut Reiffenstuel, Pirhing et alii ; hanc. quoque 
tenet Biederlack-Führich (2) Aptius adaequat quarta hacc 
sententia difficultates non parvas quibus laborare videntur 
opiniones modo expositae. Ipsa autem admissa, jam melius 
perspicitur ad formalem constitutionem solemnitatis votorum 
duo simul concurrere, perfectam nempe voventium traditio- 
nem et agnitionem Ecclesiae. « Unde non ex eo votum solemne 
differt a voto simplici, ait Reiffenstuel (3), quod hoc sit factum 
privatim, illud publice, cum econtra possit accidere ; sed ex 
eo, quod votum solemne solemnizetur per susceptionem or- 
dinis sacri vel professionem religiosam, ratione cujus aliquis 
inagis se ponit in potestate Ecclesiae, quantum ad materiam 
voti : hoc quippe non fit in voto simplici. » Exinde ista traditio 
in Ecclesiae potestatem a parte voventis videtur major, cum 
consentiat ipse juxta ordinationem legitimam ad sui inhabili- 
tatem quoad bona temporalia possidenda etc. Sciens ct volens 
haec quoque includit 1n promissione Deo facta, modo perpetuo 
et indissolubili, saltem spectata lege ordinaria et seclusa dis- 
pensatione pontificia (4). Quare non in eo, teste Pirhing (5), 
dicunt doctores « votum solemne a simplici differre quod per 
illud jure ecclesiastico dirimatur matrimonium subsequens, 
non autem per votum simplex. Verum hic est effectus voti 
solemnis... adeoque supponit jam votum solemne constitutum... 
Itaque vota Religionis solemnia sunt, quae sub certa Regula, 
a Sede Apostolica approbata, emittuntur juxta ritum ab 
eadem Regula praescriptum, cum traditione et acceptatione 
ex utraque parte perpetua, ct via ordinaria indissolubili. » 

In conjunctione ergo votorum cum hujusmodi traditione, 
quae fit quam perfectissime, sub dependentia tamen Regulae 
approbatae et juxta arbitrium Sanctae Ecclesiae, solemnitas 
votorum sistit essentialiter. Sane quidem voventium intentio hac 
tunc fertur ratione ad absolutam et irrevocabilem abdicationem 


(1) Loc. cit. VII. ES 

(2) N. 97. — Non adeo differt ab ea sententia quain habet Vine. Mer- 
cier, O. P. in « Revue thomiste » 1922, p. 398 sqq. 

(3) Theologia moralis, Tr. VI, Dist. 3, q. 1, n. 9. 

(4) Pirhing, S. J., jus canonicum, L. 3, Tit. 34, $ 1, n. 5 sq. 

(5) L. c., n. 6, 

et servitutem ; ita ut ad Ecclesiam semper pertineat hanc tra- 
ditionem sub modo determinato agnoscere, illique juridicos 
effectus speciales adnectere. 

Itaque verissimum est quod affirmat cl. Reiffenstuel : « Ra- 
tione voti solemnis aliquis se magis ponit in potestate Eccle- 
siae quantum ad materiam voti » ; consentit enim in id ut pro 
arbitrio Ecclesiae ad omnes actus inhabilitetur contrarios votis, 
aut saltem ad quosdam eorum. Non videtur posse subsistere 
votorum solemnitas absque his effectibus, quamvis eorum 
unus vel alter ex speciali dispositione S. Sedis deesse queat. 


Ex eadem deinde ratione major firmitas convenit solemni 
voto ; id exigere videtur ipsa voventium intentio ab Ecclesia et 
Religione probata atque acceptata. Nonne D. Thomas (1) fatetur, 
in voto solemni esse completam vim obligandi, cujus obligatio in 
nullo casu libere dissolvi potest? En propria magni Doctoris verba : 
« Virtus autem voti est obligatio : quae quidem virtus complete 
est in voto solemni, cujus obligatio nullo casu irritari potest .. 
Et deinde subjungit Aquinas : « Sed votum quod obligat per id 
quod ab homine est, non habet perfectam vim obligandi nisi 
debita solemnitate adhibita, et ideo votum distinguitur per solemne 
et non solemne. » Imo paulo post haec scribit Angelicus : « Ad 
tertiam quaestionem dicendum, quod votum, ut dictum est, dici- 
tur solemne ex hoc quod habet completam vim obligandi. Ea enim 


ad solemnitatem rei pertinere dicuntur quae ei completum esse 
tribuunt (2). » 


Conjunctio ergo promissionis erga Deum cum contractu 
supra descripto, quem vovens intendit et Ecclesia agnoscit 
acccptatque per ministerium Religionis, solemnitatem pro- 
fessionis proprie efficit ; vota autem ad quae efficacia ejus- 
modi traditionis de se ex consensu Ecclesiae protrahitur, forma- 
litcr ut solemnia habenda erunt, secus non. Et sic apparet qua 
de causa declaratum fuerit in Codice juris (c. 1308, $ 2) : ' Notum 
est solemne, si ab Ecclesia uti tale fuerit agnitum ; secus, sim- 
plex. » 


96. — Ad votum solemne obedientiae quod attinet, ipsi adseri- 
bebatur olim vis directe irritandi vota privata neo-proiessi et 
alias obligationes ab ipso susceptas ; quaesitum tamen est ab 


(1) In 4 Sent. dist. 38, q. 1, a. 2, q. 2,rcorp. ; q. 3. corp. 

(2) Cf. Salmanticenses, tr. XV, c. 1, n. 37; L. von Pastor scribit etiam 
(8, p. 202) : « Feierliche Gelübde unterscheiden sich von den einfachen 
(lurch ihre fast unlósbare Festigkeit ;.. feierliche Gelübde... werden 
fast nie gelóst, auch nicht beun Austritt aus déni Orden. Ausserdem smd 
an die feierlichen Gelübde einige besondere Rechtswirkungen geknüpft.» 

auctoribus quonam ex fonte absolutum id jus emanaret, quod 
voto solemni, non autem simplici, competere dicebatur. 


Card. Gennari(1) reponebat hujusce discriminis causam in effi- 
caciam absolutam traditionis, qua neo-professus se ex toto subjicit 
voluntati sui Superioris. Hisce verbis conatur suam stabilire 
sententiam : Per votum solemne, ait, religiosus propriam suam 
voluntatem absolute et in totum subjicit Praelato, ita ut ne valide 
quidem possit quidpiam agere contra ejus voluntatem. Quare dum 
sive Deo sive homini spondet aliquid, semper hanc clausulam sup- 
ponere debet promissioni suae : modo Superiores consentiant ; 
secus non valebit sponsio. Id probatur ex capite : si religiosus, 27, 
de elect, in 6, et ex canone : non dicatis, n, causa 12, q. 1. De voto 
simplici secus est dicendum ; ... ibi enim non habetur plena et per- 
fecta traditio sui erga Institutum. Quare cum professus a votis 
simplicibus aliquid faciendum promittit sive Deo sive hominibus 
valide quidem agit, quamvis fortasse illicite ; indirecte. autem 
poterit haec promissio irritari, quando materia ipsa sub auctori- 
tate Superioris est constituta. Sed professus a votis solemnibus 
cum sua Religione quasi contractum init quo propriam suam volun- 
tatem Praelato submittit et tradit, ita ut quaecumque promissio 
ab ipso sine Praelati licentia facta, inefficax sit ; haec est conditio 
sub qua recipitur in Ordine ab eoque assumitur tanquem filius. 
Contractus hic (2), cujus normae ab Ecclesia determinantur, de 
jure naturali praebet fundamentum hujus inhabilitatis, et non 
reperitur cum iisdem conditionibus in professione votorum sim- 
plicium... qua non radicitus abjicitur proprium velle et nolle. » 


Exinde haec concludit etiam Card. Gennari, votxxra solemne 
Obcdientiae non posse assimilari simplici, quia, ait, ratione 
prioris, omnes actus contrari voluntati Superioris erunt nul- 
lius valons, dum ratione alterius, iidem actus, quamvis forsitan 
possint reputari illicit, non tamen erunt invalidi. 

His dictis Card. Gennari obstat omnino P. Vermeersch 
(I, n. 289) et rem sic exponit : « Excepto contractu matrimo- 
niali, asserit, ille qui solemni voto tenetur, nulli peculiari 
obnoxius est inhabilitati. Quare communis utriusque efficacia 
huc spectat ut, in his in quibus debet Religiosus parere, nequeat 
firmam contrahere obligationem. Immo possit Superior jam in 
antecessum vetare actum, qui tunc erit ab initio nullus. Simi- 


(1) Questions canoniques, II, q. 469, p. 238, traduction de Msgr. Bou- 
dinhon. 

(2) Vide quoque apud Suarezium (tr. VII, 1. II, c. xm, n. 8), qui 
scribit : « Licet religiosus possit valide naturaliter obligari, non tamen 
firmiter neque irrevocabiliter, quia potest a Praelato ejus obligatio 
irritari, sicut de votis religiosorum docuit S. Thomas et nos cum illo. » 

liter vota religiosi per se valent, sed infirmari possunt a Prae- 
lato. Id tamen potius ex ecclesiastica ordinatione habetur. ) 
P. Wernz autem qui, ut ipse fatetur, sententiam Suarezii 
refert (III, n. 652, scholion ; 654, VID, et cui assentire videtur 
Aichner-Fricdle (p. 476), hanc proponit doctrinam : « Ex solo 
voto obcdientiae in superiore religioso nulla consequitur facul- 
tas irritandi ; ex voto traditioni conjuncto tantum obtinetur 
jus quoddam indirecte irritandi ; ergo generalis facultas directe 
irritandi tales obligationes... nonnisi ex ordinatione Ecclesiae 
est repetenda. » Alio loco (1), non minus expresse declarat : 
« Vis solemni voto obcdientiae religiosae conjuncta, ob quam 
superior regularis promissiones suorum subditorum... directe 
irritare potest, non oritur ex solo voto obcdientiae neque 
ea perfectione ex sola traditione, quae tantum indirectam 
et limitatam potestatem efficit. Hinc omnes hujusmodi inha- 
bilitates tandem aliquando legibus ecclesiasticis sunt consti- 
tutae. » 

E thomistis denique, ut unum tantum audiamus hac in re, 
statuit Priimmcr (2) cum Passerini, q. 186, a. 8, n. 11, quatuor 
reperiri differentias inter votum solemne et simplex obcdientiae: 
a) Votum simplex potest esse promissio soli Deo facta ; votum 
solemne semper continet promissionem homini scii. Praelato 
et Religioni factam (3). b) Votum simplex est tantum promis- 
sio ; solemne est etiam traditio et donatio, qua vovens se tra- 
dit Religioni propter Deum (4). — c) Votum simplex omnes con- 
tractus sine licentia Praelati initos, reddit tantum  illicitos ; 
solemne facit cos invalidos. — d) A voto solemni non potest 
dispensari, solus S. Pontifex potest illud relaxare, scii, obliga- 
tionem suspendere, remanente vinculo voti. A voto simplici 
potest dispensari. 

Sed pace illustrium horum scriptorum, certum videtur etiam 
voti solemnis dispensationem posse concedi ab Ecclesia, ita 
ut nec voti vinculum remaneat ullum. Sapienter Wernz (111, 
n. 652, IV) : « Dispensatio quoque, ait, ita super voto simplice 
vel solemni obcdientiae religiosae ab Ecclesia concedi potest, 
ut simul cum voto etiam status religiosus tollatur. » 


(1) N. 654. IV. 

(2) II. jus regularum speciale, q. 113. 

(3) Non est confundendum votum « simplex » cum voto / privato », 
ut supra cum Reiffenstuel notavimus. 

(4 Revera in omni professione « religiosa » habetur aliqua traditio, 
(piae tamen minus est perfecta in simplici professione, ut diximus. 

Id ipsum affirmare cernimus Codicem juris canonici, cum 
statuat can. 640, $ 1, 2, omnes saecularizatos a votis liberatos 
manere ; nec ullo modo excipiuntur ab hac lege professi votorum 
solemnium, quod « novum est ut canonica norma », fatetur ipse 
P. A. Blat (L. II, p. 625) textum sic interpretando : « Uno 
verbo : ad religionem non tenetur (saecularizatus). sicut ante 
ingressum in eam, econtra debet obligationes servare ordina- 
torum in sacris vel laicorurii, eo quod respective in unum vel 
alium statum transeat. » Explicitius votis solemnibus applicat 
P. Veimeersch (1) hanc juris praescriptionem, cum sci ibat : 
X Saecularizatus autem professus votorum solemnium, (olim) 
separabatur quidem ab Ordine suo, sed, per se, manebat regu 
laris, voto oboedientiae erga Oidinarium domicilii sui ligatus. 
Magna nunc juris mutatio facta est, cum ipsa votorum solem- 
nitas tam facile ipso jure tollatur. » 


97. — Ad eliminandam autem dubitationem circa voti solem- 
nis efficaciam et circa jus Superiorum iiritandi vota privata 
aut obligationes subditorum, Codex jur. can. plurimos edidit 
canones, quorum unus principium magis generale statuit in 
hac re, alii vero solutiones continent specialium difficultatum. 
Principium generale sonat : « Simplex professi—.. actus votis 
contrarios reddit illicitos, sed non 1nvalidos, nisi aliud. expresse 
cautum fuerit ; professio autem sollemnis, si sint irritabiles, 
etiam invalidos.» (c. 579). 

Omni sane perspicuitate verbis istis magnum indicatur dis- 
ciimen inter voti solemnis et simplicis effectus, ut jam supra 
diximus cum Card. Gennari ; de novo ergo singularis haec 
efficacia votorum lege ecclesiastica evulgatur ac sancitur. 
Etiam ad votum obedientiae censemus principium istud satis 
posse applicari (2). Itaque nequit ullus professus a votis soleni- 
nibus obligationem aliquam valide contrahere contra inten- 
fionem ac voluntatem Superioris sui, est enim incapax talis 
türmitatis in contrahendis obligationibus. Quascumque obli- 
eationes ab hoc religioso susceptas irritare poterit Superior, 
si velit, etiam sine causa ; attamen quando Superior eas non 
vult irritare, utique tenebitur subditus ad has implendas. 

Econtrario nulla cernitur esse incapacitas in eo religioso qui 


(1) Epitome juris canonici, I, n. 643. 
(2) Vide Bicderlack-Fuhrich, n. 124; contrarium tamen insinuare 
videtur Vermeersch (Epitome, I, n. 587, 6). 

dicitur professus a votis simplicibus. Si nonnunquam sus- 
ceptas obligationes irritet Supei ior, tunc id erit potius indirecte, 
et solummodo ad eas se extendet quae praejudicant juri alias 
acquisito (1). 

Duplex hac in re perspicitur esse casus ab ipsa lege singula- 
riter determinatus : unus quidem irritationem votorum spectat 
quae privatim emissa fuerint a religioso professo ; alter autem 
agit de -responsabili ex contractu. 


98. — De votis privatis religiosorum statuit canon 1312, § 1; 
«Qui potestatem dominativam in voluntatem voventis legi- 
time exercet potest ejus vota valide » t, ex justa causa, etiam 
licite irrita reddere, ita ut nullo in casu obligatio postea revi- 
viscat. » In Religionibus autem cum votis simplicibus Supe- 
riores, ad nonnam Constitutionum, habent potestatem 
dominativam in suos subditos (2) ; quare et ipsi, sicut Praelati 
Ordinum, directe possunt exstinguere vota privata suorum 
subditorum. Nullum hic perspicitur esse discrimen inter voti 
solemnis et simplicis effectus, quamvis in hac re aliter sensissent 
plures clari auctores (3) Hoc igitur canone quasi exceptio 
continetur generalis ilius principi, quo vota distinguuntur. 
Nequeunt tamen Superiores irritare vota novitiorum suorum, 
quia isti nondum sensu stricto ad obedientiam religiosam obli- 
gantur, ut diximus in prima parte sub fine (4). Indirecte qui- 
dem poterunt etiam horum votorum dimovere obligationem, 
eam suspendendo ; quod aliqui auctores (5) designant nomine 
irritationis indirectae, cum scilicet habeatur legitime potestas 
in voti materiam. Sed obligatio reviviscit, si votorum adimple- 
mentmn jam cesset afferre praejudicium (6). 

Ceterum per professionem religiosam rite factam suspendun 
tur vota antea emissa, et hic effectus est communis profes- 
sioni tum solemni tum simplici : lex enim non distinguit (7). 


(1) Biederlack-Führich, n. 124 : Primmer, Man. jur. eccles. q. 197. 

(2) Can. 501, $ 1 ; Marc-Gestermann, I. n. 638. 

(3) V. gr. Card. Gcnnari, ut retulimus supra ; idem tenebant Card. 
Vivés y Tuto et alii. 

(4 Etiam Vermeersch, nuperrimo suo opere (Epitome, I. n. 564, 3, 6) 
id tandem concedit. 

(5) V. gr. Marc-Gestermann. I, n. 637, 639. 

(6) Cf. can. 1312, $2 ; Marc-Gestermann, | n. 639 ; Prummer. Manuale 
jur. eccles. q. 400, 2, etc. 

(D Vide c. 1315 ; Biederlack-Führich, n. 41. 

909, — Altera exceptio quam innuebamus, respicit responsabi- 
les cx contractu ; in qua re non paucae apponendae erunt 
distinctiones (1), cum etiam ex voto paupertatis tota quaestio 
sit dijudicanda. 


Religiosus enim disponere nequit de bonis temporalibus 
nisi certis sub conditionibus ; praesertip legitima requiritur 
Superioris licentia qua deficiente, Jam actus contrarius aut inva- 
lidus aut saltem illicitus erit. Quapropter speciatim hic quae- 
ritur, quisnam sit responsabilis, supposito aliquo contractu, an 
scilicet religiosus ipse, an Superior cui subest, an domus ad 
quam pertinet, an provincia aut Religio? — Cum satis diffi- 
cilis hactenus evaderet responsio antiquo vigente jure (2), ideo 
peculiares aliqui inserti fuerunt in Codice canones, qui dein- 
ceps cuilibet hac in re haesitationi praecluderent viam. Haec 
est summa doctrinae, quae ibidem continetur : 


a) Praemitütur distinctio inter personam moralem, quae est 
domus, provincia et Religio, et personam physicam quae perspi-. 
citur esse ipse religiosus votorum solemnium aut simplicium. Age- 
dum ! si contraxerit persona moralis etiam de licentia Superio- 
rum, ipsa tenetur de contractu respondere, non vero Superior 
qui dedit licentiam. Attamen, ut bene notat Priimmer (q. 197,1) 
si ex jure particulari alicujus Religionis nonnisi ipsa Religio 
capax sit proprietatis, tunc standum erit juri particulari. 

b) Si religiosus aliquis votorum solemnium contraxerit, videre 
oportet an id egerit de licentia suorum Superiorum necne. 7n priore 
casu, ipse non tenebitur respondere de debitis et obligationibus 
susceptis, sed respondere debet persona moralis cujus Superior licen- 
tiam dedit; sic v. gr. Provincia, si Superior provincialis permisit (3). 
Ratio est obvia : nam vi suae professionis solemnis abdicavit reli- 
giosus ex toto facultatem libere disponendi et agendi ; quare non 
suo nomine, sed nomine personae moralis init contractum — At 
si contraxerit absque legitima licentia Superioris, invalide egit, quo- 
niam incapax est per se ineundi aliquem firmum contractum. Itaque 
in hoc casu, neque persona moralis debitis satisfaciendis obligatur, 
neque vi contractus invalidi ipse religiosus, quia erat inhabilis. Et 
tamen Codex jur. can. affirmatu ipsum religiosum » respondere 
debere (c. 536, $ 3). Quid igitur est sentiendum? 

Canon iste significat: Tenetur hic religiosus pro viribus et pro- 


(1) Ci. Primmer, Man. jur. cccl. q. 197 ; Canoniste Contemporain, 
1919, p. 203 ; Leitner, III, p. 355 ; Biederlack-Fiihrich, n. 57 — Póschl, 
p. 200, etc. 

(2) Cf. apud Leitner (III, p. 357) quae ibi enarrantur de aliqua famosa 
decisione Commissionis specialis Cardinalium Gasparri, De Lai et Pom- 
pili. 

(3) Canon 536, $ 1, 2. 

prio suo labore damnum reficere quod aliis ex sua actione obvenit, 
et ut asserit Priimmer ! melius est in praxi ut res ex aequo et bono 
componatur cum creditore... et regularis puniendus est a Supe- 
riore. » Actio vero potest institui adversus eum in cujus augmen- 
tum aliquid egerit persona religiosa ex inito contractu, ita quidem 
ut queat creditor vel a persona morali vel a persona physica in 
cujus rem (sunt verba Codicis c. 536, $ 4), aliquid cx inito contractu 
versum est », jus suum repetere (1). Sic, verbi gratia, si res ali- 
qua, propter invalidum contractum a regulari hoc modo initum, 
in commodum cesserit alicujus commun itatis, jure potest repeti 
ab ea communitate. 

c) Eaedem prorsus normae vigent, cum sermo de religioso occur- 
rit qui votis simplicibus detinetur ; una tantum datur exceptio, quae 
hunc respicit casum quo religiosus negotium suum proprium gesserit 
de licentia Superiorum (c. 536, $ 2). Tunc enim, ut diximus, si de 
aliquo « regulari » agitur, persona moralis cujus Superior licentiam 
dedit, tenetur ipsa respondere ; si autem de «religioso cum votis 
simplicibus », non responsabilis censetur persona moralis. Itaque 
nisi religiosus (cum votis simplicibus) negotium suae Religionis de 
licentia Superiorum gesserit, ipsemet debebit respondere de suis 
debitis et obligationibus ; dominii enim adhuc est capax, et cum 
proprie non egerit nomine Religionis responsabilis ipse remanet, 
quamvis in rem consensissent Superiores (2). 


Hacc sunt in quibus reapse differre videntui vota solemnia 
et simplicia, quatenus ad rem nostram id pertinet. Communis- 
sime vero affirmant hodierni theologi, hujusmodi differentiam 
in eadem specie esse secundum plus vel minus tantum ; quam 
doctrinam vocat ipse quoque Priimmer « meliorem et inter 
modernos auctores communissimam » (3). 


CAPUT III 


De materia seu objecto voti obedientiae. 


Si de materia seu objecto voti obedientiae quaeramus, 
facile perspiciemus dari aliquam materiam remotam ad quam 
votum se poterit extendere, et aliquam Proximam in quam 


(1) Cf. Leitner, HI, p. 356 ; Biederlack-Führich, n. 57 , Prvunmer, 
q. 197, 2 ; Vermeersch-Creusen, Epitome I. n. ll ; etc. 

(2) Vide Leitner, p. 356, vi ; iBicderlack-Fiihrich, n. 57 ; — Prum- 
mer q. 197, 2, parum indicat hoc discrimen satis notabile. 

(3) Manuale, q. 172, nota 6. 

fertur quasi directe et immediate. Articulus autem obvius erit 
duplex de duplici hoc objecto. 


Articulus Í. ^.$ 


De materia remota voti obedientiae. 


100. — In genere, materia remota obedientiae erit id omne 
in vita religiosa, circa quod ipsa promissio Deo publice facta potest 
versari, sive haec sit solemnis sive simplex. Quare dicunt Sal- 
manticenses (tr. XV, c. v, n. 55), objectum remotum obedien- 
tiae necessitatis seu id ad quod ex vi voti obedientiae subditus 
obligatur, esse « omnes res mandabiles », quae in generali pos- 
sunt cadere sub Praelatorum mandatis. Uno autem verbo 
Doctor Angelicus indicat ad quaenani objecta votum religio- 
sorum se extendit (2. 2. q. 104, a. 5, ad 3) : « Ad tertium dicen- 
dum quod religiosi obedientiam profitentur quantum ad regu- 
larem conversationem, secundum quam suis praelatis sub- 
duntur ; et ideo quantum ad illa sola obedire tenentur, quae 
possunt ad regularem conversationem pertinere. » Abundantius 
deinde idipsum declarat S. Alphonsus (1) scribens cum Busem- 
baum : « Religiosus, ex voto obedientiae, obligatur ad omnia 
quae superior praecipit secundum regulas et constitutiones 
ordinis, sive directe et expresse, sive indirecte et implicite. » 
Ultima quidem verba : secundum regulas, etc. apprime deno- 
tant materiam remotam voti, ut apparet ex iis quae citatis 
verbis Patritius Sporer addidit (2): « Qualia sunt illa omnia, ait, 
quae ad regulae observantiam sunt necessaria. Ratio est, quia 
ad haec omnia se obligavit religiosus eo ipso, quo professionem 
emisit secundum regulam et ad obediendum se voto obstrin- 
xit ». Tandem Lucius Ferraris (3) confirmat doctiinam. modo 
traditam, quam « communem » vocat, eamdem prorsus repe- 
tens rationem cui illa praeterea adjungit verba : « Cum profi- 
tendo regulam implicite etiam se obligavit (religiosus) ad ea 
omnia, sine quibus regula commode observari non potest (4). » 

Imo ipsae Normae simili utuntur dicendi ratione, numero- 
que 132 tanquam materiam remotam voti designant « ea quae 


(1) Theol. Moralis. L. IV, c. i, dub. IV, n. 38. 
| (2) Theol. mor. Suppi, c. 11, s. 4, n. 161. 

(3) Prompta Bibi. 7, votum, a. II, n. 13. 

(4) Id quoque exprimere videtur Vermeersch (Epitome, I, n. 595) : 
t quatenus, ait, ad observantiam regulae saltem valde sint convenientia.» 


Cap. 111. Artic. I. — De materia remota voti obedientiae. 177 


pertinent directe vel indirecte ad vitam Instituti, hoc est 
ad observantiam votorum et Constitutionum, ; 

Exinde deduco, posse aliquem satis secure decernere cum Sal- 
manticensibus (1), limites obedientiae necessitatis vote fir- 
matae esse « regulam et vota », ita ut coarctetur obedientia 
religiosa his terminis, nec latius se extendat. Id quidem congruit 
celebri doctrinae D. Bernardi, quam hisce proponit in suo 
opere, de dispens. et pracc. (fol. 5 ap. Salmant.) :- Is qui pro- 
fitetur, spondet quidem obedientiam, non tamen omnimodam, 
sod determinate secundum Regulam, nec aliam, quam S. Bene- 
dicti, ut oporteat eum, qui praeest, non frena suae laxare 
voluntati super subditos, sed praefixam ex Regula sibi scire 
mensuram ; et sic demum sua imperia moderari circa id solum, 
quod rectum esse constiterit, nec quodlibet rectum, sed id 
tantum, quod praedictus Pater instituit, aut certe quod sit 
secundum quod instituit. » Haec autem cum sint in genere 
dicta, speciali indigent explanatione. 


101. — In specie examinare oportet, quid sibi velit norma illa, 
quam S. Alphonsus et doctores communiter tradunt : Religio- 
sum ad ea tantum obligari posse quae directe et expresse, aut 
indirecte et implicite in Regulis contineantur. Directe in Regulis 
continetur, quidquid sensu aperto et obvio in iisdem declaratur 
ac ordinatur. Expresse autem seu explicite dicitur aliquid 
inessc Regulis, quando ab eis promulgatur « expressis verbis >), 
sub aliqua formula, ut sunt v. gr. praecepta et excommunica- 
tiones in Instituto Societ. Jesu. Indirecte demum aut implicite 
ea in Regulis contenta dicuntur quae nexu quodam necessita- 
tis vel etiam magnae peculiarisque convenientiae naturalis his 
debent adjungi, per modum complementi, quae apertius expri- 
muntur ; ex. c., teste Vermecrsch (Epitome, I, n. 595) : mutua 
obsequia, congrua poena delictorum. Non sine laude ita rem 
aperit Ferraris (l. c. n. 14) : « Illa autem dicuntur, en ejus verba, 
directe et explicite contineri in regula, quae clare et expresse 
in regula ipsa habentur, et illa dicuntur in ea contineri indirecte 
et implicite, quae ad regulae observantiam sunt necessaria, et 
sine quibus regula proprii ordinis in suo vigore conservari non 
potest. » Deinde asserit cl. auctor hanc explicationem tradi a 
Làymann, Lessio, Busembaum, Vasquez, Lezana et alus 
passim. 


(1) Tr. XV, c. 5, n. 44. 

Speciali autem modo et constanter id docet S. Alphonsus, 
haec tamen addens (1) : « Porro, quae indirecte pertinent ad 
regulam, Silvester et quidam alii ampliant ad illa quae faciunt 
ad pleniorem ejus observantiam. Sanchez tamen arctat ad 
res valde necessarias, sine quibus regula commode servari 
nequit ; alioqui -enim Superior quasvis corporis macerationes 
praecipere posset : ordinantur enim ad pleniorem observationem 
regulae, » Ex his satis apparet, 5. Doctorcm non plane admit- 
tere « ampliationem » a Silvestro ct aliis propositam. Quare in 
omni rigore, haec ad minimum valebunt quae proponuntpr 
a Salmanticensibus (2), doctrinae, ut ipsi dictitant, Angeli 
Scholae inhaerentibus : « Ea autem dicuntur implicite vel 
indirecte in regula vel Constitutionibus contineri, quae sunt 
necessaria ad regularem observantiam, quae, licet antequam a 
Praelato praecipiantur, non teneatur religiosus ea exsequi. » 
Et ratio quam afferunt, haec est « Nam qui vult et promittit 
finem, etiam velle et promittere media necessaria ad illum, 
censetur. Sic cum D. Thoma (2. 2. q. 104, a. 5, et in 2 dist. 44, 
q. 2, a. 3) communis tenet sententia. » 


102. — Itaque, ex hac parte, religiosus minime tenebitur 
praestare obedientiam necessitatis voto firmatam, quamvis eam 
Praelatus praecepto et expressis verbis imponere velit : 

1) Quando his de rebus agitur, quae clare adversae sunt 
Regulis ct Constitutionibus (3), nisi in aliqua regula possit 
Praelatus dispensare, et simul (quod probe notandum est) 
adsit legitima dispensandi causa. Haec est sapientissima S. Al- 
phonsi doctrina (4, quam optimi quoque tradunt theologi. 
Refero ipsa verba S. Doctoris : « Non tenetur subditus obedire 
in iis quae sunt, vel contra regulam (nisi superior in ea possit 
dispensare, et legitima causa dispensandi subsit). Hinc cons- 
tandum est, Praelatum dispensare sine causa, ut non tenearis 
obedire ; prout Salmant. cum Pellizario, Peyrino et communi. » 

Eamdem videtur tueri sententiam D. Thomas, cum scribat 
in Quodlib. 10, a. 10 (in corpore) : « Quod enim religiosus non 
teneatur Praelato obedire in his quae sunt contra Deum vel 


(1) Theol. mor. 1. IV, c. 1, dub. 4, 11. 39. 

(2) Tr. XV, c. vi. n. 71. 

(3) Hic non amplius sermonem instituimus de mandatis Superiorum 
contrariis sive legi Dei, sive legi Ecclesiae, sive legi aut mandato Supe- 
rioris majoris... De his enim diximus in prima parte, c. n, a. 2. $ 1. 

(4) Theol. mor. 1. c. n. 40. 

contra regulam, vel quantum ad ea in quibus Praelatis dis- 
pensatio non committitur, omnes communiter dicunt ; quod 
etiam in his quae sunt arctiora quam regula, obedire non 
teneatur, sed sic obedire sit obedientiae perfectae, item ab 
omnibus dicitur. » Jamvero rationem addunt Salmanticenses 
et exemplis deinde egregie propositam illustrant doctrinam (1) : 
« Nec etiam, sic loquuntur, tenetur subditus obedire Praelato 
praecipienti aliquid contra Regulam : quia hoc excedit Prae- 
lati facultatem et subditi subjectionem, cum ipse promiserit 
solam obedientiam secundum Regulam, nisi alias Praelatus 
possit in Regula dispensare, et non constet non habere causam : 
si enim constaret subdito causam non habere, non teneretur 
obedire, cum nullus Praelatus possit sine causa in Regula dis- 
pensare. Praecipit (v. gr.).. Regula a carnibus abstinere 

jubet Praelatus mihi ut carnes comedam, scio ipsum nulla 
justa causa ad hoc moveri, non teneor, immo non possum obe- 
dire : sed cum ipse in hoc ex justa causa possit dispensare, 
si mihi non constet absque illa dispensare, teneor obedire. » 

Firmantur haec asserta ipsis -praescriptis Codicis juris cano- 
nici : canon enim 593 explicite jubet ut non tantum subditi, 
verum etiam Superiores eadem prorsus ratione ac subditi, 
adamussim servent vota, Regulas ac Constitutiones propriae 
Religionis (2). Porro quando Regulae Constitutionesve adi- 
munt Superioribus facultatem aliquid mandandi contra prae- 
scriptiones earum, tunc certo certius ex parte subditi non 
datur locus obedientiae legi. 

2) Quando res quae praecipiuntur, aut supra Regulam sunt, 
aut extra Regulam, aut infra Regulam, juxta dicta cl. Wemz 
(III, n. 652) asserentis : « In iis tantum obedientia stricta 
obligatione exigi valet, quae sint secundum Regulam, saltem 
implicite et indirecte, non in iis quae sint supra, contra, infra 
Regulam. » Rationem subjicit : «Subjectio a religiosis libere 
suscipitur, ergo ultra promissionem datam quae fit secundum 
Regulam non extenditur. » Quare ea omnia quae non sunt 
inclusa in Regulis, nec vere et intime ad earum observantiam 
pertinent, non sunt obedientiae materia ne quidem remota. 


(1) Tr. XV. 1. c. n. 72. 

(2) « Superiores aeque ac subditi, debent, non solum quae nuncupa- 
runt vota fideliter integreque servare, sed etiam secundum regulas et 
constitutiones propriae religionis vitam componere atque ita ad per- 
fectionem sui status contendere.» A fortiori nequit Superior aliquid prae- 
cipere contra canones Codicis juris. Ratio est manifesta. 

Ceterum id non uno loco praedicaverat Angelicus (1), aperte 
confiions : « Si tamen aliqua sunt quae nullatenus ad Regulam 
reducuntur, videtur esse verior opinio, quod obedire in hujusmodi 
non sit de necessitate obedientiae, sed de perfectione, ut Bernar- 
dus manifeste dicit in libro : de praec. et disp. ; et hoc ideo quia 
obedientia non se extendit ultra potestatem vel jus praelationis, 
quae quidem secundum regulam limitatur, v Porro nervose D. Ber- 
nardus scripserat de delicatiori hac questione (2) : « Quamobrem, 
ait, quisque professus in quovis genere salutiferae vitae, nec ultra 
obedientiae lege cogendus, nec citra est inhibendus, quam sua 
ipsius videtur complecti professio... Ergo praelati jussio vel pro- 
hibitio non praetereat terminos professionis. Nec ultra extendi 
potest, nec contrahi citra. Nil me praelatus prohibeat horum quae 
promisi, nec plus exigat quam promisi. Vota mea nec augeat sine 
mea voluntate, nec minuat sine certa necessitate... Ponant ergo 
Praepositi metam obedientiae subjectorum ex votis labiorum 
ipsorum, non suorum desideriorum : monentes cos non cogentes 
ad celsiora ; condescendentes eis, cum necesse fuerit, ad remissiora ; 
non cadentes cum cis. » —Alio dcin loco, subtilem hanc dilucidat 
quaestionem mellifluus Doctor : ( Proinde si professo, inquirit, 
secundum illam regulam Abbas meus mihi aliud forte imponere ten- 
taverit, quod non sit secundum regulam, aut etiam quod non sit 
secundum ista instituta, verbi causa, Basilii, Augustini, Pacomii, 
quaenam mihi, quaeso, in hac re necessitas imminet obsequendi? 
solum quippe id a me posse exigi arbitror, quod promisi. » 


Ratio haec quam adducit Bernardus, est « a priori », ait 
Suarez (3) Etenim votum obligat quidem juxta formam et 
intentionem voventis ; at in singulis Religionibus non absolute 
et illimitate vovetur obedientia, sed secundum regulam ; ergo 
hujus voti materia non amplius extenditur. Ad hanc rationem 
S. Bernardi plura alia argumenta superaddit Suarez, quae etiam 
ab ipso desumuntur e testimoniis et exemplis variarum Reli- 
gionum ; doctrinamque traditam firmat auctoritate D. Tho- 
mae, S. Antonini et « Scholasticorum, tam Theologorum quam 
Canonistarum. » 


103. — Itaque conclusiones hac in re legitimae videntur sic 


posse apte proponi : ig 


a) Religiosus nequit obligari a suis Superioribus ad praes- 
tandum aliquid supra eam Regulam quam ipse est professus ; 


(Il) Cf. 2. 2. q. 88, a. 12, ad 25; 2. 2. q. 104, a. 5 ad 3 ; praesertim 
Quodlib. 10, a. 10, m corpore. 
" (2) Migne, PP. lat. 182, p. 867 (de praec. et disp. c. v, n. 11). 

(3) Tr. VIL, 1. X, c. vin, n. 6. 1 


) 

hoc expresse tenet S. Alphonsus et communiter docent auc- 
tores, vestigiis Angelici Doctoris inhaerentes. Supra Regulam 
profecto id esset quod « heroicum » reputatur, et ita est arduum 
ut jure merito accipiendum sit tanquam aliquid « extraordina- 
rium ». Attamen, si contineatur in Regula, potest a Superiori- 
bus etiam praecipi. Juvabit citare ipsius S. Alphonsi verba, 
remque selectis quoque exemplis illustrare. « Non tenetur 
subditus obedire, ait zclantissimus Doctor (n. 40, 1), in iis quae 
sunt supra regulam, ut essent magnae macerationes (nisi in 
poenam, vel ad obligationem votorum necessariae), vel ut 
acceptet episcopatum. lta Salmanticenses cum | communi. 
Vel ut acceptet beneficium curatum aut simplex (Salmant.) ; 
vel ut eat ad infideles cum manifesto periculo aut servitutis 
(Salmanticenses cum aliis). Tenetur tamen acceptare munus 
intra ordinem, si praelatus praecipiat (communiter Salmant.) : 
etiamsi praecesserit pactum in contrarium, quia pactum reji- 
citur tanquam turpe ; ut de Alexandria cum S. Thoma, Diana 
et alii sex. » 


Quamvis D. Thomas qui hic citatur, reapse nonnisi rationem 
aliquam  affirmandi praebeat, dicit enim votum obedientiae 
ad religionem pertinens se extendere ad dispositionem totius 
humanae vitae (1) » ad ea nempe quae continentur in regula ; 
attamen sententiam hanc in extenso invenimus prolatam tum a 
Caietano de Alexandrie, tum ab alus auctoribus (2). 

Alia exempla passim apud auctores legimus (3). Sic aiunt Sal- 
manticcnses (l. c. n. 73) : « Denique non teneor obedire Praelato 
aliquid suprg. Regulam praecipienti, ut... a carnibus abstinere, 
quando talis abstinentia in Regula non praescribitur, vigilias vel 
jejunia nova imponere, quae in Regula non habentur. » Prummer (4) 
illud hic refert exemplum : « Si Prior conventualis in Ordine Prae- 
dicatorum vellet obligare subditos ad cubandum semper noctu 
super nudam tabulam. » Sed in iis Institutis quorum sodales sacrae 
praedicationi et missionibus incumbunt, mittere potest Superior 
subditos ad terras longinquas, etiam ad paganos, quamvis non 
mediocre adsit vitae periculum, idque pro Dominicanis recens capi- 
tulum generale Abulense, teste Prümmer (q. 100, p. 114. nota 1), 
explicite declaravit. 


(1) Vide 2. 2. q. 186. a. 5 ad 4, et alibi. 

(2) In opere : Confessarius monialium (c. vi. $ 1. q. 10) perspicue . 
enuntiatur ipsa quaestio :« An abbatissa possit cogere monialem ad 
acceptandum et exercendum aliquod inunus... etc.? o 

(3) Cf. Cabassutnim, I. 21, n. 14 : Ferraris, 7, votum, a. 2, n. 17 sqq. ; 
Sporer, tr. I prooem., c. m. s. 4. n. 38 ; Meynard, II, n. 209 ; Vermeersch, 
I, n. 291. 

(4) Jus reg. sp. q. 106. 

Hoc loco solent auctores celebrem aliquem proponere casum : An 
scilicet religiosus obedire teneatur Praelato praecipienti ut infirmis 
assistat inorbo contagioso infectis (1)? — Distinguendum est cum 
S. Alphonso (n. 40) : Cum agitur de aegrotis saecularibus aut ex- 
traneis, nequit obligari religiosus, nisi deesset qui sacramenta neces- 
saria ipsis ministrarefet religiosus non sit ex his qui « monachalem » 
profitentur vitam (2) ; stricte autem potest obligari, si infirmi 
sint religiosi ejusdem monasterii vel ordinis, quoniam id pertinet ad 
bonum commune ipsius communitatis et est omnino secundum 
Regulam. Prummer tamen addit : « In praxi ut plurimum non 
expedit istud strictum jus exercere, nisi subditus libenter acceptet 
mandatum tam grave et actus istos heroicos voluntarie praestet.» 


Recte deinde ajfirmat Cardinalis Vives (3), non teneri reli- 
giosum obedire, si Superior praecipiat rem — impossibilem 
vel graviter sibi noxiam ; quod videtur etiam Aquinas indi- 
care cum scribat (4) : « Ad tertium dicendum, quod nullus 
obligatur ad impossibile ; et ideo si tot praelatus aliquis inge- 
rat seu injungat, quod subditus ea implere non possit, excusa- 
tur a peccato. » Idem sentiunt Suarez ct alii auctores non pauci. 
Ideo quae leguntur in Regula S. Benedicti, capite 58 : « Si 
Fratri impossibilia injungantur » et quae habet S. Ignatius sub 
fine suae celebratae de obedientiac virtute Epistolae (n. 18), 
de perfectione obedientiae erunt intelligenda, non de necessitate, 
quamvis Piat (l, q. 322) et Bicderlack-Führich (n. 121, 7) 
putent tunc saltem serium conatum rei 1njungi (5). 

b) Non potest subditus sub obedientia adigi ad ea exercenda, 
quae sunt extra Regulam, sive sint vana et ridicula, sive sint ad 
utilitatem solam temporalem Superioris ejusvc intimorum 
aut propinquorum destinata, sive demum peitineant ad saecu- 
larium negotia et sint praeter Regulam. De his indifferentibus 
agere perspicitur Angelicus scribens in 2. 2. q. 186, a. 5 ad 4 : 
« ... Quorum quidam (actus) ad religionem non pertinent, quia 
non sunt de rebus pertinentibus ad dilectionem Dei et proximi ; 
sicut confricatio barbae, vel levatio festucae de terra et similia, 
quae non cadunt sub voto nec sub obedientia. » Idem affirmat 
Aquinas aliis locis. Quare non immerito cum Lezana possu- 


(1) Sporer, Suppi, c. 11, s. 3, n. 163 ; Ferraris, 1. c., n. 23 ; Vermeersch, 
I, n. 291, c, etc. 

(2) Cf. Ferraris, 1. c. n. 25 ; Piat, I, q. 313. 

(3) Comp. Theol. mor. 6 ed. n. 509. 

(4) 2. 2. q. 105, a. 1 ad 3. 

(5) “ Quod impossibilia... attinet..., praesumendum est eorum cona- 
tum potius quam exsecutionem injunctam fuisse. » 

mus concludere, omne id quod est vanum ct impertinens, nul- 


loque pacto ad Regulam spectans, sub obligatione voti obe- 
dientiae non cadere (1). 


Excipere oportet casum quo Superior praecipiat aliqua quae 
vana quidem et inutilia videntur, ex causa tamen speciali imponun- 
tur Regulae conformi, v. gr. ut obedientia exerceatur. Ita quidem 
s. Alphonsus cum Busembaum (n. 40), et hoc admittere videtur 
etiam Piat (I, q. 322), quamvis ipse fateatur alios auctores negati- 
vae adhaerere sententiae ct sub fine addat : « Quomodo autem sub- 
dito apparere possit Praelatum nullo bono fine praecipere, non 
perspicimus. » Requiritur ut positive constet de speciali intentione 
superioris, agitur enim de casu aliquo exceptioni obnoxio, ut innui- 
mus. Concordat Vermeersch (I, n. 291, d), sed ipse insinuare non 
omisit haec quoque pertinere ! regulariter ad obedientiam perfec- 
tam potius quam ad necessariam » (2). : 


c) Non tenetur religiosus in his obedire quae infra Regulam 
sunt constituta ; scilicet, ut dicunt Salmanticenses (n. 71), 
quae sunt /axiora quam quae Regula jubet, quae forent absona 
nec satis congruentia. Nonnunquam tamen causa justa secun- 
dum Regulam haberi poterit, ut actus 1sti qui videntur esse infra 
Regulam, praecipiantur, quando nempe Praelatus arbitratur 
cos ad majorem securioremquc Regularum observantiam con- 
ducere. Nec desunt exempla hujvs rei ab auctoribus tradita. 
Sic potest Praelatus praescribere subdito religioso ambulatio- 
nem, honestam recreationem..., si hoc judicet expediens, ut 
ile vegetior resurgat ad observationem Regulae. Causa enim 
haec est secundum Regulam et actus praescriptus supponitur 
non esse contra Regulam ; quare tenetur subditus obedire. 

Idem affirmat Piat de rebus minus congruentibus, hoc exemplum 
etiam allegando : si praecipiat Superior suo subdito, ut aridum 
lignum affusa aqua per multos dies irriget (3). Ipse quidem fatetur 
plurcs theologos obstare huic assertioni et docere, non teneri reli- 
giosum in talibus obedire Praelato ; ita Passerini, Antonius de 
Corduba, Politius, imo juxta eumdem Piat (1. c., nota 2) Angelus 
Scholae in 2. 2. q. 186, a. 5 ad 4. Porro cum res nec adeo clare nec 
salis certe innotescat, licebit generale hocce statuere principium : 
Quidquid est infra Regulam nequit a Praelato stricte imponi, 
nisi appareat Superiorem praecipere ex causa speciali, quae sit 


secundum Regulam, et res praecepta non sit adversus Regulam 
neve juri naturae contraria exsistat. 


(1) L. I, c. iv, n. 3 sq. ; Sanchez, L. VI, c. n, n. 4, 15. 
(s) Caute scribit de hac re Biederlack-Führich, n. 121. 


(3) I, q. 322 ; cf. S. Ignatiuin in Epistola : de virtute obedientiae, 
n. 18 ; P. Mouton, II, p. 413, etc. 

Ex alia parte, Praelatus coarctare non valebit nec restringere 
libertates a Regula, concessas, et hoc certissimum est, si ipsa 
Regula expresse Superioribus deneget facultatem id agendi, 
ut nonnunquam contingit (1). Si vero ejusmodi desit Regulae 
declaratio, tunc saltem valde cauti se gerere debebunt Superio- 
res in restringendis his libertatibus, nec sine gravi justaque 
causa procedant : in hoc ipso concordant auctores omnes (2). 
Quid autem de jure stricto? Aiunt aliqui scriptores, ut Poli- 
tius (3, Albertus a Bulsano..., Superiores posse restringere 
libertates ; negant vero plures alij, 1nter quos Sanchez, Passe- 
rini et Antonius a Spiritu Sancto. Re quidem vera, haud bene 
perspicitur quomodo tale jus ipsis competat, si tamen princi- 
pium retineamus superius cum 5. Bernardo celebratum : « Nihil 
me Praelatus prohibeat horum quae promisi, nec plus exigat 
quam promisi. » Idcirco si ratione quadam absoluta et non 
tantum conditionata subditis a Regula concedantur libertates, 
Jus potius subditis favet quam Superioribus ; quare, cum 
emittant religiosi votum professionis secundum Regulam, 
restrictio harum libertatum quae expresse conceduntur a 
Regula, esset quasi violatio Regulae et contraria ipsi. Testa- 
tur vero Passerini : « Praelatus subditus est Regulae et non est 
supra illam, sed illius custos, nec immunitates aut libertates 
a Regula concessas potest aut tollere aut restringere. » Exci- 
piuntur casus ubi non absolute sed conditionate tantum pro- 
ponuntur quaedam libertates, vel ubi legitima dispensatio 
juxta prius dicta intercedere potest. 

Tres speciales quaestiones hic inserere nccesse est, cum arctis- 
sime hae ad propositam materiam pertineant ; nempe : de acti- 
bus internis, an spectent ad obcdientiae votum ; de reforma- 
tione disciplinae collapsae ; de sensu praescriptionis quae in 
Constitutionibus quandoque occurrit, « obediendum esse in 
omnibus ubi non cernitur peccatum. » De his igitur singillatim 
dicetur. I 


I. De actibus internis. 


104. — Quaeritur hie num interni actus cadant sub voto 
obedientiae ? Est enim haec quaestio inter theologos valde 


(1) Speciale exemplum affert Prümmer ex Regula FF. Praedicato- 
rum (Jus reg. spec. q. 111). 

(2) Ci. Piat, I, q. 318. 

(3) Politius, teste Piat, excipit tamen tres libertates quas limitare 
nequit Superior. 

disputata, de qua paucis nunc agemus. Proponitur autem 
primo loco doctrina ipsius D. Thomae, deinde placita etiam 
referentur aliorum auctorum illustrium, admotis rationibus ; 
sub fine demum insinuabitur quid sit sentiendum. 

Doctrina Angelici Docturis quam insertam legimus articulo V 
quaest. 104, in corpore, hisce potest verbis enuntiari: Inferior 
non stricte tenebitur suo Superiori in his obedientiam praestare 
in quibus ei non subdatur ; jamvero, testante Seneca, servitus 
non in totum descendit hominem, excipitur enim mens quae- 
sui est juris. Quare sic concludit Aquinas : in internis motibus 
non tenetur homo homini obedire, sed solum Deo. Ideo in hac 
obedientiae materia non omnia possunt Superiores quae potest 
ipse Deus ; nam Illi subjicitur homo « simpliciter quantum ad 
omnia, et inteiiora, et exteriora », dum Superioribus, subjectus 
est « quantum ad aliqua determinate, non quantum ad omnia (1) ». 
Quamobrcm tenetur homo homini obedire in his quae exte- 
rius per corpus sunt agenda. 

Ex his Aquinatis dictis generale hoc eruitur principium, 
quod enuntiatum invenies apud Rodericum (2) et Ferraris (3), 
citantes pro eadem sententia Azorium, Sanchez, Portel, Reiffens- 
tuel, Sporer et alios : Tunc possunt Praelati praecipere actus 
internos ac tenentur subditi obedire, cum interni hi actus 
connexionem habent cum actibus externis. Sub hoc quidem 
respectu, quasi per accidens et indirecte, subsunt actus interni 
judicio humano. 

Plura tradunt citati auctores exempla, quae confirmantur 
etiam declaratione Sacrae Congregationis. Possunt itaque 
superiores religiosi per praeceptum aliquod adigere suos sub- 
ditos 1ntra limites Regulae et usus legitimi, ut ad determinatam 
intentionem offerant sacrificium Missae. Posito tali praecepto, 
sane non jubetur applicatio Missae ut est motus simpliciter 
internus animi, sed praecipitur applicatio S. Sacrifici ut con- 
juncta actui exteriori celebrationis. Quaestionem sibi proposi- 
tam sic resolvit S. Congregatio de Religiosis, die 3 Mai. 1914, 
reformato dubio tertio : « 1) An Sacrum facere ad intentionem 
praefixam a Superiore proprie actum internum constituat, qui 
minime subest voluntati Superiorum? — Respond. Provide- 
bitur in tertio. — 2) An Religiosus votorum simplicium, vi 
suae professionis teneatur ex justitia, aut solum ex caritate 


(1l) S. Thomas, 1. c. ad 2. 
(2) Compendium Resolutionum, q. 102, p. 759. 
(3) Prompta Bibliotheca, vol. 7. votum, a. 2, n. 27 

ad celebrandum juxta intentionem a Superiore praefixam, sibi 
reservata facultate celebrandi juxta propriam intentionem in 
limitibus in Constitutionibus admissis? — Rcsp. Providebitur 
in tertio. — 3) An possint Superiores obligare sodales subditos 
in virtute s. obedientiae ad celebrandum juxta praescripta a 
Constitutionibus? — Resp. Reformato dubio : An Superiores 
religiosi praecipere possint subditis suis etiam in virtute s. obc- 
dientiae ut ipsi celebrent secundum intentionem a Constitu- 
tionibus praescriptam vel ab ipsis Superioribus statutam, salvis 
exceptionibus a Constitutionibus vel a legitima consuetudine 
sancitis?... Affirmative... » (1). De hac igitur exceptione nullum 
adest dubium. 


105. — Atvero plures theologi vel antiqui vel praesertim 
hodierni (2) asserunt indistincte Superiores praecipere posse 
actus mere internos. Ratio quam afferunt, haec esse videtur : 
Religio est societas supernaturalis ad animarum perfectionem 
instituta, quare fini et indoli talis societatis omnino consona 
videtur praedicta potestas. Imo contendit Molitor, O. S. B. 
speciali modo ad actus internos se extendere potestatem voti 
superiorum, non semper tamen potestatem dominationis ; 
placuit enim cl. auctori, ut dictum fuit in I. parte (c. 1n, a. 1), 
discernere Superioris potestatem ab intrinseco in aliquam 
dominativam ct aliquam simpliciter praecipientem, quae est 
potestas voti. Distinctio haec satis mira videtur (3). Cautius 
igitur salebrosa hac de re scribunt S. Alphonsus et P. Wernz, S. J. 

S. Alphonsus in sua Theol. mor. (L. IV, c. 1 n. 45) ait : «Etsi 
consuetum non sit nec consultum, ut praelati sub peccato 
praecipiant actus internos : probabile tamen est fieri posse... 
— Ratio, quia verisimile est quod aliqui icligiosi ad id Se obli- 
gare intendant, cum se quasi holocaustum Deo tradant. » 

Wernz autem (III, n. 652) sic loquitur: « Nec indiscriminatim 
atque generaliter asseri potest Superiores religiosos esse com- 
petentes ad praecipiendos actus mere internos. » 

Ratione deinde quadam magis universali affirmat Marc- 
Gestermann (4), ecclesiasticum legislatorem actibus mere inter- 
nis dominari posse in exercitio potestatis dominativac, quae in 


(1) Acta A. S., VI, p. 231. 

(2) Laymann, IV, 5, c. ix, n. 4; Schmalzgrueber, IV, 35,11.67,dicit id 
non esse « improbabile » ; Lehmkuhl, I, n. 537 ; Piat, 1, q. 312: Aertnys- 
Damen, I, n. 143, 20 ; Biederlack-Fuhrich, n. 121,8; Prümmer (q. 231) etc. 

e P. 247. 

4) I, n. 156. 

ordinibus religiosis multum valet ; at ipse simul declarat D.Tho- 
mam et De Lugo (1) oppositum sentire (l.c. nota 1). His ultimis 
illustribus doctoribus assentit Vermeeisch (I, n. 293) corumque 
sententiam « meliorem » praedicat, addita ratione : « Cum obe- 
dientia, en ejus verba, quae homini debetur qualis est religioso- 
rum, non videatur excedere posse mutuam hominum conversa- 
tionem, quae externis actibus circumscribitur. » Concedit tamen 
cum De Lugo, actus internos posse tanquam materiam obedien- 
tiae minus rigorosae reputari ; quare quamvis non subjaceant 
hi actus voto, ita dicunt, tamen objectum sufficiens praebebunt 
ad exercendum actum virtutis obedientiae circa illa opera (2). 

Consideratis hisce variorum theologorum assertis cum adjunc- 
tis rationibus, quaenam tandem erit conclusio? En paucis quid 
sentiendum. Nullum quidem dubium occurrere potest quin 
divinum -praeceptum attingere queat actus mere internos. Sancta 
Dei Ecclesia deinde circa hos actus subjectionem mentis exigit 
in rebus fidei et in his quae generatim pertinent ad mores ins- 
truendos (3) : summum enim magisterium accepit a Christo 
Domino et potestatem docendi. Etiam in Judicio sacramental! 
actus regit internos vi potestatis fori interni, ut constat apud 
theologos. Quid ergo de Superioribus religiosis et de eorum 
potestate in actus internos? Srandum esse puto doctrinae 
S. Alphonsi, quae a pluribus doctissimis viris insinuatur (4). 
Sic autem enuntiare licet sententiam illam : « Quamvis non 
expediat ut Superiores sub peccato praecipiant actus internos, 
nihilominus id si faciant, stricte tenebuntur obedire subditi 
professi in his saltem Religionibus ubi se hoc modo obligarunt ; 
non vero tenebuntur stricte ubi se non speciali ratione obli- 
earunt, nec est contentum in Regulis aut receptum legitimo usu, 
nisi sit aliqua connexio actus interni cum externo, juxta supe- 
rus dicta. Ex una enim parte, non repugnat ut religiosi ad 
id se obligent, cum ad meliorem observantiam Regularum 
hoc possit conferre ; ex alia parte, auctores passim affirmant, 
« non esse improbabile, quod religiosi saltem aliquarum Religio- 
num, ad talem obediendi severitatem se obligent >. Satis igitur 
patet nostra conclusio. 


(I) Resp. Mor. VI, c. vn, n. 11. 

(2) R. Molitor contradicere videtur ; scribit enim (religiosi juris 
capita sel. p. 247) : E contra actus quosdam superior voto obedientiae 
"innixus praecipere potest, actus v. gr. orationis mentalis, quos vix omni 
in cau$a ex mera potestate dominativa exigendi jus habet. x 

(3) Marc-Gestermann, I, n. 156. 

(4) Cf. Sporer, Suppi., c. n, n. 162, etc. 

II. Dcreformatione Regulae et disciplinae. 


106. — Non semel factum est ut mitigaretur primaeva Regula, 
ita quidem ut sub disciplina relaxata postea religiosi professio- 
nem emitterent. Quaeritur autem an compelli possint religiosi 
isti ad deserendam mitigatam hanc Regulam, et teneantur 
superioribus obcdire reformantibus collapsam disciplinam? — 
Praemittendae sunt quaedam notiones. 

Duplici modo relaxari potest rigor primaevae Regulae : 
a) Per dispensationem a-postolicam, ut aliquoties factum fuit, 
et hoc casu omnis abest difficultas. — b) Per desuetudinem seu 
consuetudinem contrariam, quae tractu temporum legitima 
evadere poterit. Etenim Regulae Religionum ad instar legum 
ecclesiasticarum aestimantur esse ; quare et ipsae mitigari et 
relaxari queunt juxta eadem circiter principia, quae communi- 
ter valent circa relaxationem et abrogationem legum Eccle- 
siae (1). « Quamvis primi religiosi, sic ait hac de re S. Alphon- 
sus (2), peccaverint, secundi tamen non tenentur eam observare ; 
ut fuse probant Salmanticenses et docent Sanchez... ac de 
Alexandris cum Caictano, Turrecremata, Palacio, etc. » 


sed non in omnibus Regulae praescriptis potest consuetudine 
talis mitigatio introduci, ut recte notat Biederlack-Führich (3) ; 
tantum in iis « sine quibus tam vota quam aliae obligationes quae- 
cumque, sive religiosis.. sive fidelibus omnibus incumbentes, 
commode servari possunt », datur desuetudo, v. gr. in variis afflic- 


tationibus corporis, in speciali rigore circa usum paupertatis, in 
servandis jejuniis, etc. 


Igitur his praemissis, ad quaestiones superius propositas 
ita placet respondere : 

l) Vi voti compelli nequeunt religiosi professi ad derelin- 
quendam observantiam legitime mitigatam, nec possunt cogi 
ad assumendam reformatam Regulam, dummodo secundum 
collapsam Regulam emiserint professionem (4). « Forte pro- 
babilius », ait S. Alphonsus, non obligantur eo in casu religiosi 
ad obedientiam : et citat pro hac opinione Palaum, Laymann, 


(1) Ci. Biederlack-Führich, n. 128. 
(2) L. IV, c. 1, n. 44. In « Homo Ap. » (tr. XIII, c. 1, n. 17), scribit : 


« Notandum quod non peccant religiosi non observando primitivam regu- 
lam, postquam introductus est usus contrarius. » 
(3) L. c. Hinc 3. 


(4) Wernz, III, n. 652, n ; Vermeersch, I, n. 294 ; Biederlack-Führich, 
n. 129, etc. 

Sporcr et Tournely (Contin.) (1). — Ratio tradita haec est : is 
qui emittit professionem, censetur potius juxta praesentem 
statum profiteri Regulam quam juxta pristinum institutum. 
Quare haec verba scripserat S. Alphonsus, innixus dictis Busem- 
baum (n. 43) «Addunt Laymann et Sanchez ex Silvestro, et 
Azor, Lessius, nec Pontificem posse religiosos cogere ad arctio- 
rem vivendi rationem quam instituti prima forma postulat. 
Quia obligatio obediendi etiam Pontifici, provenit ex voto 
quod factum fuit secundum proprium regulae institutum. » 
Inde satis patet quaenam proprie sit ratio propter quam S. Al- 
phonso praedicta opinio quodammodo probabilior videbatur. 
Eam sic evolvit Biederlack-Führich (2) : « Ratio hujus, ait, in 
generali principio est sita, secundum quod contractus a con- 
sensu legem accipiunt, seu contractus ultra contrahentium 
intentionem non obligant. Ex eo igitur, quod professus ingressus 
est coetum religiosum his regulis mitigatis hacque mitigata 
vivendi norma instructum, sese subjecit auctoritati juxta 
hanc regulam coetum dirigenti atque obedientiam vovit versus 
Superiores, quorum potestas jubendi intra certos terminos 
ita restricta sit, ut quae supra hanc regulam huneque vivendi 
et ad perfectionem tendendi modum sunt, in conscientia impo- 
nere nequeant (3). » 

2) Ea autem quae sunt necessaria ut ipsa vota serventur, 
vel ut disciplina adhuc vigens tueatur, atque scandalum sae- 
cularium devitetur consuetudinesque ob quemcumque defec- 
tum illegitime introductaeexpungantur, omnibus possunt imponi 
ab auctoritate competenti. Quare fas erit non tantum Summo 
Pontifici, verum etiam Capitulo generali aut provinciali juxta 
Regulam novum ferre statutum utile Religioni, quod non sit 
Regulae difforme, ut asserit S. Alphonsus (4). Censetur enim 
unusquisque ea vovisse quae requiruntur ad conservationem 


(1) Sporcr (Suppi, c. n, n. 161) et Tournely (Contin. de statu, c. 2, 
a. 3, quaeres 3) id non docent, quamvis ad Laymann referant. « Ita 
ccmnuinis apud Laymann », ait sub fine Sporer. Et Tournely : a Ita 
contra paucos sentiunt Sylvester, Laymann ». Adest confusio, nam 
icvera concordant Laymann et S. zMphonsus hoc loco. 

(2) L. c. 4. 

(3) Vermeersch dicit : « Non autem videntur i1 qvi secundum mitio- 
rem observantiam professi sunt cogi posse ad scverioicm tenorem vitae 
qui ad substantiam religiosi status non pertineat. ? Adverte S. Alphonsum 
designasse postea sententiam contrariam tanquam probabiliorem (Homo 
Ap. 13, c. i, n. 17), quin tamen definitive pronuntiasset suum judicium ; 
prosequitur enim : « Caeterum...» etc. 

(4) Theologia Mer. L. IV, n. 43 ; Homo Ap. 13. n. 17. 

sui Ordinis : quibus praetermissis, vix poterit fieri ut fine suo 
non frustretur relaxata Religio. Adde, consuetudines contra 
primaevum rigorem vigentes, revera nullum constituere posse 
jus nec ullam habere vim, si irrationabiles inveniantur aut 
repugnantes sive directe sive indirecte legi naturali vel divi- 
nae (1). 

3) Superiores rite exigere quibunt ut peculiaria quaedam 
Regulae puncta quae forte negligantur, iterum strictius ser- 
ventur. Id quippe pertinet ad Praelatos nec supergreditur con- 
suetam eorum « vim praeceptivam », ut loquitur Vermeersch (2). 
« Similiter, ait ille auctor, fas erit tollere licentias quasdam de 
se revocabiles, v. gr. habendi peculium, praesertim cum vita 
communis nunc speciali modo sit praescripta ab ipso Codice 
Jur. can. (3). 

4 Summus deinde Pontifex Superioresque ab eo deputati 
aliquando etiam ulterius valebunt progredi, non quidem directe 
ratione voti obedientiae, sed « vi jurisdictionis ecclesiasticae » 
ut putat Wernz, et facultas eorum major est quando bonum 
Ecclesiae id postulat. Summi enim Pontificis potestas non ad 
ea coarctatur quae aliquo contractu sunt constituta (4); 
quare ipsi licebit omnibus Ecclesiae membris et etiam reli- 
giosis ea injungere quae ad comniune bonum necessaria sunt, 
dummodo ne nimis sint heroica (5). 

Quousque tandem se extendat haec obligatio suscipiendi refor- 
mationem a parte religiosorum qui professionem emiserint per- 
petuam, non facile erit in specie decernere, cum teste Wernz 
(nota 419), ipsa S. Congregatio Episc. et Regul. hoc dederit res- 
ponsum in faciliore aliqua reformatione: « Hortandos esse». Satis 
igitur placet quod habet hac in re Aichner-Fricdle ($ 141) : « Con- 
tendunt, sic ait, quidam auctores ad observandam eam refor- 
mationem, quae facta est Pontificis auctoritate, etiam antea 
professos obligari posse. Attamen experientia docet, Summum 
Pontificem ex prudentia talem obligationem raro ad illos extendere. 
Hinc etiam episcopis, qui in visitatores apostolicos assumpti sunt 
pro reformatione conventuum Austriacorum, hoc tantum injunc- 
tum est ; Cum junioribus incipiens fundamenta ponat... reliquos 
vero aetate provectiores.. invitet. : Ita quidem apud Aichner- 


(1) Cf. Biederlack-Führich, 1. c. ; Vermeersch. I, n. 294 ; Aichner- 
Fncdle, $ 141, etc. 
(2) L. c. 2. 

(3) C. 594- mn 

(4) Biederlack-Fühich, 1. c. 5. 
(5) Vermeersch, l. c. ; cf. etiam S. Alphonsum, Thcol. mor. l. IV, 
n. 43- 


e * 

Friedle ; sed cum de bono communi Ecclesiae agitur, aut de conser- 
vatione alicujus Ordinis in eo perfectionis gradu qui convenit sta- 
tui religioso, vix ullum senum oriri potest dubium circa jus stric- 
tum Summi Pontificis. Quare sub hoc saltem respectu iis quoque 
religiosis qui professionem emiserunt mitigata aut relaxata sub 
regula, imperare poterit strictioris regulae observationem (1). 


III. De praescriptione religiosis nonnumquam facta 
obediendi in omnibus. 


107. — Non unae sunt Regulae in quibus legitur, ! Superiori 
obtemperandum esse in omnibus ubi evidens adesse peccatum 
non cernitur » ; exempli gr. Regula Fratrum Minorum id vide- 
tur praescribere, item Constitutiones Societ. Jesu simile quid 
continent. Hic ergo inquirimus circa vim et efficaciam declara- 
tionis illius solemnioris, ab ipsa Regula factae? 

Duplex est variorum auctorum responsio sibi contraria. 
Audiatur primum illustris Patritius Sporer, O. F. M. (2), qui 
refert ac commentatur verba suae Regulae, dicens : Enim 
vero obedientia in ea usque eo vovetur, ut non tantum in iis, 
quae expresse praecipiuntur in Regula, sed etiam in omnibus 
aliis sine ulla exceptione obedire teneatur Franciscanus, nisi 
aliquid praecipiatur, quod est contra Deum aut peccamino- 
sum vel positive contra Regulam, uti patet ex cap. 10 Regulae, 
ibi : Praecipio firmiter eis, ut obediant suis Ministris (id est 
Superioribus, quos S. Pater appellat Ministros) in omnibus, 
quae promiserunt Domino observare, et non sunt contraria 


animae suae et Regulae nostrae. —! Ut proin illud D. Bernardi 
locum non habeat in Religione Franciscana : nihil mihi praeci- 
piat Praelatus, quod non vovi. » — Vix aliter hac in re se expri- 


mit Piat (3) asserens unum id esse a Fratribus Minoribus inspi- 
ciendum, num res praecepta sit contra animam vel contra 
Regulam. Si neutri adversetur, tenebitur subditus obedire, 
quantumvis res agenda dura videatur et ardua. 

Janivero in Constitutionibus Societatis Jesu (4) plurima hujusce- 


(1) Biederlack-Fiihrich (1. c. sub fine) scribit : « Si Ecclesiae bonum 
vere id exigat, in casu extraordinario Summus Pontifex etiam actus vere 
heroicos injungere potest. » Cf. quoque Wernz, III, n. 652, nota 419. 

(2) Lector erat in proxincia Argcntoratensi ; Supplementum ad ipsius 
Theol. moralem confectum est a P. Kiliano Katzenberger. Cf. c. n, 
n. 164. 

n b <l 322, 4. l DE 

4) Institutum, Constit. cum Declaiationibi s, 3 pars, c. 1. $ 23 ; 6 pars 
ChL 

modi leguntur, quae vix aliter sonare videntur. Inculcant enim 
principium istud « Voluntatem ac judicium suum cum eo quod Supe- 
rior vult et sentit, in omnibus rebus ubi peccatum non cerneretur 
omnino conformantes, proposita sibi voluntate ac judicio Superioris 
pro regula suae voluntatis et judicii. » — Et alio loco dicunt : 
«Quam quidem (obedicntiam) omnes plurimum observare et in ea 
cxtellere studeant ; nec solum in rebus obligatoriis, sed etiam 
in alis, licet nihil aliud, quam signum voluntatis Superioris, sine 
ullo expresso praecepto, videretur... ita ut omnibus in rebus, ad 
quas potest cum charitate se obedientia extendere, ad ejus vocein 
perinde ac si a Christo Domino egrederetur... quam promptissimi 
simus, re quavis, atque adeo littera a nobis inchoata necdum 
perfecta relicta, etc... » Porro quoad ultima haec verba quae ex 
Cassiano desumuntur, fatetur Suarez ea dicta fuisse « cum exagge- 
ratione ' ; sed de vi ac robore praescriptionis modo citatae quae 
inserta reperitur Constitutionibus Societatis Jesu, nec ipsi concor- 
dant doctores Jesuitae, ut bene notat Priimmcr (1). Aliqui enim, 
dum interpretantur hos textus, severiorem tenent sententiam, 
fere eo sensu quo superius dictum fuerat de quibusdam francisca- 
ins doctoribus Regulam Minoriticam explanantibus. Exemplo sit 
Lessiusqui.L. II, c. x1i, n. 75 (2), haec severissime scripsit: «In Cons- 
ttutionibus Societatis Jesu praecipitur ut obediant in omnibus, 
in quibus non cernitur manifestum peccatum. Itaque omnia supra- 
dicta, quando justa causa praecipiendi subest, censentur secundum 
Regulam praecipi, et subditus tenetur ex vi voti obedire. In 
aliis Ordinibus obligatio obediendi non tam late patet »... Praeterea 
plures auctores, imo ipse S. Ignatius de Loyola in Epistola : de 
obedientia, affirmare non dubitant, Deum etiam miraculis osten- 
disse quantum hujusmodi obedientiagrata sibi exstiterit. «Quodobe- 
dientiae genus, ait S. Ignatius, ipsis interdum miraculis divinitus 
comprobatum videmus. Nam (ut alios taceam, quos ipsi non ignora- 
tis) Maurus, sancti Benedicti discipulus, mandato Superioris lacum 
ingressus, nec mersus est : alius quidam a Superiore jussus leaenam 
ad se ducere, illam cepit, atque perduxit » (3). 


108. — En igitur prima aliqua responsio quorumdam  auc- 
torum, qui utique non mediocri gaudent auctoritate ; sed venia 
illustrium horum virorum, jam derelinquenda mihi videtur talis 
opinio utpote nimis rigorosa. Et re quidem vera, oppositam 
sententiam omnino tenet S. Alphonsus (4) consentiuntque 


(1) Manuale jnr. eccl. q. 231, 2, b. 

(2) Xuctores citant plerumque ex Lessio numerum 77 (sic Bieder- 
lack-Führich et Vermeersch) ; at in hoc numero non occurrit sermo 
nisi de castitatis Noto. 

(3) Cf. quae supra diximus de obedientia hujusce rationis (Pars I, c. n, 
n. 30 sqq). 

(4) L. IV, c. I, n. 40. 

ipsi non tantum celeberrimi doctores antiqui, quales sunt 
sanchez, Laymann, Busembaum, Suarez, Salmanticenses, 
Schmalzgrueber ; verum etiam fere omnes moderni theologi. 
En S. Alphonsi verba : « Nec refert quod regulae jubeant in 
omnibus obedire ; id enim non de obligatione voti, sed obedien- 
tiae pcrjectione intelligitur. » 


Itaque quoad Regulam S. Francisco nonnulli scriptores fran- 
ciscani, Antonius de Corduba (1), Peyrinus, Mart, a S. Joseph et 
alii affirmant, haec quae dicuntur de rigore obcdientiae et obliga- 
tione illius, deberi intelligi cum ista limitatione : dummodo non 
excedant limites Regulae, quamvis quoad perfectionem obedientiae 
sint accipienda uti sonant. Idem omnino asserunt Salmanticen- 
ses (2) de simili declaratione quae in Carmelitarum continetur 
Constitutionibus. 

Societatem Jesu quod attinet, sufficiat referre testimonia duo- 
rum praeclarorum theologorum Sanchez et Suarez, rationesque 
proponere quae in assertis eorum patefiunt. Sanchez, postquam 
adduxit severiorem Eessi sententiam, haec demum affirmat (3) : 
| Sed hoc non credo », statimque tres in contrarium profert solidas 
rationes. Primo, ait, quia vitae institutum esset impossibile. — 
Secundo, quia S. Ignatius loco citato non de rigore obedientiae a 
subditis debitae ex vi votorum loquitur ; sed de perfectissima obe- 
dientia quam totis viribus niti debent servare omnes religiosi 
Societatis Jesu. — Tertio, quia alias, possent religiosis Societatis 
Jesu imponi quaevis austeritates quantumvis rigidae, et notabili- 
ter excedentes suum institutum. — Suarez vero haec declarat (4) : 
kir hac re dicendum censeo, materiam quidem hujus voti in Socie- 
tate esse amplissimam ; nihilominus tamen in rigore praecepti ali- 
quam admittere regulam et limitationem, quamvis ex consilio sola 
illa spectanda sit, ut quod praecipitur non sit malum. Per partes 
deinde hanc suam probat auctor resolutionem. Quare et recentiores 
Societatis theologi, puta Palmieri. Lehmkuhl, Vermeersch, assen- 
tiunt suarezianae interpretationi ; addit tamen Vermeersch (I, 
n. 202) : « .. etsi verba tam gravia (Constitutionum) aliquid 
plus sonare videntur. » 


Doctrinae autem a S. Alphonso propositae tuto adhaerere 
possumus, quam nervose sic etiam enuntiat Aertnys-Damen (5) : 
« Talis Regula intelligenda est de obedientia perfecta, non de 
obedientia necessaria ; quia votum obedientiae solum exten- 


(1) Expolitio Regula*' Seraph. P. S. Francisci, c. 10, q. 2, p. | (apud 
sanchez et Salmanticenses). 

(2) L. c. c. v, n. 56. 

(3) L. VI. c. n. n. 16. 

(4) Tr. X, 1. IV. c. xii, n. 10. 

(5) 1, n. 1212, 2. 

ditur ad ea quae in Regula continentur », et asserit ita commu- 


niter docere theologos, non exceptis S. Bernardo Divoque 
Thoma (1). 


Articulus Il. 


De materia proxima voti obedientiae. 


109. — Materia proxima, seu objectum proximum voti obe- 
dientiae a pluribus auctoribus vel modo generali vel ratione 
speciali solet indicari, nonnunquam vero sensu quodam vago 
et minus determinato, aut etiam nimis restricto. Equidem 
theologi quasi ccrtatim affirmant praeceptum Superioris esse 
proximam materiam voti obedientiae. Ita Salmanticenses (2), 
ut unum tantum citem illustre exemplum, haec scribunt : 
« Objectum proximum est praeceptum Superioris mandantis 
vel prohibentis, sine quo non potest dari formalis obedientia 
secundum ejus rationem specificam. » 

Porro mulli scriptores aiunt illud omne esse proximam mate- 
riam voti : quod jubetur a Superiore vel a Regula, aut etiam : 
quod mandat, quod praecipit Superior, quod debetur ex vir- 
tute obedientiae et his similia. Exemplo sit dictum aliquod 
Caietani de Alexandris, qui pronuntiat « religiosam per votum 
obedientiae se obligare ad parendum in omnibus, quae possunt 
cadere sub objecto virtutis obedientiae. » Eodem circiter modo 
loquuntur Ferraris, Antonius a Spiritu Sancto et alii quos 
capite praecedenti, articulo primo, commemorati sumus. 

Alii vero scriptores asserunt, objectum proximum voti obe- 
dientiae praecepta esse « stricte talia (3) », vel praecepta « stri- 
cta » (4) aut « rigorosa » (5). 

Imo moderni aliqui aiunt « sola praecepta quibus directe 
appellatur ad votum », seu quae dantur in virtute sanctae 
obedientiae et quae propriissime formalia vocantur (6), mate- 
riam esse proximam obedientiae voti.8 


(1) Hoc quidem valet de generalibus principiis, non directe tamen de 
casu particulari, cum tempore S. Bernardi probabiliter, nondum Regula 
aliqua similem ediderat declarationem. 

O) XV. c. V, n. 53. 

(3) Vcermeersch, I, n. 296. 

(4) Génicot-Salsmans, IL, n. 104. 

(5) Suarez, 7, 10. c. vn, n. 18 ; De Lugo, Resp. Mor. L. VI, c. vu, 
n. ll ; etc. 

(6) Ferrari, n. 102, etc. 

no. — Quamvis autem isti modi loquendi satis sint ab invi- 
cem diversi, tamen, re intime perspecta, non semper quoad rem 
ipsam adeo discrepare videntur. Ad casum fere applicare pos- 
sumus verba notissima D. Thomae, quae ille de materia simili 
scripsit (Quodl. 10, a. 10) : « Quae quidem... opiniones, ait, 
etsi multum differre videantur quantum ad vocem, tamen quan- 
tum ad rem parum vel nihil differre inveniuntur. » Sed non 
omnibus id congruit. 

Porro cum sententiam suam auctores magis explicent, ex 
his multi in hanc doctrinam conspirare perspiciuntur : Proxima 
voti obedientiae materia tunc censebitur adesse, cum Superior 
legitimus, servatis iis quae de jure aut ex Regula sunt servanda, 
tota sua in praecipiendo utitur auctoritate vi professionis reli- 
giosorum sibi competente, obligando scilicet sub peccato juxta 
materiae capacitatem. Haec est norma quaedam generalis, 
quae non omni rigore accipienda erit. 

Porro non « quodeumque praeceptum » Superioris reputare 
licebit tanquam materiam proximam voti, sed tantummodo 
praeceptum rigorosam seu absolutum Seu strictum. Bene enim 
advertit Tournely (Contin. 5, de statu, P. 2, c. 1l, a. 3, q. I) : 
« Transgressio voti praeceptum rigorosum supponit ». Porro 
quando praeceptum aliquod non est satis expressum, vel non 
est nisi sub sola poena intimatum, nequit praeceptum absolutum 
seu rigorosum seu strictum vocari ; tunc enim minus proprie 
est praeceptum. Quare eo in casu de se non reputabitur materia 
proxima voti, ut in prima parte (c. HI, a. 3) latius ostendimus. 

Deinde addidimus : juxta materiae capacitatem, et hoc satis 
ab auctoribus probatur ; quia, sic ait de Alexandras (1), « recta 
ratio dictat, quod praeceptum accommodetur exigentiae mate- 
riae, quare si materia est levis, non potest praecipi sub mortali. » 
Sic etiam se obligasse censetur religiosus, dum emiserit votum 
Obedientiae ; nec arbitrario hoc egit aut ad proprium suum 
nutum hac in re disposuit, sed juxta praescripta Regulae et 
suae Religionis id fecit. Itaque multi testantur probati aucto- 
res (2), Superiorem, dum in materia levi praecipit « quantum 
potest », jubendo nempe expresse sub peccato, revera intimare 
rigorosum seu absolutum praeceptum, et sic voti obedientiae 
inducere obligationem. Equidem haec obediendi necessitas 


(1) Confessar. Monial, c. vi, $ 1, q. n. 

(2) Cf. S. Alphonsum, 1. c. n. 38 ; Homo Ap. 13. n. 16. Suarez, Tr. VII» 
l. X, c. vn, n. 1l ;c. iv, n. 9 ; Salmanticenses, Lessium, Ferraris, Bouix, 
Canoniste contemporain, année 1921, p. 103. 

levis tantum erit ; constat tamen, in genere, tum mortali sub 
reatu tum sub veniali contra votum, religiosos se obligasse 
juxta materiae exigentiam et intentionem Religionum ac legi- 
time praecipientium. Valet igitur principium superius stabilitum 
de materia sive gravi sive levi. 


Apertissime id docent Suarez et Bouix, ut duos tantum comme- 
morem clariores theologos. « Si Superior, scribit Suarez (7, 10, 
c. IV, n. 1, 9), obliget quantum potest et tota sua auctoritate utatur 
in materia undequaque levi, non inde exsurgit obligatio mortalis 
contra votum, sed tantum venialis. ! Deinde Bouix, citando eum- 
de»i Suarez, declarat (1) : « Neque cum probabile est quod quidam 
dicunt, si Superior obliget quantum potest semper obligare sub 
mortali, etiamsi res praecepta minima sit. Hoc enim falsum constat 
ex generali principio quod peccata fiunt levia (venialia) ex levitate 
materiae ; nulla enim est ratio cur haec materia excipiatur. » 

Modus igitur iste loquendi quo persaepe utuntur classici auctores 
ad significandam obligationem voti : «Si obliget Superior quantum 
potest >, hunc habebit sensum juxta Craisson (2) : « Quando jube- 
tur sub mortali aut veniali prout materia est gravis aut levis. » 


ni. — Auctores vero illi pauciores qui statuunt tunc soliim- 
modo intercedere religiosae obedientiae votum, cum expresso 
Superior «appellet ad votum», praecipiendo in virtute s. obe- 
dientiae.., in non parvas impingent difficultates, si tamen 
velint hanc normam per modum principii generalis stabilire. Per 
se enim, stante illa norma, omnis levitas materiae excluderetur 
in violatione voti, nisi forte diceres solemnem hanc formulam 
aptari quoque reatibus peccati venialis, nec denotare inten- 
tionem obligandi sub gravi ; vel nisi contenderes non posse dari 
parvitatem materiae in laesione voti obedientiae. Sed talia 
asserta utique reputanda sunt falsa, ut constat ex iis quae 
diximus et ut magis patebit ex ipsa explanatione formularum 
quibus imponi solet obedientia religiosa. His formulis intime 
perscrutatis, declarandum nobis erit quomodo etiam sub 
levi inducatur obligatio voti, v. g. urgente aliquo piaecepto 
rigoroso seu absoluto circa rem levem. 

Formulae solemniores et usitatiores quibus obedientia religiosa 
solet intimari, hae sunt: In nomine D. N. Jesu Christi, in virtute 
s. obedientiae, sub obedientia formali, sub formali praecepto, sub 
peccato mortali, sub poena excommunicationis vel sub censura 
injungo tibi, sub obtestatione divini judicii, sub poena maledictionis 


(1) De jure regular. II, p. 6, c. in, n. 1. 
(2) Manuale juris canon. II, n. 2813. 

aeternae, etc. (1) quae juxta usum et acceptionem juris aut Consti- 
tutionum aut consuetudinis legitimae passim occurrunt. Quisnam 
ergo est verus et genuinus sensus harum formularum? Aliqui cen- 
sent iis locutionibus contineri et exprimi « praecepta formalia », 
quae vi potestatis voti nomine Dei a Superiore intimantur. Ita 
Ferrari, qui ait (n. 71, 102...) : «Cum Superior nomine Dei et in 
virtute s. obedientiae praecipit, tunc formaliter praecipit, et ad 
hoc tantum votum obligat. » Sed ut supra innuimus, minus exacte 
hoc diceretur. Formulae enim istae solemmores, id innumeri 
affirmant auctores, X sunt ad explicandam obligationem sub mortali 
(peccato) quantum est ex modo praecipiendi (2) : ; nempe Superior, 
quando adhibet illas formulas, censetur habere intentionem obli- 
eandi subditum sub reatu culpae gravis. Jamvero talis intentio a 
parte praecipientis praesupponit necessario materiam gra« em, sive 
in se, sive per accidens ratione adjunctorum specialium. Quam- 
obrem nequit Superior isto modo praecipiendi uti, nisi materia 
sit gravis ; alioquin, tametsi solemniores formulas adhibeat, non 
obtinebit intentum finem. Ratio quam communiter tradunt theo- 
logi, hacc est : In materia undequaque levi, nequit Superior obli- 
gare sub gravi, quamvis id velit. Significant igitur hae formulae, 
Superiorem velle in materia gravi imponere obligationem gravem 
in conscientia ; quae significatio satis fundatur in ipsa proprietate 
verborum, et usu est recepta. Ab hoc autem usu non est receden- 
dum, quod etiam ex sequentibus facilius patebit. 

Non semel adhibitae fuerunt praedictae formulae iis quoque in 
casibus ubi nullatenus sermo potuit esse dc voto religiosae obedien- 
tiac (3). Sic in Decreto S. Congregationis Consilii circa ; Missarum 
stipendia », quod incipit his verbis : Vigilanti studio (25 mail 1893). 
grave continebatur obedientiae praeceptum sub formula simili ; 
et tamen laicis quoque intimabatur (4). Quare dicit Vermeersch (5) : 
« Hujusmodi praecepto exigitur quaevis debita obedientia 
modo dc re gravi agatur ct usus talis potestatis rite factus fuerit 
Superiori. 

Aliud exemplum praebet ipse Codex juris canonici. Cardinales 
utique non voto tenentur, sed tantum juramentum emittunt obe- 
dientiae canonicae dum creantur (6). Haec tamen legimus in Docu- 
mento I, « Nacantc Sede Apostolica », n. 35 : ¢ Omnibus autem Car- 
dinalibus in virtute sanctae obedientiae praecipimus et mandamus, 
ut... indictionis litteris obtemperare, et ad locum eisdem dcsigna- 


(1) Cf. praesertim cl. Sanchez, qui refert et examinat singillatnn 
varias formulas quae in hac materia occurrere possunt (1. VI. c. iv. n. 29 


S 
29) Suarez, 8, 1. IL c, vin, n. 26, etc. 
(3) Cf. Vermeersch, I n. 290, Piat, I, q. 307, 2. 
(4) Cf. Acta S. Sedis, 26, p. 56 sqq. 
(5) L- cit. 
(6) Cf. Haring, $ 66, L, 3, nota 2. 

tum pro perficienda Pontificis electione statim se conferre debeant.» 
Cum ea certa sint, nescio quo jure haec potuerit scribereLehmkuhl, 
ulterius progrediendo (1) : « Contingere potest ut Superior, licet 
utatur solemnioribus formulis : in nomine Domini nostri Jesu 
Christi, nolit stricte ex vi voti obligare. » Id assertum cl. auctoris 
non auderem probare, quamvis verum esse possit quod legimus 
apud Cabassutium (2), scilicet » formulam : in virtute s. obedien- 
tiae, cx se non significare sufficienter tantum onus, cum possit 
horum verborum vis exponi quoque pro exhortatione ad opus per- 
fectionis et supererogatoriae obedientiae. » Addere tamen festinat 
idem Cabassutius : « Sed usus invaluit, ut his verbis intelligatur 
aliquid mandari sub obligatione mortali delicti. » Originem tandem 
ac finem harum formularum ita adumbrat citatus auctor : « Ubi- 
cumque lex sive Regula sive Superior praecipiens aliquid, non inten- 
dit ad mortale peccatum obstringere inferiorem, is qui simpliciter 
citra grave scandalum vel contemptum transgreditur, non plus 
quam venialiter delinquit ut constat ex 5. Bernardo et D. Thoma. 
Praelatus autem non censetur cum tanto onere praecipere, nisi 
suis verbis hanc tam strictam obligationem se intendere manifestat, 
ut si excommunicet, aut si in virtute sanctae obedientiae jubeat, 
quae est communis in coenobiis formula. » Etenim ut praeceptum 
superioris obliget sub mortali, ait Felix Potestas Panormitanus (3), 
« duo simul requiruntur, nimirum Superioris intentio, qua intendat 
sub mortali obligare, et gravitas materiae. » 


Unde facile deduces praeceptum sic dictum « formale » Supe- 
riorum, cum in virtute s. obedientiae, in nomine Christi aut 
simili forma imponitur, supponere aliquam materiae gravitatem. 
Supposita deinde hac gravitate, nondum urgebit pro subdito 
religioso obligatio gravis obediendi, nisi Superior clare mani- 
festet intentionem suam ita obligandi : hoc fit per formulas 
solemniores de quibus nunc agimus. Testantur hanc doctri- 
nam innumeri auctores, inter quos S. Alphonsus, S. Antoninus, 
sSalmanticenses, Sanchez, Suarez, Sporer, Tournely, Pelli- 
zarius, Donatus, Fr. Schmier, Ferraris, De Alcxandris, Antoine, 
De Lugo et alii. 

Omni perspicuitate declarat S. Alphonsus in « Homo Apost. 
13, c. 1, n. 16, » religiosis tunc solummodo imponi sub gravi 
obligationem obediendi, quando solemnioribus his formulis Supe- 
rior utitur, dicendo : in virtute s. obedientiae, etc.— Quae verba 
S. Doctoris cum maximi sint in hac quaestione momenti, 
simulque contineant, ut ipse testatur, communem theologorum 


(1) Compendium Theol. mor. n. 225. 


(2) L. I, c. xxi. n. 13. S. Alphonsus vocat eum « auctorem classicum ». 
(3) Examen ecclesiasticum, T. I, p. 4, n. 3714. 

doctrinam, ex integro hic referuntur : « Attamen quocumque 
modo, sic ait, imponatur obedientia, dicunt communiter. doc- 
tores Suarez, Sanchez, Vasquez, Medina, etc., non obligaro 
sub gravi, nisi dicatur : in virtute s. obedientiae, aut in nomine 
Jesu Christi, aut poena excommunicationis ipso facto. Haec 
qudem valent ratione ipsius praecepti, et eo in casu patet 
Superiorem tota sua uti potestate praecipiendi, expressisque 
verbis obligare quantum potest. Votum autem obedientiae 
religiosae, ut diximus, pertinet ad subjectionem a religiosis pro- 
fessis necessario praestandam ; quare absque dubio hisce for- 
mulis et verbis expresse exigitur debitum voti, scilicet juxta 
dicta Suarezii. (7, 10, c. rv, n. 12) » non poterat clarioribus 
verbis, aut formalitas obedientiae exprimi, aut debitum ratione 
voti exigi (1). » 


112. — Praeter hanc obligationem sub mortali de qua egimus, 
potest esse alia sub veniali, in qua ratio quoque obedientiae ex 
voto intervenit (2) ; votum enim, ut diximus (3), fit de obedientia 
absolute, et ideo comprehendit totam hanc materiam, sive de re 
gravi sive de re levi agatur, dummodo praeceptum aliquod 
strictum, juxta exigentiam materiae subjectae intimetur. Ad 
rem bene Suarez: « Debitum voti obedientiae, ait, potest exigi a 
Superiore vel expresse per verba : in nomine Domini Nostri, etc, 
(tunc erit sub gravi) ; vel minus expresse : praeceptum abso- 
lutum sub peccato statuendo (tunc erit sub veniali). Sic'enim 
censetui religiosus se obligasse. » 

Ex professo etiam hanc quaestionem pertractat Card. De 
Lugo, et plurcs demum stabilit conclusiones omni considera- 
tione dignas (4) : Verba illa, in virtute s. obedientiae, etc. non 
restringunt obligationem ad solum debitum ex voto obedien- 
tiae, constat ex usu Summorum Pontificum, qui passim in 
suis bullis praecipiunt omnibus fidelibus in virtute s. obedien- 
tiae, quibus verbis non exigunt ab illis obedientiam. debitam 
ex voto, sed ex mera subjectione ad praecepta legitimi Superio- 
ris ; imo in rigore obedientia semper respicit Superiorem poten- 
tem piaecipere : cur ergo verba illa magis significabunt volun- 


(1) Alio loco Suarez ait (7, 10, c. vil, n. 9 : « ... quando Praelati 
volunt sub mortali obligare, ut certior sit obligatio, addunt illam parti- 
culam, in virtute s. obedientiae, per quam exigunt debitum ex voto. » 

(2 Sunt ipsa Suarezii verba. 

(3) I Pars, c. in, a. 3. 

(4 De sacramento poenit. D. 16, n. 171 sqq. 

tatem obligandi ex voto, quant ex vero et proprio praecepto. » 
— Deinde affirmat De Lugo apertissime id quod jam prima 
in parte (1) notavimus, scilicet : cum religiosus emittit votum 
professionis, de se absolute sibi prohibet omnem veram inobe- 
dientiam. Quate tunc non amplius erit in. potestate Praelati 
« quod inobedientia subditi religiosi non sit contra votum ». — 
Demum impugnat sententiam a Sanchez propositam, qui 
docebat Praelatum utentem potestate jurisdictionis non sem- 
per exigere debitum voti, et concludit his verbis (n. 173 sq.) : 
« Ut inobedientia sit contra votum, non requiritur, quod Prae- 
latus dicat se velle obligare ex voto sed solum, se velle obligare 
et praecipere : quo praecepto posito, statim consurgit obligatio 
voti. » 


simili quadam ratione salebrosam hanc quaestionem examini 
subjicit Antonius a Spiritu Sancto, Carmelita (2), et eanidem pro- 
bat doctrinam quam exposuit De Lugo ; erronee tamen putat in 
contrarium citari Sanchez et Dianam, eorumque opinionem ab 
ipso De Lugo haberi tanquam probabilem (3). Auctores enim isti, 
ut inspicienti patebit, sententiam contrariam non proponunt, sed 
agunt vel de jurisdictione vel de unica malitia peccati contra votum 
obedientiae (4). Censet autem Antonius a Spiritu Sancto, eam sen- 
tentiam esse probabiliorem, quae affirmat Praelatum non posse 
temperare praeceptum suum verum subdito rite intimatum, exclu- 
dendo obligationem ex voto. En quomodo ille theologus assertiones 
suas, forsitan non sine aliqua exaggeratione, evulgat : Ratio fun- 
damentalis, ait, est quia religiosus per votum obedientiae omnem 
inobedientiam in quacumque materia secundum regulam sibi 
prohibuit : ergo implicat quod violet verum praeceptum Praelati 
praecipientis, et quod non peccet contra votum. Et ratio, est, quia 
sicut implicat, quod religiosus usurpet rem gravem absque viola- 
tione voti paupertatis... sic philosophari debet in voto obedien- 
tiae, impossibile enim est, quod quis faciat contra votum quin 
peccet contra Praelati praeceptum. Nam violatio voti obedien- 
tiae esse non potest, nisi ubi datur praeceptum Praelati, debet enim 
dari materia voti violata ut detur violatio voti... ; sed materia 
voti obedientiae, est actus obedientiae, qui habet pro objecto 
praeceptum Praelati. Ergo dari non potest violatio voti obedien- 


(1) C. ni, a. 3. 

(2) Directorium Coniessariorum, T. II, de Sacramento Poenitentiae, 
tr. 5, Disp. 8, n. 398 sqq. 

(3 Sanchez et De Lugo loquuntur 1. cit. speciatim de praecepto 
imposito vi jurisdictionis ; Diana citans Ledesma et Perez (Tr. VII, sol. 
16 ; Tr. IV, res. 67' ; in resol. 16 loquitur tantum de unica vel duplici 
malitia. 

(4) Cf. Salmanticenses. Tr. XV, c. vi, n. 100 ; S. Alphonsum, n. 46, etc. 

tiae, sine praecepto violato, nec etiam e contra dari potest violatio 
praecepti, sine violatione voti. Nam religiosus per votum obedien- 
tiae omnem inobedientiam in quacumque materia secundum regu- 
lam sibi prohibuit : ergo implicat quod violet verum praeceptum 
Praelati praecipientis, et quod non peccet contra votum ; quae adeo 
vera sunt, ut existimet Dicastillus (1), haec duo non posse etiam 
divinitus separari, manente statu religioso, qualis nunc est. ! 

Non obstat praescriptum Normarum (n. 135), siquidem, 
ut diximus, votum professionis fit secundum Regulas ; Regulae 
autem quae juxta Normarum praescripta obligant, hanc spe- 
cialem quoque continebunt dispositionem numero 135. expres- 
sam, cui aptatur ipsum votum (2). 

Eodem fere modo hac in re argumentatur cl. Craisson, disse- 
rendo contra Gautrelet, S. J. (3), qui oppositam tueri videba- 
tur opinionem. Luculenter id quidem apparet ex iis quae scrip- 
sit Craisson in. opere : Les communautés religieuses à voeux 
simples, ch. xii, a. 1, § 3, n. 491. Doctrinam a se propugna- 
tam et quam hucusque nos quoque exposuimus, vocat Craisson 
«communem auctorum sententiam ». Legitime igitur conclu- 
dere possumus, formulam esse retinendam quam superius 
expressimus et abunde explicavimus, nempe : praecenta rigo- 
rosa seu stricta materiam suppeditare proximam voti religiosae 
obedientiae. 


CAPUT IV 


De Superioribus quibus obediendum est vi voti. 


113. — Cum votum obedientiae superaddatur strictae obtem- 
perandi obligationi, quae a religioso, emissa professione, contra- 
hitur erga. legitimos suos Superiores, Superioresque ipsi sint 
vel extra Institutum positi vel interno Religionis regimini 
praepositi ; quare hic loquendum erit de utroque horum Supe- 
riorum genere, et inspiciendum quibusnam obedientiam praes- 
tare teneatur religiosus vi voti.« Duplex enim, ait S. Bonaven- 


(1) Erat canonista Hispanus e Societate Jesu. 

(2 « Vi voti tenetur... obedire tunc tantum cum legitimus Superior 
praecipit expresse in virtute s. obedientiae, etc. » 

(3 Traité de l'état religieux. Prdvocat ad auctoritatem Pellizzarii, 
sed hic relatus est in « Indicem b. Confer « Nouvelle revue théologique ^I 

tura (Sermo super regulam S. Francisci, n. 28), est obedientia, 
scilicet ad praelatos qui sunt extra Ordinem, et ad praelatos 
qui sunt intra Ordinem (1). Exinde articulus assurgit duplex : 
unus de Superioribus extra Ordinent, alter de Superioribus 
intra Ordinem. ' 


Articulus L 


De Superioribus religiosorum extra Ordinem. 


Praepositi qui religiosorum Superiores aut sunt aut saltem 
esse possunt, habentur extra Ordinem ex ipsa ecclesiastica 
hierarchia, ad quam pertinent tanquam duces summi, medii 
aut etiam infimi. Institutor autem sacrae hujus hierarchiae 
est Dominus Jesus Christus, Caput invisibile Ecclesiae. Commu- 
nis vero tenet sententia, religiosos non vi voti adstringi ad 
praecepta Christi, nisi denuo haec 1mponantur sive a Constitu- 
tionibus modo speciali, sive a Superioribus, tanquam propria 
religiosorum (2). Ratio haec est : Non censentur religiosi se 
aliter obligasse respectu divinorum praeceptorum quam ceteri 
fideles, et teste Suarezio, votum obedientiae, quamvis sit Deo 
factum, respicit tamen specialiter « quoad suam exsecutionem »: 
aliquos homines, scilicet Superiores. 

Summi autem duces hierarchiae ecclesiasticae visibiles sunt 
summus Pontifex, ad quem referendae sunt Sacrae Romanae 
Congregationes ; deinde Concilia Oecuineiica. Sed non omnia 
eorum praecepta inducunt obligationem voti ; nam plura non 
pertinebunt speciali ratione ad vitam regularem statumque 
perfectionis ; communia enim sunt et saecularibus et religiosis 
viris. Quare etiam non obligabunt vi voti, nisi internum res- 
piciant regimen Religionum aut regularem | conversationem 
sodalium. ; 

Duces medii et infimi in sacra hierarchia sunt : Primates, 
Archicpiscopi, Episcopi, Ordinarii, quibus nonnunquam addi- 
tur Cardinalis Protector. Hos autem si censideres, ipsis non 
immerito generale applicabis principium, quod legere est apud 
A^ermeersch (3) : In quantum hi dare possunt praecepta circa 
disciplinam internam Rehligionum, et ad eos sive cx lege, sive 


(1) Opera omnia (ed. Quaracchi), vol. 8, p. 445. 

(2) Cf. Suarez. 7, 1. X, c. xi, n. 2 ; Antonium a Spir. S. Direct, reg.Ill, 
Disp. 6, n. 25 ; Biederlack-Führich, n. 122 ; Meynard, II, n. 193. 

(3) I. n. 290. 'sfl 

ex formula professionis, sive ex usu ct acceptione votum reli- 
giosum se extendit, in tantum etiam ipsis se subjicere tenentur 
religiosi in virtute voti emissi. De singulis autem haec breviter 
notare juvabit : 


$ 1. De Summo Pontifice. 


114. — « Certum est, ait Schmalzgrueber (1), omnes utriusque 
sexus religiosos ex voto obedientiae teneri Ipsi obedire, si hic 
praecipiat ea, quae regulae conformia sunt. ) Comprobat deinde 
hoc assertum, adducendo testimonium Navarri, Suarczii, Lay- 
mann et aliorum, haneque addendo rationem : « Neque enim 
ab hoc Religiones aliter approbantur, quam ut esset supremus 
carum praelatus. » Idem affirmat S. Alphonsus (2), loquendo 
de monialibus ; et de Alexandria (3) expresse hoc tenet quoad 
omnes religiosos, dicens : « Tenentur igitur (moniales) parere 
Abbatissae in his quae spectant ad regulam, in quibus etiam 
ex vi voti tenentur parere Summo Pontifici, tanquam supremo 
omnium Religionum capiti, et cui per religionis votum omnes 
subduntur religiosi. «Maximam huic doctrinae contulit auctori- 
tatem recentis Codicis juris canon 499, $ I : « Religiosi omnes 
tanquam supremo Superiori, subduntur Romano Pontifici 
cui obedire tenentur etiam vi voti obedientiae. » 


Aliqui autem scriptores negabant vi voti deberi obedientiam 
summo Pontifici, inter quos citandus est Ballerini-Palmieri (4), 
quem nec ipse Ojetti in sua Synopsi rerum moral, et canon. (5) 
satis improbare videtur. Contendebant, obedientiae votum fieri 
solis Praelatis Peligionis, non autem S. Pontifici, addebantque : 
« Nemo forte unus ex religiosis profitentibus putat se obligari 
Romano Pontifici, quando professionem emittit. » 

Haec ratio omni robore caret, quia, ut supra dicebamus, votum 
obedientiae emitti debet juxta intentionem, acceptionem et for- 
mam, quae in ipso Instituto sunt jure recepta aut de facto ibidem 
legitime vigent. Quare religiosus ad id revera se obligare intendit, 
quod intendere debet secundum usum vovens in sua Religione (6). 
Ad rem aptissime Suarez (l. c.) : Cum tota potestas Praelatorum 
pendeat a Summo Pontifice, non est conveniens ordo, ut religiosi 


(1) Jus eccles. universum. P. IV, Tit. 35, n 58. 

(2) Theol. inor. 1. c. n. 51 ; Homo Apost. 1. c., n. 21. 
(3) Coni, monial, c. vi, $ l, q. 5. 

(4) Opus theol. mor. 4, n. 180. 

(5) Vol. 2, obedientia. n. 2875. 

(6) Suarez, 7, L. X, c. xi, n. 13. 

magis obligarentur ex voto ad obediendum aliis praelatis, quam 
summo Pontifici. Unde ad rationes in. contrarium respondetur, 
quidquid sit de simplici voto obedientiae extra statum religiosum 
facto, de quo supra dictum est, in religione non fieri hoc votum, nisi 
hoc modo et intentione, quam non oportet esse in singulis religiosis 
ita expressam, sed satis est ut in ipso instituto religionis continea- 
tur, cui generatiin accommodatur intentio voventis. » Jamvero, 
ut ostendimus, doctissimi viri et ipse Codex juris declarant accep- 
tionem Ecclesiae et Religionum hanc esse, ut se extendat voti obli- 
gatio ad ea quae jusserit S. Pontifex religiosis qua talibus circa 
eorum statum peculiarem. Id quoque pronuntiatum fuerat in Con- 
cilio plenario Americae latinae, anno 1899 in Urbe celebrato (1) : 
« Votum obedientiae, ait Concilium, per se et principaliter fit 
Romano Pontifici, a quo pendet omnis potestas religiosarum Fami- 
liarum et Institutorum seu Congregationum ecclesiasticarum. » 


P. Vermeersch, quamvis non neget vi voti religiosos teneri 
erga S. Pontificem (2), asserit tamen hanc Papae potestatem in 
religiosos non esse dominationis, sed tantum jurisdictionis. Im- 
pugnat cl. auctor Suarezium, qui cum aliis multis theologis sta- 
tuerat, Papae competere quoque potestatem dominativam ; 
scribit enim Vermeersch (3) : « Natura sua, potestas ista est 
jurisdictionis ; nec, cum pluribus, gratuito fingenda est domi- 
nativa seu quasi-domestica. Cfr. Palmieri contra Suarez. Poste- 
ror dicendi modus, quem improbandum arbitramur, videtur 
natus ex confusione. » Itaque aliter rem explicat cl. auctor ; 
ipsum autem sequitur Ojetti (Synopsis, obedientia, 1. c.), nec 
Biederlack-Führich novam hanc rejicit explicationem (4) : « Sic 
se res habent, ait Vermeersch. Votis suis ct nominarim obedien- 
tiae voto, religiosus firmat, religionis sacramento, obedientiam 
quae debetur iis qui justo titulo praesunt religiosae discipli- 
nae qua talis. » — Hic titulus quoad S. Pontificem erit, juxta 
Vermeersch, ipse jurisdictionis titulus, qui deinde firmatur voto, 
et ad regularem refertur quoque conversationem, « quam ipsa 


(1) Tit. III, c. xvi, n. 331. 

(2) S. Thomas haec dicit (2. 2. q. 186, a. 5 ad 3) : « S1 a diocesanis 
Episcopis totaliter vel ex parte sunt exempti, obligantur tamen ad 
obediendum S. Pontifici, non solum in his quae sunt communia aliis, 
sed etiam in his quae specialiter pertinent ad disciplinam religionis. » 

(3) I, n. 388. 

(4 « Facilius etiam pateret, sic ait. quomodo Romanus Pontifex 
vi voti imperare possit religiosis (c. 499, $ 1) et tamen non dicatur habere 
potestatem dominativam in religiosos (c. 501, $ 1, solum agit de Supe- 
rioribus religiosis) ». Alio loco, nempe num. 122, 3, contrarium videtur 
insinuari ab auctore. 

professione religiosa aliam in alio Ordine religiosi conceptis 
verbis vel tacite admiserunt (1). » 


PERI Huic autem sententiae praeferenda est doctrina a Sua- 
rezio propugnata, quam apertissime ab ipso » doctore eximio » 
expositam legimus in tr. VII, 1. X, c. xi, n. 13: « An Papa, sic 
quaerit, habeat potestatem dominationis »? — Respondet cum 
soto et Emman. Roderico : affirmative. ( Est enim, inquit 
Soto, sicut Generalis Magister, et sicut Provincialis, et sicut 
Prior » ; additque Suarez : « Ipse est qui traditionem et vota 
religiosorum principaliter acceptat, et ideo vult sibi princi- 
palitei fieri traditionem, et promis ionem obedientiae, ergo 
quamvis hoc non exprimatur specialitei in ipso voto, ita nihi- 
lominus intelligendum est. » 

Non pauci scriptores iique illustriores tam antiqui quam 
moderni dictis Suarezii adhaerent. Audiatur Passerini, O. P. 
apertius haec declarans (2) : « Tam ex intentione voventium, 
quam ex intenttione Pontificis, et ex natura ordinis religiosi 
in se ct 1n ordine ad Deum, votum profitentium religionem se ad 
s. Pontificem extendit tanquam ad primum Praelatum, cum 
quo religiosus init pactum et sub cujus gubernio se tradit. » 
Idem legimus apud Antoine, S. J. (3) : « Papa, ait, est primus 
ac supremus omnium Religionum Praepositus generalis, unde 
religiosi tenentur vi voti obedientiae ei primario obedire in 
omnibus, in quibus tenentur suis Praelatis regularibus. Nam 
hoc votum per se. primo ac principaliter fit Summo Pontifici 
tanquam supremo omnium Religionum Praeposito. » Non aliter 
Tamburini, qui scribit (4) : « Nomine autem Superioris in se 
veniunt. Primo, Summus Pontifex : quilibet enim religiosus 
per votum obedientiac ipsi tanquam capiti omnium religioso- 
rum subjicitur. » Deinde ipse Tamburini clare ostendit, Sum- 
mum Pontificem irritare posse directe vota religiosorum, prop- 
ter potestatem dominativam : « Directa irritatio, ait, semper 
est actus dominativae potestatis.... (5) » 

Nec recentiores desunt theologi, qui in eamdem inclinant 


(1) Idem docet Vermeersch in recentissuino suo opere : Epitome 
juris canonici, I, n. 470. 

(2) De stat. hom. I, q. 186, a. 8, n. 42, apud Meynard, II, n. 194. 

(3) Tr. de obligat, c. n, q. 7, 6. 

(4) Explic. Decal. 1. Ill, c. xvi, $ 3, n. 2, 29, 33. 

(5 Eamdem doctrinam tradit Sanchez, 2, 1. VI, c. 1, n. 8. 

sententiam ; ita v. gr. Meynard (1), Marc-Gcstcermann (2), 
Aertnys-Damen (3), Prümmer (4), Leitner (5) Stutz (6), Ber- 
thier (7) et alii (8). 

Idem videtur insinuare textus canonis 499, § 1, qui expresse 
affirmat religiosos subdi Romano Pontifici « tanquam supremo 
superiori » Jamvero ex canone 501, § 1, generale depromitur 
principium : « Superiores... potestatem habent dominativam 
in subditos ». Cur exciperetur « supremus Superior » religio- 
sorum, nempe Papa? Quare nescio quo jure canonem 499, § 1, 
sic interpretetur Blat (Comment, textus, L. II, p. 477) : «... tan- 
quam supremo Superior ex primatus vi dato, subduntur 
Romano Pontifici ». Puto autem religiosos ipsos, cum in ali- 
qua profiteantur Religione ab Ecclesia approbata, promittere 
obedientiam S. Pontifici tanquam « supremo eorum Superiori » 
in his quoque quae pertinent ad statum perfectionis. Favent 
proprietas verborum, et auctoritas tantorum theologorum, de 
quibus supra diximus. 


summus Pontifex tum praecipue censetur uti velle hoc suo 
jure, cum aliquid praecipiat sub formali praecepto circa obser- 
vantiam regularem, cum imponat praeceptum particulare alicui 
religioso, vel etiam omnibus membris alicujus Religionis, sub poena 
gravi, v . gr. sub censura... (9). Ita factum est, exempli causa, ut 
per Decretum : In audientia, Superioribus ab Ipso daretur praecep- 
tum vi voti in re confessionum subditorum (10). 

speciali modo religiosus qui renuntiatus est Cardinalis aut Epis- 
copus sive residentialis sive titularis, eximitur a potestate Superio- 
rum intra Ordinem, et vi voti obcdientiae, ut dicit canon 627, $ 2, 
uni Romano Pontifici manet obnoxius (11). H 


(1) IL, n. 194. 

(2) I, n. 2166, II. 

(3) I. n. 1211, III. 

(4) Manuale jur. eccles. q. 183. 

(5) III, $ 5. IL, p. 276. 

(6) Der Geist des Codex, p. 246. 

(7) N. 3406, p. 702 : « Le Pape -st le premier supérieur de tous les 
religieux et de toutes les religieuses, de telle sorte, qu'il posséde non 
seulement une juridiction générale, mais encore le pouvoir de domina- 
tion sur tous les instituts, ce qui lui permet de commander en vertu du 
vœu d'obéissance. » 

(8) Ci. Canoniste contemporain, année 1919, p. 198 ; Póschl, $ 51, 
II, etc. 

(9) Cf. Wernz, III, n. 652 ; Prümmer, q. 183, etc. R- 

(10) Die 5 Aug. 193. m Actis A. S., 5, p. 431. 

(11) Cf. Biederlack-Führich, n. 159. 

$ 2. De Concilio Oecmnenico. 


116. — Quoad Concilium generale idem videtur affirmandum 
esse, quod superius diximus de Papa, scilicet religiosos teneri 
etiam vi voti ad obedicndum Concilio Oecumenico in his quae 
circa religiosam disciplinam stricte 1mponuntur. Rationem 
hanc afferunt Passerini et Meynard (1) : Concilium Oecumeni- 
cum necessario habere debet Summum Pontificem tanquam 
caput, quod constat ex constanti Ecclesiae doctrina et ex 
canone 222 sqq. Codicis juris. Quare participat specialem ejus 
auctoritatem in religiosos, et parum interest, quod Papa solus 
vel cum Concilio decernat res ad bonum regimen discipli- 
namque Religionum spectantes. 


$ 3. De Congregationibus Romanis. 


Non unus est auctor, teste Vermeersch (2), qui contendit 
votum obcdientiae minime extendi ad Romanas Congregationes 
proindeque religiosum erga eas non teneri vi voti emissi. Ratio 
autem ex co videtur peti, quia S. Congregationes nonnisi 
jurisdictionali, non autem  dominativa potestate  regerent 
Familias religiosas. Hac de re quasi dubitans, scribit Blat, in 
suo Commentario textus Codicis jur. (l. II, p. 477) : « Summo 
Pontifici religiosi obedire tenentur etiam vi voti obcdientiae ; 
quod nullibi asseritur erga S. de Religiosis Congregationem, 
etsi pateat quod tali organo ad hanc obedientiam exigendam 
uti possit Romanus Pontifex. « Haud dissimiliter pronuntiat 
Biederlack-Führich (3) : « Eamdem vero potestatem (in vim 
voti praecipiendi) competere S. Congregationi, quae Romanum 
Pontificem in dirigendis religiosis adjuvat, potius negant (auc- 
tores).» Statimque ratio adjungitur : «.... quia ipsi Papa potes- 
tatem suam dominativam, ut aestimant auctores, non commu- 
nicavit. » 

Sed contrariam sententiam proposuit Concilium plenarium 
Americae latinac (4), eamque tenent multi auctores tam vete- 
res quam reccntiores. En verba ipsius Concilii : « Item ex vi 
voti obcdientiae tenentur Superiores et subditi eorumdem 
Institutorum obedire 5. C. Episcoporum et Regularium, quae 


(1) IL n. 195. 
(2) L n. 290. 


G) N. 122. 
4) Tit. HL, c. XVI, n. 331. 

instituta fuit a Sixto V in supremum tribunal omnium Regula- 
rium : et idipsum respective dicendum est de alis sacris Con- 
eregationibus, praesertim de Propaganda Fide et pro Negotiis 
Ecclesiasticis Extraordinaris, quando aliquid alumnis Insti 
tutorum Regularium praecipiunt. » Doctriman hanc videtur 
Concilium desumpsisse ex dictis I.. Ferraris, qui scribit in sua 
Bibliotheca ( 7, votum, a. 2, n. 29 sqq.) : « Item ex vi voti obe- 
dientiae tenentur religiosi obedirc S. Congregationi super regu- 
lares, quia dicta Congregatio fuit instituta a Sixto V in supre- 
mum ac summum tribunal omnium regularium... »— Deinde 
addit idem Ferraris, hoc tribunal censeri esse « 1ntra Ordinem » 
et posse praecipere omnibus regularibus auctoritate ordina- 
ria, dependenter a Papa. Pro hac sententia citat ipse Donatum 
Laynensem, O P., Lezanam, Thomam a Jesu ct alios. Tandem 
potestatem eamdem agnoscit S. Congregationi super disciplina 
regulari (nunc suppressa) ; et asserit de Sacro Collegio Cardina- 
lium, tempore Sedis vacantis, illud posse juxta similem ratio- 
nem religiosis praecipere, cum succedat eo tempore quasi in 
locum Papae. 

Stant pro sententia modo exposita plurimi auctores recen- 
toris aetatis, ut Meynard (n. 196) ; Cotel-Jombart (n. 112, 
note 1) ; Marc-Gcestcrmann (IL, n. 2166, ID ; Vermeersch (1) ; 
Thévenot (2) ; Marsot (3) ; Stutz (4) et alii. 

Hoc mihi videtur probatum, S. Congregationem de religio- 
sis, quae ipso jure habet potestatem in religiosas personas qua 
tales exigeie debitum voti, cum praeceptum imponat rigoro- 
sum circa vitam regularem et monasticam disciplinam. Ete- 
nim sive praeceptum hoc dirigatur ad unam personam religio- 
sam, sive ad aliquod Institutum, potestas mandata a S. Ponti- 
fice censebitur haberi ad imperandum etiam vi voti. Imo, 
quando omnibus religiosis circa vitam regularem imponitur 
praeceptum in virtute s. obedientiae, credendum est 5. Congre- 
gationi non defuisse facultatem ad tantum praeceptum inti- 
mandum. Mi 


(1) I, n. 389 ; Epitome, I. n. 471. e Potestas porro, ait, est jurisdic- 
tionis : parere autem debent religiosi vi voti, in iis quae spectant ad regu- 
larem disciplinam, n J 

(2) N. 277, 279. Ipse hanc dat rationem : « Car c'est au nom du Pape 
que la Sacrée Congrégation commande, n 3 

(3) N. 608.— Canonem 251 memorat in quo enumerantur jura et offi- 
cia S. Congreg. de lelig. 

(4) p. 246, n. i 

Non semel ex ipso usu ci acceptione Religionum constabit, quous- 
que se extendat debitum ex vi voti erga Romanas Congregationes. 
Nonnulli enim religiosi, ut l'ranciscani et Jesuitae, speciale quoque 
emittunt obedientiae votum erga Romanum Pontificem et Eccle- 
siam Romanam », sicuti legere est apud Piat (1). Teste autem 
eodem Piat, sub voce Ecclesiae Romanae, etiam intelliguntur Con- 
eregationes quae nomine et auctoritate S. Pontificis definitiones 
vel decreta edunt, aut omnes fideles obligantia, aut omnes religiosos 
aut saltem Fratres Minores. » 


£ $ 4. De Cardinali Protectore. 


[117. — Abhinc temporibus Innocentii XII, Cardinalis Protec- 
tor nulla speciali l'ruebatur jurisdictione in religiosas Familias 
sibi commissas ; nunc autem authentica quoque intercessit 
declaratio Codicis jur. (can. 499, $ 2). Itaque de jure communi 
neque in Institutum neque in sodales aliquos ulla potitur aucto- 
ritate ; non potest se interiori immiscere disciplinae aut admi- 
nistration!, nec jubere aliquid valebit vi voti, nisi expresse 
aliud fuerit cautum in casu particulari. Sed ad ipsum pertinebit 
bonum Religionis suis consiliis et interposito suo patrocinio 
promovere, maxime apud S. Sedem. Hoc quidem ad tramitem 
juris (2). 


$ 5. De Metropolitis et Episcopis. 


Quoad Primates, Archiepiscopos, et Episcopos aliosque 
Ordinarios locorum, olim Suarez inquirebat utrum religiosi tene- 
rentur etiam vi voti se ipsis submittere tanquam suis Praela 
tis ordinariis, annon? — Magnam quidem hac de re opinio- 
num diversitatem notabat apud plurimos auctores (3). Nonne 
et recentissimus Biederlack-Führich (4) gravem illam quaes- 
tionem satis dubiam relinquit? Postquam enim dixerit auctores 
non esse unius sensus in determinanda potestate- dominativa 
episcoporum, concludit obligationem quidem non-exempto- 
rum religiosorum se submittendi episcopis minime esse dubiam, 
sed id tantum remanere incertum, « utrum etiam in vim voti 


1) E q- 329. 

2 Ct. Blat. II, p. 478 ; Prümmer, q. 183 ; Vermeersch, I.n. 39S sq.. 
Epitome, I. n. 473 ; Berthier (Abrégé de Theolog. n. 3406) scribit: Les 
communautés doivent aussi obéissance à la Congrégation des Evéques 
et Rég. et au Cardinal protecteur, dans les limites de leurs attributions. » 

(3) 7. l. X, c. xi, n. 14. 

(4) N. 122, 4. 

obedientiae » praecipere possint Ordinarii illi. Porro haec sta- 
tuerat Concilium Americae latinae (1) : « Tenentur tandem 
Obcdire (religiosi), in vim ecclesiasticae jurisdictionis, Ordina- 
ris locorum, tenore sacrorum Canonum et Constitutionum 
Apostolicarum. » Textus quem insertum invenimus Codici jur. 
(can. 500, $ 1) non satis videtur solvere omne dubium ; locutio- 
nes enim : « Subduntur quoque religiosi Ordinario loci » sunt 
generales, et forte de sola jurisdictionis potestate possent accipi. 

At quis ignorat celebrata D. Thomae verba circa obedientiam 
religiosorum Episcopis debitam (2)? «Ad tertium,ait, dicendum, 
quod subjectio religiosorum principaliter attenditur ad Epis- 
copos, qui comparantur ad eos sicut perfectores ad perfectos, 
ut patet per Dionys. ubi etiam dicit, quod monachorum ordo 
Pontificum consummations virtutibus mancipatur, et divinis 
eorum illuminationibus edocetur ; unde ab Episcoporum obe- 
dientia nec eremitae, nec etiam praelati religionum excusantur.» 
Ea Angelici verba utique ad hos tantum referenda sunt reli- 
giosos, qui non eximuntur a potestate Episcoporum (3). 


118. — Ilis igitur praemissis, ita resolvi potest difficilis illa 
quaestio : 

a) Religiosi qui exempti dicuntur, non subjiciuntur Ordinario 
locorum vi voti obedientiae ; nullatenus enim, ut bene notat, 
Biederlack-Frihrich. (4), cos potest Episcopus in vita regulari 
dirigere. Expresse a dominatu Episcoporum illos eximere voluit 
canon 500, $ 1, ipsisque fere aequiparantur moniales, «quae sub 
jurisdictione Superiorum regularium ex praescripto Consti- 
tutionum sunt. » (Can., 500, $ 2). 1 

b Cum a jure subjectionis oriatur obligatio parendi (5), 
ideo religiosi illarum domuum quae episcopali jurisdictioni 
subsunt, tenentur ex voto obedientiae parere Episcopo, modo 
valeat iste suis praeceptis etiam regularem eorum conversatio- 
nem dirigere ac moderari (6). Non tamen adeo frequens videtur 
esse hic casus, quamobrem asserit Wernz (III, n. 652, ID), non 


1) N- 331- m 
9 2. 2. q. 186, a. 5 ad 3. = 
(3) Id manifestum fit ex contextu : «Et si a dioécesanis Episcopis tota- 
liter vel ex parte sunt exemptio,obligantur tamen ad obediendum S. Pon- 
tifici. » H 
(4) N. 122, iv ; cf. etiam Vermeersch, n. 397 ; Prümmer, q. 183... 
(5) Ita de Alexandras. Coni, monial, c. vi, 3 1, q. 5. 
(6) Apud Ferraris, Biblioth. 7, votum, a. 2, n. 32 ; Vermeersch, I, 
n. 290, etc. 

deberi vi voti obedientiam Episcopis « nisi in casibus jure excep- 
tis » A jure autem speciali modo excipiuntur sequentes casus : 
l) Cum indultum exclaustrationis impetraverit religiosus a 
S. Sede, tunc iste Ordinario loci ubi commoratur subditur 
tanquam vero Superiori, etiam ratione voti obedientiae (can. 
639). — 2) Religiosus professus a votis perpetuis, quam- 
vis demittatur a sua Religione, tamen de se manet votis reli- 
giosis adstrictus ; quare videtur hoc casu subjici peculiari 
modo Ordinario dioecesis ubi ipsi commorandum erit (can. 669, 
$1 ; 671, 4). — 3) Idem dicitur valere de fugitivis et apostatis 
(can. 645), et de casu quo graves abusus extirpandi sunt in 
aliqua domo non formata, quantumvis exempta (c. 617, $ 2). 
Vide Marc-Gestermann (1). 

c) Deinde puto religiosos adhuc teneri obligatione se submit- 
tendi Ordinario in vim voti, cum agitur de Institutis dioece- 
sanis, ubi cx intentione voventium et acceptione legitima 
profitenttum aeque ad Episcopum dirigitur traditio promis- 
sioque cum ca conjuncta. Tunc enim fit Ordinarius loci venis 
Superior religiosorum, quamvis etiam alius Superior aut 
Superiorissa praesit interno Instituti regimini, cui parendum 
erit ex vi voti. Sed haec obedientia Episcopo debita, magis 
intra limites Constitutionum continebitur aut pactionis cuius- 
dam specialis, ut recte notant auctores (2). 

d) Congregationes autem « juris pontificii » non exemptae, in 
omnibus potestati Ordinarii subducuntur quae disciplinam ac 
internum regimen respiciunt, idque innotescit ex Constitutione : 
« Conditae a Christo », et ex canone 615, $ 2, 2. Quare voluit 
S. Congregatio Episc. et ReguL, ut refert Meynard (3), haec 
verba deleri in regula aliqua Sororum juris pontiticii : « Sorores 
tenentur ad praestandam obedientiam episcopo in vim ipsius 
obcdientiae voti (4) ». 

e) An etiam Moniales non exemptae Oobcdire teneantur Epis- 
copo vi voti, alii affirmant, ali negant. Propter auctori- 
tatem D. Thomae, qui in 2. 2. q. 186, a 5 ad 3 potius id videtur 
asserere dum statuit generale principium, deinde propter testi- 


G) I. n. 2166, II. 3 ; Biederlack-Führich, n. 151, 3. 

(2) Cf. Meynard, II, n. 197... Restringunt magis Vermeersch, I, n.290, 
397 ! Thévenot, n. 280 ; Berthier, n. 3409. Hic ait : « Quant aux commu- 
nautés non reconnues de Rome, les évêques ont-ils l'autorité de régime 
sur elles? Cela dépend des Constitutions, n 

(3) H, n. 197, 2. 

(4 Analecta, IX, 1. LXXXI, c. 893, n. 5 ; ci. Zitelli, Appar. c. vu, 
a. IV, Appendix... 

monium S. Alphonsi (1), Suarezi (2) et multorum insignium 
theologorum, quales sunt Layiriann, Sanchez, de Alexandria, 
Castro-Palaus, Ferraris et alii, censeo quidem partem affirman- 
tem seria probabilitate non carere, modo ea conditio adsit.de 
qua Schmalzgrueber agit, scribens (n. 58, 3) : Certum est quod 
moniales non exemptae, quae Ordini non subsunt, sed obedien- 
tiam vovent Episcopo, teneantur huic obedire, eique magis 
quam Abbatissae, Priorissae, etc., si ille praecipiat conformia 
Regulae ; quia hic non minus est proprius illarum praelatus, 
quam exemptarum Abbas, vel alius Superior regularis. » Cum 
autem hac in re nihil sit explicite a Codice juris canonici inno- 
vatum, nec suppressa fuerit extensio voti obedientiae apud 
moniales non exemptas, ideo probabiliter etiam nunc ad Epi- 
scopos jus illud pertinet juxta legitimam acceptionem et usum 
antiquum probatum. 


9 


Articulus Ill. 


De Superioribus religiosis intra Ordinem seu Institutum. 


119. — Superiores interni regiminis quibus nonnunquam tene- 
tur professus obedire vi voti, varii esse possunt; supremi nempe, 
medii et infimi. Deinde dantur non solum singulares aliqui Supe- 
riores, puta Praelati, verum etiam alii potestate collegiati praediti, 
qui communiter « Capitula » vocantur. Demum memorandi 
erunt quasi-superiores et praepositi subalterni, ad quos reducere 
licebit sic dictos « officiales ». M 


$ 1. De Capitulis Generalibus Religionum. 


(Capitula Generalia seu Congregationes Generales, ut aliquo 
ties appellantur, in is praesertim Religionibus inveniuntur, 
ubi Superiores in diversis constituuntur hierarchicis gradibus ; 
scilicet quando singulae domus non sunt ab invicem indepen- 
dentes, sed conjunguntur in provincias quae Praeposito 
Generali subjacent, aut saltem directe in aliquam | unitatem 


constituuntur qua omnes ejusdem Religionis congregantur 
sodales (3). 


(1) Theol. mor. n. 51, Homo Apost. XIII, n. 21. 

(2) Tr. VIL, L. X» c. xi, n. 15, sq. 

(3) Cf. de Religionum regimine apud Biederlack-Fuhrich, n. 26 sq. — 
Vermeersch, I, n. 400 sqq. Ipse loquitur de aliqua hierarchia exteriore 
et interiore Religionum, 

Capitula generalia, ut ipsa vox indicat, universalem habent 
potestatem in omnem Religionem, ac dominationem exercent ad 
nonnam juris et Constitutionum ; sed non semper jurisdictione 
proprie dicta, gaudent. Expresse enim definit canon 501, $ I: 
« Capitula ad normam Constitutionum et juris communis, potes- 
tatem habent dominativam in subditos ; in religione autem 
clericali exempta, habent jurisdictionem ecclesiasticam tam pro 
foro interno, quam pro externo. » Certum igitur est, Capitula 
saltem generalia potestatem habere dominativam, qua prae- 
cepta rigorosa ferre possunt voti obligationem inducentia (1). 
sub gravi autem praecipiunt, cum in virtute s. obedientiae 
imperant aut forma simili utuntur, vel etiam cum imponunt 
vi jurisdictionis spiritualis. poenas graves et censuras, ut 
excommunicationem, suspensionem (2)... 


« Ordinationes » Capitulorum Generalium rationem legum aut 
praeceptorum imitabuntur, quare diversam obligandi vim obti- 
nere possunt intra limites juris communis aut particularis. Enim- 
vero saepe saepius potestas legislativa suprema non competit 
Praeposito Generali Religionis, sed Capitulis seu Congregationi- 
bus Generalibus solet reservari. Deinde fieri poterit ut non tantum 
novas condat leges Capitulum Generale, verum etiam Constitu- 
tiones ante habitas 1mmutet aut abroget. In his vero Regulis et 
Constitutionibus quae a S. Sede fuerint in forma specifica appro- 
batae, ex. gratia per Bullam aliquam pontificiam aut Breve aut 
Decretum S. Congregationis clausulis ad id facientibus rite muni- 
tum, nec ipsum Capitulum Generale aliquid valebit immutare vel 
abrogare, nisi specialis ipsi facta sit facultas. 

Exempla hujus rei dedimus plura in capite I, n. 10 sqq. ubi locuti 
sumus de Ordine FF. Praedicatorum, FF. Minorum, etc. Porro 
Fratres Praedicatores, ut diximus, reguntur Regula S. Augustini, 
quae nequit a Capitulis Generalibus immutari ; deinde etiam pro- 
prias habent Constitutiones, ad quas accedunt Ordinationes Capitu- 
lorum. Novae autem Constitutiones auctoritate conficiuntur trium 
Capitulorum Generalium immediate sibi succedentium et habita 
ratione inchoationis et confirmationis alicujus Constitutionis, vel 
auctoritate unius Capituli Generalissimi quod tribus Generalibus 
Capitulis. continuis aequipollet Nec Ordinationes Capitulorum 
Generalium sunt exsecutioni mandandae ante confirmationem 1n 
tertio Capitulo, nisi forte earum inchoatio facta fuerit per modum 
ordinationis ope specialis formulae (3). Valorem perpetuum obti- 


(1) Vide Tourncly (Cont.) 5,P. 2, c. 2. a. 3, q. 6 ; Meynard, II, n. 198 ; 
Vermcersch, 11. 410. 

(2) Apud Pejska, Jus sacrum, p. 281 sqq. 

(3) Vide Constitutiones FF. Praedicatorum, edit. Poussielgue, 1886, 
p. 13 sq. ; 23 sqq., etc. 

nent Constitutiones, et praecepta carum censuraeque obligant 
semper ; abrogantur vero eodem modo quo conditae fuerunt. Ordi- 
nationes Capitulorum Generalium sicut et ordinationes Magistri 
Generalis Ordinis perdurant usquedum revocentur ab alio Capi- 
tulo aut Magistro Ordinis ; praecepta tamen vel censurae ipsis adne- 
xae exspirant ipso facto, vigente novo Capitulo aut fungente alio 
Magistro (1). 


$ 2. De Praeposito Generali. 


120. — Absque ullo dubio tenebitur religiosus vinculo voti obe- 
dientiae erga Superiorem Generalem totius Religionis ; imprimis 
enim ipse dicitur esse Superior legitimus et proprius religioso- 
rum intra Ordinem. Proinde ad illum porrigitur obedientia pro- 
missa in sacra professione, Deique loco votum emissum ipse 
acceptat ejusque exsecutionem exigere valebit (2). Itaque 
supremus Moderator suis subditis ubique terrarum praecipere 
valebit in virtute s. obedicntiae, accedenie materia congruente, 
sive solus, sive una cum sua consultatione (3). Omnino tamen 
tenetur servare formam a Regula praescriptam, quae juxta 
varietatem Religionum poterit esse diversa. Apud Barnabitas, 
v. gr. exigitur ut praeceptum formale in scriptis tradatur. In 
Ordine FF. Praedicatorum haec formula praescribitur : Prae- 
cipimus in virtute sanctae obedientiae (4). 

Quaerunt doctores utrum usus talis formulae sub poena nul- 
litatis requiratur, annon potius sufficiat aequivalens aliqua 
formula, puta : sub formali praecepto, in virtute Spiritus Sancti? 

Ledesma et Sanchez alfirmantem tenent partem, ut refert 
Billuart (5), dicuntque praeceptum sub alia formula datum, 
valore suo non destitui. Econtra absolute negant ali, ut Pas- 
scrini, qui textum Constitutionum Ordinis FF. Praedic, sic 
interpretatur: a) Lex ista, ait, non est affirmativa sed negativa 
concepta per voces : « Praeceptum autem nullum contineri 
volumus et declaramus », etc..., quae universalissimam impor- 
tant negationem et significant ordinationem Praelati sub qua- 
cumque alia forma verborum conceptam non esse praeceptum 
rigorosum, nec habere effectum ita obligandi. — b) Deinde 
vult illa Constituto ut in Ordine Praedicatorum nulla alia 


(1) Constitutiones, p. 25. 

(2) Suarez. 7, l. X, c. n, n. 10-13, citans quoque D. Thoinam. 
(3) Ferrari, n. 71. 

(4) Constitutiones, Prologus, V, p. 12. 

(5) Tr. de statu rei. Dis. I, a. 7 sub fine. 

verborum forma aequivalcat huic ; quia ambiguitatem, diffi- 
cultatem et scrupulum tollere voluit Constitutio, ita quidem ut 
omnino omnibus manifestum sit quando Praelati praeceptum 
urgeat. Quare lex omnia alia verba reddit insufficientia ad 
imponendam praedictam obligationem. 

Rationes has a Passerini adductas non improbat ipse Billuart 
(L c.) quamvis dicat eas forte non plene convincere ; ideo 
adhortatur Praelatos ut « non omittant in suis praeceptis haec 
verba : in virtute s. obedientiae.» Inde quoque patet quam reli- 
giosissime servandae sint hac de re praescriptiones, quae in 
variis Institutis dicuntur vigere. 

Quamvis autem Praepositus generalis instituere valeat delega- 
tum ad talia praecepta ferenda, tamen Assistentes seu Consiliarii 
ejus, aut generalis Procurator vel Visitator (1) de se tali non fruun- 
tur potestate ; hi enim dignitarii sunt qui ex se omni destituuntur 
potestate dominativa aut jurisdictione spirituali Visitator vero 
generalis, ubi est, plerumque mittitur tanquam. Delegatus Praepo- 
siti generalis, a quo facultatem tunc accipit praecepta ferendi sub 
voto obligantia. 


$ 3. De Capitulis provincialibus. 


121. — De his capitulis pauca tantum sunt notanda : non 
enim in omnibus reperiuntur Religionibus constituta, et saepe 
auctoritatem nonnisi restrictam habent (2). Potestate legislati- 
tiva fere semper ea carere perspiciuntur ; ordinationes tamen 
statutaque emittere valebunt, ac per se etiam casus reservare 
in tota provincia (3), nisi hoc specialiter sit ipsis interdictum. 
Quando praecepta et censurae adnectuntur ordinationibus, 
ut fit in Religione FF. Praedicatorum (4), tunc utique haec prae- 
cepta vi voti obligant in universa provincia saltem usque ad 
tempus praefinitum a Constitutionibus. Quare in genere cum 
Tournely potest dici (5), parendum esse ex voto obedicntiae 


(1) Ferrari, n. 71. 

(2) In Congicgatione v. gr. SS.Redemptoris nihil aliud perficere pos- 
sunt quam electionem vocalium, qui mittantur ad Capitulum Generale. 
In aliis vero quibusdam Ordinibus majori pollent potestate, ita ut eli- 
gere et deponere possint etiam Superiores provinciales et locales ; sic 
X'ermeersch (I, n. 405). — Biederlack-Führich ait : « Capitula provincialia 
de jure, quod communiter observatur, possunt ea pro provincia, quae 
Capitula Generalia pro tota Religione possunt » (n. 37). 

(3) Vermeersch, I, n. 405. 

(4) Prologus, p. 25. 

(5) 5, p. 2, c. zr a. 3, q. 6. 

« Capitulo tum Generali, tum Provinciali » ; quia iis competit 
Jure ordinario facultas praecipiendi. Hoc autem non eadem 
ratione asserendum est de Capitulis localibus, nisi forte ipsa 
per devolutionem acquirant jura Praelati, sede vacante (1). 


$ 4. De Provinciali Superiore. 


Erga Superiorem provincialem tenebitur religiosus simili fere 
modo, quo vi voti erga Praepositum Generalem obligatur. 
Atvero haec potestas Provincialis nonnisi ad sodales ipsius Pro- 
vinciae se extendit, et quidem juxta usum et consuetudinem 
uniuscujusque Instituti. Sensu proprio et stricto Ordinarius 
effectus est religiosorum clericalium exemptorum (canon 198, 
$ 1), et a Codice juris enumeratur inter « Superiores majo- 
res » (can. 488, 8). Abbas quoque qui pracest alicui conventui 
sui juris, inter Superiores majores habetur et « Ordinarius » voca- 
tur, haud secus ac Praepositus provincialis (can. cit.). 


$ 5. De Superiore locali. 


Localis Superior, sive Prior appelletur ut apud Praedica- 
tores, sive Guardianus ut apud Franciscanos, sive Rector ut 
apud Redemptoristas, etc., etsi non amplius sit «Ordinarius», 
verus tamen et legitimus est suorum religiosorum Superior ; 
proindeque, nisi obstent Constitutiones, de facto in suos sub- 
ditos' potestatem tum dominationis, tum jurisdictionis (in 
religione clericali exempta ) obtinet. Nullum quippe a Codice 
juris stabilitur discrimen inter Superiores et Superiores in 
hoc ipso canone 501, $ 1 jam saepius citato, ubi de potestate 
superiorum et Capitulorum est sermo. 

Quare praecipere valebit Superior localis etiam in virtute s. 
obedientiae, quoties a Constitutionibus aut acceptione legitima 
non prohibetur. In his quidem Institutis quae juxta «Normas » 
reguntur, facile evenire potuit ut hac potestate destitueretur. 
Legimus enim n. 137 :« Superiorissae locales, praesertim parva- 
rum domorum, ab imponendis formalibus praeceptis se absti- 
neant. » Quamvis igitur hac Normarum declaratione non adi- 
matur jus ulhnn Superiorum stricte loquendo, tamen stabilire 
valent ipsae Constitutiones quid hac in re agendum sit praepo- 


(1) Cf. Vermeersch, n. 406 ; Biederlack-Führich, n. 46. Sede vacante, 
vel Prior reget conventum, vel Capitulum eliget administratorem. 
Nihil est de jure communi speciatim praescriptum. 

sitis domorum. Non semel autem facultas praecipiendi ex voto 
a Constitutionibus horum Institutorum reservatur vel Modera- 
tori Generali vel saltem Provinciali (1). 

Porro legitimis praeceptis sui Praepositi tenetur religiosus 
se submittere, nisi Superior sit intrusus aut excommunicatus 
(sallem post sententiam condemnatoriam vel declaratoriam), 
aut suspensus fuerit a suo officio simpliciter, nulla adjecta 
limitatione. (2) 


C $ 6. De Abbatissa et Priorissa. 


122. Specialis occurrit difficultas circa abbatissas, priorissas et 
generatim superiorissas monialium ac sororum ; quaeritur 
enim an hae praecipere possint in virtute s. obedientiae? 

Acris quidem olim inter theologos hac de re fervebat discep- 
tatio, quam indicat S. Alphonsus (3) scribens : « Quoad obedien- 
tiam debitam abbatissae: magna illa quaestio hic occurrit. Ete- 
nim aliqui auctores tenuerunt partes negantes, hac ducti ra- 
tione : Feminae cum sint incapaces spiritualis jurisdictionis, ea 
tantum queunt praecipere quae pertinent ad gubernationem 
oeconomicam monasterii.Jamvero praeceptum datum in virtute 
s. obedientiae supponit aliquod exercitium spiritualis jurisdic- 
tionis. Quam argumentationem satis admittere videtur ipse 
Schmalzgrueber (4) quin tamen neget sorores etiam vi voti 
obligari ad obediendum suis superiorissis. Nam non requiritur, 
sic ait, ut superiorissae in virtute s. obedientiae aliquid. valeant 
praecipere ; sufficit ut vi voti obedientiae moniales teneantur 
lis Superioribus parere, quibus se per tale votum submuiserunt. 
Atqui subjectio sub auctoritate abbatissae, etsi non habeatur 
nisi ex potestate dominativa et domestica, videtur sufficiens 
ad obligationem voti inducendam. Ita quidem cl. Schmalzgruc- 
ber ; ast melior est sententia a S. Alphonse proposita una cum 
de Alexandras (5), Pasqualigo et undecim alis auctoribus, 
quam tenet etiam de Angelis cum Gonzalez Tellez (6) et fir- 
mant tum Normae (7), tum communis hodiernorum scriptorum 


(1) Cf. Thévenot, n. 284. 

(2) Canones 2266, 2279, $ | ;Ferraris, 7, votum, a 2, n. 37. Si personali- 
ter fuerit interdictus Superior, non privatur sua potestate (c. 227;). 

(3) L. IV, n. 52. 

(4 F 4. 35. « 59. 

(5) Conf. Monial, c. vi, $ i, q. 7 

(6) Q. Décret, vol. I, tit. 33. 

(7) N- 136. 

consensus : haec autem sententia affirmat abbatissam posse 
praecipere in virtute s. obedientiae. En quomodo S. Alphon- 
sus hanc quaestionem resolvit (l. c.) : « Licet abbatissa, ait, 
Jurisdictionem non possit exercere, ut certum est et commune ; 
potest tamen, saltem tanquam ministra, exigere obedientiam per 
votum promissam circa res quae a regula sunt praeceptae, vel 
quae ad profectum monialium juxta regulam conveniunt. » 
Demum concludit S. Doctor, asserendo affirmantem senten- 
tiam esse « absolute probabiliorem », quia ad observantiam 
regularem sustinendam talis obedientia videtur esse omnino 
necessaria et praxis universalis suffragatur in monasteriis 
observantibus. Nec ad tale praeceptum ferendum requiritur 
Jurisdictio ecclesiastica proprie dicta, seu potestas, ut dicit 
Ferraris (l. c. n. 41) « spiritualis spectans ad claves (1) » ; suf- 
ficit enim potestas dominativa et praeceptiva, quae a nonnullis 
auctoribus vocatur etiam «jurisdictio », sed sensu non stricto (2). 
Ceterum de his fusius disseremus in parte tertia, capite primo. 

Praeter abbatissam vel priorissam possunt quoque Superiores 
regulares quibus pleracqdue moniales exemptae subjiciuntur, 
praecepta indicere monialibus in virtute s. obedientiae. Constat 
enim eos habere in moniales exemptas sibi subjectas camdem 
prorsus auctoritatem quam in religiosos ejusdem Ordinis, « quan- 
tum tamen, addit de Alexandris (3), patitur conditio sexus 
feminini, et quantum ad ea quae statui monialium esse possunt 
proportionata ». 

Moniales igitur quae ex praescripto Constitutionum, ut ait 
Codex jur. can. (4), sunt sub « jurisdictione Superiorum regula- 
rium », tenentur parere Praelatis Ordinis et quidem eo pacto 
quo tenentur religiosi ejusdem Religionis, cum in utrisque, 
teste eodem de Alexandris (5), « votum obedientiae sit idem ». 
Haec est S. Alphonsi sententia, quam clare enuntiat his verbis : 
« Moniales ratione voti tenentur obedire, si sint exemptae, Prae- 
lato Ordinis, eodem modo quo sui religiosi ili obediunt.» 
(n. 51). In casibus autem jure expressis, v. gr. ratione visita- 


(1) V. gr. ut subdit Ferraris, « potestas censuras ferendi, absolvendi 
et hujusmodi ». 

(2) Ex articulo 136 Nonnarum constat hujusmodi potestatem compe- 
tere posse etiam laicis. 

(3) C. vi, $ 3. q. 2. 1] 

(4) C. 500, $ 2 : haec jurisdictio videtur esse ordinaria in praeposito 
generali et provinciali Ordinis, et tantum delegata in locali superiore,juxta 
de Alexandris ($ 3, q. 1). "M 

5) $1. 5 H 

tionis clausurae (c. 512, $ 2, 1), etc., Ordinario loci subduntur, 
non secus ac moniales quibus nulla competit exemptio : lex 
enim distinctione non utitur (1). 


$ 7. De superioribus subalternis et officialibus. 


123.— Saltem ex usu et acceptione communi (2), non est ullis 
superioribus subalternis aut officialibus ex voto parendum. Non- 
nunquam tamen fit ut ex dispositione Regulae etiam vicesge- 
rentes Superiorum localium ferre possint praecepta proprie 
dicta ex voto obligantia ; semper autem habebitur respectus ad 
subjectionem debitam Superiori altioris ordinis (3). 


Non pauci scriptores distinctionem invehunt inter superiores 
subalternos et officiales, dum alii hanc negligent (4). | *hemum ipse 
Vermeersch fatetur (5) : « Officiales sunt omnes qui aliquo titulo 
regunt personas vel res. Interdum vox de iis tantum intelligitur 
qui ex officio praesunt personis, 1. e. de superioribus. ? Praepositi 
vero locales nunquam « Officiales » vocantur, quia revera sunt 
caput alicujus communitatis. Qui inferiores sunt praeposito locali, 
recte nominari queunt : superiores subalterni vel officiales, gau- 
dentque, ni fallor, ea tantum auctoritate quae ipsis tribuitur a 
Regula aut Constitutionibus. Exceptionem tamen possumus 
admittere, si agatur de : Priore in aliquo monasterio sui juris ; ete- 
nim, ut in prima parte diximus, inter Superiores majores connume- 
randi sunt Abbas et Prior conventualis. Quapropter, habita ratione 
tum Constitutionum tum usus, potest Prior potius haberi ad 
modum Superioris alicujus localis. Deinde cum vel minister vel 
supprior dicuntur posse dare praecepta (6), non est id proprio 
sensu accipiendum, sed juxta tenorem Regularum ac Constitu- 
tionum. 


Itaque ratione quadam generali licet affirmare, superiores 
subalternos per se nullam habere auctoritatem, nisi aliquam 


(1) Olim, ut notat Biederlack-Fuhrich (n. 153) duplex distingue- 
batur hac in re subjectio religiosorum : una propter jurisdictionem ordi- 
nariam, altera propter delegatam (tanquam delegatus Sedis Apostoli- 
cae). Haec distinctio non amplius invenitur in Codice, sed casus spe- 
ciales enumerantur, qui vocantur à casus jure expressi ». 

(2) Cf. Vermeersch, de relig. I, n. 290. 

(3) Vide Ferrari, n. 71 ; Mcynard, II. n. 207, qui scribit : u Une supé- 
rieure subalterne (assistante ou autre officiére) peut le faire cependant, 
si elle est spécialement déléguée à cet effet par la supérieure en chef... 
ou bien encore si des règlements particuliers l'y autorisent dans l'insti- 


tut. » 
(4) Vermeersch, I, n. 411 ; Pejska, p. 301 ; Meynard, etc. 


"9 L: c 3 
6) Pejska, p. 301, 2. 

acceperint aut a dispositione Regularum, aut ab usu legitimo, 
aut ab ipso Superiore quatenus Constitutiones id ferant. Igitur, 
excepto casu speciali de quo supra, horum officialium praescrip- 
tiones non inducunt voti obligationem. Contra votum erit, si 
adjungatur transgressioni contemptus auctoritatis perfectus. 
Sic accipienda erunt verba cl. Passerini (1) : « Et licet, ait, 
verum sit posse subditos peccare mortaliter non obediendo 
hujusmodi Officialibus, hoc non est ex vi praecepti illorum, 
sed vi alicujus alterius legis et praecepti superiorum. Ut si 
quis ex contemptu nolit eis obedire (2), vel sit aliqua lex specialis 
obligans sub mortali ad faciendum quod Officialis petit. » 

Suarez vero cujus doctrina in hac materie non semper omni 
perspicuitate ac diligentia ab auctoribus exposita fuit, omne 
tollit dubium, si rem accurate consideremus. Inquirit enim 
ex professo num subalterni superiores et officiales praecipere 
queant vi voti obedientiae, et respondet (3) : « In quo nihil aliud 
dicere possumus, nisi jure communi et ordinario non esse 
necessariam hanc potestatem in his inferioribus vicariis. Nam 
pro uno loco satis est quod sit in uno capite ; imo per se loquendo 
videtur melius, ne contingat multiplicari praecepta sine neces- 
sitate. Quocirca, ex vi muneris seu officii non videtur esse... in 
his omnibus officialibus talis potestas... quamvis hujusmodi 
officiales possint simpliciter ordinare aut praecipere absque 
propria obligatione in conscientia (4, non tamen directe 
imponere hanc obligationem in virtute voti. Et ideo votum 
obedientiae proprie non respicit hujusmodi personas. » Quae 
verba Suarezii clare indicant, votum obedientiae se non referre 
ad praedictos superiores subalternos officialesve. 


CAPUT V 


De peccatis contra obedientiae votum. 


124. — Cum votum obedientiae religiosae sive ad Regulam 
se extendat, sive ad praecepta stricta Superiorum pertineat, 
ideo seorsim a nobis est considerandus duplex ille respectus, 


(1) Apud Mcynard, II, n. 207. 

(2) Pruner. I, n. 406. 

(3 Tr. VII. 1. X, c. xi. n. 19. 

(4) Quaenam sit haec obligatio infra dicemus in tertia parte. 

distinguendo obligationem voti ex sacra Regula ab illa quae 
provenit ex rigorosis Superiorum praeceptis ; hinc duplex etiam 
articulus. 


Articulus Ll 


De obligatione voti ratione sacrae Regulae. 


Desacra Regula et de ejus relatione ad votum obedientiae jam 
plura diximus in prima parte (c. III, a. 3. Quamvis enim sit 
verum quod asserere cernitur Suarez, dicens votum obedien- 
tiae non immediate obligare ad servandam Regulam, tamen 
subjectio promissa a religioso professo ad Regulam utique se 
extendit, nec minus praeceptiva habenda est vox Regulae 
quam vox Superioris. Itaque recte statui potest generale hoc 
principium a D. Thoma (1), S. Alphonso (2) et plurimis docto- 
ribus (3) admissum, atque a Tournely sic expressum : « Quisquis 
vovet obedientiam, vovet se pariturum iis quae sibi a Superio- 
ribus praecipiuntur , atqui Superiores non praecipiunt solum 
personali mandato, sed etiam fixo et stabili, quale est ipsius 
Regulae mandatum (4) ». 

Idipsum autem alu negare videntur scriptores, censentes 
religiosum professum tantummodo ex virtute obedientiae 
teneri ad praescripta Regulae, falsumque esse dicere : Regulas 
et Constitutiones obligare vi voti (5). Quam opinionem Nonnae 
aliqua saltem ratione commendare visae sunt in articulo 133, 
qui sic sonat : « Non exacte diceretur, Constitutiones Instituti 
Observandas esse vi voti, ita ut soror peccet contra votum 
obedientiae quotiescumque agit contra aliquod punctum Cons- 
titutionum. » 

Porro articulus ille Nonnarum non uno modo a variis auctoribus 
explanatur. Piat scribit : « His verbis (Normarum) non negatur in 


Constitutionibus vera inesse posse praecepta, quae referenda sunt 
ad virtutem obedientiae » (6). Econtra Vermeersch rem alia via 


(1) 2. 2. q. 186, a. 9 in corp. 

(2) N. 4l. 

(3) Laymann, 4, tr. V, c. 1x. n. 6 ; Sanchez. 6, c. IV. n. 23 ; Castro- 
Palaus, 3' tr. XVI. d. 4, I. n. 4 ; Pellizzarius, de monial, c. tv, s. 3, n. 125 : 
Ballerini-Palmieri, 1. c., n. 170 ; Pruner, I, n. 403 ;Piat, I. q. 309 ; Vic- 
torius ab Appelteru, P. 3. c. n. n. 184 : Génicot-Salsmans, I, n. 100 ; 
Berthier, p. 703. 

(4) 5, p. 2, c. ii. a. 3. 

(5) Cf. apud Pejska. p. 180 ; Gury-Ferreres, II, n. 168, nota a. 

(6) 1. q. 309, nota 3 ; citat Vermeersch (II, 147), sed alius est sensus 


hujus loci. 

conatur patefacere : Nec cum improbatur dictum, ait. Consti- 
tutiones vi voti esse observandas, negatur in Constitutionibus 
vera inesse posse praecepta, sed occurritur errori satis vulgari, 
quo religiosi laici defectus contra Regulam, quasi in votum pecca- 
rint, accusant » (1). Sensus Normarum probabilius liic perspicitur 
esse : Vi articuli 320, Constitutiones eorum Institutorum quae Nor- 
mis reguntur, non obligant directe sub peccato, quare nec religiosus 
aliquis offendens in aliquod. punctum Constitutionum peccabit 
contra votum, nisi tamen propter praeceptum strictum factum a 
superiore urgeatur obedientia religiosa, aut nisi adsit contemptus 
qui dicitur formalis (2). 

Non semel igitur sub sola poena obligabunt Regulae et Cons- 
ütutiones, ut ipse magnus Aquinas de Constitutionibus sui 
Ordinis abunde testatur (3) : « In aliqua tamen Religione, sic 
ait, scilicet Ordinis Fratrum Praedicatorum, — transgressio 
talis vel omissio ex suo genere non obligat ad culpam... sed 
solum ad poenam.., quia per hunc modum ad talia obser- 
vanda obligantur. » Simili quadam ratione obligare censentur 
Constitutiones Societ. Jesu et Congreg. SS. Redemptoris, ut 
vult J. Pejska (4). — Apertissime id declarant Nonnae, cum sta- 
tuant art. 320: « Exprimatur in Constitutionibus,eas per se non 
obligare sub reatu culpae ». Porro aliqui theologi, ut Palmieri (6) 
et Génicot-Salsmans (5), asserere videntur religiosum etiam vi 
voti teneri ad subeundam poenam, quando a Regula aliquid 
praescribitur sub poena. Contrarium tamen insinuant non 
pauci auctores, v. gr. Tournely (7), Priimmer (8), Sagmüller (9) 
et alii, statuuntque transgressiones Regulae obligantis sub 
poena, non contra votum esse. Sed forsitan duplex haec opinio 
potest sibi conciliari. Ita sane loquitur S. Alphonsus cum 
Busembaum, citans D. Thomam et Laymann (10) : «S1 Regula 
sub peccato non obligat, transgressor illius non peccat contra 
votum obedientiae. Ratio, quia talis Regula non continet pro- 
prie praeceptum ». Hac eadem ratione usus fuerat Tournely, 
sententiam suam sic proferens (l. c.) : «Transgressio voti prae- 


(1) II. Suppi, n, n. 78. 

(2) Id continetur in secunda parte articuli 320. 
(3) 2. 2. q. 186, a. 9. 

(4) P- 138. 

(5) 4. T. 9, c. I, n. 170. 

(6) Vol. 2, n. 100. 

(7) 5, p. 2, c. ii, a. 3, q. IL 

(S) Man. jur. eccl. q. 231. 

(9) $ '86. 

(10) N. 42- 

ceptum rigorosum supponit ». Ex hoc igitur capite dicere 
possumus : Nonnisi ea quae rigoroso aliquo praecepto ab ipsa 
Regula exiguntur, voti obligationem inducent. Atvero, quid in 
casu ubi Regulae contra transgressores poenas statuant sive 
graves sive leves? Puto generatim religiosos omnino teneri ad 
eas subeundas, et quidem in ipsum votum offendent si obedire 
renuant, dum vi declarationis Regulae Superior eas subeun- 
das imponat. Imo nonnunquam id solum requiritur, ut taxata 
habeatur a Regula poena quaedam specialis ; tunc ipso lacto 
urget obligatio voti, v. gr. si sit poena excommunicationis 
latae sententiae aut suspensionis ipso facto incurrendae. His 
in adjunctis nulla opus erit declaratione Superioris aut peculiari 
ejusdem praecepto (1). 


125. — Itaque his distinctionibus circa relationem inter Regu- 
lam ac votum obedientiae praemissis, communem tandem 
inquirimus normam, quae posset tuto statui de obligandi vi 
Regulae et Constitutionum ; hanc autem libenter mutuati sumus 
acl. H'ernz : « Illud, sic loquitur (IIL,11.655, IV), omnibus Ordini- 
bus religiosis commune est, quod non omnes et singulae Regulae 
vi voti obedientiae sint servandae, sed tantum illae, quibus 
obligatio voti verbis satis expressis imponitur, v. gr. in virtute 
obedientiae praecipitur omnibus. » Equidem eo casu nullum 
suboriri poterit dubium circa voti efficaciam. Apte sic etiam 
Aquinatis doctrinam interpretari licebit de « transgressionibus ? 
contra Regulam (2. 2. q. 186, a. 9, in corp.) : « Aliorum autem 
transgressio non obligat ad mortale : nisi vel propter contemp- 
tum Regulae... vel propter praeceptum, sive oretenus a Praela- 
to factum, sive in Regula expressum ; quia hoc esset facere 
contra obedientiae votum ». 

Non alia est mens Suarezii hac in re, si tamen attente conside- 
remus verba quae ultimo loco de hac quaestione proposuit (2). 
Postquam enim varios indicasset modos quibus posset alicujus 
Regulae excogitari obligatio, haec demum addidit : « In particu- 
lari potuerunt institutores religionum eligere unum vel alium 
modum obligandi. Propter quod graves Doctorcs difficile putant 


(1) Vide quae diximus lll prima parte, c. 111, a. 3 ; cf. etiam Billuart. 
O. P. 5, Tr. de statu rei. D. I, a. 7, qui citat, hac in re Constitutiones sui 
Ordinis. Apud Praedicatores autem sufficit declaratio Superioris compe- 
tentis ad incurrendas graviores quasdam poenas in Constitutionibus 


taxatas (l. cit.) 
(2) Tr. VIII, J. L c. i, n. 7. 


224 Secunda Pars. — Votum Obedientiae. 


definire de regula religiosa, quomodo obliget. Verumtamen in 
communi loquendo (ut dixi) nihil aliud respondere possumus, 
nisi obligare aliquo ex tribus modis, et ad nullum eorum necessa- 
rio determinari. In quo est advertendum, votum obedientiae non 
obligare immediate ad servandam regulam, nisi regula ipsa verbis 
satis expressis exigat voti obligationem. » Porro idem Suarez, 
paulo post (1), de Regulis sui Ordinis asserit eas ex intentione 
expressa S. Ignatii nullam obligationem ad culpam aut mortalem 
aut venialem extra vota inducere, nisi « Superior in nomine Domini 
Nostri Jesu Christi, vel in virtute obedientiae jubeat » ; sicut legi- 
tur in c. v, p. 6 Constitutionum (2). Sub nomine autem Superioris 
potest intelligi ipsa Regula ; quare in Instituto Societ. Jesu 
plurima praecepta gravissima promulgantur, quae hisce propo- 
nuntur verbis : « In virtute s. obedientiae praecipitur, in virtute 
s. obedientiae teneatur, » Haec sane obligant sub voto. 


Omnibus igitur Religionibus communis est norma modo tra- 
dita ; ast praeterea: in variis Ordinibus magis adhuc se exten- 
dere videtur voti obligatio, quamvis forte praecepta in Regula 
contenta non solemnioribus exhibeantur formulis, de quibus 
supra dictum fuit. Ita Regula Carmelitarum discalceatorum, 
ut exemplum habeas in promptu, obligat in omnibus suis par- 
tibus vere Wpraeceptivis sub peccato veniali contra votum obe- 
dientiae, ut constat ex Salmantic. (3) et Antonio a Spiritu S. (4). 
De regula autem S. Francisci quae obligat in pluribus sub 
mortali, in aliis vero levioribus sub veniali, acriter. disputant 
ipsi doctores franciscani, an sub voto obliget semper : negati- 
vas partes potius amplectitur Emmanuel Rodericus (5), sed 
ipse Piat adhuc anceps haeret (6). 

Porro Vermeersch censet hoc alterum adjici posse princi- 
pium primo isti quod stabilivimus cum Wernz : « Regulam qui 
negligit, ait (I, n. 288, 296), sub peccato praescriptam,erit vel 
non reus violati, cx modo quo ex Instituti usu, existimatur 
votum vel non existimatur ad Regulam quoque referri. Acce- 
dere enim potest obligatio voti ad obligationem pactionis ple- 
niore vel minus plena ratione ». Simile principium jam Suarez 
insinuare nitebatur cum varios referret modos quibus inten- 


(1) Tr. X, I. IV, c. xn, n. >3. m 
(2) Cf. Institutum Societ. Jesu, vol. I, p. 414. 

(3) Tr. XV, c. IV, n. 56, 58. 

(4) Directorium regularium, de obligat. Tr. Ill, D. 6, S. 2 sqq. 

(5) Quaest. iregul. I., q. 26, a. 4 : « Multi existimant, sic ait, universa 


praecepta regulae Patris nostri Francisci esse vota solemnia. » 
(6) I, q. 327. 2. J 

dunt se obligare religiosi in ordine ad Regulam. Suffragatur ratio 
quam tradit S. Alphonsus ad fulciendam suam propriam sen- 
tentiam (1. c.) : «Censentur enim religiosi se hoc modo obligasse.» 
Nihilominus inconcussa remanet doctrina tradita in hac re a 
D. Thoma (l1) ; asserit nempe in genere : « Ille qui profitetur 
Regulam, non vovet servare omnia, quae sunt in Regula. ) 
simul tamen Aquinas non omittit severius indicere, omne 
praeceptum in Regula expressum obligare vi voti. Quare 
normae a S. Alphonso constitutae satis adhaerere pos- 
sumus : Vox Regulae non minus praeceptiva est quam vox 
Superioris ; quamvis restriction; a Vermeersch propositae 
aliquo modo faveamus. Ceterum recte affirmare videntur 
Laymann (2) et Lehmkvhl (3) per haec verba: sub peccato, 
quae in praescriptis Regularum occurrere solent, debitum voti 
obedientiae satis indicari, nisi de contrario certissime constet. 


126. — Ore unanimi fatentur auctores,contemptum formalem 
perfectum Regulae peccatum esse gravissimum contra obedien- 
tiae votum, etsi Regula non directe obliget sub culpa (4). 
Rationem legimus apud Aquinatem (l. c. in corp.) : | Quia 
hoc directe contrariatur professioni, per quam aliquis vovit 
regularem vitam. » Quid intendat S. Doctor per « professionis 
votum », non injucunde a Sanchez aperitur, cum dicat (6, c. iv, 
n. 9) : « Observandum autem est D. Thomam eodem articulo 9. 
corpore, appellare haec vota simul sumpta, vota professionis ; 
non tamen eo quod sit aliquod peculiare professionis votum 
distinctum ab illis tribus : quare ipse se statim explicat, dicens 
in votum professionis tria illa principaliter cadere ; nempe pau- 
pertatem, castitatem et obedientiam. Cum autem dicat illa 
principaliter cadere, insinuat aliquod aliud minus principa- 
liter cadere nempe vitam regularem, quae, teste D. Thoma, 
ibidem, ad trium illorum votorum observationem ordinatur. » 
Cum Valentia censet Sanchez, « vitam regularem cadentem in 
votum professionis tanquamcircumstantiam materiae votorum», 
non consistere in actuali Regularum observatione, quia tunc 
quaevis Regulae transgressio laederet votum, sed in eo consis- 


(1) 2. 2. q. 186. a. 9 ad 1 ; cf. Quodlib. 1, a. 20 in corp. 

(2) 4, Tr. V, c. IX, n. 6. 

(3) 1, n. 534. ad. II, 3. 

(4) Vide Lessium. 1. II, c. xi i, n. 74 ; Tournely, 5, de statu et obbg. 
P. 2, c. n. a. 3. q. i not. 2 ; citat verba quoque D. Bernardi ; de praec. 
et dispens. c. xiv ; Cabassutium, n. 11 et 12, etc. 


| Hin 

tere quod « religiosus sit Regulae subjectus ». Quando autem 
Regulam abjicit ex contemptu formali perfecto, jam non vult 
esse subjectus suae Regulae secundum promissionem in sacra 
professione peractam, et hoc peccatum erit contra votum emis- 
sum. 

Non omnis contemptus Regulae, etsi materialem hunc excedat 
qui invenitur in quocumque peccato, pertingit ad culpam 
mortalem (1) ; contrarium enim aperte docet Vermeersch (I, 
n. 232) de formali loquens Regulae contemptu : « Formalis 
contemptus, ait, si universam rcspiciat Regulam, qua velis te 
quasi solutum profiteri, erit mortalis superbia ; venialis contra 
erit, si cadat in unam vel alteram regulam quam minoris facias, 
vel cujus, ex aliqua vanitate, repudies indicationem ». Deinde 
rursus idem affirmat citatus auctor, expresse distinguendo 
inter contemptum formalem et materialem. Juxta hanc autem 
distinctionem intelligenda sunt verba a S. Alphonso in hac 
materie prolata, quibus S. Doctor affirmat Regulae violatio- 
nem ex contemptu esse peccatum grave (4, c. 1, n. 10) Intendit 
enim designare contemptum formalem perfectum, ut eruere lice- 
bit ex adjecta verborum explanatione et ex auctoribus adduc- 
tis. Scribit nempe S. Alphonsus : « Tunc autem religiosus cen- 
setur regulas praetermittere ex contemptu, quando illas trans- 
ereditur animo non subjacendi illis vel praelatorum praeceptis. 
Ita Busembaum (supra n. 9) cum Sanchez, et Lessius, Salmant. 
cum Lczana ». — Busembaum (ad 3, 1) dixerat : « Hinc peccat, 
per contemptum Regulae, hoc est, si nolit subjici » ; quam 
doctrinam hauserat ex Sanchez, ut ipse notat. Porro Sanchez 
(l. cit. 6, c. 5, n. 6) de hujusmodi contemptu pronuntiaverat 
cum Valentia : : « ... hunc contemptum esse vehit quamdam 
religiosi a suo statu apostasiam. » Inde apparet hic de contemptu 
agi formali perfecto. Tandem ex Lessio quoque quem citat S. Al- 
phonsus, manifestum fit sermonem tantum esse de contemptu 
formali perfecto vel de re omnino gravi ; Lessius enim explicite 
concedit. contemptum formalem (non perfectum nec in re 


gravi) venialem tantum inducere reatum (L. II, c. XLI, d. 9, n. 74 ; 
et c. XLVi, d. 6, n. 45, 46). 


(1) Cf. in I parte, c. 1, a 2 Ut jam monuimus, non satis accurate in 
hac difficili quaestione distinguunt auctores, et mos invaluit adncctendi 
locutionibus : contemptus formalis, ex contemptu... hunc sensum « con- 


temptus formalis perfecti » quo certo certius semper reatus habebitur 
peccati mortalis. -M- 

127. - Exceptis igitur his transgressionibus adversus ipsum 
obedientiae votum, Regula potius rationem exhibebit propriam 
legis ; haec est sententia quam proponit Suarez (1), quamque 
amplectuntur Bouix (2), Bargilhat (3) et alii. Simul autem 
censenda est apta quaedam ordinatio regularis vitae, teste 
Vermeersch (4). Quaenam sub hoc duplici respectu reputari 
debeat vis obligandi Regulae, hic non inquirimus, quoniam ad 
nostram quaestionem minus pertinet et plerumque ex vario 
usu Institutorum eruitur. 

In omni tamen casu (et hoc maxime est a nobis retinendum), 
voti obligatio aderit si ipsa Regula verbis satis expressis eam 
exigat (5), ex. gr. dum additur : in virtute s. obedientiae aut 
quid simile ; tunc enim, ut optime advertit Suarez (6), ! expresse 
significatur actum illum constitui intra propriam et rigorosam 
materiam voti obedientiae, seu exigi a religioso proprium obe- 
dientiae debitum. » Idem omnino erit dicendum, cum in. Regula 
additur poena excommunicationis ipso facto incurrendae, aut 


alius gravis censurae vel poenae, juxta ea quae superius de 
hac materia diximus. 


Articulus Il. 


De obligatione voti ratione praeceptorum Superioris. 


De praescriptionibus'editis a Superiore tanquam persona sin- 
gulari, animadvertit Sanchez (7) eas esse dijudicandas juxta 
normam quae convenit praescriptis Regulae. Itaque, quemad- 
modum nec omnes leges sub peccato aliquo obligant ad rem 
faciendam omittendamve, ita nec omnia Religionum statuta 
aut mandata Superiorum directe inducent reatum culpae. 
Audiamus Sanchez : « Nec enim omnia praecepta oretenus a 
Superioribus imposita obligant ad mortale, nec ad culpam, sed 
quandoque ad mortalem, quandoque ad venialem, quandoque 


(I) Tr. VID, 1. L c. n, n. 7 : « Propria obligatio regulae, ut sic, non 
ex voto obedientiae, sed ex propria ratione legis et ex principiis ejus 
colligenda est », 

(2) IL p. 6, c. IV, $ 2, 3. 

(3) II, n. 1164. 

(4) L n. 232. 

(5) Suarez, 1. c., n. 7. 

(«) N. 10. 

(7) L. 6, c. IV, II. 69. 


->l 

vero ad nullam,sicut numero praecedenti diximus de Regula»(1). 
Quare hodiedum haec doctrina satis communis effecta est, 
quam sic exprimit Bargilliat, paucis adhibitis verbis (II, n. 1162): 
« Praeceptum superioris, sic ait tractans de obligationibus 
ex voto obcdientiae, obligat sub gravi vel sub levi, aut sub 
poena tantum. Sub gravi non obligat personale Superioris 
praeceptum, nisi adsit materia ex se gravis, et Superior jubeat in 
virtute s. obedicntiae, etc. Sub levi autem obligat, si alia forma 
remissiori utatur ... Sub poena subeunda obligat, quin ulla sit 
obligatio conscientiae (2), quando ita res communiter accipi- 
tur ex usu recepto in Ordine. » Vix aliter interpretari licebit 
quod de praecepti obligatione scripserat S. Alphonsus (L.IV, 
c. 1, n. 38 : de voto obcdientiae) : « Et quidem si (superior) prae- 
cipiat in virtute s. obcdientiae... tenetur obedire sub mortali, 
quia intendit obligare quantum potest ; sub veniali autem, si 
aha forma utatur ; vel sub nullo : quod consuetudo in Societate 
Jesu approbavit. » Inter auctores citatos ipse deinde adducit 
sanchez de quo retulimus doctrinam. Sensus igitur intentus 
satis manifestus apparet (3). 

Proinde in specie nunc declarare oportebit quandonam gra- 
vis sit voti ex hac parte violatio, quandonam vero levis, aut 
etiam nulla. Duplici id perficietur sectione. 


$ 1. Do gravi violatione voti obcdientiae. 


128. — Ratione praecepti a Superiore impositi graviter offen- 
det religiosus in obcdientiae votum : 

D Si non obtemperet alicui praecepto Superioris legitime 
facto in materia gravi, et subdito lite intimato sub debita forma, 
scilicet per formulas quae ex acceptione communi vel de jure 
speciali Religionis voluntatem Superioris manifestant obli- 
eandi sub mortali. Formulae usitatae, quae frequentius occur- 


(1) Idem Sanchez, n. n, plura adduxerat exempla Regularum quae 
ex mente explicita institutorum, « ad nullum prorsus culpam obligant ». 
Citat « regulas Fratrum Praedicatorum, ubi dicitur sic : nolumus obligare 
ad culpam. Idem in regulis Fratrum Minimorum, ut refert Passarellus... 
et in regulis Societatis lesu, ut habetur 6. part. Const., c. v. » — Latius 
deinde probat Sanchez suum assertum, et dicit hanc esse sententiam 
D. Thomae et S. Antonini cum aliis doctonbus. 

(2) Fr. Schmier, O. S. B. (L p. 54) latius ostendit quomodo adsit 
tantum obligatio sub poena. Ci. etiam Sanchez (n. 11). 

(3) Hic agitur dc obligatione in conscientia ad rem ipsam faciendam 
omittendamvc, ut supra dicebamus. 

runt, hae sunt, teste de Alexandris (1) : < In nomine Dom. 
Nostri Jesu Christi, vel in virtute Spiritus Sancti, vel in vir- 
tute obcdientiae. » Hoc idem valet, quando tale praeceptum 
intimatur sub poena excommunicationis latae sententiae, sub 
poena suspensionis a divinis, interdicti personalis, privationis 
vocis activae et passivae, privationis officii ac dignitatis, aut 
sub poena inhabilitatis ad quaedam munia ; v. gr. ut dicit 
Piat (L, q. 321, ad munus concionandi, confessiones audiendi, 
lectoratum exercendi et similium. 

sedulo notandum est, Superiori non licere formulis his uti nec 
talium poenarum comminatione, nisi gravi ex causa et cum 
agitur de re graviori sive in se sive per accidens. Hi enim prae- 
cipiendi modi denotant Superiorem revera mentem habere 
ac intentionem obligandi in materia proportionata sub mortali, 
non tantum sub veniali ; introductus enim fuit usus talium 
formularum, quo certius sciant subditi hic et nunc aliquod 
grave urgere praecepiion. Perperam igitur et omnino illicite 
agerent Superiores dum in re tantum levi solemniori forma prae- 
cipiendi uterentur ; eorum conatus etiam irriti forent ac vani, 
quia in materia levi nequeunt sub gravi imperare, quamvis 
totis viribus id velint. Communis est haec et verissima senten- 
tia; quam hisce verbis refert Ferraris (Biblioth. 7, votum, 
a. 2, n. 42) : « Quamvis possit (Superior) quandoque praecipere 
rem gravem sub culpa levi, nunquam tamen rem levem sub 
culpa gravi, cum non possit legislator materiae capacitatem 
excedere, et materia levis sit incapax obligationis gravis. | 
Magis explicite adhuc id stabilivit Antonius a Spir. S. (Dir. 
Reg. de oblig. tr. III, d. 6, n. 89 sq.) ; scribit enim : « Dico 
primo: Praeceptum formale de materia levi secundum se, non 
potest subditos obligare ad mortale, etiamsi Praelatus praeci- 
piens explicet se habere intentionem obligandi sub mortali, 
non enim potest Praelatus id quod suapte natura lethalis culpae 
incapax est, praecepto suo reddere capax. lta Salas, Sanchez, 
Azor, Suarez, Reginald, quos refert et sequitur Tamburini et 
ali communiter... Unde maxime reprehendendi sunt Praelati 
qui obligare volunt subditos sub mortali propter solam violatio- 
nem silentii, v. gr. tali aut tali tempore..., et talibus Praelatis 
potest applicari illud Salvatoris, Matth. 21 : Imponunt onera 
gravia et importabilia. » At ipse Antonius deinde fatetur, 
nonnunquam propter circumstantiam graviorem ex accidenti 


0) C. vi, $ 1, q. 13. 

rei adjunctam, materiam in se levem Posse jieri obligationis sub 
mortali capacem (n. 91). De tali autem circumstantia graviori 
debet omnino constare, ne perturbationes injiciantur conscien- 
tiis. Sapientissime ac severissime hac in re statuunt Normae 
(n. 136 sq.) : « Raro, caute ac prudenter (superiores) praeci- 
piant in virtute s. obcdientiae, et nonnisi cx gravi causa. — 
superiorissac locales, praesertim parvarum domorum, ab 
imponendis formalibus praeceptis se abstineant. » 

Juxta Normas expedit ut in scriptis imponatur formale 
praeceptum, vel saltem coram duobus testibus. In aliquibus 
vero Religionibus, v. gr. apud Carmelitas discalceatos ct apud 
Barnabitas, necessario requiritur ut in scriptis detur formale 
praeceptum, ut supra dicebamus. 

Recte ait S. Alphonsus (1), asserendo nullam esse obliga- 
tionem obediendi sub gravi, nisi Superior formula solemniori 
utatur aut poenam addat excommunicationis ipso facto... 
Materia autem capax esse debebit tantae obligationis, et omnia 
sunt servanda quae in casu a jute particulari exigi solent. 


129. — II) Mortaliter peccabit religiosus contra votum obe- 
dientiae, si auctoritati Superiorum in genere se subducere 
conetur, arripiendo fugam, procurando suam dimissionem et 
alia hujuscemodi (2). Ratio haec est : infelix religiosus iste 
jugum  sublectionis quod susceperat in sacra professione 
votoque consecraverat, nunc absolute respuit; quod est pecca- 
tum utique grave adversus votum, utpote directe illi contra- 
rum. Serius quoque conatus ad hanc inobedientiam perpe- 
trandam, jure merito habetur ab auctoribus tanquam reatus 
eravis et sacrilegus ; participial enim malitiam. actus ipsius. 

III) Graviter pcccat contra obedientiae votum, qui contemnit 
formaliter et absolute Superioris auctoritatem. Asserunt theo- 
logi (3) ejusmodi contemptum jam haberi, si respondeat sub- 
ditus : Nolo facere, nolo obedire, non faciam... Et revera 
censetur tali responso subditus contemnere absolute auctori- 
tatem sui praepositi. 


(1) Homo Apost. 13, c. 1, n. 16. 

(2) Vermeersch, I, n. 298. Aliqui auctores, v. gr. Piat (1, q. 319) 
reponunt hoc peccatum in seriem eorum delictorum quae directe adver- 
santur ob'igationi tendendi ad perfectionem et perseverandi in statu, 
sed revera in hoc peccato violatio quoque voti obedientiae continetur. 
Infringitur enim. haec subjectio quae promissa est erga Religionem et 
Superiores. 

(3) Piat, L, q. 319 ; Vermeersch, I n. 298. " I 

Huc contingit non eo tantum casu quo praeceptum impo 
nat Superior explicite, verum etiam quando non proprie prae- 
cipit (1). Id aperte docet S. Alphonsus cum agit de contemptu 
Regulae ; etenim scribit (n. 10) : « Peccat graviter (religiosus) 
quando regulas, etsi ad culpam venialem tantum vel nullam 
obligantes, ex contemptu transgreditur. Est commune cum 
S. Thoma, Salmantic., etc. » Porro Aquinas, teste Suarezio (2), 
de Regulis quoque sui Ordinis loquens, quae non obligant sub 
aliqua culpa sed tantum ad poenam, prohibitionem contemnendi 
Regulam fundat in ipso « voto, quod religiosus facit, regularis 
vitae ». Exinde concludendum erit : cx mente summorum 
horum Doctorum habendus est contemptus formalis absolutus 
superioris (qui est juxta Angelicum quasi Regula animata), 
tanquam gravis violatio voti obcdientiae ; idque locum habe- 
bit, quamvis actu non stricte praecipiat Superior. Haec est 
etiam, sententia D. Bernardi, qui ait religiosum non posse 
excusari a peccato mortali, quando ostendit se Praelatum 
pro nihilo ducere ; tunc autem maxime votum respectu 
Praelati seu Religionis intenditur, id est votum obedientiae (3). 
Placitis consentit Card, de Ltigo, expresse agens de contemptu 
erga Superiorem qui non proprie praecipit ; et ipse testimonium 
quoque affert S. Antonini asserentis : « Resistere Superiori, 
etiam non stante praecepto obedientiae, si sit cum contemptu, 
est propriissimum peccatum inobedientiac, et mortale gravissi- 
mum. Eodem modo, sic prosequitur Cardinalis, loquuntur 
recentiores theologi : P. Salas... Reginaldus, Emmanuel Rode- 
riquez et alii communiter. » Tandem ratione id demonstrat : 
« Opponitur directe debito obedientiae, qui hanc subjectionem 
et reverentiam quam Praelato, ut Praelato, debet, contemnit : 
nam, sicut obedientia amat illam subjectionem, ita iste odit 
eamdem  subjectionem et destruit illam. Quare Theologi 
dicunt, hanc esse magis formalem ct propriam inobedientiam, 
quam violare praeceptum » (De Sacramento Poenitentiae, D. 20, 
s. 4, n. 51 sq.). 

Contemptus igitur Praelati ut Praelati simpliciter, pecca- 
tum grave contra votum obedientiae constituit. Imo contemp- 
tus auctoritatis ut sic in quovis superiore, quamvis ille non 
possit praecipere in virtute s. obcdientiae, mortalis arguitur 


(1) Vide apud Suarez, qui explicatD.Bcrnardum. Tr. VIILI. I, . 1v,0.22. 

(2) Tr. VIII, 1. 1, c. IV, n. 1. Apud D. Thomam, 2. 2. q. 186, a. 9 
in cor. ad | et 3. 

(3) Cf. apud Suarez, 1. c. n. 22. 

piaculi, dummodo absolutas sit ac perfectus (1) Peccatum 
istud adversari voto obedientiae docent de Lugo (l. c. n. 54), 
Salmantic. (15, c. vi, n. 54), Passerini (I, q. 186, a. 8, n. 60), 
Meynard (IL, n. 207), Vermeersch (I, n. 298) et aln. Haec 
autem videtur hujus rei esse ratio : quia quicumque superior 
auctoritatem participat aliquam, qua rejecta ac in toto con- 
tempta, jam ipsa destruitur subjectio. « Etiamsi res levis aga- 
tur, ait Vcrmeersch, aut responsum detur illi qui non potest 
proprie praecipere sub peccato... (contemptus iste) inducit 
mortalem reatum (contra votum)... quia gravitas desumuitur 
ex contemptu auctoritatis, quae aeque in re parva atque in 
magna, in delegato atque in Superiore ipso contemnitur. » 
Hic contemptus absolutus ac perfectus saepius ab auctoribus 
contemptus formalis » simpliciter vocatur, ut jam pluries monui- 
mus ; de quo valent verba notissima Aquinatis (2. 2. q. 186, a. 9 
ad 3): « Ad tertium dicendum, quod tunc committit aliquis, vel 
transgreditur ex contemptu, quando voluntas ejus renuit subjici 
ordinationi legis vel regulae : et ex hoc procedit ad faciendum 
contra legem vel regulam. » 
IV) Mortaliter demum contra votum obedientiae peccat reli- 
giosus, qui resistens mandatis justis Superiorum non sub 
peccato intimatis, vehementer alios religiosos scandalizat, ad 
inobedientiam inducit et grave communitati infert. damnum. 
Quamvis peccatum istud potius ex caritatis vel justitiae lae- 
sione videatur procedere, ut tenet Piat (q. 319,nota 2), induit 
tamen culpae gravis contra votum specialem naturam, cum per 
pravum exemplum ali ad violationem voti inducantur (2) 
Quare saltem indirecte offendet religiosus in votum obedientiae, 
imo Priimmer citans Passerini (3), contendit religiosum semper 
eraviter peccare contra votum, quando ex sua ratione agendi 


in praedictis adjunctis sequitur grave scandalum aliorum vel 
aliud incommodum haud mediocris momenti. 


$ 2. De violatione non gravi voti obedientiae. 


130. — Religiosus, per votum obedientiae, assumpsit obliga- 
tionem parendi praeceptis rigorosis ac legitimis Superioris com- 


(1) Vide quae diximus in | parte c. 1, a. 2. Hic praeterea inquirimus 
an sit contra votum obedientiae. 

(2) Meynard (I, n. 205) scribit : « Cependant si, par son mauvais 
exemple, une religieuse entrainait une de ses compagnes à manquer au 


vou d'obéissance en matière grave, il y aurait aussi pour elle-même 
un péché mortel contre le vceu... » 


(3) Jus regul. speciale, q. 112, 3. I 

petentis, sub reatu quoque speciali contra religionem in casu 
inobedientiac (1). Porro Superioris praeceptum poterit esse sub 
levi, juxta materiae capacitatem ; imo in materia gravi, sub 
levi peccato praecipere valebit Superior. In materia vero 
levi nequit aliud conscientiae onus imponere quam sub levi. 
Hic igitur inquirimus quandonam contra votum obedien- 
tiae -peccet quis sub levi. Nihil. dicendum erit de hac specie 
venialis peccati, quod natura sua est mortale et nonnisi ex 
defectu suflicientis advertentiae, ut aiunt, a parte intellectus, 
aut pleni consensus a parte voluntatis fit reatus venialis ; 
commune enim hoc est omni peccato cujuscumque generis (2). 

Potest in universum illud statui hac de re principium: Quo- 
tes aliquod praeceptum strictum, a Superiore competente 
rte subdito intimatum, obediendi necessitatem non inducit 
sub gravi, toties exsurget obligatio religiosae obedientiae sub 
levi, ratione voti. Haec est doctrina certa fere omnium scrip- 
torum, maxime vero scriptorum classicorum ut Suarezi, Sal- 
manticensium, Schmalzgrueber, Ferraris, etc. quos citat et 
approbat S. Alphonsus ac sequuntur plerique moderni aucto- 
tores. Scribit v. gr. Priimmer (Manuale, q. 231) : ( Votum obe- 
dientiae obligat sub gravi vel sub levi secundum quantitatem 
materiae (3). 

Itaque ut voti obligatio sub veniali urgeat, omnino requi- 
ritur a parte Superioris verum ac expressum praeceptum subdito 
sub peccato impositum. Tunc quidem directe vi praecepti liga- 
bitur conscientia religiosi ad rem jussam faciendam aut ad 
rem prohibitam omittendam ; et stante tali praecepto, obliga- 
tionem voti exsurgere necesse erit sub levi, dummodo Superior 
sit competens ad imponenda praecepta hac ipsa ratione. 


Contingere autem poterit ut Superior propter errorem aut 
immoderatam passionem sub gravi praecipiat in materia ex 
omni parte levi, adhibendo formulas quae gravem obligationem 
denotant, v. gr. in nomine D. N. J. Ch., etc. Finis intentus a Supe- 
riore tunc quidem efficacia frustrabitur, ut ostendimus art. prae- 
cedenti ; sed non semel fieri poterit, ut adhuc sub levi supersit 
aliqua obediendi obligatio, nisi ipsa Regula ususve legitimus satis 


(1) Cf. Normas, 132. 


(2) \ide v. gr. Marc-Gcsterniann, I, 1 


. 336 sqq , Aertnvs-Damen. 
l. n. 234 sqq. 


(3) Explicite id docet etiam Vcrmeersch, 1. n. 297. — Sententiam 


S. Alphonsi magis ex professo exponemus in speciali dissertatione sub 
fine partis sequentis, n. 161 sqq. 

declarent jussum Superioris, propter abusum potestatis praeci- 
piendi, omni destitui effectu (1). 


131. — Magna hic occurrit quaestio : Quid erit casu quo 
Superior non praecipiat secundum totam exigentiam materiae, 
sed tamen vere praecipiat ; v. gr. imponendo in re graviori prae- 
ceptum sub levi tantum peccato obligans? 

Cum responsio auctorum ad quaestionem propositam non 
una sit et ipsa res difficultate non careat accuratius statum quaes- 
tionis primum exponam, et deinde plures rationes referam quae 
ad ejus solutionem pertinere videntur. 

Sic autem se habere perspicitur quaestio. Ut subdito religioso 
voti obligatio sub mortali possit imponi, requiritur, praeter 
materiae gravitatem, etiam voluntas Superioris graviter obli- 
gandi. Nisi haec voluntas Superioris rite manifestata per usum 
formularum aut comminationem poenarum accedat, non urge- 
bit necessitas obtemperandi sub gravi (2). Porro nonnnunquam 
eveniet, ut Praepositus in materia graviori voluntatem suam 
non manifestet praecipiendi sub mortali, et tamen in hac eadem 
materia praeceptum explicite imponat, ita ut praecipiat qui- 
dem, sed non sub gravi. Ad rem apposite Suarez (3) : « Alterum 
autem membrum (propositionis), ait, nonnullam difficultatem 
habet ; aut enim verbo simplicis praecepti Superior revera 
praecipit, vel non ; si praecipit et materia est gravis, necessario 
subsequitur obligatio gravis, quia jam illa pertinet ad religio- 
nem, et ex vi voti ; ergo est juxta exigentiam materiae ;si autem 
non praecipit, tunc nec peccatum veniale erit non obedire, 
etiamsi materia sit gravis ; quia nullo modo agitur contra 
votum. Quod tamen videtur esse contra communem sensum, et 
aestimationem religiosorum, quam declaravit Bernardus, libro 
de Praecepto et dispensatione, c. xiv. » Viam autem mediani 
indagamus inter obligationem sub mortali et nullam obliga- 
tionem in tali materia. De jure particulari quarumdam Reli- 
gionum omnino hic volumus silere ; declarationibus enim in 
Constitutionibus insertis. standum est 'ac legitimae earum 
interpretationi. Quid vero si nulla specialis adsit declaratio aut 
interpretatio? 

Censent plerique doctores hoc casu urgere votum obedientiae 


(1) Ci. Suarez, Tr. VII, 1. X. c. iv, n. 9 ; c. vn, n. 10, etc. ; vide quo- 
que Antonium a Sp. S. (1. c. Ill, d. 6, n. 89 sq.) 

(2) S. Alphonsus, Homo Apost. 13, n. 16. 

(3) Tr. VIIL, I. X, c. iv, n. 12. 

sub Zevi ; stante etiam materia gravi peccatum tantum leve com- 
mittetur contra votum ratione praecepti quod sub levi intimavit 
superior. Hanc sententiam tenent Tournely (1) Lessius (2), 
salmanticenses (3), Cunigliat (4), Antonius a Spiritu S. (5), 
Ferraris (6), Meynard «(7 et ali. Consonat S. Alphonsus, 
scribens (8) : « Notandum quod, nisi Praelatus mandatum 
explicet, v. gr. dicens : jubeo, praecipio, etc., subditus non 
tenetur obedire. Ita Salmanticenses.. Et dicente praelato 
jubeo, praecipio, etc., nec etiam tenetur subditus obedire sub 
gravi, ut docent Sanchez cum Medina, Vasquez, etc... nisi 
addatur : in nomine D. N. Jesu Christi... » Haec doctrina 
occurrit etiam in « Homo Apostol. 13, n. 16 » ; imo severius 
subjungit ibidem S. Doctor : « Sed addo ego, oportere distin- 
guere consuetudinem uniuscujusque Instituti ; nam in aliquibus 
superiores pro jubeo solent dicere, oro, placeat Reverentiae 
Vestrae, etc. » Nonne hisce verbis satis clare statuere videtur 
s. Alphonsus, subditos religiosos semper teneri sub veniali 
reatu contra votum, quando Superior ipsis intimat aliquod 
praeceptum obligans sub veniali peccato? — Id ipsum suadet 
quoque ratio : tale nempe praeceptum est verum jussum, sub- 
dito 1ntimatum ac directe obligans in conscientia ad ipsam rem 
faciendam omittendamve. Deinde etiam exterius exprimitur ver- 
bis sufficienter hanc necessitatem indicantibus. Ideo urget Supe- 
rioris praeceptum, et subditus respuendo illud, revera actualiter 
id contempsisse censebitur, quamvis imperfecte tantum. Hoc 
autem plane sufficere videtur ad constituendum peccatum 
contra votum obedientiae. 


132. — Obstat doctrina quorumdam auctorum, maxime vero 
Suarezii, Lehmkuhl et aliorum, tum veterum tum recentio- 
rum ; quod examini subjiciemus, brevi in singulos hos scripto- 
res disquisitione adhibita. 

Suarez quidem, per totum aliquem paragraphüm (9) (si textui 
fidimus), contrariam sententiam apertissime enuntiat acriter- 


(1) Contin. 5. p. 2, c. n, a. 3, q. l. 

(2) L. II, c. xu, n. 74. 

(3) Tr. XV, c. vi, n. 44. 49. 

(4) II, Tr. XVI, c. ni. $ 3, III. 

(5) Dir. legul. Tr. III, d. 6, n. 3, 5, 1l. 
(6) Vol. 7, Notum, a. 2, n. 1o. 42. 

(7) II, n. 200. 

(8) L. IV, n. 38. 

(9) Tr. VII, 1. X, c. iv, r. 13. 

que defendit. En summa doctrinae ibidem propositae : In 
materia, ait, gravi et stante simplici aliquo praecepto, non 
potest dari medium ex vi talis praecepti inter praeceptum 
obligans ad mortale vel nullum praeceptum. Quare in tali 
materia non datur obligatio ex voto ad veniale ; sed vel nul- 
lum erit peccatum, vel aliud aliquod peccatum veniale ab extrin- 
seco proveniens, v. gr. ratione scandali, affectus pravi, etc., 
vel tandem poterit esse culpa venialis contra humanam illam 
conventionem et promissionem, quae intervenit inter talem 
subditum et Superiorem, et quae sufficit in tali materia ad 
obligandum ad veniale, non tamen ad mortale, nisi exigatur 
obligatio voti. 

Magni sane ponderis esset talis declaratio, si fuisset revera ab 
eximio illo viro Suarezio prolata. Sed mihi facta inspectione, 
dubia videtur authenticitas hujus numeri 13, ubi praefatam 
sententiam expositam reperimus. Id non uno tantum argu- 
mento manifestum fit, quamvis recens aliquis auctor B. Ojetti, 
S. J. textum uti genuinum citet ipsique saltem de facto, vim 
probandi tribuat (1). H 

Praecipuum argumentum est genere suo extrinsecum et ad 
criticos maxime pertinet ; numerus enim 13 plane deest in 
Lugdunensi editione originali (2), si tamen assertis recentioris 
editoris operum Suarezii, C. Berton, credere velimus (3). Jam- 
vero loco praedicti numeri haec alia leguntur verba : « Caeterum 
(de) hac difficultate latius dicendum temerata (i. e. tomo) 
sequenti, et tractatu ultimo de Societate, ubi praedicta objectio 
dissolvetur. » In editione autem « Venetarum » quae centum 
fere annis post « Lugdunensem » est facta, legitur quidem textus 
numeri 13, uti eum supra retulimus ; ast editor criticus Berton 
secum quaerit, an forsitan hic numerus non sit habendus veluti 
interpolatio quaedam, ad auctorem Suarezium nihil pertinens. 
In responso dando haeret anceps, cum ipsi hac de re nulla alia 
suppetant documenta (4). 


(1) Synopsis renim mor. et jur. pontif. 2, obedientia, n. 2877, c. 

(2) R. de Scoraille (François Suarez, II, p. 386 et 403) asserit hanc 
editionem Lugdunensem fuisse anno 1624 apudCardonem excussam; eam 
vero Venetarum, an. 1740. De ultima hac sciibit : t Entreprise de com- 
merce, bien plus qu'ceuvre d'érudition et de critique, n 

(3) Cf. in editione Vivés (Parisiis) vol. 27, pag. 236 sub numeio 886. 

(4) Quant à notre n. 13, ait Berthon (1. c.), est-ce une interpolation 
vénitienne, faisant pendant aux suppressions que nous avons notées 
ailleurs? Nous ne savons. » 

Ex argumentis internis quibus textus valde dubius efficitur, 
haec duo tantum colligo : 

1) In numero 13 leguntur verba : - Sicut supra dicebamus, si 
materia voti sit gravis, non posse aliquem velle vovere, et se obligare 
ad veniale, et ideo in tali materia vel non est vovendum, vel si 
voveatur, obligationem sub mortali oriri necesse est... .Jamvero, 
re mature inspecta, non hanc admiserat Suarez opinionem, sed 
potius oppositam tenet, quemadmodum id communiter notant 
alii scriptores ; quare etiam S. .Alphonsus (1) ac Salmanticenses (2) 
expresse citant doctorem eximium pro parte affirmativa. Et recte 
quidem id fecerunt, nam in tractatu de | voto » (3) hanc legimus 
suarezii declarationem : probabilius aliquem posse in materia 
gravi se obligare tantum leviter, vot m emittendo. Sic deinde 
evolvit suam sententiam (n. 10) : « Dico ergo, in hoc objecto, quod 
est obligari Deo in tali materia de se gravi solum secundum quid 
seu sub veniali, non includi repugnantiam, et ideo voluntatem de- 
tail obligatione non esse de re impossibili, nec de re mala aut per- 
fectioni contraria, et ideo validam esse et effectum inducere. 
simili prorsus ratione mentem magistri explicuit Fr. Noël S. J., 
qui theologiam suarezianam in compendium contraxit (4). Im- 
pugnat enim Suarez una cum Sanchez et aliis auctoribus doc- 
trinam a Soto et A^asquez propositam ; « non esse in potestate 
voventis emittere verum votum, et illud sua intentione 1ta limitare 
ut ad veniale et non ad mortale obliget. » Exinde satis manifestum 
fit, quam parum concordet assertum in numero 13 contentum 
cum dictis Suarezii superiorius relatis. 

2) Nec concordat cum aliis auctoris declarationibus, quae in 
eodem libro X paulo post occurrunt (c. vn, n. n). Agit Suarez 
de obligatione quam imponit Regula vi voti, et deinde expresse 
statuit, hanc posse in re gravi obligare sub reatu tantum levi contra 
votum. Imo, numero 13 ejusdem capitis, id denuo affirmare pers- 
picitur, cum asserat « praeceptum etiam obligans sub veniali (in 
materia gravi), licet sit secundum quid comparatione alterius, nihi- 
lominus esse verum et proprium praeceptum 0 ; quare si expresse 
et legitime religioso imponitur, inducet obligationem quoque, voti, 
hacque ratione posset aliquo modo haberi tanquam praeceptum 
strictum. — Tractatu sequenti (1. I, c. 11. n. 4) de hac materie quae- 
dam subjungit Suarez, quibus ostendit se velle sensum etiam D. 
Thomae legentibus patefacere. Scribit enim : | Vult ergo D. Thomas 
(2. 2. q. 105, a. 2), peccatum contra legem humanam in graviori 
materia posse esse levius ex intentione praecipientis ; ergo eadem 
ratione poterit esse leve peccatum, etiamsi materia sit gravis, ex 


(1) L. IIl, t. IL, c. lll, n. 213. 

(2) Tr. XVII, n. 109. 

(3) Tr. VI, 1. IV, c. IV, n. 2, 7, 10, 21. 
(4 Summa, vol. 3, p. 119 sq. 

intentione praecipientis, ab illo enim totum hoc negotium pendet». 
Antea idem declaraverat : « Tota obligatio positivi praecepti pendet 
ex voluntate ferentis, et nulla est mere necessaria, etiam supposita 
voluntate praecipiente » (1. c.). In tractatu : de legibus (1. 111, 
c. XXVD), ut auctor eodem loco asserit, ab ipso jam probata fuit 
haec doctrina. Mirum sane foret si prorsus aliter circa votum Suarez 
decrevisset ; votum enim ad instar legis se habet quam quisque 
sibi imponit ! Quare ex internis his argumentis satis dubius fit 
textus numeri 13, de quo hucusque sermonem instituimus (1). 
Restat ut pauca addamus circa alios quosdam auctores, qui affir- 
mant aut saltem affirmare videntur, non posse Superiorem in 
materia graviori obligare sub levi, ita ut sit contra votum. 


133. — P. G. Antoine, S. J., in sua «Theologia morali univerga» 
(Tr. de oblig., c. 11, q. 7), asserit obligationem voti obedie.tiae 
esse « pro capacitate materiae », proindeque sub gravi in mate- 
ria gravi, sub levi in materia levi. Sic autem doctrinam suam 
proponit : « Religiosus ex vi voti obedientiae... Tenetur ad res 
contentas in regula pertinentes ad vota, et ad ea quae in sua 
religione praecepta sunt ; et quidem sub mortali, si res illa sit 
gravis, sub veniali si levis : quia tenetur servare vota illa secun- 
dum regulam, et haec obligat pro capacitate materiae. » Idem 
fere asserere perspicimus D. Priimmer (2) : « Votum obedientiae, 
ait, obligat sub gravi vel sub levi secundum quantitatem 
materiae.» Atvero locutiones hae : pro capacitate vel quantitate 
materiae, possunt ea intelligi ratione ut significent : praecepti 
obligatio nequit excedere materiae exigentiam ; v. gr. nefas 
foret praeceptum aliquod ferre sub gravi in materia undequaque 
levi. Vel etiam denotant, Superiores ferre « posse » praecepta 
gravia aut minus gravia in materia « proportionata », uti aiunt. 
Haud dissimili modo accipienda erit. sententia. Biederlack- 
Führich (3), haec statuentis : « Itaque qui sciens,agi de materia 
gravi et praeceptum vi dominativae potestatis a Superiore 
imponi, volens simpliciter praeceptum omittit, graviter peccat 
(contra votum) ; leviter autem (contra votum), si sciens, et 
volens praeceptum de levi materia datum omittit. » Explicite 
ergo non id excludit auctor, Superiorem posse praecipere rem 
gravem sub peccato levi contra votum. 

Expressis etiam verbis cl. Lchmkuhl in oppositam flectit sen- 


(1) Circa totam hanc quaestionem confer: Nouvelle revue théolo- 
eique, année 1922, p. 67 sqq. m 
(2) Manuale jur. eccl.» q. 231, 3. H 
(3) De religiosis, n. 125. % 

tentiam, quod liquide apparet tum e Compendio Theologiae 
moralis ab ipso edito, tum ex Theologiae moralis editione 
decima (I, n. 540, 3). Scribit enim in Compendio (5 ed. n. 227) : 
« Si de potestate sive religiosa dominativa sive jurisdictionis 
agitur, res ea censetur gravis, quae in lege ecclesiasticagravis est: 
ita tamen ut, quando vi voti exigatur, res gravis non possit 
exigi sub levi ; possit, quando vi solius jurisdictionis exigitur.» 
Rationem indicat auctor in sua Theologia morali : « Dein, sic 
ipse, quod vi voti exigitur, si ex se materia gravis est, a Superiore 
nequit exigi sub levi, etsi velit; quod ex jurisdictione exigitur, 
potest sub levi, etsi res gravis est, exigi. Nimirum si Superior 
vi voti aliquid exigit, Deo ipsi religiosus debet exsecutionem 
propter votum emissum ct acceptatum idque eo sensu, quo 
emissum et acceptatum est, i. e. sensu pleno et vero. » Haec 
quidem Lchmkuhl, sed de supposita ab ipso conditione voto- 
rum minime constat, econtrario aliter potius. videtur emitti 
religiosum votum, cum obliget nonnisi mediante Superioris 
praecepto. Porro praeceptum, ut dictum est, vel sub gravi vel 
sub levi urgebit, non tantum ob quantitatem materiae, verum 
etiam propter intentionem praecipientis, quae sane in materia 
graviori poterit esse « sub levi obligans ». Sufficit autem ad 
inducendam necessitatem voti ut detur praeceptum strictum, 
l e. expressum et verum, directe sub peccato aliquo obligans 
quamvis non sit omnium strictissimum. Sub hac forma, scilicet 
urgente praecepto sub veniali reatu, jam dicitur adesse obliga- 
tio voti, ut supra ostendimus. 

Nec obstat exceptio quam adstruit Dignant in suo opere : de 
virtute religionis (1), disputando de obligatione ex voto. Postquam 
enim declaraverit se iis adstipulari scriptoribus qui contendunt 
aliquem posse per votum se obligare sub levi in materia gravi, 
hanc statim apponit restrictionem : « Excipitur tamen ex rei 
natura ct voluntate Ecclesiae votum in religiosa professione emis- 
sum. Hoc quidem verum est, si agitur de intentione projitentis 
Religionem ; is nequit intendere ut per professionem religiosam se 
liget sub levi tantum obligatione conscientiae. Non tamen eodem 
jure prohibetur Superior quominus tali subdito professo praecep- 
tum intimet sub levi obligans in materia graviori ; nec excluditur 
votum, cum praeceptum Superioris sit materia proxima voti. 


Sed quid plura? Ex una enim parte, citatus Suarezii textus 
remanet dubius, ex altera parte, piobationes deductae ex auc- 


(1) Editio 2, n. 166. 


240 Secunda Pars. — Votum Obedientiae. 


toritate plurium theologorum, ut Antoine, Lehmkuhl, etc., vel 
possunt alio modo explicari, vel possunt saltem recusari ob 
rationum allatarum intrinsecam debilitatem ; idcirco non audeo 
recedere a sententia quae communior evasit, quam suadet 
S. Alphonsus cum multis auctoribus et quam pressis hisce verbis 
reddere videtur Acrtnys-Damen : « Si Superior praecipiat, ait, 
hac vel simili forma... vel sub gravi poena, puta sub censura 
ecclesiastica, tenetur (religiosus) obedire sub peccato mortali 
(contra votum), in materia nempe gravi ; tunc enim, et tunc 
solummodo, ... Superior intendit obligare quantum potest. — 
Si autem hac forma praecipiendi non utatur, non censetur 
obligare sub peccato mortifero : obligat tamen sub veniali 
(contra votum), si verum mandatum explicat, dicendo : jubeo, 
praecipio... » (1). Oportet autem ut hujusmodi praecepta sub 
peccato veniali subdito rite intimentur verbis satis expressis 
juxta legitimas consuetudines uniuscujusque Instituti, ita ut 
in dubio pro minori obligatione standum sit. 


(1) Theol. mor. I, n. 1211, II. 

TERTIA PARS 


De inutila relatione inter votum 
et virtutem obedientiae 


INTRODUCTIO 


Seorsim hucusque sermonem fecimus vel de virtute vel de 
voto obedientiae, idque egimus eo praesertim consilio ut accu- 
ratius distinguere valeremus circa notiones utriusque. Et sane 
quidem ad hunc finem capiendum olim magnopere adhortatae 
sunt Normae ; articulo enim centesimo et decimo exactius exi- 
gebant, ut « in Constitutionibus tria distincta capita super 
votis, unum nempe pro unoquoque voto » insererentur. Deinde 
statim subjungebant haec alia verba : « Ne confusio oriatur 
circa diversam obligandi vim, inscribantur singula capita : 
de voto et virtute (paupertatis, castitatis, obedientiae »). 
Sequenti demum articulo iterum monuerunt, ut accurate dis- 
tinguerentur « in unoquoque Capite ea quae propiie constituunt 
obligationes voti, ab iis quae referuntur ad virtutem homony- 
mam. » [4 

Sapientissime quidem id statuerant Normae ad praecavendos 
multiplices abusus et ablegandos loquendi inodos, qui circa 
delicatissimam hanc quaestionem minus recti videbantur. Si 
tamen adamussim ea quoque velimus ad religiosam applicare 
obedientiam, in non parvas nos impingemus difficultates. Sed 
agedum ! quamvis labor ille difficultate horreat, maxime 
tamen reputabitur utilis operique perficiendo plane necessa- 
rius. Quocirca omni qua possumus brevitate ac perspicuitate 
in eum incumbemus, praemittendo etiam hujus partis divisio- 
nem et conspectum magis concisum variarum sententiarum, 
quas hac de re proferre solent auctores. 

DIVISIO 


Tribus capitibus haec ultima operis pars absolvetur, cui bre- 
vior quaedam dissertatio de doctrina S. Alphonsi, Ecclesiae 
Doctoris, addetur circa votum et virtutem obedientiae. 

In capite I : Schema exhibebitur opinionum, quae variae 
a variis auctoribus proponuntur circa rela- 
tonem inter virtutem ct votum obedien- 
tiae. 

In capite II : Speciatim describetur quandonam virtus ct 
votum communiter dicantur in unum cons- 
pirare. 

In capite III : Explicite fit sermo de his quae pertinent ad 
conditionem dissimilem virtutis ac voti. 


Ut legentibus facile patebit, tertia haec pars, per modum 
complementi utilissimi, utrisque praecedentibus se adjunget. 


CAPUT I 


Schema variarum opinionum circa relationem virtutis 
et voti obedientiae. 


134. — Succinctis quasi verbis hic plura patefacere licebit 
systemata, quae excogitata fuerunt ad manifestandas mutuas 
relationes inter virtutem ac votum obedientiae religiosae. 
Deinde etiam de singulis dicemus quid sentiamus, accuratiori ea 
subjiciendo examini. Quare duplex erit hujus capitis articulus. 


Articulus l. 


Expositio systematum. 


A) Plures theologi, praesertim antiquiores, inter quos emi- 
nent Soto, O. P. ct Caramuel citati a S. Alphonso (1), deinde 
Pellizzarius (2), Sanchez (3) Tamburini (4), quibus adhaeret 


(1) Theol. mor., 1. IV, n. 52 ; Homo Ap. 13, n. 21. 

(2) De monial, c. IV, n. 109 sq. 

(3) L. VL, c. iv. n. 45. 

(4) De jure abbat, d. 23, q. 3, n. 1, cit. a Grand'Claude. 

Grand'Claude cum aliis (1), statuunt potestatem jurisdictionis 
spiritualis semper pracrequiri ut Superior aliquis possit praeci- 
pere in virtute s. obedientiae et intimare praecepta formalia. 
Cum autem abbatissae et sitperiorissae potestatis spiritualis 
non sint capaces ct potestatem nonnisi civilem, domesticam 
ac dominativam sibi possint vindicare, idcirco nequeunt prae- 
cipere, juxta citatos auctores, in virtute s. obedientiae, tametsi 
moniales obedientiam ipsis promiserint per professionem reli- 
giosam. Etenim, ut addit Grand Claude (1. cit.),«ad taliter prae- 
cipiendum requiritur potestas jurisdictionis spiritualis, et non 
sufficit potestas dominativa. » 

B) Econtra alii dantur scriptores, qui asserere videntur juris- 
dictionem nihil valere ad praecipiendum sub voto (2) ; quoniam 
praeceptum Superioris, sic argumentantur, tunc solummodo 
poterit aliquam voti inducere obligationem cum impositum 
fuerit vi potestatis dominativae. Itaque haec etiam affirmat 
sabelli, S. J. (3) : «Totum jus Superioris a solo voto provenit. » 
Eodem fere modo decernere videtur J. Schryvers, C. SS. R. (4), 
per solum votum Superioribus conferri dominativam potes- 
tatem, qua intercedente, praecepta stricta possint subditis 
intimari obligantia sub voto. Et addit : solus Superior qui 
caput est familiae religiosae in qua emittitur professio, hac 
potestate dominativa seu potestate voti uti valebit. 

C) Bioderlack-Fiihrich (5) cum paucis aliis quoque auctoribus 
distinguit varias Superiorum potestates in unam « socialem », 
in alteram « dominativam id est voti », et in tertiam demum 
quae est « jurisdictionis » ; censetque Praelatum posse pro suo 
libitu una vel altera vel multiplici potestate in praecipiendo 
uti : id plane dependet, ait, « a sancta ipsius discretione ». Porro, 
juxta hanc opinionem, Superior imponit, si vult, vi uniuscujus- 
que potestatis praecepta obligantia sub mortali vel sub veniali 


(1) Jus canonic. T. II. 1. III, p. 4, s. 4, II. 

(2) Vide Meynard, II, n. 197, citantem Passerini (1. q. 1S6, a. S, 
n. 44) ; Craisson (Manuale, n. 2930, 2976) ; Bouix (II, p. 5, s. 4, c. n. 
$ 2), etc. — Attamen hi auctores, ni fallor, non tam absolute rem decer- 
nunt, ut videre est ex Bouix (l. cit.) et Craisson (des communautés relig. 
p. 243, n. 491). S. Alphonsus ad quem remittit Meynard lectorem, potius 
contrarium affirmat in citato n. 46. 

(3) Compendium Theologiae mor. 13 ed. de oblig. status rei. q. 7. 
n.4, $1. 2, 3. 

(4) Les principes de la vie spirituelle, 1. II, p. 2, ch. vu, a. 3 (p. 319) 
sulv. 

(5) De religiosis, n. 120 sqq. ; cf. etiam « Theol. prakt. Quartalschrift », 
jq. 9, p. 178, et « Nouvelle revue théol. » 1922, p. 6 sqq. 

peccato ; et quidem sociali si utatur potestate, transgressio 
praecepti poterit tantum esse contra « virtutem obedientiae », 
nec ipsum laedetur votum (1i) Dominativa vero si utatur 
potestate, statim urgebit votum juxta materiae exigentiam, 
aut sub gravi aut sub levi (2) Tertiam demum si adhibeat 
facultatem, nempe jurisdictionis (hanc tamen non omnes 
habent Superiores), specialis aderit in transgressione praecepti 
malitia contra eam virtutem ex cujus motivo actus fuerat 
impositus (3). Attamen ratione quoque duplicis aut triplicis 
potestatis poterit praeceptum a Superiore ferri, et tunc^ex 
hujus violatione reatus erit multiplex (4). 


Apertius autem insinuat Biederlack-Fürich eam sententiam 
esse Suarezii, haneque vocat « explicationem antiquam valde divul- 
gatam » (5) ; declarare tamen omisit quo loco quibusve verbis eam 
« excoluerit » Franciscus Suarez. Modo non adeo dissimili univer- 
sam quaestionem exponere perspiciuntur P. Pejska et P. Mare, 
C. SS. R. (6). Ipsi vero de se materiae parvitatem circa votum 
obedientiae non videntur admittere ; quare ex hac saltem parte 
potius ad opinionem eorum theologorum flectunt qui sequuntur. 


ID) Nonnulli rccentiores auctores (7) absolute contendunt, 
votum obedientiae tunc solummodo obligare, cum Superior 
solemnioribus utitur formulis in praecipiendo ; v. g. in nomine 
Domini N. Jesu Christi, in virtute s. obedientiae... His enim 
formulis, aiunt, « appellat ad votum et trahere vult religiosum 
sua potestate voti », et non aliter. Itaque, juxta studiosos 
hujusce opinionis, nulla erit universe obligatio voti, nisi solem- 
niores illas adhibeat Superior formulas. 

sedulo autem notandum est, dispositiones speciales qua- 
rumdam Constitutionum minime esse confundendas cum asser- 
tis theologorum de quibus supra diximus ; hae nimirum Cons- 
ütutiones nullam aliam directe imponunt obligationem sub 
peccato, nisi quando ad formulas Regulis contentas recurrat 


(1) L. cit (p. 204). 

(2) N. 125 (p. 215 sq.). 

(3) N. 125, p. 216. 

(4 L. c. « Hinc patet. Superiorem posse obligare subditum suum, 
multipliciter. » 

($) N. 36, p. 55; cf. Führich, Theol.-prakt. Quartalschrift, 1919, 
. 178. 
d (6) IL, n. 2166. 3 

(7) Gautrelet, citatus a Craisson (des communautés rei. n. 491); 
Ferrari, n. 71, 103, 111 ; Haring, 2 ed. $ 215, ni, b ; Thévenot, n. 282, 
etc. 


Cap. I. Artic. II. — Opinionum examen. 45 


Superior. Eodem fere sensu posset aliquis, ni fallor, interpre- 
tari Normarum articulum 135, siquidem ipsae Nonnae ita in 
genere definiunt necessitatem obediendi ex voto (art. 132) : 
« Per votum obedientiae soror assumit obligationem obediendi 
praecepto legitimi superioris in iis quae pertinent directe vel 
indirecte ad vitam Instituti. » Quidquid tamen sit de his 
Normis anni 1901, certum est novam Normarum editionem 
anni 192] non explicite renovasse dicendi modum pristinum (1). 
E) Sententia demum quae communiter ab auctoribus classicis 
recipitur, quam tenent S. A/phonsus et multi optimi nominis 
scriptores moderni, docet omne Superioris praeceptum stric- 
tum, cum rite fuerit subdito religioso intimatum, inducere 
voti obedientiae necessitatem. Jamvero stante materia gravi, 
praeceptum erit sub gravi, si detur juxta formulas solemniores 
praescriptas vel sub censura latae sententiae ; sub levi autem 
erit, cum imponatur praeceptum in quacumque materia sub 
alia forma minus solemni, juxta Constitutiones et usum (2). 


Articulus ll. 


Variarum opinionum examen. 


135. — De prima opinione judicare valemus, eam hodicdum 
esse prorsus derelictam, et jure quidem merito. Non enim requi- 
ritur potestas clavium ad inducendam obligationem voti, ut 
optime ostendit Craisson (3) ; sed plane sufficit potestas domi- 
nativa sensu proprio et vero, qualis habetur per traditionem 
et promissionem quae includuntur in ipsa religiosa professione. 
Quare aliqui auctores qui prius isti favebant opinioni, postea 
se retractarunt ; ut laudabiliter id egit doctus Emmanuel. Rode- 
rcus, O, F. M. (4). Postquam nempe adhaeserat praedictae 
sententiae, scripsit in « Retractatione I : de Abbatissa impo- 
nente praeceptum spirituale et praecipiente in virtute Spiritus 


(1) Ci. Nouvelle revue theol. 1921, p. 425 sq. 

(2) Expositam invenies hanc sententiam apud S. Alphonsum, Caie- 
tanum qui ita explicat D. Thomam, Sanchez, de Lugo, Suaiez, Schmalz- 
grueber, Cunigliati, Feriaris, Busembaum, l^ayniann, Castro-Palaum. 
de Alexandrie, Lezanam. Salmanticenses, Pichler, Antonium a Sp. 
S., Toumely. Ballcrini-Palmieri, Gousset, Piat, Bargilliat, Prümmer, Ver- 
meersch, Gcnicot-Salsnians, Pruner, Damen-Aertnys, P. Mouton, Lau- 
rentium, Gury-Ferreres, etc. 

(3) Des communautés religieuses, ch. 1v, a. 3, n. 89 et 496. 

(4) Quaestiones regul. Compendium, p. 19 sqq. 

sancti. — Confirmatur quod haec possit Abbatissa, quia non 
minorem in moniales quam Abbas in monachos habet admi- 
nistrationem ; ct quaecumque competunt Abbati, ea fere omnia 
locum habent in Abbatissa, exceptis quae feminae repugnant. » 
Neque ipse S. Alphonsus opinionem Pellizzaru, Soto, Cara- 
muelis ct aliorum approbat, econtra expresse de sententia 
opposita declarat, « eam esse absolute probabiliorem » (4) et 
« valde rationabilem » (5) ; quia, ait, Abbatissa est legitima 
et vera superior in suo monasterio, et hoc etiam exigit ipsa 
observatio regularis. | 

Quamobrem non semel affirmaverat Suarez (3), « hanc obedien- 
tiam (voto firmatam) non requirere jurisdictionem, sed fieri quasi 
per applicationem materiae voti », ipseque deinde probaverat votum 
obediendi feminae non repugnare, quia in ea esse potest « domi- 
nium, et consequenter etiam potestas dominativa orta ex tradi- 
tone et voto, etiamsi ad spiritualem finem ordinetur ». Tandem 
concludit denuo asserens, non repugnare ut haec potestas separetur 
a potestate jurisdictionis. 

Omne sane dubium circa hanc quaestionem sublatum fuit a 
Nonnis, ut in superioribus tactum est (4). | 

De secunda opinione jam plura delibavimus in I parte (c. in. 
a. 2, et 3), ubi contrariam retulimus sententiam plurium magni 
nominis scriptorum, ut de Lugo, Schmalzgruebcr, Suarez et 
aliorum ; hoium autem vestigiis inhaerere videtur S. Alphon- 
sus, cum declaret « moniales non exemptas subdi quoque epis- 
copis ratione voti obedientiae » (n. 51). Ipse etiam Craisson, 
quamvis citetur a Mcynard in partem contrariae sententiae, 
affirmat tamen in aliquo opere (5) : « Censemus autem vi voti 
obligari religiosum ad omnia praecepta quae ipsi sub peccato 
intimantur in ordine ad regularem vitam, sive haec praecepta 
emanent ab iis qui jurisdictione fruuntur in religiosos, sive 
ab illis imponantur qui dominativa tantum pollent potestate ». 
Porro satis communiter asserunt theologi, praeceptum aliquod 
datum religiosis sub poena excommunicationis |. s. obligare vi 
voti; et tamen poena talis nequit imponi nisi ab eo qui juris- 
dictionis utitur potestate. Quare jurisdictio ad intimandum 
praeceptum sub voto valet, modo aliae requisitae non desint 
conditiones. I 


(1) Theol. mor., n. 52. 

(2) Homo ApostO 13, r. 2l. 

(3) Ci. Tr. VIL, 1. X, c. in, n. 17, ct c. xi, n. 20. 
(4) 2 Pars., c. iv, a. 2. $ 6, n. 49. 

(5) Des communautés religieuses, n. 491. 

136. — Praesupponit tortia opinio, potestatem hanc domina- 
tivam incompletam, quam etiam « socialem » vocant, non 
transire, professione facta, in dominativam veram ac perfec- 
tam, neque ullo modo firmari obedientiae voto. Sed non ita se 
res habet. Religiosus enim dum vovit, promittit subjectionem 
suo Praelato ac firmat hanc subjectionis promissionem traditio- 
nemque voto publico religionis. Consistit profecto religiosorum 
subjectio in ipsa obedientia quae Superioribus et Regulis 
debetur ; haec autem praesupponit aliquod. praeceptum. Porro 
quoties ab auctoritate legitima verum et proprie dictum inti- 
matur praeceptum, toties stricta urgebit subjectionis obliga- 
tio et consequenter votum quoque religiosum in professione 
emissum. Quare ista socialis potestas, quatenus determinat 
subjectionem, de se per religiosam professionem in potestatem 
dominativam perfectam transit, ut diximus in prima parte 
(c. 1n, a. 4). 

Laborat deinde haec opinio aliqua nota nimiae severitatis, 
aut saltem facile varius anxietatibus praebere poterit ansam. 
Statuit enim peccata mortalia ct venialia a religioso professo 
contra solam virtutem obedientiae committi, quin. ullo modo 
intercedat voti aliqua ratio. Hoc autem menti D. Thomae vide- 
tur repugnare, et contra doctrinam communem esse auctorum, 
ut asserit Msgr. André in suo opere : Dictionnaire de droit cano- 
nique (1). Ibidem textum Aquinatis sic legimus relatum ' «Sub- 
ditus de congruo etsi teneatur conformare suamque vitam 
dirigere ad 1ntentionem sui pJaelati, non tamen peccat mortali- 
ter non id faciendo, nisi de rc aliqua ponatur expresse obedien- 
tiae formale praeceptum ». Satis autem constat de mente 
Angelici Doctoris, etsi textus hic non totus reperiatur apud 
illum (2) Ultro quisque fatebitur, obedientiae praeceptum 
formale pertinere non tantum ad virtutem sed etiam ad votum 
obedientiae, quando alicui religioso professo, juxta materiae 
capacitatem ac usum legitimum, rite intimatur. Quare sapienter 
haec scribit Felix Potestas, O. F. M. (3) : « Praeceptum formale 
obedientiae habetur, quando superior praecipit : in vortute 
s. obedientiae, in nomine Christi, aut simili forma... Unde prae- 
ceptum formale obedientiae, latum scilicet in virtute sanctae 


(1) Vol. 3, obéissance, p. 4. 

(2) Textum ab auctore André transcriptum nondum potui invenire 
in scriptis D. Thomae ; mihil relatum est eum quoad sensum confor- 
mem esse verbis S. Doctoris (cf. 2. 2. q. 186, a 9 in corp, et Ouodl. I, a. 20). 

(3) Examen eccles., I, p. 4, n. 3713 sq. 


hlif 

obedientiae, etc. supponere debet in materia gravitatem. » Quis 
autem non videt hic necessario agi de voto, et non solum de vir- 
tute obedientiae? Haec communis est fere omnium theologo- 
rum et canonistarum doctrina, ait Msgr. André (I. c.), postquam 
retulerit textum D. Thomae (1). Hoc etiam affirmare videtur 
S. Alphonsus, testans simul eam esse mentem plurium illustrium 
doctorum (2) : « Attamen, ait, quocumque modo imponatur 
obedientia, dicunt communiter doctores Suarez, Sanchez, 
Vasquez, Medina, etc. non obligare sub gravi, nisi dicatur : in 
virtute sanctae obedientiae. » Ex contextu patet hic de obliga- 


tione voti agi. N 

Asserit Sanchez, jam S. Antoninum id EnS docuisse (3) : 
« S. Antoninus dicit eos (superiores) cum volunt sub mortali obli- 
gare, uti his verbis : in virtute obedientiae vel Spiritus Sancti, vel 
sub poena excommunicationis... Quare dum his vel similibus 
verbis non utuntur, crederem ex communi usu non censeri eorum 
praecepta obligare sub mortali. » Clare idem exponit de Lugo, in 
tract, de sacramento Poenit. D. 16, n. 171, ct ipsi assentit Bil- 
luart, dum scribit (4) : | Observandum est non oinnc praeceptum 
superioris obligare ad culpam saltem mortalem, etiam in se, sed 
tantum quando praecipiendo sic obligare intendit ; non censetur 
autem, ex usu recepto in Religionibus intendere obligare (sub 
mortali), nisi praecipiendo his aut similibus formulis utatur : sub 
formali praecepto... in virtute s. obedientiae. u 


Haud dissimilem exhibet doctrinam P. Meynard (5) cum 
alus multis ; scribit enim : Contra virtutem obedientiae non 
peccat religiosus mortaliter, nisi graviter peccet contra ipsum 
votum. 

satis ex his dictis apparet, quomodo tertia opinio aliqua nota 
severitatis non careat et parum sit congruens doctrinae magno- 


rum theologorum. w] 


137. — Si quartam sententiam examini subjiciamus, ultro 
fatebimur posse votum obedientiae sic concipi, ut religiosus 
professus ad ea sola teneatur sub peccato contra votum, quae 
a Superiore praecepto intimentur certis quibusdam formulis 
munito ; v. gr. si dicat : in nomine Domini Nostri Jesu Christi, 
etc. Et re quidem vera, exploratum nobis est, ea ratione fieri 


« C'est la doctrine de presque tous les théologiens et canonistes >. 
(2) Homo Apost. 13, n. 16. 
(3) L. VI, c. IV, n. 70. H 
U) De statu rei. D. I, a. 6, Dicitur 1. 
(5) II, n. 219. -31 


H 

hoc votum in nonnullis Religionibus, apud Dominicanos, exem- 
pli causa, ct Jesuitas, quamvis corum doctores non semper in 
interpretando speciali isto usu concinant. Aliquid simile est 
dicendum de praescripto Normarum 135, ubi declaratur, soro- 
rem vi voti teneri obedire tunc tantum cum legitimus Superior 
praecipit expresse in virtute s. obedientiae... Rationem autem 
tradit Vermeersch (1), asserens alias Superiorum injunctiones 
non esse vera praecepta obligantia directe sub peccato ; quod 
satis constat ex articulo 132 earumdem Normarum. Et sic 
intactum remanebit principium a Vermeersch enuntiatum 
« Nequit... superior sua voluntate obligationem voti a vero 
suo praecepto separare (2). » 

Quidquid tamen sit de explicatione Normarum ac de usu quo- 
rumdam Institutorum, in genere certum remanet, non dari 
praeceptum strictum ac verum, quod religiosos professos 
obliget circa regularis vitae tenorem ratione tantum virtutis 
obedientiae ; inducitur enim simul voti necessitas. Quaenam vero 
requirantur formulae ut aliquod Superiorum mandatum tan- 
quam praeceptum proprie dictum innotescat, hoc speciali 
quadam ratione sive a jure communi sive a jure particulari ac 
usu Religionum determinatur. 


138. — Quinta sententia conformis est doctrinae I). Thomae, 
prout expositam eam invenies apud Caietanum et alios Angeli 
Scholae commentatores ; haec ipsa proponitur ac defenditur 
a S. Alphonso, a Suarezio et innumeris viris illustribus, qui 
sanctitate doctrinaque claruerunt in Ecclesia Dei. Quare eam 
nos quoque sequimur ac tenemus, cum accurate naturae rerum 
respondere perspiciatur. Etenim modo universali, ut vox ipsa 
docet, votum obedientiae religiosae est promissio Deo facta 
ea agendi aut omittendi, quae agenda omittendave ex obedien- 
tia imponuntur. Porro in sensu vero ct proprio, obedientia ea 
dicitur quae vi praecepti necessitatem aliquam sub peccato 
inducit ad rem jussam peragendam omittendamve. Aperte id 
declarat Angelicus, dum hoccc emittit celebre principium (2. 
2. q. 88, a. 5 ad 3) : « Votum soli Deo fit ; sed promissio etiam 
potest fieri homini : et ipsa promissio boni, quae fit homini, 
potest cadere sub voto, in quantum est quoddam opus virtuo- 


(1) De religiosis, II, Suppi. 1r. c. in, n. 77 sq. 

(2) I, n. 288. — Auctor, loco citate, principium illud statuit adversus 
Biederlack, dum quaestionem movet hisce verbis : « Possetne Superior 
praecipere ita ut nulla sit voti obligatio? » — Responsio est negativa. 


Mr. 

sum ; et per hunc modum intelligendum est votum, quo quis 
vovet aliquid sanctis vel praelatis ; ut ipsa promissio facta 
sanctis vel praelatis cadat sub voto materialiter, inquantum 
scilicet homo vovet Deo, se impleturum quod sanctis vel prae- 
latis promittit » (I). Nempe neo-professus promittit Deo se 
religiose id facturum quod simul promisit Praelato, videlicet 
obedientiam (2). Hanc esse mentem D. Thomae concedit ipse 
Biederlack-Führich, quamvis aliam amplexus fuerit opinionem, 
ut supra referebamus. Scribit enim ille auctor (3) : « Hoc sen- 
tit Ballerini-Palrnieri... et videtur esse sententia sancti Thomae 
2. 2. q. 88, a. 5 ad 3, quem locum citat Ballerini-Palmieri : 
Votum soli Dec fit ;sed promissio etiam potest fieri homini, etc.» 

Quare jure merito possumus affirmare, hanc sententiam fundari 
quum rei natura tum auctoritate Aquinatis, 5. Alphonsi auctorum- 
que classicorum ; exinde autem pondus accipit quam maximum^ 
Praeterea haud mediocriter se commendat ipsa sua planitate, 
nec ullo modo fuit hucusque ab Ecclesia improbata. Ideo non 
bene percipimus quid sibi velint verba cl. Biederlack-Führich in 
hanc rem (4) : « Quamvis autem haec sententia valde probabilis 
esse videatur, interim remanere possumus in explicatione antiqua 
valde divulgata, quam praesertim excoluit P. Suarez, donec 
Ecclesia clariori modo suam sententiam enuntiat. » Sed, ni fallor, 
haec « explicatio antiqua valde divulgata, quam excoluit etiam 
P. Suarez », nulla alia est quam ipsa sententia quinta a nobis expo- 
sita et a P. Suarez quoque propugnata (5). 


CAPUT II 


De iis quae simili ratione ad virtutem et votum pertinent. 


139. — Quanquam latius pateat virtus quam votum obedien- 
tiae, plura tamen etiam occurrunt, quae eodem plane jure 
pertinere dicuntur ad votum simul et virtutem obcdientiae rcli- 


(1) Cf. Caietanum in hunc locum (2. 2. q. 88, a. 5, III) ; Suarez, Tr. VII, 
I. X, c. vi, n. 1 ; Ballerini-Palmieri, vol. 4, Tr. IX, c. l1, n. 165 ; P. Mouton, 
II. p. 400. H 

(2) Jesuitae in ipsa formula professionis id apertissimis verbis expri- 
munt, ut capite I partis II diximus. 

(3) N. 125, p. 21$, note 1. 

(4) N. 36. 


(5) Cf. quae scripsimus de hac re ir. Periodicis : Nouvelle revue thcol., 
1922, p. 63 sqq. et Canoniste contemporain. 1921, p. 98 sqq. 

giosae. z\d tres praesertim casus universe ea reducere licebit 
quae in hoc rerum genere communia sunt voto et virtuti obe- 
dientiae ; videlicet : a} Quando conflictus perspicitur oriri 
inter varias potestates ; b) ubi dubium exsurgit circa debitam 
obedientiam a religiosis praestandam ; c) ubi agitur de justitia 
poene inflictae aut infligendae. Triplici 1gitur articulo. de sin- 
gulis his sermonem habebimus. 


Articulus Ll. 


De conflictu inter varias potestates. 


Non unus excogitari potest conflictus inter plures diversas 
potestates, quae subditis praecepta imponere valebunt. Faten- 
dum tamen est, hos conflictus non semper veros reputari ; 
nonnunquam enim solum specie tenus tales sunt habendi. 
Itaque posset fieri, ut Superior minor aliquid juberet contra 
voluntatem Superioris majoris et sic contraria praeciperent 
vari superiores ; vel de eadem re diversi Praelati praeceptum 
aliquod intimant ; vel tandem anceps haeret aliquis subditus 
nes iens cui Superiori subdatur in casu, ut facile id contingere 
poterit pro hospitibus et 1tinerantibus. Ex specialibus autem 
his memoratis adjunctis quaedam sunt hic breviter attingenda, 
et quidem juxta ordinem propositum. 

In primo casu, scilicet cum superior minor jubeat aliquid 
contra voluntatem praepositi majoris, aut etiam cum plures 
Superiores praecipiant contraria Sibi, tunc illud valebit. a 
Lezana statutum principium, quod renovat assertum I). Tho- 
mae et cui ceteri adhaerent theologi : « Duobus praelatis con- 
traria praecipientibus non licet obedire minori, neglecto 
majori (1) ». Aquinas enim secum quaerens : utrum subditi 
teneantur suis superioribus in omnibus obedire, sic responde- 
rat (2) : « Subditus suo Superiori non tenetur in omnibus obe- 
dire ; uno modo propter praeceptum majoris potestatis : ut 
enim Rom. 13 super illud : qui potestati resistunt, ipsi sibi 
damnationem acquirunt, dicit Gloss. : Si quid jusserit curator, 
numquid est tibi faciendum, si contra proconsulem jubeat? 
Rursum si quid proconsul jubeat, et aliquid imperator, num- 
quid dubitatui, illo contempto, isti esse serviendum? Ergo 
si aliud imperator, aliud Deus jubeat, contempto illo, obtem- 


(1) I, de oblig. relig. c. iv, u. 21. 
(2) 2. 2. q. 104, a 5, in corp. 

perandum est Deo. » Quarc si Papa et Religionum Praelati 
juberent quod sibi esset contrarium, S. Pontifici, etiam ex vi 
voti obedientiae, foret obediendum (1). 

Ratio haec est : potestas superioris minoris est majori subordi- 
nata et 1ta illi subjecta ut minus sit obligans.Fieri tamen potest 
ut speciali modo gaudeat inferior facultate dispensandi in prae- 
ceptis Superioris majoris, vel ea interpretandi, ita ut haec 
saltem non statim obligent. Quin imo, testibus Antonio a Sp. 
S. (2) et alus auctoribus, quando lex aut aliqua Constitutio 
aut legitima consuetudo declarant non posse Superiorem 
majorem se in tali re intromittere, tunc parendum est Superiori 
inferiori, non majori. 

Deinde si duo Superiores quorum auctoritas satis aqualis 
est, mandent aliquid sibi contrarium (hoc tamen non saepe con- 
tinget) ; parendum erit, juxta Lezanam (3), Bockhn (4).et alios, 
ei Superiori qui praecipit in ordiné ad nobiliorem finem, vel ei 
qui primo praecepit, vel demum caeteris paribus, cui magis pla- 
cuerit. Latius quidem id explicat ac probat Rciffenstuel (5), 
multis adductis exemplis. Hoc generale praemittit princi- 
pium : « $1 talis (subditus) potest utrique obedire, tenetur ad 
hoc. Si vero utrique nequit obedire... tunc tenetur obedire 
illi, cui majori vinculo, sive potiori tituto est obligatus ». Hanc 
quoque subdit rationem : quia major potestas non solum con- 
surgit ex dignitate majori Praelatorum, sed etiam ex majoritate 
seu potioritate tituli, quo quis tenetur obedire. Atqui, sic 
sub fine ait auctor, « generale est, quod major potestas minori 
praeponatur ad obediendum. » 

Demum sciendum est solum Papam posse eximere quemcumque 
religiosum ab obedientia suorum Superiorum, et sibi reservare. 


Licite tamen id nequit fieri sine causa. Nam hoc esset potius in 
animarum destructionem quam aedificationem, aiunt auctores (6). 


140. — In secundo casu, cum nempe plurcs Superiores ferunt 
praeceptum circa rem eamdcm, non verus quidem habebitur 
conflictus, sed tantum fingitur talis ; quamvis enim ex diversa 


(1) Lezana, n. 32, citans D. Thomam in 2 distinet. 44. in exposit. lit.; 
Sanchez 1. VI, c. 1, n. in ; cf. etiam c. 499, $ | in Codice luris. 

(2) Direct, regul. Ill, D. 6, s. 1, n. 44 sqq. 

(3) N. 21. d 

(4) L 1 I, Tit. 33. n. 7. 

(5) I, Tit. 33. n. 28 sqq. 

(6) Cf. Suarez, Tr. VII, 1. HI, c. xi, n. 7 sq. ; Lezanam, I, c. iv, n. 33. 

(T) Directorium regul. Tr. Ill, D. 6. n. 22 sq. 


Cap. II. Artic. I. — De conflictu inter varias potestates. 253 


forsitan intentione praeceptum intimetur, non tamen contra- 
rium sibi fore existimabitur. Exempli causa : localis Superior 
aliquid praecipit, deindeque de eadem re praeceptum intimat 
vel Visitator vel Superior major. Absque ullo dubio ad obedien- 
tiam tunc tenebitur subditus ; ast praecise inquiritur an stante 
praecepto a pluribus Superioribus imposito, multiplex ex hoc 
capite oriatur obligatio? — Respondeo cum Antonio a Sp. S. (6), 
qui citat de Lugo, Fagundez et alios : « ixespondeo negative, ait, 
si res praecepta fuit sub eadem ratione formali obedientiae. » 
Etenim sub hoc respectu non multiplex erit actionis obligatio ; 
quare si laedatur, reatus sacrilegii tantum ad inobedientiae 
aderit, ut de casu simili notat Pellizzarius citans D. Tho- 
mam (1), quem sequuntur S. Alphonsus (2), Marc-Gestermann 
(3), et ali. 

Si praeceptum fuerit a variis Superioribus impositum sub 
ratione formali diversa, puta ad bonum speciale plurium virtu- 
tum procurandum (temperantiae, caritatis, etc.), videndum 
erit num forte potestate jurisdictionis utantur Superiores, 
addita v. gr. poena graviori, ut diximus in prima parte (c. ni, 
a. 2. Tunc alia quoque malitia, etiam multiplex, superadde- 
tur malitiae inobedientiae ac sacrilegii, supposita obligatione 
voti (4). 

In tertio casu, ubi occurrit sermo de hospitibus et itineran- 
lihus, haec praesertim tractari debet quaestio : cuinam Superiori 
religiosi peregrini et iter facientes subjiciuntur, an Superiori 
domus e qua veniunt ; an potius Superiori loci illius quo se 
conferunt ac ubi hospitantur? 

Generale autem principium illud videtur esse : religiosi 
communiter subjiciuntur Superiori domus sibi propriae, Scili- 
cet domicilii. Ante Codicis promulgationem domicilium neces- 
sarium habebant religiosi in loco conventus sive habitationis 
ubi degebant (5) vel ut ali volunt, cui adseribebantur (6). 
Quamvis Codex nihil expresse statuerit de domicilio religio- 
sorum, res tamen non videtur esse dubia ; id enim sequitur quasi 
naturali effectu ex illa mancipatione qua religiosi se tradunt 


(1) De monial, c. tv. r. 128. S. Thomas, 1. 2. q. 72. a. 6 ad 2, cf. etiam 
apud S. Alph. (ed. Gaudé) II. p. 733. b. 
(2) L. V, n. 33. 


(3) I. n. 324. 
(4) Ci. Biederlack-Führich, n. 125. 


(5) Pirhing, 1. II, Tit. II. n. 17. 
(6) Cf. Schmalzgrueber, t. IL, p. 1, tit. 2, n. 14 : Vermeersch, Period, 
de re can. 9, n. I. V. 
18 

regendos et gubernandos sub auctoritate tum Religionis tum 
superiorum. Canon 585 apertius declarat, professum a votis 
perpetuis ipso jure amittere propriam suam dioecesim ; exinde 
vero recte debet concludi eos ab hoc tempore necessario 
adseribi loco conventus, cum omnino prohibeantur esse vagi. 


Ergo religiosi, ait Lezana (1), si peregrinentur in aliqua provincia 
vel conventu, de se non obligantur specialibus praeceptis ejus pro- 
vinciae vel conventus ; tenentur vero statutis perpetuis ut vult 
Suarez (2), saltem in foro exteriori (3) et etiam in foro interiori, 
quando est scandalum et non subest rationabilis causa illos excu- 
sandi (4). Ratio a priori est, quia praeceptum directe fertur ad 
personas et ideo non potest obligare nisi subditos ; peregrini autem 
simpliciter non sunt subditi (5). Nec obstat scandali periculum, 
quoniam circumstantia haec esset potius ex accidentibus et faci- 
lius removeri posset. Excipiunt doctores communiter : nisi Consti- 
tutiones Vel consuetudo legitima aliter statuerint, ut non adeo raro 
id continget. Sapienter igitur suggerit Suarez (1. c.), consulendum 
esse institutum Religionis quoad Constitutiones ejus ; nam si 
aliquid 1n eis declaratum est, illud est observandum, quia Constitu- 
tio sufficit vel ad limitanda, vel ad extendenda talia praecepta, ut 
obligent vel non obligent advenas et hospites. Igitur vi Constitu- 
tionum subjiciunturJ esuitac Superiori domus ubi hospitantur, teste 
de Lugo, idemque de Carmelitis affirmant Antonius a Sp. S. (l. c. 
n. 48) ac Salmanticenses, qui referunt numerum sextum Regulae (6): 
« Post primum diem... astringantur hospites mandatis sive prae- 
ceptis omnibus positivis,sive imponendis in illa domo,et in omnibus 
Praelatis obediant, sicut ceteri conventualcs. » Migentc disciplina 
hac in Religione aliqua, si Superior conventus domicilii intimet 
praeceptum adversans praecepto Superioris conventus hospitalis, 
obediendum erit huic ultimo et non priori, quia favet ipsi actualis 
subjectio. Ita quidem docet Antonius a Sp. S. et id rectum videtur, 
non obstante canone 24 Codicis (7), nisi in casu hoc particulari 
aliter statuant Regulae. 


(1) L. c. n. 22. '« 
(2) Tr. VIII, 1. II, c. vin, n. 22 sqq. Asserit avetor id quoque valere 


de Superioribus majoribus qui iter facerent in aliqua provincia ; quia, 
ait, « dum hospites sunt, tenentur servare meres locorum in quibus 
versantur. » | 


(3) Lezana, 1. c. n. 22. J 
(4) Miranda, II, q. 29, a. 6 (apud Lezanam). — Codex juris Can. ait 
in genere de peregrinis (c. 14, $ 2) : « Neque legibus territorii in quo 
versantur (tenentur), iis exceptis quae ordini publico consulunt, etc. » 
(5) Suarez, 1. c. n. 21. N 
(6) Tr. XV, c. iv, n. 6t. -:3| 
(7) Hic canon sonat :< Praecepta singulis data, eos quibus dantur, 


ubique urgent. » 

Quando religiosus aliquis novo adscripius fuerit conventui et 
priorem suam domum definite reliquerit, de se nulli determi- 
nato subjiceretur Praelato, dum est in itinere ad novum 
petendum conventum, si credere vellemus assertis Antonii a 
Sp. S. (1) citantis Pcllizzarium (2). Hanc tradunt rationem 
auctores isti : Non tenebitur obcdire Superiori domus ad quam 
tendit, quia jurisdictio non acquiritur nisi per actualem domici- 
li constitutionem, quae fieri nequit nisi cum perventus fuerit 
religiosus ad ipsum monasterium. Nec subjicitur illi Superiori 
a quo recessit, nam eo ipso quod recessit cum animo non rever- 
tendi, desiit esse subditus illius ; vere enim domicilium mutavit. 
Quare respectu illius omnia praecepta talis Superioris cessa- 
runt, et in itinere nulli speciali Praelato locali submuittitur ; 
itaque, vi praecepti Superiorum suorum majorum, recto tra- 
mite, quantum fieri potest, pergere debebit ad novum suum 
conventum, ut constituat sibi domicilium. Ea quidem est doc- 
trina praedictorum scriptorum, quibus tamen non assentit 
Vermeersch (3), cum statuat, religiosos jam domicilium habere 
vi solius adscriplionis ante realem commorationem. Provocat 
Vermeersch ad auctoritatem Schmalzgrueber (4), atvero is non 
tam aperte asserit religiosos, priusquam commorentur in con- 
ventu, jam habere domicilium ; sed ait tantum, domicilium 
nonnunquam haberi posse absque habitatione. Citatur quoque 
Pirhing (5) qui dicit expresse : « Religiosi censentur habere 
domicilium in loco monasteri sive habitationis ubi degunt. . 
Durat autem hoc domicilium, quamdiu in eo monasterio per- 
manent, et finitur ac mutatur per translationem religiosi in 
aliud monasterium. » Sed non satis apparet hic agi de domi- 
cilio ante realem quamdam commorationem. Quare argumen- 
tum istud ab auctoritate petitum, quale a Vermeersch propo- 
nitur, non plene satisfacit. Codex tamen juris canonici reli- 
giosos haud enumerat inter eos qui legale aliquod sortiuntur 
domicilium (6). 

Ceteroqui vel ipsa Regula, vel statutum aliquod particulare, vel 
demum usus de facili determinabunt, quid his aut similibus adjunc- 
tis agendum sit religioso, novum petenti conventum. 


(1) Directorium regularium, de oblig. religiosorum, Tr. III, D. 6, 
n. 49. 

(2) Tr. IV, c. iv, n. 136, apud Antonium a Sp. S. 

(3) Periodica de re canonica, Tomus IX, n. 1, pagina (7). 

(4) 1. 2. T. II, n. 14. 

(5) L. IL, Tit. IL, n. 17. 

(6) Can. 93. 

Aruculus 1l. 


De dubiis circa obedientim. praestandam. 


141. — Nou seme) continget ut dubium aliquod  superveniat 
circa obedientiam  praestandam, sive versetur circa factum 
praecepti impositi, sive respiciat personam  praecipientis, 
sive tangat rem ipsam praeceptam. De triplici hoc dubio 
nobis est agendum. 

a) Circa ipsum lactum praecepti impositi versari poterit 
dubium, quando inquirimus num datum fuerit praeceptum 
aliquod, num perduret sitve revocatum. Duplicem igitur 
oportebit distinguere casum : 1) Cum probabiliter. opinatur 
subditus non fuisse impositum praeceptum, non tenebitur obe- 
dire, modo agatur de dubio serio et non levis nulliusve ponde- 
ris. Ita quidem censet S. Alphonsus (1) cum Sahnanticensibus (2) 
ac alus theologis plurimis. De praecepti enim impositione 
debet constare ; deficiente vero hac certitudine, jam nulli 
erit parendi obligatio. — 2) Cum autem dubitat religiosus an 
abrogatum Sit praeceptum antea impositum, an adhuc perduret 
necne, Obedire tenetur. Et re quidem vera, stante dubio 
utrinque probabili, non constat de abrogatione ac cessatione 
praecepti ; favet igitur principium possessionis, vi cujus obli- 
gare non desinit praeceptum. Atvero si certo probabilius sit, 
praeceptum fuisse abrogatum, vel etiam id sit unice probabile, 
tunc jam nulla erit parendi necessitas. Morali enim certitu- 
dine abrogatio potest praesumi, obligatioque praecepti omnino 
cessat, ut de legis adimpletione probat S. Alphonsus (3). Circa 
rem similem confirmare videtur Codex juris : « In dubio revo- 
catio legis praeexistentis non praesumitur, etc. » (can. 23) ; quae 
verba ad praeceptum quoque Superiorum apte possunt referri. 
Hanc quidem distinctionem adhibere omisit S. Alphonsus (L. 
IV, n. 47), sed debet necessario suppleri, ut recte notat Gaudé (II, 
p. 482, nota p), ne videatur S. Doctor contrarius sibi fuisse. 

b) Dubium deinde occurrere potest circa personam praeci- 
pientis: num sit Superior legitimus et facultate polleat injun- 
gendi praecepta? 

Ad propositam quaestionem optime respondet S. Alphon- 


(1) Th. mor., 1. IV, n. 47. 
(2) Tr. XV, c. vi, n. 63. 
(3) Th. mor., I. n. 27-29. 

suscitando Lessium, Cabassutium, Tourncly, Salmanticenses et 
sanchez (1) : inquirere oportet, ait, cui jus possessionis faveat. 
Quamobrein si communiter aliquis habeatur tanquam Supe- 
rior, seu ut loquitur Aertnys-Damen (2), si pacifice possideat 
potestatem suam, tunc non tantum probabile erit, sed potius 
certum, hunc esse Superiorem. Proinde legitime praecipit, sub- 
ditus autem ad obedientiam tenetur. Eo igitur casu non valebit 
argumentum quo utuntur Diana, Vasqucz, Salas apud Sala- 
mantic. (15, 6, n. 64) ; ipsi enim putant, dubiam adhuc rema- 
nere possessionem Superioris. Sed bene advertit Lessius (3) : 
« Habendus est Superior, si communis praesumptio illi favet. | 
Secus tamen erit dicendum, si communiter non habeatur 
tanquam Superior ; quoniam melior evadit conditio subditi 
suam libertatem possidentis. Haec est doctrina S. Alphonsi, 
Lessu, Cabassutii et aliorum. Lessius (1. c.) ait : « Hic locum 
habet secundum argumentum : melior est conditio possiden- 
tis ; subditus enim per se ab hujus obedientia liber est. 
Ergo non debet ei subjici, nisi moraliter constet esse Superio- 
rem. » 

c) Denique dubium exoriri poterit circa ipsam rem quae 
praecipitur : utrum nempe ea honesta sit ac licita, necne ; 
an excedat limites potestatis vel sit supra Regulam ; utrum 
demum Superior causam justam habeat dispensandi, annon (4) ? 


Ad hasce quaestiones nonnulli auctores responsum dant aut 
falsum aut saltem ambiguum, ut videre est ex his verbis Thomae 
Tamburini (5) : « Si ambigas primo, ait, utrum res tibi a superiore 
praecepta licita sit an illicita, secundo, an legitimus sit superior ; 
tertio, cum sit certus superior, an nunc excedat in praecipiendo 
limites suae jurisdictionis, necne, te non obligari obedire docent 
Vasqucz, Rodriquez (6), in Summa, v. Obedientia ; quia nemo est 
in potestate praecipiendi ea, de quibus dubitatur an sint honesta 
etc., praevalet ergo tunc subditi libertas. » 


(1) Th. mor. 1. IV, c. 1, n. 47. 

(2) L n. 157, 2. 

(3) L. II, c. xtl, n. 76. 

(4) Apud S. Alphonsum, 1.I, n. 100 ; I. IV, n. 47 ; Homo Ap., 13. r. 17; 
Lessium, l. c. n. 76 ; Lezanam, I, c. iv, n. 24 ; Sporei, Tr. I. p. 3, s. 6, 
p. 38, Suppi., c. 11. n. x6i , Rodericum, Comp. resol. 102, n. 5, 7 ; Anto- 
nium a Sp. S.. I. c. n. 83. 108, 126 ; Pellizzarium, de monial., |l: c. q. 27. 
u. 131 ; Piat, I, q. 315 ; Vermeersch, 1. n. 295. Pnimtnei, II, q. 108 ; 
Meynard, II, n. 212, etc. 

(5) L. I, c. m, Subditus. 

(6) Alio fortasse sensu possunt explicari Ncrba a Vasqucz et Rodri- 
quez prolata, ut insinuat S. Alphonsus. n. 47, quaeritur 1. 

142. — Itaque hac de re sententiam communem et certam 
exposuit S. Alphonsus, iis utendo verbis : Praesumptio stat 
pro Superiore, quare cum melior sit conditio ejus qui possidet, 
tenetur subditus eo casu dubium deponere, et sic potest ac 
debet obedire. Innumeri alii theologi ididem sentiunt cum 
S. Doctore, inter quos eminent S. Bernardus, S. Bona- 
ventura, S. Thomas, S. Antoninus, B. Humbertus, B. Diony- 
sius Carthusianus, Medina, Silvester, Soto, Sanchez, Passcrini 
Tournely, Azor, Cabassutius, Castro-Palaus, Sporer, Elbel, 
Sahnanticenses, Navarrus, Toletus, Molina, Valentia, Lezana, 
Pellizzarius, Antonius a Sp. S., Piat, Meynard, Craisson, Marc- 
Gestermann, Aertnys-Damen, Vermeersch et alii moderni non 
pauci ; insuper Regula Fratrum Minorum et Constitutiones So- 
cietatis Jesu quarum verba apud S. Alphonsum referuntur. Imo 
ipse Ballerini-Palmieri (1) huic S. Doctoris doctrinae assentit, 
rationes quoque in ejus favorem exponit ac addit : « Confer 
Suarez, tr. X, 1. IV, c. xv, optime, more suo, haec et cetera, 
quae huc faciunt, declarantem. » 


Lessius etiam ab ipso Alphonso pro sententia affirmante citatur, 
dum Vermeersch eumdem Lessium adducit pro parte negante (2). 
Re quidem vera, cl. ille auctor Lessius (n. 76) post verba : « Dico 
tertio « rem affinmare, et post haec alia : « Dico quarto » rem videtur 
negare. Intendit forsitan in priore casu dubia negativa, et in 
secundo casu dubia positiva significare. Sed recte scribit de utroque 
casu Passcrini (3) : K In dubio enim praeceptum Superioris justum 
praesumi debet cap. 2: de major, et obed. et ali communiter. Et 
hoc est verum nedum in dubio negativo, sed etiam in positivo, si 
de justitia praecepti sint probabiles opiniones contrariae. » 


Triplex vero datur hac in re exceptio : 

l) Si res praecepta valde difficilis sit et molesta. Stante : 
enim dubio aliquo serio de liceitatc actionis, censetur gravis 
illa difficultas praevalere juri possessionis quod est penes 
superiorem. [ta S. Alphonsus cum alus theologis plurimis. 

2) Si obediendo, se vel alium subditus exponeret periculo 
gravis incommodi, sive circa vitam, famam aut honorem,sive 
circa spiritualia et temporalia. Cum ipso S. Alphonso id docent 
plures illustres auctores, quos etiam citat S. Doctor, hanc 


( 


$ 


(1) 4. tr. IX, c. 1, n. 188. Excipit cum Sanchez casum hunc satis rarum, 
ubi noscit subditus Superiorem ipsum dubitare an liceat agere id quod 
praecipitur. Adducit quoque testimonium Lessii. 

(2) I. n. 295, 2. 

(3) Tribunal regulare, 2. 28, a. 2, n. 46. 

subjungendo rationem : Subditus non tenetur se privare certo 
suo jure circa talia bona magni momenti, ne privetur Superior 
sua possessione, quae fit aliquatenus incerta ratione dubii. 

3 Tertiam aliquam limitationem apponunt Lehmkuhl (1) 
et Vermeersch (2), de qua nihil habet S. Alphonsus. De dubio 
agens quod versatur circa extensionem potestatis Superiorum, 
haec scribit Lehmkuhl : « Si vero valde gravis ratio suadet 
in hoc rerum genere Superiorem nihil posse praecipere, etsi 
non demonstretur ad evidentiam, dici nequit, subditum sub 
peccato eoque gravi ad praeceptum adstringi (3) ». Quae senten- 
tia uti exprimitur, quodammodo potest admitti, quia, stante 
ratione illa valde gravi, saepe sa pius periculum quoque 
aderit incommodi haud mediocris vel occurret specialis dif- 
ficultas ad rem ipsam spectans. Quare tertia haec exceptio 
plerumque ad primam aut secundam poterit referri, de quibus 
supra agebamus ; eo magis quia Superior, juxta Lezanam (4) 
nullatenus dominium habet supra Regulam, et subditus non- 
nisi secundum Regulam professus est.. 


143. — Magna tamen hic advolvitur objectio : In dubio, sic 
aiunt, de liceitate rei praeceptae non licet operari ; nemini enim 
fas est se exponere periculo aut dubio peccati praesertim letha- 
lis sine causa urgente et sufficiente. Ergo nec potest nec debet 
obedire subditus, stante praedicto dubio. 

sed obicem istum luculenter removet S. Alphonsus, dum 
dicit (5) : « Subditus, dubio perseverante, non potest obedire, 
cum omnino sit illicitum operari cum dubio practico. At potest 
et debet deponere suum dubium, et sic obedire tenetur. ? Dc qua 
doctrina a S. Doctore propugnata jam aiebat Azorius S. J. (6) 
« hanc sententiam esse omnium communi consensione recep- 
tam ». Imo ipse D. Alphonsus asserebat (7) : « Praecisa quaes- 
tione, an subditus de honestate rei praeceptae teneatur vel 
non, prius inquirere ab aliis rei veritatem, communis est senten- 
tia omnium theologorum tam recentium quam antiquorum. 


(1) Theol. mor., I, n. 537. 

(2) L n. 295. 

(3 Quamvis auctor lectorem remittat ad Theol. mor. S. Alphonsi 
(L. I, n. 100 ; L. 4. n. 44. 47). non tamen praedicta limitatio ibidem 
reperitur expressa. 

(4) L. sup. cit.,n. 27. Cf. etiam canonem Cod. juris 593. 

(5) Th. mor., l. c. n. 47. Vide quoque 1. I, n. 100, q. 3. 

(X4 P. 1, 1. IL, c. xix, q. 9. Cf. etiam Gaudé, 1. c. n. 47? sub littera b. 

(D L. I, n. 100. 


[^ 

qui docent in obscuris esse obediendum Superioribus, ubi non 
est certum peccatum.» 

Testimonia affert S. Doctor innumera ad hanc suam respon- 
sionem fulciendam, maxime ex Sacris Scripturis, ex dictis sanc- 
torum virorum ac theologorum clarissimorum, deinde ex prae- 
scriptis plurium Regularum a SS. Pontificibus approbatarum. 
Praeterea rationes proponuntur praesertim tres : 

a) Cum ipse Superior supponatur esse in possessione facul- 
tatis praecipiendi, ab ea non est spoliandus ratione proba- 
bihtatis de inhonestate rei. Etenim adest quoque probabili- 
tas de honestate rei, et insuper pro Superiore stat legitime 
praesumptio, quia erat possidens. Quare hoc in casu profecto 
melior evadit conditio Superioris quam subditi ; priori cer- 
tum favet jus possessionis. 

b) Ratio deinde boni communis et ordinis in communitate 
id postulat. Nam ut sapienter animadvertit S. Alphonsus : si 
in cunctis dubiis de bonitate actionis praeceptae se eximere 
possent subditi a jugo obedientiae, utique nulla communitas 
bene regi et consistere valeret. Itaque jam Passerini de hoc 
rerum genere scripserat (1) : « Quia in his quae pertinent ad 
gubernium publicum, Principis est decernere, quae opinio 
amplecti debeat, et illi est obediendum ». De opposita vero 
doctrina ait cl. Piat (2) : « Nata est perturbationem inducere 
in familias religiosas. » 

c) Suffragatur demum ratio quaedam a Pellizzario tradita (3), 
quam uno ore laudant ceteri quoque scriptores ; « prudentia 
nempe et religio, qua solent Superiores pollere et auxilium 
divinum, quod ipsis adesse merito sperari potest in regendis 
et dirgendis subditis, praesertim in dubiis ». Jure igitur 
merito subditum admonet Lessuis (4), « prudentis esse non suo 
Judicio in rebus propriis confidere, sed potius alterius, et 
maxime Superioris, quem loco Dei habet. » 


Articulus III. 
De poenis justis aut injustis a Superiore impositis. 


144. — Generatim valet illa affirmatio, subditum religiosum 
ad poenas subeundas teneri in conscientia, quando speciali aliquo 


(1) Tribunal legular. Quaestio 28, a. 2, n. 46. 
(2) I, q. 315, nota 3. 

(3) De nionialibus, c. tv, q. 27, n. 131. 

(4) L. II, c. XLI, n. 76, Dico tertio. 

praecepto ipsi legitime imponuntur eae poenae quae sive a 
jure sive ab homine feruntur vi potestatis dominativae aut 
jurisdictionis, ut in prima parte diximus (1). Quare si. depre- 
hendatur subditus fecisse, ut aiunt, contra praeceptum, tunc 
de se et in loro externo puniri poterit a legislatore vel a Supe- 
riore competente ; quia, teste Antonio a Sp. S. (2), non tenetur 
Superior credere bonae illius fidei, alioquin posset identidem ab 
iniquis decipi, qui semper allegarent se bona fide processisse : 
non cnim occulta cordium et secreta conscientiae cognoscit 
superior. Punitio igitur, ut explicat Reiffenstuel in sua theo- 
logia morali, non potest quidem fieri sine causa, sed tamen 
sine culpa, intellige, morali ; saepe enim sufficit juridica. quae 
constet in foro externo (3). 

Porro non semel exsurget dubium de justitia poenae inflictae, 
vel etiam inquiritur an teneatur aliquis revelare delictum ali- 
quod secreto commissum, et demum movetur quaestio an 
appellare liceat ad Superiorem majorem, casu quo gravatum 
se existimet quis a suo Superiore minore? 

I. — Si religioso alicui subdito dubia appareat justitia Supe- 
rioris in poenis infligendis, haec generalis norma ab ipso erit 
tenenda : Sententia quae data fuit servato ordine juris, quam- 
vis gravem poenam contineat, habenda est tanquam justa (4), 
nisi de contrario constet (5). Quando poena aliqua publice sub- 
eunda injusta videatur, erit tamen sustinenda, saltem ex cari- 
tate, dummodo ordo juris sedulo fuerit servatus ; quia, ait. Piat 
(l. c.), data est in aliorum exemplum et omitti nequit sine scan- 
dalo. At privatim potest de se negligi, secluso scandalo. Econtra 
si ordo juris non fuerit servatus et poena appareat injusta, ad 
eam sustinendam religiosus nequit obligari, ut bene advertunt 
auctores. « Jure enim naturali, scribit Prümmer (1. c.), quilibet 
injuste aggressus potest se defendere : porro in casu religioso 
injusta aggressio infertur (6). « 

Haec quidem in rigore juris sunt accipienda ; sapientissime 
tamen notant Rotarius (7) et Piat, cum agunt in genere de 


(1l) C. m, a. 2. — Cf. Piat, I, q. 316. 

(2) Direct, regni., t. IH D. 6, n. 163. 

(3) Vide apud Passerini (Trib. regul. 2, 28, a. 1. n. 5 sqq.) quontedo 
culpa distinguatur a peccato, quid sit culpa juridice sumpta, quid sit 
dolus delinquentis... Cf. quoque de his can. 2199 In Codice jur. 

(4) Passerini, l. c. a. 2, n. 47. 

(5) Piat, I,q.316; Prummcer, II,q. 109; item Codex juris; can.2219,82. 

(6) Cf. etiam Piat, 1. c. 

(7) IL, II. I. jo, 6; citatur a Piat. 


< 

obligatione subeundi poenas a Superiore statutas : « Sanius, 
aiunt, agit qui innocentiam suam probare non valens, imi- 
tando Christi 'patientiam, poenam humiliter subit, et sic melius 
sibi providet ; nam quum nihil sit occultum quod non mani- 
festetur, si Superior deprehendat poenam occulte fuisse decli- 
natam, durius in eum animadvertet, et novam poenam addet.» 
sed sedulo notandum est, hic non agi de obligatione aliqua 
stricta ; potius sermo est de obedientia perfectionis, quam requi- 


runt prudentia ac humilitas. 

Superioribus autem minime licet quaslibet in subditos 
suos ferre poenas ; nam si ipsis tantum potestas dominativa 
competat, nequibunt nisi leviores ordinariasque imponere 
muletas. Jurisdictione vero si polleant etiam in foro externo, 
non raro graviores poterunt statuere sanctiones. Semper tamen 
in hac poenarum materia ratio erit habenda praescriptorum 
generalium sacrorum canonum (1) ac statutorum consuetudi- 
nisque variarum Religionum (2). 

Hic ergo inquirere solent auctores, utrum Valeant Superiores, 
necne, reducere aliquem religiosum choro deputatum ad'statum 
fratris conversi seu laid, saltem in poenam criminis commissi? De 
hac re satis insolita paucis dicam (3). Certum est id nullo modo a 
Superioribus fieri posse, si obstent Constitutiones vel si religiosus 
jam sit in sacris, ut docent auctores (4). Ratio est quia clericus 
major ad statum laicalcin non redigitur nisi rescriptoS. Sedis, vel 
sententia ad normam can. 214 Codicis jur., vel demum poena 
degradationis, quae nequit ferri nisi propter delictum in jure 
expressum. Religiosus vero si sit in minoribus constitutus et ante 
professionem consenserit aliquo modo in status sui mutationem, 
sicuti tempore Suarezi (5) id solebat fieri pro « classe indifferen- 
tium », jam major inde provenit Superiori potestas ; praescripta 
tamen juris sarta tecta debent conservari (6). 


(1) Codex juris canonici, 1. V, p. 2, dc poenis. 

(2) Apud Dominicanos Piior conventualis censuras ferre valebat, ut 
apparet ex Constitut. FF. Praedicatorum, Prologus, n. 27, et n. 586. 
sq. — Tamburini dicebat, « Abbates et Praelati regulares suos mona- 
chcs excommunicare pessunt » (cf. Biederlack-Fiihrich, n. 43) ; Antoine 
idem affirmare videtur (Tr. de oblig. c. 2, q. 7), sub fine. Prümmcer (Man. 
q. 564) autumat, «Praelatos regulares nequire subditos punire poena 
excommunicationis, n 

(3) Cf. Sanchez, 1. VI, c. vn, n. 79 ; Piat. I, q. 783 ; Pejska, Jus sacrum, 
|. Ill, t. IV, c. v, 3. 

(4) Cf. canonem 2305. 3 

(5) R. de Scorraille, Fr. Suarez, I, p. 46. « 

(6) « In religionibus in quibus duae sunt sodalium classes, novitiatus 
pro altera classe peractus, pro altera non valet, a (Canon 558). 

Ceteros religiosos choro deputatos posse reduci a Praelatis regu- 
laribus ad statum laicalem affirmant quidam auctores, negant alii, 
ut legere est apud Sanchez, Piat et Pejska (1 c.). Pro affirmante sen- 
tentia haec fere afferuntur argumenta : Praelati etiam graviores 
olim infligere valebant poenas, ex. gr. carceris perpetui, triremium ; 
deinde substantialis.R'eligionis status non visus est immutatus. — 
Pro sententia negante, ea sufficiebatur ratio : contractus saltem 
implicitus intervenit in professione ut religiosus qui choro depu- 
tatur, in statu clericali permaneat ; hunc autem contractum irri- 
tum facere nequit Superior (1). Quare Normae haec quoque sta- 
tuebant articulo 50 : « Post professionem non datur transitus a pri- 
ma ad alteram classem, nec viceversa. | Nec usquam a Codice juris 
can. talis Superioribus data est potestas in subditos (2). Exceptio 
quaedam potest forsitan e canone 2386 erui, in quo sermo est 
de religiosis fugitivis : « Religiosus fugitivus... cum redierit, punia- 
tur secundum Constitutiones, et si Constitutiones nihil de hoc 
caveant. Superior major pro gravitate culpae poenas infligat ». 
De religioso apostata a Religione simili quadam ratione statuit 
canon 2385 : «... Si redierit, perpetuo caret voce activa et passiva, 
ac praeterea aliis poenis pro gravitate culpae a Superioribus puniri 
debet ad normam Constitutionum. » Hisce igitur forte exceptis 
casibus, ad poenam talem sustinendam non videtur cogi posse reli- 
giosum, pisi Constitutiones aliter decernant (3). 


145. — II. Celebris tractanda nunc occurrit quaestio 
an teneatur religiosus praecipienti Superiori revelare delictum 
aliquod a se vel ab aliis commissum (4)? 

Duplici quidem modo competens Superior procedere valebit : 
vel more paterno, vel more judiciali. Attamen juridice interro- 
gare ipsi non licebit, nisi denuntiatio praecesserit et accusatio 
legitime facta, aut saltem adsit fundata suspicio ac infamia 
delinquentis. Superiori autem juridice riteque interroganti 
tenetur subditus veritatem fateri, ut docent auctores communi- 
ter cum D. Thoma (5), et ita statuit Codex juris canonici (c. 1743 
1750 sq., 1940 sqq.). Addit Rciffenstuel (6) : ut reus teneatur 


(1) Vide Navarrum citatum apud Sanchez, Piat (l. clt.) et Pejska, 
L. IV, t. VIII c. i, 1. 

(4 Irtter poenas vindicatives clericorum non recensetui in hoc genere 
nisi degradatio, ex canone 2298. 

(3) De superioribus religiosis non /alet canon 211, $ 2, quo conceditur 
Oidinariis facultas 4 decreto justa de causa lato « reducendi clericum mi- 
norem ad statum laicalem ; expresse enim sermo est de « Ordinal iis loci ». 

(4) Cf. Antonium a Sp.S. de oblig. relig. Tr. Ill, D. 6, n. 146 sqq.;de 
Alexandris, c. vi, $ 1, q. 9 ; Piat, 1. q. 317 ; Prummer, jusreg. q. 110. etc. 

(5) 2. 2. q. 69, a. 1. 

(6) L. II, t. XVIII, n. 162. 

de delicto commisso respondere, ipsi probandum est, quod 
Jam habeatur semiplena probatio. lmo ex jure hodierno 
nequit in criminalibus reus cogi ut confiteatur delictum a se 
patratum, nec possunt Superiores sub praecepto formali ab 
accusato extorquere veritatem (1) Si non praecessit delin- 
quentis infamia nec denuntiatum fuit delictum, non valebit 
superior juridice interrogare, et nullus tenetur de crimine pro- 
prio vel alieno respondere, nisi ex suo silentio grave roti commu- 
nitati immineret damnum. Communis est haec sententia doc- 
torum, ut ostendit Piat (l. c.), testimonia adhibendo Suarczii, 
Rotarü, Lezanae, Antonii a Sp. S., Donati ct aliorum. Quare 
etiamsi tunc Superior vellet cum juramento cogere subditum 
ad se vel alium prodendum, non tenebitur subditus respon- 
dere. Haec autem est ratio : Nemo in casu tenetur sc diffamare 
aut revelare alterius delictum occultum, quia Superior nequit 
juridice interrogare, nisi servetur ordo juris. 

Paterno more Si inquirat Superior, id est ad paterne tantum 
corrigendum reum, nec in rigore obligabitur delinquens ad 
manifestandum proprium suum delictum ; sed, teste Priim- 
mer (2) « fere semper multo perfectius et etiam consultius 
erit candide fateri veritatem Superiori interroganti. » Quando 
autem agitur de alieno delicto, videndum est an delinquentis 
praecesserit emendatio aut talis legitime sperari possit, vel 
non. In priore hypothesi, quamvis praecipiat Superior ut illi 
saltem tanquam patri denuntietur delinquens, non est obe- 
diendum, asserit Antonius a Sp. S. cum  Roderico, Vega, 
Navarro et pluribus aliis theologis. Secus tamen dicendum erit 
in alia hypothesi ; quia delinquens neque est emendatus neque 
probabilis emendationis spes affulget. Quare, urgente Superioris 
praecepto, tenetur subditus delictum istud ipsi tanquam patri 
revelare (3). J 

De secreto naturali et commssio (extra tamen confessionem) 
similis quaedam servanda est ratio. Ergo quando urget Superioris 
praeceptum, secretum patefacere tenebitur subditus, si aliter 


damnum eveniret monasterio, vel alii tertio vel ipsi Superiori, ex. 
er. si vitae, famae aut honoris fieret nocumentum (4). Ratio haec 


(1) Prümmer, Jus reg., q. no; Mar., q. 493.— Canon 1743, § | statuit : 
« ludici legitime interroganti partes respondere tenentur ct fateri veri- 
tatem, nisi agatur de delicto ab ipsis commisso. » 

(2) Jus regul. q. lio. 

(3) Antonius a Sp. S., 1. c. n. 155 ; Piat, I. q. 317, 2. 

(4) S. Alphonsus, Theol. mor., 1. IV, c. 1, n. 49; Antonius a Sp. S., l.c. 
n. 152. 

esse videtur : quia jam tunc obligatio manifestandi rem secretam 
de se aderit etiam absque ullo praecepto, modo de gravi agatur 
damno sive temporali sive spirituali, ut expresse docet Aquinas (1) 
cum aliis. Secus autem nullo modo obligari potest subditus ad pro- 
denda secreta, ne « ex praecepto Superioris », ut aperte declarat 
idem D. Thomas (l. c.). 


146. — III. Circa appellationem apud Superiores majores ins- 
ttuendam, notare juvat, in jure dari appellationem unam judi- 
cialem seu proprie dictam, qua de se sententia judicis inferio- 
ris ita suspenditur ut interea effectu careat, aliam vero exlra- 
judicialem, quae melius nomine recursus designatur (2). Id 
sibi proprium habet recursus, ut res controversa non in sus- 
pensive, sed saepius in dcvolutivoad majorem Superiorem defe- 
ratur (3) Quaeritur igitur hoc loco utrum possit religiosus 
appellare, annon? 

Ad rem apposite cl. Passerini, 0. P. (4), subtiliter distinguendo. 
Primo enim generale statuit principium : Appellationem esse 
prohibitam legularibus, non tamen singulis eodem | modo, 
tum cx lege et jure communi, tum ex diversis privilegiis con- 
cessis pluribus Ordinibus regularium ; tum etiam ex statutis 


regularium, et praecipue in Ordine Praedicatonim. — Postea 
exponit auctor, quomodo talis prohibitio sit intelligenda ; 
saepe enim hisce dictis refertur ab auctoribus (5) : « Pareant 


religiosi et deinde recurrant. » En explicatio Passerini : ! Con- 
siderandum est quod a correctione quantumvis rigorosa, si sit 
secundum Regulam, non potest regularis appellare, ut habetur 
cx capite : Ad nostram... Sed ubi est excessus in corrigendo, et 
infertur injustum gravamen, appellare licet. » Attamen cum 
ipsum Passerini non lateret, controversiam fervere circa natu- 
ram hujus appellationis « a correctione », ideo distinctiones 
apponere minime omisit (n. 30) : « Verum cum duplex, ait, sit 
effectus appellationis, scii, devolvere et suspendere, ubi adest 
eravamen, si regularis appellet, appellatio valet universaliter 
quantum ad devolutivum, sive gravamen sit illatum extraju- 
dicialiter, sive in judicio. »— Non autem prudens foret dicere, 
quamcumque appellationem regularium habere etiam effectum 


(1) 2. 2. q. 70, a. 1 ad 2. Citatur ipse a S. Alphonso (n. 49). 

(2) Cf. Pnunmer, Man. juris eccles., q. 522. 

(3 Cf. Ballerini-Palmieri, vol. 4, Tr. IX, c. i, n. 189 sub fine. 

(4) Tribunal rcgul. Q. 32, art. unie., n. 28 sqq. 

(5) Vide apud Bizzani, p. 379 sq. Decretum Juli 1754 ; Piiimmer, 
jus leg., q. 175. 

devolutivum ; daretur enim ansa abusibus multis, de quibus 
vehementer Concilia ac Romanae Congregationes conquesta 
sunt (1). « Tota ergo difficultas est, sic prosequitur Passerini 
(n. 31), ut videatur quando appellatio'interposita a subdito 
regulari suspendat jurisdictionem. » 

Ad id dignoscendum iterum distinguit cl. theologus, decla- 
rando excessum correctionis seu gravamen illatum a praelato 
inferiori esse aut manifestum et certum, aut incertum ct dubium 
licet probabile. Postquam deinde has distinctiones latius evol- 
verit, audacter concludit (n. 32) : « Est ergo communis senten- 
tia, quod a gravamine injusto certo et manifesto licet appellare 
quantum ad utrumque effectum, quia subditus, non tenetur 
obedire Superiori, dum manifeste contra aut supra Regulam 
indubitate praecipit, ut patet ex communi sententia Doctorum 
quos retuli (de homin. stat. q. 188, toto art. 8). Tum quia pro- 
hibitio appellationis faveret injustitiae, si iniquitatem | judicis 
manifeste 1njustam non suspenderet. Et haec suspensio in hoc 
casu est de jure naturali et divino, ex quo judici illicitum est, 
vel injustam sententiam exsequi vel ad ulteriora gravamina 
procedere. » 

Ex his et alis dictis Passerini, cui concordant Suarez 
(2), Ballerini-Palmieri, Piat, Priimmer, Vermeersch (3), etc., 
id licebit eruere, non posse a praeceptis et correctionibus 
superiorum appellari appellatione proprie dicta cum effectu 
suspensivo (4) ; ordo enim et pax domestica nimis inde turba- 
rentur. Quam ob causam antiquitus, ut constat ex Regula 
S. Columbani (5), severissime quidem prohibebatur talis appel- 
latio a religiosis facta, ipsisque 1mponebatur jejunium per dies 
50. Atvero cum enormis est ac manifestus excessus in corri- 
gendo, seu ut ait Primmer (1. c.), cum de poena agitur acerba 
vel infamante, et sententia certe est injusta, nequit auferri sub- 
sidium necessarium appellationis. Teste enim Ballerini-Palmieri 
(I. c), talis prohibitio non expediret bono communi Ordinis. 

De se igitur contra obedientiam non molitur religiosus, qui 
gravatus a suo Superiore, recurrat quaerelae causa ad altiorem 


Superiorem, scilicet ut refert Lezana (n. 34), a Priore ad Provin- 
cialem et sic porro ; quia potestas minoris Superioris est subordi- 


Decisio S. Congieg. Ep. et Regul. 6 Julii 1784 (apud Prümmer.l.c.), 
Iy. VIII, 1. II, C. XI. 

(3) I, n. 298 : nota bene. E 

(4) Cf. Vivès y Tuto. Cornp. juris can. n. 1358, nota 1. 

(5) Lanx, der hl. Kolumban, p. 69. 

f 
nata majori illique subjecta. Sed duo semper consideranda erunt, si 
fiat recursus: a) Causa adesse debebit proportionata. — b) Recursu 
interposito, interim rem jussam generatim oportebit praestare, 1MO 
a religioso sustinenda erit poena imposita, exceptis his in casibus 
de quibus modo abunde egimus. 


CAPUT III 


De iis in quibus differunt virtus et votum obedientiae. 


147.— Non indecoro licebit hocce statuere principium circa 
ambitum virtutis et voti obedientiae (1) : Si utriusque ad invi- 
cem instituatur comparatio, perspicietur virtus obedientiae 
religiosae se extendere ad plura quam votum. Ea quoque 
suarezii est doctrina (2) : « Latius enim, ait, patet materia virtu- 
tis quam voti, non enim vovet homo servare omnia praecepta 
naturalia vel positiva, divina vel humana, sed solum obedire 
praeceptis talium Praelatorum, et ideo plures actus, praeser- 
tim internos, potest elicere propria virtus obedientiae, quam 
sint per votum promissi. » Sed recte haec sunt intelligenda ; 
quare olim cautius statuerant Nonnae (3), ut distinctis capi- 
tum inscriptionibus discriminis ratio haberetur inter virtu- 
tem et votum. De qua distinctione sermo non amplius occurrit 
in nova Normarum editione, propter amandationem secundae 
sectionis ; hic vero, sub fine operis, quaedam sunt declaranda 
circa totam illam quaestionem. Majoris perspicuitatis gratia, 
tractabimus primo loco de dissimilitudine virtutis et voti quoad 
interna, deinde quoad magis extera, et tertio dicemus speciali 
modo de merito ct exercitatione utriusque ; inde triplex habetur 


articulus. 


Articulus Ll. 
De dissimilitudine quoad interna. 


Novimus ab Aquinate discerni obedientiam in aliquam 
materialem vel generalem, et in aliquam formalem vel specialem. 
Prior concurrit cum actibus omnium aliarum virtutum, ut in 


(3) N. no et Caput xn. 

prima parte ostendimus ; sed ipsa non specialis est aliqua virtus 
nisi accedat id quod formale est in obedientia. Requiritur 
nempe, ut optime advertit Angelicus (1), « quod impleat ali- 
quis actum justitiae vel alterius virtutis, intendens implere 
praeceptum ». Inde conclude : virtutis obedientiae actus qua- 
tenus est specialis ac distinctus ab actibus ceterarum virtutum, 
se referre debebit ad rationem praecepti per intentionem for- 
malem agentis ; nam si respiciat tantum exsecutionem « cujus- 
cumque quod potest cadere sub praecepto ex alia intentione », 
ut verbis Magistri utar, non erit proprius actus obedientiae. 
Scimus praeterea votum religiosae obedientiae promissionem 
esse factam implendi praecepta stricta legitimi Superioris circa 
regularem vitam. Ulterius tamen hic inquirimus, utrum pro 
inplendo tali voto necessarius sit actus formalis obedientiae a 
religioso eliciendus, an potius sufficiat exsecutio mere externa 
rei praeceptae, ex qualibet intentione peracta? 

Juvat autem distinguere inter ea quae ex parte intentionis et 
internae submissionis requirit votum obedientiae, ct ea quae 
expostulat virtus homonyma. 


I. — Ad votum obedientiae religiosae servandum juridice 
seu in foro canonico externo, requiritur ct sufficit mera rei 
praeceptae exsecutio, quanquam haec nonnisi materialis sit, 
ac proveniat ex metu poenarum vel intentione perversa. In 
externo enim foro nuda praecepti exsecutio praesumitur tan- 
quam legitima impletio voti obedientiae ; quare sufficit ea 
ad effugiendas quascumque juridicas poenas. Hoc igitur 
sensu et non alio intelligendi sunt auctores, qui affirmant 
externam rei praeceptàe exsecutionem sufficere ad id ut 
votum obedientiae non laedatur, nempe Juridice. Ratio 
autem perspicitur esse, quia de internis non judicat praetor, 
uti aiunt. Amotum enim obedientiae religiosae se habet per 
modum aliorum praeceptorum humanorum, asserit Lczana (2) 
cum Suarezio et Lcssio ; sed hoc tantum valet, si rem Juridice 
consideremus. Aliter dicendum erit de toro interno seu conscien- 
tiae ; votum enim laedi poterit, quamvis materialiter res man- 
data exsecutioni detur (3). Re quidem vera, si positive 1ntendat 
religiosus, urgente praecepto, nolle se voto satisfacere, tunc 


(1) 2. 2. q. 104, a. 2 ad 1. 

(2) I, c. iv, n. 6 ; ipse citat Suareziuni et Lessium. 

(3) Cf. Marc-Gestcrmann, I, n. 212 sub fine ; S. Alphonsus id insinuat 
(L. IV, n. 176, D). 

violat illud, quamvis materialiter jussa efficiat. Etenim. votum 
est promissio pertinens ad voluntatem propriam, quare si 
expresse vult religiosus huic promissioni non satisfacere, 
reapse in foro interno non satisfaciet, peccabitque contra 
votum (1). Eodem fere modo contra votum aget religiosus iste, 
qui interius absolute actus desiderat quibus obedientia Supe- 
rioribus stricte debita externe detrectetur (2) ; aut qui interne 
sibi proponit obedientiam externam legitimo Superiori debitam 
recusandi data occasione et urgente praecepto. Itaque refert 
Antoine, S. J. (3), hanc fuisse sub Innocentio XI damnatam pro- 
positionem Michaelis de Molinos : Praepositis obediendum est 
in exteriore, et latitudo voti obedientiae religiosorum tan- 
tummodo exterius pertingit. 

Non tamen videtur ad voti impletionem necessarium, ut 
actus positus a religioso sit etiam ex parte intentionis virtuo- 
sus. Juxta Suarezium (4) sufficit voluntas implendi quod jube- 
tur, etiamsi alioquin voluntas illa sit ex quocumque imper- 
fecto motivo, vel etiam peccaminoso, quia res promissa sol- 
vitur, ait, et id satis erit ad votum. Nec ullo modo requiritur 
ut subditus, dum obedit, attendat ad motivum formale obe- 
dientiae ; sufficit vero ut simpliciter obediat (5). Assertionem 
hanc sic probant auctores : Non promittit religiosus obedire 
Deo et Praelato propter Deum ex motivo aliquo speciali et 
determinato ad ipsum votum pertinente, sed spondet se eo 
modo submittendi quo subjectio stricto sensu a Superiore 
exigitur ; haec autem ab ipso non expostulatur ex motivo 
speciali ac determinato. Ultro tamen conceditur, specialem 
illam intentionem obediendi ex motivo formali, optimam esse 
multumque conferre ad perfectionem actus, et ideo valde 
eam commendant theologi (6). 


148. — II. — Circa virtutem solani obedientiae si jam inqui- 
ramus, certum est etiam dari speciem aliquam obedientiae quae 


(1) Marc-Gestermann (I. c.) ait de « voto, promissione, donatione... 
Hic omnia a voluntate promittentis pendent. » 

(2) Priimmer (Manuale, q. 222) dicit hanc doctrinam proponi a Sua- 
rezio, Passerini ct multis aliis. 

(3) I de oblig., c. Il, q. 7. — ' 

(4) Tr. X, 1. IV, c. XIV. n. 6. 

(5) Lezana, |. c. n. 6 ; Piat, 1, q. 324, qui citat Sanchez, Passerini, 
Pellizzarium, Rotarium, Donatum, Antoniuir a Sp. S. et alios ; Prfun- 
nier, Manuale, q. 231, 4. 

(6 Primmer, Manuale, l. c. 

« canonica obedientia » vocatur et quae magis ad forum 
externum ecclesiasticum pertinet. Ex hac igitur parte, nuda rei 
exsecutio sufficiens reputabitur, ita ut effugiat quis poenas 
forte statutas contra inobedientes, et dicatur non infregisse 
praeceptum ecclesiasticum ; quare hoc casu, quidquid de interno 
sit assensu, nequit ulla adversus cum moveri actio, ut docent 
canonistae communiter (1). 

Atvero actu solo externo nequaquam efficitur virtus obedien- 
tiae necessariae. De substantia enim hujus est voluntas ali- 
qua, ut apprime declarat Suarez (2), et ea non tantum ad 
perfectionem actus sed etiam ad ejus necessitatem pertinet. 
Quod deinde latius ostendit idem theologus, statuendo «obe- 
dientiam dicere moralem actum et humanum, ac de se studio- 
sum », quare repugnans videtur esse ut sit sine voluntate. 
Omnis enim actus hominis proxime a voluntate id habet ut 
dici possit moralis et humanus (3). Juxta Suarez duo adhuc 
distinguere nobis oportebit in actu obediendi : nempe primo 
substantiam ipsius actus, ut est labor quidam determinatus qui 
debet praestari et sic porro ; secundo ordinem ad voluntatem 
superioris, scilicet quod sit praeceptus. «Jamvero, asserit cl. 
auctor, ad substantiam obedientiae non satis est quod talis 
actus a voluntate procedat quoad substantiam suam (nempe 
ut praestetur v. gr. materialis labor) ;scd etiam quatenus sub- 
stat Superioris voluntati » (4). Exinde licebit eruere, hunc ipsum 
voluntatis motum in rem injunctam tanquam in objectum mate- 
riale, scilicet, ut addit Suarez (5), « secundum propriam latio- 
nem ejus, quae solet appellari a philosophis ratio formalis 
quae », omnino esse necessarium, si velit subditus immunis 
fieri a peccato. Quocirca religiosus iste qui, urgente legitimo 
praecepto, murmurat in corde voluntatem suam non submit- 
tendo interius, imo quasi interne protestando se coacte tantum 
morem gerere jussioni, is utique peccabit, quamvis exterius 
impleat praeceptum (6). Ad rem S. Alphonsus (7) : « Si quis quasi 
repugnans ac murmurans, ait, obedit, culpam potius admittit 


(1) Cf. Dictionnaire de Droit canonique, obéissacce. 

(2) Tr. X, 1. IV, c. xiv, n. 2 sq. 

(3) Vide Donat, Summa philos, christ, vol. 7, n. 114. 

(4) Cf. Ami du Clergé, an. 1913, p. 281 : Lexikon der Pádagogik, 
B. 2, S. 196. 

(5) L. c. n. 3. 

(6) Ferrari, n. 71 ; Marc-Gestermann, n. 2168 ; P. Mouton, II, p. 407 ; 
Thévenot, n. 292. 

(7) Vera Sposa, c. vu, $ 5, n. 5. jl 

quant actum virtutis obedientiae, Dicit enim D. Bernardus : 
si coeperis dijudicare praelatum, si murmuras in corde, etiamsi 
exterius impleas, non est virtus, sed velamentum malitiae. 
Quare qui murmuras dum tibi impositum fuerit aliquod prae- 
ceptum, etsi jussa facias, non virtutis opus perfecisti, sed 
velamen super tuam malitiam extendisti... et reapse peccasti 
respuendo obedientiam in corde tuo (1). » 

Peccatum hoc in genere non erit nisi peccatum veniale, 
teste Marc-Gestermann (n. 2168, 2) ; nisi fallor, poterit pecca- 
tum quoque lethalc fieri propter iram, superbiam gravem aut 
propter periculum proximum votum infringendi in re graviori 
auctoritatemve Superiorum formaliter contemnendi. Quae a 
sanctis Patribus Religionumque institutoribus severius hac 
de re dicta fuerunt, potiori jure intelligenda sunt de externa 
murmuratione cum fratrum scandalo habita (2). 

Ad specialem demum virtutem obedientiae exercendam, 
oportebit ut subditi voluntas in actum, quatenus a Superiore 
fuerit 1njunctum, feratur tanquam in proprium motivum ; 
intendere enim debet impletionem praecepti (3), secus non actus 
proprius et specificus obedientiae exercebitur. Quanquam igitur 
ad actum virtutis specialis obedientiae requiratur ut pareat 
quis jussioni Superioris ex formali motivo subjectionis, tamen 
nullatenus culpae arguendus erit, si motivum hoc negligat. 


Articulus Il. 


De dissimilitudine. virtutis a voto quoad magis extera. 


149. — Si demum de actibus magis externis nunc inquiramus, 
aestimabimus cum S. Alphonse (l. IV, n. 46 ; Homo Ap. 13, 17) 
in violatnone voti obedientiae religiosae probabilius duplicem 
contineri malitiam specie distinctam : unam contra religionis 
virtutem ratione voti quod laeditur, alteram contra virtutem 
specialem obedientiae, ratione subjectionis debitae violatae ; 
siquidem parere teneatur religiosus legitimo suo Superiori evi 


(1) « In verità pecchi disprezzando queU"'ubbidienza nel tuo cuoie.» 

(2) Cf. c. 71 Regulae S. Benedicti (Migne, P. 1. CHI. p. 824) :« Alienus 
sit a fratrum unitate qui murmurat, et opus ejus abjiciatur. » — In 
Regula S. Columbani (c. 1) legimus : a Si quis xeio murmuraverit, et ipse 
tanquam non cx voto obediens, inobediens putandus est. Idcirco opus 
ejus abjiciatur, donec illius bona voluntas cognoscatur. » 

(3) « Intendens implere praeceptum ». ait S. Thomas, 2. 2. q. 104» a. 
2 ad i ; vide quoque Suarezium, 1. c. r. 3. 

traditionis et promissionis factae in professione. Nonnunquam 
aliae quoque subjungi possunt malitiae, puta si usus fuerit Supe- 
rior potestate jurisdictionis ; tunc enim propter transgressionem 
praecepti stricti addetur peccatum contra eam virtutem intra 
cujus speciem actus imperatus versabitur. Item speciale pecca- 
tum occurrere poterit, si scandalum detur fratribus aut extra- 
neis, et sic porro. 

Omnes autem theologi facile concedunt, specialem adesse 
malitiam adversus virtutem religionis, si laedatur votum ; 
minime vero constat utrum sit peccatum sacrilegii proprie 
dicti seu in sensu stricto. Opinionum diversitatem hisce verbis 
refert S. Alphonsus (1. III, c. n, n. 47) : « An violatio voti sit 
sacrilegium? — Negant Tamburinius cum Suarez et Palaus : 
dicunt enim esse peccatum perfidiae, seu contra fidelitatem 
Deo debitam ; ut Croix cum Tamburinio. Affirmat vero S. 
Thomas (1), et sequuntur Salmanticenses. » Juxta Prümmer, 
idipsum asserit quoque Caietanus, dicens laesionem cujuslibet 
veri voti esse verum sacrilegium : quia res voto promissa fit 
sacra. Deinde tamen addit Prümmer (2), communem senten- 
tiam in partes ire negantes, et concludit « hanc controversiam 
esse litem de nomine. Sive enim laesio voti cujuslibet dica- 
tur sacrilegium, sive non, semper adest laesio virtutis religio- 
nis, eaque gravis aut levis secundum gravitatem materiae et 
intentionem voventis. » Auctores vero frequentissime voce : 
sacrilegii, utuuntur, cum agunt de voti obedicntiae viola- 
tone ; aut etiam simplicius aiunt, transgressionem hujus voti 
esse sacrilegam (3). 

Alia deinde inest malitia, quae mihi videtur esse contra 
specialem obedicntiae virtutem, ut in prima parte (c. III, a. 1) 
innuebam. Non injucunde hac in re statuit Toumcly (4), 
« eum qui praeceptum Superioris... transgreditur, duplex spe- 
cie peccatum committere, aliud quidem contra votum Deo 
factum, alud contra obedientiam quam Superiori debet. 
Ratio est, quia Superiori debetur obedientia non solum ratione 
voti Deo facti, sed etiam ratione traditionis, qua inferior 
suam eidem personam commisit, quae quidem traditio etiam 


(1) In 2. 2. q. 99, a. 3 ad 3 agit Angelicus de violatione veti castitatis 
et continentiae : etiam alus in locis idem affirmat. Cf. Gaudé, vol. 1, 
p: 395. 47. a- 

(2) Theol. mor.. IL, n. 403. 

(3) Apud S.AJphonsum, 1. IV, n.41 ; Billuart.de statu rel.D. 1,a.6,etc. 


(4) Cont. 5, de statu et oblig. rei., c. 11, a. 3, q. 4, 

independenter a voto subsisteret. » Hanc igitur sententiam 
admittit S. Alphonsus, eamque probabiliorem habet cum 
Caietano, Billuart, de Lugo, Lessio, Salmantic. et pluribus 
egregiis auctoribus antiquis et recentibus (1). Alii tamen scrip- 
tores, ut Suarez Schmalzgrueber, Antonius a Sp. S., Ballerini- 
Palmieri (2).., putant hoc aliud peccatum esse contra justi- 
tiam commutativam ratione contractus violati. Tandem ipse 
Suarez (3), cui adhaerent Piat (4), Ballerini-Palmieri (5), Ver- 
meersch (6) et Bastien (7) declarat « illam obligationem 
quae oritur ex professione ac voto obcdientiae, per modum 
unius reputari, eo quod tam votum quam traditio principaliter 
Deo fiat ». Sed ratio non perspicitur esse sufficiens. Religiosus 
enim status universe servitio Dei deputatur, ita quidem ut 
teste Vermeersch (I, n. 1), religiosi recte haberi possint tanquam 
« viri Dei » et famulatui divino penitus addicti. Inde tamen ne 
concludas, causam religiosam hujus addictionis id efficere 
ut malitiae reatus qui in prava religiosorum actione repentur, 
per modum unius reputentur, quoties simul laesio adsit vir- 
tutis religionis. Quo igitur jure alia valebit conclusio, quando 
agitur de violatione voti obedientiae? Nonne debitum obedien- 
tiac ex promissione traditioneque humana revera diversum 
est ab illo quod exsurgit ex promissione soli Deo in specialem 
sui honorem ac cultum facta? Nec utriusque ratio eadem per- 
spicitur esse, cum promissio humana superaddatur obliga- 
tioni naturali subjectionis erga praepositos. Ergo non immerito 
contendit S. Alphonsus, duplicem in violatione obcdientiae 
religiosae inveniri malitiam specie distinctam ; opposita vero 
sententia non ipsi visa est vere probabilis (8). 

Dicit quidem Vermeersch (9), sermonem esse apud S. Alphon- 
sum de virtute obedicntiae, non quatenus haec specialis est virtus 
sed quatenus re eadem est ac humilitas. Parum convincit talis 
interpretatio doctrinae alphonsianae; ex toto enim contextu liquide 


(1) Craisson, des communautés relig., n. 500: Manuale, II, n. 2501 ; 
Mare, n. 2166 ; Biederlack, n. 125, etc. 
(2) Cf. in prima parte, 1. c. 


(3) 


(4) I. q. 3?7- 
(5) Vol. 4. tr. IX. 165 sq. 
(6) I, n. 299. 


(7) N. 271, roto 4. 
sS) Marc-Gestermaun, I. n. 109, 6 : de modo quo S. Alphonsus enun- 


tiat suas sententias. 
(9) L n. 299, 2. 

apparet, hic de propria virtute obedientiae agi, quae sane diversa 
reputanda erit ab humilitate, si consideremus humilitatem sub 
ratione sua formali. Nec rationes desunt, cur specialis obedientiae 
virtus hic laedi aestimetur. Etenim vi ipsius praecepti expresse 
subdito impositi, manifestat Superior se facultate praecipiendi uti 
sensu vero ac proprio. Religiosus igitur professus, detrectando 
obedientiam, eo ipso et in actu ostendit se parvi ducere exercitium 
potestatis Superioris ; quare actualiter contemnit praeceptum 
legitimum, contemptu saltem imperfecto sed formali, ut in prima 
parte (c. 1, a. 2) diximus. Talis vero praecepti stricti violatio suffi- 
cit ad inducendam malitiam inobedientiac sensu speciali, prout 
apparet ex tradita doctrina D. Thomae, Caietani, Billuart, et alio- 
rum, quidquid aliqui auctores minoris splendoris in. contrarium 
dicere videantur (1). 


150. — Recensitis malitiis poterunt quidem, sed per accidens 
tantum, plurcs aliae malitiae se adjungere, propter scandalum, 
inflaüonem superbiae, crimen odii, etc. — Deinde si jurisdic- 
fione utatur Superior in praecipiendo, puta si comminetur 
poenam censurae aut aliam graviorem, tunc, supposito peccato 
sacrilegii et inobedientiac, tertia se addet malitia adversus 
eam virtutem ad quam actus per se pertinet : contra tempe- 
rantiam, caritatem, castitatem et sic porro. Jurisdictio enim 
non secus ac lex, id habet sibi proprium, ut actum aliquem 
constituat in ea specie virtutis ad quam is materialiter se 
referre dicitur. Generatim praeceptum sub tali ratione imposi- 
tum multo gravius erit. 

Censent autem Vermeersch (2) et Bastien (3) violari quoque 
virtutem humilitatis per inobedientiam, sed hoc minus constat. 
Sane verum est, superbiae quamdam notam inesse cuilibet 
peccato, quemadmodum diximus inveniri contemptum ali- 
quem generalem seu materialem in quavis culpa ; sed inde non 
exsurgit specialis quaedam malitia. Quare valet adagium 
absque necessitate non sunt multiplicanda peccata. Virtus 
autem specialis humilitatis si quando laeditur, per accidens 
id fieri aestimandum est. 


151. — Malitia peccati inobedientiac in se sumptae, parti- 
bus potentialibus justitiae adversatur, et de se minor est mali- 
tia sacrilegii. Virtutem eam solam violat religiosus etiam plu- 


(1) Cf. v. gr. Antonium a Sp. S., « Directorium Confessariorum ». 
T. II, de sacramento poenitentiae, Tr. V, d. 8, n. 400. 

(2) L, n. 299. 

(3) N. 271. 

ribus in adjunctis ubi illius obligatio perspicitur urgere absque 
voti necessitate. Sic in communibus legibus, sive hae ab auc- 
toritate eccelsiastica emanent, sive proveniant a potestate civili 
legitima. Religiosus enim, haud secus ac fideles saeculares, 
ad obedientiam ipsis praestandam tenebitur, nisi in quibusdam 
sit exemptus. Idcirco, contemnendo actualiter talia praescripta, 
absque dubio peccabit contra virtutem obedientiae etiam 
absque malitia sacrilegii. Religiosi deinde violantes ordina- 
tiones ac statuta Regulae, quae nullum contineant strictum 
praeceptum et tamen sub culpa veniali obligent (1), peccant ; 
sed non erit de se nec necessario contra votum, nisi absolute ab 
ipsis contemnatur Regula. Peccatum istud contra illam tunc 
erit virtutem, ad cujus speciem actus ipse pertinebit ; eadem 
enim fere ratione ac statutum legis obligabit hoc in casu Re- 
gula. 


152. — Tandem erga « officiales seu superiores subalternos 
inferioresque vicarios » uti passim a variis auctoribus 
nuncupantur (2) non tenentur religiosi ad obedientiam vi 
voti praestandam, nisi speciali modo officiales delegentur a 
Superioribus competentibus juxta Constitutiones et probatum 
usum (3) Porro affirmant scriptores, obtemperandum esse 
ex virtute obedientiae jussis talium officialium in iis quae 
pertinent ad officium illorum ; sed valde disputatur inter eos, 
an de obedientia necessaria agatur vel de -perfecta tantum, 
an culpa adsit in transgressione sive mortalis sive venialis vel 
solum poena sit subeunda ; an potestas competat ipsis per par- 
ücipationem auctoritatis Superiorum localium, vel unice ex 
dispositione Regulae? 

Ut ex ordine procedam in hac re satis intricata, dicam 
primo, officiales aliquorum Ordinum ab ipso institui Abbate, 
ct cos per se nullam aliam habere jurisdictionem nec aliam 
administrativam potestatem, nisi quam Abbas delegando 
cis concesserit. Ita de Benedictinis aperte declarat Molitor, O. 
S. B., Abbas S. Joseph in Guestfalia (4) ; rationemque hanc 


(1) Vide S. Thomam, 2. 2. q. 186, a. 9 ad 1, ct aliis locis ut mox dice- 
mus. 

(2) Ci. Suarez, Tr. VII, 1. X, c. xi, n. 19 ; de Alexandns, Conf. monial, 
c. Xi, $ 2 sqq. ; Craisson, Man. II, n. 3017, des communautés relig. 
n. 89 sq., Molitor, n. 415. 4S5 sqq. Vermeersch, I, n. 411. 

(3) Suarez, 1. c. n. 18 ; Ferrari, n. 71 ; Vermeersch. I, n. 290. 

(4) N. 415, 486. 

adducit : omnis ordinatio monasterii. penes Abbatem est. 
Concordat, uti referunt, ipsa S. Benedicti Regula (c. XLix) : 
« Cum voluntate Abbatis omnia agenda sunt » ; et (c. xli) : 
«Abbas omnia temperet atque disponat » (1). Exin concluditur, 
officialium jussiones his in Religionibus eam solani habere 
vim, quam tribuit eis auctoritas Abbatis juxta institutionis 
tenorem aut receptam consuetudinem. Quid ergo valeant, ipsi 
judicabunt ; recte tamen notat Suarez, « non esse bonum ut 
multiplicentur praecepta sine necessitate ». 

In plerisque autem Religionibus non ita res se habet. Insti- 
tuuntur enim officiales vi ipsius Regulae, ac eorum potestas 
plerumque etiam in minimis a Constitutionibus aut statutis 
circumscribitur. Nominatio illorum utique ad Superiorem 
et ad Capitulum pertinebit. 


Sed quid tunc de obligatione quam horum officialium jussa impo- 
nunt? Pellizzarius (2) et de Alexandrie (3) censent eam posse usque 
ad lethalem pertingere culpam si res praecepta sit ex objecto gra- 
vis, et « modus illam praecipiendi indicet intentionem praecipientis 
esse obligare sub culpa gravi » (4). Uterque tamen omne peccatum 
contra votum excludi volunt et de solis praeceptis « Vicariae monas- 
terii seu subpriorissae » agunt. Ratio: quia ipsi competit, aiunt, 
potestas civilis et politica. Gautrelet (5) vocat potestatem quorum- 
cumque officialium « dominativam », ac videtur contendere, prae- 
scripta eorum sub peccato directe obligare, quin tamen ad votum 
pertingant. E contra affirmat Pejska (6) : «Officiales sunt, qui nec 
jurisdictionem nec dominativam potestatem possident... » Caute 
ad rem Suarez (7) : « Quamvis, sic ille, hujusmodi officiales possint 
simpliciter ordinare aut praecipere absque propria obligatione in 
conscientia, non tamen directe imponere hanc obligationem in vir- 
tute voti. Et ideo votum obedientiae proprie non respicit hujus- 
modi personas, quanquam postea virtus obedientiae inclinet ad 
obtemperandum illis juxta superius dicta. » Ex his autem Suarezii 
verbis concludit Craisson (8), officiales generatim non gaudere facul- 
tate obligandi in conscientia. Gury (9) dicit: « Obediendum est non 
tantum superioribus ipsis majoribus, sed omnibus etiam inferio- 


(1) Molitor, n. 414. 
(2) De monialibus, c. iv, s. 3, q. 9. 
(3) Conf. monial., c. xt, $ 2, q. 2. 


(4) Pellizzarius addit : « Ita docti neoterici a me consulti » (l. c.) 
(5) Traité de létat religieux, II. p. 30, 34, uti citatur a Craisson. 
Manuale, II, n. 3017, des communautés rei. n. 89. | 


(6) Jus sacrum, p. 302. 

(7) Tr. VII, 1. 10, c. xi, n. 19. 

(8 Des communautés religieuses, n. 89 sq, 92. 
(9) Compendium, II, n. 172. 

ribus, seu ministris, vel praepositis ex ipsorum parte praecipienti- 
bus, cum tunc sit eadem auctoritas quae mandatum injungat. ) In 
subjecta aliqua nota asserit Ballerini, haec verba Gury intelligenda 
esse de sola virtute obedientiae, non autem -pertifiere ad ipsum 
votum (1). Idem clarius explicat P. Mouton (2), dum plura exempla 
ex aliqua Regula adducit, quae Jubet ut fratres laici pareant oeco- 
nomo seu ministro conventus, et missionarii, n praeposito laborum 
apostolicorum ». Censet autem, non inveniri ullam culpam contra 
votum in inobedientia erga hos officiales, sed potius peccatum 
adesse contra virtutem obedientiae. — Ratione quadam generali 
asserunt Meynard (3) et Aertnys-Damen (4) religiosos teneri ex 
virtute obedientiae ad servanda mandata officialium, quia hoc exi- 
git bonus ordo familiae religiosae. Subdit Aertnys-Damen (l. c., 
n. 1212), obedientiam necessariam eam essequae ad votum pertinet, 
votum autem non se extendere ad jussiones officialium. Vcrmeersch 
tandem hanc tradit normam (5) : « Usus potius est ut iis qui non 
praesunt domui non sit stricte ex voto obtemperandum. Eorum 
tamen jussiones qui Superiores esse possunt, rationem imitabuntur 
regularum quae per se non obligant sub peccato. » 


Pro explorato autem habemus, officialium auctoritatem in 
casu a Regula seu Constitutiqnibus provenire. Agedum, variis 
modis variae obligant Regulae. Porro nulla jam remanebit 
hujus quaestionis difficultas, si Regula aliqua declaret quaenam 
sit pro religiosis necessitas obtemperandi jussis officialium. 
Silente Regula, accipiendus erit usus certus ac legitimus ; eo 
autem deficiente, videndum est quomodo in genere Regulae 
obligent. Jamvero saepius Regulae, praesertim modernae (b), 
non obligabunt nisi sub poena, et tunc quidem haud majorem 
inessc vim jussis officialium non negamus. Auctoritatem enim, 
ut diximus, habent hi officiales a Regula, nec ipsi sunt caput 
communitatis. 

sed quando Regula, ut nonnunquam fit, obligationem impo- 
nit sub peccato, strictior etiam poterit esse necessitas parendi 
mandats officialium ; attamen ut reatus culpae gravis incur- 
ratur, debet expresse id per Regulam statui in speciali aliquo 


(1) Cf. apud Craisson, 1. c. n. 91. 

(2) II, p. 407. 

(3) IL, n. 207. 

(4) L n. 1211, III. 

(5) I. n. 290. In recenti «Epitome juris can. » I, n. 595, 3, scribit : 
« Veium usus potius habet ut praesente saltem Superiore domus, huic 
soli (vel maiori) sit ex voto obtemperandum. In subordinate tamen offi- 
ciali contemni possit auctoritas ipsius Superioris, ac sic votum violari. A 

(6) Cf. Normarum articulum 320. 

casu. Ratio : quia Regula ipsa de se non obligabit sub mortali, 
quamvis materia sit gravis, nisi tanta obligatio diserte induca- 
tur. Vigente itaque tali Regula, verae jussiones officialium 
necessitatem quidem obediendi generare poterunt, sed solum 
ex virtute obcdientiae atque sub levi ; quae sententia satis 
concordat cum dictis P. Marc-Gestermann (1) : « Peccat vero, 
ait, plerumque leviter contra virtutem, quando renuit obe- 
dire Superioribus inferioris gradus, penes quos non est potestas 
praecipiendi ex voto. » Praerequiritur sane jussio proprie 
dicta de rebus ad officium eorum pertinentibus. 


Articulus lll. 


De merito et exercitatione voti et virtutis obedientiae. 


153. — Notissima sunt gravia illa Angelici verba : « Nullus 
obligatur ad impossibile ; et ideo si tot praecepta praelatus 
aliquis ingerat seu injungat, quod subditus ea implere non 
possit, excusatur a peccato ; et ideo praelati abstinere debent 
a multitudine praeceptorum» (2)-. S. quoque Alphonsus in epis- 
tola ad Venerabilem Sportclli C. SS. R., qui factus erat praeses 
Capituli Generalis suae Congregationis, haec notaverat : « Mul- 
titudo enim decretorum ruina esset Congregationis » (3). Idem 
sapiebat Divus 7gnatius, cum statueret in quinto capite sextae 
partis Constitutionum Societatis Jesu, « nullas Constitutiones, 
Declarationes vel ordinem ullum vivendi, posse obligationem 
ad peccatum mortale vel veniale inducere nisi Superior ea in 
nomine D. N. Jesu Christi, etc. juberet : quod in rebus vel per- 
sonis illis in quibus judicabitur, quod ad particulare uniuscu- 
Jusque, vel ad universale bonum multum conveniunt, fieri 
potuit : et loco timoris offensae, succedat amor et desiderium 
omnis perfectionis. » Severius demum prohibuerant Normae, 
ne saepius, imprudentius ac sine causa gravi praeceptum for- 
male daretur ; imo haec statuebant in art. 137 : « Superiorissae 
locales, praesertim parvarum domorum, ab imponendis forma- 
libus praeceptis se abstineant ». Idem affirmandum de Supe- 
rioribus religiosis ; raro igitur continget ut praecepta stricta 
imponantur a Superioribus, sicque debitum voti expetatur. 


(1) IL, r. 2168. 

(2) 2. 2. q. 105. a. I ad 3. 4 

(3) Corrisp. gener, n. 75. Traduction Dumorticr, I. p. 143 : « Car la 
multiplicité des déciets serait à son tour la ruine de la Congrégation. » 

Scimus tamen exercitium hujus voti esse omnium nobilissimum 
ac praestantissimum, fidamque voti custodiam mirificis ditari 
coelestium bonorum thesauris necnon copiosis gratiarum aug- 
mentis. Idcirco quam maxime interest ut religiosi saepius 
meritum saluberrimae hujus exercitationis sibi comparent, qua 
dona superna affatim obvenient sibi. Triplex autem erit sectio 
ultimi istius articuli, prout scilicet inquirimus vel de merito 
voti vel de merito virtutis, vel de peculiari quadam obe- 
dientiae exercitatione. Accedit tandem summarium aliquod 
doctrinae S. Alphonsi circa votum et virtutem obedientiae. 


$ 1. De ratione acquirendi meritum voti. 


154. —Non una ratione haberi poterit in vita religiosa meri- 
tum voti obedientiae, et summopere laudandus est ille perfec- 
tionis studiosus, qui eo tendere non cessat ut frequentius 
particeps fiat tanti meriti vel effective vel saltem affective. 
Inde tamen non licebit eruere, id Superioribus quoque cordi 
esse debere ut saepius vi voti aliquid subditis jubeant, ne hi 
priventur merito virtutis religionis. Unanimi enim ore oppo- 
sitam agendi rationem commendant scriptores (1), ne subdi- 
torum mentibus per talia praecepta nimiae anxietates et per- 
turbationes ingerantur, indeque maximum enascatur offensae 
Dei periculum ac denique detrimentum observantiae. Quare 
magis proderit spiritus amoris ac suavitatis quam timoris, ita 
ut animus religiosus quasi sponte sub influxu gratiae convolet 
ad exercitium virtutum perfectionisque studium (2). Effective 
autem tunc religiosi ex voto operabuntur et hujusmodi meri- 
tum directe acquirent, quando propter motivum virtutis 
morem gerunt alicui praecepto stricto legitime ipsis juxta 
Regulam imposito. « Neque, sic ait Suarez (3), hic habet locum 
anticipatio per quam dici potest religiosus praevenire prae- 
ceptum, contentus sola voluntate Superioris, quia haec anti- 
cipatio... etiam excludit substantialem materiam voti, et ideo 
non admittit proprium actum voti in exercitio seu effectu, ut 
sic dicam.» Hanc quoque rationem proponit idem auctor: ubi 
non intervenit obligatio voti, non potest haberi peculiaris 
illa honestas quae est in observatione voti, cum haec duo sint 


(1) Mcynard, II, n. 201 : Vermeersch, I, n. 300 ; Thcvenot. n. 283, 
(2) Cf. Suarez, Tr. X. I. IV, c. xiv, n. 9 ; Vermeersch, 1. c. 
(3) L. c. n. 7. 

correlativa, et unum sine alio nequeat poni. Nonne ob hanc 

forte causam solebat S. Francisais Xaverius crebrius impo- 

nere formalia praecepta, ut fervidiores religiosi possint effec- 
tive sibi comparare meritum voti? 

Sed nimis rigida videtur esse modo exposita sententia ; 
quare et ipse Suarez eam temperat, statim  subjungendo, 
« illud meritum suppleri posse per voluntatem obedientis, tum 
propter magis liberam et spontaneam voluntatem, quae osten- 
ditur praeveniendo praeceptum, tum propter intentionem et 
praeparationem animi ad idem libentius exsequendum, si 
adjungeretur praeceptum ; tum denique quia etiam... potest 
fieri ex religione in cultum Dei ; imo etiam ex intentione operan- 
tis referri potest ad observationem voti, atque ita ejus hones- 
tatem participare, quatenus in his etiam non praeceptis obe- 
dire vult, ut longissime distet a transgressione voti et ad ejus 
perfectissimam observantiam assuescat. » 

Idcirco melius adhuc dicemus cum Meynard (1) citante 
Passcrini (2) ac Sylvium (3), cum Vermeersch (4) et alis theo- 
logis, meritum voti « reduplicative talis » posse acquiri, quam- 
vis non stricte praecipiat Superior, dummodo votum revera 
causa Sit actus subjectionis a parte religiosi ; in eo enim pera- 
gendo tunc quasi tacite agnoscitur et confirmatur votum. 
sane quidem non parum interest, ut saepe religiosi sodales 
ejusmodi eliciant actus, quibus intendant promissionem Deo 
sacra in professione factam magis tutari. 


$ 2. De merito virtutis obedientiae. 


155. — Non indecore affirmaret quis, meritum virtutis obe- 
dientiao ab eo religioso comparari, qui legitimae voluntati 
superiorum sibi rite manifestatae obtemperat ex motivo debi- 
tae subjectionis; vel ut ait Vermeersch (5), « eo consilio ut in 
necessaria obedientia confirmet animum.» Teste eodem aucto- 
tore, « ipsum beneplacitum Superioris, si consideretur ut 
inchoatio praecepti, expleri potest ex formali intentione oboe- 
dientiae (6). » Peifectior tunc quidem evadet virtus, quia 


(1) IL, n. 201 sq. 

(2) De stat. hom. I, q. 186, a. 8, n. 22, 24. 

(3) Commentarium, q. 104, de obedientia, a. 2. 
(4) I, n. 300, 2. 

(5) N- 287. 

(6) N. 300, 4. 

promptior ad praeveniendum praeceptum strictum, modo 
tamen honestum sit ac legitimum Superioris beneplacitum (1). 

Quando religiosus morem gerit stricto alicui praecepto cum 
intentione adimplendi praeceptum, exercet sensu proprio verum 
et formalem actum obedientiae, quippe qui implet necessariam 
obedientiam ex motivo speciali hujus virtutis. Deinde meritum 
obedientiae simpliciter sibi acquiret, si cum subjectionis inten- 
tione id dat exsecutioni quod sub poena tantum sed non stricte 
sibi fuerit 1mpositum ; scilicet quando praecepta « mere poe- 
nalia » quae alternata conditione, non vero absolute quoad 
rem aliquid statuunt, religioso intimantur. Paratus autem 
esse debet sustinendi poenam, rem si negligat ac poena ipsi 
imponatur. Si se subjiciat ex animo obediendi, vere quidem ac 
proprie meritum reponet virtutis specialis obedientiae. Ergo 
requiritur ut intercedat quodammodo motivum formale hujus 
virtutis, non ad praecavendum peccatum inobedientiae (nemo 
enim cogitur se submittere ex ratione speciali illius virtutis) ; 
sed ad eliciendum directe actum aliquem formalem obedien- 
tiae (2). Porro facilius continget ut in rebus gratis ac prospe- 
ris, etsi praecipiantur, nulla aut minor obedientia dicatur 
Occurrere, major vero habeatur in rebus amaris et adversis. 
Fallhit tamen nonnunquam haec regula, ut accurate exponit 
Aquinas (3). « Proprium, ait, objectum obedientiae est prae- 
ceptum, quod quidem ex alterius voluntate procedit ; unde 
obedientia reddit promptam hominis voluntatem ad implen- 
dam voluntatem alterius, scilicet praecipientis : si autem id 
quod ei praecipitur, sit propter se ei volitum, etiam absque 
ratione praecepti, sicut accidit in prosperis, jam ex propria 
voluntate tendit in illud, et non videtur illud implere propter 
praeceptum, sed propter voluntatem propriam : sed quando 
illud quod praecipitur, nullo modo est secundum se volitum, 
sed est secundum se consideratum propriae voluntati repu- 
enans, sicut accidit in asperis, tunc omnino manifestum est, 
quod non impletur nisi propter praeceptum ; et ideo Grego- 
rius dicit... quod obedientia quae habet aliquid de suo in 
prosperis, est vel nulla, vel minor ; quia scilicet voluntas 
propria non videtur principaliter tendere ad implendum prae- 
ceptum, sed ad assequendum proprium volitum : in adversis 
autem vel difficilibus est major ; quia voluntas propria in 


(1) P. Mouton. II. p. 412 sqq. — Cf. quae mox dicemus ($ 3, n. 157). 
(2) Cf. Marc-Gestermann, I, n. 212, Mouton, II, p. 405 sq. 
3) 2. 2. q. 104, a. 2 ad 3. 

nihil aliud tendit, quam in praeceptum. Sed hoc intelligendum 
est secundum id, quod exterius apparet : secundum tamen 
Dei judicium, qui corda rimatur, potest contingere, quod etiam 
in prosperis obedientia aliquid. de suo habens non propter 
hoc sit minus laudabilis, si scilicet propria voluntas obedien- 
tis non minus devote tendat ad impletionem praecepti. « 


156. — Docent eximii ascetici viri (r), obedientiam merito- 
ram modo supernaturali tunc solum reputari quum a parte 
intentionis procedat ex motivo non mere naturali, sed virtuoso 
seu sanctifico seu supernaturali. Motivum enim naturale de se 
nonnisi meritum naturale gignere valebit, et « subjectio, ait 
P. Dosda (2), quae innititur motivis prorsus alienis a ratione 
primaria virtutis obedientiae, vitiato laborat fundamento per- 
ducctque animas ad ruinam spiritualem. Ideo non vere obe- 
dientes sunt, qui jussa Superiorum exsequuntur ex habitudine 
prorsus naturali et motione quasi mechanica, sive ex affectu 
propensionis erga ipsam tantum personam praecipientis, prop- 
ter qualitates nempe ejus ac dotes naturales, sive ex humana et 
terrena decentia (3) ». Obediendi vero motiva optima haec sunt: 
Divina auctoritas, quae refulgere perspicitur in potestatibus 
legitime constitutis, juxta oraculum Sacrorum Librorum (Rom., 
13, 1): « Non est potestas nisi a Deo » ; beneplacitum Divinae 
Providentiae, quae statuit homines ab hominibus regi ac dirigi 
in hac vita ; exemplum Salvatoris Nostri Jesu Christi, qui voluit 
obediens fieri erga Joseph et Mariam, ut discamus et nos sincere 
propriam voluntatem submittere legitimis nostris, Superiori- 
bus (4). 


(J) S. Alphonsus, Vera Sposa, c. vir, $ 2, 3 ; A. Rodriguez. Exercit. 
Perfect, p. 3, t. V, vide quoque de hac quaestione Mcynard, II. n. 222; 
Dosda, II, ch. x, p. 68 ; Revue d'ascétique et de mystique, I, p. 50 sqq. 

(2) p- 70. 

(3) Desda (p. 69) scribit : « On (n voit qui obéissent par routine, 
par convenance, par sympathie pour la personne de leurs supérieuis 
sans élever plus haut leurs pensées : ces gens-là n'ent pas la vraie vertu 
d'obéissance, dont le caractère essentiel est la soumission au supérieur, 
à cause de son commandement et non pas à cause de ses qualités. » 

(4) Cf. P. Mouton, II. p. 419 sqq. et 558 sqq. Etiam G. Wundcrle 
scribit in vol. 5 p. 302 operis : Lexikon der Pàdagogik : « Wenr schon 
dem Kinde aer lesvsknabe als das gótthche Vcrbild des Gehorsams 
vorgehaltcen women ist, so win dem Hcranwachsenden... Jesus, dessen 
Speise es war den Willen seines Vaters zu tun, als Ideal dcr pilicht- 
massigen und gefreuen Folgsamkeit erscheinen. » 

$ 3. Do exercitatione speciali obedientiae. 


157. — Quo possit obedientia effecte exerceri, requiritur gene- 
ratim, praeter motivum proprium hujus virtutis, etiam debita 
materia; qua deficiente, Jam nonnisi ex interno quodam affectu 
poterit actus ad obedientiam referri, scilicet quia fit. intuitu 
honestatis propriae hujus virtutis. Sic ea intelligimus quae 
exponit Suarez (1), de hac quaestione, atque asserere possumus 
cum laudato auctore : « Hic actus, eo ipso quod fit in ordine 
ad majorem perfectionem obedientiae in observatione prae- 
ceptorum, saltem in proxima praeparatione aut dispositione 
it intuitu honestatis propriae specialis obedientiae : ergo, » 
— Interius seu affective poterit quidem ea ratione specialis 
obedientia exerceri. Sed hic ulterius inquirimus, an simplices 
injunctiones Superiorum, quae non rigorosum sibi adjunctum 
habent praeceptum, ejus sint rationis, ut aliquo saltem modo 
directe peccet religiosus, eas infringendo? 

Ad responsionem quod spectat, non parva notanda est 
confusio ac dissensio inter auctores ; negant enim aliqui, affir- 
mant alii ; alii obligationem agnoscunt ab exirinseco et per acci- 
dens ; alu demum eam habent sub poena et correctione, vel 
etiam sub voro (2). Quamobrem statum quaestionis juvat primo 
exponere, deinde in specie de re decernere. 

Variis modis valet Superior sensum suum manifestare circa 
rem aliquam faciendam aut omittendam. Non semel consilio 
tantum ac suasione utetur in componendis rebus, idque patet 
ex usu quotidiano. Tunc quidem habendus est ipse tanquam 
amicus et prudens ad consulendum ; subditus autem nullo 
modo tenetur morem gerere his consiliis, nisi ex causa exte- 
riore, propter caritatem aut aliam virtutem (3). Econtra nonnuu- 
quam rigorose aliquid praecipiet Superior, ita ut obligatio sub- 
dito 1mponatur expresse sub peccato, sive mortali sive veniali ; 
hoc in casu urgebit votum obedientiae, ut saepius diximus. 
Praeterea valet Superior imponere praeceptum sub poena 
tantum obligans, quod obligabit in conscientia non quidem 
absolute ad rem ipsam, sed ad rem vel ad poenam disjunctive 


(1) *. c. n. 16. 

(2) Cotei-Jombart, p. 100 (cf. infra n. 158). 

(3 Ideo aliquam objectionem quam ponit D. Thomas (de veritate, 
q. 23, a. 8) : « Praelato tenemur sici t Deo obedire, etc. », ipse respondet : 
| Ad tertium dicendum quod voluntas praelati non est regula nostrae 
voluntatis sicut divina voluntas, sed praeceptum ejus ». 

et alternata conditione, sicuti supra exposuimus ; praecep- 
tum ejusmodi vocatur « mere poenale », nec praesumitur ea 
ratione factum, nisi ex Regula, ex usu aut ex verbis praeci- 
pientis id satis constet. Tandem solent praepositi frequentius 
etiam simplices edere injunctiones seu ordinationes, quibus 
voluntatem suam manifestant, obligationem | tamen non 
intimant per modum praecepti stiicti. Quo melius id valeat 
intelligi, provocare hic licebit cum D. Thoma et Suarezio 
ad comparationem praescriptorum Superioris cum praescrip- 
tis Regulae. Vix claudicat haec nostra comparatio ; ait enim 
Angelicus (1) : « Est autem praelatus quasi quaedam regula 
animata », quam sententiam repetit de Lugo ciim dicat (2) : 
« Praelatus qui est Regula viva ». Simili prorsus ratione scri- 
bit Suarez (3) : « Exemplum accommodatum videri potest in 
regulis religionis » ; imo Sanchez, postquam egit de obligatione 
Regulae,haec apertissime addidit (4) : « Deducitur idem dicen- 
dum esse, ac eisdem regulis utendum, ad dijudicandum, an prae- 
cepta oretenus a Superioribus imposita obligent ad culpam, et 
qualem culpam. » 

Circa ea quae in Regula habentur, statuit Angelicus subti- 
liter distinguendo inter « praecepta », et « ordinationes sive 
statuta » et « monita sive consilia» (5). Ubi religiosi profiten- 
tur obedientiam secundum Regulam, ct hoc satis commune vide- 
tur, professioni non contrahatur « nisi id quod est contra 
praeceptum Regulae » ; quare transgressio Regulae in his quae 
per modum praecepti proponuntur, sacrilega est votumque 
professionis laedit. « Transgressio vero, vel omissio aliorum (sci- 
licet ordinationum sive statutorum) obligat solum ad peccatum 
veniale », ait Aquinas ; nec erit talium transgressio vel omissio 
contra votum professionis, ut ex contextu et ex ipsis verbis 
potest erui. Non enim est contra aliquod « praeceptum » in 
sensu restricto, de quo pronuntiat D. Thomas in eodem arti- 
culo (in corp.) : « Vel propter praeceptum, sive oretenus a Prae- 
lato factum, sive in regula expressum, quia hoc esset facere 
contra obedientiae votum». Tandem ex iis quae sequuntur,eadem 
erui potest conclusio ; exceptionem enim statim adducit Aqui- 


(1) Quodiib. I, a. 20 in corp. 

(2) De sacram. Poenitent. 16, n. 174. 

(3) Tr. X, 1. IV, c. XIV. n. 17. 

(4 L. VL, c. iv, n. 69. Non idem sentire videtur ac Suarez circa obli- 


gationem Regulae. 
(5) Quodiib., 1. c. ; 2. 2. q. 186, a. 9 ad 1 


Cap. III. Artic. III. — De merito et exercitat, voti et virtutis. 285 


nas, agens de Regula sui Ordinis : « In aliqua tamen religio- 
ne, scii, ordinis FF. Praedicatorum, transgressio talis, vel omis- 
sio ex suo genere non obligat ad culpam... sed solum ad 
poenam taxatam sustinendam ;quia per hunc modum ad talia 
observanda obligantur ». Haec profecto non referuntur ad ea 
quae cadunt sub voto ; scimus enim speciales apud Dominicanos 
praescriptas esse formulas ad inducendam obligationem voti, ut 
pluries ex professo demonstravimus. Ergo agitur de alia obli- 
gatione, quae non est sub voto et quae per modum exceptionis 
hic reducitur ad obligationem sub sola poena ;inde non parum 
roboris acquirit explicatio, quam supra circa Aquinatis tex- 
tum dedimus. Ceterum in Quodl. I, art. 20 (in corp.) nonne 
S. Doctor simplicius declarat : « Caetera vero quae non conti- 
nentur in Regula sub praecepto, non cadunt directe sub voto»? 
De consiliis sive monitionibus quae praeceptis aut ordinatio- 
nibus misceri consueverunt, nihil remanet dicendum ; patet 
enim consilia per se nullatenus obligare (1). l 
Simili iere modo de ordinationibus et statutis Regulae haec 
statuit Suarez (2), commemorando doctrinam Aquinatis circa 
« consilia » quae in Regulis misceri solent : « Ideo verisimile est, ubi 
expresse non excluditur haec obligatio (sub veniali), induci per 
propria statuta et constitutiones Regulae. Dico autem, per propria 
statuta, propter distinctionem D. Thomae quae valde notanda est... 
quia in Regulis misceri solent alia, quae sunt pura consilia, quae 
ex omnium sententia, nullam obligationem inducunt ». Sententia 
vero quam in hac quaestione tenet Suarez, alia non est, quidquid 
in contrarium velit aliquis adducere ; et sic eam intellexit ac retulit 
Vermeersch (3), disserens de obligatione Regulae ct inquirens : 
« Qualis sit obligatio (ejus) per se? » Responsio cl. auctoris haec est : 
« Porro, ubi neque ex scripto legis neque ex usu aliud colligitur, 
« existimat Suarez regulae obligationem esse venialem. » Ergo ipse 
Vermeersch, loco citato, aperte declarat hanc esseSuarezii senten- 
tiam, nec eam explodit. 


Age vero ! Inspiciendum nunc est quid sentiant aucfores 
circa simplices injunctiones seu ordinationes Superiorum, 
quae possunt etiam vocari : mandata ordinaria et commu- 
nia, voluntatem efficacem Superiorum indicantia de aliqua re 


(1) Cf. Vermeersch, I, n. 231 ; Suarez, Tr. VIII, 1. I, c. ni, n. 8. 

(2) L. c. n. 8. 

(3) I, n. 229. Citat expresse locum ubi Suarez hanc doctrinam profert, 
nempt : de religione, tr. VIII, liber I, c. in, n. 8. Idem cum Suarezio 
sentire videntur Bouix (de jure reg. II, p. 575 sq.) et Craisson (des com- 
munautés relig., p. 239). 


20 

facienda vel omittenda, citra omne praeceptum expressum (1). 
Proinde supponitur casus ille frequentior, ubi Superior aliquid 
revera mandat, quin tamen exprimat et intimet subdito prae- 
ceptum strictum vi suae jurisdictionis aut potestatis domina- 
tivae proprie dictae. Ad rem Suarez (2) : «...Superior, dum ali- 
quid simpliciter mandat, ut nolit sua propria potestate juris- 
dictionis, vel etiam dominativa, quatenus voto confirmata 
est uti (sic enim hactenus locuti sumus, etc... » (3). Id quoque 
indicare videtur D. Thomas, quando scribit (4) : « Hujusmodi 
autem statuta quae in regula continentur, non habent vim 
praecepti, sicut nec praelatus statuens aliquid intendit semper 
ad peccatum mortale (vel veniale contra votum, ut explicant 
commentatores) obligare per praeceptum. Est autem  praela- 
tus quasi quaedam regilla animata... » 


158. — Transgressio autem simplicium harum  injunctio- 
num non est contra votum (5), ut eruitur ex ipsis verbis Aqui- 
natis modo citatis et ex assertis plurimorum auctorum, qui 
praxim religionum referunt aptasque exhibent rationes. Sic 
v. gr. scribit Suarez (l. c. n. 17) : « Quia vero illud praeceptum 
magis est naturale quam hominis, etiamsi supponat aliquam 
voluntatem hominis, ideo, licet ille actus seu voluntas parendi 
possit esse ex propria virtute obedientiae, non tamen ex voto 
obedientiae ; latius enim patet materia virtutis quam voti ». 
Et titulo ipsius articuli id ipsum jam innuerat : « Hic tamen 
modus ait, non ad votum, sed ad naturale praeceptum spectat. » 
Mastrius, O. F. M. (6) haec habet : « Nec etiam tenetur religio- 
sus ex vi voti exsequi id, quod scit suum Superiorem velle 
ut faciat, nisi haec voluntas aliquo praecepto, vel intimatione 
ei manifestetur ; quia ex vi voti non obligatur, nisi ad obedien- 
dum et exsequendum mandata sui Superioris ; voluntas autem 
Superioris rationem praecepti non habet, nisi sit intimata. » Au- 


(1) Cum Superior, v. gr. mittit missionarium ad habendam concio- 
nem vel ad audiendas confessiones laboresvc apostolicos suscipiendos... 

(2) Tr. X. 1. IV, c. xiv, n. 17. 

(3) Non loquitur hic auctor de casu quo velit Superior omne exclu- 
dere peccatum ; tunc enim revera veibum Superioris obligationem 
directam ad rem ipsam tollit. 

(4) Quodlib. I, a. 20 in corp. 

(5) Scripserat Cotel-Jombart, S. I. (Catéchisme des voeux, p. 100) : 
« Dans certains instituts, les simples injonctions des Supérieurs (com- 
mandements qui ne sont pas fait- en vertu du vou) obligent, sous 
peine de péché véniel (probablement cont.e le vceu). » 

(60) D. 14. q 1. a. 3, n.25. 


diamus Caietanum de Alexandras (1). Petit enim: An moniales 
ex vi voti obedicntiae teneantur exsequi id, quod sciunt, velle 
superiorem, voluntas tamen illius nullo praecepto est mani- 
festata? — Non teneri..., ait. Obligant ir igitur (vi voti) solum, 
quando praeceptum est intimatum, sive orctenus, sive scripto, 
sive alio modo. » Schnorrenberg (2) his utitur verbis : « Reli- 
giosus ad ea quae suum Superiorem velle noscit, ut subditus 
faciat, nisi haec voluntas aliquo praecepto intimetur, vi voti 
non tenetur.» Et Sanchez (3) affirmat : « Secundo est certum, 
quoad praecisam voti obedicntiae obligationem, non teneri 
religiosum obedire, licet norit voluntatem sui Praelati esse, ut 
aliquid faciat ; sed oportet adesse praeceptum illius, quod 
bene docent D. Thomas (4), Sylvester, Toletus, Vasquez, etc. 


159. — Ast eritne iu conscientia directa aliqua obligatio 
propter injunctionem Superioris simplicem, etsi, ut dictum est 
non urgeat ulla voti necessitas? Plures auctores, praesertim 
hodierni; quamcumque conscientiae directam obligationem 
ad rem faciendam omittendamve negare videntur. Meynard, 
O. P. (5), haec declarat circa simplices injunctiones Superio- 
rum : « Simplex injunctio per se non obligat sub aliqua culpa ; 
ast saepissime eveniet «ut culpa adsit propter circumstantias 
quae actui concurrunt. Solet enim aliquis, dum mandatis 
Superiorum resistit, indulgcre vel immortificationi, vel super- 
biae... » Nec forsitan ipse Bouix aliter sentire perspicitur, si 
sensu obvio sua dicta interpretemur (6) : « Hinc, ait, ad. obli- 
gandum etiam sub veniali, non sufficit in superiore voluntas 
inefficax... Imo nec sufficit adesse in superiore plenam et effi- 
cacem voluntatem rei quam praecipit, sed requiritur ut adsit 
voluntas subditum obligandi. Et tandem ista etiam voluntas non 
sufficit, nisi eam superior manifestam faciat ». Fortasse vult 
cl. auctor hic de voto obedientiae tantum agere ; ex contextu 
id non satis clare apparet. Ratione quadam simili et nulla 
interposita distinctione, scribit etiam Jos. Aertnys (7) : Quod 


(1) Coni, monial, c. vi, $ 1, q. 3. 

(2) T. de reg. $ 5, p. 239. 

(3 L. VL c.n. n. 5. 

(4) De veritate, q. 23, art. ult. argum. 3, citatur apud ipsum Sanchez. 

(5) II, n. 220. 

(6) De jure regular. Pars 6, vol. 2, c. in. § 1, prop. III. Inscribitur 
caput : De objecto potestatis gubernativac... seu quid possint Superiores 
regulares. 

(7) Theol. mor. ed. 6, I, 1. V, ti. 1, a. 4, n. 27, II. 

si (Superior) simplicem voluntatem significet, non obligat sub 
culpa, sed solum sub poena et correctione Superioris, quo 
modo ipsae Regulae obligant. » 

sane quidem si legislator aut usus receptus in Religione aut 
specialis aliqua circumstantia aut ipsa Regula declarent simpli- 
ces ordinationes non obligare nisi sub poena subeunda, tunc 
profecto de se nulla alia erit directa parendi necessitas, ne 
sub veniali quidem. Et hoc expresse de Regula affirmat ac 
probat Suarez (1), D. Thomae hac in re secutus doctrinam (2) : 
« Propter haec, sic ille, dicunt aliqui, religiosum transgredien- 
tem quodeumque statutum Regulae... non excusari a culpa 
veniali, quantumcumque institutor expresse declaret Regulam 
non obligare etiam ad veniale. Quia, licet per se et directe 
obligare nolit, non potest excludere naturalem obligationem. » 
Deinde rejicit auctor hanc rigidiorem opinionem : « Sed, ait, 
haec sententia mihi non placet, quia repugnat menti et inten- 
tioni talium Religionum ct auctorum earum, et inutiles reddit 
conatus eorum ; quid enim refert, propter majorem securi- 
tatem, et ad tollendos laqueos nolle directe obligare ad culpam 
venialem, si eo ipso necessario inciditur in eamdem obliga- 
tonem alio titulo... Dico ergo, facile intelligi posse in hac trans- 
eressione, per se loquendo, non esse culpam venialem, licet 
per accidens frequenter incurratur. » Haec mitior suareziana 
doctrina, quam tenent etiam Lezana (3, Laymann (4), San- 
chez (5), concordare videtur menti ac verbis Angelici Doctoris, 
prout satis aperte eruitur ex textu citato (2. 2. q. 186, a. 9 ad 
1) : « In aliqua tamen religione, scii, ordinis FF. Praedicato- 
rum, transgressio talis, vel omissio ex suo genere non obligat 
ad culpam neque mortalem neque venialem, sed solum ad poe- 
nam taxatam sustinendam ; quia per hunc modum ad talia 
observanda obligantur : qui tamen possunt... peccare cx negli- 
gentia, vel libidine, seu contemptu. » Igitur praeter obligatio- 
nem hanc per accidens, nempe propter pravos affectus ct perver- 
sam cupidinem, nulla alia datur in casu nequidem cx ipsa rei 
natura, nisi necessitas sustinendi poenam taxatam ; et ea est 
Aquinatis doctrina cui adhaeret Suarez, quam ct nos tutam 
esse arbitramur. 


(1) Tr. VIII, 1. I, c. Ili, n. 11 sq. 
(2) 2. 2, q. 186, a. 9 ad I. 

(3) T. 1, dc oblig. rei. c. vn, n. 10. 
(4) L. IV, Tr. V, c. ix, n. 7, 8. 9. 
(5) L. VL, c. iv, n. n sq. 

Cum autem inquirimus circa obligationem quae per se et 
CX rerum natura inest ordinationibus et injunctionibus Regu- 
lae ac Superiorum, responsum hoc legimus apud eumdem Sua- 
rezium : obligatio adest sub veniali, sed non pertinet ad vo- 
tum (1) ; et talis videtur quoque esse mens Angeli Scholae, ut 
supra abunde diximus (2). En rationes quas affert Suarez (l. c.) 
loquendo de « simplici mandato seu ordinatione » Superiorum : 
« Sicut Deus quando vult aliquid a me fieri, non utendo potes- 
tate praecipiendi, non potest suam dignitatem et majesta- 
tem ab illa voluntate separare, quae veluti ex natura rei obli- 
gat hominem alio titulo, ut velit suam voluntatem divinae 
sibi efficaciter propositae conformare. Ita ergo voluntas Supe- 
rioris, qui vicem Dei gerit, et caput est hujus corporis, scilicet 
Religionis, necessario habet adjunctam peculiarem quamdam 
dignitatem et excellentiam... ratione cujus habet etiam specia- 
lem vim movendi moraliter. » Statim exemplum refert « paren- 
tis erga filium et domini erga servum », concludens : « Ex hoc 
autem videtur ulterius sequi in religioso obligatio quaedam 
naturalis conformandi voluntatem suam cum voluntate sui 
capitis et Superioris, quia naturalis ratio postulat ut inter has 
voluntates sit conformitas et subordinatio. » Perillustre deinde 
adducit exemplum ex obligatione naturali Regulae, quod maxi- 
mum, ni fallor, hujus rei est argumentum, ut supra ostendimus 
testimonio D. Thomae innixi. Postquam alias quasdam ratio- 
nes minus firmas adduxit Suarez, tandem ita sententiam suam 
per modum conclusionis proponit : « Similis ergo obligatio (sub 
veniali) nascitur ex quacumque simplici ordinatione. Superio- 
rs. Atque haec obligatio sufficit ut ibi inveniatur objectum 
proprium obedientiae, ut est specialis virtus... Quia vero illud 
praeceptum magis est naturale quam hominis, etiamsi sup- 
ponat aliquam voluntatem hominis, ideo, licet ille actus seu 
voluntas parendi possit esse ex propria virtute obedientiae, 
non tamen ex voto obedientiae (3). » 


160. — In specie si quaeramus cuinam virtuti opponatur 
violatio seu transgressio simplicis ordinationis Superiorum, 
respondere possumus in tali transgressioni inveniri veniale 


(1) Tr. X, 1. IV, c. xiv, n. 17. 

(2) 2. 2. q. 186, a. 9 ad 1 ; Quodlib. 1. a. 20 in corpore. 

(3) Tr. X, 1. IV, c. xiv, n. 17. In tractatu VIII, 1, I. c. iij, n. 11 sq. 
expresse statuit, naturalem hanc obligationem excludi posse, ut supra 


diximus. 

peccatum contra fidelitatem, debitam propter implicitam ali- 
quam promissionem, quae continetur in actu professionis. Pro- 
fessione enim fit religiosus vere ac proprie suae Religionis 
membrum, et ipso facto, connaturaliter ut ita dicam, exsurgit 
ipsi quaedam obligatio servandi injunctiones legitimorum 
superiorum, quae tendunt ad stabiliendum bonum ordinem et 
disciplinam in communitate. Fortasse eo sensu ait Battandier, 
dum Normas explicat (1) : « Religiosus, vi obligationis cujusdam 
naturalis quam contraxit per vinculum sociale, tenetur obe- 
dire mandatis suorum Superiorum ac Constitutionum, quibus 
adhaesit tradendo se Religioni. » Quidquid sit de mente cl. 
auctoris citati, haec implicita promissio pertinet ad solam 
fidelitatem erga homines, et nonnisi sub veniali obligat. 
Dicit perbelle S. Alphonsus (2) : « Notandum pariter est hic 
1. Quod talis simplex promissio facta homini, etiam acceptata, 
etsi obligaret, non obligaret tamen sub gravi ; juxta valde 
probabilem sententiam Salmanticensium cum Caictano, Ban- 
nez, etc., uti fusius dicemus de contractibus. » In tractatu vero 
de contractibus (5, c. 1n, n. 720), haec scribit : « Tertia sententia, 
quam tenent Salmanticenses cum Bannez, Caictano, Ledesma, 
Henriquez, Diana, etc., dicit simplicem promissionem non 
obligare, nisi sub levi; quia tantum obligat ex fidelitate. Et 
probant ex D. Thoma (2. 2. q. 88, a. 3 ad 1), qui docet promis- 
sionem obligare tantum secundum honestatem ; non autem 
secundum jus civile, id est secundum justitiam, ut explicant 
salmanticenses, etc. » Ex auctoribus magis modernis liceat 
testimonium solius Dignant adducere, asserentis : « Fidelitas 
inter homines per se sub levi tantum urget sicut veracitas (3). » 
Facilius autem quisque, his expositis, percipiet quomodo sim- 
plex Superioris injunctio possit esse proprium objectum obedientiae 
tanquam virtutis. Ubi enim obligatio est, ibi aliqua ratio praecepti 
intercedat necesse erit, et religiosus dum ordinationem Superio- 
ris implet, obligationi satisfacit alicujus praecepti. Ideo ipse, atten- 
dens ad rationem praecepti eamque intendens (4), revera formalem 


exercebit virtutis obedientiae actum. Quare voluntas parendi sim- 
plici ordinationi Superiorum recte a Suarezio dicitur pertinere ad 


(1) Guide canonique. 2 P. n. 446 : « Enfin le religieux a l'obligation 
naturelle, dérivant du lien social qu'il a contracté, d'ebéir aux com- 
mandements de ses supérieurs et aux Constitutions, auxquelles il a fait 
adhésion en donnant sa personne à l'institut. » 

(2) Thcol. moi. 1. Ill, tr. IL, c. in. n. 255. 

(3) Tractatus de virtute religionis, 3ed.l. II,p.4,c.ni,a. r.n. 165.nota 1. 

(4) S. Thomas, 2. 2. q. 104. a. 3 ad 2. 


Cap. III. Artic. III. — Expositio doctrinae S. Alphonsi. — 291 


propriam virtutem obedientiae ; transgressio vero talis injunctio- 
nis per se peccatum veniale constituet adversus virtutem fideli- 
tatis, juxta superius exposita. 

Quae vera sunt, quoties in Regula non declaratur eam excludere 
obligationem directam in conscientia vel ipse Superior non signi- 
ficat se velle sub poena tantum ac correctione aliquid mandare. Pro 
praxi, ni fallor, stare aliquis potest normae hac in re a Bargilliat 
traditae (1) : « Si Regula sileat, ait. circa obligationem ex ipsa 
exsurgentem : tum, ex communi sententia, regula non obligat sub 
gravi,etiam accedente materiae gravitate ;etan unquam obliget sub 
levi dignoscendum est ex circumstantiis, ex recepta praesertim 
apud unamquamque Religionem interpretatione. — Regula ne sub 
veniali quidem obligat, si hoc in ipsa declaretur ; et tamen, in casu... 
potest Superior infractionem punire, ct 1njunctam poenam explere 
tenetur violator, etiam in conscientia. X Positis ponendis, idem 
dicere valebimus de ordinationibus Superiorum ; teste enim D. 
Thoma, praelatus seu superior est quaedam regula animata, et 
teste S. Alphonso, vox regulae non minus praeceptiva est quam 
VOX Superioris. 

Religiosus autem, adimplens ordinationes sive Regulae sive 
Superiorum, ejfecte sibi meritum specialis virtutis obedientiae 
acquirere poterit, si debita non defuerit intentio, ut supra indi- 
cavimus. 


$ 4. APPENDIX 


Declaratio summaria doctrinae S. Alphonsi circa votum ct 
virtutem obedientiae. 


161. — S. Alphonsus perseveranter eamdem tenuit ac pro- 
posuit doctrinam circa votum ac virtutem obedientiae, a pri- 
ma suae Theologiae Moralis editione (Neapoli, 1748) usque 
ad nonam et ultimam, quae vivente cl. Auctore, publici juris 
facta est Venetiis a Remondini, anno 1785. Ne leviter quidem 
a primori sua sententia unquam recessit, imo a quavis immuta- 
tione textus se prorsus abstinuit, etsi temporum decursu anno- 
tationes non paucas adjecisset. 

Porro S. Doctor secundae sui operis editioni, quae Neapoli 
anno 1753 in lucem prodit, plurima additamenta 1inseruerat 
majoris etiam ambitus, novasque tractaverat quaestiones ad 
votum obedientiae pertinentes ; attamen doctrinam suam ex 
priore editione intactam voluit relinqui. Sententia S. Alphonsi ea 


(1l) Praelectiones juris canonici, 34 cd. II, n. 1257. Auctor has conclu- 
siones eruit ex ipsa doctrina Suarezii. Idem inferre videtur Boutx (de jure 


regul. II, p. 576). 

est quam ex « Medulla Theologiae moralis » P. Herrmanni 
Busembaum hausit ;hanc exposuit ac probavit variisque adum- 
bravit explanationibus vel ad corrigendum vel ad melius ordi- 
nandum vel ad ampliandum textum cl. hujus moralistac. 
Non pauca vero textui Busembaum addidit ex D. Thoma 
desumpta, ex Salmanticensibus, Sanchez, Suarezio, Lcssio, 
Caietano de Alexandris et aliis. In sua « Praefatione ad Lecto- 
rem (1) » ingenue fatetur praeclarus Auctor, qua ratione hunc 
suum susceperit laborem : « Prae omnibus, ait, Busembaum 
selegi qui praeclara methodo paucis omnia magis scitu neces- 
saria colligens, non modicum supellectilem parat. Attamen 
alia explicanda, alia addenda censui ex diversis probatorum 
DD. auctoritatibus. » — Phires deinde cx his auctoribus citat 
Alphonsus, maxime vero et prae caeteris Angelicum Doctorem ; 
demum pergit, haec quoque addendo de Salmanticensibus 

« .. praesertim Salmanticensium, qui communi aestimatione 
moralem hanc scientiam diffuse et egregie pertractant ; quos- 
que ipse inter ceteros frequentius familiares habui: ita ut fere 
omnia, quae iidem tot libris latiore calamo in examen revo- 
cant, breviter concinnata hic invenies. » 

Speciali autem jure haec S. Alphonsi declaratio applicanda est 
quaestioni voti obedientiae, quam in L. IV, c. 1, d. 4 Theolo- 
eiae moralis (juxta 1 ed. — Gaudé, IV, n. 38) invenimus trac- 
tatam (2), ita quidem ut non semel, ni fallor, ipsum adducat 
suarezum juxta citationem a Salmanticensibus factam. 
Unum sit hujusce rei perspicuum exemplum. Occurrit pagina 454 
(1 ed.) sub littera G magna haec quaestio : « Quot peccata 
committat religiosus, contra obedientiae praeceptum agens? » 
— Opinionem Salmanticensium amplectitur D. Alphonsus, 
quam aestimat « probabiliorem », et ait : « Contradicunt tamen 
(primae opinioni) probabilius Salmanticenscs, num. 100, cum 
Suarezio.., qui tenent committere duo peccata unum contra 
religionem, ratione voti, aliud contra virtutem obedientiae... » 
Porro de facto et ultimo censet Suarez duplicem hanc malitiam 
per modum unius reputari, ut supra diximus ; sed quum alio 
sensu eum interpretati fuerint Salmanticenscs, idcirco juxta 
hanc interpretationem et ad mentem Salmanticensium eum 


(1) Praefatio ad | editionem his incipit verbis : « Pluribus ab hinc 
annis excogitavi tradere tyronibus nostrae minimae Congregationis... 
libium quo brevius et ordinatim in scientia Theologiae moralis tam 
difficili... sufficienter instituerentur. » 

(2) Paginis 444 sqq. 

citat Alphonsus. Plurimi ergo refert ut sedulo inquiramus quid 
circa votum et virtutem obedientiae senserint Saimanticenses; 
tunc enim facilius perspiciemus quaenam fuerit mens S. Al- 
phonsi in hac questione tam valde agitata. 


162. — Juxta Salmanticenscs (1) obedientia religiosa ita 
est accipienda ut tota consistat in voto et in subjectione ad 
Regulam. Itaque, ipsis fatentibus, obedientia necessitatis voto 
coarctatur juxta tenorem Regulae ; et asserunt deinde, eam 
vocari : sufficientem ab ipso D. Thoma. En autem definitio 
obedientiae religiosae quam tradunt : « Est promissio, qua reli- 
giosus propriam subjiciens voluntatem  Praelato regulari se 
obligat ad parendum in omnibus, quae possunt cadere sub vir- 
tute obedientiae» (2). Porro illi doctores, et id expresse notant, 
cum loquuntur de religiosa obedientia, hanc intendunt ' qua 
per votum in professione regulares consecrantur ». Attamen 
recte addunt (3) : « Quamvis in professione simul cum voto 
obedientiae religiosus tradatur Religioni, et de facto in pro- 
fessione saltem solemni haec duo inseparabilia sint, traditio 
tamen in voto non consistit, et sic est diversa obligatio quae 
oritur ex voto et quae oritur ex traditione. » 

Salmanticenscs igitur a priori statuunt, obedientiam neces- 
sitatis eam tantum esse quae provenit ex ipso voto ; et id clare 
patet ex eorum dictis quibus objectum remotum obedientiae reli- 
giosae describunt (4) : « Obedientia autem necessitatis, aiunt, seu 
id ad quod ex vi voti obedientiae subditus obligatur, non sunt 
omnia quomodolibet licita, sed illa dumtaxat quae continentur 
in regula. » 

Ergo juxta mentem Salmanticensium obedientia necessi- 
tatis ultra votum non se extendit, quod plenissime confirmatur 
verbis Antonii a S. Joseph in « Compendio Salmanticensi » 
ubi legimus (5) : « Ideo haec obedientia dicitur necessitatis, 
quia ex vi voti necessaria est ; et etiam est sufficiens, quia 
amplius non promittitur in voto. » Minime tamen negant Sal- 
manticenses duplicem ex obedientia religiosa oriri obligatio- 
nem ; e contra sententiam affirmantem strenue propugnant et 
contendunt « duplex peccatum committi a religioso frangente 


(1) Tr. XV, c. v, n. 44 sq. 
(2) N. 44. 
(3) N. 45. 


B gor 
5) Vol. Il, Tr. XXXVIII, n.89. 

Superioris praeceptum, unum contra Religionem, alterum 
contra virtutem obcdientiae » (1). His autem Salmanticensium 
principiis satis adhaesisse videtur S. Alphonsus, cum eos et 
frequentius citet et illorum opinionibus libenter indulgeat ; 
cautius tamen procedit, dum definitionem voti obedicntiae a 
salmanticensibus traditam respuat, atque generalem tantum 
hanc proponat a Busembaum excogitatam. 


163. — Porro textus quem habet Busembaum in sua 
Medulla (2) et quem probavit S. Alphonsus (3), hic est : « Reli- 
giosus, ex voto obcdientiae, obligatur ad omnia, quae Superior 
praecipit, secundum Regulas et Constitutiones Ordinis, sive 
directe et expresse, sive indirecte et implicite. Et quidem, si 
praecipiat in virtute s. obedicntiae, in nomine D. N. Jesu Chi.., 
vel simili forma, tenetur obedire sub mortali, quia intendit 
obligare quantum potest: sub veniali autem, si alia forma utatur, 
vel sub nullo, quod consuetudo in Soc. Jesu approbavit. Vide 
S. Thomam, 2. 2. 8.104 (4), Sylv., Sanchez, Lessium, Laymann. » 

Hic statim D. Alphonsus, interposita littera f, annotatiuncu- 
lam adjecit. « Notandum est, ait, quod nisi Praelatus mandatum 
explicet, v. g. dicens jubeo, praecipio, etc. subditus non tene- 
tur obedire. Salmant... Et, dicente Praelato, jubeo, praeci- 
pio, etc., nec etiam tenetur subditus obedire sub gravi, ut 
docent Sanchez, Suarez ; nisi addatur : in nomine Dom. Jesu 
Christi, vel in virtute obedicntiae, vel nisi addatur poena excom- 
municationis, non. solum ferendae, sed etiam latae sententiae, 
ut dicunt Navarrus, Vasquez et ali... (5). » 

Explanationes quas tradit S. Doctor circa textum a Busem- 
baum adhibitum, opportunae videbantur. Etenim varia mem- 
bra hujus propositionis : « sub veniali autem (id est sub peccato 
veniali contra votum tenetur obedire), si alia forma utatur ; 
vel sub nullo (scilicet peccato contra votum), quod consuetudo 
in Soc. Jesu approbavit », nec adeo sunt clara, nec omnimodo 
accurata apparent. Quare rectius distinxit S. Alphonsus, affir- 
mando non « quamcumque aliam formam » inducere obligatio- 
nem sub veniali contra votum, sed illam tantum quae strictumd 


(1) N. toi. 

(2) L. IV, de praeceptis particularibus, dub. 4, lesp. 3. 

(3) Ex prima editione Theologiae moralis, p. 444 sq. 

(4) Non bene perspicitur quid sibi velit numerus 8.104. Quaestio enim 
citata sex tantum habet articulos. Legendum est : q. 104, ut habet 
La Croix (I, p. 347): 

(5) 1 ed. p. 446. 

aliquod praeceptum exprimit, uti sunt : ! Jubeo, praecipio >. 

Quoties Superior hac stricta forma non utitur in praecipiendo, 

minime urgebit votum, ne quidem sub veniali. Ab hac ipitur 
sua sententia nusquam deinde recessit S. Doctor, ne quidem 
cum eam magis explicans, scripsit in « Istruzione e Pratica per 
li confessori » (1) et in « Homo Apostolicps » (2) : ^Notandum 1, 
quod si Praelatus non exprimit praeceptum, dicendo : impono, 
Jubeo, etc., non inducitur praecise obligatio obediendi (sub 
voto) ; ita Salmanticenses cum Suarezio et Pelliz. Sed addo 
ego, oportere distinguere consuetudinem uniuscujusque Insti 

tuti ; nam in aliquibus Superiores pro : jubeo solent dicere : 
oro, placeat Reverentiae Vestrae, etc. » Censet S. Alphonsus, 
et hoc patet ex ipso contextu, etiam tunc votum aliquo modo 
obligare posse, scilicet sub veniali, quamvis de facto desint 
formulae jubeo, praecipio. Etenim in casu de quo agitur, sensus 
verborum alius est quam verba ipsa materialiter indicant. Desu- 
mitur vera latio hujus rei ex consuetudine legitima quae opti- 
ma est interpres talium formularum. Itaque cum praeceptum 
aliquod detur verum et satis expressum, etsi verba per se minus 
praeceptiva videantur, haberi adhuc potest istud praeceptum 
tanquam « strictum », ex consuetudine et quasi per accidens ; 
quare per ipsum sensum qui formulis illis adnectitur, talia verba 
« praeceptiva », redduntur. 

Busembaum igitur referendo et interpretando, sic doctrinam 

circa votum obcdientiae enuntiat S. Alphonsus : a) Votum obe- 
dientiae se extendit ad omnia praecepta quae stricte a Supe- 
rioribus imponuntur juxta Regulas et Constitutiones. — b) In 
materia etiam gravi, quocumque modo imponatur obedien- 
tia, nulla erit pro religioso professo obligatio gravis obediendi, 
nisi praeceptum detur in virtute s. obcdientiae, aut in 
nomine D. N. Jesu Christi, aut sub forma simili, aut demum 
sub poena graviori excommunicationis ipso facto' (3). 
c) In quacumque materia sive gravi sive levi, voti obligatio non 
erit nisi levis, si praeceptum strictum detur sub alia forma, quae 
tamen sit vere praeceptiva sive ratione ipsorum verborum 
sive saltem ratione consuetudinis ita statuentis, juxta superius 
dicta. — d) Ubi deficit praeceptum strictum, nullum erit pec- 
catum contra votum obedicntiae. 


(1) C. XII, p. i et 2, dello stato rei. Ill, n. 16. 

(2) Tr. XIII, n. 16. 

(3) Theol. mor. L. IV, n. 38 (ed. Gaudé) : Homo Apostolicus, Tr. XIII, 
n. 16 ; etc. 

164. — Multum firmatur haec S. Alphonsi interpretatio, si 
oculis perlustremus cos auctores quorum testimoniis Busem- 
baum, utitur ad doctrinam suam fulciendam. Praeter Aquina- 
tem ac Sylv. sunt praesertim tres Jesuitae : Sanchez, Laymann 
et Lessius. De S. Thoma et ejus commentatoribus nihil spe- 
ciale est hic addendum (1).Inspiciamus igitur quid hac in re 
senserit Sanchez (2) : Asserit objectum voti obedientiae esse 
«solum praeceptum obligans ad mortale, sive veniale »;sive 
illud imponatur a Superiore, sive sit in Regula expressum (3). 
Demonstrat deinde, easdem prorsus vigere normas quoad 
praecepta Superiorum ac gravitatem transgressionis voti obe- 
dientiae quam circa legum violationem ; proindeque statuit, 
obligationem certo adesse sub mortali peccato, si praecipiatur 
« virtute jurisjurandi praestiti aut voti facti, quia perinde 
exigitur obedientia vi ilius vinculi sub mortali obligantis 
debita (4) ». Aliae autem si adhibeantur formulae praecipiendi 
(auctor plus quam decem enumerat), videndum est, ait San- 
chez (5), an verum praeceptum importent et cujusnam generis 
sit obligatio inde proveniens. Nonnunquam levis tantum erit 
obligatio vel etiam nulla « ad culpam, et solum ad poenam ». 
Haec Sanchez. 

Vix aliter docet Laymann (6) ; hac enim ratione sententiam 
suam profert : « Votum obedientiae violat religiosus, si non 
praestet ea quae Superior ipsi praecipit, cum voluntate eum 
obligandi sub culpa, dummodo quae praecipiuntur mala non 
sint... Ratio autem assertionis est manifesta : quia religiosus 
hoc ipsum vovit, velle se Praelato praecipienti obedirc in omni- 
bus quae justa sunt... Ergo est transgressor voti, si obedire 
recuset. » [Indicat postea (n. 2) quandonam Praelatus censeatur 
sub culpa obligare sive mortali sive veniali, et agit demum de 
consuetudine Societatis Jesu. 

Lessius haec statuit circa votum obcdientiae (7) : « Ratione 
voti obedientiae tenetur religiosus, 1) ad praecepta Regulae. 


(al Sylvius distinguit inter peccata mortalia ct venialia contra obedien- 
tiam religiosam, et scribit (Comment, in 2.2.q. 186,.1.9) : « Nam quod non 
omnis inobedientia sit peccatum moitale generaliter tiadidit B. Thomas 
q. 105, a. 1. — Apud Busembaum « Sylv. » videtur esse « Silvester » O. P. 

(2) L. VL c. L n. 5. 

(3) C. iv, n. 23 sqq. 29 sqq. 

(4) I- c. 

(5) N: 32 sqq, 

(60) L. IV, Tr. V, c. IX, n. | sqq. 
(7) L. II, c. XU, d. 9, n. 74 sqq. 

2) Tenetur non agere contra Regulam aut mandatum Superioris 
ex contemptu... 3) Tenetur ad omnia quae Superior juxta regu- 
lam seu institutum praecipit, et quidem si praecipiat in vir- 
tute s. obedientiae, tenetur obcdire sub peccato mortali... Si 
autem hac forma praecipiendi non utatur, non videtur velle 
obligare sub peccato mortifero nisi id aliunde constet : videtur 
tamen obligare sub veniali, si aliquo modo mandet... » Antea 
affirmaverat Lessius, « valde probabile esse Superiorem posse 
suam potestatem suumque praeceptum ita moderari ut solum 
ad Peccatum veniale obliget, etiamsi alioquin materia sit gravis. 
Demum adhuc haec addit : Si tamen (Superior) ita praeci- 
piat ut non intendat absolute obligare pro conditione mate- 
rae, probabile est subditum non obligari sub aliqua culpa, 
sed solum sub poena et correctione regulari, quo modo ipsae 
regulae obligant. » Admittit ergo ipse Lessius aliquam par- 
vitatem materiae respectu voti obedientiae, aut saltem pec- 
cata venialia contra obedientiam religiosam, quamvis de ejus 
mente non plene constet circa obligationem quam imponunt 
simplicia mandata Superiorum (1). 


165. — Quid senserit I). Alphonsus in materia obedientiae, 
ex iis deinde patet quae, duce Busembanm, de Regulae trangres- 
sione effatus est. Haec enim nervose scripsit ; * Si obligat 
(Regula) sub peccato, ejus transgressio erit contra votum et 
sacrilega (2). — Si non obligat sub peccato, transgressor illius 
non peccat contra votum obedientiae (3) — Talis Regula 
non minus praeceptiva est quam vox Superioris, et subditus 
promittens observantiam Regulae, eo modo quo ipsa intendit, 
se obligasse censetur (4). — Ex sententia autem S. Doctoris, 
cum vigeat in aliqua Religione Regula non obligans sub pec- 
cato ratione manifestae intentionis legislatoris, tunc nec votum 
urgebit, nisi in ordine ad poenam sustinendam, si imponatur. 
Manifestus fit sensus ex citatis testimoniis Angelici ct Lay- 
mann (5) : « Tales regulae... obligant tamen ad poenam susci- 
piendam, si ob transgressionem regulae imponantur, uti docet 
S. Thomas 2. 2. q. 186, a. 9 ad 1 et 2. Bene tamen admonet A'aifn- 


(1) Cf. apud Tournely, quomodo ipse intelligat sententiam  Lessii 
(vol. 5 Praelcct. mor. p. 158) ; vide etiam Canoniste contemporain, 
1921, p. 109. 

(2) L. IV, n. 41. 

(3) N. 42. 

(4) L. c. 

(5 L. IV, Fr. V, c. ix, n. 7. 


tia... Praelatum inferentem poenam, non semper sub culpa obli- 
gare ad suscipiendum,quamvis possit ita praecipere tunc vero 
subditi contra obedientiae votum peccabunt, si ex verbis vel cir- 
cumstantiis colligere debeant, Praelatum poenam decernere cum 
obligatione proprie dicti praecepti, et tamen non obtemperent.» 

Itaque locis citatis agit S. Alphonsus de ipsa voti obligatione ; 
quaestio enim alia de necessitate quae per se inest Regulae 
absque speciali respectu ad votum, jam in dubio tertio a 5. Doc- 
tore soluta fuit. Ibi haec quoque legimus (1) : « Si ex remissione 
animi, et sine ullo justo titulo, per directam ihtentionem, 
velit aliquam Regulam non servare, erit saltem levis contemp- 
tus, et peccatum veniale. » Remitttur lector explicite ad Sua- 
rezium, qui eamdem sententiam propugnat. Addit autem 
S. Alphonsus, interjecta littera A : « Pro majore hujus puncti 
intclligentia... Ideo transgredi Regulas in rebus parvae materiae, 
etiam .ex consuetudine, veniale non excedit, ut Salmanticcnses 
ibidem cum Lczana, etc., cum S. Thoma 2. 2. q. 186, a. 9 ad 3. » 
Cum esset tamen conscius majoris aut miünoiis obligationis 
quae ex intentione speciali Fundatorum Religionum resultare 
poterit, cl. Auctor haec subjungere properat : « Sed vix unquam 
transgressio a veniali excusabitur, etiamsi Regula ad nullam 
culpam obligaret, ut recte notat de Alexandris, c. 1 cum 
S. Thoma loc. cit. ad 1l.» Videtur ergo S. Alphonsus affirmare : 
Peccatum erit veniale, si Regula violetur his in statutis ubi 
nullum expressum est praeceptum ; et quidem tale peccatum 
per se inerit ejusmodi transgressioni, si non Positive excludatur 
quaevis obligatio sub culpa. Stante vero positiva hac declara- 
tione, per accidens frequenter aliquod peccatum saltem veniale 
se adjungere poterit transgressionibus Regulae voluntariis. 

Id magis explicat ac probat B. Alphonsus in opere suo asce- 
fico : Vera Sposa di Gesù Christo. En ejus verba (2) : « Quae- 
dem religiosae excusationem afferunt, dicentes Regulam non 
obligare sub culpa. Sed erronee ita loquuntur... Etenim quamvis 
Regula non sub culpa obliget, communis tamen sententia doc- 
torum tenet, quamlibet transgressionem Regulae etiam in 
puncto aliquo minimo, si sit voluntaria ac legitime non coho- 
nestetur causa excusante, saltem veniale fore peccatum. Hoc 
Jam D. Thomas declaraverat (2. 2. q. 186, a. 9 ad 1) ; loquens 
enim de Regula sui Ordinis, quae non obligabat sub peccato, 


(1) Prima editio, p. 440 (ed. Gaudé, TV, n. 9). 
(2) Capo 7, $4, n. 7. 

ait : Transgressio aliorum (quae scilicet ponuntur extra vota) 
obligat solum ad peccatum veniale. — Dixi : peccatum id 
esse saltem veniale, quia transgressio haec, si afferat communi- 
tati damnum grave aut moveat scandalum haud mediocre, ... 
sibi adjunctam habere poterit culpam quoque gravem. » Equi- 
dem suborta est quaedam confusio in adducenda sententia 
D. Thomae, ingenue id fatendum est ; citata enim verba, juxta 
textum, non de Regula Dominicariorum valent, sed de Regula 
eorum generatim qui « profitentur obedientiam secundum 
regulam, ita quod professioni non contrariatur, nisi quod est 
contra praeceptum regulae » (cf. D. Thomam, l. c.). Hoc non 
obstante, summae utilitatis est notare quid S. Alphonsus sen- 
tiat circa celebratum textum Aquinatis : « Transgressio... alio- 
rum obligat solum ad peccatum veniale ». Aliorum (« fuori dei 
voti ») sic ait. S. Doctor, interpretans mentem D. Thomae ; 
scilicet : « Transgressio vero vel omissio aliorum (quae sta- 
tuuntur et ordinantur in Regula quin pertineant ad vota) 
obligat solum ad peccatum veniale ». Ideo juxta S. Alphonsi 
interpretationem, agit Angelicus unice de peccato aliquo 
veniali, quod non contra votum sit (1). 

Conclusio haec est : Tria distinguere licet in Regula, 1) prae- 
cepta, quae ratione voti obligant sub mortali aut sub veniali ; 
— 2) ordinationes simplices seu statuta, quae per se imponunt 
tantum obligationem sub veniali, et quidem hac ratione ut non 
sit contra votum ; — 3) monita et consilia, quae per se proprie 
non obligant. Adverte, legislatorem posse obligationem Regu- 
lae ita determinare, ut non adsit directe parendi necessitas sub 
culpa sed sub poena tantum ; idque fecit pro Regula FF. Prae- 
dicatorum. 


166. — Ultorius progrediamur, et tandem inquiramus quid 
doceat S. Alphonsus circa simplices injunctiones seu ordina- 
tiones Superiorum, quae rationem praecepti stricti non habeant? 
Equidem ut monui, non ex professo, in libris suis theologicis, 
distinguere voluit 5. Doctor ea quae sunt voti ab eis quae se 
referunt ad virtutem obedientiae ; doctrinae enim Salmanti- 
censium videtur magna saltem ex parte annuisse, quamvis 
cautius procedat quam illi auctoies. In opere suo ascetico 
citato : Vera Sposa, diutius deinde immoratur in explananda 
obedientia, et praesertim de obedientia loquitur quam « perfec- 


(1) Haec est doctrina D. Thomae ct Suarezii. quam exposuimus supra 
et in ephemeride « Nouvelle revue théol. » 1922, p. 71 sqq. 

tam » dicit (1) : De’ quattro gradi dell'ubbidienza perfetta. 
Perbelle totam asceticam doctrinam tradit circa varios gradus 
peifectionis in obediendo, eos his paucis resumendo verbis : 
« Bisogna che ubbidisca una religiosa con prontezza, con esat- 
tezza, con allegrezza e con semplicità ». 

Re attentius considerata, perspicitur S. Doctorem nonnun- 
quam eo loco agere de obedientia quadam necessaria, non qui- 
dem sensu Salmanticensium, qui aiunt ipsam obedientiam 
necessitatis esse obedientiam ex voto, sed eo sensu quo sta- 
tuitur aliqua obligatio sub veniali per se et directe, quin inter- 
cedat obedientiae votum. Ut exemplum referam, sit numerus 
quintus in quo sermo est de tertio gradu : ubbidire con alle- 
grezza. « Qui voluntate renitente.ait S. Alphonsus, et cum mur- 
muratione obedit, hic potius deficit a virtute quam eam 
exerceat. Dicit S. Bernardus : Si coeperis dijudicare praelatum, 
murmurans in corde, etiamsi exterius impleas, non est virtus, 
sed velamentum malitiae... [taque non erit actus virtutis id 
quod agis ; sed tu extendis quasi vestem supra malitiam tuam. 
Obedis enim ut videaris obediens ; re autem vera "peccas, res- 
puendo obedientiam in corde tuo (2). » Hinc satis apparet non 
agi tantum de aliqua perfectione virtutis, sed revera de condi- 
tione necessario implenda, quamvis voti obligatio non urgeat. 

Fortasse simili quadam ratione haec intelligenda erunt 
verba S. Alphonsi (3) : « Sunt, ait, qui tametsi voluntatem 
Superioris noscant circa rem faciendam omuittendamve, nihil- 
ominus ad libitum propri sensus se gerunt, dicuntque non 
fuisse sibi in contrarium impositum praeceptum aliquod (scii, 
sti ictum). Porro non ita suam agendi rationem componunt 
veri obedientes, ut testatur B. Albertus Magnus scribens (4) : 
Verus obediens nunquam praeceptum exspectat ; sed, solum 
voluntatem praelati sciens vel credens, exsequitur pro prae- 
cepto. —! Hoc modo aliquis perfecte obedit, nam ut docet 
D. Thomas (5), voluntas Superioris quocumque modo intel- 
lecta, est praeceptum tacitum, cui oportet obedire (6) ». Liben- 
ter fateor, quasdam editiones sub fine habere verba : « cui 
perfecte obediens tenetur obedire ». Sed paium refert, videtur 


(1) Capo 7, $ 5. 
(2) « Ma in verità pecchi disprezzando quell'ubbidienza... 0 


(3) l l 

(4) De virt. e. 1n. 

(5) 2. 2. q. 104, a. 2. 

(6) Trad. Hugues, Ratisbonac, 1844. 


Cap. HI. Artic. III. — Expositio doctrinae S. Alphonsi. — 301 


enim S. Doctor ad obedientiam perfectam aliquo modo redu- 
cere quidquid ad votum non pertinet. 


167. — Ex dictis jam securius quoque interpretari valebimus 
asserta S. Alphonsi, quae expressa leguntur tam in sua Theo- 
logia morali (I) quam in « Homo Apostolicus » (2) : < Notandum 
quod, nisi piaelatus mandatum explicet, v. gr. dicens : jubeo, 
praecipio, etc. subditus non tenetur obedire » ; seu ut habet 
Homo Apostolicus : « Non inducitur praecise obligatio obe- 
diendi. » Hic agitur unice de voti obligatione, et recte a cl. Auc- 
tore negatur, per simplicem injunctionem Superioris induci 
voti necessitatem. Attamen hoc loco ipse nullatenus asserere 
intendit, his mandatis Superiorum omnem deesse vim obli- 
gandi per se, ne quidem sub veniali, ratione alius tituli. Huic 
nostrae illationi non parum roboris inde quoque accedit, quia 
constanter a S. Alphonso eo ipso loco auctoritas Suarczii alle- 
eatur, sive in Theologia morali, sive in n Homo Apostolicus ^I 
Suarez autem, et hoc est sole clarius, expiesse docet simpli- 
cibus Superiorum injunctionibus vim per se inesse obligandi 
subditos sub peccato veniali ; peccatum tamen istud, sic ipse 
declarat, non erit contra votum. 

Deinde etiam de mente D. Thomae in hac quaestione, sal- 
tem quoad Regulae obligationem, egregium testimonium exhi- 
buit jpse S. Alphonsus, textum Aquinatis interpretando sensu 
suo obvio quem diximus U 

Quare vix notam aliquam temeritatis incurremus, si conclu- 
dere audeamus, doctrinam alphonsianam circa votun et vir- 
tutem obedientiae non adeo discrepare ab ea qua n indicavit 
magnus Aquinas, quamque amplexus est ac vindicavit doctor 
«eximius et pius » Distinctiones opportunas minus quidem 

urget S. Alphonsus, propter auctoritatem  Salmanticensium, 
et aliorum theologorum quibus favebat S. Doctor ; et inde 
quoque quia intentio legislatoris forte expressa in ipsa Regula 
ac consuetudo legitima saepissime magis determinant, quae- 
nam aestimanda sit obligatio injunctionum S. Regulae et 
Superiorum. 


(2) Ir. XIII, n. 16. notandum 1. 

